
[  1 544]  -A  I31  venue  de  ce  brave  et  généreux  prince ,  le- 
quel promettoit  beaucoup  de  luy,  pour  estre  doué  d'in- 
finies bonnes  parties,  estant  doux,  humain  ,  vaillant, 
sage  et  libéral,  tous  les  François  et  nos  partisans  s'es- 
jouyrent  beaucoup,  et  mov  particulièrement,  par-ce 
qu'il  m'aimoit  et  estimoit  plus  que  je  ne  meritois. 
Apres  qu'il  eut  recogneu  ses  forces ,  ses  munitions  et 
les  places  que  nous  tenions,  et  qu'il  eut  pourveu  au 
tout  au  moins  mal  qu'il  eust  peu,  vers  le  commen- 
cement de  mars ,  il  me  despesclia  devers  le  Roy  pour 
l'advertir  du  tout,  et  comme  le  marquis  de  Guast 
dressoit  une  grande  armée,  et  qu'ils  luy  venoient 
nouveaux  AUemans  de  renfort,  et  le  prince  de  Sa- 
lerne  venoit  aussi  du  costé  de  Naples,  qui  menoit  six 
ou  sept  mil  Italiens.  G'estoit  au  temps  que  l'Erape- 
21.  i 

reur  et  le  roy  d'Angleterre  s'estoient  accordez,  et 
avoient  faict  ligue  pour  entrer  dans  le  royaume  de 
France,  lequel  ils  avoyent  partage'.  Je  demeuray  à  la 
Cour  près  de  trois  sepmaines,  m' estant  acquitte'  de  ma 
charge  (0,  qui  estoit  en  somme  de  demander  quelque 
secours ,  et  congé  de  donner  une  bataille.  Et  sur  la 
lin  dudict  mois ,  arrivèrent  des  lettres  au  Roy  de  la 
part  de  monsieur  d'Anguyen,  par  lesquelles  il  l'ad- 
vertissoit  comme  il  estoit  arrivé  à  Milan  sept  mil  Al- 
lemans,  lesquels  estoyent  les  meilleurs  que  l'Empe- 
reur eust  devant  Landrecy,  où  il  y  avoit  sept  regimens  : 
mais  il  ne  peut  combattre  lors  le  Roy;  et  il  com- 
manda à  tous  les  sept  colonels  de  choysir  mil  hommes 
chacun  de  leurs  trouppes,  leurs  faisant  laisser  leurs 
lieutenans  pour  tenir  leurs  regimens  prests  ;  et  ainsi 
les  envoya  en  Italie  se  joindre  avec  le  marquis  de 
Guast.  Et  supplioit  monsieur  d'Anguyen  Sa  Majesté 
de  me  renvoyer  incontinent  devers  luy,  avec  prière  de 
me  faire  quelque  bien  pour  recompence  de  mes  ser- 
vices, et  pour  m'accourager  à  faire  mieux.  Sadite  Ma- 
jesté me  donna  un  estât  de  gentilhomme  servant  (en 
ce  temps-là  ce  n'estoit  pas  peu  de  chose,  ny  à  si  bon 
marché  comme  à  ceste  heure),  et  me  fit  servir  a  son 
disner,  me  commandant  qu'après  le  disner  je  fusse 
prest  pour  m'en  retourner  en  Piedmont  :  ce  que  je  fis. 
Et  sur  le  midy,  monsieur  l'admirai  d'Annebaut  me 
manda  aller  trouver  le  Roy,  qui  estoit  desjà  entré  en 
son  conseil,  la  où  assistoient  monsieur  de  Sainct  Pol, 

(0  La  parlant  de  celle  mission ,  du  Bellay  ne  nomme  pas  celui  qui  en 
aélé  chargé-  La  Vieilleville  prétend  que  ce  fut  un  gentilhomme  appelé 
Blainville.  Les  historiens  ont  adopté  d'ailleurs  le  récit  de  Monlluc  ,  qui 
n'a  pas  été  contesté  par  les  contemporains. 

monsieur  l'admirai,  monsieur  le  grand  escuyer  Gal- 
liot(0,  monsieur  de  Boissy  ("2)  (qui  depuis  a  este'  grand 
escuyer),  et  deux  ou  trois  autres  desquels  il   ne  me 
souvient,  et  monsieur  le  Dauphin,  qui  estoit  debout 
derrière  la  chaire  du  Roy  :  et  n'y  avoit  assis  que  le 
Roy,  monsieur  de  Sainct  Pol  près  de  luy,  monsieur 
l'admirai  de  l'autre  coste'  de  la  table,  vis  à  vis  dudict 
sieur  de  Sainct  Pol.  Et  comme  je  feus  dans  la  cham- 
bre ,  le  Roy  me  dict  :  «  Montluc ,  je  veux  que  vous  en 
«  retourniez  en  Piedmont ,  porter  ma  délibération  et 
«  de  mon  conseil  à  monsieur  d'Anguyen,  et  veux  que 
«  vous  entendiez  ïcy  la  difficulté  que  nous  faisons, 
<c  pour  ne  luy  pouvoir  bailler  congé  de  donner  ba- 
ie taille,  comme  il  demande;  »  et  sur  ce,  commanda 
à  monsieur  de  Sainct  Pol  de  parler.  Alors  ledit  sieur 
de  Sainct  Pol  proposa  l'entreprise  de  l'Empereur  et 
du  roy  d'Angleterre,  lesquels  dans  cinq  ou  six  sep- 
maines  avoyent  résolu  entrer  dans  le  royaume,  l'un 
par  un  costé,  et  l'autre  par  l'autre;  et  que,  si  mon- 
sieur d'Anguyen  perdoit  la  bataille,  le  royaume  seroit 
en  péril  d'estre  perdu ,  pource  que  toute  l'espérance 
du  Roy,  quant  aux  gens  de  pied ,  estoit  aux  compa- 
gnies qu'il  y  avoit  en  Piedmont,  et  qu'en  France  il 

(')  Jacques  Ricard  de  GenouiUac ,  dit  Galiot ,  seigneur  d'Acier  en 
Quercy,  chevalier  de  Tordre  du  Roi ,  sénéchal  d'Armagnac ,  gouver- 
neur de  Lanuedoc,  grand-maître  de  l'artillerie  et  grand-écuyer  de 
France;  mort  en  i546. 

(')  Claude  Gouffier,  duc  de  Roannez,  marquis  de  Boisi,  grand- 
écuyer  de  France  ,  chevalier  de  l'ordre  du  Roi ,  premier  gentilhomme 
de  sa  chambre,  capitaine  de  la  première  compagnie  des  cent  gentils- 
hommes de  sa  maison,  et  de  cinquante  hommes  d'armes.  Il  étoit  fUs 
d'Artus  GoufEer,  grand-maître  de  France ,  et  neveu  de  l'amiral  Bon- 
nivet  lue  à  la  bataille  de  Pavie.  Il  mouiut  fort  âgé  en  iSjo. 

I. 

n'avoltque  gens  nouveaux  et  légionnaires;  estant  beau- 
coup meilleur  et  plusasseuré  de  conserver  le  royaume 
que  non  le  Piedmont ,  auquel  falloit  seulement  se 
tenir  sur  la  défensive,  sans  mettre  rien  au  liazard  d'une 
bataille,  la  perte  de  laquelle  perdroit  non  seulement 
le  Piedmont,  mais  mettroit  le  pied  à  l'ennemy  en 
France  de  ce  costé-là.  Monsieur  l'admirai  en  dict  de 
mesme,  et  tous  les  autres  aussi,   discourant   chacun 
comme  il  luy  plaisoit.  Je  trepignois  de  parler,  et,  vou- 
lant interrompre  lors  que  monsieur  Galiot  opinoit, 
monsieur  de  Sainct  Pol  me  fit  signe  de  la  main,  et  me 
dict  :  «  Tout  beau,  tout  beau!  »  ce  qui  me  feit  taire, 
et  vis  que  le  Roy  se  print  à  rire.  Monsieur  le  Dauphin 
n'opina  point,  et  croy  que  c'estoit  la  coustume;  mais 
le  Roy  l'y  fit  assister,  afin  qu'il  apprint;  car  devant  ces 
princes  il  y  a  tousjours  de  belles  opinions,  non  pas 
tousjours  bonnes  :  on  ne  parle  pas  à  demy,  et  tous- 
jours  à  l'humeur  du  maistre  :  je  ne  serois  pas  bon  là, 
car  je  dis  tousjours  ce  qu'il  m'en  semble.  Aloi-s  le  Roy 
me  dit  ces  mots  :  «  Avez-vous  bien  entendu,  Montluc, 
«  les  raisons  qui  m'esmeuvent  à  ne  donner  congé  à 
«  monsieur  d'Anguyen  de  comliatlre  ni  de  rien  hazar- 
«  der?  n  Je  luy  respondis  que  je  l'avois  bien  entendu, 
mais  que,  s'il  plaisoit  à  Sa  Majesté  me  permettre  de 
luy  en  dire  mon  advis,  je  le  ferois  fort  volontiers,  non 
que  pour  ce  Sa  Majesté  en  fist  autre  chose,  sinon  ce 
qu'elle  et  son  conseil  en  avoient  déterminé.  Sa  Ma- 
jesté me  dit  qu'il  le  vouloit,  et  que  je  luy  en  disse  li- 
brement ce  que  m'en  sembloit.  Alors  je  commençay 
en  ceste  manière  -,  il  m'en  souvient  comme  s'il  n'y 
avoit  que  trois  jours  :  Dieu  m'a  donné  une  grande  mé- 
moire en  ces  choses,  dont  je  le  remercie  ;  car,  encore  ce 

m'est  grand  contentement  à  présent,  qu'il  ne  me  reste 
rien  plus  à  me  resouvenir  de  mes  fortunes  pour  les  des- 
crire  au  vray,  sans  rien  adjouster  :  car,  soit  le  bien ,  soit 
le  mal,  je  le  veux  dire. 

«  Sire ,  je  me  tiens  bien-heureux ,  tant  de  ce  qu'il 
<c  vous  plaist  que  je  vous  die  mon  advis  sur  ceste  de- 
«  libération  qui  a  esté  tenue  en  vostre  conseil,  que 
«  parce  aussi  que  j'ay  à  parler  devant  un  Roy  soldat, 
«  et  non  devant  un  Roy  qui  n'a  jamais  esté  en  guerre. 
«  Avant   qu'estre  appelle  à  ceste  grand  charge  que 
«  Dieu  vous  a  donné,  et  depuis,  vous  avez  autant  cher- 
ce  ché  la  fortune  de  la  guerre  que  roy  qui  jamais  ait 
«  esté  en  France,  sans  avoir  espargné  vostre  personne 
«  non  plus  que  le  moindre  gentil-homme  ;  doncques 
«  ne  doy-je  craindre,  puis  que  j'ay  à  parler  à  un  Roy 
«  soldat.  ))  Monsieur  le  Dauphin,  qui  estoit  derrière 
la  chaire  du  Roy,  et  vis  à  vis  de  moy,  me  faisoit  signe 
de  la  teste  :  qui  me  fist  penser  qu'il  vouloit  que  je  par- 
lasse  hardiment  :    ce  que  me  donnoit  plus  de  har- 
diesse, de   laquelle  je  n'ay  eu  jamais  faute,  car  la 
crainte  ne  me  ferma  jamais  la  bouche.  «  Sire,  dis-je, 
((  nous  sommes  de  cinq  à  six  mille  Gascons  comptez, 
«  car  vous  sçavez  que  jamais  les  compagnies  ne  sont 
«  du  tout  complettes,  aussi  tout  ne  se  peut  jamais 
«  trouver  à  la  bataille  :  mais  j'estime  que  nous  serons 
«  cinq  mil  cinq  cens  ou  six  cens  Gascons  comptez, 
«  et  de  cela  je  vous  en  respons  sur  mon  honneur; 
«  tous,   capitaines    et    soldats,    vous    baillerons   nos 
<(  noms  et  les  lieux  d'où  nous  sommes,  et  vous  oblige- 
«  rons  nos  testes  que  tous  combattrons  le  jour  de  la 
«  bataille,  s'il  vous  plaist  de  l'accorder,  et  nous  don-» 
«  ner  congé  de  combattre.  C'est  chose  que  nous  at- 

ce  tendons  et  desirons  il  y  a  long  temps ,  sans  tant 
«  conniller.  Ci'oyez ,  sire,  qu'au  monde  il  n'y  a  point 
et  de  soldats  plus  résolus  que  ceux-là  :  ils  ne  désirent 
«  que  maner  les  mains.  11  y  a  d'ailleurs  treize  en- 
«  seignes  de  Suisses  :  je  cognois  les  six  de  Sainct  Ju- 
«  lien  mieux  que  celles  du  baron,  lesquelles  Fourly(0 
«  commande  :  j'ay  veu  faire  la  monstre  à  toutes.^  Il 
«  y  peut  avoir  autant  d'hommes  comptez  parmy  eux 
«  que  parmy  nous.  Ils  vous  feront  pareille  promesse 
«  que  nous,  qui  sommes  vos  subjects,  et  vousenvoye- 
«  ront  les  noms  de  tous,  pour  les  envoyer  à  leurs  can- 
«  tons,  afin  que,  s'il  y  en  a  quelqu'un  qui  ne  face  son 
«  devoir,  qu'il  soit  dégrade  des  armes.  C'est  chose  à 
«  laquelle  ils  se  veulent  sousmettre,  comme  ils  m'ont 
«  asseurë  à  mon  départ;  et,  puis  que  c'est  une  mesme 
«  nation ,  je  croy  que  ceux  du  baron  n'en  feront  pas 
€c  moins  :  Vostre  Majesté  les  a  peu  cognoistre  à  Lan- 
«  d  ecy.  Voylà  donc,  Sire,  neuf  mil  hommes,  ou  plus, 
«  desquels  vous  pouvez  faire  estât,  et  asseurer  qu'ils 
«  combattront  jusques  au  dernier  souspir  de  leurs  vies. 
«  Quant  aux  Italiens  et  Provenceaux  qui  sont  avec 
«  monsieur  des  Gros  (2),  et  aussi  des  Gruyens  (^),  qui 
«  nous  sont  venus  trouver  devant  Yvrée ,  je  ne  vous  en 
«  asseureray  pas ,  mais  j'espère  qu'ils  feront  tous  aussi 
«  bien  que  nous,  mesmement  quand  ils  nous  verront 
«  mener  les  mains.  »  Je  levois  lors  le  bras  en  haut, 
comme  si  c'estoit  pour  frapper,  dont  le  Koy  se  sous- 
rioit.  «  Vous  devez  aussi  avoir  quatre  cens  hommes 
«  d'armes  en   Piedmont,  desquels  il  s'y  en  trouvera 

(')  Guillaume  Frulich.  —  (')  Le  seigneur  iFEscros,  du  comté  de  Nice, 
colonel  de  dix  enseignes  italiennes.  —  3)  Ciujeiicns,  et  non  pas 
Gruyens,  halîitans  du  comté  de  Gruyères, 

«  bien  tiois  cens,  et  autant  d'archiers,  qui  sont  en 
«  mesrae  volonté  que  nous.  Vous  y  avez,  Sire,  quatre 
«  capitaines  de  chevaux  légers,  qui  sont  messieurs  de 
«  Ternies,  d'Aussun,  Francisco  Bernardin  et  Maure, 
V  chacun  desquels  doit  avoir  deux  cens  chevaux  le- 
«  gers;  et  entre  tous  quatre  ils  vous  serviront  de 
«  cinq  à  six  cens  chevaux  :  tous  lesquels  désirent  faire 
«  paroistre  l'envie  qu  ils  ont  de  vous  faire  service  : 
«  je  sçay  ce  qu'ils  valent ,  et  cognois  leur  courage.  » 
Le  Roy  lors  s'esmeut  un  peu  de  ce  que  toutes  les  com- 
pagnies de  la  gendarmerie  ny  celles  des  chevaux  lé- 
gers n'estoient  complettes  :  mais  je  luy  dis  qu'il  estoit 
impossible,  et  qu'il  y  en  avoit  qui  avoient  obtenu 
congé  de  leurs  capitaines  pour  aller  à  leurs  maisons 
se  rafraischir,  et  d'autres  estoient  malades;  mais  que, 
s'il  plaisoit  à  Sa  Majesté  donner  congé  aux  gentils» 
hommes  qui  le  luy  demanderoient,  pour  se  trouver 
à  la  bataille,  ils  suppléeroient  bien  au  deffaut  qui 
pourroit  estre  esdites  compagnies.  «  Puis  doncques, 
<c  Sire,  dis -je  lors  continuant  mon  propos,  que  je 
«  suis  si  heureux  que  de  parler  devant  un  Roy  soldat, 
<t  qui  voulez-vous  qui  tue  neuf  ou  dix  mil  hommes,  et 
ce  mil  ou  douze  cens  chevaux,  tous  résolus  de  mourir 
«  ou  de  vaincre?  telles  gens  que  cela  ne  se  deffont  pas 
«  ainsi  ;  ce  ne  sont  pas  des  apprentis.  Nous  avons  sou- 
te vent  sans  advantage  attaqué  l'ennemy,  et  l'avons  le 
c<  plus  souvent  battu.  J'oserois  dire  que  si  nous  avions 
«  tous  un  bras  lié,  il  ne  seroit  encores  en  la  puis- 
ce  sance  de  l'armée  ennemie  de  nous  tuer  de  tout  un 
«  jour,  sans  perte  de  la  plus  grand  part  de  leurs  gens 
«  et  des  meilleurs  hommes.  Pensez  donc,  quand  nous 
«  aurons  les  deux  bras  libres  et  le  fer  en  la  main^ 

«  s'il  sera  aisé  et  facile  de  nous  battre.  Certes,  Sire, 
«  l'ay  appris  des  sages  capitaines ,  pour  les  avoir 
«  Guy  discourir,  qu'une  armée  composée  de  douze  à 
«  quinze  mil  hommes,  est  bastante  d'en  affronter  une 
«  de  trente  mille  :  car  ce  n'est  pas  le  grand  nombre 
«  qui  vainc,  c'est  le  bon  cœur:  un  jour  de  bataille, 
«  la  moitié  ne  combat  pas  ;  nous  n'en  voulons  pas 
«  d'avantage  :  laissez  faire  à  nous.  »  Monsieur  le  Dau- 
phin s'en  rioit  derrière  la  chaire  du  Roy,  continuant 
tousjours  à  me  faire  signe  de  la  teste  :  car  a  ma  mine 
il  sembloit  que  je  fusse  desja  au  combat.  «  Non,  non, 
«  Sire,  ces  gens  ne  sont  pas  pour  estre  deffaits.  Si 
«  messieurs  qui  en  parlent  les  avoient  veus  en  be- 
«  songne ,  ils  changeroient  d'advis,  et  vous  aussi;  ce 
«  ne  sont  pas  soldats  pour  reposer  dans  une  gar- 
ce nison  :  ils  demandent  l'ennemy,  et  veulent  monstrer 
€c  leur  valeur  :  ils  vous  demandent  permission  de 
«  combattre  :  si  vous  les  refusez,  vous  leur  osterez 
«  le  courage,  et  serez  cause  que  celuy  de  vostre  en- 
«  nemy  s'enflera  ,  peu  à  peu  vostre  armée  se  deO'era. 
«  A.  ce  que  j'ay  entendu.  Sire,  tout  ce  qui  esmeut 
«  messieurs  qui  ont  opiné  devant  vostre  Majesté,  est 
«  la  crainte  d'une  perte  ;  ils  ne  disent  autre  chose , 
«  si  ce  n'est  :  Si  nous  perdons ,  si  nous  perdons  ;  je 
«  n'ay  ouy  personne  d'eux  qui  aye  jamais  dit:  Si  nous 
M  guignons  ^  si  Jious  guignons  j  quel  grand  bien  nous 
«  adviendra^  Pour  Dieu,  Sire,  ne  craignez  de  nous 
«  accorder  nostre  requeste,  et  que  je  ne  m'en  retourne 
«  pas  avec  cesle  honte  qu'on  die  que  vous  avez  peur 
«  de  mettre  le  hazard  d'une  bataille  entre  nos  mains, 
«  qui  vous  offrons  volontiers  et  de  bon  cœur  nostre 
«  vie.  »  Le  B.oy,  qui  m'avoit  fort  bien  escouté,  et  qui 

prenoit  plaisir  à  voir  mon  impatience ,  tourna  les 
yeux  devers  monsieur  de  Sainct  Pol,  lequel  luy  dit 
alors  :  «  Monsieur,  voudriez-vous  bien  changer  d'opi- 
«  nion  pour  le  dire  de  ce  fol,  qui  ne  se  soucie  que 
«  de  combattre,  et  n'a  nulle  considération  du  mal- 
«  heur  que  ce  vous  seroit  si  perdions  la  bataille  : 
«  c'est  chose  trop  importante  pour  la  remettre  à  la 
«  cervelle  d'un  jeune  Gascon.»  Alors  je  luy  respon- 
dis  ce  mesme  mot  :  «  Monsieur,  asseurez-vous  que  je 
«  ne  suis  point  un  bravache,  ny  si  escervelé  que  vous 
«  me  pensez.  Je  ne  dis  point  cecy  pour  braverie  :  car, 
«  s'il  vous  souvient  de  tous  les  advertissemens  que 
«  le  Roy  a  eu  depuis  que  sommes  retournez  de  Per- 
te pignan  en  Piedmont,  vous  trouverez  qu'à  pied  ou 
«  à  cheval,  où  nous  avons  trouvé  les  ennemis,  nous 
«  les  avons  tousjours  battus,  si  ce  n'est  lors  que  mon- 
«  sieur  d'Aussun  fut  rompu,  lequel  ne  se  perdit  que 
«  pour  avoir  combattu  à  la  teste  d'un  camp;  ce  qu'un 
«  bon  capitaine  ne  doit  jamais  faire.  Il  n'y  a  pas  en- 
«  cores  trois  mois,  vous  l'avez  entendu,  car  tout  le 
«  monde  le  sçait,  les  beaux  deux  combats  que  nous 
«  fismes  à  pied  et  à  cheval,  en  la  plaine  vis  à  vis  de 
«  Samfre ,  contre  les  Italiens  premièrement ,  et  puis 
«  contre  les  Espagnols,  en  dix  jours;  ayant  monsieur 
«  d'Aussun,  quinze  jours  avant  qu'il  fust  prins,  com- 
te battu  et  delTait  toute  une  compagnie  d'Allemans. 
t(  Regardez  donc,  nous  qui  sommes  en  cœur  et  eux 
te  en  peur,  nous  qui  sommes  vainqueurs  et  eux  vain- 
t<  eus,  nous  qui  les  desestimons  cependant  qu'ils  nous 
«  craignent,  quelle  différence  il  y  a  d'eux  à  nous? 
f<  Quand  sera-ce  donc  que  vous  voulez  que  le  Roy 
«  baille   congé   de  combattre,    sinon   lorsque    nous 

«  sommes  en  Testât  auquel  nous  nous  trouvons  à  pre- 
«  sent  en  Piedmont?  ce  que  ne  sera  pas  quand  nous 
«  aurons  esté  battus  qu'il  le  doive  faire,  mais  à  présent 
«  que  nous  sommes  coustumiers  de  les  battre.  Il  ne 
K  nous  faut  faire  autre  chose,  sinon  de  bien  adviser 
«  de  ne  les  aller  assaillir  dans  un  fort,  comme  nous 
«  fismes  à  la  Bicoque  :  mais  monsieur  d'Anguy  en  a  trop 
«  de  bons  et  de  vieux  capitaines  pour  faire  un  tel  er- 
«  reur,  et  ne  sera  question,  sinon  de  chercher  le  moyen 
«  de  les  trouver  en  campagne  rase ,  où  il  n'y  ait  haye 
«  ny  fossé  qui  nous  puisse  garder  de  venir  aux  mains  j 
«et  alors,  Sire,  vous  entendrez  des  plus  furieux 
«  combats  qui  jamais  ayent  esté.  Et  vous  supplie  très 
«  humblement  ne  vous  attendre  à  autre  chose,  sinon 
«  d'avoir  nouvelles  de  la  victoire;  et  si  Dieu  nous  faict 
«  la  grâce  de  la  gaigner  (comme  je  me  tiens  asseuré 
«  que  nous  ferons),  vous  arresterez  l'Empereur  et 
«  le  roy  d'Angleterre  sur  le  cul ,  qui  sçauront  quel 
«  party  prendre.  »  Monsieur  le  Dauphin  continu  oit 
plus  fort  en  riant  à  me  faire  signe;  qui  me  donnoit 
encores  une  grande  hardiesse  de  parler  :  tous  les 
autres  parloient  et  disoient  que  le  Roy  ne  se  devoit 
aucunement  arrester  à  mes  paroles.  Monsieur  l'admi- 
rai ne  dit  jamais  mot,  mais  se  sousrioit,  et  croy  qu'il 
s'estoit  apperceu  des  signes  que  monsieur  le  Dauphin 
me  faisoit,  estant  presque  vis  à  vis  l'un  de  l'autre. 
Monsieur  de  Sainct  Pol  recharge  encor,  disant  au  Koy  : 
«  Quoy,  monsieur,  il  semble  que  vous  voulez  chan- 
«  ger  d'opinion ,  et  vous  attendre  aux  paroles  de  ce 
«fol  enragé?»  Auquel  le  Roy  respondit,  disant: 
«  Foy  de  gentil-homme ,  mon  cousin ,  il  m'a  dict  de 
«  si  grandes  raisons ,  et  ma  représenté  si  bien  le  bon 

«  cœur  de  mes  gens ,  que  je  ne  sçay  que  faire.  »  Lors 
ledict  seigneur  de  Saiiict  Pol  luy  dit  :  «  Je  voy  bien  que 
«  vous  estes  desjà  tourné.  »  (Il  ne  pouvoit  veoir  les  si- 
gnes que  monsieur  le   Dauphin   me    faisoit,  car   il 
avoit  le  dos  tourné  à  luy,  comme  faisoit  monsieur 
l'admirai.)  Surquoy  le  Roy,  addressant  sa  parolle  au- 
dict  sieur  admirai,  luy  dict  qu'est-ce  que  luy  en  sem- 
Lloit?  Monsieur  l'admirai  se  print  encores  à  sousrire,  et 
luy  respondit,  «  Sire,  voulez-vous  dire  la  vérité?  vous 
«  avez  belle  envie  de  leur  donner  congé  de  combattre. 
«  Je  ne  vous  asseureray  pas,  s'ils  combattent,  du  gaing 
«  n'y  de  la  perte,  car  il  n'y  a  que  Dieu  qui  le  puisse 
«  sçavoir  :  mais  je  vous  obligeray  bien  ma  vie  et  mon 
«  honneur  que  tous  ceux  là  qu'il  vous  a  nommez 
«  combattront,  et  en  gens  de  bien ,  car  je  sçay  ce  qu'ils 
«  vallent,    pour  les    avoir  commandez.  Faictes   une 
«  chose  :  nous  cognoissons  bien  que  vous  estes  à  demy 
«  gaigné ,  et  que  vous  panchez  plus  du  costé  du  com- 
te bat  qu'au  contraire;  faictes  vostre  requeste  à  Dieu, 
«  et  le  priez  que  à  ce  coup  vous  vueille  ayder  et  con- 
«  seilier  ce  que  vous  devez  faire.  »  Alors  le  Roy  leva 
les  yeux  au  ciel,  et,  joignant  les  mains,  jettant  le  bon- 
net sur  la  table ,  dict  :  «  Mon  Dieu  ,  je  te  supplie  qu'il 
«  te  plaise  me  donner  aujourd'huy  le  conseil  de  ce 
«  que   je  dois   faire    pour   la   conservation    de  mon 
«  royaume,  et  que  le  tout  soit  à  ton  honneur  et  à  ta 
«  gloire.  »  Surquoy  monsieur  l'admirai  luy  demanda: 
«  Sire,  quelle  opinion  vous  prend  il  à  présent?  »  Le 
Roy,  après  avoir  demeuré  quelque   peu ,  se  tourna 
vers  moy,  disant,  comme  en  s'escriant:  «  Qu'ils  com- 
te battent,  qu'ils  combattent.  —  Or  doncques  il  n'en 
«  faut  plus  parler,  dit  monsieur  l'admirai  ;   si  vous 

«  perdez,  vous  seul  serez  cause  de  la  perte,  et  si  voiîs 
«  gaignez,  pareillement  :  et  tout  seul  en  aurez  le  con- 
te tentement,  en  ayant  donné  seul  le  congé.  »  Alors  le 
Pioy  et  tous  se  levèrent ,  et  moy  je  tressaillois  d'ayse. 
Sa  Majesté  se  mit  à  parler  avec  monsieur  l'admirai 
pour  ma  depesche ,  et  pour  donner  ordre  au  paye- 
ment, dont  nous  avions  faute.  Monsieur  de  Sainct  Pol 
m'accosta,  et  me  disoit  en  riant  :  «  Fol  enragé,  tu  se- 
«  ras  cause  du  plus  grand  bien  qu'il  pouiToit  venir  au 
«  Roy,  ou  du  plus  grand  mal.  »  Ledict  sieur  de  Sainct 
Pol  ne  m'avoit  rien  dit  pour  hayne  qu'il  me  portast, 
car  il  m'aymoit  autant  que  capitaine  de  France  ,  et  de 
longue  main ,  m'ayant  cogneu  du  temps  que  j'estois 
à  monsieur  le  maresclial  de  Foix  ;  et  me  dict  encores 
qu'il  falloit  bien  que  je  parlasse  à  tous  les  capitaines 
et  soldats,  et  que  la  grand  fiance  et  estime  que  le  Roy 
avoit  en  nous,  l'avoit  fait  condescendre  à  nous  don- 
ner congé  de  combattre,  et  non  la  raison,  veu  Testât 
auquel  il  se  trouvoit.  Alors  je  luy  respondis  :  «  Mon- 
«  sieur,  je  vous  supplie  très- humblement  ne  vous 
«  mettez  en  peyne  ny  crainte  que  nous  ne  gaignons 
«  la  bataille;  et  asseurez-vousque  les  premières  nou- 
«  velles  que  vous  en  entendrez,  seront  que  nous  les 
«  avons  tous  fricassez ,  et  en  mangerons  si  nous  voû- 
te Ions.  »  Alors  le  Roy  s'approcha  et  me  mit  la  main  sur 
le  bras,  disant  :  «  Mantluc,  recommande-moy  à  mon 
<c  cousin  d'Anguien  et  à  tous  les  capitaines  qui  sont 
«  pardelà,  de  quelque  nation  qu'ils  soient,  et  leur 
«  dis  que  la  grand  fiance  que  j'ay  en  eux  m'a  fait 
«  condescendre  à  leur  donner  congé  de  combattre, 
«  les  priant  qu'à  ce  coup  ils  me  servent  bien,  car  je  ne 
«   pense  jamais  en  avoir  tant  de  besoin  qu'à  présent  ; 

«  et  que  c'est  à  cet  heure  qu'il  faut  qu'ils  monstrent 
«  l'amitié'  qu'ils  me  portent  ;  et  qu'en  brief  je  luy  en- 
ce  voyeray  l'argent  qu'il  demande.  »  Je  luy  respondis  : 
«  Sire,  je  feray  vostre  commandement,  et  ce  sera  uq 
«  coup  d'esperon  pour  les  resjouyr,  et  donner  encore 
«  plus  de  volonté  de  combattre  ;  et  supplie  tres-lium- 
«  blement  vostre  Majesté  ne  vous  mettre  en  aucun 
«  doubte  de  l'issue  de  nostre  combat,  car  cela  ne  vous 
«  serviroit  que  de  travail  à  vostre  esprit;  mais  resjouis- 
«  sez-vous  sur  l'attente  de  bien  tost  avoir  bonnes  nou- 
«  velles  de  nous  :  mon  esprit  et  mon  présage  ne  me 
«  trompa  jamais.  »  Et  sur  ce,  luy  baisay  les  mains, 
et  prins  congé  de  Sa  Majesté.  Monsieur  l'admirai  me 
dict  que  je  l'allasse  attendre  à  sa  garderobbe  :  je  ne 
sçay  si  c'estoit  monsieur  de  Marchemont  ou  monsieur 
de  Bayart  qui  descendit  avec  moy.  Et  en  sortant,  je 
trouvay  sur  la  porte  messieurs  de  Dampierre  (0,  de 
Sainct-André(2)j  d'Assier,  et  trois  ou  quatre  autres,  qui 
me  demandèrent  si  je  portoisle  congé  à  monsieur  d'An- 

(0  Claude  de  Clermont ,  baron  de  Dampierre  :  c'étoit  la  branche 
cadette  de  la  maison  de  Clermont  j  la  branche  aînée  s'appeloit  Clcr- 
mont-Tonnerre. 

(')  Jacques  d'Albon,  seigneur  de  Saint-André,  appelé  ordinairement 
le  maréchal  de  Saint- André ,  chevalier  de  l'ordre  du  Roi  et  de  celui  de 
la  Jarretière  en  Angleterre,  conseiller  en  son  conseil  privé,  gouverneuc 
de  Lyonn.iis,  Forez,  Beaujolais,  Bourbonnais,  haute  et  basse  Auver- 
gne, haute  et  basse  Marche,  etc.  Il  avoit  autant  d'esprit  que  de  cou- 
rage; mais  il  étoit ,  dit  M.  de  Thou,  aussi  chargé  de  vices  et  de  crimes, 
qu'orné  des  plus  belles  qualités  de  la  nature  j  et  il  vécut  toujours  dans 
le  luxe ,  les  plaisirs  et  la  magnificence ,  aux  dépens  de  l'Etat  et  des  par- 
ticuliers. Il  fut  fait  prisonnier  à  la  bataille  de  Saint-Quentin  en  i557, 
et  à  celle  de  Dreux  en  iSôa;  mais  à  cette  dernière,  Bobigni-Mézières , 
qu'il  avoit  cruellement  offensé ,  le  tua  d'un  coup  de  pistolet  entre  le3 
mains  des  soldats  qui  l'avoient  pris. 

guyen  pour  combattre.  Je  leur  i^espondis  en  gascon  : 
«  Haresy  harem  aux  pics  et  patacs{^).  Entrez ,  entrez 
€{  promptement ,  si  en  voulez  manger,  avant  quemon- 
«  sieur  l'admirai  se  départe  du  Roy  :  »  ce  qu'ils  firent 
de  sorte  qu'il  y  eut  de  la  dispute  sur  leur  congé;  tou- 
tesfois  à  la  fin  Sa  Majesté  leur  permit  ;  lesquels  n'em- 
pirèrent la  feste,  car  après  eux  vindrent  plus  de  cent 
gentils-hommes  en  poste  pour  se  trouver  à  la  bataille  : 
entr'autres,  les  sieurs  de  Jarnac  ("2) ,  de  Chastillon,  de- 
puis admirai  ;  le  fils  de  monsieur  l'admirai  d'Anne- 
baut,  le  vidame  de  Chartres  (5),  et  plusieurs  autres, 
desquels  n'y  mourut  que  monsieur  d'Assitr,  que  j'ai- 
mois  plus  que  moy-mesmes,  et  Chamans,  qui  avoit 
esté  blessé  quand  je  combattis  les  Espagnols  en  la 
plaine  de  Perpignan  :  quelques  autres  en  y  eut  de 
blecez ,  mais  non  qu'ils  mourussent.  Il  n'y  a  prince  au 
inonde  qui  ait  la  noljlesse  plus  volontaire  que  le  nos- 
tre  :  un  petit  sous  ris  de  son  maistre  eschauffe  les  plus 
refroidis,  sans  crainte  de  changer  prez,  vignes  et  mou- 
lins en  chevaux  et  armes  :  on  va  mourir  au  lict  que 
nous  appelions  le  lict  d'honneur. 

Estant  arrivé  au  camp,  je  m'acquittay  de  ma  charge 
envers  monsieur  d'Anguyen,  et  luy  presentay  les  let- 
tres du  Roy  :  qui  fut  grandement  resjouy ,  et  me  dit 
ces  mesmes  mots  en  m'embrassant  :  «  Je  sçavois  bien 

(')  II  y  aura  des  coups  donnés  et  reçus. 

(»)  Gui  Chabot,  comte  de  Jarnac,  gouverneur  de  La  KoclicUe  et  du 
pays  d'Aunis  :  c'est  celui  qui  tua  en  i547,  sous  Henri  II,  François  de 
.Vivennes  de  La  Châteigneraye,  dans  un  combat  en  champ  clos. 

(^)  François  de  Vendôme,  vidame  de  Chartres,  prince  de  Chaban- 
nois,  colonel  de  l'infanterie  française  après  Bonnivet;  mort  à  Paris 
en  i5()2,  sans  postérité,  à  trente-huit  ans.  En  lui  finit  l'ancienne  mai- 
son de  Vend<5me. 

«  que  tu  ne  nous  apporterois  pas  la  paix.  Or  sus, 
«  mes  amis,  dict-il  à  ceux  qui  esloient  auprès  de  luy, 
«  à  ce  que  vous  voyez,  il  y  faut  faiie  ».  Je  luy  ra- 
comptay  la  difficulté  qu'il  y  avoit  eu  d'avoir  le  congé, 
et  que  le  Roy  seul  en  estoit  cause:  ce  qui  nous  devoit 
plus  accourager  à  bien  faire  au  combat.  Il  fut  aussi 
tres-ayse  quand  je  luy  dis  que  les  seigneurs  sus-nom- 
mez  venoient  après  moy ,  estant  bien  certain  qu'en- 
cores  plusieurs  viendroient  après  eux,  comme  ils 
firent,  me  recommandant  ledit  seigneur,  que  je  m'al- 
lasse  acquitter  envers  tous  les  colonels ,  capitaines  de 
gens-d'armes ,  chevaux  légers  et  de  gens  de  pied ,  de 
la  charge  que  le  Pioy  m' avoit  donné  :  ce  que  je  feis, 
n'y  ayant  cogneu  homme  qui  ne  se  resjouyt  grande- 
ment, leur  faisant  bien  au  long  entendre  l'asseurance 
que  j'avois  donné  au  Roy  de  la  victoire.  Je  ne  me  con- 
tentay  pas  d'en  parler  aux  chefs,  mais  en  parlay  aux 
particuliers,  les  asseurant  que  nous  serions  tous  re- 
compensez du  Roy  ;  et  faisois  la  chose  plus  grande 
qu'elle  n'estoit  :  il  faut  souvent  mentir  pour  son  mais- 
tre.  Pendant  mon  séjour,  monsieur  d'Anguyen  bou- 
cla (0  Carignan ,  ne  le  pouvant  emporter  de  force 
sans  beaucoup  de  perte ,  campant  cependant  à  Vi- 
meus  et  Carmagnolle.  Et  bien  tost  après  l'arrivée  de 
ceste  noblesse,  le  marquis  de  Guast  partit  avec  son 
camp,  le  vendredy  sainct,  d'Ast,  et  vint  loger  à  la 
montaigne  près  Carmagnolle,  et  le  jour  de  Pasques 
partit  pour  venir  à  Serizolles.  La  compagnie  du  comte 
de  Tande  estoit  ce  jour-là  de  garde  :  le  capitaine  Tau- 
rines en  estoit  lieutenant ,  lequel  manda  à  monsieur 
d'Anguyen  que  le  camp  marchoit,  et  que  l'on  oyoit 
W  Boucla  :  investit. 

les  tambourins  clairement.  Monsieur  d'Anguyen  me 
commanda  de  monter  à  cheval,  et  que  je  courusse  des- 
couvrir le  tout ,  pour  en  porter  nouvelles  certaines  ;  ce 
que  je  fis.  Le  capitaine  Taurines  me  bailla  vingt  sala- 
des. J'allay  si  avant,  que  je  descouvris  la  cavallerie, 
qui  passoit  au  long  des  bois  de  Tabbaye  d'Estaffarde , 
et  oyois  les  tambourins  les  uns  marcher  en  avant ,  et 
les  autres  en  arrière.  Cela  me  mit  en  peine  de  descou- 
vrir ce  que  ce  pouvoit  estre.  A  mon  retour,  je  trouvay 
monsieur  d'Anguyen,  messieurs  de  Chastillon,  qui  a 
esté  admirai,  deDampierre,  de  Sainct  André,  Descars 
père  de  ceuxcy  (0,  d'Assier,  et  de  Jarnac,  dans  la 
chambre  dudit  sieur  d'Anguyen ,  parlant  à  luy ,  ayans 
faict  porter  leurs  armes  sur  les  licts  dans  ladicte  cham- 
bre, et  luy  rapportay  ce  que  j'en  avois  veu.  Alors 
tous  ces  seigneurs  luy  dirent  :  «  Allons,  monsieur,  al- 
«  Ions  les  combattre  aujourd'iiuy  qui  est  bon  jour, 
«  car  Dieu  nous  aidera.  »  Lors  me  commanda  ledict 
seigneur  que  j'allasse  dire  à  messieurs  de  Tais  et  de 
Sainct  Julien  démettre  les  regimens  en  campagne  j 
et  envoya  un  autre  à  la  gendarmerie  et  cavallerie  en 
faire  de  mesme  :  ce  qui  fut  faict  tout  incontinent,  et 
nous  mismes  hors  CarmagnoUe,  en  une  plaine  tirant 
à  Serizolles,  et  là  tout  le  monde  se  mit  en  bataille. 
Monsieur  de  Mailly ,  commissaire  de  l'artillerie ,  fut 
aussi  tost  là  avec  l'artillerie  que  pas  un  de  nous. 
Nous  oyons  les  tabourins  des  ennemis  aussi  clair  pres- 
que comme  les  nostres.  Je  ne  vis  à  ma  vie  camp  si  vo- 
lontaire, ny  soldats  si  désireux  de  combattre,  que 
cestuy-là,  sauf  quelques  uns  des  grands  de  l'armée, 

''■^  C'est-à-dire,  père  des  d'Escars  qui  ylvoient  à  l'époque  où  Moutluc 
écrivit  ses  Mémoires. 

qui  persecutoient  tousjours  monsieur  d'Anguyen  de 
ne  hasarder  point,  et  luy  mettoient  devant  la  perte 
que  ce  seroit  au  Roy  s'il  perdoit  la  bataille ,  laquelle 
peut  estre  pourroit  causer  la  perte  du  royaume  de 
France.  Autres  luy  mettoient  en  teste  qu'il  devoit 
combattre  :  de  sorte  qu'ils  mettoient  en  tel  trouble  ce 
pauvre  prince,  qui  cstoit  encores  bien  jeune,  qu'il  ne 
sçavoit  de  quel  costé  se  tourner.  Vous  pouvez  penser 
si  je  passionnois,  et  si  j'eusse  parlé  haut,  si  c'eust  esté 
bille  pareille  j  encore  ne  me  peu- je  tenir  de  parler. 
Les  seigneurs  qui  estoient  venus  de  France  tenoient 
tous  le  party  de  combattre.  Je  pourrois  bien  nommer 
qui  estoyentet  les  uns  et  les  autres,  si  je  voulois;  mais 
je  ne  le  veux  faire,  car  je  ne  me  suis  pas  mis  à  escrire 
pour  dire  mal  de  personne:  mais  monsieur  l'admirai 
de  Chastillon  et  monsieur  de  Jarnac,  qui  sont  encores 
en  vie,  le  sçavent  aussi  bien  que  moy.  Les  uns  et  les 
autres  avoyent  raison,  et  n'estoyent  poussez  d'aucune 
peur  ;  mais  seulement  crainte  de  perdre  tout  les  re- 
tenoit  en  bride  :  et  tel  peut  estre ,  comme  j'ay  veu  sou- 
vent, opine  contre  sa  volonté  et  contre  la  pluralité  de 
voix,  afin  qu'après  il  puisse  dire,  si  la  chose  succède 
mal.  Je  n  estais  pas  de  cest  advîs  :  je  Vauois  bien  dit, 
mais  Je  n'en  fus  pas  creu.  Hé  qu'il  y  a  de  tromperie 
au  monde!  et  en  nostre  mestier  plus  qu'en  autre 
qui  soit. 

Ainsi  que  nous  devions  marcher  pour  aller  combat- 
tre, il  y  en  eut  quatre  ou  cinq  qui  tirèrent  à  part  mon- 
sieur d'Anguyen,  descendans  à  pied,  et  l'entretindrent, 
se  promenant  plus  de  demy  heure.  Tout  le  monde 
grinsoit  les  dents  de  ce  qu'on  ne  marchoit.  En  fin  leur 
conclusion  fut  que  tous  les  regimens  de  gens  de  pied 

se  retireroient  à  leurs  logis ,  comme  aussi  l'artillerie  et 
la  gend'armerie,  et  que  monsieur  d'Anguyen  avec 
quatre  ou  cinq  cens  chevaux,  et  partie  des  capitaines 
qui  estoient  de  son  conseil,  s'en  yroiehtsur  la  plaine  de 
Serizolles  descouvrir  le  camp  de  l'ènhemy,  et  que  j'a- 
menerois  après  luy  quatre  cens  arquebuziers  et  tout  le 
demeurant  au  logis.  Je  vis  lors  un  monde  de  personnes 
désespérez,  et  croy  que  si  Dieu  eust  tant  voulu  pour 
monsieur  d'Anguyen  qu'il  fust  marché,  il  en  eust  em- 
porté la  bataille  sans  grand  difficulté  \  car  les  tabou- 
rins  que  j'avois  ouy  retourner  en  arrière,  c' estoient 
tous  les  Espagnols  qui  alloient  retirer  deux  canons, 
qui  s'estoient  engagez  sans  pouvoir  tirer  avant  ny  ar- 
rière; et  n'eussions  trouvé  rien  à  combattre  que  les 
Allemans,  Italiens,  et  la  cavallerie ,  laquelle  ny  le 
marquis  mesmes  ne  nous  pouvoiteschapper.  Et  comme 
nous  eusmes  demeuré  plus  de  trois  heures  vis  à  vis  des 
ennemis,  qui  estoient  en  une  plaine  entre  Sommerive 
et  Serizolles,  lesquels  ne  pensoient  rien  moins  que 
de  combattre  (et  dit  le  marquis  (0  à  monsieur  de 
Termes  depuis  estant  prisonnier,  comme  il  m'a  ra- 
conté, que  jamais  il  n'avoit  eu  tant  de  peur  d'estre 
perdu ,  que  ce  jour  là  ;  car  le  meilleur  de  son  espé- 
rance estoit  en  l'arquebuzerie  espaignolle),  monsieur 
d'Anguyen  s'en  retourna  à  Carmagnolle  aussi  mal 
content  que  prince  fut  jamais;  et  à  la  descente  d'un 
bois  retournant  audit  Carmagnolle,  je  luy  dis  en  pas- 
sant, presens  messieurs  de  Dampierre  et  de  Sainct 
André,  ces  mots  :  «  Monsieur,  monsieur,  ce  matin 
«  quand  vous  vous  estes  levé ,  que  pouviez  vous  de- 

(')  Le  marquis  du  Gnast. 

«  mander  à  Dieu  autre  chose  que  ce  qu'il  vous  a  donné 
«  aujourd'huy,  qui  est  de  trouver  en  plaine  campagne 
«  sans  haye  ne  fosse',  vos  ennemis,  ce  que  vous  avez 
«  tant  désire'.  Je  vois  bien  que  vos  voulez  plustost 
<(  croire  ceux  qui  vous  conseillent  de  ne  combattre 
«  que  ceux  qui  vous  conseillent  de  combattre.  >» 
Alors  il  commença  à  renier  ,  et  dit  qu'il  n'en  croyroit 
plus  personne  que  soy  mesme;  à  quoy  je  cognuz  bien 
que  je  l'avois  mis  en  cholere  :  je  recliargeay  en  chemi- 
nant, disant  :  «  Hé  non  monsieur,  non,  de  par  Dieu, 
«  n'en  croyez  personne  que  vous  mesmes:  car  nous  sça- 
«  vons  bien  que  vous  ne  desirez  autre  chose  que  le 
«  combat,  et  Dieu  vous  aydera  ;  »  et  m'en  allay  ainsi 
droit  à  Carmagnolle,  fort  fâché,  me  souvenant  de  ce 
que  j'avois  tant  asseuré  le  Roy  en  son  conseil.  Et  dés 
que  ledit  sieur  arriva  à  Carmagnolle,  il  appella  tous 
ceux  qui  entroient  en  son  conseil.  Je  trouvay  à  mon 
arrivée  tous  les  capitaines  de  nostre  régiment  mutinez, 
jusques  aux  soldats,  lesquels demandoient  paye;  mais 
on  les  amusa  sur  l'arrivée  de  monsieur  de  Langey  (O, 
qui  portoit  quelque  argent.  Je  fus  prié  par  monsieur 
de  LamoUe  l'aisné,  qui  avoit  deux  enseignes,  lequel 
fut  tué  le  lendemain,  que  je  parlasse  à  monsieur  d'An- 
guyen  pour  tous,  et  ils  m'advoiieroyent.  Nous  voy-la 
tous  dedans  la  salle  :  et  par  fortune  messieurs  de  Dam- 
pierre  et  de  Sainct  André  n'estoient  encores  entrez, 
qui  nous  trouvèrent  tous  mutinez,  et  nous  dirent  ces 
mots  :  «  Ayez  patience,  je  vous  prie,  jusques  à  ce  que 
«  monsieur  sera  hors  du  conseil  :  »  et  je  croy  qu'ils  luy 
avoyent  parlé  par  le  chemin ,  car  je  trouvay  monsieur 

(')  Martin  du  Bellay,  seigneur  de  Langey,  Fauteur  des  Mémoires  (jiii 
forment  les  tomes  17,  18  et  19  de  cette  Collectioa. 

2. 

d'Anguyen  au  milieu  d'eux  ;  et  ainsi  entrèrent  dans 
la  chaml)re ,  et  ne  tarda  gueres  qu'ils  sortirent.  Mon- 
sieur de  Dampierre  sortit  le  premier,  qui  nous  trouva 
tous  à  la  porte  de  la  chambre,  et,  pour  ce  que  monsieur 
d'Anguyen  venoit  après  luy ,  en  me  regardant  il  mit  le 
doigt  en  la  bouche ,  en  signe  que  je  ne  disse  mot.  Mon- 
sieur d'Anguyen  passa  tout  en  courroux  droit  à  sa  cham- 
bre ,  les  autres  colonels  et  capitaines  chacun  à  son  logis, 
et  nous  ne  bougeasmes  point.  Incontinent  après  mes- 
sieurs de  Dampierre  et  Sainct  André  sortirent  en  la 
salle,  et  nous  dirent  ces  mots  :  «  Allez  vous  en  à  vos  lo- 
«  gis,  preparez-vous,  car  nous  combattrons  demain:  »en 
sortans  nous  regardions  ceux  quivouloient  qu'on  com- 
batist;  lesquels  se  tiroient  devers  nous  autres,  qui  nous 
donna  aussi  espérance  de  combattre.  Car  le  soir  que 
j'accompagnay  monsieur  Dampierre  à  son  logis ,  il  me 
dit  la  proposition  qu'avoit  fait  monsieur  d'Anguyen  au 
conseil,  qui  fut  sur  l'erreur  qu'il cognoissoit  avoir  fait 
de  ne  combattre  point,  ayant  perdu  un  advantage 
qu'il  ne  pourroit  recouvrer,  et  qu'il  les  prioit  tous  de 
le  considérer  et  se  résoudre  de  combattre.  Alors  il  y 
en  eust  qui  commencèrent  à  discourir  ce  qu'ils  luy 
avoient  dit  auparavant,  de  la  perte  que  le  Roy  feroit, 
avec  plusieurs  autres  choses  et  raisons  pour  l'empes- 
cher  ;  d'autres  tenoient  l'opinion  qu'ils  avoyent  tous- 
jours  suyvie ,  qu'il  falloit  donner  la  bataille  :  mais 
monsieur  d'Anguyen  ,  qui  se  vit  estre  tombé  en  mesme 
dispute  qu'auparavant,  se  mit  en  colère,  et  dit  qu'il 
estoit  résolu  de  combattre  à  quelque  prix  que  ce  fust; 
et  que  ,  s'il  y  avoit  homme  qui  voulust  plus  disputer 
le  contraire,  il  ne  l'estimeroit  jamais  tel  qu'il  l'avoit 
estimé.  Alors  un  qui  l'avoit  tant  empesché,  respon* 

dit  «  O  monsieur,  est-ce  une  resolution  que  vous  avez 
i(  prinse  de  combattre?  —  Ouy,  dit  monsieur  d'An- 
<t  guyen.  —  Or  donc,  respondit  l'autre,  il  n'est  pas 
«  question  de  disputer  autre  chose;  »  et  arrest^rent 
que  chacun  se  retireroit  en  sa  charge,  et  qu'une  heure 
devant  jour  nous  serions  en  la  mesme  plaine  qu'es- 
tions le  jour  devant ,  pour  marcher  droit  oii  les  en- 
nemis seroient  rencontrez  :  ce  qui  fut  fait ,  remons- 
trant  cependant  aux  capitaines  et  soldats  que  le  paye- 
ment se  feroit  mal  à  propos  à  la  teste  de  l'ennemy, 
et  qu'il  falloit  attendre  :  ce  fust  une  ruse  pour  amu- 
ser ceux  qui  demanderoient  de  l'argent.  Et,  pource 
que  le  jour  devant  nous  les  avions  laissez  en  la 
plaine  qui  est  entre  Serizolles  et  Sommerive,  mon- 
sieur d'Anguyen  ne  sçavoit  bonnement  s'ils  estoient  à 
Sommerive  ou  à  Serizolles,  combien  que  le  capitaine 
de  Sommerive  luy  avoit  mandé  que  le  camp  vouloit 
loger  là.  Le  seigneur  Francisco  Bernardin  envoya  trois 
de  ses  chevaux  légers  vers  ledit  Serizolles ,  et  allèrent 
si  près,  qu'ils  descouvrirent  le  camp  qui  estoit  en  ar- 
mes, et  les  tabourins  commcnçoient  a  sonner.  Ce 
qu'il  les  avoit  faict  retourner  à  Serizolles,  c'estoit  pour 
attendre  les  Espaignols  qui  estoient  allez  au  devant 
des  deux  canons,  comme  desja  j'ay  escrit;  monsieur 
de  Termes  en  tourna  renvoyer  trois  ou  quatre  des 
siens  aussi,  et  cependant  nous  marchions  par  dessous, 
tirant  à  Sommerive;  et  quand  les  chevaux  légers  fu- 
rent revenus,  et  portèrent  les  mesmes  nouvelles,  nous 
tournasmes  à  main  gauche,  et  montasmes  sur  la  plaine 
où  estoit  toute  l'armée.  Nous  fismes  alte  ;  et  là ,  mon- 
sieur d'Anguyen  et  monsieur  de  Tais  me  baillèrent  à 
conduire  toute  l'arquebuserie  :  je  le  remerciay  très? 

humblement  de  l'honneur  qu'il  me  faisoit ,  et  que 
j'esperois,  avec  l'ayde  de  Dieu,  m'en  acquitter  si  bien, 
qu'il  auroit  occasion  d'en  demeurer  content  ;  et  au- 
tant en  fis-je  à  monsieur  de  Tais,  qui  estoit  mon  co- 
lonel ,  lequel  vint  commander  aux  capitaines  et  lieu- 
tenans  que  je  voudrois  prendre,  qu'ils  m'eussent  à 
obeyr  comme  à  luy  mesmes.  Or  je  prins  quatre  lieu- 
tenans,  qui  furent  Le  Brueil,  que  j'ay  cy  devant 
nommé,  Le  Gasquet,  le  capitaine  Lienard,  et  le  capi- 
taine Favas,  qui  estoit  le  mien.  Ausquels  Favas  et 
Lienard  je  baillay  le  costé  de  main  droite,  et  moy, 
avec  les  autres  deux ,  allay  a  la  gauche ,  tirant  a  la 
maisonnette  qui  fut  tant  combattue  ;  et  fut  ordonné 
que  les  Suisses  et  nous  combattrions  ensemble  à  l'ad- 
vant-garde,  que  monsieur  de  Botieres  commandoit(0, 
lequel,  peu  avant  le  bruit  de  la  bataille,  avoit  esté 
rappelle  de  sa  maison.  La  bataille  devoit  estre  con- 
duitte  par  monsieur  d'Anguyen,  ayant  sous  sa  cor- 
nette les  jeunes  seigneurs  venus  de  la  Cour.  En  l'ar- 
rieregarde  commandoit  monsieur  Dampierre ,  où  es- 
toient  quatre  mil  Gruyens  et  trois  mil  Italiens,  con- 
duits par  les  sieurs  du  Dros  et  des  Gros,  ensemble  tous 
les  guidons  et  archers  des  compagnies.  Or  il  y  avoit  un 
couteau  en  pendant  du  costé  de  SerizoUes  et  de  Som- 
merive  :  c'estoit  un  taillis  non  guère  espoix.  Les  pre- 
miers des  ennemis  que  nous  vismes  entrer  en  la  plaine 
venir  devers  nous,  ce  furent  les  sept  mil  Italiens  que 
le  prince  de  Salerne  conduisoit,  et  à  leur  costé,  trois 

(')  On  a  vu,  page  5o6  du  tome  20 ,  que  Boutières  s'étoit  retiré  daus 
ses  terres  du  Daupliiné:  aussitôt  qu'il  sut  que  le  comte  d'Enghieu  se  dis- 
posoit  à  livrer  bataille,  il  vint  lui  offrir  ses  services  :  d'Engliien  les 
accepta j  Boutières  contribua  à  la  victoire,  et  retourna  dans  ses  terres. 

cens  lanciers,  commandez  par  Rodolphe  Baglion  ('), 
qui  estoyent  au  duc  de  Florence.  L'escarmouche 
commença  par  ce  couteau,  et  dans  le  pendant  les 
ennemis  avoient  fait  alte  vis  à  vis  de  nous;  et,  comme 
ceste  escarmouche  fut  attaquée,  je  baillay  une  Irouppe 
au  capitaine  Brueil,  qui  estoit  celle  du  plus  près  de 
moy;  et  au  capitaine  Gasquet,  la  dernière,  à  deux 
cens  pas  les  unes  des  autres;  et  de  la  mienne,  je  bail- 
lay quarante  ou  cinquante  arquebusiers  à  un  mien  ser- 
gent,  nommé  Arnaut  de  Sainct-Clair,  homme  vail- 
lant et  qui  sçavoit  bien  prendre  son  party,  et  je  les 
soustenois.  Estant  à  la  maison ,  je  descouvris  trois  ou 
quatre  trouppes  d'arquebusiers  espagnols  qui  venoyent 
la  teste  baissée  pour  gaigner  la  maisonnette  ;  et  les 
capitaines  Favas  et  Lienard  comljattoient  les  Italiens 
au  valon  à  main  droicte.  L'escarmouche  commença 
de  tous  les  deux  costez ,  et  par  fois  me  ramenoyent 
jusques  à  la  maison,  autresfois  je  les  ramenois  à  eux 
jusques  à  leur  trouppe,  car  il  s'en  estoit  meslé  un  au- 
tre avec  la  première,  et  sembloit  que  nous  jouissions 
aux  barres;  à  la  fm,  je  fus  contrainct  faire  marcher 
le  capitaine  Brueil  à  moy,  car  je  voyois  toutes  les 
trouppes  assemblées,  avec  une  trouppe  de  cavallerie  à 
leur  costé.  Je  n'avois  pas  un  homme  de  cheval  avec 
moy  :  toutesfois  j'avois  adverty  monsieur  d'Anguyen 
que  leur  cavallerie  estoit  avec  leur  arquebuserie  qui 
venoit  à  moy  :  baste  que  personne  ne  vint  de  long 
temps ,  de  façon  que  je  fus  contrainct  quitter  la  mai- 
son, non  sans  grand  combat,  qui  dura  long  temps.  Je 

(»)  Fils  de  Malatestaj  il  fut  au  service  de  plusieurs  princes  d'Italie: 
Cosme  I,  duc  de  Florence ,  le  fit  général  de  sa  ciivaleriej  mort  eu  i56t 
au  siéere  de  Chiusi  en  Toscane. 

r  envoyay  le  capitaine  Brueil  à  son  mesme  lieu.  L'es- 
carmouche dura  de  trois  à  quatre  heures,  sans  jamais 
cesser  :  jamais  on  ne  vit  mieux  faire.  Monsieur  d'An- 
guyen  m'envoya  monsieur  d' Aussun ,  me  commandant 
que  je  regaignasse  la  maison,  qui  ne  me  faisoit  ad- 
vantage  ny  desadvantage.  Je  luy  respondis  :  «  Allez 
«  dire  à  monsieur  d'Anguyen  qu'il  menvoye  de  la 
«  cavallerie  pour  combattre  ceste  cavallerie  qui  est 
«  à  costé  de  leurs  arquebusiers  (laquelle  il  voyoit 
«  aussi  bien  que  moy  );  car  je  ne  suis  pas  pour  com- 
te battre  cavallerie  et  infanterie  ensemble  en  campa- 
<f  gne  raze.  »  Alors  il  me  dit  :  «  Il  me  suffit  (jue  je 
«  le  vous  aye  dit  ;  »  et  tourne  en  arrière,  et  le  va 
dire  à  monsieur  d'Anguyen,  lequel  de  rechef  m'en- 
voya monsieur  de  Moneins,  pour  médire  qu'en  une 
sorte  ou  autre,  il  vouloit  que  je  la  regaignasse  ;  avec 
lequel  vint  le  seigneur  Cabry,  frère  du  seigneur 
Maure',  menant  soixante  chevaux  tous  lanciers,  et 
monsieur  de  Moneins ,  qui  en  pouvoit  avoir  environ 
vingt-cinq,  ne  faisant  encores  que  commencer  à  dres- 
ser sa  compagnie.  Je  luy  respondis  tout  de  mesme 
qu'à  monsieur  d'Aussun ,  et  que  je  ne  voulois  point 
estre  cause  de  la  perte  de  la  bataille  :  mais  que ,  s'ils 
vouloient  aller  coml)attre  ceste  cavallerie  qui  estoit  au 
costé  de  leurs  arquebusiers,  que  je  regaignerois  bien 
la  maison.  Alors  ils  me  respondirent  que  j'avois  rai- 
son ,  et  qu'ils  estoient  tous  prests  :  et  incontinent  je 
mande  au  capitaine  Brueil  qu'il  vint  à  moy,  et  au 
capitaine  Gasquet  qu'il  se  mit  en  sa  place;  et  incon- 
tinent le  capitaine  Brueil  se  meit  à  main  droicte ,  la 
cavallerie  au  milieu  ;  et  marchasmesle  trot  droit  à  eux, 
car  nous  n'estions  pas  à  trois  cens  pas  les  uns  des  au- 

très.  Pour  cela  rescarinouchc  ne  cessoit  jamais;  et, 
comme  nous  approcliasmcs  de  cent  ou  six  vingt  pas, 
nous  commençasmes  à  tirer;  et  leur  cavallerie  tourna 
le  dos,  et  leur  infanterie  aussi  ;  et  vis  tous  leurs  lan- 
ciers tout  à  un  coup  tourner  le  dos,  se  retirans  dans 
leurs  trouppes.  Incontinent  monsieur  de  Moneins  et 
le  seigneur  Cabry  s'en  allèrent  à  monsieur  d'Anguyen, 
pour  luy  dire  ce  qu'ils  avoientveu  de  leur  cavallerie, 
et  que,  s'il  ne  m'amenoit  de  la  cavallerie  pour  me 
faire  espaule,  je  ne  pouvois  faillir  d'estre  rompu.  Je 
renvoyé  les   capitaines  Brueil  et  Gasquet  en  leurs 
lieux.  Il  y  avoit  un  petit  marez  auprès  de  Serizolles, 
et  un  grand  chemin  creux  qui  empeschoit  qu'ils  ne  pou- 
voient  passer  pour  venir  à  nous  en  bataille.  Or  le  mar- 
quis de  Guast  avoit  fait  passer  six  pièces  d'artilleiie, 
lesquelles  desja  estoient  bien  avant  deçà  le  marez  ;  et, 
comme  il  vit  ses  gens  repoussez,  il  eut  crainte  que 
tout  le  camp  suyvist ,  et  qu'il  perdit  son  artillerie.  Il 
lit  passer   promptement  les  Allemans   ce  marez  et 
chemin  creux  ;  et,  comme  il  fut  en  la  plaine,  ils  se  re- 
mirent en  bataille ,  car  ils  n'avoient  sçeu  passer  qu'en 
desordre.  Et  cependant  la  cavallerie  et  arquebuserie 
espagnolle  vindrent  à  moy  comme  auparavant,  et, 
n'ayant  point  de  cavallerie  avec  moy,  je   fus  con- 
traint leur  quitter  la  place,  et  me  retiray  d'où  j'estoîs 
party.  Or  je  descouvris   leurs  Allemans  et  leur  ar- 
tillerie; et,  en  niesmes  temps  que  je  me  retii'ois,  mon- 
sieur de  Termes  et  le  seigneur  Francisco  Bernardin 
se  vindrent  mettre  à  main  droitte  de  nostre  bataillon , 
et  sur  le  bord  du   couteau,  qui  estoient  fort  à  l'es- 
troit,  et  vis  à  vis  du  bataillon  des  Italiens,  car  leurs 
lanciers  estoient  vis  à  vis  de  nos  picquiers  ;  monsieur 

de  Botieres  avec  sa  compagnie  et  celle  de  monsieur 
le  comte  de  Tande ,  à  main  gauphe  de  nostre  ])a- 
taille  :  les  Suisses  estoient  environ  soixante  ou  quatre 
vingts  pas  au  derrière  de  nous ,  et  un  peu  à  costé.  Or 
nostre  arquebuserie,  que  les  capitaines  Favas  et  Lie- 
nard  conduisoient,  aucunesfois  ils  repoussoicnt  les 
ennemis  jusques  à  leur  bataille,  autresfois  les  enne- 
mis les  repoussoient  aussi  près  la  nostre.  Je  sçay 
bien  qu'il  me  fallut  courir  desarmer  nostre  bataillon 
d'arquebusiers  du  coste'  de  monsieur  de  Botieres,  qui 
faisoient  le  flanc,  et  leur  bailler  pour  faire  la  cargue: 
ce  qu'ils  firent,  et  d'une  grande  furie  les  repoussèrent 
jusques  auprès  de  leur  bataille;  et  fut  bon  besoin, 
car  leur  arquebuserie  avoit  presque  gaigne'  le  flanc 
de  nostre  cavallerie.  Je  cours  là  où  ils  estoient,  et* 
commençasmes  une  furieuse  escarmouche,  grande  et 
forte  :  car  toutes  les  trois  trouppes  miennes  nous  mes- 
lasmes,  ce  qui  dura  une  grand'heure.  Or  les  ennemis 
avoient  mis  leurs  pièces  d'artillerie  au  costé  de  la 
maisonnette,  qui  tiroit  en  butte  dedans  nostre  bataille: 
monsieur  de  Mailly  s'avança  avecques  la  nostre ,  et 
se  mit  auprès  de  nous,  et  commença  tirer  à  eux  vers 
la  maisonnette  ;  car  il  ne  pouvoit  là  où  nous  tenions 
l'escarmouche,  sans  tuer  des  nostres.  Et,  regardant 
deveis  nostre  bataille,  je  vis  monsieur  de  Tais  qui 
commençoit  à  marcher  les  picques  baisse'es  droit  aux 
Italiens  :  je  courus  à  luy,  et  luy  dis  :  «  Où  voulez- 
«  vous  aller,  monsieur,  où  voulez -vous  aller?  Vous 
«  allez  perdre  la  bataille  :  car  voicy  les  Allemans  qui 
«  vous  viennent  combattre,  et  vous  prendront  par 
«  flanc.  »  Les  capitaines  estoient  causes  de  cela,  les- 
quels luy  crioient  :  «  Menez-nous  au  combat ,  mon- 

«  sieur:  il  nous  vaut  mieux  mourir  main  à  main,  que 
«  d'estre  tuez  à  coups  d'artillerie.  »  C'est  ce  qui  es- 
tonne  le  plus,  et  bien  souvent  fait  plus  de  peur  que 
de  mal  :  mais  si  est-ce  qu'il  me  creut  ;  et  les  priay 
tous  mettre  le  genouil  à  terre  et  leurs  picques  basj 
car  je  voiois  les  Suisses  derrière,  couchez  tout  de  leur 
long ,  qui  ne  paroissoient  rien  ;  et  de  là  ,  je  m'en  cours 
à  l'arquebuserie.  Or  coramençoient  desja  leurs  ar- 
quebusiers se  retirer  derrière  la  maison ,  et,  comme 
je  voulois  marcher  droit  à  eux,  je  descouvris  le  front 
de  la  bataille  des  Allemans  ;  et  soudain  je  dis  aux 
capitaines  Brueil  et  Gasquet  qu'ils  se  retirassent  peu  à 
peu  vers  l'artillerie,  et  falloit  faire  place  aux  picquiers 
pour  venir  aux  mains;  et  m'en  cours  à  nostre  bataille, 
et  à  mon  arrivée  leur  dis  : 

«  O  mes  compagnons,  combattons  bien  :  que  si  nous 
«  gaignons  la  bataille ,  nous  nous  pouvons  faire  esti- 
«  mer  plus  que  jamais  les  nostrcs  n'ont  fait;  car  il  ne 
«  se  trouvera  aux  histoires  que  les  Gaulois  ayent  ja- 
«  mais  combattu  les  Germains  picque  à  picque  qu'ils 
«  n'ayent  esté  defl'aits,  et  pour  nous  marquer  de  ceste 
«  honorable  marque  que  de  valoir  plus  que  nos  prede- 
«  cesseurs  n'ont  valu,  cela  nous  doit  donner  double 
«  courage  de  combattre  pour  vaincre,  et  faire  cognois- 
«  tre  à  nos  ennemis  ce  que  nous  valons.  Souvenez-vous , 
«  compagnons,  de  ce  que  le  lioy  nous  a  mandé,  et  la 
«  gloire  que  ce  nous  sera  de  nous  présenter  à  luy  après 
«  la  victoire.  »  Oi  monsieur,  dis-je  à  monsieur  de  Tais, 
«  il  est  temps  de  se  lever:  »  comme  il  fit  promptement. 
Jecommençay  à  crier  haut:  «  Mes  compagnons,  peut 
«  estre  qu'il  n'y  a  ici  gueres  de  gens  qui  se  soient  trou- 
«  vez  en  bataille.  Si  nous  prenons  la  picque  au  bout 

i<  du  cleniere  et  nous  combattons  du  long  de  la  picqus, 
«  nous  sommes  defTaits;  car  l'Allemant  est  plus  dextre 
«  que  nous  en  ceste  manière.  Mais  il  faut  prendre  les 
«  picques  à  demy,  comme  fait  le  Suisse,  et  baisser  la 
«  teste  pour  enferrer  et  pousser  en  avant,  et  vous  le 
«  verrez  bien  estonné.  »  Alors  monsieur  de  Tais  me 
crioit  que  je  courusse  au  long  de  la  bataille  leur  faire 
prendre  les  picques  de  ceste  sorte  :  ce  que  je  fis.  Les  Al- 
lemans  marclioient  grand  pas  droit  à  nous.  Je  m'en  cou- 
rus devant  la  bataille,  et  mis  pied  à  terre,  car  j'avois 
laissé  un  mien  lacquay  (0  tousjours  devant  le  bataillon 
avec  ma  picque.  Et  comme  monsieur  de  Tais  et  les 
capitaines  me  virent  descendu,  tous  crièrent  à  une 
fois  :  (c  Remontez,  capitaine  Montluc,  remontez,  et 
«  vous  nous  conduirez  au  combat,  m  Alors  je  leur  res- 
pondis  que,  si  j'avois  à  mourir  ce  jour-là,  je  ne  pou- 
vois  mourir  en  un  plus  honoral)le  lieu  qu'avec  eux 
la  picque  au  poing.  Je  criay  au  capitaine  La  Burte  (2), 

(0  Ces  laquais  ctoient  une  espèce  d'iufanterie  irrégulière  qui  existoit 
encore  du  temps  de  Montluc. 

(')  Il  étoit  enfant  de  Bordeaux  fort  digne  de  sa  charge ,  dit  Bran- 
tôme, qui  raconte  de  lui  le  trait  suivant  :  «  La  Burthe,  visitant  les  rangs 
«  le  jour  de  la  bataille  de  Cerisolks ,  y  aperçut  un  gentilhomme  qui,  ne 
«  faisant  qu'arriver  de  la  Cour  en  poste,  et  n'ayant  pas  eu  le  temps  de 
«  se  pourvoir  d\me  jacc/ue  et  manche  de  maille  et  d'une  halcbarde , 
«  s'étoit  cependant  mis,  ainsi  désarmé,  au  premier  rang  avec  les  capi- 
«  taines  :  il  lui  ordonna  de  sortir  du  rang,  où  on  ne  devoit  être  qu'a- 
«  vec  une  armure  completle ,  et  passa  son  chemin,  croyant  qu  il  alloit 
«  obéirj  mais  ce  gentilhomme  s'étant  encore  trouvé  dans  le  rang  lors- 
c(  qu'il  repassa,  il  lui  ordonna  de  nouveau  avec  fermeté  d'en  sortir  : 
«  l'autre  lui  ayant  répondu  que,  quoique" mal  armé,  il  serviroit  aussi 
«  bien  le  Roi  que  les  mieux  armés  ,  et  qu'il  n'en  bougeroit,  La  Durthe, 
<f  s'emportant,  lui  donna  de  sa  halebarde  dans  le  ventre,  et  le  tua  sur 
n  la  place.  Sou  emportement  fut  blâmé ,  mais  rallaire  n'eut  point  d'au- 
«  tre  suite.  « 

sergent  major,  qu'il  courust  tousjours  autour  du  ba- 
taillon quand  nous  nous  enferrerions,  et  qu'il  criast, 
luy  et  les  sergens,  derrière  et  par  les  costez  :  Pous- 
sez soldats,  poussez,  afin  de  nous  poussa^  les  uns 
les  autres  ;  et  ainsi  vinsmes  au  combat.  L'Allemand 
venoit  à  nous  à  grand  pas  et  trot,  de  sorte  que  leur 
bataille  estoit  si  grande   qu'ils  ne  se  pouvoient  sui- 
vre, et  y  voyons  de  grandes  fenestres  et  des  ensei- 
gnes bien  derrière.  Et  tout  à  coup  nous  nous  enfer- 
rasmes,  au  moins  une  bonne  partie;  car,  tant  de  leur 
costé  que  du  nostre,  tous  les  premiers  rancs,  soit  du 
choc  ou  des  coups,  furent  portez  par  terre.  Il  n'est  pas 
possible  pour  des  gens  de  pied  de  voir  une  plus  grande 
furie.  Le  second  rang  et  le  tiers  furent  cause  de  nostre 
gain  ;  car  les  derniers  les  poussoyent  tant  qu'ils  furent 
sur  les  leurs  :  et  comme  nostre  bataille  poussoit  tous- 
jours,  les  ennemis  se  renversoient.  Je  ne  fus  jamais  si 
habille  et  si  dispos,  et  me  fut  bon  besoin,  car  je  don- 
nay  plus  de  trois  fois  du  genouil  en  terre.  Les  Suisses 
furent  fins  et  accords  ;  car  jusques  a  ce  qu'ils  nous  vi- 
rent de  la  longueur  de  dix  ou  douze  picques,  ils  ne  se 
levèrent  point  :   et  après  coururent  furieux  comme 
sangliers,  et  donnèrent  par  flanc;  monsieur  de  Botie- 
res  par  le  quanton  ;  monsieur  de  Termes  et  le  seigneur 
Francisco  donnèrent  à  Rodolphe  Baglion  en  mesme 
temps,  et  le  renversèrent;  sa  cavallerie  se  mit  en  route. 
Les  Italiens,  qui  virent  leur  cavallerie  rompue,  et  les 
lansquenets  et  Allemans  renversez  et  en  route,  com- 
mencèrent à  prendre  la  descente  du  vallon ,  et  gaigne- 
rent  tant  qu'ils  peurent  droit  au  bois.  Monsieur  de 
Termes  eut  son  cheval  tué  au  choc,  lequel,  par  for- 
tune, se  trouva  par  terre  engage'  bien  avant,  de  sorte 

que  les  Italiens  le  piindrent  (0  et  l'emmenèrent;  aussi 
n'avoit-il  gueres  bonnes  jambes. 

Il  faut  notter  que  le  marquis  de  Guast  avoit  fait  un 
bataillon  de  cinq  mil  picquiers,  qui  estoyent  deux 
mil  Espagnols  et  trois  mil  Allemans ,  estans  ceux-là  , 
que  le  comte  Ludon  avoit  mené'  en  Espagne,  du  nom- 
bre de  six  mil,  où  ils  avoient  demeure  dix  ans  ou  plus, 
n'ayans gueres  qu'ils  estoient  revenus,  et  qui  parloient 
aussi  bon  espagnol  qu'Espagnols  naturels.  Il  avoit  fait 
ce  Jjataillon  pour  abbattre  les  Gascons;  car  il  disoit 
qu'il  craignoit  plus  nostre  bataillon  (2)  que  r'^'"  un  des 
autres,  et  avoit  opinion  que  ses  Allemand,  ui  es- 
toient tous  hommes  d'eslite,  defferoient  nos  Suisses  : 
et  mit  à  la  teste  de  ceste  bataille  trois  cens  arquebu- 
siers seulement,  comme  enfans  perdus,  lesquels  il  avoit 
reservez  pour  cet  eflect  ;  et  tout  le  reste  tint  l'escar- 
mouche. Et  comme  il  fut  auprès  de  la  maisonnette  du 
costé  des  Allemans,  il  vit  les  Gruyens  qui  estoient  tous 
armez  à  blanc;  il  pensa  que  ce  fussent  les  Gascons,  et 
leur  dit  :  «  Hernianos ,  herinanos ,  a  qui  estant  lous 
«  Gascones;  sarrais  à  ellos  (3).  »  Ils  ne  furent  jamais  à 
deux  cens  pas  de  luy ,  qu'il  apperçeut  nostre  bataille 
qui  se  levoit,  et  cognent  son  erreur;  mais  il  n'y  pou- 

(0  II  fut  pris  par  un  jeune  uapolitain,  nommé  Napoliello. 

(»)  Ce  que  Montluc  dit  ici  des  soldats  gascons  est  confirmé  par  le 
passage  suivant  de  Brantôme  :  «  Le  jour  de  la  bataille  de  CerisoUes , 
«  ainsi  que  le  marquis  de  Gouast  recognoissoit  nostre  armée  qui  mar- 
te choit  à  lui,  il  vint  dire  aux  gens  de  pied  espagnols  :  Courage,  sol- 
«  datsj  les  Gascons,  vos  voisins  et  presque  vos  frères,  sont  ici,  si  Je 
n  ne  me  trompe;  que  s'ils  sont  vaincus,  nous  resterons  vainqueurs  de 
«  tous  les  autres ,  tii  plus  ni  moins  que  quand  un  corps  est  abbatu  ou 
«  renverse'  par  terre,  tous  les  autres  membres  restent  sans  vigueur  et 
a  sans  force.  » 

(^3)  Frères,  voilù  les  Gascons  :  marchex  à  eux. 

voit  plus  remédier;  nous  portions  tous  armes  noires. 
Ceste  bataille  de  cinq  mil  picques  s'en  alla  le  grand 
pas  droit  aux  Gruyens.  11  falloit  qu'ils  passassent  à 
coste  de  monsieur  d'Anguycn,  lequel  seigneur  fut  mal 
conseillé,  car  il  donna  avec  la  gendarmerie  tout  au 
travers  du  bataillon,  les  autres  par  flanc;  et  là  fut 
tué  et  blessé  beaucoup  de  gens  de  bien  et  des  princi- 
paux, comme  monsieur  d'Assier,  le  sieur  de  La  Ro- 
cliechouart  et  plusieurs  autres,  et  encores  plus  à  la 
seconde  recharge.  Il  y  en  eut  qui  passèrent  et  repassè- 
rent au  travers;  mais  tous) ours  ils  se  ralli oient,  et 
vindrent  en  ceste  manière  aux  Gruyens,  qui  furent 
bien  tost  renversez  sans  tirer  un  seul  coup  de  picque. 
Etlà  moururent  tous  leurs  capitaines  et  lientenans  qui 
estoient  au  premier  rang,  et  fuyrent  droit  à  monsieur 
des  Gros.  Mais  ce  bataillon  d'Espagnols  et  Allemans 
suy voient  toujours  au  grand  trot  leur  victoire,  et  ren- 
versèrent ledit  sieur  des  Gros  :  et  là  il  mourut ,  et  tous 
les  capitaines.  Monsieur  d'Anguyen  ne  le  peut  secou- 
rir, pource  que  presque  tous  les  chevaux  de  sa  caval- 
lerie  à  ces  deux  furieuses,  mais  trop  inconsidérées 
charges,  estoient  blessez,  et  s'en  alloient  le  pas  par  la 
campagne  à  costé  des  ennemis.  11  estoit  au  desespoir, 
maudissant  l'heure  que  jamais  il  avoit  esté  né,  voyant 
la  fuitte  de  ses  gens  de  pied,  et  qu'à  peine  luy  restoit- 
il  cent  chevaux  pour  soustenir  le  choc.  Monsieur  de 
Pignan,  de  Montpellier  (qui  estoit  à  luy),  me  dit  que 
deux  fois  il  se  donna  de  la  pointe  de  l'espée  dans  son 
gorgerin  (i),  se  voulant  offenser  soy-mesme,  et  me  dit 
au  retour  qu'il  s'estoit  veu  en  tel  estât  lors ,  qu'il  eust 
voulu  qu'on  luy  eust  donné  de  l'espée  dans  la  gorge. 
CO  Montaigne  j  dans  ses  Essais^  elle  aussi  cette  anecdote. 

Les  Pxoinalns  pouvoient  faire  cela,  mais  non  pas  les  Chres- 
tiens  :  chacun  en  disoit  lors  sa  râtelée.  Nous  estions  à 
la  paille  jusques  au  menton ,  et  aussi  ayses  que  nos  en- 
nemis marris.  Retournons  aux  coups,  car  il  y  en  avoit 
à  donner  et  à  prendre.  La  laschelé  des  Gruyens  luy 
porta  beaucoup  de  perte  de  ce  coste'j  je  ne  vis  jamais 
de  plus  grands  grues  que  ces  gens  là,  indignes  de  por- 
ter armes,  s'ils  ne  se  sont  rendus  plus  courageux  ('). 
Ils  sont  voisins  des  Suisses,  mais  il  n'y  a  non  plus  de 
comparaison  que  d'un  asne  à  un  cheval  d'Espagne. 
Ce  n'est  pas  tout  d'avoir  des  hommes  en  conte,  il  en  faut 
avoir  du  bon  creu,  car  cent  en  vallent  mille.  Un  brave 
€t  vaillant  capitaine ,  avec  mil  hommes  dont  il  s'asseure , 
passera  sur  le  ventre  à  quatre  mil. 

Tout  ainsi  comme  monsieur  d'Anguyen  voyoit  mas- 
sacrer ses  gens  sans  les  pouvoir  secourir,  le  marquis  de 
Guast  voyoit  faire  le  mesme  aux  siens  par  une  pareille 
fortune.  Voyez  comme  elle  se  mocquoit  de  ces  deux 
chefs  d'armée;  car  comme  il  vit  Rodolphe  Baglion 
renversé^  et  ses  Allemans  pareillement,  il  print  sa  ca- 
vallerie,  et  se  retira  devers  Ast.  Monsieur  de  Sainct 
Julien,  qui  servoit  de  maistre  de  camp  et  de  colonel 
des  Suisses,  se  trouva  à  cheval;  et,  à  la  vérité  dire,  il 
estoit  foible  de  sa  personne,  n'ayant  pas  grand  force  de 
porter  grand  fardeau  d'armes  à  pied;  il  vit  renverser 
leur  bataille  d'un  costé,  et  lanostrede  Tautre.  Et,  avant 
qu'aller  à  monsieur  d'Anguyen,  il  nous  vit,  Suisses 
et  Gascons,  dans  ces  cinq  mil  Allemans  et  Espagnols, 

(0  Ces  reflexions  injurieuses  pour  les  habitans  du  comté  de  Gruyères, 
ont.  été  faites  par  tous  les  historiens  du  temps.  La  mauvaise  conduite 
des  Gruyeriens,  qui  faillit  causer  la  défaite  de  Tarraée  française  à  Ce- 
risolles,  justifie  les  repioches  que  leur  font  nos  écrÏYaius- 

tuant  h  toutes  mains  :  et  alors  il  tourna  en  arrière , 
et  trouva  monsieur  d'Anguyen  près  du  bois,  tirant  à 
Carniagnolles  assez  mal  accompagné,  et  luy  cria  : 
(c  Monsieur,  monsieur,  faites  tourner  visage;  caria  ba- 
«  taille  est  gaigne'e;  le  marquis  de  Guast  est  en  routte 
«  et  tous  ses  Italiens ,  et  les  Allemans  en  pièces.  »  Or 
desja  ce  bataillon  d'Allemans  et  Espagnols  avoyent 
fait  alte,  se  tenans   pour  perdus,   quand   ils  virent 
qu'homme  de  pied  ny  de  cheval  ne  venoit  à  eux ,  et 
cognurent  bien  qu'ils  avoyent  perdu  la  bataille,  et 
commencèrent  à  prendre  à  main  droite  à  la  Monta, 
d'où  ils  estoient  partis  le  jour  devant.  Je  pensois  es- 
tre  le  plus  Cm  capitaine  de  la  trouppe ,  d'avoir  inventé 
de  mettre  un  rang  d'arquebusiers  entre  le  premier  et 
le  second  rang,  pour  tuer  les  capitaines  du  premier; 
et  avois  dict  à  monsieur  de  Tais,  trois  ou  quatre  jours 
auparavant,  que,  plustost  que  pas  un  des  nostres  mou- 
rust,  je  ferois  mourir  tous  leurs  capitaines  du  premier 
rang  :  et  ne  luy  voulus  dire  le  secret,  jusques  à  ce  qu'il 
m'eust  baillé  à  conduire  l'arquebuserie.  Et  alors  il  ap- 
pella  La  Burthe,  sergent  major,  et  luy  dit  qu'inconti- 
nent fist  élection  des  arquebusiers,  et  qu'il  les  y  mist. 
Et  à  la  vérité  je  ne  l'avois  jamais  veu  ny  ouy  dire,  et 
pensois  estre  le  premier  qui  l'eust  inventé  ;  mais  nous 
trouvasmes  qu'ils  avoyent  esté  aussi  accords  que  nous, 
car  ils  y  en  avoyent  mis  comme  nous,  lesquels  jamais 
ne  tirèrent,  comme  ne  firent  les  nostres,  que  ne  fus- 
sions de  la  longueur  des  picques.  Là  se  fit  une  grande 
tuerie;  il  n'y  avoit  coup  qui  ne  portast. 

Or  monsieur  d'Anguyen,  ayant  entendu  le  gain  de 
la  bataille  qu'il  tenoit  pour  perdue ,  après  la  routte  de 
ceux  de  son  costé  et  de  ses  lasches  Gruyens,  car  pour 

les  asseurer  il  s'estoit  mis  près  d'eux ,  se  mit  à  la  queue 
de  ces  Allemans  et  Espagnols.  Cependant  plusieurs 
de  ceux  qui  avoyent  prins  l'effroy  se  rallièrent  près  de 
luy:  tel  faisoit  bien  l'empressé,  qui  n'agueres  fuyoit: 
tel  avoit  rompu  la  bride  à  son  cheval  pour  en  jetter 
la  faute  sur  luy.  Peu  avant  la  bataille,  par  bonne  for- 
tune, il  avoit  mandé  à  Savillan  cerclier  trois  compa- 
gnies d'Italiens,  fort  bonnes,  pour  se  trouver  à  la  mes- 
léej  lesquelles,  estans  à  Reconis,  ouyrent  l'artillerie, 
et  cogneurent  que  la  bataille  se  donnoit;  ce  qui  fut 
cause  qu'ils  prindrent  tous  les  arquebusiers  qu'ils  peu- 
rent  à  cheval,  et  vindrent  tousjours  courons  si  à  pro- 
pos, qu'ils  trouvèrent  monsieur  d'Anguyen  qui  suivoit 
les  ennemis ,  n'ayant  un  seul  arquebusier  avec  luy. 
Lesquels,  mettans  pied  à  terre,  se  mirent  sur  leur 
queue,  et  ledit  seigneur  d'Anguyen  avec  la  cavallerie, 
tantost  aux  costez,  tantost  à  la  teste,  poussant  la  vic- 
toire. Il  nous  envoya  un  homme  de  cheval  en  dili- 
gence, afin  que  nous  tournissions  à  luy  ;  car  il  falloit 
encores  combattre.  Et  nous  trouva  le  messager  à  la 
chappelle  près  la  porte  de  Serizolles,  ayant  achevé 
de  tuer  (0  avec  une  telle  furie,  qu'il  n'y  demeura  un 
seul  homme  envie,  qu'un  colonel,  nommé  AHprand 
de  Mandruce  (2)^  frère  du  cardinal  de  Trente,  qui  de- 
meura dans  les  morts,  ayantsept  ou  huict  playes.  Gau- 
bios,  cheval  léger  de  monsieur  de  Termes,  revenant 
à  travers  des  morts,  le  vit  qui  estoit  encores  en  vie, 

(')  Paul  Jove  dit  qu'il  resta  douze  mille  morts  sur  le  champ  de  ba- 
taille. 

(')  Aliprand  Madruzzo ,  frère  de  Christophe  Madruzzo ,  cardinal  et 
évêque  de  Trente.  Madruzzo  est  un  bourg  et  château  de  révêché  de 
Trente. 

mais  toutnud;  lequel  parla  à  luy,  et  le  fit  porter  à 
CarmagnoUe  pour  racliepter  monsieur  de  Termes, 
s'il  estoit  en  vie  :  comme  il  fut  faict.  Les  Suisses,  en 
tuant  et  ruant  leurs  grandes  coutillades,  crioyent 
tousjours  JMonclevi!  Moiide^^i!  là  ou  on  leur  avoit  fait 
mauvaise  guerre.  Bref,  tout  ce  qui  lit  teste  fut  tué  de 
nostre  costé. 

Apres  avoir  entendu  ce  que  monsieur  d'Anguyen 
nous  raandoit,  incontinent  la  bataille  des  Suisses  et  la 
nostre  tourna  devers  luy  :  je  ne  vis  jamais  deux  ba- 
taillons si  tostrefaicts;  car  de  nous  mesmes  nous  nous 
mismes  en  bataille  en  cheminant,  et  allions  tousjours 
joints  coste  à  coste-  Les  ennemis,  qui  s'en  alloyent  le 
grand  pas  tirant  tousjours  arquebusades,  et  faisant  te- 
nir nostre  cavallerie  au  large,  nous  commencèrent  à 
descouvrir,  et  comme  ils  virent  que  nous  leur  estions 
à  quatre  ou  cinq  cens  pas ,  et  la  cavallerie  sur  le  de- 
vant qui  les  vouloit  charger,  ils  jetterent  les  picques, 
se  jettans  entre  les  mains  de  la  cavallerie.  Les  uns  en 
luoyent,  et  les  autres  en  sauvoyent,  y  en  ayant  tel 
qui  en  avoit  plus  de  quinze  ou  vingt  autour  de  luy, 
les  fuyans  tousjours  delà  presse,  pour  crainte  de  nous 
autres,  qui  voulions  tout  esgorger;  mais  si  ne  sceurent 
ils  faire  si  bien  qu'il  n'y  en  eut  plus  do  la  moitié  de 
tuez ,  car  tant  que  nos  gens  en  pouvoyent  trouver,  au- 
tant en  estoit  depesché.  Or  veux-je  escrire  ce  que  je 
devins. 

Monsieur  de  Valence  mon  frère  m'avoit  envoyé  de 
Venise  un  cheval  turc ,  un  des  plus  braves  coureurs 
que  je  vis  jamais  :  j'avois  une  opinion,  laquelle  tout  le 
monde  ne  m'eust  sceu  oster,  c'est  que  nous  devions 
gaigner  la  bataille j  et  baillant  mondict  cheval  à  un 

3. 

serviteur  que  j'avois,  vieux  soldat  auquel  je  me  fiois 
beaucoup,  luy  dis  qu'il  se  tint  tousjours  derrière  le 
bataillon  de  nos  picquiers,  et  que,  si  Dieu  me  faisoit 
la  grâce  que  j'eschappasse  de  l'escarmouche,  je  met- 
trois  le  pied  à  terre  pour  combattre  avec  nos  picquiers  ; 
et  s'il  voyoit,  quand  nous  viendrions  aux  mains,  que 
nostre  bataille  fut  renversée ,  qu'il  fist  estât  que  j'estois 
mort ,  et  qu'il  se  sauvast  sur  le  cheval  ;  et  au  contraire , 
s'il  voyoit  que  nous  renversissions  la  bataille  des  enne- 
mis, qu'il  suivist  tousjours,  sans  se  mesler  à  la  queue 
de  nostre  bataillon;  et  que,  comme  je  cognoistrois  la  vic- 
toire, je  laisserois  l'exécution,  pour  venir  à  luy  prendre 
mon  cheval  pour  aller  après  la  cavallerie  veoir  si  je  pour- 
rois  prendre  quelque  bon  prisonnier.  J'avois  mis  une 
folie  en  ma  teste,   que  je  devois  prendre  le  marquis 
de  Guast  ou  mourir,  me  fiant  en  la  vitesse  de  mon 
cheval,  et  m'imaginois  d'en  tenir  une  bonne  rançon, 
ou  recompence  du  Roy.  Gomme  j'euz  suyvi  un  peu  la 
victoire,  je  demeuray  derrière,  pensant  trouver  mon 
homme;  aussi  estois-je  si  las  de  frapper  et  courir,  et 
encore  de  crier,  que  je  n'en  pouvois  plus.  Deux  gros 
matins  allemans  me   cuiderent   assommer;  m'estant 
deffaict  de  l'un,  l'autre  gaigna  au  pied;  mais  ce  ne  fut 
gueres  loing  :  certes  je  vis  là  donner  de  beaux  coups. 
Je  cerchay  mon  pendart  de  valet,  mais  ce  fut  en  vain  ; 
car,  comme  leur  artillerie  tiroit  à  nostre  bataille,  et 
donnoit  souvent  par  dessus  nostre  jjataillon,  et  alloit 
donner  sur  le  derrière,  cela  fit  oster  mon  homme  d'où 
je  le  pensois  trouver,  lequel  s'alla  mettre  derrière  les 
Suisses  :  et,  voyant  le  desordre  des  Gruyens  et  Pro- 
venceaux,  il  pensa  que  nous  estions  de  mesmes,  qui 
fut  cause  qu'il  s'enfuit  jusques  à  GarmagnoUe.  Voyla 

comme  on  se  trompe  au  chois  qu'on  fait  ;  car  je  n'eusse 
jamais  pense'  qu'il  eust  eu  si  tost  la  peur  aux  talons.  Je 
trouvay  le  capitaine  Mons,  n'ayant  qu'un  serviteur  qui 
avoit  mieux  fait  que  le  mien ,  car  il  luy  avoit  gardé 
une  petite  haquenéc,  sur  laquelle  il  me  monta  en 
crouppe,  car  j'estois  fort  las;  et  allasmes  tousjours 
voyant  tuer  ces  AUemans.   Et  comme  nous  fusmes 
mandez  de  monsieur  d'Anguy en,  mismes  pied  à  terre, 
allant  à  pied  jusques  à  l'entière  deffaitte  des  Espagnols 
et  Allemans  :  et  soudain  je  vis  venir  mon  homme,  et 
luy  reprochay  qu'il  s'en  estoit  fuy.  Il  me   respondit 
qu'il  n'estoit  pas  tout  seul ,  ains  avoit  esté  bien  accom- 
pagné de  plus  grands  que  luy,  et  des  mieux  vestus,  et 
que  ce  qu'il  en  avoit  faict  estoit  pour  leur  tenir  com- 
pagnie. Sa  plaisanterie  appaisa  ma  colère;  car  il  ne 
s'en  fallut  gueres  que  je  ne  jouasse  des  miennes.  Nous 
nous  r'alliasmes  vingt  ou  vingt  cinq  chevaux  de  mon- 
sieur de  Termes,  du  seigneur  Francisco  Bernardin ,  et 
du  sieur  Maure,  et  allasmes  le  grand  galop  après  le 
marquis  de  Guast:  et  avec  nous  se  mit  un  gentil- 
homme duquel  je  ne  sçay  le  nom,  estant  toutesfois 
de  ceux  qui  estoyent  venus  de  la  Cour  en  poste  pour 
se  trouver  à  la  bataille.  Et  trouvasmes  deux  chevaux 
légers  qui  emmenoient  prisonnier  le  seigneur  Charles 
de  Gonzague,  et  l'avoyent  prins  à  la  queue  de  leurs 
trouppes  :  qui  nous  donna  encores  plus  de  courage 
de  picquer  après.  Et  comme  nous  descouvrismes  la 
trouppe,  et  de  l)ien  près,  nous  vismes  qu'ils  s'estoyent 
recognus,  et  s'estoyent  serrez,  s'en  allans  au  trot  les 
lances  en  main.  Lors  je  dis  à  ceux  qui  estoient  avec 
nous  :  «  Ces  gens  se  sont  recognus,  il  ne  feroit  pas  bon 
«  donner  dedans ,  et  me  double  qu'en  pensant  prendre 

«  quelque  prisonnier,  ils  nous  prenclroyent  à  nous 
«  comme  l'Anglois;  »  et  ainsi  nous  en  retonrnasmes  : 
et  ay  opinion  encore  que,  si  mon  poltron  de  valet  ne 
m'eust  failly ,  j'eusse  pris  quelque  homme  cVauthoritév 
Et  en  nous  en  retournant,  ce  gentilhomme  s'accosta  de 
moy,  et  me  dict  :  «  Jésus,  capitaine  Montluc,  en  quel 
«  péril  a  esté  ceste  bataille  d'estre  perdue!  )>  moy 
qui  n'avois  veuny  ouy  dire  aucune  chose  du  desordre, 
et  pensois  que  les  derniers  que  nous  avions  deffaicts 
estoient  ceux  de  Carignan  qui  fussent  sortis  pour  se 
trouver  à  la  bataille,  alors  je  luy  respondis  :  «  En 
«  quelle  sorte  sommes  nous  entrez  en  aucun  péril?  car 
«  tout  aujourd'huy  nous  avons  eu  la  victoire  entre  nos 
«  mains.  —  Je  vois  bien,  dit-il,  que  vous  n'avez  pas 
«  veu  le  grand  desordre  qui  a  esté  ;  »  et  me  conta  ce 
qu'estoit  advenu  à  la  bataille.  Que  comme  je  prie  à 
Dieu  qu'il  m'ayde,  s'il  m'eust  donné  deux  coups  de 
dague ,  je  croy  que  je  n'eusse  point  saigné  ;  car  le  cœur 
me  serra ,  et  fit  mal  d'ouyr  ces  nouvelles  :  et  demeu- 
ray  plus  de  trois  nuicts  en  ceste  peur,  m'esveillant  sur 
le  songe  de  la  perte. 

Ainsi  arrivasmes  au  camp,  où  estoit  monsieur  d'An- 
guyen;  je  courus  à  luy  et  luy  dis  ces  mots,  faisant 
bondir  mon  cheval  :  «  Et  pensez-vous,  monsieur,  que 
«  je  ne  sois  aussi  bon  homme  à  cheval  qu'à  pied?» 
Alors  il  me  dit,  estant  encores  tout  triste  :  «  Vous  se- 
«  rez  tousjours  bon  en  une  sorte  et  en  autre.  «  Il  se 
baissa,  et  me  fit  cest  honneur  de  m'embrasser,  et  me 
fit  sur  l'heure  chevalier,  dont  je  me  sentiray  toute  ma 
vie  honoré,  pour  l'avoir  esté  en  ce  jour  de  bataille,  et 
de  la  main  d'un  tel  prince  :  malheureux  fut  celuy  qui 
nous  l'austa  si  pauvrement  !  mais  laissons  cela.  Alors 

je  luy  dis  :  «  Monsieur,  vous  ay-je  aujourd'huy  servy 
«  à  vostre  contentement?  »  car  monsieur  de  Tais  luy 
avoit  desja  dit  que  j'avois  combattu  à  pied  avec  eux. 
11  me  respondit  :  «  Ouy,  capitaine  Montluc ,  ouy,  je 
«  n'oublieray  jamais  ce  que  vous  avez  faict ,  et  ne  le 
«  celeray  pas  au  Roy.  »  Alors  je  luy  respondis  :  «  Mon- 
te sieur,  il  est  en  vous  de  me  faire  le  plus  grand  bien 
«  que  vous  sçauriez  faire  à  gentil-homme  du  monde,  n 
Alors  il  s'escarta,  me  tirant  à  part,  afin  que  personne 
ne  l'ouist ,  et  me  demanda  qu'est-ce  que  je  voulois 
({u'il  fist  pour  moy?  je  luy  dis  que  c'estoit  qu'il  m'en- 
voyast  porter  les  nouvelles  du  gain  de  la  bataille  au 
Roy,  et  qu'il  n'y  avoit  homme  qui  le  deust  faire  si  tost 
que  moy,  veu  ce  que  j'avois  dit  à  Sa  Majesté  et  à  son 
conseil  pour   obtenir  le  congé  de  combattre,  et  que 
les  derniers  mots  que  j'avois  dit  au  Roy  estoient  qu'il 
s'attendist  seulement  d'avoir  nouvelles  de  la  victoire. 
Il  me  tourna  redire  qu'il  estoit  raison  que  j'y  allasse 
plustost  que  tout  autre  ;  et  ainsi  retourna  toute  l'ar- 
mée victorieuse  à  Carmagnolle.  Mais,  comme  je  pen- 
sois  estre  depesché  pour  partir  la  nuict,  on  me  dict 
que  monsieur  d'Escars  avoit  gaigné  tout  le  monde 
pour  qu'il  y  allast  :  monsieur  de  Tais  m'avoit  aussi 
promis,  mais  a.  la  lin  se  laissa  gaigner,  comme  mon- 
sieur d'Anguyen ,  qui  estoit  le  plus  grand  mal-heur 
qui  me  pouvoit  advenir  :  car,  ayant  vaincu  le  conseil 
du  Roy  et  leur  délibération ,  et  que  Sa  Majesté  m'a- 
voit faict  cet  honneur  que  de  condescendre  à  mon 
opinion,  et  luy  apporter  les  nouvelles  de  ce  que  je 
luy  avois  promis  et  asseuré  dans  si  peu  de  jours,  je 
laisse  à  penser  à  un  chacun  si  j'eusse  esté  le  bien  venu, 
et  quel  tort  me  fut  faict,  mesmement  ayant  commande; 

ce  jour-là  une  grande  et  honorable  charge,  et  au  con- 
tentement du  lieutenant  du  Pvoy.  C'eust  este'  un  bon- 
heur à  nioy,  et  beaucoup  d'honneur  aussi,  d'apporter 
au  Roy  ce  que  je  luy  avois  prorais  et  asseuré.  Il  n'y 
eût  ordre ,  il  fallut  passer  par  là  ;  à  peine  me  peut-on 
appaiser  ;  j'avois  l)cau  me  fascher  et  remonstrer  le  tort 
qu'on  me  faisoit.  Cent  fois  depuis  me  suis  je  repenty 
que  je  ne  me  desrobay  le  soir  mesme;  je  me  fusse 
rompu  le  col,  ou  j'y  fusse  arrive'  le  premier  pour  en 
porter  la  nouvelle  au  Roy;  je  m'asseure  qu'il  ne 
m'en  eust  sçeu  que  bon  gré,  et  eust  fait  ma  paix 
avec  les  autres.  Or  quittay-je  alors  toute  ma  fortune, 
n'espérant  jamais  plus  estre  rien,  et  vins  demander 
congé  à  monsieur  d'Anguyen,  pour  m'en  venir  en 
Gascoigne.  Ledict  seigneur  me  promettoit  beaucoup 
de  choses,  me  cognoissant  fasché;  monsieur  de  Tais 
en  faisoit  de  mesmes,  me  voulant  retenir:  mais  je  fis 
tant,  qu'ils  me  donnèrent  congé,  avec  promesse  de 
retourner  ;  et,  pour  estre  plus  asseurez  de  nioy,  ledit 
sieur  d'Anguyen  me  fit  prendre  une  commission  de 
luy,  pour  promptement  mettre  aux  champs  mil  ou 
douze  cens  hommes  pour  amener  en  Piedmont,  afin  de 
remplir  nos  compagnies,  car  à  la  vérité  nous  avions 
perdu  beaucoup  de  gens. 

Or  il  faut  dire  à  présent  dequoy  servit  le  gain  de 
ceste  bataille  :  je  ne  le  sçay  que  par  monsieur  de 
Termes  mesmes,  auquel  le  marquis  de  Guast  l'avoit 
raconté  estant  au  lict,  blessé  d'une  arquebusade  à  la 
cuisse.  11  luy  distque  l'Empereur  et  le  roy  d'Angleterre 
s'estoient  accordez  qu'au  mesme  temps  ils  dévoient 
entrer  dans  le  royaume  de  France  chascun  par  son 
costé,  et  que  l'Empereur  luy  avoit  envoyé  les  sept 

mille  Allemans ,  pour  estre  si  fort  que  monsieur  d'An- 
guyen  ne  Tosast  combattre,  et  après,  marcher  droit  à 
Lombrias,  pour  dresser  un  pont  sur  la  rivière,  et  - 
mettre  dans  Carignan  les  vivres  qu'il  portoit  avec  luy, 
et  tout  ce  qu'il  pourroit  assembler,  et  en  tirer  les  qua- 
tre mil  Espagnols  et  Allemans,  et  y  laisser  quatre  mil 
Italiens,  pour  s'en  revenir  vers  Yvre'e  ;  et  devoit  ren- 
voyer à  l'Empereur  les  sept  colonels  allemans  avec 
leurs  gens;  et  qu'il  luy  demeureroit  environ  cinq  mille 
Allemans  et  autant  d'Espagnols,  et  quatre  mil  Italiens. 
Et  que,  en  mesme  temps  que  l'Empereur  et  le  roy 
d'Angleterre  entreroient,  il  devoit  descendre  par  le  val 
Doste,  par  où  il  iroit  droit  à  Lyon ,  où  n'y  avoit  que 
les  gens  de  la  ville,  ny  aucune  forteresse  ;  et,  estant 
entre   les  deux  rivières,  pensoit  dominer  toutes  les 
terres  de  monsieur  de  Savoye,  le  Daupliine'  et  la  Pro- 
vence. Tout  cecy  me  conta  monsieur  de  Termes  après 
qu'il  fut  retourné;  qui  n'estoit  pas  entreprise  qui  ne 
fust  bien  aysëe  à  estre  faicte ,  si  nous  n'eussions  gaigné 
la  bataille ,  à  laquelle  moururent  de  douze  à  quinze 
mil  hommes  des    ennemis.  Le  gain  fut  grand,  tant 
pour  les  prisonniers,  que  pour  le  bagage,  qui  estoit 
tresbeau  et  riche-,  et  outre  cela,  plusieurs  se  rendirent 
d'elTroy,  et  en  fm  Carignan  :  dequoy  je  ne  toucheray 
les  particularitez,  parce  que  je  n'y  estois  pas.  Si  on 
eust  sçeu  faire  profit  de  ceste  bataille,  Milan  estoit 
bien  esbranlé  :  mais  nous  ne  sçaurions  jamais  faire  va- 
loir nos  victoires  -,  il  est  vray  que  le  Roy  estoit  assez  em- 
pesche'  à  garder  son  royaume  de  deux  si  puissans  en- 
nemis. 

Sa  Majesté,  estant  advertie  du  grand  appareil  que 
faisoitetTun  et  l'autre,  retira  la  pluspart  des  forces  de 

Piedmont,  où  j'arrivay  lois  que  monsieur  de  Tais 
avoit  este'  mandé  pour  emmener  tout  ce  qu'il  pourroit  : 
car  je  n'arrestay  gueres  chez  moy.  Je  ne  hayssois  rien 
tant  que  ma  maison;  et,  quoy  que  j'eusse  résolu,  pour 
le  tort  qui  m'avoit  esté  fait,  de  n'aller  plus  en  ce 
pays-là ,  si  est-ce  que  je  ne  peuz  m'en  empescher.  Mon- 
sieur de  Tais  avoit  fait  élection  de  vingt  et  deux  en- 
seignes :  nos  bandes  furent  bien  remplies.  Et  encore  se 
dressa  une  compagnie  nouvelle  ,  que  monsieur  de 
Tais  donna  au  capitaine  Castelgeloux  pour  l'amour 
de  moy,  qui  m'avoit  aydé  à  mener  les  gens ,  et  qui 
avoit  porté  mon  enseigne  au  royaume  de  Naples;  et 
commençasmes  à  marcher  en  France,  despartans  nos 
compagnies  de  cinq  en  cinq.  J'amenois  la  première 
trouppe,et  m'en  allay  devant  à  Suzanne,  pour  garder 
que  les  soldats  ne  se  missent  devant,  et  pour  mettre 
ordre  aux  estappes  ;  et  en  trouvay  beaucoup  par  les 
chemins,  qui  fut  cause  que  je  cheminay.  La  nuict, 
j'arrivay  à  Villaume  deux  heures  devant  jour,  et  à 
riiostelerie  où  j'allay  descendre,  trouvay  le  seigneur 
Pierre  Colonne,  que  le  capitaine  Pienouard  amenoit 
prisonnier  au  Roy,  suyvant  la  capitulation  de  Cari- 
gnan:  ils  estoient  desjà  levez.  Ledit  capitaine  Renouard 
me  mena  en  la  chambre  dudict  seigneur,  lequel  me 
dit  à  l'arrivée  qu'il  sçavoit  bien  que  c'estoit  moy  qui 
avois  rompu  le  pont  de  Carignan ,  et  que  j'avois  con- 
duit l'arquebuserie  à  la  bataille;  et,  discourant  dudit 
pont,  je  luy  dis  que,  si  ses  gens  eussent  suivy  leur  for- 
tune ,  ils  n'eussent  trouvé  à  combattre  que  moy,  avec 
quarante  hommes  au  plus,  et  que  nostre  camp  avoit 
esté  tellement  en  desordre,  que,  s'ils  l'eussent  pour- 
suivy,  nous  estions  tous  deiïaits.  Le  capitaine  Renouard 

luy  confirmoit  aussi  qu'il  estoit  vray.  Alprs  il  pensa  un 
peu ,  puis  leva  la  teste  vers  nioy,  et  me  dict  :  E  voi  diceie 
che  se  la  noslra  gente  seguilo  havessi  la  sua  forluna , 
no  hnveva  à  covibaiere  pin  di  voi  co  quarante  sol- 
datij  et  havessimo  poste  iii  fuga  tuta  la  vostra  gente. 
lo  vi  dico  che  si  voi  havcsti  seguita  la  nostra  nilia- 
t^eresti  mcsso  fiioî'i  di  Carignano ,  per   che  la  mia 
gente  havia  piglialo  il  spavento  cossi  forte  che  la  cita 
no  era  bastante  di  v'assecurar  li  (0-  Et  nous  compta 
le  grand  desordre  des  siens ,  nous  disant  qu'il  avoit 
pensé  autresfois  que  les  Espagnols  n'avoient  point  de 
peur  :  mais  qu'à  ceste  heure  il  cognoissoit  bien  qu'ils 
en  avoient  autant  que  les  autres;  et  qu'il  se  trouva 
lors  en  telle  extrémité',  qu'il  fut  contraint  luy-mesme 
se  jetter  à  la  porte,  veoir  s'il  les  pourroit  arrester; 
mais  ils  le  pensèrent  porter  par  terre,  et  entrèrent 
tous  à  telle  foulle ,  qu'ils  mirent  la  porte  presque  hors 
des   gons.  «  Et,   comme  ils  furent  tous  entrez  en  ce 
«  desordre,  je  me  jettay,  disoit-il,  sur  la  porte  pour  la 
«  fermer;  et  cognoissant  tous  les  capitaines  nom  par 
«  nom ,  les  appellois  à  m'ayder  :  mais  jamais  hommo 
«  ne  s'y  présenta,  et,    sans  un  mien  serviteur  qui 
«  m'entendit  crier,  je  ne  l'eusse  sçeu  jamais  fermer.  Et 
«  le  desordre  fut  si  grand  dans  la  ville ,  qu'il  s'en  jetta 
«  plus  de  quatre  cens  par  dessus  les  courtines,  les- 
«  quels  le  matin  mouroient  de  honte,  s'en  retournant. 
«  Et  voylà  pourquoy  je  vous  dis  que,  si  vous  mesmes 

(')  Vous  dites  qiie  si  mes  gens  eussent  suivi  leur  fortune,  ils  n'eussent 
trouvé  à  combattre  que  vous  avec  quarante  hommes  au  plus,  et  que 
nous  vous  dussions  mis  en  déroute  :  je  vous  dis ,  moi,  que  si  vous  aviez 
poursuivi  notre  troupe,  vous  m'auriez  mis  hors  de  Carignau  ,  parce 
que  tous  mes  soldats  avoient  tellement  pris  l'épouvante ,  tpie  les  rem- 
parts delà  yille  ne  suffisoient  pas  pour  les  rassurer. 

Cl  eussiez  suivy  vostre  fortune,  vous  estiez  maistres  de 
«  la  ville  avecques  quarante  hommes.  »  Je  cogneuz,  par 
ce  qu'il  me  dict,  le  vieux  proverbe  estre  véritable,  qui 
dicl,  Que  si  Vost  sçavolt  que  fait  Vost^  souvent  Vost 
deJJ'eroit  l'ost. 

Or,  encores  qu'après  la  reddition  de  Carignan  les 
gens  de  la  ville  nous  asseurassent  de  ce  grand  desor- 
dre, nous  n'y  pouvions  adjouster  foy,  et  moy  mesmes 
le  premier,  au  moins  qu'il  fust  si  grand;  car  cela  est 
estrange  ;  mais,  puis  que  le  chef  mesmes  le  confessoit , 
faut  doncques  croire  qu'il  estoit  vray,  et  qu'ils  estoient 
poussez  de  quelque  esprit  ;  car  nous  ne  leur  faisions 
point  de  mal,  ayant  autant  de  peur  qu'eux,  et  peut 
estrc  plus.  La  nuict  est  une  chose  effroyable  lors  qu'on 
ne  voit  qui  vous  assaut  (0.  Cecy  me  faict  conclurre 
que  le  tout  m'advint  d'un  grand  heur,  car  hardiesse  ne 
se  peut  cela  appeller,  ains  plustost  la  plus  grand  folie 
que  homme  sçauroit  faire.  Et  croy  qu'entre  tous  les 
heurs  et  fortunes  que  Dieu  m'a  donné,  celle  là  en  est 
une  desplus  remarquables  et  plus  estranges.  Mais  suy- 
vons  nostre  dessein. 

Le  désir  de  vengeance  poussa  l'Empereur  à  se  r'al- 
lier  et  Hguer  contre  la  foy  promise  au  Pape,  avec  le 
roy  d'Angleterre,  lequel,  pour  despit,  s'estoit  fait  lu- 
thérien (2).  Ces  deux  grands  princes  avoient  party,  à 

(  )  Qui  vous  assaut  :  qui  vous  allaque. 

fa)  Dans  les  Commentaires  de  Monlluc  et  dans  plusieurs  autres  mé- 
moires du  temps,  Henri  VIII  est  appelé  luthérien ,  quoique  les  cliange- 
mens  introduits  par  lui  dans  la  relif^ion  en  Ane;lelerre  dilTèrcnl  beau- 
coup du  lulhéranismc;  mais  ce  prince  s'étant  séparé  de  l'Eglise,  les 
auteurs  de  ces  mémoires,  qui  étoient  peu  au  courant  des  nuances  du 
schisme,  confondoient  sous  une  seule  dénomination  les  diverses  sectes 
de  la  prétendue  réforme  dont  Luther  ayoil  clé  le  principal  cltef. 

ce  qu'on  disoit,  le  royaume  (comme  le  marquis  de 
Guast  raconta  au  sieur  de  Termes,  et  depuis  je  l'ap- 
pris d'un  gentilhomme  anglois  à  Bologne);  toutesfois 
c'estoit  disputer  la  peau  de  l'ours.  La  France  bien  unie 
ne  peut  estre  conquise  sans  perdre  une  douzaine  de 
batailles,  veu  la  belle  noblesse  qu'il  y  a ,  et  les  places 
fortes  qui  s'y  trouvent  :  et  croy  que  plusieurs  se  trom- 
pent de  dire  que  Paris  prins,  la  France  seroit  perdue. 
C'est  à  la  vérité  le  trésor  de  ce  royaume  et  un  sac  ines- 
timable ;  car  les  plus  gros  du  royaume  y  apportent 
tout,  et  croy  qu'au  monde  il  n'y  a  une  telle  ville;  on 
dit  qu'il  n'y  a  escu  qui  n'y  doive  dix  sols  de  rente  une 
fois  l'année;  mais  il  y  a  tant  d'autres  villes  et  places  en 
ce  royaume  qui  seroient  })astantes  pour  faire  perdre 
trente  armées,  de  sorte  qu'il  seroit  aysé  se  rallier,  et 
leur  oster  celle-là  avant  qu'ils  en  eussent  conquis  d'au- 
tres, si  le  conquérant  ne  vouloit  despeupler  son 
royaume  pour  repeupler  sa  conqueste.  Je  dis  cecy, 
par  ce  que  le  dessein  du  roy  d'Angleterre  estoit  de 
courir  droit  à  Paris,  cependant  que  l'Empereur  entre- 
roit  par  la  Champagne.  Leurs  forces  joinctes  estoient 
de  quatre  vingts  mille  hommes  de  pied,  vingt  mille 
chevaux,  avec  un  nombre  infiny  d'artillerie  :  je  vous 
laisse  à  penser  si  nostre  Roy  avoit  dequoy  songer  à 
ses  affaires.  Certes  ces  pauvres  princes  ont  plus  de 
peine  que  nous  :  et  croy  qu'il  fit  bien  de  r'appeller  les 
forces  de  Piedmont,  encore  qu'il  y  en  ayt  qui  disent 
que  r Estât  de  Milan  estoit  perdu,  et  que  l'Empereur 
eust  rappelle  ses  forces  pour  le  sauver.  Cela  dépend  de 
l'événement.  Tant  y  a  que  Dieu  voulut  que  ces  deux 
princes  ne  se  peurent  entendre  entr'eux,  chacun  vou- 
lant faire  son  profit.  Aux  choses  que  j'ay  veu  et  ouy 

tliic,  quand  deux  princes  entreprennent  la  conqueste 
d'un  royaume,   jamais  ils  ne  s'acordent;  car  chacun 
pense  tousjours  que  son  compagnon  le  vueille  trom- 
per, et  sont  en  deffiance  l'un  de  l'autre.  Je  n'ay  pas 
fort  veu  les  livres,  mais  j'ay  ouy  dire  qu'ainsi  perdis- 
mes  nous  au  commencement  le  royaume  de  Naples; 
car  celuy  d'Espagne  nous  trompa.  Geste  crainte   et 
deffiance  nous  a  sauvez  et  en  a  bien  sauvé  d'autres, 
comme  les  historiens  sçavent.  Je  craindrois  plus  un 
grand  seul,  que  non  pas  deux  qui  veulent  partir  le  gas- 
teau.  Toujours  il  y  a  du  reproche,  et  deux  nations  ne 
s'accordent  pas  volontiers  ;  vous  le  verrez  icy.  L' An- 
glois  s'arresta  devant  Bologne,   laquelle  luy  fut  las- 
chement  rendue  par  le  sieur  de  Vervin,  qui  en  perdit 
la  vie.  Ce  tableau  devroit  cstre  devant  ceux  qui  en- 
treprennent de  tenir  les  places.  Cela  ne  plaisoit  pas  à 
l'Espagnol,  qui  n'en  rapportoit  nul  profit,  et  voyoit 
bien  qu'il  vouloit  faire  ses  aifaires. 

Or  monsieur  de  Tais,  nostre  colonel,  amena  vingt 
trois  enseignes  au  Roy,  qui  estoient  celles  qui  s'es- 
toient  trouve'es  à  la  bataille.  Je  tombay  malade  h 
Troyes,  et  arrivay  au  camp  lors  qu'il  estoit  près  de 
Bologne,  là  où  ledit  sieur  de  Tais  me  bailla  la  pa- 
tente que  le  Roy  m'avoit  envoyée  pour  estre  maistre 
de  camp-  Il  ne  se  fit  rien  ,  à  tout  le  moins  que  je  m'y 
vueille  ameuser,  jusques  à  la  camisade  (0  de  Bologne. 
Comme  nous  arrivasmes  près  de  La  Marquise,  monsieur 
le  Dauphin,  qui  commandoit  l'armée,  trouva  qu'il  y 
avoit  trois  ou  quatre  jours  que  la  ville  estoit  prise, 
combien  que  desja  il  le  sçavoit ,  et  que  le  roy  d'An- 

(0  Attaque  par  surprise  faite  pendant  la  nuitj  pour  se  reconnoitre 
on  meiioit  une  chemise  par  dessus  les  armes. 

gleteire  s'estoit  embarqué  ef  avoit  fait  voile  en  Angle- 
terre. 11  est  à  présumer  (jue  ce  prince  s'en  alla  pour 
fuyr  le  combat,  pource  que  nous  Irouvasines  tout  en 
desordre.  Premièrement,  nous  trouvasmes  toute  son 
artillerie  devant  la  ville,  en  une  prairie  qu'il  y  avoit  à 
la  descente  de  la  tour  Dordre  :  secondement,  fut  trouvé 
plus  de  trente  barriques  pleines  de  corselets  -,  qui  es- 
toit  la  munition  qu'il  avoit  fait  venir  d'Allemagne 
pour  armer  les  soldats  qu'il  laissoit  pour  la  garde  de 
la  ville  :  tiercement,  il  laissa  toute  la  munition  des  vi- 
vres, comme  farines,  vins,  et  autres  choses  à  manger. 
Nous  trouvasmes  tout  en  la  ville  basse;  de  sorte  que 
si  monsieur  de  Teligny  (')  (on  m'a  dit  qu'il  est  encores 
en  vie),  père  de  celuy  qui  est  huguenot  (2),  et  qui 
traictoit  la  paix  pendant  ces  troubles ,  est  celuy-là  qui 
fut  pris  en  la  camisade  en  la  ville  basse,  dont  n'en 
eschappa  homme  que  luy  ;  il  tesmoignera  qu'il  n'y 
avoit  pas  vivres  en  la  ville  haute  pour  quatre  jours, 
car  luy  mesme  me  le  compta. 

L'occasion  de  la  camisade  que  nous  donnasmes  fut 
telle.  Un  beau  fds  de  monsieur  le  mareschal  du  Bies, 
non  pas  ce  beau  monsieur  de  Vervin,  mais  l'autre,  du 
nom  duquel  ne  me  souvient,  vint  à  monsieur  de  Tais, 
et  luy  compta  qu'un  sien  espion,  qui  venoit  de  Bolo- 
gne, luy  avoit  asseuré  qu'il  n'y  avoit  encores  rien  à  la 
ville  haute ,  et  que  tout  estoit  bas  :  et  que  si  on  entre- 

(')  On  croit  que  le  Téligni  dont  parle  îci  Montluc  étoit  père  de 
Louis,  seigneur  de  Téligni,  gendre  de  Tamiral  de  ChatiUon,  et  massacré 
avec  lui  à  la  journée  de  Sainl-Barlhélemi. 

(«)  On  varie  beaucoup  sur  rélymologie  de  cette  dénomination  de 
Huguenots  :  comme  ce  fut  à  Tépoque  de  la  conjuration  d'Amboise 
cju'elle  devint  populaire  en  France ,  nous  en  parlerons  alors. 

prenoit  promptement  d'aller  prendre  la  ville  l)asse(ce 
qui  estoit  bien  aysé),  que  dans  huict  jours  on  auroit 
la  haute  la  corde  au  col  ;  et  que  si  monsieur  de  Tais 
vouloit,  il  le  meneroit  le  matin  recognoistre  le  tout. 
Et  disoit  aussi  cest  espion  qu'il  n'y  avoit  encores 
nulle  bresclie  de  la  ville  rempare'e,  et  que  toute  la 
ville  estoit  ouverte  comme  un  vilage.  Monsieur  de  Tais 
fut  envieux  d'aller  voir  le  tout,  et  m'y  emmena  avec 
lui ,  et  ce  beau  fds  de  monsieur  le  mareschal  :  nous 
pouvions  estre  cent  chevaux  de  toutes  nos  compagnies. 
Nous  arivasmes  justement  à  la  pointe  du  jour  devant 
la  ville,  laissant  la  tour  Dordre  deux  ou  trois  cens  pas 
à  main  droicte,  et  vismes  cinq  ou  six  pavillons  à  la 
descente  sur  le  grand  chemin  qui  va  à  la  porte  de  la 
ville.  Nous  n'estions  que  cinq  ou  six  chevaux,  car  les 
autres,  monsieur  de  Tais  les  avoit  laissez  derrier  une 
petite  montagne.  Ce  beau  fils  de  monsieur  le  mares- 
chal et  moy  descendismes  jusques  au  premier  pavillon, 
et  passâmes  à  coste'  dans  le  camp  à  main  gauche,  et 
allasmes  jusques  au  second,  et  de  là  nous  descouvris- 
mes  toute  leur  artillerie,  n'en  estant  loing  quatre 
vingt  pas,  et  n'y  vismes  jamais  que  trois  ou  quatre 
soldats  anglois  qui  se  promenoyent  auprès  de  l'artille- 
rie, et  audit  second  pavillon  nous  oyons  parler  an- 
glois. Lors  ce  beau  fils  dudit  seigneur  mareschal  m'en 
fit  retourner  vers  monsieur  de  Tais,  lequel,  inconti- 
nent que  j'euz  parlé  à  luy,  descendit  de  là  où  jevenois, 
et  s'arresta  avec  ce  gentilhomme.  Cependant  le  jour 
commença  à  paroistre  grand;  de  sorte  que  les  senti- 
nelles d'auprès  de  l'artillerie  cogneurent  que  nous 
n'estions  pas  des  leurs,  et  donnèrent  l'alarme  :  et  pour 
tout  cela  nous  ne  vismes  qu'homme  sortit  de  la  tour 

Dordre.  Si  est-ce  que  l'on  m'a  dit  depuis  que  Dandel- 
lot,  que  monsieur  de  Sainct  Pol  avoit  nouny  page, 
estoit  de  garde  à  la  tour.  Et  ainsi  nous  nous  en  re- 
tournasmes. 

Monsieur  de  Tais  s'en  alla  trouver  monsieur  le 
Dauphin  et  monsieur  d'Orléans  son  frère  avec  cedit 
gentilhomme,  et  là  arresterent  qu'il  leur  falloit  don- 
ner le  matin  au  point  du  jour  une  camisade,  et  que 
monsieur  de  Tais ,  avecques  nos  compagnies ,  donneroit 
le  premier  par  trois  bresches  qu'il  y  avoit  à  la  muraille 
qu'estoit  du  costé  de  nostre  venue  ;  et  c'estoyent  des 
bresches  qu'on  avoit  fait  pour  plaisir.  Le  Pxeingrave  (0 
pria  monsieur  le  Dauphin  que  luy  et  sa  trouppe  d'Al- 
lemans  donnassent  avec  nous;  mais  monsieur  de  Tais 
avoit  desja  promis  au  comte  Pedemarie  qu'il  prieroit 
monsieur  le  Dauphin  de  le  laisser  donner  avec  luy; 
qui  fut  nostre  mal'heur  entièrement,  car,  si  les  AUe- 
mans  fussent  venus  avecques  nous,  jamais  les  ennemis 
ne  nous  en  eussent  tirez ,  et  eussent  convié  beaucoup 
de  gens  à  plustost  nous  venir  secourir  qu'ils  ne  firent. 
Nous  partismes  de  nuict  avec  des  chemises  sur  nos 
armes,  et rencontrasmes  le  Reingrave  avecques  tous 
ses  Allemans  prests  à  passer  un  pont  de  bricque  qu'il 
y  avoit  auprès  de  La  Marquise,  lequel  il  ne  vouloit 
abandonner;  ains  vouloit  passer  après  nous,  quelque 
promesse  qu'il  eust  faicte  au  comte  Pedemarie  :  dequoy 
monsieur  de  Tais  advertit  monsieur  le  Dauphin.  Cepen- 

(')  Philippe  le  Rliingrave,  ou  comte  du  Rhin,  appelé  aussi  comte  de 
Salms  par  de  Thou,  qui  dit  qu'il  vint  en  France  en  1 562  avec  le  comte 
de  Rokendorff,  et  qu'ils  y  amenèrent  leuis  régimcns  d'infanterie  alle- 
mande et  leurs  compagnies  de  reitres,  pour  servir  contre  les  Protestans 
sous  le  duc  de  Guise. 

dant  monsieur  l'admirai  d'Annebaut  arriva,  et  fît  tant 
que  le  Reingrave  se  retira  en  arrière,  nous  laissant 
passer,  et  les  Italiens  après  ;  et  quant  à  luy ,  ne  vouloit 
bouger  d'auprès  de  la  bataille  de  la  gendarmerie  qui 
estoit  près  de  La  Marquise.  Monsieur  Dampierre ,  qui 
estoit  colonel  des  Grisons,  vint  jusques  auprès  de  la 
tour  Dordre ,  où  il  mit  en  bataille  ses  gens.  Or  m'avoit 
baillé  monsieur  de  Tais  une  trouppe  pour  donner  par 
le  cliemin  que  le  jour  devant  nous  avions  recogneu, 
qu'estoit  à  main  droite  de  luy.  Je  donnay  à  l'artille- 
rie, et  ceux  qui  estoient  demeurez  avec  monsieur  de 
Tais  et  les  Italiens  donnèrent  par  ces  trois  bresches, 
et  l'emportèrent  fort  bravement.  Et  par  là  où  estoit 
l'artillerie  n'y  avoit  ny  porte  ny  bresclie  :  qui  fut  cause 
que  je  m'enallay  tout  au  long  delà  murailje,  du  costé 
de  la  rivière  ;  et  trouvay  une  bresclie  de  dix  ou  douze 
pas,  parla  où  j'entray  sans  résistance  aucune;  et 
m'en  allay  droit  à  l'église,  où  je  ne  vis  un  seul  capi- 
taine des  nostres,  sauf  un  qui  couroit  le  long  de  la 
rivière  droit  à  ces  bresches  :  je  l'appelay,  mais  il  ne 
m'entendit  point. 

Or  il  faut  notter  que  monsieur  de  Tais  fut  blessé,  et 
contraint  se  retirer.  Je  ne  sçay  que  devint  le  comte  de 
Pedemarie;  mais  on  me  compta  après  que  tous  les 
capitaines  gascons  et  italiens  estoyent  sortis  de  la  ville, 
et  n'y  avoient  pointarresté,  pourun  bruit  qui  leur  vint 
que  les  Anglois  avoient  gaigné  les  l)resches  par  dehors 
la  ville,  comme  il  estoit  vray  ;  mais  il  n'y  avoit  pas 
deux  cens  hommes  qui  estoient  sortis  de  la  ville  haute 
par  le  dehors  :  et  encores  me  dit-on  que  c'estoit  Dan- 
delot  qui  se  sauvoit  de  la  tour  Dordre  droit  à  la  ville. 
Toutes  les  enseignes  demeurèrent  dans  la  ville.   Je 

n'apperceuz  jamais  rien  de  tout  cecy;  car  je  croy  que 
si  je  me  fusse  apperceu  du  desordre,  j'eusse  fait  comme 
les  autres  :  je  ne  veux  pas  faire  le  brave.  J'y  trouvay 
deux  capitaines  italiens  seulement  avecques  leurs 
trouppes  et  drappeaux  devant  l'église  ;  et  quand  je  fus 
devant  icelle,  je  m'amusay  un  peu  à  combattre  trois 
ou  quatre  maisons  où  il  y  avoit  force  Anglois  dedans, 
et  les  prins  par  force,  et  la  plus-part  sans  armes.  Les 
uns  avoyent  des  accoustrements  de  b!anc  et  rouge,  et 
les  autres  de  jaune  et  noir.  11  y  avoit  bien  des  soldats 
aussi  qui  ne  portoyent  pas  ces  couleurs  :  à  la  fin  je  co- 
gnus  que  tous  ces  vestus  de  livre'e  estoyent  pionniers, 
pour-ce  qu'ils  n' avoyent  point  d'armes  comme  ceux 
qui  se  deffendoyent  ;  si  eut  il  plus  de  deux  cens  hommes 
de  morts  eu  ces  maisons  :  puis  marchay  droit  a  l'é- 
glise ,  où  trouvay  lesdits  capitaines  italiens,  l'un  nommé 
Cezar,  et  l'autre  Hieronym  Megrin,  et  monsieur  Dan- 
delot  (0,  et  monsieur  de  Nouailles,  qui  estoit  lieute- 
nant de  monsieur  de  Nemours,  avec  les  Italiens  ;  et 
leurdemanday  où  estoyent  tous  nos  capitaines  :  ils  me 
respondirent  qu'ils  ne  sçavoyent  qu'ils  estoyent  deve- 
nus. Je  commençay  à  appercevoir  qu'il  y  avoit  du 
desordre,  ne  voyant  un  seul  homme  de  nos  compa- 
gnies que  ceux  qui  estoyent  entrez  avecques  moy,  et 
environ  cinquante  ou  soixante  d'autres  qui  s' estoyent 
amusez  à  saccager  et  piller,  et  s'estoy  ent  ralliez  avecques 
moy  au  combat  des  maisons.  Tout  à  un  coup  voicy 
une  grande  trouppe  d'Anglois  qui  venoyent  la  teste 

(0  Gaspard  de  Coligiii ,  seigneur  d'Andelot ,  frère  de  Tamiral  Coli- 
gni,  né  à  Châtillon-sur-Loing  le  i8  avril  iSai  ;  il  fut  colonel  de  l'infan- 
terie à  la  place  de  son  frère  en  i555;  mor»  à  Saintes  le  27  mai  i56q, 
d'une  fièvre  maligne ,  à  quaranle-neuf  ans. 

baissée  droit  à  nous,  qui  estions  devant  l'église,  et  ea 
la  rue  joignante  à  icelle,  criant  :  JVho  goeth  thcre? 
c'est  à  dire,  Qui  va  là?  Je  leur  respondis  en  anglois  : 
yifrindj,  afrind,  qui  veut  dire  Amis,  amis  :  car  de  toutes 
les  langues  qui  se  sont  mesle'es  parmy  nous  j'ay  ap- 
prins  quelques  mots ,  et  passablement  l'italien  et  es- 
pagnol :  cela  par  fois  m'a  servy.  Comme  ces  Anglois 
eurent  fait  d'autres  demandes ,  et  que  je  fus  au  bout 
de  mon  latin,  ils  poursuy virent  en  criant  :  Quil , 
quil,  quil  :  c'est  à  dire,  Tue,  tue,  tue.  Alors  je  criay 
aux  capitaines  italiens  :  Ajutaie  nii,  et  state  appreso 
mcj  perche  io  me  ne  vo  assallir  lij  non  bisogno  las- 
siar'  mi  inv>estire  (0.  Je  tournay  la  teste  baiSvSée  droit 
à  eux,  lesquels  tournèrent  visage,  et  les  menay  bat- 
tant jusques  au  bout  de  la  rue  ;  et  tournèrent  tous 
à  main  droite,  au  long  de  la  muraille  de  la  ville 
haute,  de  laquelle  on  me  tiroit  de  petites  pièces,  et 
force  coups  de  flesclies.  Je  me  retiray  jusques  aux 
Italiens,  où  je  ne  fus  plustost  arrivé,  qu'ils  vindrent 
encore  pour  me  recharger  :  mais  j'avois  un  peu  de 
courage,  de  tant  que  je  les  avois  trouvez  assez  aisez  à 
prendre  la  fuitte,  et  les  laissay  venir  jusques  auprès 
de  nous,  où  je  les  chargeay,  et  me  sembla  qu'ils  la 
prindrent  encores  plus  aysément.  Je  me  retiray  autres- 
fois  devant  l'église  ;  et  alors  commença  une  si  grande 
abondance  de  pluye,  qu'il  sembloit  que  Dieu  me  vou- 
lust  faire  noyer  ;  et  vint,  d'une  des  bresches  par  là  où 
nos  gens  estoyent  entrez,  dix  ou  douze  enseignes  qui 
«l'avoyent  pas  six  soldats  avecques  eux,  et  avecques 

(')  Secondez-moi,  et  ne  m'abandonnez  pas,  parce  que  je  vais  les  at- 
taquer; il  ne  faut  pas  me  laisser  envelopper. 

moy  en  pouvois  avoir  autant.  Alors  un  des  enseignes 
me  dit  que  les  bresches  estoyent  prinses,  et  que  les 
capitaines  estoyent  sauvez  ;  et,  ayant  entendu  eelà^je 
dis  aux  deux  capitaines  italiens  qu'ils  tinssent  un  peu 
ce  quanton  où  estoit  l' église,  car  il  y  avoit  une  mu- 
raille devant  la  porte  d'icelle,  et  que  j'allois  com- 
battre la  bresche  par  oîi  j'estois  entré;  et  que,  dés  que 
j'aurois  gagné,  je  les  envoyerois  quérir  pour  se  retirer 
à  moy  ;  et  si  d'adventure  les  ennemis  venoyent  à  eux, 
qu'il  leur   souvint  comme   j'avois  fait ,   et  qu'ils  les 
chargeassent.  Je   m'en  allay  à  la  bresche,  où  je  vis 
desjà  dix  ou  douze  Anglois,  deux  desquels  baissèrent 
la  teste  :  les  uns  sautèrent  par  la  bresche,  les  autres 
tirèrent  à  main  droite,  au  long  de  la  muraille  par  de- 
dans; et,  comme  nous  fusmes  dehors,  en  vismes  en- 
cores  quinze  ou  vingt  qui  couroyent  contre  nous,  au 
long  de  la  muraille  par  dehors ,  et  tournèrent  à  main 
droite  devers  les  autres  bresches  par  là  où  nos  gens  es- 
toyent entrez.  Je  priay   un  gentil-homme  de  Bour- 
gongne  (il  ne  me  souvient  du  nom),  qui  estoit  monté 
sur  un  cheval  qu'il  avoit  gaigné,  qu'il  allast  cereher 
Cezar-Port  et  leronym  Megrin  :  ce  qu'il  fit  volontiers, 
pourveu  que  je  luy  promisse  de  l'attendre.  Je  luy  as- 
seuray  sur  ma  vie  que,  mort  ou  vif,  il  me  trouveroità 
ceste  bresche  (La  pluye  continuoit  tousjours  de  plus 
en  plus);  où  estant  ledit  gentil-homme  de  retour,  me 
dit  qu'il  n' avoit  peu  passer  jusques  à  eux,  et  qu'ils  es- 
toient  retirez  dans  l'église,  ou  qu'ils  estoyent  morts. 
Et  tout  à  un  coup  voicy  venir  droit  à  nous  le  grand 
trot ,  au  long  de  la  muraille  ,  trois  ou  quatre  cens 
Anglois,  et  nous  trouvèrent  sur  le  point  que  nous  vou- 
lions r' entrer  pour  aller  secourir  les  Italiens  :  mais, 

comme  nous  les  vismes  venir  à  nous,  nous  fusmescon- 
traincts  de  changer  de  propos. 

Messieurs  Dandelot ,  de  Nouailles  ('),  et  ce  gentil- 
homme de  Bourgongne  ,  et  trois  ou  quatre  autres,  ne 
m'abandonnèrent  jamais  depuis  qu'ils  m'eurent  ren- 
contré devant  l'cj-lise  ;  et  bien  leur  en  print,  car  ils 
fussent  passez  le  mesme  chemin  des  autres.  Et,  comme 
les  Anglois  venoyent  de  ceste  furie,  il  se  print  un  cry 
parmy  nous  :  les  uns  me  crioyent  que  nous  nous  sau- 
vissions  vers  la  rivière,  les  autres,  vers  la  montagne; 
mais  tout  à  un  coup  je  me  résolus  de  leur  remonstrer  : 
<c  Qu'avez  vous  à  faire  d'aller  à  la  montagne?  il  nous 
«  faut  passer  près  de  la  ville  haute;  car  d'aller  droit 
«  à  la  rivière,  ne  voyez-vous  pas  qu'elle  croist,  et  est 
«  desja  si  haute,  que  nous  nous  noyerions  tous  :  que 
«  personne  ne  parle  plus  de  cela ,  mais  baissons  la 
«  teste,  car  il  faut  combattre  ceux-cy.  »  Monsieur 
Dandelot  me  dit  tout  haut  :  «  Hé!  capitaine  Montluc, 
«  je  vous  prie ,  combattons  les,  car  ce  party  est  le 
«  meilleur.  »  11  estoit  homme  fort  courageux:  c'est 
dommage  qu'il  se  fîst  après  huguenot;  je  croy^que 
c'estoit  un  des  braves  gentils- hommes  de  ce  royaume. 
Nous  allasmes droit  à  eux  ,  et,  dés  que  nous  arrivasmes 
de  la  longueur  de  quatre  ou  cinq  picques,  ils  nous 
tirèrent  force  coups  de  flesches,  et  nous  courusmes 
droit  à  eux,  pour  les  investir  avec  les  picques  ;  et  n'y 
eut  que  deux  arquebusades  de  tirées,  et  tout  inconti- 
nent tournèrent  visage,  et  s'enfuyrent  de  là  où  ils  ve- 

('"•  Antoine  de  Noaillcs,  (Fune  ancienne  maison  du  Limosin  ,  cheva- 
lier de  Tordre  du  Roi,  geulilliorame  ordinaire  de  sa  chambre,  heule- 
nanl-fjénéral  en  Guyenne,  gouverneur  et  maire  de  Bordeaux,  mourul 
le  2  mars  i563j  âgé  de  quarante-neuf  ans. 

noient;  nous  les  poursuyvismes,  et  de  bien  près.  Et, 
comme  ils  fuient  au  quanton  de  la  ville,  devers  leurs 
gens  qui  tenoient  presque  toutes  nos  enseignes  enfer- 
mées, lesquels,  les  voyant  venir,  et  nous  après  eux, 
abandonnèrent  les  bresches  pour  les  secourir,  et  lors 
se  rallians  tous  ensemble ,  vindrent  courant  droit  à 
nous,  qui  estions  tous  au  pied  de  la  montaigne  de  la 
tour  Dordre.  Je  dis  à  monsieur  Dandelot  :  «  Sauvez 
«  vous  contre  la  montaigne  ;  »  et  aux  enseignes  :  «  Et 
«  tous  les  soldats  pareillement.  »  Quant  à  muy,  je  voulus 
voir  le  succès  du  tout  avec  quatre  ou  cinq  picquiers, 
me  retirant  vers  un  ruisseau  qui  estoit  près  de  l'artil- 
lerie. Et,  comme  ils  eurent  abandonné  les  bresches 
pour  venir  à  nous,  nos  enseignes  sautèrent  dehors  au 
pied  devers  le  vallon  par  là  oii  ils  estoient  venus;  et 
ainsi  qu'ils  furent  au  pied  de  la  montaigne  où  mon- 
sieur Dandelot  et  les  enseignes  montoyent,  ils  virent 
autresfois  que  nos  enseignes  estoient  passées  par  les 
bresches,  et  que  ledit  seigneur  Dandelot  avec  les  au- 
tres enseignes  estoient  desja  à  demy  montaigne.  Ils 
Guidèrent  tourner  autresfois  après  les  autres ,  et  n'en 
peurent  attaindre  au  plus  haut  que  huict  ou  dix  soldats, 
qu'ils  taillèrent  en  pièces.  Cinq  ou  six  Anglois  vindrent 
à  moy  :  je  passay  le  ruisseau,  oii  il  y  avoit  eau  jusques 
au  genouil.  Dessus  le  bord  d'icelle  ils  me  tirèrent  quel- 
ques coups  de  flesches,  et  m'en  donnèrent  trois  dans 
la  rondelle,  et  une  au  travers  de  la  manche  de  maille 
que  j'avois  au  bras  droit ,  lesquelles  pour  mon  butin 
je  portay  à  mon  logis  ;  puis  allay  monter  la  montaigne 
au  derrière  de  la  tour  Dordre.  Monsieur  le  Dauphin , 
ayant  monsieur  d'Orléans  son  frère  ,  et  monsieur  l'ad- 
mirai avec  lu  y,  faisoit  marcher  les  lansquenets  pour 

nous  secourir  dans  la  ville:  mais  avant  qu'ils  fussent 
près,  le  desordre  estoit  venu,  et  trouvèrent  messieurs 
Dandelot  et  de  Nouailles  avec  les  enseignes  qui  avoient 
monte'  la  montaigne. 

Pendant  ceste  conclusion,  monsieur  le  vidasme  de 
Chartres,  et  mon  frère,  monsieur  de  Lieus,  estoient 
venus  jusques  à  bas,  voir  si  on  pouvoit  entendre  nou- 
velle de  moy  :  mais  ils  furent  bien  ramenez  ,  et  dirent 
à  monsieur  le  Dauphin  qu'ils  tenoient  pour  tout  cer- 
tain que  j'estois  mort  dans  la  ville,  pource  qu'ils 
avoient  veu  tous  les  capitaines,  sinon  moy.  Monsieur 
Dandelot  arriva  au  bout  de  demy  heure,  auquel  mon- 
sieur le  Dauphin  demanda  s'il  sçavoit  ce  que  j'estois 
devenu?  Il  luy  dit  que  je  les  avois  sauvez,  et  tous 
ceux  qui  estoient  avec  luy,  mais  que  je  ne  m'estois  pas 
sçeu  sauver  moy-mesme,  ce  que  j'eusse  bien  peu  faire 
si  j'eusse  voulu.  Ledit  sieur  Dandelot  me  tenoit  pour 
mort,  pensant  que  je  me  fusse  laissé  attraper  auprès 
de  leur  artillerie,  ou  d'un  navire  qu'il  y  avoit  sur  le 
ruisseau  que  je  passay  :  mais  je  n'estois  pas  si  sot ,  car 
j'appelle  Dieu  en  tesmoin ,  qu'il  me  punisse',  si  de  tout 
ce  jour  là  je  perdis  jamais  l'entendement:  et  me  servit 
bien  que  Dieu  me  le  conservast,  car,  si  je  l'eusse 
perdu,  nous  eussions  receu  une  grande  escorne,  la- 
quelle n'eussions  sçeu  couvrir,  et  j'eusse  esté  en  grand 
danger  de  n'estre  jamais  mareschal  dç  France  :  nous 
eussions  perdu  toutes  nos  enseignes  et  ceux  qui  les 
portoient  avec  -,  lesquelles  toutes-fois  Dieu  me  fit  la 
grâce  de  sauver.  Deslors  qu'on  est  saisi  de  la  peur,  et 
qu'on  pert  le  jugement,  on  ne  sçait  ce  qu'on  fait: 
c'est  la  requeste  principale  que  vous  devez  faire  à 
Dieu  de  vous  garder  l'entendement  ;  car,  quelque 

danger  qu'il  y  ait,  encor  y  a-il  moyen  d'en  sortir,  et 
peut  estre  à  vostre  honneur  :  mais  lors  que  la  crainte  de 
mort  vous  oste  le  jugement,  adieu  vous  dis  :  vous  pensez 
fuir  à  poupe,  que  vous  allez  à  proue  ;  pour  un  ennemy, 
il  vous  semble  que  vous  en  voyez  dix  devant  vos  yeux , 
comme  font  les  yvrongnes,  qui  voyent  mille  chandelles 
au  coup.  O  le  grand  heur  que  c'est  à  un  homme  de 
nostre  mestier,  quand  le  danger  ne  luy  oste  le  sens  ! 
il  peut  prendre  son  party,  et  éviter  la  mort  et  la  honte. 
J'allay  demander  le  soir  le  mot  à  monsieur  le  Dau- 
phin,  pource  que  monsieur  de  Tais  estoit  blessé;  et 
comme  je  vins  devant  eux ,  monsieur  d'Orléans,  qui 
avoit  tousjours  accouslumé  de  se  jouer  avec  moy, 
comme  faisoit  bien  monsieur  le  Dauphin  ,  commença 
à  chanter  la  camisade  de  Boulogne,  et  l'assaut  de 
Couy  pour  les  vieux  soldats  de  Piedniont,  se  mocquant 
de  moy  et  me  monstrant  au  doigt.  Lors  je  commençay 
à  me  courroucer,  et  maudire  ceux  qui  en  estoient 
cause.  Monsieur  le  Dauphin  rioit,  et  à  la  fin  il  me  dit: 
«  Montluc,  Montluc,  vous  autres  capitaines  ne  vous 
«  pouvez  aucunement  excuser  que  vous  n'ayez  mal 
«fait.  —  Comment,  monsieur,  dis-je,  auriez-vous 
«  opinion  que  j'eusse  faict  faute?  Si  je  le  sçavois,  je 
«  m'en  irois  tout  à  cet  heure  faire  tuer  dans  la  ville; 
«  vrayement  nous  sommes  bien  fols  de  nous  faire  tuer 
«  pour  vostre  service.  »  Surquoy  il  me  dit:  «  Non, 
«  non,  je  ne  le  dis  point  pour  vous,  car  vous  estes 
«  dernier  capitaine  qui  estes  sorty  de  la  ville ,  plus 
K  d'une  heure  api^es  les  autres.  »  Il  me  lit  bien  cog- 
noistre,  quand  il  fut  roy,  que  je  n'avois  point  failly, 
pour  l'estime  qu'il  fit  tousjours  de  moy  :  car,  quand  il 
s'en  alla   en  Piediuont,  il  m'envoya   quérir  par  un 

courrier  exprès  à  ma  maison ,  où  je  m'estois  retirt? 
pour  raison  de  quelque  hayne  que  madame  d'Estam- 
pes avoit  conceuë  contre  moy,  à  cause  de  la  querelle 
de  messieurs  de  La  Chasteigneraye  et  Jarnac.  Tous- 
jours  à  la  Cour  il  y  a  quelque  charité'  qui  se  preste, 
et  par  mal'heur  les  dames  peuvent  tout  :  mais  je  ne 
veux  pas  faire  le  reformateur:  madame  d'Kstampes  en 
iit  bien  chasser  de  plus  grands  que  moy,  qui  ne  s'en 
vantèrent  pas,  et  m'estonne  de  ces  braves  historiens 
qui  ne  l'osent  dire.  Voy-là  le  succez  de  la  camisade 
de  Boulongne.  Que  si  le  camp  eust  marché  à  nostre 
queue,  il  se  pouvoit  tout  loger  dans  la  ville;  et  en 
quatre  ou  cinq  jours,  comme  desjà  j'ay  dit,  la  ville 
haute  eust  este'  à  nous.  Que  l'on  le  demande  à  mon- 
sieur de  Teligny,  si  c'est  luy  qui  fut  pris  prisonnier, 
et  l'on  verra  si  je  mens.  Je  ne  fçay  qui  fut  cause  que 
monsieur  le  Dauphin  ne  marcha  :  mais  je  diray  bien 
tousjours  qu'il  se  devoit  faire,  et  sçay  aussi  qu'il  ne 
tint  pas  à  luy;  mais  ce  ne  seroient  que  disputes  d'en 
parler  d'avantage.  Il  ne  faut  qu'un  poureux  pour  re- 
tarder tout  le  monde.  S'ils  fussent  venus ,  les  Anglois 
ne  sçavoient  quel  party  prendi^e  ;  je  les  cognus  gens  de 
peu  de  cœur,  et  croy  qu'ils  vallent  plus  sur  l'eau  que 
sur  terre.  Voyant  l'hy ver  sur  les  bras ,  monsieur  le 
Dauphin ,  ayant  laissé  monsieur  le  mareschal  du  Biez 
à  Montrueil  pour  harasser  Boulongne,  alla  trouver  le 
Roy,  lequel  avoit  aussi  appointé  avec  l'Empereur, 
s'estant  une  si  grande  force  évanouie,  pour  s'estre  ces 
deux  princes  mal  entendus  ,  pour  nostre  bonheur; 
j'entens  l'Espagnol  et  l' Anglois  :  honi  soit-il  qui  les  ay- 
mera  jamais  ny  l'un  ny  l'autre!  Trois  mois  après,  je 
quittay  la   maisLrise  de  camp,  pour  venir  deffendre 

quelque  bien  qu'un  mien  oncle  m'avoit  donné;  je  fus 
en  peine  d'obtenir  congé  du  Roy  pour  y  venir,  mais 
en  fin  monsieur  l'admirai  me  le  fit  donner,  pourveu 
que  je  luy  fisse  promesse  de  reprendre  ledit  estât ,  si 
ledict  sieur  admirai  conduisoit  l'armée.  Il  ne  foillit 
pas,  et  me  somma  de  ladicte  promesse  que  je  lu}?^  avois 
faite.  Il  obtint  du  Roy  commission,  laquelle  il  m'en- 
voya pour  estre  maistre  de  camp  de  cinquante  ou 
soixante  enseignes,  que  Sa  Majesté  fit  lever  pour  faire 
le  voyage  d'Angleterre  ,  lesquelles  j'amenay  au  Havre 
de  Grâce,  entre  les  mains  de  monsieur  de  Tais. 

[1545]  Or  nous  nous  mismes  sur  mer  :  l'armée  étoit 
composée  de  plus  de  deux  cens  cinquante  voiles,  et  des 
plus  beaux  vaisseaux  du  monde,  avec  les  galères.  Le  de- 
sir  que  le  Roy  avoit  de  se  venger  du  roy  d'Angleterre, 
le  fît  entrer  en  une  extrême  despense,  laquelle  en  fin 
servit  de  peu,  quoy  que  nous  eussions  pris  terre,  et 
depuis  combattu  les  Anglois  sur  mer,  où  d'un  costé  et 
d'autre  il  y  eut  plusieurs  vaisseaux  mis  à  fons.  Des- 
lors  que  je  vis  à  nostre  départ  embrazcr  le  grand 
carracon,  qui  estoit  ce  crois-je  le  plus  beau  vaisseau 
qu'il  estoit  possible  (0,  j'eus  mauvaise  opinion  de  nos- 
tre entreprise  (2)  ;  et  parce  que ,  pour  mon  particulier, 

(0  Ce  grand  Caracon ,  qui  passoit  alors  pour  le  plus  beau  vaisseau 
et  le  meilleur  voilier  de  rOcéaii ,  s'appeloit  le  Philippe.  Il  étoit  du 
port  de  douze  cents  tonneaux ,  et  monté  de  cent  gros  canons  do 
bronze.  Philippe  Chabot,  amiral,  l'avoit  fait  construire  au  Havro 
pour  en  faire  présent  au  Roi.  Sa  Majesté  ayant  voidu  donner  sur  ce 
vaisseau  une  fête  aux  dames  de  la  Cour,  les  cuisiniers  y  firent  si 
grand  feu,  qu'il  prit  au  vaisseau,  sans  qu'il  fût  possible  de  l'éteindre. 
On  eut  même  beaucoup  de  peine  à  sauver  "l'argent  du  Pioi,  qui  etoit 
dessus.  (  Hi^t.  du  Havre  de  Grâce,  par  l'abbé  Pleuvry  ). 

(')  Les  détails  de  cette  expédition  se  trouvent  à  la  fin  du  liv.  x  des 
Mémoires  de  du  Bellay. 

je  ne  fis  rien  qui  fut  digne  d'estre  escrit,  et  que  le 
gênerai  est  assez  discouru  par  d'autres,  je  m'en  tairay 
pour  descrire  la  conqueste  de  la  terre  d'Oye;  aussi 
nostre  fait  est  plus  propre  sur  la  terre  que  sur  l'eau,  où 
je  ne  sçay  pas  que  nostre  nation  ait  jamais  gaigné  de 
grandes  batailles. 

Comme  nous  fusmes  retournez  de  la  coste  d'An- 
gleterre, et  desambarquez  au  Havre  de  Grâce,  mon- 
sieur l'admirai  s'en  alla  trouver  le  Roy,  et  monsieur 
de  Tais  avec  luy  ;  et  amena  toutes  les  compagnies  au 
fort  d'Outreau,  devant  Boulogne,  où  le  capitaine 
Ville-Franche  estoit  demeuré  avec  les  vieilles  com- 
pagnies maistre  de  camp,  ayant  eu  la  place  que  j'avois 
quitte'.  Le  mareschal  du  Biez  (0, lieutenant  du  Roy  en 
ce  pays-là,  estoit  ]jien  empesché,  comme  tesmoignera 
monsieur  de  Sainct-Germain ,  que  le  Roy  avoit  baillé 
audict  sieur  mareschal  pour  le  soulager  ;  car  tous  les 
pionniers  l'avoient  laissé,  s'estans  desrobez,  comme 
c'est  l'ordinaire,  de  ceste  canaille  qui  ne  veille  sur 
eux  ;  et  neantmoins  ils  avoient  encore  toute  la  cour- 
Ci)  Oudart  du  Biez ,  d'une  maison  noble  de  l'Artois ,  sénéchal  et  gou- 
verneur du  Boulouais ,  chambellan  du  Roi ,  chevalier  de  l'ordre  de 
Saint-Michel,  maréchal  de  France  en  1542  ,  par  la  faveur  de  mon- 
sieur le  Dauphin,  qui,  étant  au  camp  de  Marseille  eu  i544j  voulut 
être  fait  chevalier  de  sa  main.  Il  se  comporta  vaillamment  en  plusieurs 
occasions  5  mais  ayant  rendu  la  ville  de  Boulogne  aux  Anglais,  le  Roi 
lui  lit  faire  son  procès  par  des  commissaires  qui  le  condamnèrent  à  per- 
dre la  tète.  Cependant  l'exécution  de  son  arrêt  fut  suspendue:  on  l'en- 
ferma au  château  de  Loches,  après  l'avoir  dépouillé  du  collier  de  l'Or- 
dre. Depuis  il  obtint  sa  Lberté ,  et  vint  à  Paris ,  où  il  mourut  accablé 
de  chagrins  et  d'ennuis,  au  mois  de  juin  i563.  Sa  mémoire  et  celle  de 
son  gendre  furent  depuis  rétablies  par  lettres-patentes  en  ï5']5.  M.  de 
Thou  dit  que  ce  maréchal  étoit  vaillant,  mais  peu  judicieux,  et  que 
son  malheur  n'arriva  pas  tant  par  sa  faute  que  par  celle  de  son  gendre. 

tine  tirant  au  pont  de  brique  à  faire.  Or  je  veux  es- 
criie  cecy,  encore  que  ce  ne  soit  matière  de  combat, 
afin  qu'il  serve  d'exemple  aux  capitaines. 

Monsieur  le  mareschal ,  qui  estoit  ordinairement 
sollicite'  par  le  Roy  de  mettre  ce  fort  en  defience  pour 
blocquer  Boulongne,  me  dit  qu'il  falloit  que  les  sol- 
dats travaillassent,  puisque  les  pionniers  manquoyent. 
Je  le  remonstray  aux  capitaines  et  eux  aux  soldats  : 
lesquels  tous  d'une  voix  dirent  qu'ils  ne  travailleroient 
point,    et  qu'ils  n'estoient  point  pionniers;   dequoy 
monsieur  le  mareschal  se  trouva  fort  fasche'  et  bien 
en  peine,  de  tant  que  ceste  courtine  luy  demeuroit 
ouverte,  et  que  le  roy  d'Angleterre  avoit  envoyé  nou- 
veau renfort  de  gens  à  Boulogne.  Or  ledict  sieur  ma- 
reschal avoit  envoyé'  par  tout  le  pays  chercher  des 
pionniers;  mais  il  n'en  venoit  point.  Je  me  résolus  de 
trouver  le  moyen  pour  faire  travailler  les  soldats,  qui 
fut  de  donner  à  chacun  qui  travailleroit  cinq  sols, 
comme  aux  pionniers  :  monsieur  le    mareschal   me 
l'accorda  fort  volontiers,  mais  je  n'en  trouvay  pas  un 
qui  voulut  y  mettre  la  main.  Voyant  leur  refus,  pour 
les  convier  par  mon  exemple,  je  prins  ma  compagnie, 
celle  de  mon  frère  monsieur  de  Lieux,   et  celles  des 
capitaines  Lebron  (0,  mien  beau-frere,  et  Labit,  mon 
cousin  germain  :  car  ceux-là  ne  m'eussent  osé  refu- 
ser. N'ous  n'avions  pas  faute  d'outils,  car  monsieur  le 
mareschal  en  avoit  grande  quantité,  et  aussi  les  pion- 
niers qui  se  desroboient  laissoient  les  leurs  dans  une 
gi-ande  tente  que  monsieur  le  mareschal  avoit  fait 
tendre  pour  retirer  leurs  ferremens.  Comme  je  m'en- 

(i)  François  de  Gelas,  seigneur  de  Leberon  et  d' Ambres j  avoit  épouse 
Aune  d^  MoitUuc,  sœur  du  uiaréchaJi. 


Ça  [i545]  commektaihes 

vins  à  la  courtine,  je  commençay  à  mettre  la  main  le 
premier  à  remuer  la  terre,  et  tous  les  capitaines  après: 
j'y  fis  apporter  une  barrique  de  vin,  ensemble  mon 
disner,  beaucoup  plus  grand  que  je  n'avois  accous- 
tumé,  et  les  capitaines  le  leur,  et  un  sac  plein  de  sols 
que  je  monstray  aux  soldats;  et,  après  avoir  travaillé 
une  pièce,  chasque  capitaine  disna  avec  sa  compa- 
gnie ;  et  à  chasque  soldat  nous  donnions  demy  pain , 
du  vin,  et  quelque  peu  de  chair,  en  favorisant  les 
uns  plus  que  les  autres,  disant  qu'ils  avoient  mieux 
travaillé  que  leurs  compagnons,  afin  de  les  accoura- 
ger.  Et,  après  que  nous  eusmes  disné,  nous  nous  re- 
mismes  au  travail  en  chantant,  jusques  sur  le  tard  : 
de  sorte  qu'on  eust  dit  que  nous  n'avions  jamais  faict 
autre  mestier.  Apres,  tiois  thresoriers  de  l'armée  les 
payèrent  à  chacun  cinq  sols;  et,  comme  nous  retour- 
nions aux  tentes,  les  autres  soldats  appelloient  les 
nostres  pionniers  gastadours  (').  Lendemain  matin,  le 
capitaine  Forcez  me  vint  dire  que  tous  les  siens  y 
vouloient  venir,  et  ceux  de  son  frère,  qui  est  encore 
en  vie,  aussi  :  lesquels  je  receus  tous;  et  en  fismes 
de  mesmes  comme  le  jour  devant,  de  sorte  que  le 
troisiesme  jour  tous  y  vouloient  venir;  et  en  huit  jours 
nous  eusmes  dressé  toute  ceste  courtine.  Tous  les 
ingénieurs  dirent,  et  monsieur  de  Sainct  Germain 
mesmes,  qui  ne  bougeoient  de  l'œuvre,  que  nos  sol- 
dats avoient  plus  travaillé  en  huit  jours  que  quatre 
fois  autant  de  pionniers  n'eussent  fait  en  cinq  semai- 
nes; et  notiez  que  les  capitaines,  lieutenans  et  ensei- 
gnes, ne  bougeoient  de  l'œuvre  non  plus  que  les  sol- 
dats, et  servoyent  de  solliciteurs. 

C')  Espèces  de  corYeables  dépeudans  d'officiers  municipaux  ou  syndics. 

J'ay  voulu  escrire  icy  cet  exemple  pour  monstrer 
aux  capitaines  qu'il  ne  tiendra  aux  soldats  qu'ils  ne 
facent  tout  ce  qu'on  voudra;  mais  aussi  il  faut  trou- 
ver les  moyens  de  les  y  faire  faire  de  bonne  volonté, 
et  non  de  force  :  mettez  la  main  à  l'œuvre  le  premier, 
vostre  soldat  de  honte  vous  suyvra,  et  fera  plus  que 
vous  ne  voudrez.  Que  si  vous  venez  aux  injures  et 
bastonnades,  ce  sera  lors  que,  despitez,  ils  ne  vou- 
dront plus  mettre  la  main  à  ce  qu'ils  ne  sont  tenus, 
à  quoy  quelque  fois  la  nécessité  nous  force.  O  capi- 
taines mes  compagnons,  coml)ien  et  combien  de  fois, 
voyant  les  soldats  las  et  recreus,  ay-je  mis  pied  à  terre 
afin  de  cheminer  avec  eux,  pour  leur  faire  faire  quel- 
que grande  traicte;  combien  de  fois  ay-je  beu  de  l'eau 
avec  eux,  afin  de  leur  monstrer  exemple  pour  patir. 

Croyez,  mes  compagnons,  que  tout  dépend  devons, 
et  que  vos  soldats  se  conformeront  à  vostre  humeur, 
comme  vous  voyez  ordinairement.  Il  y  a  moyen  en 
toutes  choses:  par  fois  il  y  faut  de  la  rudesse;  mais  ce 
ne  doit  estie  contre  le  gros,  mais  contre  quelque  par- 
ticulier qui  voudra  gronder,  ou  empescher  les  auties 
qui  sont  en  bonne  volonté.  J'ay  fait  sentir  ma  colère 
à  quelque  rétif  et  rebours,  dont  je  m'en  repens.  Quel- 
que temps  après,  monsieur  le  mareschal  du  Biez  en- 
treprint  de  se  saisir  et  ruiner  la  terre  d'Oye,  ayant 
tenté  d'attirer  l'Anglois  en  bataille,  lequel  n'en  vou- 
lut manger.  Toutes  nos  nouvelles  compagnies  mar- 
chèrent, car  les  vieilles  ne  bougèrent  du  fort,  pour  la 
garde  d'iceluy  ;  et  amena  monsieur  le  mareschal  six 
ou  sept  pièces  de  grosse  artillerie ,  et  partismes  le  soir 
à  l'improviste,  et  allasmes  reposer  la  pluspart  de  la 
nuit  en  un  bois,  là  où  il  y  avoit  de  petits  villages  qui. 

avoient  esté  bruslez.Ceste  entreprise  se  fit  contre  l'advis 
de  tous  les  capitaines  de  l'armée,  pour  l'espérance  que 
ledit  sieur  maresclial  avoit  de  donner  une  bataille-,  ce 
qui  attira  plusieurs  princes  et  seigneurs  à  venir  de  la 
Cour.  Apres  avoir  perdu  l'espérance  de  veoir  les  Anglois 
en  bataille,  monsieur  le  mareschal  délibéra  leur  enle- 
ver quelques  forts  en  la  terre  d'Oye.  Or,  comme  ils  fu- 
rent fort  près  de  l'un  d'iceux,  monsieur  le  mareschal, 
messieurs  de  Brissac  et  de  Tais,  se  mirent  à  part;  il 
me  semble  que  monsieur  d'Estrée  y  estoit,  estant  lors 
sorty  de  prison  ;  monsieur  de  Bordillon  (0,  et  trois  ou 
quatre  autres,  il  ne  me  souvient  du  nom  :  et  se  mirent 
sur  un  petit  tertre,  à  l'ombre  d'un  arbre,  regardant 
de  là  en  hors  lequel  desdits  bastions  qui  nous  fai- 
soient  teste  ils  assaudroient;  et  cependant  je  fis  faire 
alte  à  toutes  nos  enseignes,  pour  attendre  les  der- 
niers, qui  estoient  encore  à  une  lieuë  derrière.  Or 
je  n'avois  jamais  esté  là ,  comme  n'ay  esté  depuis  ;  mais 
j'escriray  comme  il  m'en  souvient  l'assiette  de  leur  fort. 
Il  falloit  que  je  descendisse  environ  trente  ou  qua- 
rante pas  pour  entrer  dans  un  grand  pré;  et  à  main 
droicte  il  y  avoit  un  bastion ,  et ,  à  un  grand  jet  d'ar- 
quebuze,  à  main  gauche  un  autre  ;  et  par  conséquent 
tout  au  long  d'une  courtine  tirant  devers  Calais  (la- 
quelle courtine  n' estoit  que  de  terre,  et  de  la  hauteur 
environ  de  deux  brasses),  il  y  avoit  aussi  deux  grands 
lossez  avec  eauë  jusques  à  la  ceinture,  et  entre  les 
deux  fossez  il  y  avoit  une  levée  de  terre.  Cependant 
qu'ils  se  mirent  au  conseil  soubs  cest  arbre  estant  à 
main  gauche  de  moy,  je  prins  les  capitaines  Favas  et 
Lamoyenne,  ayant  esté  tous  deux  mes  lieutenans,  et 

(0  De  BourdUlou. 

environ  trois  cens  arquebusiers,   ausquels  je  baillay 
la  première  trouppe;  je  demeuray  à  leur  queue.  Il 
sortit  du  fort  bien  cent  ou  six  vingts  Anglois,  qui  vin- 
drent  dans  le  pre',  lesquels  avoient  mis  cinq  ou  six 
mousquets  sur  leur  terrace,  entre  les  deux  fossez,  et 
nous  tiroient  fort  et  roide,  ayant  laissé  entre  lesdits 
bastions  et  fossez  un  petit  chemin  par  lequel  n'y  pou- 
voit  passer  qu'un  homme  de   front,  pour  entrer  et 
sortir  dans  leur  fort,  se  fians  qu'à  la  faveur  des  mous-^ 
quels  qu'ils  avoyent   dans  iceluy,  que  ceux  qui  es- 
toyent  sur  la  terrace  ne  les  oseroient  charger.  Nos 
gens  commencent  à  arquebuser,  et  eux  à  coups  de 
flesches  ;  il  me  sembla  qu'ils  tournoient  fort  le  visage 
vers  leur  retraite;  et  estant  sur  un  petit  courtaut,  je 
vins  aux  capitaines ,  et  leur  dis  ces  mots  :  «  Compa- 
tt  gnons,  ces  gens  ont  fort  le  cœur  à  leur  retraitte: 
«  je   voy  bien   que   c'est  sous   l'espérance   de  leurs 
«  mousquets;  chargez  à  eux  de  queue  et  de  teste,  car 
«  je  vous  suyvray.  »  Il  ne  le  fallut  pas  dire  deux  fois: 
car  je  ne  fus  jamais  retourné  à  ma  trouppe,  que  je 
les  vis   meslez,    et  Anglois    en   fuitte  :  j'arreste  ma 
trouppe  pour  les  soustenir,  si  rien  sortoit  d'avantage. 
Ce  petit  chemin  esloit  un  peu  estroict  et  joignant  le 
bastion;  si  en  demeura-il  une  trouppe;  les  autres  se 
jetteront  dans  les  fossez,  de  sorte  qu'ils  n'eurent  pas 
le  loysir  de  retirer  tous  leurs  mousquets,  car  nos  sol- 
dats se  jetterent  dans  l'eau  aussi  tost  qu'eux,  et  ea 
emportèrent  quatre  ;  et  il  y  eut  quatre  ou  cinq  des- 
dicts. soldats  qui  passèrent  ladicte  terrace  et  l'autre 
fossé  jusques  au  pied  de  la  courtine,  qui  me  dirent 
que  la  grand  eaue  estoit  au  premier  fossé,  car  à  l'au- 
tre, qui  estoit  près  ladicte  courtine,  n'en  avoient  jus- 

ques  aux  genouils.  Et  tout  incontinent  je  dis  aux  deux 
capitaines  Favas  et  Lamoyenne  qu'ils  joignissent  ma 
trouppe  et  la  leur  ensemble  ;  et  trouvay  le  capitaine 
Auiioqui  et  presque  tous  les  autres  capitaines,  les- 
quels je  .priay  de  faire  deux  trouppes  :  car,  de's  que 
j'aurois  parlé  avec  monsieur  de  Tais,  je  leur  voulois 
donner  l'assaut.  Ils  me  dirent  qu'il  s'en  falloit  près 
de  la  moitié  de  leurs  soldats  qu'ils  ne  fussent  arrivez , 
et  je  leur  respondis  qu'il  n'importoit,  veu  qu'avec  ce 
que  nous  estions  je  les  emporterois  :  et  promptement 
ils  commencent  se  mettre  en  deux  trouppes  ;  et  je 
courus  parler  avec  monsieur  de  Tais,  lequel  je  trou- 
vay auprès  de  monsieur  le  mareschal  et  les  autres , 
et  luy  dis  :  «  Allons,  monsieur,  allons  au  combat,  car 
«  nous  les  emporterons  :  je  les  ay  tastez,  et  trouve 
«  qu'ils  ont  plus  d'envie  de  fuyr  que  de  combattre.  » 
Alors  monsieur  le  mareschal  me  dit:  «  Dictes  vous, 
<c  capitaine  Montluc  ;  pleut  à  Dieu  que  nous  fussions 
«  asseurez  de  les  emporter  promptement  avec  toute 
«  nostre  artillerie.  »  Surquoy  je  luy  respondis  tout 
haut  :  «  Monsieur,  nous  les  aurons  estranglez  avant 
«  que  vostre  artillerie  soit  icy.  »  Prenant  monsieur  de 
Tais  par  le  bras,  luy  dis  :  «  Allons,  monsieur,  vous 
«  m'avez  creu  en  autres  choses  dont  vous  ne  vous 
K  estes  pas  repenty,  vous  ne  vous  repentirez  pas  de 
«  ceste-cy  -,  j'ay  cogneu  à  ces  approches  que  ce  sont  gens 
«  de  peu.  »  Alors  il  me  respondit:  «  Allons  donc;  »  et, 
comme  nous  fusmes  à  l'entre'e  du  pré,  nous  trouvasmes 
desjà  nos  deux  trouppes  de  picquiers  et  arquebusiers 
à  part.  Je  luy  dis  :  «  Monsieur,  regardez  lequel  costé 
«  vous  voulez  combattre,  ou  de  cest  enseigne  jusques 
«  au  bastion  de  dessous,  ou  bien  de  l'enseigne  vers 

«  l'autre  que  j'ay  combattu  :  »  lequel  me  dit  :  «  Com- 
«  battez  celuy  que  vous  avez  desjà  attaqué,  et  je 
«  m'en  vois  combattre  l'autre  \  »  et  ainsi  nous  depar- 
tismes. 

Monsieur  le  maresclial  du  Biez ,  comme  il  nous  vit 
commencer  à  marcher,  dict  ces  mots,  comme  mon- 
«ieur  de  Bordillon  me  dict  après  :  «  A  présent  verrons 
«  si  Tais  est  si  brave  comme  il  se  dict  avec  ses  Gas- 
«  cons.  »  Or  j'appellay  tous  les  sergens  de  la  trouppe 
que  j'avois,  leur  disant  tout  haut  à  la  teste  de  nostre 
bataille  :  «Vous  autres  sergens  avez  tousjours  accous- 
«  tumé,  quand  nous  combattons,  d'estre  sur  les  flancs 
«  du  derrière  :  et  à  cest  heure  je  veux  que  vous  com- 
«  battiez  sur  le  devant  les  premiers.  Voyez  vous  ceste 
c(  enseigne?  si  vous  ne  la  gaignez  ,  tant  que  j'en  trou- 
«  veray  devant  moy  en  allant  qui  voudront  faire  le 
«  renard,  je  vous  coupperay  les  jarrets  :  vous  sçavez 
«  ce  que.  je  sçay  faire.  »  Puis,  me  retournant  vers  les 
capitaines,  leur  dis  :  «  Et  vous ,  mes  compagnons,  si  je 
<c  ne  suis  aussi  tost  qu'eux ,  couppez  moy  les  miens;  » 
et  courus  aux  capitaines  Favas  et  Lamoyenne ,  qui 
pouvoient  estre  à  trente  pas  de  nous ,  et  leur  dis  : 
«  Marchez,  et  jettez  vous  à  coup  perdu  dans  le  fossé.  » 
Et  en  un  coup  je  retournay  aux  nostres  ;  et,  ayant  baisé 
la  terre,  nous  courusmes  droict  aux  fossez,  faisant 
tousjours  marcher  les  seigens  devant,  et  passâmes  le 
premier  et  second,  et  vinsmes  au  pied  de  la  courtine. 
Lors  je  dis  aux  sergens  :  «  Aydez  vous,  aydez  vous 
«  avec  vos  hallebardes  à  monter.  »  Ce  qu'ils  firent 
promptement  ;  d'autres  les  poussoient  par  derrière, 
se  jettant  à  coup  perdu  là  dedans.  J'avois  une  halle- 
barde en  la  main.  Cependant  arrivèrent  tous  les  capi- 

taines  et  picquiers ,  qui  me  trouvèrent  faisant  l'empressé 
de  vouloir  monter  avec  ma  hallebarde  ;  et  me  tenois 
avec  la  main  gauche  au  bois.  Quelqu'un  de  ceux  qui 
arriv oient,  ne  me  cognoissant  point ,  me  print  par  les 
fesses  et  me  poussa  de  l'autre  costé  :  lequel  me  fit  plus 
vaillant  que  je  ne  voulois  estre,  car  .ce  que  j'en  fai- 
sois  estoit  pour  donner  courage  à  tout  le  monde  de  se 
jetter  de  l'autre  costé  ;  mais  celuy-là  me  fit  oublier 
la  ruse  et  affranchir  un  saut  que  je  ne  voulois  pas.  Or 
je  ne  vis  en  ma  vie  gens  passer  si  tost  par  dessus  une 
courtine.  Apres  que  j'eus  franchy  ce  saut ,  les  capi- 
taines Favas  et  Lamoyenne ,  lesquels  estoient  dans  le 
fossé  du  bastion,  se  jetterent  sur  le  petit  chemin  ,  et 
passèrent  de  l'autre  costé  dans  le  bastion ,  où  ils  tuè- 
rent tout  ce  qui  estoit  dedans.  Monsieur  de  Tais,  qui 
alloit  à  son  combat,  nous  voyant  attachez  à  la  cour- 
tine, se  jetta  dans  les  fossez  de  l'autre  fort  j  et  les 
Anglois,  qui  virent  que  leurs  gens  estoient  en  fuitte, 
et  que  nous  entrions  dedans,  abandonnèrent  le  fort, 
et  se  mirent  en  fuitte  vers  Calais.  Monsieur  le  mares- 
chal,  nous  voyant  si  courageusement  au  combat, 
s'escria,  comme  il  me  fut  dit  après:  «  O  mon  Dieu, 
ce  ils  sont  dedans  !  »  Alors  les  seigneurs  de  Brissac  et 
Bordillon  donnèrent  à  toute  bride,  et  ledict  seigneur 
de  Brissac  mit  son  cheval  dans  ce  petit  chemin,  oii 
malaysement  il  ne  pouvoit  passer  qu'un  homme, 
mettant  ses  jambes  au  long  du  col  du  cheval ,  à  la  mi- 
séricorde duquel  il  se  mit.  Et  passa  monsieur  de  Bor- 
dillon après  ledict  seigneur  de  Brissac ,  gênerai  de  la 
cavallerie  ;  et  avoit  quarante  ou  cinquante  chevaux 
avec  luy,  qui  le  suyvirent,  tous  tirans  leurs  chevaux 
par  la  bride.  Monsieur  de  Brissac  incontinent  vint  à 

moy,  et  me  trouva  que  je  faisois  mettre  tout  le  monde 
en  bataille,  ayant  opinion  que  nous  serions  combat- 
tus, et  que  ceux  de  Calais  vicndroient  au  secours;  et 
me  trouva  que  j'avois  une  enseigne  gaignee  sur  le  col, 
laquelle  je  rendis  en  sa  présence  au  sergent  qui  l'avoit 
conquise,  luy  disant  qu'il  l'allast  porter  à  monsieur  de 
Tais  :  ce  qu'il  fît;  et,  ledict  sieur  de  Tais  l'ayant  receiie, 
'envoya  parle  mesme  sergent  à  monsieur  le  maresclial, 
lequel  fit  grand  diligence  de  faire  abbattre  la  cour- 
tine, qui  n'estoit  que  de  terre,  avec  les  pionniers,  pour 
passer  la  gendarmerie.  Et  nous  voilà  tous  delà  avec 
l'artillerie  et  tout:  oîi  estant,  messieurs  de  Brissac  et 
de  Bordillon,  avec  les  quarante  ou  cinquante  che- 
vaux qui  passèrent  quant  et  eux,  prindrent  à  main 
droicte,  tirant  aux  escluses  qui  séparent  le  pays  d'Ar- 
tois et  la  terre  d'Oye,  et  rencontrèrent  quarante  ou 
cinquante  chevaux  anglois  portans  lances ,  lesquels  se 
mirent  à  retirer  au  galop  vers  Calais.  Monsieur  de 
Brissac  se  douta  que  ceux-là  s'en  alloient  pour  l'at- 
tirer à  quelque  embuscade,  et  fit  alte;  et  manda  à 
Castegeac  de  descouvrir  un  petit  vallon  qui  estoit  un 
peu  à  main  gauche  :  ledict  Castegeac  luy  rapporta 
qu'il  avoit  veu  plus  de  quatre  cens  chevaux  ;  et  n'en  y 
avoit  mot,  car  ce  n'estoit  que  des  paysans  et  femmes 
des  villages  circonvoisins,  qui  s'enfuioyent  vers  Calais  : 
qui  fut  un  grand  malheur,  car  monsieur  de  Brissac 
les  eust  suivis;  et  c'estoit  toute  la  cavallerie  qu'ils 
avoyent  dans  Calais  :  ce  n'eut  pas  este'  une  petite  def- 
faicte.  Un  gênerai  sur  tout  doit  envoyer  un  vieux  rou- 
tier, ou  un  homme  fort  asseuré,  pour  descouvrir;  un 
homme  non  expérimenté  prendra  ])ien  tost  l'alarme, 
et  s'imaginera  que  les  buissons  sont  des  bataillons 

d'ennemis.  Je  ne  veux  pas  dire  que  Castegeac  ne  fut 
soldat  -,  mais  il  fit  un  pas  de  clerc. 

Nostre  cavallerie  passa  par  la  bresclie  que  mon- 
sieur le  maresclial  avoit  faict  faire  ;  monsieur  de  Tais 
voulut  mener  l'arquebuserie ,  et  m'ordonna  de  de- 
meurer à  la  bataille  des  picquiers.  Il  y  avoit  dix  ou 
douze  enseignes  d'Anglois  qui  se  retiroient  devers  Ca- 
lais, lesquels  venoient  pour  empescher  l'entrée  :  que 
s'ils  eussent  peu  arriver  à  temps,  ils  nous  eussent  bien 
donné  des  affaires  avec  l'artillerie  mesmes,  comme 
me  dict  monsieur  le  mareschal,  quand  je  fus  cercher 
monsieur  de  Tais  pour  venir  donner  l'assaut  ;  et,  en- 
cores  que  je  sçache  bien  à  quoy  il  tint  que  l'on  ne 
combattit  ces  dix  ou  douze  enseignes,  je  ne  les  veux 
point  mettre  par  escrit;  car,  disant  la  vérité,  faudroit 
que  je  disse  mal  de  quelques-uns,  et  non  pas  des  plus 
petits  ;  ce  que  je  ne  veux  faire  :  mais  si  monsieur 
de  Sainct-Cire,  qui  estoit  lieutenant  de  cinquante 
hommes  d'armes  de  monsieur  de  Boissy,  qui  est  mort 
grand  escuyer,  estoit  en  vie ,  il  pourroit  dire  à  qui  il 
tint;  car  il  fut  fort  blecé,  et  son  cheval  tué,  et  plus 
de  quarante  chevaux  de  ladicte  compagnie  blecez  ou 
morts.  Il  en  sortit  une  grande  querelle  qui  presque 
amena  deux  hommes  à  comljattre  en  camp  clos  ;  ceste 
couïonade  fut  fort  grande  et  de  grand  dommage  pour 
le  service  du  Pvoy  :  car,  cela  deffaict,  il  n'estoit  demeuré 
personne  dedans  Calais ,  que  les  vieilles  gens  et  le^ 
femmes;  et,  comme  j'ouys  dire  depuis  à  monsieur  le 
mareschal  du  Biez,  il  l'eust  emporté  en  deux  jours  avec 
l'artillerie  qu'il  avoit ,  si  ceux  là  eussent  esté  deffaicts. 
Voyant  que  ces  gens  estoient  retirez  dans  la  ville,  ils  con- 
clurent s'en  retourner:  ce  que  nous  fismes  deux  jours 

après  la  prise  :  aussi  le  temps  se  mit  fort  à  la  pluye. 
Or,  capitaines,  vous  ne  devez  desdaigner  d'appren- 
dre quelque  chose  de  moy,  qui  suis  le  plus  vieux  ca- 
pitaine de  France,  et  qui  me  suis  trouve'  en  autant 
de  combats,  ou  plus,  que  capitaine  de  l'Europe, 
comme  vous  jugerez  à  la  fin  de  mon  livre.  En  pre- 
mier lieu,  ce  qui  me  fit  faire  ce  combat  fut  que  je  les 
avois  essayez  à  mon  arrivée,  et  les  avois  trouvez  foi- 
bles  de  reins  ;  le  second ,  de  ce  qu'ils  abandonnèrent 
leurs  pièces,  que  nous  gaignasmes  ayant  le  bastion 
qui  leur  servoit  de  flanc;  pour  le  tiers,  que  je  voyois 
venir  au  long  de  la  plaine  tirant  vers  Calais,  du  petit 
tertre ,  dont  je  fis  faire  alte  avant  que  descendre  au 
pré,  force  gens  qui  venoient  devers  Calais,  et  voyois 
bien  que  toutes  les  courtines  estoient  remplies  de 
gens,  qu'il  y  avoit  bien  affaire  aies  emporter;  et  pour 
la  quarte  raison,  qu'au  fossé  qui  estoit  près  de  la 
courtine  n'y  avoit  gueres  d'eauë;  et  dudict  fossé  à 
ladicte  courtine  il  y  avoit  plus  de  deux  grands  pas , 
où  les  soldats  se  pouvoient  tenir,  et,  pour  peu  d'aide 
qu'ils  se  fissent  avec  la  picque  ou  la  hallebarde ,  et 
l'aide  des  uns  aux  autres  (n'estant  icelle  courtine  de  la 
hauteur  de  plus  de  deux  brasses),  nous  l'emporterions. 
Donc,  capitaines,  depuis  que  l'œil  vous  accompagne 
à  voir  la  force  de  vostre  ennemy,  et  le  lieu  là  où  il 
est,  et  que  vous  l'avez  tasté  et  trouvé  aisé  à  prendre 
la  fuitte  ,  chargez  le  cependant  qu'il  est  en  peur  en 
laquelle  vous  l'avez  mis  :  car,  si  vous  luy  donnez  loi- 
sir de  se  recognoistre  et  d'oublier  sa  peur,  vous  estes 
en  danger  d'estre  plus  souvent  battus,  que  non  de 
battre  l'ennemy.  Par  ainsi  vous  le  devez  tousjours 
suyvre  sur  sa  peur,  sans  luy  donner  loisir  de  repren- 

dre  sa  hardiesse,  et  tenir  tousjours  avec  vous  la  de- 
vise d'Alexandre  le  Grand,  qui  est  :  Ce  que  tu  peux 
faire  annuit  (0,  nattens  au  Vendemainj,  car  cepen- 
dant beaucoup  de  choses  surviennent ,  inesmenient  en 
la  guerre;  et  puis  il  n  est  pas  temps  de  dire  :  Je  ne 
l'eusse  jamais  pensé.  Plusieurs  choses  exécuterez  vous 
sur  la  chaude,  que,  si  on  vous  donne  loisir  de  vous  ra- 
viser, vous  y  penserez  trois  fois.  Poussez  donc,  hazar- 
dez,  ne  donnez  loysir  à  votre  ennemy  de  parler  en- 
semble ;  car  l'un  accourage  l'autre. 

Estans  retournez  au  fort  d'Outreau ,  il  n'estoit  gueres 
jour  que  les  Anglois  ne  nous  vinssent  chatouiller  sur 
le  descendant  de  la  mer,  et  bien  souvent  ramener  nos 
gens  jusques  auprès  de  nostre  artillerie,  qui  estoit  à 
dix  ou  douze  pas  du  fort;  et  estions  tous  abusez,  sur 
ce  que  nous  avions  ouy  de  nos  prédécesseurs  qu'un 
Anglois  battoit  tousjours  deux  François,  et  que  F  An- 
glois ne  fuyoit  jamais  ny  ne  se  rendoit.  J'avois  retenu 
quelque  chose  de  la  camisade  de  Boulogne  et  de  la 
terre  d'Oye,  et  dis  un  jour  à  monsieur  de  Tais  que  je 
luy  voulois  monstrer  le  secret  des  Anglois,  et  pour- 
quoy  l'on  les  estime  si  hardis;  et,  pource  qu'ils  por- 
tent tous  armes  courtes ,  et  faut  qu'ils  courent  à  nous 
pour  tirer  de  leur  arc,  et  qu'ils  s'approchent  près 
de  nous,  car  autrement  leurs  flesches  ne  feroient 
point  de  mal  ;  et  nous  ,  qui  avions  accoustumé  de  ti- 
rer des  arquebusades  de  loin  ,  et  aussi  que  les  enne- 
mis n'en  faisoient  pas  le  semblable ,  trouvions  es- 
Irange  ces  approches  qu'ils  faisoient ,  courant  de  sorte 

{')  Vieux  mot,  qui  signifie  aujourd'hui.  On  prétend  qu'il  tire  son 
origine  de  la  coutume  qu'avoient  les  Francs  de  compter  par  les  nuits. 
{Fai'jn,  Théâtre  d'honneur,  liy.  2  ,  p.  8i.  ) 

que  nous  cuidions  entièrement  que  ce  ne  fust  que  har- 
diesse :  mais  je  leur  veux  faire  une  embuscade,  et  vous 
verrez  si  je  diray  la  vérité,  et  si  un  Gascon  vaut  un 
Anglois  :  auUesfois,  du  vieux  temps  de  nos  pères ,  avons 
nous  esté  voisins.  Alors  je  choisis  six  vingts  hommes, 
picquiers  et  arquebusiers,  avec  quelques  hallebardes 
parmy,  et  les  mis  dans  une  baisse  que  l'eau  avoit 
faite,  tirant  contre  bas,  à  main  droicte  du  fort;  et  en- 
voyai le  capitaine  Chaux ,  à  l'heure  que  l'eaue  estoit 
basse ,  droict  à  quelques  maisonnettes  qui  estoient  sur 
le  bort  de  la  rivière ,  presque  vis  à  vis  de  la  ville , 
pour  leur  dresser  l'escarmouche  ;  et  luy  dis  que , 
comme  il  les  verroit  passer  la  rivière ,  commençast  à 
se  retirer,  et  se  laisser  faire  une  cargue  ;  ce  qu'il  fit  : 
mais  la  fortune  porta  qu'il  y  fut  blessé  en  un  bras 
d'une  arquebusade  ;  les  soldats  le  prindrent  et  l'ame- 
nèrent au  fort ,  de  sorte  que  l'escarmouche  demeura 
sans  chef.  Les  Anglois  s'en  appercev oient  bien ,  et  leur 
firent  une  cargue,  et  menèrent  battant  nos  gens  jus- 
ques  auprès  de  l'artillerie.  Les  voyant  traittez  de  telle 
façon ,  je  sortis  de  mon  embusche  plustost  que  je  ne 
devois,  m'en  allant  la  teste  baissée  droit  à  eux,  com- 
mandant aux  soldats  qu'ils  ne  tirassent  point  que  ne 
fussions  au  ject  de  leurs  flescbes.  Ils  estoient  deux  ou 
trois  cens,  ayant  quelques  arquebusiers  italiens  avec 
eux  ;  et  me  repentis  bien  que  je  n'avois  faict  mon  em- 
buscade plus  forte  :  mais  lors  n'estoit  pas  temps  ;  et , 
comme  ils  me  virent  venir  droict  à  eux,  ils  quittèrent 
les  autres  et  vindrent  charger  sur  moy.  Nous  mar- 
chasmes  droict  à  eux ,  et ,  comme  ils  furent  au  ject 
de  leurs  flesches,  nos  harquebusiers  commencèrent  à 
tirer  tout  à  un  coup,  et  puis  mirent  la  main  aux  es- 

pëes,  ainsi  que  je  leur  avois  commande',  et  courusraes 
pour  les  investir  :  mais,  comme  nous  leur  fusmes  près 
de  la  longueur  de  deux  ou  trois  picques,  ils  tour- 
nèrent le  dos  aussi  facilement  que  nation  que  j'aye 
jamais  veuë,  et  les  accompagnasmes  jusques  à  la  ri- 
vière près  de  la  ville,  laquelle  ils  passèrent:  dont  il 
y  eust  plus  de  six  de  nos  soldats  qui  les  suyvirent  jus- 
ques à  l'autre  costé  d'icelle.  Je  fis  alte  aux  maison- 
nettes rompues ,  où  je  rassemblay  mes  gens;  quelques 
uns  y  demeurèrent  par  les  chemins ,  de  ceux  qui  ne 
pouvoient  pas  tant  courir  comme  les  autres.  Monsieur 
de  Tais  avoit  tout  veu,  et  estoitsorty  du  fort  pour  aller 
secourir  l'artillerie;  et  comme  j'arrivay  à  luy,  je  luy 
dis  :  «  Voyez  vous  si  je  ne  vous  ay  dit  la  vérité'?  ou  il 
«  faut  dire  que  les  Anglois  du  temps  passé  estoient 
«  plus  vaillans  que  ceux  icy,  ou  bien  que  nous  le 
«  sommes  plus  que  nos  prédécesseurs  :  je  ne  sçay  quel 
«  des  deux  est  véritable.  —  Vrayement ,  dict  mon- 
«  sieur  de  Tais,  ces  gens  se  retirent  bien  à  la  haste; 
«  je  n'auray  jamais  plus  opinion  des  Anglois  telle  que 
«  j'ay  eu  par  le  passe'.  —  Non,  monsieur,  luy  dis- je, 
«  croyez  que  les  Anglois  qui  ont  battu  anciennement 
«  les  François  estoient  demy  Gascons ,  car  ils  se  ma- 
te rioient  en  Gascogne,  et  ainsi  faisoient  de  bons  sol- 
«  dats.  ))  Depuis  ce  temps,  nos  gens  n'en  eurent  plus 
l'opinion  ny  crainte  qu'ils  en  avoyent.  Ostez,  ostez, 
capitaines,  tant  que  vous  pourrez,  ceste  opinion  à 
vo§  soldats,  car  ils  vont  lors  en  crainte  d'estre  def- 
faits.  Il  ne  faut  pas  que  vous  mesprisiez  vostre  en- 
nemy,  ny  aussi  que  vostre  soldat  ait  opinion  qu'il 
soit  plus  vaillant  que  luy.  Depuis  ceste  charge,  je 
vis  tousjours  mes  gens  aller  plus  franchement  pour 

attaquer  les  Anglois,  les  approchant  tousjours  de  plus 
près  ;  et  que  Ton  se  souvienne ,  quand  monsieur  le 
maresclial  du  Biez  les  combattit  entre  le  fort  de  Dan- 
delot,  si  nos  gens  se  firent  prier  à  les  aller  investir.  Le- 
dit sieur  du  Biez  fit  là  un  acte  de  vaillant  iiomme  :  c^ 
comme  sa  cavallerie  se  mit  en  fuitte,  il  s'en  vint  tout 
seul  se  jetter  devant  noslre  bataillon ,  et  descendit , 
prenant  une  picque  en  la  main  ,  pour  aller  au  combat, 
duquel  il  sortit  fort  honorablement.  Je  n'estois  point 
là,  voylà  pourquoy  je  n'en  dis  rien  ;  car,  deux  ou  trois 
mois  après  le  retour  de  la  terre  d'Oye ,  je  demanday 
congé  à  monsieur  de  Tais  pour  venir  à  la  Cour.  Les 
historiens  sont  l^ien  desloyaux  de  taire  de  si  beaux 
actes;  celuy-là  fut  bien  remarquable  à  ce  vieux  che- 
valier. Estant  à  la  Cour,  je  fis  tant  avec  monsieur  l'ad- 
mirai ,  qu'il  me  fit  donner  congé  au  Roy,  d'autant 
que  je  n'avois  point  repris  la  charge  de  maistre  de 
camp ,  sinon  pour  la  commander  durant  le  premier 
voyage  que  monsieur  l'admirai  entreprendroit  ;  et, 
après  avoir  demeuré  un  mois  à  la  Cour,  servant  le 
Roy  de  gentilhomme  servant  (ce  prince  estoit  lors  as- 
sez vieux  et  pensif  :  il  ne  caressoit  point  tant  les 
hommes  qu'il  souloit  (0  ;  une  seule  fois  il  me  demanda 
le  discours  de  la  bataille  de  Serizolles,  estant  à  Fon- 
tainebleau ),  ce  fut  lors  que  je  prins  congé  de  Sa  Ma- 
jesté, et  ne  le  vis  oncques  depuis. 

[i 546-1 548]  Je  m'en  revins  en  Gascogne,  de  là  où  je 
ne  bougeay  jusques  à  ce  que  le  roy  Henry  fut  roy,  ayant 
esté  accablé  d'affaires  et  de  maladies  :  voylà  pourquoy 
je  ne  vous  puis  rien  dire  de  la  reddition  de  Boulogne  (2), 

(0   QuUl  souloit:  qu'il  avoit  coutume.  —  (')  Monlluc  anticipe  ici 
sur  les  tvéuemens  :  les  Anglais  n'évacuèieul  Boulogne  qu'en  1 55o» 

laquelle  le  roy  cl' Angleterre  fut  contraint,  voyant 
l'obstination  du  Roy,  de  quitter,  moyennant  quelque 
argent. 

[i  549]  Peu  de  temps  après  il  mourut,  et  le  Roy  aussi 
le  suivit  bien  tost  après  :  il  faut  tous  mourir.  Or  ceste 
reddition  de  Boulogne  advint  durant  le  règne  du  roy 
Henry,  mon  bon  maistre,  qui  succéda  à  son  père. 

JNostre  nouveau  Roy  ayant  la  paix  avec  l'Empereur, 
après  la  reddition  de  Boulogne,  ayant  aussi  accorde' 
avec  le  roy  d'Angleterre ,  il  sembloit  que  nos  armes 
deussent  demeurer  longuement  au  crochet  -,  comme 
aussi,  si  ces  deux  princes  ne  remuent,  la  France  a 
dequoy  demeurer  en  repos.  Apres  avoir  séjourné  quel- 
que temps  chez  moy,  le  Roy  me  r'appella,  et  me 
donna  la  charge  de  maistre  de  camp ,  et  le  gouverne- 
ment de  Moncalier,  sous  monsieur  le  prince  de  Mel- 
phe  (0  ,  lieutenant  gênerai  en  Piedmont,  estant  mon- 
sieur de  Bonivet  nostre  colonel  (il  se  souvint  bien  de 
inoy,  et,  si  ceux  qui  le  gouvernèrent  depuis  m'eussent 
aymé,  j'en  eusse  eu  autant  de  bien  et  d'honneur  que 
gentilhomme  qui  sortit  pieça  de  Gascongne). 

[i55oJ  Je  demeuray  là  dixhuit  mois,  sans  que  pen- 
dant ce  temps  je  fisse  chose  qui  soit  digne  d'estre  mise 
par  escrit;  car  je  ne  veux  escrire  que  ce  où  j'ay  eu  quel 

(»)  Jean  Caraccioli,  prince  deMelplies,  grand-sénéchal  du  royaume 
de  Naples,  combattit  d'abord  pour  la  France,  et  se  trouva  à  la  bataille 
de  Ravenne  ,  en  i5i2.  Il  passa  ensuite  au  service  de  FEmpereur,  fut 
assiégé  et  pris  dans  la  ville  de  Melplies  par  Lautrec,  en  iSaSj  n'ayant 
pu  tirer  aucun  secours  de  FEmpereur  pour  payer  sa  rançon  ,  il  eut 
recours  à  François  I,  qui  lui  accorda  la  liberté  ,  le  fit  chevalier  de  sou 
ordre  ,  lieutenant-général  de  ses  armées  ,  et  lui  donna  des  possessions 
considérables  en  France.  Il  fut  maréchal  de  France  en  i544)  t=t  Fannée 
d'après  lieutenant-général  en  Piémont.  Mort  de  maladie  à  Suze  ,  eu 
i55o  ,  le  29  aoîit ,  à  soixanlc-dix  ans. 

que  commandement.  Ayant  eu  mon  congé'  pour  venir 
jusques  à  ma  maison,  j'arrivay  en  Gascogne,  où  peu 
après  je  fus  adverty  qu'à  cause  de  la  vieillesse  et  mala- 
die de  monsieur  le  prince  de  Melphe,  le  Roy  y  envoyoit 
monsieur  de  Brissac  pour  y  estre  son  lieutenant  gênerai; 
qui  fut  occasion  que  le  capitaine  Tilladet ,  qui  avoit 
aussi  eu  congé,  et  moy,  nous  en  allasmes  à  la  Cour, 
et  trouvasmes  que  ledit  seigneur  avoit  prins  congé  du 
Roy.  Nous  nous  presentasmes  à  Sa  Majesté,  qui  nous 
fit  fort  bonne  cliere  ,  et  à  monsieur  le  connestable ,  le- 
quel estoit  revenu  à  la  Cour  en  plus  grand  crédit  qu'il 
n'estoit  du  temps  du  roy  François  ;  ce  que  plusieurs 
ne  pensoient  pas  :  mais  les  dames  avoient  perdu  leur 
crédit;  d'autres  (0  y  entrèrent:  et  puis  incontinent 
sadicte  Majesté ,  laquelle  estoit  lors  en  une  petite 
villette ,  entre  Melun  et  Paris ,  nommée  Villeneufve 
Sainct-George ,  nous  commanda  de  nous  en  aller  à 
Paris  trouver  monsieur  de  Brissac.  Et  l'endemain  que 
nous  y  fusmes  arrivez,  ledict  sieur  de  Brissac  par- 
tit, ayant  esté  fort  ayse  de  ce  que  nous  Testions  ve- 
nus trouver:  et  ainsi  allasmes  jusques  à  Suze,  où  nous 
trouvasmes  monsieur  le  prince  de  Melphe  qui  s'estoit 
mis  en  chemin  pour  s'en  venir  mourir  en  France  : 
aussi  trespassa-il  une  heure  après  nostre  arrivée.  En- 
cor  que  j'aye  esté  quelque  temps  sous  luy,  je  n'en 
diray  autre  chose,  car  à  grand  peine  eus-je  le  loisir 
dé  le  cognoistre  que  par  ouy  dire.  C'est  un  malheur  à 
un  capitaine  de  changer  si  souvent  de  gênerai,  car 
avant  estre  cogneu  de  luy  vous  estes  vieux  ;  les  ami- 
Ci)  Montluc  veut  parler  de  la  ducliesse  de  Valentinois ,  dont  le  cré- 
dit remplaça  celui  qu  avoit  eu  sous  l'autre  règne  la  duchesse  d'E- 
tampcs. 

tiez  et  cognoissances  nouvelles  sont  fascheuses.  Mon- 
sieur de  Biissac  depescha  incontinent  monsieur  de 
Forquevaux  (')  vers  le  Roy,  qui  l'advertit  du  tout;  et 
promptement  Sa  Majesté  le  renvoya  avec  la  patente 
de  mareschal  de  France  qu  elle  hiy  donnoit.  Nous 
demeurasmes  cinq  ou  six  mois  sans  guerre.  11  est  mal 
aysé  que  deux  si  grands  princes  et  si  voisins  puissent 
demeurer  longuement  sans  venir  aux  armes,  comme 
de  fait  peu  de  temps  après  l'occasion  s'en  présenta, 
parce  que  le  Roy  print  la  protection  du  duc  Octave  (2), 
lequel  le  Pape  et  l'Empereur  son  beau  frère  vou- 
loient  despouiller  de  son  estât;  et  pour  cest  eftect,  le 
sieur  dom  Ferrand  de  Gonsague  tenoit  as'siege'e 
Parme,  où  estoit  monsieur  de  Termes,  et  La  Mirande, 
où  commandoit  monsieur  de  Sansac,  lequel  y  acquit 
un  grand  honneur,  pour  avoir  très  bien  faict  son  de- 
voir, et  monstra  qu'il  estoit  bon  capitaine ,  comme  à  la 
vérité'  il  estoit  :  il  l'a  bien  monstre  en  tous  les  lieux  où 
il  s'est  trouvé  :  c'estoit  un  des  bons  hommes  de  cheval 


(»)  Raimond  de  Pavie ,  baron  de  Forquevaulx.  Sa  famille  s'étoit 
retirée  en  France,  dans  le  temps  des  guerres  des  Guelfes  et  des  Gibe- 
lins. Après  avoir  servi  avec  distinction  dans  les  armées,  depuis  iSaS 
jusqu'en  1 554  )  i^  ^^i'-  employé  par  Henri  II  dans  différentes  négocia- 
tions. Mort  en  iS"]^.  On  dit  qu'il  a  laissé  une  relation  manuscrite  de 
ses  négociations ,  et  qu'il  est  l'auteur  de  l'ouvrage  sur  la  discipline  mi- 
litaire attribué  à  Guillaume  de  Langey  ,  frère  de  Martin  du  Bellay. 

(*)  Octave  Farnèse ,  duc  de  Parme  ,  qui  jusqu'alors  avoit  suivi  le 
parti  de  l'Empereur,  lui  renvoya  le  collier  de  la  Toison  d'or;  il  traita 
le  28  mai  i55i ,  avec  Henri  II ,  roi  de  France  ,  qui  le  fit  chevalier  de 
Saint-Michel  et  capitaine  d'une  compagnie  de  cinquante  hommes  d'ar- 
mes ,  et  lui  donna  une  pension  de  huit  mille  écus  d'or.  Cinq  ans  plus 
tard ,  croyant  avoir  à  se  plaindre  de  la  France ,  il  traita  de  nouveau 
avec  l'Empereur.  Mort  à  Parme,  eu  i58G,  le  i8  septembre,  âgé  de 
soixante-uu  au*. 

qui  fust  en  France.  Et,  parce  que  je  ne  puis  parler  de 
cecy  que  par  oyyr  dire,  ny  de  ce  qui  se  fist  là,  je 
m'en  deporteray. 

[  1 55 1]  Le  Roy,  adverty  que  les  forces  de  l'Empereur 
estoient  empescliées  au  Parmesan,  manda  à  monsieur 
le  mareschal  de  Brissac  qu'il  rompit  la  paix,  et  tentast, 
sur  la  rupture,  d'emporter  quelque  ville  ;  ce  qu'il  fit; 
car  il  prit  Quicrs  et  Sainct  Damian.  L'entreprise  de 
Cairas  ne  succéda  point  comme  les  autres  deux.  Mon- 
sieur de  Basse  (0  alla  exécuter  Sainct  Damian,  qui  la 
prit  à  l'improviste  ,  entre  la  pointe  du  jour  et  le  so- 
leil levant  ;  et  monsieur  le  mareschal  mesmes  exécuta 
celle  de  Quiers,  en  la  sorte  que  je  vais  escrire,  puis 
que  mon  suject  n'a  esté  que  de  laisser  par  escrit  ce 
que  j'ay  veu,  et  oîi  j'ay  eu  quelque  part  :  je  cuide  que 
monsieur  le  président  de  Birague,  qui  y  estoit,  verra 
dans  ce  livre  que  je  n'auray  pas  guerre  failly  à  escrire 
ladicte  prise.  Monsieur  d'Aussun  fut  esleu  pour  aller 
exécuter  celle  de  Cairas,  et  mena  avec  luy  le  baron 

(')  Antoine  Grognet,  seigneur  de  Vassé  et  baron  de  La  Roche-Mo- 
bile. Il  était,  dit  Brantôme,  haut  à  la  main,  colère ,  bizarre,  et  res- 
semblant fort  en  ce  point  à  Montluc.  En  1 548 ,  il  fut  chargé  par  Henri  II 
d'aller  complimenter  Philippe  ,  tils  de  Charles-Quint ,  lors  de  son  pas- 
sage à  Alexandrie.  Nous  croyons  devoir  citer  ici  un  passage  de  la  lettre 

dans  laquelle  il  rend  compte  au  Roi  dSia  mission «  J'entrai  chez  le 

«  jeune  prince  5  je  lui  fis  la  révérence ,  lui  étant  de  bout  auprès  d'une 
«  cheminée ,  les  deux  mains  appuyées  sur  un  landier  (  giand  chenet  de 

«  fer)  ,  se  les  frottant  sur  ledit  landier Il  nie  dit  que  le  plus  grand 

«  plaisir  qu'il  pourroit  avoir ,  ce  seroit  de  toujours  entretenir  et  con- 
«  .server  l'amitié  qui  est  entre  l'Empereur,  son  père,  et  vous,  Sire;  et  me 
«  donna  charge  expresse  de  vous  présenter  ses  bonnes  recommanda- 
«  tions.  Il  est  vray,  sire  ,  qu'à  voir  son  visage  et  sa  contenance  ,  il  n'est 
«  pas  celui  qui  doit  mettre  fin  à  toutes  les  entreprises  commencées  par 
<t  l'Empereur  son  père,  m 

de  Cypi  (0,  et  deux  ou  trois  autres  compagnies  fran- 
çoises,  avec  quelques  Italiens,  et  monsieur  de  Cental 
avec  luy.  L'escallade  fut  furieusement  donnée;  mais 
elle  fut  aussi  bien  deffendue  (2).  Il  mourut  un  des 
frères  du  sieur  de  Charry,  quiestoit  alléjusques  àSavil- 
lan ,  lequel  se  trouva  là  sur  les  lieux  quand  on  mar- 
cha la  nuit ,  et  y  alla ,  et  monta  le  premier  une  es- 
chelle,  de  laquelle  il  fut  renversé  :  il  fut  assez  mal 
suivy,  comme  l'on  disoit.  En  mesmes  temps  monsieur 
de  Basse  (^)  mena  quelques  compaignies  avec  luy,  et  ar- 
riva à  demy  mil  de  Sainct  Damian  au  poinct  du  jour. 
Ils  furent  sur  le  point  de  tourner  en  arrière ,  voyant 
qu'ils  seroient  descouverts  avant  qu'ils  fussent  là;  tou- 
tesfois  à  la  fin  s'acheminèrent  pour  tenter  fortune. 
La   coustume   de  Sainct  Damian  estoit  que  les  sol- 
dats ouvroient  la  porte  à  la  poincte  du  jour,  pour 
laisser  sortir  tout  le  peuple  dehors  au  travail,  et  après 
y  mettoient  quelques  sentinelles.  La  fortune  porta  si 
Lien  à  monsieur  de  Basse,  que  le  peuple  estoit  desja 
sorty,  et  les  sentinelles  n'estoient  pas   encore  sur  la 
muraille  :  de  sorte  que  le  sieur  de  Basse,  avec  ses  es- 
chelles ,  entra  dans  leur  fossé ,  lesquelles  fit  dresser 
sans  qu'il  fust  descouvert  ;  et  montèrent  les  capitaines 
les  premiers,  et,  avant  qu'homme  de  la  ville  s'en  ap- 
perçeut,  la  moitié  de  ilos  gens  estoient  dedans,  oîi  il 
n'y  avoit  qu'une  compagnie,  laquelle  se  retira  dans 
le  chasteau ,  auquel  n'y  avoit  pas  vivres  pour  un  jour, 

(')  Brantôme  l'appelle  le  Ijaroii  d'Espic  :  on  croit  que  son  véritaLle 
nom  éloit  Chepy. 

(')  Cette  entreprise  est  rapportée  différemment  dans  les  Mémoires 
de  Boivin  du  Villars ,  qui  font  partie  de  cette  Collection.  (  Yoir  ces 
Mémoires  ,  Uy.  3.  )  —  {^)  De  Yaïsé. 

et  le  matin  se  rendirent.  Voicy,  capitaines,  combien 
il  importe  de  se  prendre  garde  à  ne  laisser  jamais  la 
muraille  vuide  de  sentinelles,  ou,  pour  le  moins,  en 
poser  tousjours  sur  quelque  tour  ou  portail,  mesme- 
ment  sur  la  pointe  du  jour,  car  c'est  lors  que  les 
exécutions  se  font  :  on  est  las  de  veiller  et  non  pas 
l'ennemy  de  vous  guetter.  Toutes  ces  trois  entre- 
prises, de  Cayras,  Sainct  Damian  et  Quiers,  se  de- 
voyent  exécuter  une  mesme  nuit  :  aussi  faut-il,  qui 
veut  rompre  la  paix  ou  trefve,  qu'il  fasse  son  esclat 
tout  à  un  coup;  car,  s'il  y  va  pièce  à  pièce,  il  perdra 
pied  ou  aisle. 

Trois  jours  avant ,  monsieur  le  mareschal  tint  con- 
seil pour  ceste  exécution  de  Quiers,  où  estoient  mes- 
sieurs de  Bonivet  (0,  président  Birague,  Francisco 
Bernardin ,  de  Basse,  d'Aussun  ;  et  ne  sçaurois  bon- 
nement dire  si  le  sieur  Ludovic  de  Birague  y  estoit;  je 
l'oserois  bien  asseurer,  car  monsieur  le  mareschal  ne 
faisoit  rien  qu'il  ne  luy  communicast,  parce  que  c'es- 
toit  un  entendement  bien  ferré.  Il  fut  arresté  que  nous 
donnerions  l'escalade  par  le  haut  des  vignes,  venant 
comme  d'Agnasse  à  Quiers.  Je  netrouvay  point  bonne 
ny  asseurée  ceste  escalade,  et  priay  monsieur  le  ma- 
reschal que,  puisque  luy  mesmes  y  venoit,  et  que 
c'estoit  le  premier  lieu  qu'il  assailloit,  estant  venu 
nouvellement  en  la  charge  de  lieutenant  de  Boy,  qu'il 
fit  en  sorte  que  l'honneur  luy  en  demeurast  :  car,  si 
à  la  première  fois  il  n'avoit  bonne  fortune ,  l'on  pren- 
droit  opinion  qu'il  seroit  plustost  mal'heureux  qu'heu- 

(»)  François  Gouffier  ,  seigneur  de  Bonnivet ,  chevalier  de  Tordre  du 
Roi,  colonel  de  l'infanterie" française  en  Piémont  j  mort  en  i556,  d'une 
blessure  qu  il  reçut  au  siège  de  Vulpian ,  en  Piémont, 

ai.  6 

reux  :  ce  qui  apporte  un  grand  préjudice  à  un  capi- 
taine et  à  vin  lieutenant  de  Pxoy  (on  juge  des  choses  par 
les  evenemens);  et  qu'il  falloit  faire  marcher  secret- 
tement,  toute  ceste  nuict  là,  quatre  ou  cinq  canons, 
afin  qu'ils  arrivassent  en  mesme  temps  que  l'escallade 
se  donneroit  à  la  porte  Jaune  ;  et  ainsi  il  ne  faudroit 
pas,  par  une  sorte  ou  par  autre,  à  l'emporter  j  et  que, 
puis  que  l'on  vouloit  tascher  à  l'emporter,  qu'il  falloit 
tenter  et  l'un  et  l'autre  moyen.  Or  l'artillerie  estoit 
toute  preste  devant  le  chasteau  de  Thurin  :  car,  comme 
monsieur  le  mareschal  vit  que  le  Roy  avoit  prins  la 
protection  du  duc  de  Parme,  et  que  la  guerre  estoit 
ouverte  en  ces  quartiers  là,  il  se  doutoit  que  bien  tost 
la  tempeste  viendroit  àluy.  Voi-làpourquoy  il  avoit  fait 
ces  apprests ,  pour  pourveoir  au  besoin,  estant  au  reste 
un  des  plus  advisez  capitaines  et  lieutenans  de  Roy  que 
j'aye  cognu. 

Il  y  eust  sur  mon  âdvis  grand  dispute  ;  car  on  disoit 
que  d'une  nuict  l'artillerie  ne  pourroit  estre  à  Quiers, 
et  que  toutes  les  trois  entreprinses  seroient  descou- 
vertes parle  bruit  du  charroy  de  l'artillerie;  à  la  fin, 
il  fut  conclu  que  les  portes  de  Thurin  seroyent  fer- 
me'es  à  vespres,  et  que  les  bœufs  seroyent  prins  devers 
Rivolle  et  Veilleamie ,  et  que  tout  le  bestial  se  ren- 
droit,  à  vespres  ,  dans  la  ville ,  et  grandes  gardes  aux 
portes,  afin  qu'homme  du  monde  ne  peust  sortir.  Fut 
aussi  arresté  que  je  tirerois  en  mesme  heure  le  canon 
et  la  grande  coulevrine  du  chasteau  de  Montcaillier, 
et  que  je  prendrois  le  bestial  des  gentils-hommes  et 
bourgeois  de  Montcaillier,  qui  seroit  de  là  le  pont  de- 
vers les  loges.  Ils  firent  estât  qu'à  une  heure  de  nuict 
l'artillerie  seroit  à  Montcaillier  par  le  chemin  de  delà 

le  pont,  et  que  monsieur  de  Caillac  et  moy  demeu- 
rerions ensemble  à  conduire  l'artillerie  avec  ma 
compagnie,  et  monsieur  le  mareschal,  messieurs  de 
Bonnivet  et  Francisco  Bernardin  iroyent  par  le  che- 
min que  j'ay  dit,  avec  tout  le  reste  de  nos  gens  de  pied. 
Ledit  sieur  mareschal  me  laissa  monsieur  de  Pi- 
quigni  (0  avecques  sa  compagnie  et  un  autre,  les- 
quelles s'en  iroyent  devant  nous  avecques  les  pion- 
niers et  dix  gabions  que  nous  prismes  du  chasteau  de 
Montcaillier.  Et  arrivasmes  les  uns  et  les  autres  en 
mesme  heure  devant  Quiers.  Mais  la  camisade  tourna  > 
en  fume'e ,  pour-ce  que  les  eschelles  se  trouvèrent 
courtes,  et  le  fossé  plus  profond  qu'on  n'avoit  rapporté 
à  monsieur  le  mareschal;  qui  fut  cause  que  ledit  sieur 
mareschal  et  tous  tournèrent  à  la  porte  Jaune,  et 
nous  trouvèrent  avoir  desja  remply  les  gabions,  et 
prests  à  loger  les  canons  pour  battre.  Le  bon-heur 
de  monsieur  le  mareschal  de  Brissac  commença  à  se 
monstrer-là  :  car,  si  les  eschelles  se  fussent  trouvées 
assez  longues  et  qu'on  eust  donné  l'assaut,  tovite  la 
ville  estoit  délibérée  de  se  deffëndre,  où  ils  nous 
eussent,  à  mon  advis,  bien  estrillez  et  repoussez,  pour- 
ce  qu'ils  ne  vouloient  estre  prins  de  nuict,  ny  par 
force ,  et  que  nous  n'avions  sçeu  faire  nostre  entre- 
prinse  si  secrettement ,  que  le  jour  devant  ils  n'en 
eussent  esté  advertis  \  de  sorte  qu'il  leur  eut  esté  facile 
de  nous  repousser ,  et  peut  estre  cela  les  eut  descou- 
ragez  de  faire  ce  qu'ils  firent.  Le  sieur  dom  Ferrand  à 

(0  Charles  d'Ailli ,  seigneur  de  Pecquigni,  chevalier  de  l'ordre  du 
Roi,  capitaine  de  cinquante  hommes  d'armes,  gouverneur  de  Mon- 
calvo,  en  Piémont,  tué  avec  son  frère  Louis  d'Ailli,  vidame  d'Amiens, 
à  la  bataille  de  Saint-Denis  ,  en  1567. 

6. 

son  départ  y  avoit  laissé  un  gouverneur  italien  avec 
trois  compagnies,  et  en  avoit  tiré  les  Espagnols  pour 
les  amener  avec  luy  à  Parme. 

Nostre  batleiie,  sans  plus  temporiser,  ayant  fait  son 
jeu  ,  nous  fismes  bresche  à  main  gauche  de  la  porte 
Jaune,  combien  que  la  pluye  survint  si  grande,  que 
presque  tout  nostre  fait  fut  en  desordre  ;  et,  environ 
les  onze  heures ,  la  bresche  estoit  de  huit  ou  dix  pas. 
Les  gens  de  la  ville,  qui  ne  demandoient  pas  mieux 
qu'une  bonne  occasion  pour  se  mettre  en  l'obeyssance 
du  Roy,  pour  le  mauvais  traictement  que  les  Espa- 
gnols leur  faisoient,  commencèrent  à  dire  au  gouver- 
neur s'il  se  trouvoit  assez  fort  avecques  ses  soldats 
pour  soustenir  l'assaut;  lequel  leur  respondit  qu'ouy, 
pourveu  que  la  ville  print  les  armes.  Ils  luy  respon- 
dirent  qu'ils  n'en  feraient  rien ,  et  que  les  Espaignols 
ne  les  avoyent  pas  si  ]nen  traittez,  qu'ils  eussent  oc- 
casion de  prendre  les  armes  contre  les  François. 
Alors  le  gouverneur,  qui  estoit  sage ,  se  vit  logé  entre 
monsieur  et  madame  (0,  et  craignoit  plus  que  ceux 
de  la  ville  luy  donnassent  à  doz  qu'autrement  :  il 
leur  dit:  «(Mes amis,  attendez  un  peu,  et  je  feray  une 
«  capitulation  avecques  monsieur  le  maieschal,  que 
«  vous  n'aurez  aucun  desplaisir,  ny  nous  autres  aussi  ;  » 
et  fit  sonner  la  chamade,  faisant  sortir  un  homme 
dehors,  pour  prier  monsieur  le  mareschal  de  luy  (2) 

(i)  Expression  proverbiale  qui  signifie  être  logé  entre  deux  ennemis 
prêts  à  se  réunir. 

(«)  Boivin  du  Villars  dit  que  Quiers  se  rendit  après  trois  jours  de 
siège ,  le  6  septembre  j  que  la  garnison  étoit  de  quatre  cents  hommes  de 
pied,  tant  ilaliens  qu'espagnols,  et  de  cinquante  chevau-légers ;  que 
Montluc  et  ^'imercat  furent  députés  dans  la  ville  pour  la  capitulation. 

envoyer  le  seigneur  Francisco  Bernardin  et  le  sei- 
gneur de  Monbazin,  et  qu'il  fit  cesser  la  batterie. 
Monsieur  le  mareschal  nous  manda  incontinent  de 
cesser;  ce  que  nous  fismes.  Surquoy  fut  arreste'  que  le 
gouverneur  mettroit  deux  ou  trois  hommes  dehors 
pour  ostages,  et  que  les  deux  susdits  entreroyent  pour 
capituler  :  et  croy  que  monsieur  le  président  Birague 
y  entra  avecques  eux,  à  cause  qu'il  n'eust  pas  voulu 
que  la  ville  eust  este  saccagée,  pour-ce  que  sa  femme 
estoit  fille  de  Quiers,  et  que  la  plus  part  des  gentils- 
hommes estoyent  ses  parens  :  mais,  pour  ne  mentir 
point,  je  ne  sçaurois  asseurer  s'il  estoit  des  trois  ou 
non.  Monsieur  le  mareschal  n'eust  voulu  aucunement 
leur  faire  desplaisir,  car  c'estoit  exemple  à  tous  les 
autres  lieux  que  les  ennemis  tenoyent,  pour  les  atti- 
rer, afin  que,  se  trouvant  en  pareil  estât,  pour  le  bon 
traictement  qu'il  auroit  faict  à  ceux  de  Quiers,  tous 
les  autres  eussent  envie  de  faire  comme  eux,  et  pren- 
dre le  party  françois.  La  plus  grand  dispute  qui  fut 
entre  noz  députez,  le  gouverneur  et  les  habitans,  fut 
que  ledit  gouverneur,  de  tant  qu'il  estoit  desja  pres- 
que nuict ,  disoit  qu'il  ne  pourroit  gaigner  Ast  pour 
sa  retraicte ,  et  qu'il  seroit  en  danger  d'estre  défait 
par  les  chemins;  par  ce  vouloit  remettre  au  lende- 
main. Monsieur  le  mareschal,  qui  sechoit  sur  ses  pieds, 
craignant  que  ceste  nuict  il  fust  secouru  d'Ast,  de- 
mandoit  que  l'on  luy  baillast  la  roquette  (0,  pour  y 

et  que  lui  (  du  Villars  )  les  accompagna.  Son  récit  s'accorde  avec  celui 
de  Montluc,  quant  au  fondj  mais  il  y  a  quelque  différence  dans  les 
détails. 

C')  On  a  vu  dans  du  Bellay,  que  ,  par  le  mot  de  Roquette,  on  dési- 
giwit  alors  un  fort  ou  une  iietite  citadelle. 

mettre  soixante  hommes,  et  qu'ils  esleussent  un  de 
nos  capitaines  tel  qu'ils  voudroyent,  pour  le  mettre 
dedans;  et  cependant  il  faisoit  tousjours  approcher  nos 
compagnies  devers  la  bresche.  Le  gouverneur  mesme, 
vint  sur  la  muraille  de  la  roquette,  et  parla  à  moy, 
me  priant  de  faire  reculer  les  soldats,  et  qu'ils  avoyent 
accordé  avecques  monsieur  le  mareschal  :  la  conclu- 
sion fut  qu'il  s'en  iroit  bagues  sauves,  enseignes  plie'es , 
sans  sonner  tabourin  ,  l'endemain  matin  ;  et ,  pour 
asseurance ,  il  fut  arresté  que  la  roquette  seroit  mise 
entre  nos  mains.  La  ville  m'envoya  demander  à  mon- 
sieur le  mareschal ,  pour  me  mettre  dedans  icelle 
avecques  soixante  soldats;  car  en  Piedmont  j'avois  ac- 
quis une  réputation  d'estre  bon  politicq  pour  le  soldat, 
et  empesclier  le  desordre.  Je  me  gouvernay  si  bien , 
qu'homme  de  la  ville  ne  perdist  une  paille  :  l'avarice 
de  quelque  peu  de  pillage  desgoute  souvent  ceux  qui 
ont  envie  de  prendre  party.  Ce  fait  fut  s.Tgement  con- 
sidéré par  monsieur  le  mareschal  :  car  ceste  nuict-là 
estoyent  party  d'Ast  quatre  cens  arquebuziers,  pour 
essayer  d'entrer  dans  la  ville  ;  mais  ils  furent  advertis 
par  les  chemins  que  nous  tenions  la  roquette  :  qui  les 
en  fit  retourner.  Il  fut  fait  là  un  erreur  :  car  au  con- 
seil il  fut  proposé  que  sans  doute  l'ennemy  devoit  ve- 
nir à  nous  au  bruict  de  ce  siège,  et  qu'à  ceste  occa- 
sion, au  mesme  temps  que  la  roquette  nous  seroit 
rendue ,  il  falloit  envoyer  quelque  belle  trouppe,  pour 
aller  battre  l'estrade  vers  Ast.  Si  cela  eut  esté  exécuté 
comme  il  devoit,  on  eust  défiait  ce  secours.  Monsieur 
de  Bonnivet,  qui  estoit  campé  sur  le  chemin  d'Aude- 
zun  ,  vint  le  lendemain  avecques  quinze  ou  vingt  gen- 
tilshommes, en  mesme  heure  que  les  Italiens  sor- 

toyent  de  la  ville  ;  et,  estant  entre',  s'arresta  à  la  porte 
pour  les  voir  sortir.  Et  comme  ils  furent  tous  passez, 
monsieur  de  Bonnivet  estant  sous  la  seconde  porte 
pour  aller  dans  la  ville  ,  et  m'ayant  commande'  mon- 
sieur le  maresclial  que  je  n'y  laissasse  entrer  homme 
du  monde  qu'il  ne  fut  dedans,  j'oiiis  mon  lieutenant 
qui  se  courroussoit  à  la  bresche,  oii  je  l'avois  mis  pour 
garder  que  personne  n'y  entrast  ;  monsieur  de  Bonni- 
vet me  dit  :  «  Il  y  a  là  quelque  desordre.  »  J'y  courus, 
et  trouvay  que  c'estoient  des  larrons mesmes  de  Quiers, 
qui  vouloient  entrer  pour  saccager  la  ville;  et,  vou- 
lant descendre  de  la  bresche  pour  leur  courir  sus ,  la 
ruine  de  la  muraille  me  lit  glisser,  et  tombay  sur  le 
costé  gauche  dans  les  pierres,  de  telle  force,  que  je 
me  deslouay  la  hanche.  Je  cuide  que  tous  les  mauK 
du  monde  ne  sont  point  pareils  à  celuy-là,  à  cause 
d'un  petit  nerf  que  nous  avons  dans  ceste  jointure , 
qu'est  enchâssée  l'une  dans  l'autre,  qui  s'alongea  :  et 
depuis  je  n'ay  cheminé  droit,  ains  tousjours  j'y  ay 
douleur  peu  ou  prou,  sans  que  ny  l'usage  des  bains, 
ny  autre  chose  me  l'aye  peu  oster.  Monsieur  de  Bo- 
nivet  me  fit  porter  par  les  soldats  dans  un  logis  ;  j'a- 
vois  fait  entrer  paravant  les  mareschaux  des  logis  qui 
faisoient  les  quartiers.  Monsieur  le  maresclial  entra 
une  heure  après  que  je  fus  afiblé ,  et  me  fît  cet  hon- 
neur de  venir  descendre  devant  mon  logis  pour  me 
voir,  monstrant  en  avoir  autant  de  regret  que  si  je  fusse 
esté  son  propre  frère  :  aussi  m'aimoit-il  de  bon  cœur, 
et  faisoit  beaucoup  d'estat  de  moy.  Pendant  nostre 
séjour,  par  trois  fois  il  vint  tenir  le  conseil  au  chevet 
de  mon  lict,  comme  peut  tesmoigner  monsieur  le 
président  de  Birague  ;  qui  est  en  vie.  11  prenoit  çrand 

plaisir  d'ouyr  discourir  en  sa  présence,  mais  en  peu 
de  mots  ;  et ,  si  quelqu'un  disoit  quelque  chose ,  sou- 
dain il  en  demandoit  raison.  Or  audit  Quiers  ouàMont- 
caillier  je  demeuray  deux  mois  et  demy  sans  pouvoir 
bouger  du  lit ,  de  ceste  grande  cbeute. 

Le  sieur  dom  Ferrand  laissa  la  guerre  de  Parme, 
"et  s'en  vint  en  Ast  assembler  forces  pour  dresser  un 
grand  camp,  ayant  laissé  au  Parmesan  le  seigneur 
Caries  et  le  marquis  de  Vins.  Le  Roy,  en  estant  adverty, 
commanda  à  monsieur  l'admirai  qu'il  envoyast  six  de 
ses  compagnies  à  toute  diligence  à  monsieur  le  mares- 
chal  de  Brissacj  le  capitaine  Ynard  ('),  lequel  pour 
lors  n'estoit  que  sergent  major,  les  mena.  Monsieur 
d'Aumalle  (2),  qui  estoit  gênerai  de  la  cavallerie  ,  ar- 
riva aussi  ;  comme  fit  quelques  jours  après  monsieur 
de  Nemours,  et,  bien  tost  après,  messieurs  d'Anguyen 
et  prince  de  Condé  frères,  puis  monsieur  de  Monmo- 
rancy,  qui  aujourd'huy  est  mareschal  de  France,  fils 
aisné  de  monsieur  le  connestable;  monsieur  le  comte 
de  Charny,  et  son  frère ,  monsieur  de  La  Rochefou- 
caut  (3),  ayant  une  grande  suitte  de  noblesse  avec  eux, 

(0  Charles  Yiiard,  seigneur  d'Odel'red  :  il  étoit  capitaine  de  trois 
cents  hommes  de  pied ,  sous  Charles  IX.  Il  étoit  d'une  famille  noble  du 
Dauphiné,  dont  le  vrai  nom  est  Des-Ynards. 

(■)  Claude  de  Lorraine,  duc  d'Aumale,  grand-veneur  de  France, 
chevalier  de  l'ordre  du  Roi,  colonel  de  la  cavalerie  légère,  éloit  le 
troisième  fils  de  Claude  de  Lorraine,  duc  de  Guise.  Il  fut  tué  au  siège 
de  La  Rochelle,  d'un  coup  de  canon,  en  i5']3,  à  quarante-sept  ans. 

(3)  François,  comte  de  La  Rochefoucaut ,  prince  de  Marsillac,  etc. 
chevalier  de  l'ordre  du  Roi,  gouverneur  et  lieutenant-général  eu  Cham- 
pagne. Il  fut  fait  prisonnier  à  la  bataille  de  Saint-Quentin,  étant  lieu- 
tenant de  la  compagnie  d'hommes  d'armes  du  duc  Charles  de  Lor- 
raine ,  et  paya  cent  mille  hvres  pour  sa  rançon.  Il  embrassa  depuis  le 
parti  des  IlugueaolSj  combattit  à  la  bataille  de  Dreux  et  à  celle  de 

tellement  qu'il  y  avoit  trois  compagnies  de  gens  de 
pied  logez  dans  Quiers,  lesquelles  monsieur  le  ma- 
reschai  fut  contrainct  de  desloger,  pour  loger  les 
princes  et  seigneurs  de  leur  suitte.  Je  croy  qu'il  n'y  a 
telle  noblesse  au  monde  que  la  françoise,  ny  plus 
prompte  à  mettre  le  pied  à  l'estrier  pour  le  service  de 
son  prince  :  mais  il  la  faut  employer  lorsqu'elle  est 
en  ceste  bonne  dévotion.  Au  bout  de  quelques  jours 
qu'ils  furent  arrivez,  monsieur  le  mareschal  dressa 
une  entreprise  pour  aller  prendre  le  cliasteau  de  Lans, 
qui  portoit  grand  dommage  sur  le  chemin  de  Suze  à 
Thurin,  à  cause  d'une  vallée  qu'il  y  a  depuis  Lans 
jusques  au  grand  chemin  ;  et  les  soldats  dudlt  Lans 
estoient  presque  tous  les  jours  là,  ayans  un  petit  chas- 
teau  à  moitié  chemin  pour  leur  retraicte.  Monsieur 
le  mareschal  m'envoya  quérir  à  Montcaillier,  où  je 
m'estois  fait  apporter  dans  une  litière  six  sepmaines 
après  que  je  me  fus  ainsi  brisé.  Je  me  fis  monter  sur 
un  petit  mullet,  et  avec  un  extrême  douleur  j'arrivay 
à  Quiers,  et  tous  les  jours  m'efforçois  peu  à  peu  de 
cheminer.  Voy-là  le  succès  de  la  prise  de  Quiers  et 
de  Sainct  Damian  ;  à  présent  je  vois  escrire  la  prise  de 
Lans. 

Monsieur  le  mareschal  et  tout  le  camp  marcha  droit 
à  Lans,  où  estoient  tous  les  princes  et  seigneurs  sus- 
nommez-,  et,  pource  qu'il  en  y  a  aujourd'huy  qui 
m'aiment,  et  autres  qui  me  hayssent,  je  veux  approcher 
de  la  vérité  selon  la  souvenance  que  Dieu  m'en  a 
donné,  afin  que  ceux  qui  me  hayssent  ne  me  puissent 

Saint-Denis ,  et  se  signala  aux  combats  de  La  Roche-la-Belle  ,  du  Port- 
aux-PUes ,  et  à  la  bataille  de  Moncoutour ,  en  iSGg.  Il  périt  au  mas- 
sacre de  Saint-Barthclemi. 

reprendre,  disant  la  vérité',  et  que  les  autres  qui  m'ay- 
nient  prennent  plaisir  à  lire  ce  que  j'ay  faict ,  et  se  sou- 
venir de  moy  :  car  je  voy  bien  que  les  historiens  en 
parlent  maigrement.  Monsieur  le  mareschal  se  mit 
devant  avec  tout  le  camp ,  et  me  bailla  à  conduire 
l'artillerie  avec  cinq  enseignes  de  gens  de  pied  et  les 
commissaires  d'icelle,  qu'estoit  messieurs  de  Caillac  et 
du  Noguy,  lesquels  aussi  s'estoient  trouvez  à  la  prise 
de  Quiers.  Ledit  seigneur  arriva  l'endemain  qu'il  fut 
party  de  Quiers  à  Lans,  surlemidy,  et  nous,  avec 
l'artillerie,  arrivasmes  à  l'entre'e  de  la  nuit.  Le  bourg 
de  Lans  est  grand  et  clos  de  mauvaises  murailles  ; 
monsieur  le  mareschal  se  logea  à  un  mil  près  dudit 
Lans,  en  un  autre  bourg,  et  aux  environs  de  luy  la 
gendarmerie  et  cavallerie.  Tous  les  princes  et  seigneurs 
voulurent  estre  logez  au  bourg  de  Lans,  ensemble 
quelques  compagnies  des  François  et  Italiens,  et  mes- 
mement  monsieur  de  Bonnivet  et  sa  compagnie  colon- 
nelle.  A  leur  arrive'e,  ils  allèrent  au  pied  de  la  mon- 
taigne  à  main  cboicte,  sortant  du  bourg;  le  sergent 
major  avoit  desja  gaigne'  le  haut  d'icelle  montaigne, 
derrière  le  chasteau  ,  à  l'entour  duquel  sont  grands 
précipices,  et  speciallement  sur  le  derrière,  par  là  où 
il  falioit  que  monsieur  le  mareschal  allast  recog- 
noistre.  Il  n'y  a  rien  qui  ne  soit  précipice,  sauf  le  de- 
vant du  chasteau  qui  respond  à  la  ville  ;  il  y  a  deux 
boullevars  assez  grands,  et  la  porte  du  chasteau  entre 
deux.  De  mettre  l'artillerie  là,  ce  n'estoit  que  perdre 
temps;  de  la  mettre  du  coste'  de  là  où  nous  venions,  il 
falioit  mettre  la  teste  du  canon  contre-mont ,  de  fa- 
çon qu'elle  ne  pouvoit  battre  plus  de  la  moitié'  de  la 
muraille  :  et  si  falioit  monter  plus  de  mil  pas  avant 

que  d'estre  au  pied  de  ladicte  muradle ,  avec  la  plus 
grand  difliculté  qui  peut  estre;  et  du  costé  de  main 
droicte  estoit  le  semblable  ;  et  du  derrière  du  chasteau , 
encores  pis  que  tout  :  car,  tombant,  l'on  alloit  cheoir 
à  un  quart  de  mil  bas  en  la  rivière.  Et  à  cause  de  la 
gi-and  difficulté'  qu'il  y  avoit  de  pouvoir  mener  l'ar- 
tillerie au  derrière  dudit  cliasteau,  où  y  avoit  une  pe- 
tite plaine  de  vingt  à  vingt-cinq  pas,  les  ennemis  n'y 
avoient  rien  rempare',  sinon  taillé  un  petit  fossé  de 
la  hauteur  de  demy  picque,  dans  le  rocher,  et  deux 
moineaux  aux  deux  costez,  qui  flanquoyent  le  fossé; 
et  n'y  avoit  pas  trois  mois  que  deux  ingénieurs  de 
l'Empereur  avoient  esté-là,  et  dirent  qu'il  n'estoit  pos- 
sible aux  hommes  de  pouvoir  mener  l'artillerie  par  cet 
endroit  ny  par  aucun  des  autres,  sinon  que  l'on  la  mist 
par  la  ville  devant  la  porte  du  chasteau ,  qu'estoit  au- 
tant de  temps  perdu. 

Monsieur  le  mareschal,  à  son  arrivée,  et  tous  les 
princes  et  seigneurs,  et  les  ingénieurs  que  ledit  sieur 
mareschal  avoit ,  allèrent  recognoistre  le  derrière  du 
chasteau ,  y  ayant  une  montée  de  plus  de  trois  cens 
pas,  autant  mal-aisée  que  montée  qu'ils  firent  peut 
estre  en  leur  vie  ;  et ,  après  avoir  recogneu  et  demeuré 
là  plus  de  deux  heures ,  ils  conclurent  qu'il  estoit 
impossible  de  le  prendre.  J'arrivay  le  soir  avec  l'ar- 
tillerie, et  me  fut  dit  qu'il  s'en  falloit  retourner  l'en- 
demain  :  dequoy  je  fus  fort  esl^ahy.  J'estois  si  mal  de 
ma  cuisse,  que  je  me  jettay  incontinent  sur  un  ma- 
telas ;  et  ne  vis  monsieur  le  mareschal  de  tout  ce  soir, 
car  il  s'en  estoit  retourné  en  son  quartier,  bien  mal- 
content contre  aucuns  qui  luy  avoient  fait  facille  ceste 
entreprise,  et  avoient  les  moyens  de  l'exécuter,  les- 

quels  à  présent  la  luy  faisoient  impossible.  Le  matin , 
il  retourna,  et  allèrent  de  nouveau  recognoistre  le 
niesme  lieu;  mais  tant  plus  ils  le  recognoissoient,  plus 
ils  trouvoient  le  lieu  difficile.  Comme  j'eus  disne',  mes- 
sieurs de  Pequigny,  de  Tcuchepied  et  de  Vinu  (0,  me 
vindrent  trouver,  et  me  dirent  que  la  resolution  estoit 
faite  pour  s'en  retourner,  et  que  je  n'aurois  point  de 
regret  de  le  faire  si  j'avois  veu  le  lieu  ;  et  me  mirent 
tant  de  fantaisies  en  la  teste,  qu'ils  me  montèrent  sur 
mon  mulet,  et  me  menèrent  au  derrière  de  la  crouppe 
de  la  montaigne,  où  les  arquebusades  estoient  à  bon 
marché,  sinon  que  l'on  print  fort  à  main  droicle  vers 
la  rivière;  et  par  là  il  estoit  mal-aisé  d'aller  ny  de 
recognoistre  ;  et  avoit  fallu  que  monsieur  le  mares- 
chal  et  tous  les  princes  fussent  montez  et  descendus 
au  hazard  des  arquebusades.  Ce  que  Dieu  garde  est 
bien  gardé;  telle  fois  ay-je  veu  tirer  mil  arquebusades 
à  cent  pas  de  moy,  sans  estre  offensé.  Or  tous  quatre 
fismes  tant,  que  nous  allasmes  jusques  au  haut;  et 
me  menèrent  par  le  mesme  lieu  où  monsieur  le 
mareschal  et  toute  sa  trouppe  estoient  montez  et  des- 
cendus. 

[iSSa]  Je  veux  escrire  icy,  pour  en  laisser  exemple 
à  ceux  qui  viennent  après  nous ,  comme  j'y  trouvay 
la  chose  faisable,  non  toutesfois  sans  une  très-grande 
difficulté;  mais,  quoy  que  fust,  nous deliberasmes  que 
nous  mènerions  l'artillerie  haut,  et  la  mettrions  en 
batterie.  En  premier  lieu  ,  l'on  regardoit  tousjours 
du  pied  de  la  montaigne  jusques  au  haut  tout  droit: 
les  anges  auroient  eu  assez  à  faire  à  monter;  car,  ou- 
tre que  la  montaigne  estoit  droite,  il  y  avoit  grande 
(0  Du  Chène-Vinu  (  de  Tliou  ). 

quantité  de  lochiers.  Je  commençay  à  notter  qu'en 
faisant  un  chemin  (jui  pouvoit  durer  cent  pas,  jusques 
à  une  petite  place  qui  pouvoit  tenir  dix  pas  de  rond, 
que  nous  aurions  moyen  d'arrester  là  la  pièce,  car  ce 
petit  lieu  estoit  comme  plain  ;  puis  je  regarday  que 
nous  pouvions  faire  un  autre  chemin  traversant  vers 
la  main  gauche  et  le  chasteaa ,  jusques  à  une  petite 
plaine  qui  suffisoit  pour  appuyer  le  canon  ;  puis  après, 
qu'il  falloit  faire  un  autie  chemin  traversant  à  main 
droicte,  jusquesàune  autre  petite  plaine  ;  et  delà,  nous 
avions  la  montée  un  peu  droicte  jusques  au  derrier 
du  chasteau  :  mais  nous  avions  passé  à  tout  le  moins 
les  rochiers.  Et,  par  tous  ces  trois  repos,  nous  des- 
cendismes  au  grand  péril  de  nos  vies  ;  et  leur  mons- 
tray  qu'il  falloit  que  chacun  d'eux  entreprint  de  faire 
le  chemin  de  l'un  repos  à  l'autre:  ce  qu'ils  notterent 
fort  bien;  et  après,  me  remontèrent  sur  mon  mulet, 
car  auparavant  ils  me  menoient  en  espousée,  sous  les 
bras;  et  allasmes  droit  au  logis  de  monsieur  le  ma- 
reschal,  où  je  les  trouvay  tous  assis  au  conseil,  pour 
arrester  l'ordre  pour  nous  en  retourner;  et  à  mon  ar- 
rivée ,  monsieur  le  mareschal  me  dit  :  «  D'où  venez 
«  vous,  monsieur  deMontluc?je  vous  ay  envoyé  quérir 
«  par  deux  fois  pour  venir  au  conseil,  et  pour  enten- 
«  dre  la  conclusion  que  nous  avons  faict  icy  de  nous 
«  en  retourner  :  il  faut  que  vous  en  rameniez  l'artille- 
«  rie  par  là  où  vous  l'avez  conduicte.  »  Alors  je  luy 
respondis  :  «  Gomment,  monsieur,  vous  en  voulez 
fi  vous  retourner  sans  prendre  ceste  place?  cela  n'est 
«  pas  digne  de  monsieur  de  Brissac;  je  viens  de  la  re- 
«  cognoistre,  et  par  le  mesme  lieu  où  vous  l'avez  re- 
«  cogneuë,   et  vous   asseure  que   nous  y   mènerons 

«  l'arlillerie.  »  Il  me  respondit  qu'il  faudroit  donc  que 
ce  fust  Dieu  qui  le  fit,  car  il  n'estoit  en  la  puissance 
des  hommes  de  le  faire  ;  je  luy  respondis  que  je  n'es- 
tois  point  Dieu,  et  si  la  y  amenerois.  Alors  il  me  dit  : 
«  Ouy,  dans  huit  ou  dix  jours,  avec  des  engins;  et 
«  cependant  dom  Ferrand,  qui  esta  Verseil,  assemble 
«  toutes  les  forces  qu'il  a  hors  et  dans  les  garnisons, 
«  et  nous  veut  venir  donner  la  bataille.  H  y  a  trois  mil 
«  Allemans,  et  je  n'ay  Suisses  ny  Allemans  pour  luy 
«  respondre.  —  Je  vous  oblige  ma  vie  et  mon  hon- 
«  neur,  dis-je  ,  de  mettre  quatre  pièces  d'artillerie  dans 
«  deux  matins  montées  au  cul  du  chasteau.  »  Et  tous- 
jours  il  retournoit  sur  le  propos  des  trois  mil  Alle- 
mans; et  a  la  lin,  de  colère  je  luy  commençay  à 
dire  :  «  Et  faites  vous  si  grand  estât  des  Allemans  du 
«  seigneur  dom  Ferrand?  Monsieur  l'admirai  a  six 
«  compagnies  que  le  capitaine  Ynard  commande  ; 
«  monsieur  de  Bonnivet  luy  en  baillera  quatre  des 
«  siennes  ;  il  s'obligera  de  combattre  avec  lesdites  en- 
ce  seignes  les  Allemans  ;  monsieur  de  Bonnivet,  avec  le 
«  demeurant  des  siennes,  combattra  les  Espagnols; 
«  nos  Italiens  s'obligeront  de  combattre  les  leurs; 
«  vous  avez  d'un  tiers  plus  de  cavallerie,  avec  la  suitte 
«  des  princes,  que  le  seigneur  dom  Ferrand  :  et,  si 
«  le  capitaine  Ynard  ayme  mieux  combattre  les  Espa- 
ce gnols  que  les  Allemans,  monsieur  de  Bonnivet  et 
«  moy  les  combattrons ,  et  luy  baillerons  au  choix.  « 
Le  capitaine  Ynard  respondit  qu'il  estoit  content  de 
combattre  une  trouppe  ou  l'autre,  et  telle  qu'il  plai- 
roit  à  monsieur  le  mareschal  ;  monsieur  de  Bonnivet  dit 
aussi  que  ce  luy  estoit  tout  un  ,  et  qu'il  les  combat- 
troit.  Et  alors  je  dis  :  «  Et  faut-il  faire  si  grand  estât 

«  de  CCS  Allemans?  Je  gageray  que  des  tr  «is  mil,  les 
«  quinze  cens  n'ont  point  de  chausses,  et  que  nos  sol- 
«  dais,  la  pluspait  ont  chausses  de  velours  et  de  satin  j 
«  et  si  s'estinient  tous  gentils-hommes  :  se  voyant  si  bien 
«  vestus  comme  ils  sont,  craindiont-ils  de  combattre? 
«  Laissez  les  venir  seulement  à  nous,  car  nous  les  trait- 
('  terons  de  la  mesme  façon  que  nous  fismes  à  SerizoUes.  « 
Alors  monsieur  de  Monmorancy  parla  ,  et  dit  ; 
«  Monsieur,  monsieur  deMontluc  est  vieux  capitaine; 
«  il  me  semble  que  vous  devez  adjouster  foy  à  ce  qu'il 
«  vous  remonstre.  »  A  quoy  monsieur  le  mareschal 
respondit  :  «  Vous  ne  le  cognoissez  pas  comme  moy, 
«  car  il  ne  trouve  rien  difficile ,  et  un  jour  nous  fera 
«  tous  perdre.  »  Lors  je  luy  respondis  que,  quand  je 
verrois  la  chose  difficille,  je  craignois  autant  ma  peau 
qu'un  autre  ;  mais  qu'en  cecy  je  ne  trouvois  aucun 
inconvénient.  Alors  monsieur.de  Nemours  (0  dist: 
«  Monsieur,  laissez-le  faire,  et  esprouvez  son  dire.» 
Monsieur  le  prince  de  Condé  et  monsieur  d'Anguyen 
en  dirent  autant;  monsieur  d'Aumalle,  le  semblable. 
Monsieur  de  Gounort  (2),  qui  est  maintenant  mares- 

(0  Jacques  de  Savoie,  duc  de  Nemours  et  de  Genevois,  marquis  de 
Sainl-Sorlin  ,  gouverneur  du  Lyonnais  ,  etc.  Il  épousa,  en  i56G,  Anne 
d'Est,  veuve  de  François  de  Lorraine,  duc  de  Guise.  Mort  en  i585. 
C'étoit  un  prince  courageux,  libéral ,  magnifique,  bien  fait,  aimable  et 
galant  j  il  avoit  toujours  à  sa  suite  un  grand  nombre  de  gentiisborames , 
l'élite  des  plus  braves  de  la  Cour.  Cette  brandie  de  Savoie  s'étoit  éta- 
blie en  France  sous  François  I ,  qui  lui  donna  le  duclié  de  Nemours  j 
elle  s'éteignit  en  1609. 

(»)  Arlus  de  Cossé  ,  seigneur  de  Gonnor  ,  comte  de  Serondigny, 
frère  du  maréchal  de  Brissac,  gouverneur  des  pays  d'Anjou  ,  Touraine 
et  Orléaunais  (  dit  le  maréchal  de  Cossé) ,  chevalier  de  Tordre  du  ftoi, 
grand  pannetier  de  France  ,  et  surintendant  des  finances  ;  il  se  trouva 
aux  batailles  de  Saiiit-Deuis  et  de  Monconloiuj  fut  défait  par  les  Hu- 

chai  de  Fi  ance ,  monsieur  de  La  Roche-Foucaut ,  le 
comte  de  Charny,  les  sieurs  de  La  Fayette,  de  Ter- 
ride,  suyvirent  tous  levu'  opinion.  Et  alors  monsieur 
le  mareschal  dit  :  «  O  bien,  je  vois  que  tous  vous  au- 
«  très  avez  envie  que  nous  fassions  le  fol;  faisons  le 
«  donc,  car  je  vous  feray  cognoistre  que  je  le  suis  au- 
«  tant  que  pas  un  de  vous.  »  Et  voy-lk  ma  bataille 
gaignée  contre  tout  le  conseil.  Alors  je  dis  à  monsieur 
de  Nemours  :  «  Monsieur,  il  faut  que  vous  autres 
«  princes  et  seigneurs  mettiez  la  main  en  ceste  aOàire  ; 
«  que  vous  monstriez  le  chemin  aux  soldats,  afin  que, 
«  s'ils  vouloient  reculer  à  ce  grand  travail,  qu'il  faut 
«  prendre  pour  le  faict  dont  est  question,  nous  puis- 
«  sions  leur  reprocher  que  les  princes  et  seigneurs  y 
«  ont  mis  la  main  plustost  qu'eux.  »  Cependant  je  luy 
remonstray  aussi  qu'il  seroit  bon,  s'il  luy  estoit  agréa- 
ble ,  qu'il  allast  prendre  un  canon  avec  toute  sa 
trouppe  qu'il  avoit  mené  quant  et  luy  pour  le  con- 
duire au  pied  de  la  moritaigne  :  ledit  seigneur  respon- 
dit  qu'il  le  feroit  fort  volontiers.  Or  falloit-il  passer 
l'artillerie  par  dedans  la  ville,  et  estoit-on  contraint 
de  rompre  trois  ou  quatre  cantons  de  maisons  pour 
la  tirer  dehors ,  et  applanir  une  petite  descente  au 
sortir  de  la  ville,  de  laquelle  on  tomboit  en  un  che- 
min planier  jusques  au  pied  de  la  montagne  où  estoit 
le  chasteau,  distant  mil  pas  de  la  ville.  J  en  dis  autant 
à  messieurs  d'Anguyen  et  prince  de  Gondé  ,  lesquels 
fort  volontiers  s'y  accordèrent,  et  tout  autant  à  mon- 

guenots  au  combat  d'Arnai-le-Duc.  En  ï5']^  ,  ayant  été  soupçonné  de 
quelque  intelligence  avec  le  tiers-parti ,  il  fut  mis  à  la  bastille  avec 
Frauçois  de  Montmorency,  aussi  maiéclial  de  France,  et  n'en  sortit 
que  Vannée  suivante.  Mort  en  i582. 

sieur  de  Montmorancy,  lequel  s'y  oll'rit  de  bonne  vo- 
lonté'. Quant  à  la  quatriesme  pièce,  je  ne  sçaurois 
dire  qui  fut  celuy  qui  entreprint  la  conduire,  car  ce 
ne  fut  pas  monsieur  d'Aumalle,  pource  qu'il  fallut 
qu'il  s'en  allast  en  son  quartier  à  la  cavallerie  avec 
monsieur  le  mai'eschal.  Or,  quoy  que  ce  fust,  ils  ne 
reposèrent  de  toute  la  nuict ,  jusques  à  ce  qu'à  la 
claité  des  torches  ils  eurent  pose  l'artillerie  au  pied 
de  la  montaigne.  Mais,  avant  qu'ils  sortissent  du 
conseil,  je  dis  à  monsieur  d'Aumalle  :  «  Monsieur, 
«  voulez  vous  venir,  et  je  vous  monstreray  comme 
«  nous  mènerons  l'artillerie  derrière  le  chasteau  ;  »  et 
dis  à  monsieur  le  mareschal  :  «  Aussi  bien  vous  ne 
«  voudrez  pas  partir  encores  pour  vous  i^tirer  à  vostre 
«  quartier.  »  Monsieur  d'Aumalle  y  vint  volontiers, 
ayant  seulement  avec  luy  monsieur  de  La  Rochefou- 
caut,  le  seigneur  de  Piquigny  et  moy  ;  encores  que  ma 
cuisse  me  vexast  grandement,  neantmoins  je  m'elforçay 
pour  leur  faire  voir  tout  à  l'œil.  Et,  comme  nous  eusmes 
monté  la  montaigne  et  recogneu  la  place,  nous  al- 
lasmes  trouver  monsieur  le  mareschal,  qui  attendoit 
ledit  sieur  d'Aumalle,  qui  luy  dict  que  ma  raison  es- 
toit  bonne,  et  que  personne  ne  s'estoit  advisé  de  ce 
que  je  m'estois  apperçeu ,  et  de  ces  reposades.  Tous 
les  princes  et  seigneurs  estoient  encores  en  la  salle 
où  monsieur  le  mareschal  avoit  disné  ;  je  ne  sçay 
en  quelle  part  monsieur  de  Basse'  estoit  pour  lors, 
car  monsieur  le  mareschal  le  manda  venir  avec  sa 
compagnie  et  deux  compagnies  françoises,  avec  man- 
dement au  capitaine  Tilladet  et  à  Savillan  de  s'avan- 
cer nuict  et  jour,  pour  se  joindre  à  eux  :  ce  qu'il  fit. 
Lendemain  matin,  j'allay  regarder  en  quelle  façon 

je  pourrois  faire  les  chemins  en  la  montaigne,  sans 
que  fussions  offencez  du  cliasteau  ;  et  premièrement, 
je  descouvris  cinq  petites  canonieres  faites  pour  arque- 
buse, qui  nous  descouvroient  tout  le  long  du  chemin: 
pour  brider  cela,  je  priay  le  capitaine  Ynard  de  m'a- 
mener  trois  cens  arquebusiers  des  meilleurs  de  sa 
trouppe,  lesquels  arrivez  nous  depaitismes  pour  en 
estre  mis  dix  à  chasque  canonieres,  quitiroient  comme 
quand  on  tire  au  Idanc,  l'un  après  l'autre,  et  tous  au 
descouvert,  et  c^uand  le  dernier  des  dix  achevoit  de 
tirer,  le  premier  recommençoit.  Dans  la  ville  y  avoit 
une  maison  de  la  couverture  et  haut  de  laquelle  on 
pouvoit  battre  au  dedans  et  au  long  de  la  courtine  : 
mais,  pour  se  couvrir  dicelle,  ils  avoient  mis  force 
tables  Tune  sur  l'autre,  en  telle  sorte  que  ceux  qui 
montoient  sur  la  maison  ne  pouvoient  rien  veoir  au 
long  de  la  muraille.  Or  les  tables  estoient  fort  simples, 
et ,  avant  le  commencement  de  la  guerre,  j'avois  mis 
en  teste  à  monsieur  le  mareschal  de  faire  forger  k 
Pignerol  quatre  cens  arquebuses  d'un  qualibre  qui 
portoit  trois  ou  quatre  cens  pas  de  poincte ,  et  que  ces 
armes  fussent  mises  au  dessus  du  fogon,  afin  que  per- 
sonne ne  les  peut  tirer  du  Piedmont  ;  desquelles  il  en 
pourroit  distribuer  vingt  à  chaque  compagnie ,  et  or- 
donner aux  trésoriers  de  bailler  douze  francs  de  paye 
à  ceux  qui  les  portoient.  Ces  arquebuses  estoient 
desja  faites  et  distiibuëes.  Je  priay  le  capitaine  Riche- 
lieu, qui  depuis  fut  maistre  de  camp,  de  faire  mon- 
ter sur  la  maison  les  vingt  arquebusiers,  pour  tirer 
au  travers  les  tables  le  long  de  la  courtine,  parmy 
lesquelles  les  arquebusades  passoient  comme  par  un 
papier  :  de  sorte  que ,  tant  les  arquebusiers  qui  bat- 

toyent  de  dessus  la  maison  au  long  de  la  courtine 
que  ceux-là  qui  tiroyent  à  dixaines,  mirent  les  en- 
nemis en  tel  estât,  que  personne  ne  s'osoit  hazarder  à 
passer  au  dedans  de  la  courtine.  Lors  fut  baille'  vinet 
pionniers  à  chascun  des  trois  qui  avoyent  recogneu  le 
chemin,  avec  trois  massons  portans  de  gros  marteaux 
et  pics  de  fer,  pour  rompre  quelques  rochers  qui  es- 
toient  en  chemin  ;  et  ainsi  commençasmes  à  travailler 
à  huit  heures  aux  chemins,  lesquels  à  deux  heures 
après  midy  furent  achevez;  et  à  une  heure  de  nuict 
on  commença  à  monter  la  premierepiece  avec  quatre 
vingts  soldats  que  j'avois  de  ma  compagnie,  carie  reste 
estoit  demeure'  au  chasteau  de  Montcallier  ;  lesquels 
la  montèrent  :  celle-là  leur  donna  plus  de  peine  que 
toutes  les  autres  trois.  Comme  nous  estions  au  premier 
repos,  nous  tournions  l'artillerie  droit  à  l'autre,  et  de 
mesme  les  soldats;  car,  pour  alongei-,  il  falloit  faire 
le  chemin  droict,  à  fin  que  les  soldats  peussent  mon- 
ter un  peu  droit,  et  puis  après  tourner  sur  l'autre 
chemin.  Monsieur  de  Piquigny  portoit  une  petite  lan- 
terne pour  donner  clarté  au  rouage  :  les  ennemis  alors 
tiroient ,   mais    jamais  arquebusade  ne  nous  toucha. 
Messieurs  de  Caillac  et  de  Duno  (')   s'attendoient  à 
mettre  les  gabions,  et  les  remplir  au  cul  du  chas- 
teau; et,  à  l'instant  que  les  pièces  arrivoient  haut, 
ils  les  venoient  prendre   pour  les  loger  :  et  jamais 
homme  ne  mit  la  main  à  tirer  lesdictes  pièces,  que  mes 
soldats;  car,  combien  que  monsieur  de  Bonivet  en  eust 
amené  une  trouppe,  et  le  capitaine  Ynard  une  autre, 
pour  leur  ayder,  si  est-ce  qu'ils  leur  dirent  qu'ils  ne 
demandoient  point  d'ayde,  car,  puis  qu'ils  avoient 
'.■)  Le  capitaine  Duno  ,  tué  au  siège  de  Vulpiano,  en  i555. 

eu  rhonneur  d'amener  la  première,  ils  voulôient  en* 
cores  avoir  cest  advantage  que  d'y  conduire  toutes  les 
autres-,  dequoy  je  fus  fort  a3^e,  car  ils  estoient  desja 
instruits  aux  destours.  A  trois  heures  après  minuict, 
toutes  les  quatre  pièces  furent  logées  en  baterie.  Mon- 
sieur le  mareschal  et  monsieur   d'Aumalle  estoient 
venus  de  leur  quartier,   et  croy  qu'ils  ne  dormirent 
gueres   ceste  nuit,    car  ledit  sieur  mareschal  avoit 
grand  peur  qu'il  iie  fust  possible  de  conduire  lesdictes 
pièces  ;  et  ledict  seigneur  d'Aumalle  d'autre  costé  es- 
toit  en  peine,  parce  qu'il  avoit  asseuré,  après  avoir 
veu  le  lieu,  que  je  les  y  monterois.  Les  princes  et 
seigneurs  qui  avoient  la  nuict  devant  travaillé,  repo" 
serent  jusques  à  ce  que  monsieur  le  mai^schal  les 
manda  esveiller  ;  qui  fut  à  la  relation  queluy  alla  faire 
le  capitaine  Martin,  basque,  qui  estoit  à  luy,  lequel 
l'asseura  avoir  laissé  la   dernière  pièce  sur  le  haut 
de  la  montaigne  ;  et  cuyde-je  que  ceste  nuict  là  ce 
capitaine  Martin  fit  cinquante  voyages ,  d'autant  que 
monsieur  le  mareschall'envoyoit  veoir  de  quart  d'heure 
en  quart  d'heure  en  quoy  nous  en  estions. 

Arrivé  que  fut  monsieur  le  mareschal  et  tous  les 
princes  et  seigneurs,  ils  trouvèrent  que  tout  estoit  logé 
pour  commencer  à  battre.  J'avois  fait  porter  demy 
sac  de  pommes,  qui  est  un  fort  bon  fruict,  quatre 
flascons  de  vin,  et  du  pain,  pour  faire  manger  et  boire 
mes  soldats  :  mais  monsieur  le  mareschal  le  premier, 
et  tous  les  princes  et  seigneurs  me  volèrent  les  pommes, 
et  à  pot  beurent  deux  flascons  de  vin,  attendant  le 
iour.  Or  je  laisse  penser  à  ceux  qui  liront  ceste  his- 
toire, si  je  bravois  monsieur  le  mareschal,  voyant 
qu'il  m' avoit  tant  répugné  sur  la  conduicte  de  l'artil- 

lericCO  :  je  croy  que  ce  fut  un  des  grands  ayses  que  j'eus 
jamais,  tant  pour  le  contentement  de  monsieur  le  ma- 
reschal,  que  des  princes  et  seigneurs  qui  estoient  là, 
tous  lesquels  avoicnt  prins  leur  part  de  la  peine.  Le 
matin ,  au  point  du  jour,  on  tira  trois  ou  quatre  vo- 
le'es  à  la  muraille,  qui  la  perçoient,  et,  à  travers  les 
escuiries,  entroient  dans  la  basse  cour,  et  de  là  don- 
iioient  dans  le  logis  du  cliasteau.  Monsieur  le  mares- 
chal  avoit  faict  mettre  aussi  trois  canons  bas,  du  coslé 
d'où  nous  venions.,  batlans  contre-mont ,  pour  les  inti- 
mider, car  de  dommage  on  ne  leur  en  pouvoitpas  faire  ; 
mais,  comme  nostre  artillerie  eut  tiré  trois  ou  quatre 
voilées,  ils  commencèrent  à  faire  la  chamade,  et  puis 
se  rendirent.  Monsieur  le  mareschal  y  laissa  le  capi- 
taine Breuil ,  beau  ficre  de  monsieur  de  Salcede, 
avec  sa  compagnie,  qui  estoit  des  capitaines  de  mon- 
sieur l'admirai  ;  et  ce  faict ,  il  s'en  alla  avec  toute  la 
cavallerie  et  son  infanterie  vers  la  plaine  de  Caluge, 
pour  veoir  si  le  sieur  dom  Ferrand  s'estoit  point  ache-. 
miné  pour  secourir  le  cliasteau  :  là  il  entendit  qu'il 
estoit  encore  à  Verseil  ;  qui  fut  cause  que  ledict 
sieur  mareschal  se  retira  à  Quiers.  Je  m'en  allay  à 
Montcallier,  au({uellieu  je  demeuray  quinze  jours  dans 
le  lict,  malade  de  ma  cuisse;  et  croy  fermement  que, 
sans  ce  travail ,  ma  cuisse  ne  se  fut  jamais  peu  redresser. 
Cela  vous  doit  faire  sages,  mes  capitaines,  de  ne 
vous  fier  jamais  à  un  ou  deux  pour  recognoistre  une- 

(0  Boivin  du  Villars  attribue  à  Gonnor,  frère  du  maréchal,  ridé*, 
d'avoir  fait  monter  Tartillerie  derrière  le  cliàteau,  et  ne  parle  pas 
même  de  Montluc;  mais  on  doit  faire  remarquer  quil  étoit  attaché  au 
service  des  Brissac,  et  que,  lorsqu'il  est  question  de  cette  famille  danâ 
«es  Mémoires,  il  se  œooljre  plus  courtisaa  quhistoriea. 

place;  et,  sans  vous  arrester  à  vostre  jugement,  em- 
ployez y  ceux  que  vous  penserez  non  seulement  les 
plus  expérimentez,  mais  les  pins  courageux.  Ce  que 
l'un  ne  peut  voir,  l'autre  s'en  apperçoit.  Ne  craignez 
de  prendre  peine  pour  quelque  peu  de  difficulté'  pour 
faire  un  bel  exploict,  et  aux  despens  de  vos  ennemis 
faictes  vous  sages.  Lors  que  vous  aurez  résolu  de  gar- 
der quelque  place  ,  prenez  garde  à  escarper  les  repo- 
sades  qui  sont  aux  avenues,  parce  que,  pour  peu 
que  le  canon  puisse  trouver  lieu  pour  donner  loysir 
de  prendre  haleine,  en  fin  on  le  monte  :  sans  cela,  je 
n'eusse  peu  venir  à  bout  de  ce  cjue  j'avois  promis. 
Geste  prise  osta  beaucoup  de  commodité'  à  nos  ennemis, 
et  nous  servit  fort  pour  ceste  guerre.  Quelque  temps 
après  les  princes  s'en  retournèrent,  pource  qu'ils  ne 
voyoyent  point  d'apparence  que  le  sieur  dom  Ferrand 
de  Gonsague  se  preparast  pour  donner  bataille  ny 
pour  assaillir  aucune  ville;  et,  peu  de  temps  après 
qu'ils  s'en  furent  retouinez ,  monsieur  le  mareschal , 
par  le  conseil  des  seigneurs  président  de  Birague,  sieur 
Ludovic  et  Francisco  Bernardin,  délibéra  d'aller  pren- 
dre certaines  places  près  d'Yvrée ,  pour  tenir  ceux 
d'Yvre'e  en  subjection.  C'estoit  un  lieutenant  de  Roy 
tresdigne  de  sa  charge,  tousjours  en  action,  jamais 
oysif;  et  croy  qu'en  dormant  son  esprit  travailloit  tous- 
jours,  et  songeoit  à  faire  et  exécuter  quelque  entre- 
prinse.  PourcestelTect,  nous  marchasmes  avec  le  camp 
droict  à  Sainct  Martin,  où  il  y  avoit  une  compagnie 
d'Italiens  ;  et  le  chasteau  fut  battu  et  pris ,  ensemble 
les  chasteaux  de  Pons,  Casteltelle,  Balpergue,  et  au- 
tres es  environs  d'Yvre'e  ;  et  commençasmes  à  fortifier 
ledit  chasteau  de  Sainct  Martin.  Or  messieurs  de  Basse 

et  de  Gordes  (0  avoyent  jjrins  Sebe;  et,  comme  le 
fort  de  Sainct  INlartin  fut  advance  ,  monsieur  le  ma- 
reschal  s'en  alla  à  Quiers,  pour  estre  plus  près  de 
monsieur  de  Basse,  afm  de  le  secourir  s'il  en  avoit  be- 
soin, car  il  avoit desja  entendu  que  le  sieur  doia  Aibre 
de  Cende  (2)  assembloit  le  camp  en  Alexandrie  :  et  cuide 
que  le  sieur  dotn  Ferrand  estoit  malade  pour  lors. 
Or  se  douta  monsieur  le  maresclial  qu'il  prendroit  le 
chemin  de  Sebe,  et  ainsi  laissa  le  sieur  de  Bonivet, 
le  sieur  Francisco  et  moy,  et  fit  retirer  le  sieur  Ludo- 
vic à  Chevas  et  à  Bourlengue,  pour  avoir  le  cœur  à 
ces  deux  places,  desquelles  il  estoit  gouverneur.  Il  ne 
tarda  pas  huict  jours  que  monsieur  le  mareschal  manda 
monsieur  de  Bonivet  et  moy,  aux  fins  de  marcher  en 
toute  diligence  jour  et  nuict  droict  au  Montdevi,  avec 
cinq  ou  six  compagnies  françoises  que  nous  avions  à 
Sainct  Martin ,   délaissant  le  sieur  Francisco  en  ce 


(')  Bertrand  Rhaimbaut  de  Sinriane  ,  baron  de  Gordes ,  tjentil- 
homme  de  la  chambre  du  Roi ,  conseiller  en  son  conseil  privé ,  cheva- 
lier de  son  ordre,  capitaine  de  cinquante  hommes  d'armes,  gouver- 
neur de  Mondovi ,  en  Piémont,  lieutenant-général  au  gouvernement 
de  Dauphiné.  Ce  fut  lui  qui  délit  et  prit  en  juin  i575,  près  de  Die  , 
Charles  du  Puy-Montbrun ,.  chef  des  religionnaires  du  Dauphiné ,  mort 
eu  1578. 

M  Dom  Alvare  de  Sande  (Avaro  di  Sandi).  C'étoit  un  des  plus  grands 
capitaines  de  son  temps.  Lorsque  la  Hotte  d'Espagne,  jointe  aux  galères 
du  Pape  ,  de  Malte  et  du  duc  de  Florence  ,  ayant  entrepris  d'enlever 
Tripoli  aux  Turcs  ,  en  i56o  ,  eût  été  entièrement  défaite  par  les  Turcs, 
auprès  de  l'île  de  Zerbi,  Alvare  de  Sande  resta  dans  cette  île,  dont 
les  Espagnols  s'étoient  emparé,  et  où  il  soutint  un  siège  très-long.  Al- 
vare de  Sande  ,  réduit  à  la  dernière  extrémité  ,  fut  enfin  pris  par  les 
Turcs  ,  et  mené  à  Conslantinople,  oii  Soliman  II ,  qui  connoissoit  sa 
valeur,  essaya,  mais  en  vain,  de  l'attacher.  Il  dut  sa  liberté  à  Bu^ibcq^ 
alors  ambassadeur  de  l'Empereur  à  la  Porte. 

quartier  pour  faire  advancer  la  fortification  ;  ce  que 
nous  fismes ,  et  marchâmes  jour  et  nuict,  comme  fut 
bon  besoin,  car  monsieur  le  mareschal  mesme  s'estoit 
engage  dans  Sebe  pour  secourir  monsieur  Basse  ;  et , 
comme  dom  Arbre  entendit  nostre  venue,   et  qu'en 
chemin  nous  avions  prins  une  compagnie  à  Savillan, 
et  qu'il  nous  vit  arrivez  au  coing  de  la  ville,  il  faict 
largue,  et,  ayant  gaigné  un  pont  de  brique,  il  com- 
mence à  faire  passer  son  bagage.  Je  ne  sçaurois  dire 
si  le  seigneur  Ludovic  de  Birague  estoit  en  nostre 
compagnie  ,  parce  que  nous  avions  quelque  Italien  en 
nostre  trouppe.  Monsieur  le  mareschal,  qui   se  vit 
desengagé,  sort  dehors  la  ville  avecques  tout  ce  qu'il 
avoit  amené'  de  forces,  et  alla  attaquer  l'ennemy  au 
pont;  et  pensoit  dom  Arbre  camper  là,  car  nous  y 
trouvasmes  des  loges  desja  faites.  L'escarmouche  fut 
grande  et  forte  d'un  coslé  et  d'autre  :  toutesfois  j'ay 
opinion  que  si  nous  l'eussions  charge  de  queue  et  de 
teste,  cavallerie  et  tout,  que  nous  luy  eussions  faict 
peur  et  dommage;  car,  après  qu'il  eut  passé  le  pont, 
il  falloit  monter  une  montaigne,  de  laquelle  le  che- 
min estoit  si   estroit,  qu'ils  n'y  pouvoient  aller  que 
un  à  un.  Or  il  nous  monstra  qn'il  estoit  vray  soldat  et 
homme  de  guerre  ;  car  il  fit  passer  premièrement  toute 
sa  cavallerie,  craignant  que  la  nostre  la  chargeast,  et 
qu'elle  la  renversast  sur   les   gens   de   pied;   puis  fit 
passer   ses  AUemans,   et  luy  demeura  derrière  avec 
mil  ou  douze  cens  arquebusiers,  qui  tindrent  tousjours 
le  pont  à  la  faveur  de  trois  maisons  qu'il  y  avoit  au 
bout  d'iceluy,  lesquelles  nous  ne  sçeumes  jamais  gai- 
gner ,  car  ils  les  avoient  toutes  percées-,  respondant 
l'une  à  l'autre.  Au  haut  de  la  montaigne  il  y  avoit  une 

plaine  qui  s'estendoit  jusques  à  une  villette  qu'ils  te- 
noient,   estant  de  la  longueur  de  mil  pas  seulement 
ou  environ  :  là  il  fit  faire  alte  à  toutes  ses  gens,  et 
après  se  retira;  mais,  en  abandonnant  les  maisons, 
nous  nous  pensasmes  mesler  ;  auquel  lieu  y  eut  quel- 
ques gens   de  morls  d'un  costé  et  d'autre.  Nous  les 
suyvions  tousjours  par  ce  petit  chemin  contre-mont 
à  force  arquebusades,  car  nous  ne  voyons  pas  l'appa- 
reil qu'il  nous  avoit  faict  sur  le  haut  de  la  montaigne. 
Messieurs  de  Bonnivet,  de  La  Mothe-Gondrin  (0  et 
moy  estions  à  cheval,  et  parmy  les  arquebusiers,  pour 
leur  donner  courage;  et,  comme  nous  fusmes  sur  le 
haut,  il  nous  fit  une  cargue  de  mil  ou  douze  cens  arque- 
busiers qui  nous  ramenèrent  droit  au  pont  plus  viste 
que  le  pas,  et  sur  les  bras  de  monsieur  le  mareschal. 
Le  cheval  de  monsieur  de  La  Mothe  fut  tué,  le  mien, 
blessé,   qui  mourut  dans  cinq  ou  six  jours,  et  Dieu 
nous  ayda  pour  nous  avoir  faict  départir  nos  soldats 
en  deux  trouppes,  à  main  droicte  et  à  main  gauche 
du  chemin,  encore  que  la  montée  fust  bien  difficille  ; 
qui  fut  cause  que  nous  ne  perdismes  que  fort  peu  de 
gens-,  car,  si  nous  fussions  esté  tous  enfiliez  dans  le 
chemin,  nous  eussions  faict  une  grand  perte,  et  nous 
mesmes  y  fussions  demeurez.  Notez  cela ,  jeunes  ca- 
pitaines ,  quand  vous  vous  trouverez  à  mesme  ;  car, 
les  vieux  et  avisez  et  qui  se  sont  trouvez  en  tels  mar- 
chez sçavent    ces   remèdes.    Monsieur  le   maresclial 
retira  tout  le  camp   autour  de  Sebe,    et  lendemain 

(»)  Biaise  de  Parclaillan  de  La  Mothe  Gondrin  ,  après  avoir  servi 
avec  distinction  depuis  iS^G,  fut  en  iSôa  ,  lieutenant  du  duc  de 
Guise  dans  le  gouvernement  du  Dauphiné.  Son  intolérance  irrita  les 
proleslaus ,  qui  se  défirent*  de  lui. 

ramena  les  canons  que  messieurs  de  Basse'  et  de 
Goides  avoient  menez  quand  ils  la  piindrent,  et  y 
laissa  trois  compagnies,  deux  françoises  et  une  ita- 
lienne ;  puis  se  retira  par  le  Montdevi  devers  Thurin 
et  Quiers.  Or  il  ne  me  souvient  comme  Sebe  fut  de- 
puis perdue ,  car  nous  y  retournasmes  un  an  après  la 
recouvrer,  qui  fut  bien  autrement  deffenduë  et  combat- 
tue que  le  premier  coup,  comme  j'escriray  icy  après. 
Quelque  temps  après,  le  sieur  dom  Ferrand  dressa 
un  camp  surpassant  toutes  les  forces  de  monsieur  le 
mareschal ,  car  ledict  seigneur  n'avoit  Suisse  ny  Al- 
lemand. Or  fut  il  adverty  par  les  seigneurs  Ludovic 
de  Birague  et  Francisco  Bernardin,  que  ce  camp  es- 
toit  dresse  pour  venir  reprendre  Sainct  Martin  et  les 
autres  chasteaux ,  ensemble  pour  prendre  Cazal ,  à 
quatre  mil  de  Thurin ,  et  la  fortifier,  afin  que  Thurin 
ne'  receust  aucun  rafraichissement  des  montaignes  et 
valle'es  de  Lans,  mesmesde  Cazal,  duquel  lieu  on  ti- 
roit  la  pluspart  des  fruits  et  bois  qui  venoient  à  Thu- 
rin. Or,  comme  le  camp  du  seigneur  dom  Ferrand  fut 
prest  à  marcher  droict  à  Sainct  Martin ,  monsieur  le 
mareschal  tint  conseil  de  ce  qu'il  devoit  faire  de  Ca- 
zal, veu  qu'elle  n'estoit  point  fortifiée  ny  tenable;  et 
conclurent  qu'il  la  falloit  abandonner  et  la  démante- 
ler; toutesfois  que  le  démantèlement  ne  seiviroit  de 
rien,  car  le  seigneur  dom  Ferrand  l'auroit  bien  tost 
refaicte.  Je  fus  adverty  à  Montcallier  le  soir  mesmes 
de  la  conclusion  :  qui  fut  cause  que  le  matin  je  m'en 
allay  trouver  monsieur  le  mareschal  à  Thurin,  et  luy 
demanday  s'il  avoit  arneste'  d'abandonner  Cazal.  Il 
me  dit  qu'ouy,  parce  qu'il  ne  se  trouveroit  homme 
qui  voulust  bazarder  sa  vie  et  son  honneur  en  se  jettant 

dedans,  et  qu'ils  avoient  conclu  au  conseil  d'y  mettre 

une  compagnie  d'Italiens,  laquelle  se  rendvoit  incon- 

tinant  qu'elle  veri  oit  anj)roclicr  le  seigneur  doiu  Fer- 

rand.  Je  luy  dis  alors  que  cela  ne  serviroit  de  rien, 

car  le  capitaine  mesrae  le  diroit  à  ses  soldats  pour  les 

y  arrester,  et  c|u'il  falloit  faire  à  bon  escient,  non  en 

ceste  sorte.  11  me  respondit:  «Et qui  voudriez  vous  qui 

«  fust  si  fol  et  hors  de  sens  que  d'entreprendre  la  def- 

«  fence  d'icelle?  »  Je  luy  respondis  que  ce  seroit  moy. 

Alors  il  me  dit  qu'il  aymeroit  mieux  perdre  beaucoup 

de  son  bien  ,  que  de  permettre  que  je  m'engajasse  là 

dedans,  veu  que  ceste  place  ne  sçauroit  estre  fortifiée 

d'un  an  pour  tenir  contre  le  canon.  Je  luy  respondis 

lors  :  «  IMonsieur,  le  Roy  ne  nous  paye  ny  ne  nous 

«  entretient  que  pour   trois  raisons  :  l'une,  pour  luy 

«c  gaigner  une  bataille,  afin  que,  par  le  moyen  d'icelle, 

(f  il  puisse  conquérir  beaucoup  de  pays-,  l'autre,  pour 

«  luy  deffendre  une  ville,  car  il  n'y  a  ville  qui  se 

«  perde  sans  amener  grand  perte  de  pays;  et  la  troi- 

«  siesme,  pour  prendre  une  ville,  car  le  gain  d'une  ville 

«  prise  amené  à  subjection  beaucoup  de  gens  ;  et  tout 

«  lerestene  sont  qu'escarmouches  ou  rencontres  qui  ne 

«  servent  qu'en  particulier  à  nous,  et  pour  nous  faire 

«  cognoistre  et  estimer  de  nos  supérieurs ,  et  acquérir 

«  de  l'honneur  pour  nous  ;  car  quant  au  Roy,  il  ne 

<c  profite  aucunement  de  cela  ny  de  tous  autres  effects 

«  de  la  guerre,  que  par  ces  trois  choses  que  j'ay  dictes; 

«  et  par  ainsi ,  plustost  que  ceste  place  s'abandonne , 

«  j'y  mourray  dedans.  »  Monsieur  le  mareschal  me 

contesta  fort  pour  me  divertir  de  ceste  intention  ;  mais, 

comme  il  me  vit  résolu,  il  me  laissa  faire.  11  se  payoït 

fort  de  raison,  sans  croire  sa  teste,  comme  faisoit  mon- 

sieur  de  Lautrec ,  auquel  on  a  remarqué  ce  deffaut, 
comme  je  pense  avoir  dit  ailleurs. 

Or  Cazal  (0  est  uPxe  petite  ville  ferme'e  de  muraille 
de  caillous,  sans  pierre  aucune  carrée,  un  fossé  qui 
l'environne  ;  et  l'eau  s'y  met  et  s'en  sort,  de  sorte  que 
l'on  ne  peut  approfondir  le  fossé  ny  retenir  l'eau  en 
aucun  endroit,  pour  le  plus,  que  jusques  à  demy  cuisse. 
Il  n'y  avoit  tranchée  aucune  dedans  ny  dehors;  les 
quatre  coings  n'estoient  aucunement  remplis,  de  sorte 
que,  quand  on  m'eust  battu  une  courtine  par  le  quan- 
ton,  on  me  pouvoit  battre  par  le  flanc.  Je  demanday 
à  monsieur  le  mareschal  cinq  cens  pionniers  de  la 
montaigne  ;  ce  qu'il  depescha  promptement  à  lever, 
et  furent  dans  quatre  jours  à  Cazal;  plus,  luy  de- 
manday une  grande  quantité  d'outils  et  ferremens 
pour  faire  travailler  les  soldats  ;  ce  qu'aussi  prompte- 
ment il  m'envoya,  avec  grand  quantité  de  farines, 
lards,  plomb,  poudre  et  corde;  plus,  luy  demanday 
le  baron  de  Cliipy  (2),  La  Garde  (qu'estoit  parent  du 
baron  de  La  Garde),  Le  Mas,  Martin,  et  ma  compa- 
gnie :  toutes  ces  cinq  compagnies  estoient  bonnes,  et 
les  capitaines  avec,  lesquels,  ayans  entendu  que  je  les 
avois  nommez  de  moy-mesmes,  le  prindrent  à  grand 

(0  Ces  détails  sur  la  conservation  de  Casai  ne  se  trouvent  dans  au- 
cun des  autres  mémoires  du  temps.  Leur  silence  n'a  rien  de  surprenant, 
si  l'on  considère  que  Montluc  n'ayant  pas  été  attaqué  dans  Casai ,  les 
moyens  employés  pour  conserver  cette  place  n'ont  pas  dû  fixer  l'at- 
tention des  historiens  contemporains. 

(2)  Le  baron  de  Chépy  fut  fait  mestre  de  camp  de  l'infanterie  fran- 
çaise en  Piémont,  après  Montluc.  Il  fut  tué  en  îS5q,  au  siège  de  Coni, 
par  derrière,  comme  il  alloit  à  l'assaut.  Boivin  du  Villars  paroît  croire 
que  ce  fut  à  l'instigation  du  vidame  de  Chartres,  qui  étoit  jaloux  de 
sa  réputation,  et  de  ce  que  le  maréchal  de  Brissac  lui  avoit  donné  le 
commandement  de  la  première  troupe  qui  devoit  monter  à  l'assaut. 

louange  et  honneur.  Jeluy  demanday  aussi  Le  Griti, 
vénitien ,  qui  avoit  une  compagnie  d'Italiens  :  le  tout 
me  fut  accordé.  Le  matin  donc  je  m'allay  mettre  de- 
dans, et  le  soir  toutes  les  compagnies  arrivèrent.  Mon- 
sieur de  Gyé ,  premier  fils  de  monsieur  de  Maugi- 
ron  (0,  estoit  là  en  garnison  avec  la  compagnie 
d'hommes  d'armes  de  son  père,  auquel  monsieur  le 
mareschal  manda  qu'il  sortist,  et  qu'il  menast  la  com- 
pagnie à  Montcallier;  il  luy  rescrivit  qu'il  n'avoit  pas 
demeuré  si  longuement  en  garnison  à  Cazal  pour  l'a- 
bandonner lors  que  le  siège  y  venoit,  et  mesmement, 
puis  qu'un  si  vieux  capitaine  que  moy  entreprenoit  de 
la  deffendre,  qu' estoit  cause  qu'il  avoit  délibéré  d'y 
mourir  avec  moy.  Monsieur  le  mareschal  ne  print 
pas  cela  pour  argent  comptant,  car  le  lendemain  bon 
matin  il  vint  à  Cazal ,  ayant  avec  luy  monsieur  d' Aus- 
sun,  de  La  Mothe-Gondrin ,  et  le  vicomte  de  Gordon. 
J'y  avois  desja  faict  tous  les  quartiers  de  gens  de  pied, 
sans  desloger  la  gendarmerie,  pource  que  je  voyois 
monsieur  de  Gyé  obstiné,  et  toute  sa  compagnie  ré- 
solue d'y  demeurer.  Monsieur  le  mareschal,  arrivé 
qu'il  fut,  ne  sçeut  jamais  faire  tant  qu'il  en  peut  ame- 
ner ledit  sieur  de  Gyé;  ains  respondit  franchement 
qu'il  en  pouvoit  bien  tirer  sa  compagnie ,  si  bon  luy 
sembloit,  mais  que,  pour  son  regard,  il  n'en  bouge- 
roit  pas-,  qui  fut  cause  que  monsieur  le  mareschal  s'en 

(•)  Guillaume  de  Maugiron  ,  seigneur  dTgié,  fils  de  Guy  de  Maugi-> 
ron,  qui  fut  fait  prisonnier  avec  François  I  à  la  bataille  de  Pavie. 
Montluc  ayant  écrit  Gié  au  lieu  cïT'gié,  les  traducteurs  de  de  Thon 
ont  mal  à  propos  confondu  cette  famille  de  Maugiion  d'Ygié  avec  celle 
de  Rohan  ;  ils  ont  été  trompés  ,  parce  qu'il  y  a  eu  un  Rohan  maréchal 
de  Grié.  sous  Louis  XII- 

retourna  fort  mal  content  de  m'avoir  jamais  accordé 
la  demeure.  Je  veux  dire  à  la  vérité'  que  monsieur  de 
La  Motlie-Gondrin  et  monsieur  le  vicomte  de  Gordon 
se  mirent  à  pleurer  quand  ils  me  dirent  à  Dieu,  et  me 
tenoient  tous,  comme  faisoit  monsieur  le  président  de 
Birague  mesmes  qui  est  en  vie,  pour  perdu  ou  de  la 
vie  ou  de  l'honneur; et  ainsi  s'en  allèrent  après  disner. 
Et  priay  monsieur  le  mareschal  et  tous  mes  compa- 
gnons qu'ils  ne  me  vinssent  plus  veoir,  car  je  ne  vou- 
lois  estre  empesclie'  d'un  seul  quart  d  heure  pour  dili- 
genter  ma  fortification.  Je  priay  monsieur  le  mareschal 
de  m'envoyerle  colonel  Charamond  (0  qui  estoit  à  Ri- 
boulle,  pour  m'aider  k  ladicte  fortification,  avec  deux 
ingénieurs  que  ledict  seigneur  mareschal  avoit,  l'un 
desquels  fut  tué  à  la  prise  de  Ulpian,  et  l'autre  est  le 
chevalier  Reloge,  qui  est  en  France. 

Nous  commençasmes  à  remplir  les  quatre  quantons, 
chasque  capitaine  des  quatre  en  ayant  pins  le  sien, 
puis  departismes  aux  quatre  courtines  les  deux  autres 
compagnies  et  les  cinq  cens  pionniers,  cartons  ceux 
de  la  ville  au  dessus  dix  ans  portoient  la  terre  avec 
les  quatre  capitaines.  Mais ,  pour  ne  vouloir  desro- 
ber  l'iionneur  d'aucune  personne,  monsieur  de  Gyé 
avoit  une  enseigne  de  Dauphiné,  qui  se  nommoit 
Montfort,  et  le  guidon  monsieur  de  L'Estanc,  lesquels, 
estans  arrivez  à  Montcallier  sur  le  soir,  commencèrent 
ù  se  souvenir  et  plaindre  leur  capitaine,  tellement  que 
toute  la  compagnie  se  mutina,  et  résolut  d'aller  mou- 
rir auprès  de  luy,  et  ne  l'abandonner  point  ;  ainsi 
L'Estanc  pria  ledict  capitaine  Montfort  de  vouloir  de- 

'')  Francrsco  di  Cliiaramonle,  napolilain  ,  capitaine  d'une  des  cinq 
landes  d'Italiens  dont  Pierre  Strozzi  étoit  alors  colonel- général. 


DE  BLAISE  DE  MONTLtC.    [l55ct]  TU 

meurer,  car  pourroit  estre  que  monsieur  le  raareschal 
les  y  laisseroit  tous  aller  quand  il  verroil  qu'une  par- 
tie s'en  seroit  allée;  et,  pour  ne  malcontenter  Icdict 
sieur  maresclial ,  qu'il  retint  avec  luy  tous  ceux  qui 
y  voudroient  demeurer.  Ce  qu'estant  accorde',  ledit 
L'Estanc,  craignant  que  monsieur  le  maresclial  n'en 
fust  adverty,  part  à  la  minuict,  suivy  de  la  compap.nie  ; 
car  ne  voulsist  demeurer  homme  d'icelle  compagnie, 
que  deux  gens-d'armes  et  trois  archers  avec  ledit  de 
Montfort  :  ils  laissèrent  leurs  grands  chevaux  et  ar- 
mes,  sauf  la  cuirasse  et  la  salade,  montèrent  sur  un 
courtaut  chacun  seulement,  et,  laissans  leurs  lances 
à  leurs  logis,  prindrent  des  picques  avec  chacun  un 
vallet  à  pied ,   et  ainsi   arrivèrent  au  soleil  levant  à 
Cazal ,  distant  de  Moncallier  six  mil.  Monsieur  de 
Gye'  et  le  baron  de  Chipy  avoient  entrepris  de  ter- 
rasser la  porte  de  laquelle  ils  virent  ces  gens;  ils  de- 
meurèrent grand  pièce  (0  à  les  recognoistre,  puis  tous 
deux  leur  coururent  au  devant.  Par  là  je  cogneus 
que  monsieur  de  Gyé  estoit  bien  aymë  de  sa  com- 
pagnie; aussi  le  meritoit-il,  car  j'oserois  dire  que  c'es- 
toit  un  des  braves  capitaines  de  France,  et  des  plus 
vaillans.  Monsieur  de  Montfort  s'en  alla  le  matin  à 
monsieur  le  maresclial,  et  luy  dit  qu'il  avoit  perdu 
le  guidon  et  toute  la  compagnie,  qui  s'en  estoient 
allez  la   nuict  trouver  leur  capitaine,  le  priant  de 
luy   donner  congé    de  les   suyvre    avec   un  homme 
d'armes  et  trois  archers  qui  luy  estoient  seulement 
de  reste  :  ce  que  ne   luy  voulut  permettre,  ains  luy 
deffendit  expressément,  et  l'en  fit  retourner  à  Mont- 
callier. 

(0  Grand  pièce  :  beaucoup  de  temps. 

Or  nostre  ordre  dans  la  ville  estoit  tel ,  que  le  ma- 
tin tous  generallement,  tant  capitaines,  soldats,  pion- 
niers, qu'hommes  et  femmes  de  la  ville,  se  rendoient 
devant  le  jour  chacun  à  son  œuvre,  à  peine  de  la  vie  ; 
pour  à  quoy  les  contraindre  fis  dresser  des  potences  : 
j'avois  et  ay  tousjours  eu  un  peu  mauvais  bruit  de 
faire  jouer  de  la  corde ,  tellement  qu'il  n'y  avoit 
homme ,  petit  ny  grand ,  qui  ne  craignist  mes  com- 
plexions  et  mes  humeurs  àe  Gascogne.  Donc ,  pôurce 
que  c'estoit  en  hyver  et  aux  plus  courts  jours,  l'on  tra- 
vailloit  depuis  la  poinctedu  jour  jusques  àunze  heures, 
puis  tout  le  monde  s'en  alloit  disner,  et  à  midy  cha- 
cun se  rendoit  à  son  œuvre,  et  travailloit-on  jusques 
à  l'entrée  de  la  nuict.  Quant  au  disner,  chacun  dis- 
noitau  mien,  mais  le  soupper  estoit  à  mon  logis,  ou  à 
ceiuy  de  monsieur  de  Gyé ,  ou  d'un  des  capitaines, 
chacun  à  son  tour  :  auquel  lieu  se  trouvoient  les  ingé- 
nieurs, les  commandeurs  de  l'œuvre  ;  et,  s'il  y  avoit 
quelqu'un  qui  n'eut  pas  avancé  son  œuvre  autant 
qu'un  autre,  je  luy  departois  ou  des  soldats  ou  des 
pionniers ,  pour  que  le  lendemain  au  soir  son  œuvre 
fust  autant  advancée  que  celle  de  son  voisin.  Or  je  ne 
faisois  autre  chose  que  de  courir  par  tout  à  cheval, 
ores  aux  fortifications,  puis  à  ceux  qui  sioierit  les  ta- 
bles au  moulin  ;  j'en  fis  faire  grande  quantité  de  demy 
pied  d'espois ,  et  autres  pièces  de  bois  qui  nous  es- 
toient  nécessaires  :  l'eau  de  ce  moulin  nous  faisoit  un 
grand  bien,  car  la  sie  ne  reposoit  jamais;  et  la  plus- 
part  de  la  nuit  je  marcliois  à  torches  par  toute  la 
ville,  puis  m'en  allois  où  se  faisoit  le  gason,  tantost 
où  se  faisoient  les  gabions;  ores  je  r'enîrois  dans  la 
ville,  et  donnois  le  tour  par  dedans,  puis  après  je  m'en 

sortois  autresfois  recognoistre  tous  les  lieux  ;  et  n'a- 
Vois  aucun  séjour  qu'à  l'heure  de  disner,  non  plus  que 
le  moindre  soldat  de  la  trouppe,  encourageant  ce- 
pendant tout  le  monde  au  travail,  caressant  et  petits 
et  grands. 

J'apprins  là  qu'est-ce  d'une  entreprise,  quand  tous 
gcnerallement  se   délibèrent   d'en  venir    à   bout,   et 
qu'est-ce  qu'une  masse   de   gens  tous  convoiteux  de 
gaigner  honneur  au  lieu  qu'ils  entreprennent;  et,  en- 
cores  qu'on  puisse  acquérir  grand  loiiange  en  dépar- 
tant si  bien  les  choses  et  les  temps,  qu'il  ne  se  passe 
un  seul  demy  quart  d'heure  inutillement ,  si  est-ce 
qu'un  chef  ne  fera  jamais  rien  qui  vaille  si  tous  gcne- 
rallement ne  sont  d'un  bon  accord  et  n'ont  bon  désir 
de  sortir  de  l'entreprise  à  leur  grand  honneur,  comme 
fut  fait  en  ce  lieu.  Mes  capitaines,  mes  compagnons, 
il  faut  que  ce  soit  chose  qui  dépende  principallement 
de  vous  :  que  si  vous  sçavez  gaigner  le  soldat  avec  un 
mot ,  vous  ferez  plus  qu'avec  des  bastonnades  :  il  est 
vray  que  s'il  y  a  quelque  mutin  ou  rétif,  à  ses  despens  il 
faut  faire  peur  aux  autres.  Je  veux  retourner  à  mon- 
sieur de  Gyé,  lequel  ne  bougea  jamais  de  sa  porte 
jusques  à  ce  que  par  le  dedans  et  par  le  dehors  elle 
fut  du  tout  terracée ,  avec  tous  ses  gendarmes ,  qui  ne 
s'y  espargnerent  non  plus  que  le  moindre  soldat  de 
nos  trouppes.  O  capitaines ,  le  bel  exemple  que  vous 
avez  icy,  si  vous  voulez  notler,  pour  entreprendre, 
quand  l'occasion  se  présente,  de  tenir  une  place.  Je 
veux  encore  dire  que  j'avois  donné  tel  ordre,  qu'il  ne 
se  mangeoit  un  morceau  de  pain  et  ne  se  beuvoit  un 
verre  de  vin ,  que  par  ordre  et  avec  raison  ;  et,  si  vous 
voulez  prendre  exemple  à  Cazal ,  non  seulement  en- 

treprendrez  vous  à  garder  une  place,  pour  foible 
qu'elle  soit,  mais  un  pré  environné  de  fossez,  pour- 
veu  que  l'union  y  soit  comme  je  l'avois  là  dedans  : 
tout  estoit  une  mesme  volonté,  un  mesme  désir  et  un 
mesme  courage  ;  la  peine  nous  estoit  un  mesme  plai- 
sir. Or  la  fortune  mienne  fut  si  heureuse,  que  le  sieur 
dom  Ferrand  bailla  à  Cezar  de  Naples  la  moitié  de 
son  camp,  presque  toute  son  infanterie,  avec  partie  de 
la  cavallerie ,  pour  la  conduire  à  Riverol ,  sept  petits 
mil  de  Cazal ,  Ulpian  entredeux  -,  et  demeura  ledict 
Cezar  de  Naples  vingt  deux  jours  à  prendre  Sainct 
Martin  et  ces  autres  chasteaux.  Pendant  ce  temps-là, 
je  mis  la  ville  en  deffence  avec  une  extrême  diligence, 
et  fis  faire  de  grandes  tranchées  et  rampars  derrière 
tous  nos  coins  et  portails  bien  terrassez,  et  tous  les 
hauts  gabions  gabionnez  à  double  gabionnade,  bien 
délibérez  de  nous  faire  bien  battre  et  acquérir  de 
l'honneur.  Or  Cezar,  ayant  pris  Sainct  Martin  et  les 
autres  chasteaux,  arriva  à  Pviverol  avec  son  camp,  où 
tout  incontinent  le  sieur  dom  Ferrand  mit  en  conseil 
pour  arrester  s'il  nous  devoit  venir  assaillir  ou  nous 
laisser,  veu  que  j'avois  eu  temps  de  me  fortifier,  et  que 
j'avois  achevé  tout  ce  que  je  voulois  faire  pour  nostre 
deffence  :  et  aussi  mettoit  en  avant  que  nous  estions 
six  compagnies  là  dedans,  tous  résolus  de  combattre, 
et  qu'il  doutoit  qu'à  l'assaut  il  perdroit  plus  de  vail- 
lans  capitaines  espagnols  et  italiens  que  la  ville  ne 
valloit;  et  leur  remonstroit  tout  ce  que  j'avois  fait  de- 
dans. Les  capitaines  espaignols  et  italiens  qui  furent 
appeliez  en  ce  conseil,  voyant  que  le  hazart  tomboit 
sur  eux ,  firent  remonstrer  par  leur  maistre  de  camp 
que  l'Empereur  avoit  là  des  meilleurs  capitaines  qu'il 

eust  en  toute  l'Ilalie,  et  desquels  il  faisoit  autant  ou 
plus  d'estatque  de  tous  les  autres;  et  que,  pour  ceste 
cause,  ils  prioyent  le  sieur  dom  Ferrand  de  les  vou- 
loir conserver  pour  une  bataille  ou  pour  quelque  en- 
treprinse  grande ,  et  non  pour  si  peu  de  cas  que 
Cazal.  Là  dessus  y  eut  grans  disputes ,  et  trois  jours 
tindrent  conseil  sur  ce  faict  :  Cezar  de  Naples  et  le 
gouvenieur  d'Ulpian  opiniastroyent  que  l'on  nous 
devoit  venir  assaillir.  Or  les  soldats  espagnols,  qui  en- 
tendirent ce  qu'en  disoit  César  de  Naples,  dirent  à 
leurs  capitaines  qu'ils  iroyent  donc  à  l'assaut  avec  leurs 
Italiens;  car,  quant  à  eux,  ils  ne  s  y  trouveroient  point, 
voulans  maintenir  ce  que  leur  raaistre  de  camp  avoit 
proposé.  Toutes  ces  disputes  furent  sçeuès  par  mon- 
sieur le  mareschal,  après  que  le  sieur  dom  Ferrand 
fut  quitté  de  Riverol  (0,  par  des  lettres  qu'il  escrivoit 
au  président  de  Milan  ,  lesquelles  les  gens  du  sieur 
Ludovic  de  Birague  prindrent;et,  cependant  qu'ils  dis- 
putoient  de  la  cliappe  à  l'evesque,  monsieur  le  mares- 
chal leur  fit  desrober  Albe  C"^)  par  messieurs  de  La  Mo- 
the-Gondrin ,  Francisco  Bernardin ,  et  de  Panau  (3), 
lieutenant  de  la  compagnie  dudit  sieur  mareschal,  et 
quelques  autres  dont  ne  me  souvient.  Monsieur  le 
mareschal  fut  adverty  de  la  prinse  au  point  du  jour, 
car  nos  gens  y  estoyent  entrez  à  unze  heures  de  nuict, 
et  me  depescha  un  sien  lacquay  avec  une  lettre  qui 
disoit  :  «  Monsieur  de  Montluc ,  tout  à  ceste  heure  j'ay 
«  esté  adverty  que  nostre  entreprinse  d'Albe  est  sor- 

(•)  Fut  quitté  de  Riuerol  :  eut  qiiiué  Riverol. 

'»)  On  trouvera  daus  les  Mémoires  de  Boyvin  du  Villars,  des  détails 
curieux  sur  la  manière  dont  la  ville  d'Albe  fut  enlevée  par  surprise. 
(})  U  est  nommé  Pavan  dans  Boyvin  du  Villars. 

«  tie  à  effet ,  et  nos  gens  sont  dedans  ;  qui  est  cause 
«  que  je  monte  à  cheval  et  m'y  en  vois  à  extresme  dili- 
«  gence.  »Le  lacquay  arriva  environ  les  dix  heures-,  et, 
pour-ce  que  le   gouverneur  de   Ulpian  retenoit  un 
trompette  de  monsieur  de  Maugiron  ,  j'y  envoyay  un 
tambour  du  capitaine  Gritty;  et,  luy  ayant  monstre 
la  lettre  de  monsieur  le  mareschal ,  je  luy  donnay 
charge  de  dire  au  gouverneur  d'Ulpian  que  le  sieur 
dom  Ferrand  ne  se  pouvoit  mieux  revancher  de  la 
perte  d'Âlbe,  que  de  nous  venir  attaquer.  Et  comme 
le  tambour  fut  à  la  porte  de  Ulpian,  trouva  que  le 
gouverneur  estoit  allé  au  poinct  du  jour  au  conseil  à 
Riverol  ;  il  dit  aux  soldats  de  la  porte  la  prinse  d'Albe  i 
lesquels  sur  ces  nouvelles  le  voulurent  tuer,  et  de 
faict  commencèrent  à  l'attacher  et  garrotter  :  mais  ce- 
pendant arriva  le  gouverneur,  auquel  je  mandois  qu'il 
me  rendist  le  trompette  ,  veu  que  nous  nous  avions 
tousjours  fait  bonne  guerre  ;  et  qu'il  ne  commençast 
point  la  mauvaise,  car  nos  gens  l'avoyent  aussi  fait 
aux  leurs  à  la  prinse  d'Albe.  Ledit  gouverneur  print 
le  tambour  et  l'amena  à  son  logis,  et  luy  dit  que ,  si 
ce  qu'il  disoit  n' estoit  vray,   qu'il   le  feroit   pendre  : 
le  tambour  luy  respondit  que ,  s'il  estoit  vray,  il  ne 
vouloit  qu'il  luy  donnast  qu'un  teston,  et  qu'au  con- 
traire, s'il  disoit  faux,  il  vouloit  estre  pendu.  Le  gou- 
verneur tourne  remonter  à  cheval ,  et  s'en  va  à  Ri- 
verol  :  toute   la  nuict  ils  furent  en  conseil  si  cecy 
pouvoit  estre  vérité  ou  non.  Lendemain  à  midy,  arriva 
le  capitaine  du  chasteau  de  Montcalvo,  qui  leur  porta 
nouvelles,    de  la  part   du  gouverneur  d'Ast,  que  la 
prinse  d'Albe  estoit  véritable;  qui  fut  cause  que  len- 
demain matin  le  sieur  dom  Ferrand  partit ,  et  s'en  alla 


DE  BLAISE  DE  MOXTLtJC.    [idSs]  II^ 

passer  la  rivière  au  pont  d'Aslure  en  grand  diligence, 
pou-r  aller  droit  audit  Albe,  voir  s'il  le  pourroit  re- 
conquester  avant  que  monsieur  le  marescbal  l'eust  faite 
fortifier  d'avantage. 

Comme  je  me  vis  hors  de  la  craincte  du  siège,  j'en- 
voyay  incontinent  les  pionniers  que  j'avois  audit  Albe, 
qui  firent  grand  plaisir  à  monsieur  le  maresclial.  Je 
n'attendois  pas  là  de  commandement  :  il  est  souvent 
nécessaire  de  faire  avant  estre  commandé,  s'il  n'y  a  du 
Lazard.  Monsieur   de    Bonivet   et  le   colonel   Sainct 
Pierre ,  corce ,  se  mirent  dedans  avec  sept  enseignes. 
Or,  de's  l'arrive'e  du  seigneur  dom  Ferrand  au  pont 
d'xAsture,  et  qu'il  eut  passe'  la  rivière,  monsieur  de 
Salvazon,  qui  estait  gouverneur  de  Berruc ,  m'en  ad- 
vertit   en  diligence.  Je  fis  partir  le  baron  de  Chipy, 
La  Garde  et  Le  Mas  soudainement,  qui  furent  len- 
demain au  poinct  du  jour  à  Albe;  dequoy  monsieur 
le  mareschal  fut  fort  aise ,  comme  fut  bien  aussi  mon- 
sieur de  Bonivet ,  pour-ce  qu'ils  venoyent  d'un  lieu 
auquel  ils  avoient  prins  grand  peine  de  fortifier,  es* 
perant  que  ceux-là  monstreroient  le  chemin  aux  au- 
tres ,  comme  ils  firent.  Monsieur  de  Maugiron  voulut 
demeurer  à  Cazal,  car  il  y  faisoit  bon  vivre  pour  les 
chevaux.  J'y  laissay  le  capitaine  Martin  avec  luy,  et 
envoyay  Le  Grity  à  sa  garnison  ;  moy  et  le  collonel 
Charmond  allasmes  trouver  M.  le  mareschal  à  Thurin  , 
qui  ne  faisoit  qu'arriver  d'Albe  ,  et  ma  compagnie  s'en 
alla  à  Montcallier.  Je  vous  laisse  discourir  si  monsieur 
le  mareschal,  monsieur  le  président  Biiague  et  toute 
la  cour  du  parlement  me  firent  grand  chère,  et  si  je 
fus  le  bien  venu. 

Donc,  capitaines,  quand  de  quelque  entreprise  sor- 

tira  grande  commodité,  et  quelque  profit  en  pourra 
venir,  comme  faisoit  de  ceste-cy,  veu  que  Thurin,  si 
Cazal  eust  esté  prins,  en  souffroit  grand  dommage, 
n'arrestez  d'entreprendre  et  tenter  hardiment;  et, 
quand  vous  y  serez ,  souvenez-vous  de  la  sorte  que 
j'en  usay  ;  car  ainsi  mettrez -vous  en  crainte  Tennemy 
de  vous  attaquer  ;  il  est  plus  en  alarme  de  vous  assaillir, 
que  vous  n'estes  de  vous  deffendre;  il  songe  et  consi- 
dère ce  qui  est  dedans,  et  qu'il  a  affaire  à  gens  qui 
sçavent  remuer  terre  ;  qui  n'est  pas  peu  de  chose  à  un 
guerrier.  Il  est  vray  que  le  sieur  Cezar  fit  un  pas  de 
clerc  de  s'amuser  aux  forts ,  et  nous  laisser  cependant 
fortifier:  s'il  fut  lors  venu  droit  à  nous,  il  nous  eust  donné 
de  la  peine  :  je  croy  qu'il  craignoit.  Aussi  ma  bonne 
fortune  voulut  que  le  sieur  dom  Ferrand  sépara  ses  for- 
ces :  s'il  fut  venu  lors  nous  attaquer,  il  eust  emporté  de 
bons  hommes ,  mais  nous  eussions  bien  vendu  nostre 
peau. 

Or,  comme  le  sieur  dom  Ferrand  fut  en  Ast ,  il  eut 
advertissement  que  monsieur  de  Bonivet  estoit  fort 
dans  Albe ,  et  que  de  nouveau  y  estoient  entrez  trois 
compagnies  de  celles  que  j'avois  à  Cazal,  avec  grand 
quantité  de  pionniers  ;  qui  fut  cause  qu'il  entra  en 
aussi  grand  dispute  s'il  y  devoit  aller  ou  non,  comme  à 
Riverol  pour  venir  à  Cazal.  Il  partit  donc  au  bout  de 
cinq  ou  six  jours  d'Ast  avec  toute  sa  cavallerie  pour 
recognoistre  Albe  ;  et ,  après  avoir  demeuré  un  jour 
aux  environs,  il  s'en  alla  camper  devant  Sainct  Da- 
mian ,  parce  qu'il  avoit  entendu  que  monsieur  le  ma- 
reschal  avoit  prins  presque  toutes  les  munitions,  pou- 
dres, plombs  et  cordes  pour  mettre  dans  Albe,  et 
avoit  donné  charge  à  quelqu'un  d'en  y  amener  au- 

tant.   Mais  bien  souvent  la  paresse  et  négligence  des 
hommes  fait  plus  perdre  que  gaigner  :  car  je  ne  vis  ja- 
mais homme  long  en  besongne,  paresseux  ou  négli- 
gent à  la  guerre,  qui  fît  beau  fait;  aussi  il  n'y  a  rien 
au  monde  où  la  diligence  soit  tant  requise  :  un  jour, 
ime  heure  et  une  minute  fait  evanoliir  de  ])elles  en- 
treprises. Or  monsieur  le  mareschal  pensoit  que  le 
sieur  dom  Ferrand  se  vint  mettre  plustost  àCarmagnolle 
que  non  ailleurs,  pour  la  fortifier  et  prendre  le  chas- 
teau,  pensant  que  Sainct  Damian  auroit  recouvert  des 
poudres.  Ainsi  s'en  vint  jusquesà  Carmagnolle.  Mon- 
sieur de  Basse,  qui  èstoit  gouverneur  du  marquisat  de 
Salusse,vouloit  entreprendre  de delTendre  lechasteau. 
[i553]  Monsieur  le  mareschal  s'en  alla  après  à  Ca- 
rignan,  et  me  laissa  avec  ledit  sieur  de  Basse  pour  luy 
ayder  à  mettre  les  vivres  et  munitions  dans  le  chas- 
teau,  et  ce  fut  à  la  requeste  mcsmes  de  monsieur  de 
Basse  ;  et,  lendemain   propre  que  monsieur  le  ma- 
reschal fut  pstrty,  il  fut  adverty,  par  une  lettre  venant 
des  parts  de  messieurs  de  Briquemaut  (')  et  de  Cha- 
vigny,  que  le  camp  de  l'ennemy  se  carapoit  devant 
Sainct  Damian,  et  qu'ils  le  prioient  les  vouloir  secou- 
rir de  poudres,  plomb  et  corde  pour  l'arquebuzerie, 
car  ils  n'avoyent  point  eu  celle  qu'il  leur  avoit  pro- 
mis :  dont  monsieur  le   mareschal  se  trouva  le  plus 
fasché  du  monde,  et  y  envoya  promptement  six  char- 
ges de  poudre  et  quatre  de  plomb  et  de  corde  ;  et 
mandoit  au  gouverneur  de  T-a  Cisterne,  distante  de 
Sainct  Damian   deux   petits  mil,  lequel  avoit  trois 
compagnies   d'Italiens   avec  luy,   qu'il   hazardast  de 
mettre  ceste  nuict  là  ces  munitions  dedans.  Monsieur 

(»)  François  de  Beauvais  de  Briquemant. 

de  Basse  et  moy  avions  desja  entendu  que  le  camp 
s'estoit  planté  devant  Sainct  Damian,  par  l'homme 
mesmes  qui  en  portoit  les  nouvelles  à  monsieur  le  ma- 
resclial;  car  il  falloit  qu'il  passast  à  Carmagnolle, 
comme  fit  aussi  ccste  munition  trois  ou  quatre  heures 
après,  qu'estoit  sur  l'entre'e  de  la  nuict.  Monsieur  de 
Basse  et  moy  exhortasmes  celuy  qui  cunduisoit  icelle 
munition  de  remonstrer  aux  capitaines  qu'il  falloit 
que  ceste  nuict-là  mesmes  la  poudre  entrast ,  car  au- 
trement elle  ny  pourroit  point  entrer;  et  falloit  que 
celuy  qui  la  conduisoit  y  entrast  liiy-mesme  :  nous  le 
trouvasmes  si  froid,  que  nous  cogneusmes  bien  qu'il 
ïie  feroit  rien  de  bon.  Il  est  aisé  de  voir  à  la  care  si 
un  homme  est  espouvanté,  et  s'il  luy  baste  l'ame  pour 
exécuter  ce  qu'il  entreprend  ;  et  eusmes  peur  qu'il 
n'espouvantast  plustost  les  capitaines,  quand  il  seroit 
à  La  Cisterne,  que  de  leur  donner  courage  :  qui  fut 
cause  que  je  me  résolus  de  m'y  en  aller,  pour  tascher 
par  ce  secours  à  sauver  la  place;  monsieur  de  Basse 
voulut  que  monsieur  de  Classe,  son  premier  fils,  vint 
avec  moy,  conduisant  dix  hommes  d'armes,  car  il  es- 
toit  lieutenant  de  la  compagnie. 

Nous  partismes  une  heure  de  nuict,  et  arrivayàunze 
heuresàLa  Cisterne;  auquel  lieu  je  trouvay  le  gouver- 
neur et  les  capitaines  bien  empeschez ,  faisant  de  grandes 
difiicultcz  sur  la  conduitte de  ceste  munition,  etcomme 
elle  se  pourroit  mettre  dedans  :  et  à  la  vérité  il  y  avoit 
quelque  raison,  car  Sainct  Damia  i  est  petit,  et  le 
sieur  do  m  Ferrand  avoit  en  son  camp  six  mil  Alle- 
mans,  six  mil  Italiens  et  quatre  mil  Espagnols,  douze 
cens  chevaux  légers  et  quatre  cens  hommes  d'armes, 
et  tout  cela  campoit  joignant  la  ville,  autour  de  la- 

quelle  les  corps  de  garde  se  toucholent  ;  et  d'y  faire 
entrer  la  munition  avec  les  chevaux  qui  l'avoient  por- 
tée, estoit  chose  impossible,  car  il  y  avoit  neige  jus- 
ques  au  genou  ,  et  tous  les  chemins  estoient  pleins  des 
loges  des  soldats.  Or  incontinent  je  fis  assembler  for- 
ces sacs,  lesquels  nous  coupasmes  en  trois,  et  quel- 
ques femmes  piomptement  les  cousoyent,  dans  lesquels 
je  fis  mettre  la  poudre;  puis  j'eus  trente  paysans,  aus- 
quels  je  fis  lier  les  poudres,  plomb  et  corde  à  la  cein- 
ture, et  leur  fis  bailler  à  chacun  un  baston  en  la  main 
pour  se  souslenir.  INlonsieur  de  Briquemaut,  gouver- 
neur, avoit  envoyé'  six  Suysses  de  sa  garde  hors  la  ville, 
lesquels  n'estoient  peu  rentrer  dedans  ;  ainsi  se  trou- 
vèrent à  La  Cisterne  et  prindrent  leur  part  de  la  mu- 
nition. Estant  donc  prests  à  partir,  arrivèrent  les  sei- 
gneurs de  Pied-Defou  (0  et  de  Bourry  (2),  lequel  on 
m'a  dit  s'estre  faict  huguenot,  de  Sainct  Romain,  pa- 
rent de  monsieur  de  La  Fayette  ,  et  trois  ou  quatre 
autres  gentils-hommes  s'acheminans  pour  s'aller  jetler 
dedans ,  lesquels  se  mirent  à  pied  et  renvoyèrent 
leurs  chevaux.  Monsieur  le  maresclial  avoit  escrit  à 
deux  des  capitaines  qui  estoient  à  La  Cisterne,  qu'ils 
entreprinssent  de  mettre  les  poudres  dans  Sainct  Da- 
mian  ;  lesdits  capitaines  estoient  vieux  soldats,  ce  qui 
ne  m'en  fit  espérer  aucune  chose  de  bon  :  car  qui 
veut  faire    une    exécution  hazardeuse   et   de   grand 

(';  René,  seigneur  du  Pui-du-Fou,  d'une  ancienne  maison  du  Poitou, 
baron  de  Combronde,  en  Auvergne;  il  l'ut  gouverneur  de  La  Ro- 
chelle et  pays  d'Âunis ,  et  eut  la  promesse  du  premier  bâton  de  ma- 
réchal de  France  qui  viendroit  à  vaquer;  mais  il  mourut  avant  d'avoir 
été  inve.^ti  de  cette  charge. 

(')  Charles  du  Bec,  baron  de  Bourry  ;  il  se  fit  en  effet  protestant, 
mais  il  revint  cosuile  à  la  religion  catholique. 


123  [l553]    COMMENTAIRES 

combat,  il  se  faut  garder  sur  tout  de  vieux  capitaines 
et  de  vieux  soldats,  parce  qu'ils  appréhendent  trop  le 
péril  de  la  mort,  et  la  craignent,  et  n'en  tirerez  ja- 
mais bon  ouvrage  :  ce  que  j'experimentay  là  et  en 
plusieurs  autres  lieux.  Le  jeune  n'appréhende  pas 
tant  le  danger  :  il  est  vray  qu'il  y  faut  de  la  conduicte  ; 
et  entreprendra  aisément  quelque  exécution  où  il 
y  faut  de  la  diligence  :  il  est  prompt ,  ingambe ,  et 
la  chaleur  luy  enfle  le  cœur,  qui  est  souvent  froid  au 
vieillard. 

Or  ils  partirent  environ  deux  heures  après  minuict, 
et ,  comme  ils  furent  hors  la  ville,  je  me  mis  sur  une 
plate-forme  près  de  la  porte ,  duquel  lieu  je  descou- 
vrois  tout  leur  camp ,  sauf  un  peu  de  l'autre  costé  de 
la  ville  ;  j'envoiay  le  lieutenant  du  gouverneur  de  La 
Cisterne  pour  donner  l'alarme  par  le  fons  à  main 
gauche;  ce  qui  ne  porta  pas  grand  profit,  d'autant 
que  les  ennemis  n'en  firent  nul  compte.  Et  comme 
nos  gens  furent  sur  un  petit  haut  près  de  la  ville, 
d'oii  on  descouvroit  tous  les  feux ,  et  les  gens  mesmes 
a  la  clarté  d'iceux,  un  des  capitaines  italiens  dict  à 
monsieur  de  Pied-Defou  et  aux  autres  :  Fedetei^)  el 
campo  :  ecco  la  cavallerie ^  ecco  la  gendarmerie; 
ecco  li  Tudescij,  ecco  li  Espagnoli  j  ecco  li  Italiani; 
leur  monstrantle  tout  avec  le  doigt:  Non  si  intrarehhe 
una  gâta,  hisogna  tornar  in  dietro ;  ce  qu'ils  firent. 
Or  je  demeuray  tousjours  sur  ceste  plate -forme, 
ayant  mon  mal  de  cuisse  qui  me  tuoit,  de  laquelle  je 

C')  «  Voyez  le  camp;  voici  la  cavalerie;  voilà  la  gendarmerie;  voilà 
«  les  Allemands,  les  Espagnols,  les  Italiens  (  leur  montrant  le  tout 
«  avec  le  doigt  )  :  on  ne  feroit  pas  entrer  un  chat  ;  il  faut  s'en  re- 
«  tourner.  » 

n'estois  encore  guery  ny  de  deux  ans  après;  voicy 
nos  gens  retournez  sur  la  poincte  du  jour,  et  me 
comptèrent  ce  qu'ils  avoicnt  veu,  dequoy  je  fus  bien 
marry.  Soudain  je  despesche  un  homme  en  poste  devers 
monsieur  le  mareschal,  qui  ne  sçavoit  pas  que  je  fusse 
à  La  Cisterne,  ains  me  pensoit  à  Carmagnolle  avec 
monsieur  de  Basse';  et  luy  manday  tout  ce  qui  en 
avoit  esté  faict,  et  qu'il  ne  falloit  point  avoir  espérance 
que  ces  capitaines-là  missent  les  poudres  dans  Sainct 
Damian  ;  j'en  avois  desja  faict  l'espreuve  :  le  priant 
qu'il  mandast  en  poste  à  Montcallier  au  capitaine 
Charry  (0,  qui  portoit  mon  enseigne,  que  soudain  il 
parlistavec  cinquante  des  meilleurs  soldats  que  j'eusse, 
sçavoir,  trente  arquebusiers  et  vingt  picquiers,  et  qu'il 
se  rendist  à  La  Cisterne  à  la  minuict.  Monsieur  le 
mareschal  trouva  estrange  quand  il  entendit  que  j'es- 
tois  là ,  et  depescha  un  homme  en  poste  au  capitaine 
Charry,  auquel  j'escrivois  pareillement  un  mot  en 
liaste:  ce  vaillant  jeune  homme,  plein  de  bonne  vo- 
lonté, ne  s'en  fit  pas  prier,  mais  tout  incontinent  il 
partit  avec  les  cinquante  soldats  ,  et  se  rendit  environ 
une  heure  après  minuict  à  La  Cisterne,  auquel  lieu 
je  luy  avois  faict  appresîer  dans  une  cave  trois  ou 
quatre  feux  de  charbon  et  une  table  longue  pleine  de 

(0  Jacques  Prévôt,  sieur  de  Charri.  C'était,  dit  Le  Laboureur,  un 
3Iontluc  en  valeur  et  en  orgueil,  et  qui  V awoit  pu  être  en  dignité',  s'il 
ne  se  fût  fait  de  trop  grands  ennemis  pour  l'atteindre.  Monlhic  eu 
parle  avec  beaucoup  d'éloges,  et  on  trouvera  dans  les  Mémoires  de  Boy- 
vin  du  Villars ,  des  détails  curieux  sur  sa  force  et  sur  sa  valeur.  En 
j563  ,  le  Roi  prit  les  enseignes  que  commandoit  Charri  ,  pour  former 
sa  garde  à  pied^  telle  fut  Poriginc  des  gardes -frai) cuises.  Charri  fut 
assassiné  suivant  les  uns,  ou  tué  en  duel,  selon  les  autres,  par  Chatel- 
Uer-Porlant. 

vivres;  et  avois-jo  fait  enserrer  les  vilains  d'un  coste', 
et,  pendant  que  les  soldats  beuvoyent,  je  les  faisois 
charger  avec  les  Suisses  ;  et  ne  voulus  plus  parler  aux 
capitaines  des  Italiens  pour  aller  avec  le  capitaine 
Charry,  mais  en  priay  un  de  me  bailler  son  enseigne , 
qu'on  nommoit  Pedro  Antonio ,  un  jeune  fol  esventé 
que  j'avois  cogneu  à  Montcallier,  et  l'avois  fait  mettre 
en  prison  deux  fois,  pour  des  follies  qu'il  faisoit  dans 
la  ville.  Je  le  tiray  à  part  et  luy  dis  :  «  Pedro  Antonio, 
«  je  te  veux  faire  plus  d'honneur  qu'à  ton  capitaine  : 
«  tu  as  veu  la  nuit  passe'e  quelle  faute  vous  autres 
«  avez  fait ,  de  ne  vous  efforcer  d'entrer  dans  la  ville , 
c(  et  vous  en  estes  retournez  avec  excuses;  de  ma  part, 
«  je  ne  prens  nulle  excuse  en  payement,  depuis  qu'il 
«  y  va  de  la  perte  d'une  ville  et  des  gens  de  bien  qui 
«  sont  dedans.  Je  sçais  bien  que  tu  as  assez  de  valleur, 
«  mais  tu  n'es  pas  sage;  et,  si  tu  veux  esprouver  ta 
«  sagesse  à  ce  coup ,  comme  tu  as  d'autresfois  fait  ta 
«  hardiesse,  je  te  promets  ma  foy  de  te  faire  donner 
ce  une  compagnie  à  monsieur  le  mareschal,  auquel 
«  l'occasion  se  présente  luy  faire  cognoistre  que,  comme 
«  tu  es  hardy,  tu  es  aussi  sage  pour  commander.  Je 
«  veux  que  tu  ailles  prendre  cinquante  hommes  de  la 
«  compagnie  de  ton  capitaine,  auquel  je  veux  dire 
«  tout  à  ceste  heure  qu'd  te  les  baille,  et,  au  sortir  de 
«  la  ville,  je  te  meltray  tous  les  paysans  et  les  Suisses 
c(  qui  portent  la  munition  au  milieu  de  tous  les  cin- 
«  quante  soldats  ;  et  veux  que  tu  amenés  deux  ou  trois 
«  sergens  que  je  te  feray  bailler  aussi  pour  en  mettre 
«  un  à  chasque  flanc  et  sur  le  derrière,  afin  de  don- 
«  ner  courage  à  tes  soldats  de  te  suyvre,  et  garder  que 
«  les  paysans  ne  s'escartent.  Mais ,  comme  le  capi- 

K  talne  Charry  ira  attaquer  un  corps  de  garde,  passe 
«  outre  sans  t'amuser  à  combattre,  sinon  que  quel- 
«  qu'un  se  presentast  devant  toy,  et  passe  tousjours  en 
«  avant,  soit  que  tu  rencontres  ou  non,  jusques  à  ce 
ce  que  tu  sois  à  la  porte  de  la  ville.  »  11  me  respon- 
dit  (0  :  Credete,  signor,  ch'  io  lo  faro  a  pena  di  mo' 
rir,  et  voi  connoscereti  che  Pietro  Antonio  sera  di- 
yenuto  saggio  •'  lors  l'embrassant ,  je  luy  dis  :  Io  ti 
promette  anchora  che  io  nii  recordero  di  tCj  et  che  ti 
sera  riconnesciuto  il  servisio  :  no  mi  mancar  di  ara- 
tia,  io  ti  giuro  perla  Nostra  Madonna  se  tu  non  f ai 
chello  che  un  huomo  da  hene  debbe  fare,  io  ti  faro 
un  tratlo  de  3Iontluco  ;  tu  sai  conio  io  ho  manegialo 
non  suono  quindeci  di  uno  d'elli  nuostri  facendo  d'il 
poltrone;  io  non  dimando  seno  un  puoco  di  prudenza 
con  prestezza.  Il  me  tint  ce  qu'il  m'avoit  promis,  car 
il  s'y  porta  bien  sagement:  les  capitaines  luy  baillè- 
rent tout  ce  qu'il  demandoit,  estans  bien  aises  d'en 
estre  deschargez.  Je  priay  aussi  Pied-Defou  et  autres 
nommez  que,  puisqu'ils  vouloient  entrer  dans  la  ville, 
il  falloit  qu'ils  y  entrassent  pour  l'aider  à  conserver  et 
non  pour  se  perdre,  ensemble  ce  qui  estoit  dedans, 
d'autant  que  la  conservation  d'icelle  ville  ne  consis- 
toit  qu'à  mettre  les  munitions  dedans,  et  qu'il  estoit 

(•)  «  Assurez-vous,  monsieur,  que  je  le  ferai,  ou  que  j'y  mourrai,  et 
pour  cette  fois,  vous  verrez  que  Pietro  Antonio  est  devenu  sage.  »  Lors 
l'embrassant,  je  lui  dis  :  «  Je  te  promets  encore  que  je  me  souviendrai 
«  de  toi,  et  que  le  service  que  tu  nous  rendras  sera  récompensé;  mais 
«  ne  manque  pas  à  ta  promesse,  car  je  te  jure  par  la  Vierqe  Marie, 
«  que  si  tu  ne  fais  pas  le  devoir  d'un  homme  d'honneur,  je  te  ferai  un 
«  trait  de  Montluc;  tu  sais  comme  j'ai  traité,  il  n'y  a  pas  quinze  jours, 
«  un  des  nôtres  qui  faisoit  le  poltron.  Je  ne  t«  demande  qu'un  peu  de 
«  prudence  et  de  la  promptitude.  » 

nécessaire  qu'ils  se  départissent  les  uns  aux  flancs,  les 
autres  sur  le  deiriere,  aux  fins  que  quand  le  capi- 
taine Charry  combattroit,  ils  donnassent  courage  aux 
gens  dePiedro  Antonio,  et  aux  paysans,  de  passer  ou- 
tre; ce  qu'ils  firent.  Or  tous,  tant  mes  soldats,  Ita- 
liens, que  les  paysans,  furent  advertis  par  moy  de 
tout  ce  que  les  uns  et  les  autres  dévoient  faire ,  ainsi 
sortir  de  la  ville  en  ce  raesme  ordre.  Je  dis  au  capi- 
taine Charry,  presens  mes  soldats ,  que  je  ne  les  vou- 
lois  jamais  plus  voir  s'ils  n'entroyent  ou  mouroient, 
tous  tant  qu'ils  estoient  de  ma  compagnie:  alors  il 
me  respondit  que  je  m'allasse  seulement  reposer,  et 
que  bien  tost  j'entendrois  de  ses  nouvelles  :  à  la  vérité 
c'estoit  un  soldat  sans  peur.  En  sa  trouppe  estoit  un  de 
mes  corporals,  nommé  Le  Turc,  picard  de  nation,  qui 
me  dit  :  «  Et  quoy,  faictes  vous  doute  que  nous  n'en- 
«  trions  dedans?  Par  la  mort  bien,  nous  aurions  bien 
«  employé  nostre  temps,  ayans  combattu  plus  de  cent 
«  fois  avec  vous,  et  tousjours  demeurez  victorieux, 
«  et  à  ceste  heure  cy  vous  faictes  doute  de  nous?  » 
Alors  je  le  sautay  embrasser  au  col ,  et  luy  dis  ces 
mots  :  «  Mon  Turc,  je  te  promets  ma  foy  que  je  vous 
«  estime  tant  tous,  que  je  m'asseure  que,  si  gens  au 
rt  monde  y  entrent,  vous  autres  y  entrerez.  »  Nous 
avions  des  chandelles  basses  pour  nous  esclairer,  afin 
que  les  sentinelles  du  camp  n'apperceussent  aucun  feu 
dans  La  Cisterne;  et  ainsi  ils  partirent,  et  je  m'en  al- 
lay  mettre  sur  la  plate -forme  sur  laquelle  j'avois  la 
nuict  auparavant  demeuré;  le  capitaine  de  là  dedans 
me  tenoit  tousjours  compagnie.  Or  au  bout  de  deux 
heures  fouys  une  grand  alarme  à  l'endroit  par  le- 
quel il  falloit  qu'ils  entrassent ,  et  grandes  arquebu- 

sades  ;  mais  cela  ne  dura  point  :  qui  me  fit  mettre  en 
crainte  que  nos  gens  fussent  repoussez,  ou  bien  que 
les  paysans  se  fussent  mis  en  fuitte;  lesquels,  comme 
ils  furent  sur  ce  haut  où  les  capitaines  italiens  avoient 
dit  qu'il  n'y  entreroit  un  chat,  firent  un  peu  alte: 
les  guides  leur  monstrerent  les  corps  de  garde,  des- 
quels, à  cause  de  la  grande  froidure  et  de  la  neige, 
les  sentinelles  n'estoient  pas  à  vingt  pas.  Le  capitaine 
Charry  appella   messieurs  de   Pied-Defou ,   Bourry, 
Sainct  Romain,  Pedro  Antonio,  et  leur  bailla  deux 
guides ,  s'en  reservant  une ,  et  leur  dit  :  «  Voy-là  le 
«  dernier  corps  de  garde  des  gens  de  pied,  car  le  de- 
«  meurant  c'est  cavallerie,  qui  ne  fera  pas  grands  ef- 
«  forts  à  cause  de  la  grand  neige  ;  dés  que  vous  me 
«  verrez  attaquer  ce  corps  de  garde,  passez  outre  le 
«grand  pas;   et   ne  vous  arrestez  ,   quoy  que  vous 
«  trouviez  sur  vostre  chemin ,  mais  vous  rendez  à  la 
«  porte  de  la  ville.  »  Tous  d'une  volonté  baissèrent 
la  teste  ;  le  capitaine  Charry  aborde  ce  corps  de  garde, 
lequel  il  mit  en  routte  sur  un  autre  corps  de  garde, 
et  tous  deux  prindrentla  fuitte;  puis  passa  outre  droit 
à  la  porte  de  la  ville,  où  il  trouva  ja  Pedro  Antonio 
arrivé.  Incontinent  délivrèrent  la  munition,  sans  y 
faire  autre  arrest,  sinon  que  messieurs  de  Chavigny 
et  Briquemaut  embrassèrent  le  capitaine  Charry,  et  le 
prièrent  de  me  dire  que,  puisque  j'estois  à  La  Cis- 
terne ,  ils  estoient  asseurez  d'estre  secourus  de  ce  qui 
leur  faisoit  besoin ,  et  qu'il  seroit  tres-necessaire  de 
leur  faire   tenir  de  la  munition  encore   d'avantage. 
Mais,  comme  l'on  s'amusoit  à  prendre  les  soldats  des 
corps  de  gardes  qui  s'en  estoient  fuys ,  dont  le  lende- 
main un  capitaine  en  fut  pendu,  le  capitaine  Charry 

et  Pedro  Antonio,  avec  les  paysans,  trouvèrent  les  en- 
nemis sur  C€S  entre-faites,  les  chargèrent  et  passèrent 
outre  ;  je  n'y  perdis  un  seul  soldat ,  italien  ny  Fran- 
çois, et  n'en  y  eut  un  seul  blesse',  mesmes  aucun 
paysant;  mais  tous  arrivèrent  à  La  Cisterne  estant 
desja  grand  jour,  me  trouvant  encores  sur  la  plate- 
forme. Je  despeschay  incontinent  vers  monsieur  le 
mareschal,  pour  le  prier  qu'il  m'envoyast  encore  de 
la  poudre ,  car  de  plomb  et  de  corde  ils  en  avoient 
assez  :  ce  qu'il  fit  tout  promptement  de  Qui  ers  en- 
hors,  auquel  lieu  il  s'estoit  remué,  pour  estre  plus  près 
de  moy. 

Voy-là  l'aage  que  doivent  avoir  les  capitaines  à  qui 
l'on  baille  les  charges  pour  exécuter  une  en! reprise 
hasardeuse  et  soudaine.  Je  puis  asseurer  avec  la  vérité 
que,  cent  ans  a,  ne  mourut  un  plus  brave  et  plus  sage 
iiy  mieux  advisé  capitaine  de  son  aage,  qu'estoit  le 
capitaine  Charry  ;  et  m'asseure  que  monsieur  de  Bri- 
quemaut  n'en  dira  pas  le  contraire,  encore  qu'il  soit 
de  la  religion  de  ceux  que  l'on  a  massacré  depuis  à 
Paris.  La  forme  de  sa  mort  (0,  je  n'ay  que  faire  de 
l'escrire,  car  le  Roy  et  la  Royne,  et  tous  les  princes 
de  la  Cour  le  sçavent  assez  :  aussi  est-ce  chose  indigne 
d'un  François.  Et  quand  je  l'eus  perdu,  ensemble  mon 
fils  le  capitaine  Montluc  ("2) ,  qui  fut  tué  à  Madère, 

(0  Voyez  ci-dessus  la  note  de  la  page  laS. 

(')  En  i568,  Pierre  Bertrand  de  Montluc,  dit  le  capitaine  Peyrot, 
second  fils  du  maréchal ,  forma  le  projet  de  bâtir  une  place  forte  dans 
le  royaume  de  Mélinde ,  de  Mozambique,  ou  de  Manicongo,  pour 
servir  de  retraite  aux  Français  qui  feroient  le  commerce  de  FAfrique 
et  des  Indes  orientales.  Il  arma  trois  gros  vaisseaux  et  quelques  bar- 
ques ,  avec  douze  cents  hommes  de  guerre.  Jeté  par  la  tempête  sur  les 
«ôtes  de  Madère  ,  ses  gens  voulurent  descendre  pour  faire  de  l'eau,  et 

appartenant  au  roy  de  Portugal,  il  me  sembla  que 
Ton  m'eust  couppé  mes  deux  bras,  parce  que  l'un  es- 
toit  le  mien  dextre,  et  l'autre  le  senestre.  Il  avoit 
nourry  le  capitaine  Montluc  tousjours  auprès  de  soy 
depuis  l'aage  de  douze  ou  treze  ans;  et  partout  où  il 
alloit,  ce  jeune  garçon  luy  estoit  tousjours  pendu  à  la 
ceinture  :  je  n'eusse  sçeu  luy  donner  un  meilleur  pré- 
cepteur que  celuy-là  pour  luy  apprendre  qu'est-ce 
que  de  la  guerre  ;  aussi  en  avoit-il  retenu  beaucoup, 
pouvant  dire  sans  honte,  encore  que  ce  fut  mon  fils, 
que,  s'il  eust  vescu,  c'eust  esté  un  grand  homme  de 
guerre ,  prudent  et  sage  :  mais  Dieu  en  a  autrement 
disposé.  Laissant  ces  propos  (  qui  me  tirent  les  larmes 
des  yeux  ),  je  retourneray  à  nostre  faict. 

Monsieur  de  Briquemaut  me  manda  parle  capitaine 
Charry  qu'ils  n'avoient  nul  ingénieur  là  dedans,  ny 
homme  qui  sçeust  dire  où  falloit  mettre  un  gabion; 
dequoy  il  me  prioit  en  adverlir  monsieur  le  mares- 
chal  :  me  prioit  aussi  de  luy  vouloir  faire  retourner 
le  capitaine  Charry  avec  mes  cinquante  soldats,  car 
il  les  estimoit  autant  que  la  meilleure  compagnie  qu'il 
eust  là  dedans,  et  qu'en  recompense  à  jamais  il  se 
rendroit  serviteur  mien  :  ce  que  je  fis.  Monsieur  de 
Gobas  (0  qui  est  aujourd'huy  estoit  lors  de  ma  com- 

furent  reçus  à  coups  de  canon  par  les  Portugais,  quoique  la  France  fût 
en  paix  avec  eux.Monlluc,  indigné,  mit  huit  cents  liommes  à  terre,  mas- 
sacra tous  les  Portugais  qui  se  trouvèrent  sur  sa  route  ,  marcha  sur  la 
capitale ,  la  força  et  la  saccagea  5  mais  comme  il  attaquoit  la  grande 
église ,  oii  une  partie  de  la  garnison  se  défendoit  encore ,  il  reçut  ua 
coup  de  mousquet  à  la  cuisse,  et  mourut  peu  de  jours  après. 

(')  Il  y  avoit  au  temps  de  Montluc  trois  Gohas  frères  :  l'ainé,  brave 
et  vaillant  soldat  et  capitaine,  dit  Brantôme,  et  qui  avoit  été  fort 
aventureux,  vint  mourir  à  La  Rochelle  [iSjS]  d'une  petite  arquebii- 

21.  9 

pagnie  et  du  nombre  des  cinquante ,  jeune  de  dix-sept 
ans ,  et  sur  son  commencement  qu'il  avoit  pris  les  ar- 
mes. Monsieur  le  mareschal  envoya  en  poste  à  Albe, 
pour  faire  venir  les  ingénieurs  qui  y  estoient,  dont 
le  chevalier  Pveloge  en  estoit  un.  Et,  comme  le  capi- 
taine Charry  fut  arrivé ,  les  picquiers  prindrent  de  la 
poudre  en  ceinture,  ainsi  que  les  autres  avoient  faict 
auparavant;  et  ne  voulut  escorte  aucune,  mais  alla 
prendre  le  chemin  un  peut  à  main  droite,  par  le 
quartier  de  leur  cavallerie,  et  donna  à  travers,  et 
passa  sans  perdre  un  homme;  il  sçavoit  tresbien  pren- 
dre son  party.  Incontinent  qu'il  fut  arrivé,  il  pria 
messieurs  de  Briquemaut  et  de  Chavigny  de  luy  lais- 
ser garder  le  fossé;  ce  qu'ils  luy  accordèrent  :  et  se 
couvrit  là  dedans  de  bois,  tables  et  gabions.  Et,  tout 
incontinent  que  les  guides  furent  de  retour  à  moy,  je 
despeschay  vers  monsieur  le  mareschal,  luy  donnant 
advis  de  tout,  le  suppliant  qu'il  m'envoyast  le  capi- 
taine Caupenne,  mon  lieutenant,  avec  autres  cin- 
quante soldats  des  miens  :  ce  qu'il  feit;  et,  deux  jours 
après  son  arrivée,  je  fis  bazarder  pour  leur  apporter 
encore  des  poudres.  Il  alla  du  coslé  de  la  gendarme- 
rie, où  les  ennemis  avoient  mis  un  corps  de  garde  de 
gens  de  pied,  qui  prindrent  la  cargue  d'assez  loin; 
mais  il  fit  tant,  qu'il  meit  la  poudre  sur  le  bord  du 
fossé  de  la  porte  ;  et  par  luy  me  mandèrent  les  susdits 
seigneurs  recommandations,  avec  advertissement  d'as- 
seurer  monsieur  le  mareschal  qu'il  n'eust  plus  crainte 

zade  à  la  jambe  qui  n'étoit  nullement  dangereusej  le  deuxième  fut  tm- 
à  la  prise  de  Saint-Valery  ;  le  troisième,  capitaine  de  la  garde  du  Roi, 
massacre  eu  Bcarn ,  après  la  prise  d'Ortliez  par  Montgommciy ,  on 
i56q. 

que  la  place  se  perdit ,  parce  qu'ils  avoient  à  cest 
heure  tout  ce  qui  leur  faisoit  besoin.  Le  baron  de 
Cliipy,  qui  estoit  à  Albc  avec  monsieur  de  Bonivet,  se 
voulut  essayer  d'y  mettre  des  poudres  du  coste'  d'Albe, 
et  chargea  de  la  sorte  qu'avoient  fait  les  miens; 
mais  il  y  perdit  les  poudres  et  les  paysans,  avec  pres- 
que tous  ses  soldats;  au  moins  n'en  y  entra  que  luy 
quatorziesme  ou  quinziesrae.  En  toutes  choses  il  y  a 
de  l'heur. 

Or  le  camp  y  demeura  seize  ou  dixsept  jours  de- 
vant, et  la  batterie  dura  sept  jours  (0.  César  de  Naples 
avoit  fait  deux  mines  qui  alloient  par  dessus  le  fossé,  à 
l'endroit  de  la  bresche ,  lesquelles  estoient  dcsja  près 
de  la  muraille.  Un  pionnier  se  sauvant,  fut  pris  de 
nos  Italiens,  qui  me  dict  le  tout:  lequel,  incontinent 
la  nuict  venue,  je  baillay  au  capitaine  Mauries  (qui 
estoit  pour  lors  mon  sergent,  et  à  ceste  guerre  dernière 
a  esté  sergent  major  à  Bordeaux  près  monsieur  Mont- 
ferrand  (2)  )  qui  l'attacha,  et  ne  voulut  qu'un  autre  soldat 
et  une  guide  pour  le  conduire  ;  lequel  le  mena  si  bien, 
qu'il  ne  trouva  que  deux  sentinelles  par  le  chemin,  les- 
quelles soudainement  se  retirèrent  au  corps  de  garde. 

(')  De  Tliou  rapporte  ce  siège  d'après  Montluc,  dont  il  suit  exacte- 
ment le  récit. 

Boyvin  du  Yillars  n'est  pas  d'accord  avec  Montluc  sur  la  durée  de 
ce  siège,  dont  il  rapporte  les  détails  d'une  manière  difFèrentej  mais, 
en  rapprochant  les  deux  relations,  celle  de  Montluc  donne  une  idée 
claire  et  positive  des  événemens,  tandis  que  l'autre  offre  de  l'obscurité 
et  même  des  contradictions. 

(')  Montferrand  étoit  gouverneur  et  maire  de  Bordeaux  lors  du 
massacre  de  la  Saint-Bartliélemy.  Il  fit  exécuter  les  ordres  de  la  Couv 
dans  cette  ville  avec  beaucoup  de  cruauté.  Il  fut  tué  en  iS"]^,  au 
siège  de  Geusac. 

9- 

Ainsi  il  passa,  et  mena  le  pionnier  dans  la  ville,  dans 
laquelle  il  demeura  tout  le  jour  ;  et ,  comme  le  jour 
fut  grand,  messieurs  de  Chavigny  et  de  Briquemaut  le 
menèrent  sur  la  muraille  de  la  batterie ,  duquel  lieu 
il  recogneut  en  quelle  part  se  faisoit  la  mine.  Inconti- 
nent ils  descendirent  au  fossé,  et  commencèrent  à  le 
coupper  et  gratter,  tellement  que  bien  tost  après  ils 
descouvrirent  les  trous,  et  depuis  nous  entendismes 
qu'il  ne  s'en  fallut  de  gueres  qu'ils  n'y  attrappassent 
César  de  Naples,  qui  estoit  là  pour  recognoistre  la 
mine.  Or  les  deux  jours  derniers  ils  firent  une  grande 
batterie,  et  avoit  fait  faire  le  sieur  dom  Ferrand  grand 
quantité  de  fascines  que  les  soldats  espaignols,  ita- 
liens et  allemans  jettoient   dedans,  ayant  couppé  la 
contre-escarpe   en  deux  ou  trois  lieux;  mais  autant 
qu'ils  en  jettoient,  le  capitaine  Charry,  qui  estoit  de- 
dans ,  les  retiroit  dans  la  ville  par  un  trou  qu'ils 
avoient  au  dssous  de  la  bresclie;  de  sorte  que,  pensant 
que  ledit  fossé  fut  reraply,  ils  l'envoyèrent  recognois- 
tre en  plain  jour,  estant  en  bataille  pour  donner  l'as- 
saut ;  mais  ils  trouvèrent  qu'il  n'y  avoit  rien,  et  alors 
firent  grand  diligence  de  la  batterie  deux  jours ,  et  si 
tiroient  une  bonne  partie  de  la  nuict,  à  la  clarté  de  la 
lune.  Voyans  la  bonne  contenance  que  tenoyent  nos 
gens  là  dedans,  et  que  leurs  mines  ny  fascines  ne 
leur  avoient  de  rien  servy,  délibèrent  de  ne  donner 
poinct  l'assaut,  ains  de  lever  le  siège;  et,  la  dernière 
nuict  qu'ils  eurent  achevé  la  batterie ,  j'y  fis  encores 
entrer  le  capitaine  Mauries,  qui  entendit  que  le  camp 
se  levoit  et  comme  ils  retiroient  l'artillerie;  car  mes- 
sieurs  de    Chavigny   et  de  Briquemaut,  avant  qu'il 
parlist  de  là,  voulsirent  qu'il  entendist  comme  il  se  le-, 

voit,  à  la  vérité  pour  m'en  porter  les  nouvelles.  Ainsi 
passa  et  repassa  tout  à  son  aise  sans  trouver  per- 
sonne ,  pource  que  tout  le  camp  estoit  desja  en  ba- 
taille et  hors  des  loges.  Comme  il  fut  arrivé  devers 
moy,  environ  deux  iieures  avant  le  jour,  je  lesdepes- 
chay  incontinent,  sur  de  bons  chevaux,  vers  monsieur 
le  mareschal,  lequel  il  trouva  encores  au  lict ,  pour- 
ce  qu'il  n'avoit  dormy  une  seule  goutte  de  toute  la 
nuict,  ayant  demeuré  tout  le  jour  avec  monsieur  le 
président  Birague  et  le  sieur  Francisco  Bernardin  au 
dessus  de  Rive  de  Quiers,  qui,  comme  ils  n'ouyrcnt, 
environ  les  deux  heures  après  niidy,  plus  tirer  l'ar- 
tillerie, ayant  demeuré  là  jusques  à  une  heure  de 
nuict  sans  rien  entendre ,  tindrent  la  place  pour  per- 
due ou  capitulée  :  mais  le  matin,  un  peu  après  le  sCt 
leil  levant,  et  ainsi  que  le  valet  de  chambre  eust  ou- 
vert, comme  le  capitaine  Mauries  luy  eut  porté  les 
nouvelles,  je  vous  laisse  penser  la  joye  qu'il  en  eut  :  il 
me  manda  soudain  que  je  m'en  revinsse  le  trouver. 

Or  je  fis  là  un  tour  de  jeune  capitaine:  car,  comme 
le  capitaine  Mauries  me  dict  que  le  camp  se  levoit,  je 
m'en  allay  en  grand'liaste  à  Sainct  Damian;  et  avissi 
tost  que  le  capitaine  Charry,  qui  estoit  sur  la  mu- 
raille, me  vit  venir,  il  sortit  dehors  avec  mes  autres 
soldats;  dequoy  je  fus  bien  marry.  Les  ennemis  s'es- 
toient  mis  derrière  une  petite  montaigne,  le  ventre  à 
terre,  et  avoient  laissé  quinze  ou  vingt  arquebusiers 
à  la  descouverte.  Je  les  allay  attaquer,  et  les  chargeay; 
mais,  comme  je  fus  à  quatre  pas  des  autres,  ils  se 
levèrent  et  me  chargèrent  de  cul  et  de  teste ,  tellement 
qu'ils  me  menèrent  battant  tout  contre  la  ville,  la- 
quelle me  secourut  (et  bien  pour  moy)  de  dessus  la  mu^ 

raille  à  coups  cl'aïquebusades.  Là  le  capitaine  Cliany 
fut  pris  et  blessé,  et,  sans  mon  lieutenant  que  j'avois 
laissé  aux  gabions,  ils  m'avoient  taillé  en  pièces  avec 
tous  les  cinquante  du  capitaine  Charry.  Je  perdis  sept 
ou  huict  soldats,  desquels  il  en  y  eut  trois  de  morts; 
monsieur  de  Gohas  fut  une  fois  enveloppé,  et  puis  es- 
cliappa.  L'aise  que  j'avois  de  voir  le  siège  levé,  et 
l'envie  d'avoir  quelque  prinse  sur  les  ennemis ,  me  fit 
mal  à  propos  faire  ceste  escapade.  Cela  faict,  je  m'en 
retournay  à  La   Cisterne,  après  avoir  veu  messieurs 
de  Chavigny  et  de  Briquemaut,  et  le  soir  me  rendis 
à  Quiers;  auquel  lieu  je  fus  aussi  bien  venu  de  mon- 
sieur le  mareschal  et  de  tous  ceux  qui  estoient  avec 
luy,  que  homme  eust  sçeu  estre.  Lequel  sieur  mares- 
chal despescha  monsieur  de   Biron  devers  le  Roy, 
pour  luy  porter  le  succez  du  siège ,  et  luy  demanda 
une  place  de  gentilhomme  de  la  chambre  pour  moy  ; 
et  aussi,  pour  la  grand'  instance  et  supplication  que  je 
luy  fis,  estant  souvent  en  douleur  de  ma  cuisse,  il  me 
deschargea  de  Testât  de  maistre  de  camp,  encores 
que   ceste   requeste   ne  fust  gueres  aggreable  audit 
sieur  maresciial;  mais,  pour  me  gratifier  de  tout  ce 
que  je  luy  eusse  sçeu  demander,  il  voulut  me  conten- 
ter. Et  estant  ledict  seigneur  de  Biron  (0  à  la  Cour, 

(•)  Armand  de  Gontaut,  baron  de  Biron,  dit  le  Boiteux,  maréchal 
de  France  ,  chevalier  des  ordres  du  Roi ,  gouverneur  de  La  Eochelle  , 
Aunis  et  Saintonge  ,  et  capitaine  de  cent  hommes  d'armes.  II  ëtoit  sur 
la  liste  de  ceux  qui  dévoient  être  massacres  à  la  Saint-Barthélémy  \ 
mais  il  se  retira  à  l'arsenal  :  il  fit  pointer  deux  coulevrines  à  la  porte , 
et  refusa  de  livrer  le  jeune  La  Force  ,  âgé  de  douze  ans ,  qui  avoit 
échappé  au  massacre.  Il  fut  un  des  premiers  qui  se  rangèrent  du  côté 
de  Henri  IV,  après  la  mort  de  Henri  III.  Tué  au  siège  d'Epcrnay  d'un 
boulet  de  canon,  en  1592,.»  soixante-huit  ans. 

le  Roy  ne  voulut  donner  ledict  estât  de  maistre  de 
camp,  que  préalablement  il  ne  fust  mieux  informe'  à 
qui  il  le  devoit  donner;  et  ordonna  que  monsieur  le 
mareschal  nommeroit  un  homme,  monsieur  de  Bo- 
nivet  vm  autre ,  et  que  j'en  nommerois  un  autre.  Je 
nommay  monsieur  de  Cliipy;  qui  fut  cause  que  le- 
dict sieur  de  Biron  fut  longuement  à  la  Cour,  pour 
les  allées  et  venues  qu  il  fallut  faire  :  et  cependant  je 
demeuray  tousjours  chargé  dudict  estât  de  maistre  de 
camp,  jusques  au  retour  dudict  seigneur  de  Biron 
(lequel  lors  portoit  le  guidon  de  monsieur  le  mares- 
chal), qui  m'en  apporta  la  descharge,  ayant  le  Roy- 
donné  iceluy  estât  au  baron  de  Chipy,  que  j'avois 
nommé;  et  de  mesmes  m'apporta  la  place  de  gentil- 
homme de  la  chambre,  car  il  ne  voulut  partir  qu'il 
ne  me  vist  enroollé  en  une  place  des  vieilles  qui  avoit 
vaqué  ;  et  si  me  porta  la  patente  du  gouvernement 
d'Albe  (0,  à  quoy  je  n'avois  jamais  pensé,  et  moins 
estioié  que  le  Roy  me  preferast  à  trois  ou  quatre  au- 
tres pour  lesquels  monsieur  le  mareschal  avoit  es- 
crit.Voylà  des  services  que  je  fis  au  Roy  et  à  monsieur 
le  mareschal ,  à  quinze  ou  vingt  jours  l'un  de  l'autre. 
Or,  mes  compagnons,  celuy  est  bien-heureux  qui 
faict  service  à  son  roy  sous  un  sien  lieutenant  qui  ne 
celé  pas  l'honneur  de  ceux  qui  font  quelque  chose 
remarquable,  comme  ne  faisoit  pas  monsieur  le  ma- 
resciial  de  Brissac  ;  car  oncques  homme  ne  fit  rien 
auprès  de  luy  qui  fust  digne  que  le  R^oy  l'entendist, 
qu'il  ne  l'en  advertist  :  il  ne  desroboit  pas  l'honneur 
d'autruy  pour  s'en  enrichir;  il  ne  celoit  la  valeur  du 

(')  Ce  gouvernement  fut  donné  l'année  suivante  à  Lyoux ,  frère  de 
Montluc ,  lorsque  ce  dernier  fut  envoyé  à  Sienne. 

plus  gi'and  jusques  au  petit.  Et,  comme  Dieu  voudra 
que  vous  serez  employé  auprès  de  tels  lieutenans  de 
Boy,  ne  craignez  point  à  bazarder  vos  vies,  et  y  mettre 
toute  vostre  diligence  et  vigilance  à  leur  faire  service: 
j'entends,  si  vous  avez  envie  de  parvenir  par  les  armes 
et  par  la  vertu  ;  sinon ,  retirez-vous.  C'est  un  extrême 
regret  à  celuy  qui  a  exposé  sa  vie  pour  faire  quelque 
chose  de  bon ,  quand  on  celé  son  nom  à  son  prince , 
duquel  nous  devons  tous  dépendre.  Il  n'y  a  larrecin 
qui  excède  celuy  qu'on  faict  de  l'honneur  d'autruy  jet 
cependant  la  pluspart  des  généraux  des  armées  ne  faict 
pas  conscience  de  cela. 

Pendant  que  le  seigneur  de  Biron  estoit  à  la  Cour, 
demeurant  chargé   de  Testât  de   maistre  de   camp, 
comme  dict  est,  et  au  commencement  de  juing,  que 
les  bleds  commençoient  à  meurir,  le  seigneur  doin 
Ferrand  ne  voulut  point  laisser  ce  grand  camp  qu'il 
avoit,  inutille,  ains,  à  la  persuasion  de  monsieur  de 
La  Trinitat  (0,  frère  du  comte  de  Bene,  vint  assié- 
ger Bene  ;  et  luy  fit  entendre  ledict  seigneur  de  La 
Trinitat  qu'il  coupperoit  l'eauë  qui  alloit  dans  la  ville 
faire  moudre  les  moulins,  et  qu'il  n'y  avoit  poinct  de 
bleds  ny  farines  dans  icelle  pour  un  mois,  l'asseurant 
qu'il  luy  feroit  gaigner  une  paye  pour  ses  soldats,  fai- 
sant coupper  le  bled  qui  commençoit  à  estre  meur, 
et  soudain  le  faire  battre  par  deux  ou  trois  cens  vi- 
lains qu'il  meneroit  avec  luy,  sçachant  bien  que  ceux 
des  Langues  et  de  Bernisse  La  Paille  le  voudroient 
achepter,  et  qu'ainsi  dans  un  mois  ils  rendroient  la 

(■)  Luc  de  La  Coste  ,  comte  de  La  Trinité,  qui  servoit  dans  les  trou- 
pes de  TEmpereur ,  tandis  que  son  frère  ,  Jean-Louis  de  La  Coste , 
comte  de  Bene,  combattoit  pour  la  France. 

ville  sans  tirer  coup  de  canon.  Monsieur  de  Savoye , 
qui  estoit  jeune,  et  la  première  fois  qu'il  estoit  entré 
en  arme'e,  y  estoit;  et  vindrent  mettre  leur  camp  au- 
près de  Bene,  un  mil  sur  le  bord  d'une  rivière  qu'il  y 
a,  de  laquelle  ils  coupperent  l'eauë,  de  sorte  qu'il 
n'en  venoit  pas  une  goutte.  Or  par  maliieur  monsieur 
le  mareschal  avoit  ordonné  à  un  gouverneur,  lequel 
je  ne  veux  nommer,  d'y  faire  apporter  douze  cens  sacs 
de  bled  et  farine,  moitié  de  l'un  et  moitié  de  l'autre, 
de  son  gouvernement,  comme  il  esloit  de  coustume. 
Je  ne  veux  point  mettre  par  escrit  l'occasion  pour- 
quoy  ledit  gouverneur  n'y  envoya  lesdites  munitions, 
car  il  toucheroit  trop  à  son  honneur  :  aussi  je  ne  veux 
dire  mal  de  personne.  Monsieur  le  président  de  Bi- 
rague  sçait  bien  les  raisons,  pource  qu'il  estoit  au 
conseil  quand  monsieur  le  mareschal  m'envoya  qué- 
rir, où  il  en  fut  fort  parlé  et  disputé.  Le  camp  de 
l'ennemy  estoit  desja  devant  Bene  il  y  avoit  huict 
jours,  et  ne  faisoit  pas  grand  semblant  de  l'assaillir, 
espérant  qu'il  l'auroit  bien  tost  par  faute  de  vivres, 
encores  que  la  ville  fust  assez  forte,  et  que  le  comte  et 
la  comtesse  estoient  fort  affectionnez  au  service  du 
Roy.  Il  n'y  avoit  en  tout  que  trois  compagnies  de 
gens  de  pied  dedans,  qu'estoient  celle  du  comte,  celle 
du  jeune  La  Molle  et  celle  de  Louys  Duc,  qui  est 
du  Mondevy,  faisant  en  tout  deux  compagnies  ita- 
liennes et  une  françoise.  Ledit  capitaine  La  Molle  es- 
toit malade ,  et ,  par  ordonnance  des  médecins ,  pour 
changer  d'air,  s'estoit  faict  porter  au  Montdevy  -,  et  n'a- 
voit  ledit  seigneur  comte  avec  luy  chefs,  que  ledict 
Louys  Duc,  et,  qui  pis  est,  n'ayant  jamais  esté  as- 
siégé, se  Yoyoitbien  empesché,  n'ayant  personne  au- 

près  de  luy  qui  entendist  à  la  defience  d'un  siège.  C'est 
une  allaire  où  les  plus  habilles  se  trouvent  eslonnez 
quand  ils  voyent  une  furieuse  sonnerie,  s'ils  n'ont  au- 
tresfoisveu  une  telle  dance.  Et  d'autre  part  il  se  voyoit 
sans  munition  aucune  :  de  sorte  qu'il  se  résolut  dad- 
vertir  monsieur  le  maresclial  du  tout,  et  de  la  crainte 
qu'il  avoit  que  la  place  se  perdist,  comme  il  avoit  juste 
raison  ,  estant  celuy  qui  y  avoit  le   plus   d'mterest , 
parce  que  la  place  estoit  sienne.  11  despesclia  donc  le 
lieutenant  de  la  compagnie  de  Louys  Duc,  lequel  ar- 
riva au  sortir  du  disner  de  monsieur  le  marescli;il, 
estant  pour  lors  à  CarmagnoUe,  et  avec  luy  messieurs 
de  Bonivet,  président  Birague,  d'Aussun  ,  Francisco 
Bernardin,  La  Motlie-Gondrin,  et  quelque  autre,  du- 
quel ne  me  peut  souvenir.  Comme  monsieur  le  ma- 
resclial ouit  la  créance  du  comte ,  et  entendant  qu'il 
n'y  avoit  point  de  vivres,  et  que  le  gouverneur,  que 
je  ne  veux  nommer,  n'en  y  avoit  point  faict  apporter, 
comme  il  luy  avoit  ordonne',  combien  que  tousjours 
luy  faisoit  entendre  l'avoir  fait,  il  entra,  luy  et  toute 
la  compagnie  en  un  grand  desespoir,  tenant  la  place 
pour  perdue,  n'ayant  monsieur  le  mareschal  moyen 
aucun   pour  la  secourir,  d'autant  qu'il  n' avoit  pas 
gens  pour  résister  à  la   tierce   partie    du   camp    de 
l'ennemy.  Or   il  demanda   au   lieutenant  quel   capi- 
taine desiroit  le  comte  qui  allast  devers  luy  pour  le 
secourir;  il  luy  dit  qu'il  m'aimoit  fort,  et  disoit  sou- 
vent que  je  l'avois  une  fois  secouru ,  et  qu'il  voudroit 
qu'il  luy  eust  cousté  la  moitié  de  son  bien  ,  et  que  je 
fusse  là  avec  luy.  Je  ne  faisois  lors  que  sortir  d'une 
fièvre ,  dont  j'en  avois  toutes  les  lèvres  gastées  et  la 
bouche  enlevée.  Monsieur  le  mareschal  me  manda  par 

son  vallet  de  chambre  venir  à  son  logis,  et  le  trouvay 
en  ceste  fascherie.  Il  me  fit  compter  par  ledit  lieute- 
nant l'extrémité  en  quoy  se  trouvoit  Bene,  se  com- 
plaignant  du  gouverneur  qui  l'avoit  trompé,  et  me 
pria  bien  fort  me  vouloir  aller  jetter  dedans.  Alors  je 
luy  respondis  :  «  Que  voulez  vous  que  j'y  face,  n'y 
«  ayant  bled  ny  farines  ?  Je  ne  suis  pas  pour  faire  mi- 
«  racles.  »  A  quoy  il  me  respondit  qu'il  avoit  telle  opi- 
nion de  moy,  ensemble  toute  la  compagnie, que,  si  je 
pouvois  entrer  dedans,  la  place  ne  se  perdroit  point, 
et  que  je  trouverois  quelque  expédient. 

Un  chacun  sçait  comme  ces  seigneurs,  quand  ils 
veulent  faire  entreprendre  à  un  homme  une  chose  im- 
possible ,  le  sçavent  bien  louer  et  flatter;   car  il  m'alla 
représenter  Lans,  Sainct  Damian,  et  autres  lieux  où 
je  m'estois  trouvé,  ayant  esté  tousjours  si  heureux,  que 
tout  m'estoit  succédé  à  mon  désir.  Monsieur  le  prési- 
dent Birague  me  commença  à  prendre  de  l'autre  costé 
à  persuader.  Monsieur  de  Bonivet  et  les  autres  ne  di- 
soient mot,  cognoissant  bien  que  l'entreprise  estoit ha- 
sardeuse pour  la  perte  de  l'honneur,  et  que  à  la  fin  il 
faudroit  venir  à  une  capitulation,  comme  monsieur  le 
mareschal  mesmes  me  dit  qu'au  dernier  refuge  il  fau- 
droit passer  par  là.  Alors  je  luy  dis  que  j'aimerois 
mieux  estre  mort  que  si  l'on  me  trouvoit  en  escritures , 
et  que  j'eusse  capitulé  ny  rendu  une  place  y  estant 
entré  pour  la  sauver  ;  mais  que  j'y  ferois  ce  que  Dieu 
me  conseilleroit,  en  l'aide  duquel  je  me  fiois.  Alors 
monsieur  de  Bonivet  commanda  à  douze  ou  quinze 
gentils-hommes  des  siens  de  venir  avec  moy ,  dont  le 
gouverneur  La  Mothe-Pvouge  en  estoit  un  du  nombre, 
qui  est  encores  en  vie  :  et  en  pris  autant  des  miens,  fai- 


l4o  [l553]    COMMENTAIRES 

sans  en  tout  trente  chevaux ,  sans  mener  aucun  vallet , 
que  moy,  un  cuisinier,  et  un  vallet  de  chambre  :  et  es- 
ciivit  au  vicomte  de  Gordon  à  Savillan  qu'il  me  baillast 
une  bonne  guide,  et  au  capitaine  Théodore  Bedei- 
gne  (0,  quil  me  fist  escorte  avec  sa  compagnie.  Ces- 
toit  un  samedy.Le  dimanche  matin,  au  point  du  jour, 
j'entray  dans  Bene.  Que  qui  fera  ouyr  le  comte  en  sa 
conscience,  s'il  est  en  vie,  il  dira  que  ce  fut  une  des 
plus  grandes  joyes  qu'il  eut  jamais  :  et  en  tesmoignera 
autant  madame  la  comtesse  sa  mère ,  et  toute  la  ville. 
Je  me  mis  soudain  à  dormir  au  chasteau ,  et  deux  heu- 
res après  nous  dinasmes  :  monsieur  le  comte  assigna 
tous  les  grands  de  la  ville,  massons  et  charpentiers 
aussi,  et  les  fit  venir  à  la  maison  de  la  ville,  auquel 
lieu  monsieur  le  comte,  madame  la  comtesse,  et  tous 
nous  rendismes. 

Là  je  proposay  tout  ce  (jui  nous  estoit  besoin  de  faire. 
Monsieur  le  comte  proposa  le  peu  qu'il  y  avoit  de  mu- 
nitions, qui  n'estoient  que  cinquante  ou  cinquante 
deux  sacs  de  bled.  La  ville  remonstra  qu'elle  n'en  avoit 
pour  huict  jours  :  de  sorte  qu'encore  que  la  ville  soit 
assise  en  bon  lieu,  ils  se  trouvèrent  à  l'extrémité,  pour 
estre  au  bout  de  l'anne'e  ;  et  d'autre  part,  ils  avoient 
vendu  tous  leurs  bleds  aux  Genevois,  et  à  ceux  devers 
Savonne  ;  car  il  se  vendoit  trois  escuz  sol  le  sac.  Monsieur 
le  comte,  qui  tousjours  a  esté  homme  de  grand  des- 
pence, avoit  vendu  tous  les  siens,  sur  l'espérance  de 
douze  cens  sacs,  que  le  gouverneur,  que  je  ne  veux 
nommer,  y  devoit  mettre.  Nous  disputâmes,  quand 
bien  nous  aurions  des  bleds,  comment  nous  les  ferions 
moudre  :  mais,  dés  incontinent  que  monsieur  le  comte 

(0  Théodore  Bcdeigne,  capitaine  d'Albanois. 

m'eut  dit  où  estoit  le  camp,  je  compris  que  je  recou- 
vrerois  des  bleds ,  combien  que  je  n'en  voulus  rien  dire 
à  personne  jusques  au  retour  du  conseil,  que  je  le  dis 
à  monsieur  le  comte,  et  à  madame  seulement.  Au 
conseil  se  présenta  un  petit  homme,  masson,  aagé  de 
plus  de  soixante  ans,  qui  dict  avoir  tire'  plusieurs 
pierres  pour  mettre  sur  les  fosses  des  morts,  d'un  ro- 
cher qu'il  nomma  près  de  là,  et  qu'il  pensoit  que  qui 
tireroit  ces  pierres  de  dessus  les  morts ,  qu'elles  seroient 
quelques  peu  bonnes  pour  faire  des  meules,  si  du  tout 
non.  Alors  nous  députâmes  deux  de  la  ville  avec  ma- 
dame la  comtesse,  qui  y  voulut  aller  pour  en  faire 
l'essay  avec  les  massons.  Ladicte  dame  arriva  avec 
une  grande  joye,  et  s'offrit  elle  mesraes  de  prendre  la 
peine  défaire  faire  les  meules  :  je  ne  le  voulois  endu- 
rer; mais  à  la  fin  il  fallut  qu'elle  fut  crue;  et  fît  si 
grand  diligence ,  qu'en  deux  jours  et  deux  nuicts  elle 
en  eut  onze  complettes ,  lesquelles  furent  distribuées 
à  ceux  de  la  ville,  qui  s'ojjligerent  de  nourrir  les  sol- 
dats, mais  qu'on  trouvast  moyen  d'avoir  des  bleds.  Or 
nous  arrestasmes  avec  ceux  de  la  ville  qu'à  une  heure 
de  nuict  ils  me  rendroient  cinq  ou  six  cens  hommes  et 
femmes,  les  uns  portant  de  petites  cordes,  les  autres 
ferremens  servans  à  coupper  les  bleds  ;  et  que  les  por- 
tes de  la  ville  seroient  fermées,  aux  fins  que  personne 
ne  peust  sortir  pour  donner  aucun  advis  à  l'ennemy; 
car  monsieur  de  LaTrinitat  avoit  quelques  amis  dans  la 
ville ,  de  quoy  monsieur  le  comte  mesmes  se  doutoit.  Puis 
depeschay  deux  hommes  de  la  ville,  qui  allèrent  por- 
terune lettre  au  capitaine  HieronymCO,  fils  du  colonel 

(0  Hiéronime,  ou  Jérôme  de  Turin  ,  fils  du  fameux  capitaine  Jeau 
de  Turin  :  il  fut  tué  à  la  bataille  de  Saint-Denis ,  en  iSôj. 

Jean  de  Thuiin,  qui  estoit  à  une  petite  ville  de  la- 
quelle ne  me  souvient,  mais  estoit  à  un  mil  du  lieu  où 
les  ennemis  avoient  couppé  l'eauëj  et  le  piiois  que 
ceste  nuict  là  il  s'essayast,  en  une  sorte  ou  autre,  de 
racoustrer  ce  que  les  ennemis  avoient  rompu,  et  qu'il 
s'efforçast  de  nous  faire  venir  de  l'eauë,  s'il  estoit  pos- 
sible. Lequel  ceste  nuict  là  mesmes  exécuta  mon  ad- 
vertissement,  combien  qu'il  fust  un  bien  jeune  gentil- 
homme, et  croy-je  qu'il  n'avoit  pas  vingt  ans  alors.  Or 
nous  nous  retirasmes  attendant  la  nuict  :  et,  comme 
nous  fusmes  au  cbasteau,  je  dis  à  monsieur  le  comte 
qu'il  falloit  que  nous  en  allissions  tous  seuls  par  dessus 
les  murailles  pour  regarder  le  champ  de  bled  qui  se- 
roit  plus  près  de  la  ville ,  lequel  il  nous  falloit  coupper 
toute  ceste  nuit  là,  pendant  que  je  jetterois  deux  cens 
soldats  et  le  capitaine  Théodore  dehors ,  pour  donner 
l'alarme  fort  et  redde  aux  corps  de  garde  qui  gardoient 
que  ceux  de  la  ville   ne  peussent  prendre  du   bled. 
Comme  donc  nous  eusmes  choysi  un ,  nous  retournas- 
mes  soupper,  et  après  nous  menasmes  le  capitaine 
Théodore,  et  deux  chefs  des  compagnies  qui  estoient 
sur  la  muraille  de  la  ville,  pour  leur  monstrer  là  part 
où  ils  dévoient  aller  donner  l'alarme,  et  les  autres 
combattre  le  corps  de  garde;  puis  ordonnasmes  dix 
hommes  de  ceux  de  la  ville ,  sur  un  cheval  chacun , 
pour  commander  ce  peuple  qui  coupperoit  les  l)leds, 
pour  les  faire  haster. 

A  une  heure  de  nuict  toutes  ces  gens  sortirent,  les 
gens  de  guerre  à  combattre,  et  le  peuple  à  coupper  : 
de  sorte  que  toute  la  nuict  vous  n'eussiez  ouy  que  alar- 
mes ,  tant  au  camp  que  au  corps  de  garde.  Comme  le 
peuple  avoit  couppe'  et  lie',  ils  couroient  devant  la 

porte  de  la  ville,  et  là  deslioient  leurs  fardeaux,  et  in- 
continent s'en  retournoient;  car  les  uns  estoient  or- 
donnez pour  coupper,  les  autres  pour  lier  et  porter. 
Cependant  le  jour  vint,  et  on  fit  retirer  la  gerlje  à  ceux 
à  qui  appartenoit  le  l)led  dudit  champ  :  ainsi  il  ne  se 
perdit  un  sac  de  bled  de  toute  ceste  nuict.  Les  ennemis^ 
qui  virent  ceste  campagne  toute  couppe'e  et  emportée, 
y  mirent  encore  des  gardes  plus  fortes  et  plus  près. 
Le  peuple,  qui  commença  à  recognoistre  son  gain,  se 
délibéra  de  se  hasarder  à  retirer  de  leurs  bleds ,  plustost 
que  les  ennemis  les  eussent  :  de  sorte  qu'à  l'entrée  de 
la  nuict  ils  sortirent  plus  de  deux  cens  hommes  de  la 
ville  :  les  uns  alloient  loing,  et  les  autres  près.  Or 
Bene  est  presque  environnée  de  vallons  qui  sont  assez 
couverts  de  taillis  et  arrosez  de  force  ruisseaux:  et, 
comme  ils  sentoient  venir  gens,  ils  se  cacheoient  là 
avec  leurs  bleds,  puis  le  matin  se  rendoiënt  à  la  ville, 
à  l'ouverture  des  portes.  Lendemain  matin  que  je  fus 
arrivé  ,  l'eaué  commença  à  venir  au  moulin  par  la 
diligence  du  capitaine  llieronym,  et  nous  dura  deux 
jours  et  deux  nuicts.  Il  y  avoit  une  grande  confusion 
aux  moulins;  mais  nous  fismes  un  ordre  que  nul  ne 
moudroit  que  seulement  pour  faire  dix  ou  douze  pains; 
et  ainsi  chacun  en  eut  pour  un  peu.  Et  à  deux  jours 
et  deux  nuicts  de  là,  le  capitaine  Salines,  espagnol, 
vint  recognoistre  l'eaué,  laquelle  la  nuict  mesmes 
nous  perdismes.  J'advertis  le  capitaine  Hieronym  du 
lieu  auquel  ils  l'avoient  tourné  coupper,  qui  ne  cessa 
jusques  à  ce  qu'il  l'eut  remparé  :  mais  il  ne  sceut  faire 
si  bien  qu'il  nous  vint  de  l'eau  qu'un  jour  durant;  car 
d'heure  en  autre  les  ennemis  Falloient  recoi^noistre. 
Madame  la  comtesse  eut  parachevé  aussi  son  œuvre , 

qui   fut   cause  que   nous   ne  nous  souciasmes   plus 
d'eauë. 

Or,  par  le  moyen  des  escai  mouches,  qui  furent  faic- 
tes  aussi  belles  en  ces  lieux  qu'en  tout  autre  place  que 
je  me  trouvay  jamais,  et  avec  la  diligence  qu'on  met- 
toit  de  coupper  de  nuict,  nous  eusmes  autant  de  bled 
qu'eux.  Le  seigneur  dom  Ferrand,  qui  se  vit  frustré 
de  la  })roniesse  que  monsieur  de  La  Trinitat  luy  avoit 
faicte,  commença  d'estre  fort  mal  content  contre  le- 
dit seigneur  de  La  Trinitat.  Le  capitaine  Théodore  s'en 
retourna  à  Savillan  l'autre  nuict,  après  que  nous  eus- 
mes fait  la  première  couppe,  en  laquelle  il  se  trouva, 
et  eut  quatre  chevaux  ou  hommes  blecez  de  sa  trouppe , 
lesquels  demeurèrent  à  Bene.  Il  advertit  monsieur  le 
mareschal  de  ce  que  j'avois  faict  à  mon  arrive'e.  Alors 
il  se  commença  resjouyr,  et  tous  ceux  qu'estoient  avec 
luy,  et  à  prendre  quelque  espérance  de  la  conserva- 
tion de  la  place.  J'ay  opinion,  à  ce  que  j'en  vis,  que, 
s'il  eust  attaqué  avec  l'artillerie ,  il  est  tout  certain  qu'il 
falloit  qu'ils  se  rendissent  ;  mais  l'on  l'amusoit  tous- 
jours  sur  ceste  eauë  ,  et  sur  ce  qu'il  n'y  avoit  point  de 
bled;  dequoy  il  demeura  fort  mal  content  et  satisfaict, 
contre  ceux  qui  l'avoient  conseillé  d'en  user  de  ceste 
sorte  :  qui  fut  cause  qu'il  entra  en  quelque  soupçon 
de  monsieur  de  La  Trinitat,  et  leva  son  camp  le  vingt- 
troisiesme  jour  après  que  je  fus  arrivé,  s'y  estant  par- 
qué auparavant  l'espace  de  huict  jours.  Monsieur  le 
comte  est  en  vie,  comme  l'on  m'a  dit;  monsieur  le 
président  Birague  est^ncores  vivant,  et  prou  d'autres, 
qui  tesmoigneront  si  je  couche  rien  icy  qui  ne  soit  ve- 
ritalde.  Il  ne  me  peut  souvenir  si  monsieur  de  Cossé 
estoit  encores  revenu  près  de  monsieur  le  mareschal  j 

car  il  estpit  allé  en  France.  Or  voyla  comme  la  ville 
se  sauva.  Kt  quelques  jours  après  le  baron  de  Chipy 
revint,  qui  estoit  aile'  à  la  Cour  remercier  le  Roy  de  la 
donation  qu'il  luy  avoit  fait  de  sondit  estât;  et  ayant 
piius  sa  charge  de  maistre  de  camp,  je  m'en  allay  à 
Albe  prendre  possession  de  mon  gouvernement. 

O  capitaines,  que  de  grandes  choses  faict  un  homme, 
pour  peu  d'esprit  et  d'expérience  qu'il  aye,  quand  il 
ne  veut  occupper  son  esprit  en  autre  chose  qu'à  ce  en 
quoy  il  se  trouve,  pour  en  sortir  h  son  honneur  et  au 
profit  de  son  maistre.  Aussi  c'est  un  grand  mal-heur  à 
celuy  qui  l'occupe  en  plaisirs  et  voluptez,  jeux  et  fes- 
tins ;  car  il  est  impossible  que  l'un  ne  vous  face  oublier 
l'autre.  Nous  ne  pouvons  pas  servir  tant  de  maistres. 
Doncques,  quand  vous  vous  trouverez  là,  despouillez- 
vous  de  tous  vices,  et  bruslez  tout,  aux  fins  que  vous 
demeuriez  avec  la  robbe  blanche  de  loyauté  et  affection 
que  nous  devons  tous  à  nostre  maistre  ;  car  Dieu  n'aide 
jamais  les  vitieux  et  voluptueux;  mais  au  contraire  il 
assiste  tousjours  auprès  de  celuy  qui  est  vestu  de  la 
robbe  Ijlanche  pleine  de  loyauté.  Je  vous  conseille  ce  ' 
que  je  me  suis  tousjours  conseillé  ;  et  voy-la  pourquoy 
Dieu  m'a  tousjours  tant  aydé  et  favorisé,  que  je  n'ay 
jamais  esté  défiait ,  et  n'ay  jamais  combattu  (si  je  com- 
mandois)  que  la  victoire  ne  m'en  soit  demeurée;  et  ne 
pouvois  faillir,  car  Dieu  me  conseilloit  tousjours,  me 
mettant  en  mémoire  tout  ce  qu'il  m'estoit  besoin  de 
faire  :  et  voy-là  pourquoy  j'ay  eu  tout  jamais  si  bonne 
fortune.   Comme  il  vous  aydera   aussi  bien  qu'il  a 
fait  à  moy,  si  n'employez  vostre  esprit  en  autre  chose 
qu'à  servir  vostre  maistre  en  loyauté  et  fidélité  que 
nous  luy  devons.  Puis,  quand  nous  serons  en  repos, 

alors  nous  pouvons  prendre  tous  nos  plaisirs,  car  cela 
ne  portera  aucun  dommage  au  Roy,  ny  à  celuy  que 
nous  servons  sous  luy.  Lors  vous  jouyrez  d'un  doux  et 
plaisant  repos,  quand  vous  retournerez  chez  vous  char- 
gez d'honneur,  et  que  vous  vous  présenterez  à  vostre 
prince,  auquel  on  racontera  ce  que  vous  aurez  fait. 
Tout  le  bien  du  monde  ne  vaut  pas  cela.  Mirez-vous 
donc  en  moy ,  mes  compagnons ,  qui  n'ay  jamais  songé 
autre  chose  qu'à  faire  ma  charge.  Il  est  impossible, 
faisant  cela ,  que  vous  ne  rapportiez  de  l'honneur. 
Mais  cependant,  vous  qui  avez  la  charge  d'attaquer  et 
boucler  les  places ,  lorsque  vous  voudrez  par  la  fin 
renger  et  forcer  les  assiégez ,  si  vous  voyez  que  vous 
ne  puissiez  du  tout  les  empescher  d'emporter  des  bleds 
voysins,  donnez  y  le  feu  :  car,  leur  desrobant  ceste 
commodité,  les  voyla  bien  en  peine.  Car  de  dire  que 
vous  gardez  cela  pour  vous,  il  faut  conclure  que  vous 
estes  bien  improvident  de  vous  engager  à  attaquer  une 
place  sans  avoir  le  moyen  de  vous  passer  de  ce  qui  est 
près  de  la  ville  que  vous  attaquez  et  à  sa  veuë.  En. 
ces  choses  il  ne  faut  point  estre  pitoyable,  car  c'est 
affaire  à  mauvais  médecins. 

Quelque  temps  après,  monsieur  le  mareschal  en- 
treprint  d'aller  prendre  Courteville  (0,  qui  est  un 
chasteau ,  et  une  petite  ville  aux  Langues.  Le  chas- 
teau  est  fort,  et  la  rivière  passe  par  le  milieu  de  la  ville, 
^ur  laquelle  y  a  un  grand  pont  de  bricque ,  et  un 
bourg  tout  joignant.  Ledit  seigneur  mareschal  passa  à 
Albe,  et  m'amena  avec  luy,  et  la  moitié  de  ma  com- 
pagnie, qu'il  print  pour  sa  garde  :  le  reste  il  laissa  dans 
Albe.  Lequel,  estant  arrive  audit  Courteville,  se  logea 

C')  CourUmille. 

de-là  la  rivière  au  bourg,  au  deçà  de  laquelle,  et  bien 
près  du  chasteau,  y  avoit  un  monastère,  auquel  il  lo- 
gea trois  enseignes;  toutesfois  ceux  du  chasteau  domi- 
noient  plus  les  nostres  que  les  nostres  eux.  Monsieur 
de  Salcede  avoit  tenu  ceste  place  lorsqu'il  estoit  avec 
les  Espagnols.  Monsieur  le  maresclial  mit  du  costé  de 
deçà  le  pont  huit  ou  dix  canons,  pour  battre  la  cour- 
tine qui  respondoit  devers  le  monastère,  dans  lequel, 
durant  la  batterie,  monsieur  de  Bonivet  se  logea;  et, 
combien  que  je  ne  fusse  plus  maistre  de  camp,  neant- 
moins  je  ne  Tabandonnois  ny  de  nuict  ny  de  jour.  Or 
en  deux  ou  trois  jours  se  tira  douze  cens  coups  de  ca- 
non contre  ceste  courtine,  et  fmablement  on  n'y  fit 
rien,  pource  qu'ils  avoient  fait  un  grand  rampart  fort 
espois  par  derrière  la  muraille.  Et  comme  elle  fut  ab- 
batuè,  la  place  demeura  plus  forte  qu'elle  n'estoit,  à 
cause  dudit  rampart.  Monsieur  le  mareschal  demeura 
trois  jours  qu'il  ne  sçavoit  s'il  devoit  envoyer  quérir  de 
la  munition  d'avantage,  ou  s'il  s'en  devoit  retourner.  Le 
capitaine  Richelieu  (0  avoit  gaigné  la  ville,  et  s'estoit 
logé  dedans  avec  deux  autres  compagnies;  mais,  comme 
je  vis  monsieur  le  mareschal  en  ceste  peine,  je  passay 
la  rivière  du  costé  du  monastère;  car,  encore  que  je 
suivisse  monsieur  de  Bonivet ,  si  est-ce  que  le  soir  je  me 
retirois  près  de  monsieur  le  mareschal.  Il  y  avoit  une 

(»)  François  du  Plessis  ,  dit  Pilon ,  surnommé  Richelieu ,  quoiqu'il  ne 
possédât  pas  la  lei  re  de  ce  nom  ,  qui  apparteuoit  à  son  frère  aîné.  C'é- 
toit  un  très-bon  officier  ,  qui  se  distingua  dans  les  guerres  du  Piémont, 
et  ensuite  contre  les  Huguenots.  Il  fut  tué  en  i563  au  siège  du  Havre. 
On  l'appeloit  ordinairement  le  Sage  ,  pour  le  distinguer  de  son  oncle 
Antoine  de  Richelieu,  homme  fort  décrié,  qui,  ayant  été  moine, 
quitta  le  froc  pour  prendre  le  parti  des  armes.  François  étoit  grand- 
oncle  du  cardinal  de  Richelieu. 

lO. 

porte  au  monastère  qui  sortoit  sur  un  grand  chemin, 
sur  lequel  on  pouvoit  marcher  asseurement  et  à  cou- 
vert, sans  estre  veu  du  chasteau;  mais  de  la  porte  du 
monastère  jusques  au  chemin  il  y  avoit  quinze  ou  seize 
pas,  lesquels  falloit  depescher  bien  viste,  car  toute  la 
courtine  battoit  sur  ceste  porte  :  puis  il  falloit  aller  la 
teste  baisse'e  jusques  auprès  du  pont  de  l'entre'e  de  la 
ville,  et  courir  jusques  à  ce  qu'on  estoit  dedans.  Comme 
i'euz  passé  le  danger,  et  fus  dans  le  chemin ,  je  com- 
mençay  à  regarder  s  il  seroit  possible  mener  le  canon 
dans  la  ville  :  ce  que  je  trouvois  fort  difficile;  qui  fut 
cause  que  je  m'en  allay  dans  la  ville  pour  prendre  le 
capitaine  Pùchelieu,  avec  lequel  j'allay  descouvrir  le 
derrière  du  chasteau,  qui  respondoit  sur  une  grand 
place  inhabitable,  estant  entre  la  muraille  de  la  ville 
et  le  chasteau.  Il  y  avoit  une  petite  maisonnette  tout  au- 
près de  la  muraille  de  la  ville,  dans  laquelle  nous  nous 
mismes,  pour  regarder  à  nostre  aizesi  le  chasteau  estoit 
gueres  fortifié  en  cest  endroit.  Or  jevoyois  des  fentes  et 
crevasses  dans  la  mmaille,  à  travers  lesquelles  on  voyoit 
le  jour;  et  monstray  au  capitaine  Pùchelieu  que  si, 
par  quelque  invention,  nous  pouvions  mener  trois  ca- 
nons à  ceste  part,  que  nous  emporterions  le   chas- 
teau, à  cause  qu'ils  ne  l'avoyent  point  forlifié  en  cest 
endroit,  pour  l'impossibilité  qu'il  y  avoit  d'amener 
l'artillerie. 

Ce  qu'on  juge  impossible  est  possible  aux  autres , 
et  fait  perdre  beaucoup  de  places.  Or  je  m'en  retournay 
sur  le  chemin  près  l'abbaye,  le  capitaine  Richelieu 
avecques  moy  ;  et  commençâmes  à  discourir  s'il  y 
avoit  aucun  moyen.  Surquoy  il  me  va  incontinent  en- 
trer en  fantasie  de  faire  sonder  la  rivière ,  et  veoir  s'il 

y  avoit  bon  fons.  Je  fis  appcllerun  soldat  de  l'abbaye, 
et,  comme  il  fut  venu  à  moy ,  je  luy  presentay  dix  es- 
cus,  pourveu  qu'il  allast  sonder  la  rivière,  et  luy  mons- 
tray  qu'il  luy  falloit  aller  pieds  et  mains  par  terre,  jus- 
ques  à  ce  qu'il  seroit  dansl'eaue,  et,  y  estant,  qu'il  se 
mist  en  l'eaue  jusques  au  col.  Je  fis  appeller  un  autre 
soldat,  et  manday  aux  capitaines  qu'estoient  en  l'ab- 
baye qu'ils  fissent  sortir  quinze  ou  vingt  soldats,  qui 
allassent  jusques  au  pied  de  la  muraille  en  manière 
d'escarmouche  :  ce  qui  fut  fait.  Et  ainsi  je  sauvay  le 
soldat  que  les  ennemis  ne  s'aperceurent  jamais  qu'il 
fut  dans  l'eauë.  Premièrement,  il  alla  droit  à  la  mu- 
raille de  la  ville,  où  l'eauë  donnoit  contre-,  puis  alla 
tout  contre-mont  jusques  au  gué  que  nous  passions, 
allant  de  l'abbaye  au  logis  de  monsieur  le  mareschal; 
et  par  derrière  l'abbaye  il  entra  dedans,  où  nous  cou- 
rusmes  pour  éviter  le  danger,  et  le  trouvasmes  desja 
dans  l'abbaye ,  les  soldats  de  l'escarmouche  retirez ,  il 
y  avoit  desja  grand  pièce  :  et  me  compta  que  le  fons 
de  la  rivière  estoitfort  bon,  et  qu'il  n'y  avoit  eauë  que 
jusques  au  maieul  des  roiies.  Et  incontinent  montay 
à  cheval,  et  allay  dire  à  monsieur  le  mareschal  ce  que 
j'avois  veu,  presens  les  deux  commissaires  de  l'artille- 
rie nommez  Balazergues  et  Duno  ;  car  monsieur  de 
Caillac  n'y  estoit  point.  Duno  contesta  contre  moy  qu'il 
avoit  tout  veu ,  et  moy  contre  luy  le  contraire.  A  la 
fin  monsieur  le  mareschal  dit  que  c'estoit  leur  mes- 
tier;  et  d'entreprendre  cela,  et  n'en  pouvoir  venir  à 
bout,  ce  ne  seroit  que  perdre  temps,  et  faire  mourir 
des  gens  sans  raison.  Alors  je  commençay  à  esmouvoir, 
l'estant  desja  contre  Duno ,  et  dis  à  monsieur  le  ma- 
reschal :  «  Monsieur,  il  y  a  long  temps  que  j'ay  cogneu 

«  monsieur  de  Brissac,  et  ne  le  vis  jamais  avoir  tant 
c(  de  crainte  des  arquebuzades,  qu'il  laissast  de  reco- 
«  gnoistre  une  chose  qu'il  vouloit  voir.  Je  croy  que 
«  vous  estes  celuy-là  meame,  et  que,  pour  estre  lieu te- 
«  nant  de  Roy,  vous  n'estes  pas  devenu  coiiard.  Mon- 
«  tez  à  cheval,  et  je  vous  feray  confesser,  après  l'avoir 
«  veu,  que  vous  prendrez  le  chasteau  sans  qu'il  vous 
«  couste  dix  coups  de  canon.  »  Alors  tous  en  colère 
montasmes  à  cheval,  et  menasmes  Duno,  et  laissa  Ba- 
lazergues;   et  allasmes  passer  la  rivière  au  dessus  de 
l'abbaye,  dans  laquelle  nous  entrasmes.  J'avois  amené 
avecques  moy  le  soldat  qui  avoit  sondé  la  rivière.  Or, 
pour  aller  au  chemin,  il  falloit  ouvrir  promptement 
la  porte,  où  les  ennemis  tenoient  tousjours  l'œil,  et 
courir  quinze  ou  vingt  pas,  jusques  à  ce  qu'on  estoit 
dans  le  chemin  à  la  courtine  du  chasteau.  Et  tout  à  un 
coup  la  porte  fut  ouverte  :  je  passay  et  courus;  mon- 
sieur le  mareschal  de  mesmes.  Quand  il  passa,  ils  ti- 
rèrent trois  arquebuzades,  desquelles  je  pensois  qu'il 
fut  attaint;  car  j'avois  ouy  le  bruit  de  la  baie,  comme 
quand  elle  frappe  quelqu'un  :  et  comme  il  arriva  à 
moy,  je  le  regarday  au  visage,  et  vis  qu'il  secouoit  la 
teste  en  riant.  Il  s'assist  contre  terre  auprès  de  moy, 
car  il  se  falloit  tenir  bas,  et  me  dit  :  «  Je  l'ay  failly 
<(  belle ,  car  les  balles  m'ont  donné  entre  les  jambes. 
«  —  Vous  estes  mal  sage  (luy  dis- je)  monsieur,  de  me 
«  suivre  :  ne  voyez  vous  pas  que  je  veux  estre  lieute- 
«  nant  de  Roy  si  vous  vous  mourez  ?  Voy-là  pourquoy 
«  je  me  veux  depestrer  de  vous,  et  vous  ay  amené 
«  icy  :  M  dequoy  il  ne  fit  que  rire,  voyant  en  mon  vi- 
sage  que  j'estois  tres-aise  qu'il  eust  eschappé  ceste 
fortune;  car  on  eust  jette  ce  mal'heur  sur  moy  :  mais 

je  n'y  eusse  sçeu  que  faire  ;  car  qui  va  à  telles  nopces 
en  rapporte  bien  souvent  des  livrées  rouges. 

Cependant  arriva  Duno,  et  le  soldat,  auquel  mon- 
sieur le  mareschal  promit  de  donner  les  dix  escus  que 
je  luy  avois  promis;  mais  qu'il  y  falloit  retourner  en  sa 
présence,  et  qu'il  luy  en  donneroit  encore  dix  :  ce  que 
le  soldat  promit.  Duno  se  faict  oster  les  bottes,  et  s'en 
va  en  pourpoint  avec  le  soldat  entrer  dans  l'eauë  par 
derrière  l'abbaye.  Il  n'avoit  pas  faute  de  cœur.  Il  faut 
que  les  gens  de  ce  mestier  se  soucient  des  arquebuza- 
des  comme  de  pommes  cuites.  Nous  les  vismes  venir 
l'un  après  l'autre  tout  contre  bas  la  rivière,  et  vindrent 
jusques  à  la  muraille  de  la  ville ,  dans  laquelle  ils  pas- 
sèrent, estans  sortis  tout  auprès  de  la  porte  :  ce  que 
ne  fut  pas  sans  grand  danger  et  péril,  tant  pour  eux 
que  pour  nous,  car  il  y  faisoit  bien  chaud.  Souvent  je 
desiray  monsieur  de  Brissac  à  son  logis,  ayant  plus  de 
peur  de  luy  que  de  moy.  Voyant  Duno  et  le  soldat 
passez,  nous  prismes  la  course  à  la  raercy  des  arque- 
buzades,  et  regaignasmes  la  ville.  Ce  que  Dieu  gardé 
est  bien  gardé;  car  c'est  merveille  que  quelqu'un  de 
nous  n'en  eut  sa  part.  La  peur  ou  l'affection  me  faisoit 
aller  plus  droit  et  plus  viste,  de  sorte  que  je  ne  sentois 
guère  mon  mal.  Lors  je  monstray  à  monsieur  le  ma- 
reschal tout  ce  que  le  capitaine  Richelieu  et  moy 
avions  veu  :  et,  après  avoir  veu  la  relation  de  Duno, 
mesmes  du  fonds  de  la  rivière,  et  veu  la  vérité  de  ce 
que  je  luy  avois  dit,  il  se  mit  à  courroucer  contre 
Duno.  Alors  je  luy  dis  qu'il  ne  se  falloit  plus  courrou- 
cer, mais  qu'il  se  falloit  attendre  à  prendre  le  chasteau. 
Il  n'y  a  si  sçavant  qui  ne  se  trompe.  Surquoy  il  donna 
charge  au  capitaine  Richelieu  d'assembler  trente  ou 

quarante  grosses  pippes ,  et  que  sur  l'entrée  de  la  nuict 
il  les  fit  porter  au  lieu  que  Dune  luy  monstreroit  :  et  à 
l'autre  capitaine,  de  ruyner  une  maison,  pour  avoir 
des  tables  pour  mettre  sur  les  pippes,  après  qu'elles 
seroyent  remplies  de  terre,  afin  de  hausser  encores 
d'avantage,  à  cause  de  la  grand  tour  du  chasteau,  qui 
pouvoit  voir  le  recul  du  canon.  Il  commanda  aussi  à 
l'autre  capitaine  d'assembler  des  pièces  de  bois,  et 
faire  le  tout  si  haut,  que  la  tour  ne  peust  voir  le  re- 
cul du  canon.  Et  avant  que  partir  de  la  maisonnette 
qui  estoit  au  cul  du  chasteau ,  je  monstray  à  monsieur 
le  mareschal  un  rocher,  là  oii  trente  ou  quarante  ar- 
quelmsiers  pouvoyent  demeurer  au  couvert,  quipou- 
voient  tirer  aux  carneaux  de  la  tour,  quand  les 
ennemis  se  presenteroyent  pour  tirer  à  l'artillerie  : 
car  il  falloit  qu'ils  se  monstrassent  de  la  ceinture 
en  haut. 

Apres  nous  allasmes  à  la  muraille  de  la  ville  contre 
l'eauë,  mesurer  la  hauteur  qu'il  falloit  que  le  canon 
montast  pour  aller  dans  la  ville,  et  trouvasmes  qu'il 
n'en  y  avoit  pas  deux  pieds ,  pource  que  le  chemin  es- 
toit  fort  bas.  Un  gentil-homme  de  monsieur  le  mares- 
chal arriva  à  nous,  ayant  ledit  sieur  mareschal  deffendu 
qu'homme  ne  passast  l'abbaye,  auquel  je  fis  bailler  la 
charge  de  rompre  la  muraille,  et  la  faire  tomber  du 
costé  de  l'eauë.  Puis  nous  en  retournasmes,  et  Duno 
demeura  avec  le  capitaine  Richelieu.  Sur  l'entrée  de 
la  nuict,  un  gentil- homme  y  arriva  avecques  trente 
ou  quarante  pionniers ,  et  puis  un  autre  gentil- 
homme dudict  sieur  aussi  avec  quatre  vingts  ou 
cent.  Ils  trouvèrent  que  le  capitaine  Richelieu  avoit 
desja  plus  de  la  moitié  des  pippes  sur  le  lieu.  Mon- 

sieur  de  Bonivet  et  moy  accompagnasmes  Balazer- 
gues ,  qui   amenoit   trois  canons  avec  des  chevaux  ; 
car  monsieur  le  mareschal  en  avoit  recouvert  pour 
en  amener  six  pièces  :  et  allasmes  à  cheval  plus  de 
vingt  pas  dans  la  rivière  avec   le  canon,  comme  fît 
aussi  le  sieur  de  Balazergues  et  les  charretiers,  en  l'eauë 
jusques  au  dessus  de  la  braye.  Puis  nous  tournasmes 
descendre  derrier  l'abbaye,  et  nous  en  allasmes  dans 
la  ville.  Et,  encores  que  les  ennemis  tirassent  fort,  ils  ne 
pouvoient  rien  voir,  à  cause  de  la  grande  obscurité  de 
la  nuict,  et  tiroient  à  coup  perdu  et  à  la  fortune,  la- 
quelle nous  rit  pour  lors.  Elle  ne  fait  pas  tousjours 
ainsi,  au  moins  à  moy:  il  y  en  a  de  si  heureux,  que 
jamais  le  coup  ne  porte.  Ce  brave  cavallîer,  monsieur 
de  Sansac  (0  (je  croy  qu'il  n'y  a  pas  deux   gentils- 
hommes vivans  qui  se  soient  trouvez  en  plus  de  com- 
bats, que  nous  avons  fait  luy  et  moy),  jamais  il  ne  fut 
blessé,  qu'on  sache ,  qu'à  la  bataille  de  Sainct  Denis.  Je 
n'ay  pas  esté  si  heureux  en  cela  que  luy. 

Or,  comme  nous  arrivasmes  au  lieu  où  ce  gentil- 

(')  Jean  Prévôt,  baron  de  Sansac  ,  chevalier  de  Tordre  du  Roi,  ca- 
pitaine de  cinquante  hommes  d'armes.  Dans  sa  jeunesse  il  fut  page  du 
connétable  Anne  de  Montmorency,  commença  à  servir  en  Italie  sous 
l'amiral  de  Bonnivet ,  se  trouva  à  la  bataille  de  Pavie  ,  où  il  fut  fait 
prisonnier^  mais  il  trouva  moyen  de  s'échapper  et  revint  en  France. 
Il  fut  envoyé  plu^iems  fois  en  Espagne ,  vers  François  I,  par  la  Reine- 
mère.  II  accompagna  le  maréchal  de  Strozzi  en  Italie  ;  et ,  étant 
chargé  de  défendre  La  Mirandole ,  il  soutint  un  siège  de  huit  mois 
contre  les  Espagnols  et  les  troupes  du  Pape  ,  et  les  força  de  le  lever. 
A  son  retour ,  le  roi  Henri  II  le  nomma  gouverneur  de  ses  enfans , 
avec  La  Brosse.  Il  se  trouva  à  onze  batailles  rangées  ,  et  ne  fut  blessé 
qu'une  seule  fois  ,  à  la  bataille  de  Dreux,  où  il  étoit  maréchal  de  camp, 
sous  le  duc  de  Guyse.  Sur  la  fin  de  ses  jours  il  cjuitla  la  Cour,  et  se 
retira  dans  sa  maison ,  où  il  mourut  âgé  d'environ  quatre-vingts  ans. 

homme  estoit,  nous  trouvasmes  desja  la  muraille  ou- 
verte et  dans  l'eauë;  puis  fismes  rompre  aux  pionniers 
deux  coings  de  maisons  qui  empeschoient  de  passer 
le  canon,  lequel  tout  incontinent  arriva  à  la  muraille, 
par  où  les  chevaux  entrèrent  dans  la  ville  5  et,  avec 
Taide  que  les  soldats  firent ,  nous  mismes  le  canon  de- 
dans :  et  après  Balazergues  s'en  retourna  cercher  les 
autres  deux  ,  et  de  mesmes  les  menasmes  là  où  Duno 
avoit  remply  les  tonneaux  ;  et  deux  heures  avant 
jour  tout  fut  prest  à  tirer,  et  les  soldats  logez  derrière 
le  rocher  pour  tirer  haut  aux  carnaux.  Monsieur  le 
mareschal  fut  adverty  que  dom  Arbre  de  Cende  estoit 
arrivé  à  Sainct  Stephe,  cinq  mil  de  nous,  qui  mar- 
choit  la  nuict  pour  secourir  le  chasteau  :  qui  fut  cause 
que  ledit  sieur  mareschal  nous  manda  qu'il  s'en  alloit 
gaigner  une  montaigne ,  pour  estre  à  son  advantage 
pour  le  combattre ,  et  que  nous  fissions  le  mieux  que 
nous  pourrions  avec  les  six  compagnies  que  nous  avions 
à  l'abaye  et  dans  la  ville.  Ledict  sieur  gaigna  de 
nuict  la  montaigne,  et  rengeases  gens  pour  defTendre 
le  passage  et  venue. 

A  la  pointe  du  jour,  comme  nous  pensions  mettre  le 
feu  au  canon ,  le  tambour  du  chasteau  commença  à 
faire  la  chamade.  Il  y  avoit  un  Espagnol  qui  en  estoit 
gouverneur,  nomme'  dom  Diego,  aussi  glorieux  et  su- 
perbe qu'un  autre  eust  sçeu  estre  :  aussi  il  en  portoit 
le  nom.  Monsieur  de  Bonivet  fit  la  capitulation;  je  me 
mis  dans  la  maisonnette,  sur  un  matelas  que  ledict 
sieur  de  Bonivet  avoit  faict  porter  pour  luy,  puis  me 
fit  esveiller  pour  signer  la  capitulation ,  car  doiu 
Diego  me  connoissoit.  Il  avoit  esté  lieutenant  de 
l'une  des  quatre  compagnies  d'Espagnols  que  le  Pxoy 

avoit  quand  nous  prismes  la  terre  d'Oye  (0.  Monsieur 
le  mareschal  envoya  courir  de  la  cavallerie  au  devant 
de  dom  Arbre,  lequel  ils  trouvèrent  sur  sa  retraicte, 
à  cause  qu'il  avoit  este'  adverty  que  monsieur  le  ma- 
reschal avoit  gaigné  le  passage.  Et,  environ  une  heure 
après  midy,  ledit  sieur  arriva  à  nous,  et  trouva  que 
dom  Diego  et  ses  trois  compagnies ,  dont  l'une  estoit 
espagnolle,  estoient  partis  il  y  avoit  plus  de  deux 
heures.  Plusieurs  demandèrent  ce  gouvernement  là 
audit  sieur  mareschal,  car  il  estoit  en  fort  bon  lieu 
pour  y  faire  bon  service  au  Roy,  et  son  profit  ;  mais 
monsieur  de  Bonivet  et  moy  nous  accordasmes  en- 
semble pour  le  faire  donner  au  capitaine  Richelieu, 
qui  estoit  lieutenant  d'une  de  ses  compagnies  colo- 
nelles; et,  ànostre  requcste,  monsieur  le  mareschal  le 
luy  donna,  et  escrivit  au  Roy  pour  luy  confirmer  le 
don  \  ce  que  Sa  Majesté'  fit.  Monsieur  de  Bonivet  luy 
laissa  sa  compagnie  pour  quelque  temps. 

Capitaines,  sont-ce  deux  choses  qu'on  doive  laisser 
en  arrière  sans  estre  mises  par  escrit,  la  prise  de  Lans 
et  celle  de  Courteville?  Pesez  bien  tout  ce  que  nous 
fismes  et  à  l'un  et  à  l'autre ,  l'advis  que  je  donnay  sans 
m'arresterau  rapport  qu'on  faisoit.  Et  vous,  princes  et 
lieutenans  de  Roy,  necraignez  pas  tantvostre  peau,  que 
vous  ne  vouliez  sçavoir  c[ue  c'est.  Pourquoy  avez  vous 

(ï)  Les  Français  entrèrent  dans  la  terre  d'Oye ,  sous  les  ordres  du 
maréchal  du  Biez,  en  i545.  Charles-Quint  et  François  I  avoient  signé 
leur  paix  particulière  à  Crépy,  en  i544-  Etoit-ce  du  consentement  de 
l'Empereur,  ou  à  son  insu,  que  ces  quatre  compagnies  espagnoles  se  joi- 
gnirent aux  troupes  françaises  pour  attaquer  It  s  Anglais  dans  la  terre 
d'Oye  ?  ou  bien  n'étoit-ce  que  des  aventuriers  espagnols  que  Tajjpàt  du 
butin  attira  sous  nos  drapeaux?  Cette  question  u'a  pas  été  éclaircie 
d'une  manière  satisfaisante. 

ces  grandes  charges,  pour  demeurer  en  vostre  cabi- 
net? Voyez  comme  monsieur  de  Brissac  fit.  Il  ne  le 
falloit  pas  presser  d'aller  recognoistre ,  mais  plustost 
de  s'arrester  ;  il  estoit  tout  plein  de  cœur.  Et  vous  qui 
vous  trouverez  engagez ,  faictes  vous  sages  aux  des- 
pens  de  ces  bravaches  qui  se  rendent  au  premier  coup 
de  matines,  et  cependant  font  les  Rollands.  Celuy  qui 
fait  de  parole  le  doit  estre  au  double  par  effect.  Je  m'as- 
seure  que,  si  ce  dom  Diego  eust  voulu,  il  nous  eust 
donné  de  la  peine  :  car  perdre  une  place ,  et  n'appor- 
ter, ou  avec  la  mort  ou  avec  la  vie ,  de  l'honneur,  celuy 
qui  vous  y  a  mis  vous  fait  tort  s'il  ne  vous  fait  coupper  la 
teste.  Sans  doute  il  pouvoit  estre  secouru,  et  pour  le 
moins  devoit-il  endurer  un  assaut,  car  nous  ne  l'eus- 
sions pas  emporté  du  premier  coup,  qu'il  ne  nous  eust 
cousté  cher.  Quelque  pauvre  place  que  vous  ayez,  si 
vous  résolvez  d'attendre  le  canon  depuis  qu'elle  a  enduré 
faire  la  bresche,  il  faut  que  celuy  qui  commande ,  pour 
son  honneur,  endure  un  assaut,  s'il  n'a  faute  de  toutes 
choses  et  moyen  de  faire  le  moindre  retranchement. 

Quelque  temps  après,  monsieur  le  mareschal  vou- 
lut aller  prendre  Sève  (0,  et  m'escrivit  à  Albe  que  je 
me  tinsse  prest,  et  qu'il  passeroit  par  Albe;  et,  comme 
il  m'eut  donné  advis  de  son  départ,  et  que  je  tirasse 
trois  enseignes  d'Albe  pour  Ms  amener  avec  luy,  je 
les  tins  prestes,  et  deux  colevrines  comme  il  m'avoit 
aussi  escrit  ;  et,  l'attendant,  j'allay  assiéger  Sara- 
vp.l  (2),  qui  est  une  petite  ville  à  quatre  mil  d'Albe, 
tirant  vers  les  Langues,  et  deux  autres  petites  vil- 
lettes  (•5)  sur  lemesme  chemin,  où  les  ennemis  avoient 

(•)  Ceva.  —  (')  Seravalle,  selon  de  Thou. 

<i^)  Gravesano  et  Dogliaai,  suivaat  les  Mémoires  de  Boyvin  duVillars. 

garnison ,  mesmement   à  Saraval ,  où  il  y  avoit  cent 
hommes  estrangers.  Apres  l'avoir  battue  vers  la  porte, 
ceux  de  dedans  se  mirent  à  parlementer  avec  moy  ; 
mais  cependant  mes  gens  entroient  par  un  autre  costé, 
par  une  fenestre,  avec  des  esciielles;  de  sorte  que, 
cependant  que  leur  capitaine  marchandoit  sur  la  ca- 
pitulation avec  moy,  ceux  de  dedans  se  virent  pris, 
et  furent  forcez  se  rendre  à  discrétion.  Les  heures  d'un 
parlement  sont  tousjours  dangereuses  :  c'est  lors  qu'on 
doit  mieux  border  sa  muraille,  pour  éviter  les  surprises; 
car  lors,  entre  la  poire  et  le  fromage,  ont  tente  le  gué. 
J'en  ay  veu  plusieurs  sottement  surpris.  Croyez  l'ita- 
lien qui  dict  :  JVo  te  fidarj  et  tio  serai  inganato  (0. 
Vous   devez  fort  estudier  ceste  leçon,   gardiens  des 
places;  car,  depuis  qu'une  femme  parlemente  et  vous 
escoute,  à  Dieu  vous  comment,   vous  avez  desja  le 
pied  en  l'estrieu.  Aussi ,  quand  une  place  commence  à 
ouvrir  l'oreille  à  la  composition,  tenez  la  hardiment 
pour  perdue  :  il  est  vray  qu'il  ne  faut  pas  leur  don- 
ner loisir  de  se  raviser,  car  il  y  a  des  amuse-fous  et 
qui  font  mine  de  parlementer;  mais  c'est  pour  venir  à 
leur   point.  Si  vous  craignez  secours  ou  vous  voyez 
foibles,  prenez  les  au  mot,  faites  proffit  du  temps, 
ayez  des  ostages  de  bonne  heure  si  vous  pouvez.  Et 
vous,  d'autre  costé,  qui  les  voulez  garder,  sur  tout 
n'ouvrez  jamais  la  bouche  pour  le  parlement,  si  vous 
n'en  avez  envie  ou  n'estes  pressez  ;  car  soudain  vostre 
ennemy  en  tire  un  merveilleux  advantage.  Il  vaut 
mieux  que   ce  soit    quelque  particulier  qui   en   face 
l'ouverture  :  elle  est  plus  séante  aux  assiegeans  qu'aux 
tenans,  et  l'un  et  l'autre  doit  faire  bonne  mine  :  il  se 
C')Ne  t'/  fie  pas,  et  tu  ne  seras  point  trompé. 

cognoistra  bien  tost  qui  a  mauvais  jeu.  A  ces  heures 
ayez  tous] ours  l'œil  au  guet  ;  deslors  le  bruit  court 
partout  qu'on  se  rend:  cependant  ceux  de  dedans,  au 
lieu  de  songer  à  se  deffendre,  pensent  à  sauver,  qui 
son  argent ,  qui  ses  armes  ;  et  ceux  de  dehors ,  qui 
voyent  que  l'espérance  du  butin  est  perdue  pour  eux 
si  la  capitulation  s'ensuit ,  taschent  à  vous  donner  un 
croc  ingambe  ;  car  lors  on  s'approche  plus  aisément  de 
la  muraille ,  parce  que  volontiers  il  se  fait  quelque 
trefve.  Souvenez  vous  donc  tousjours  que  l'heure  des 
parlemens  est  dangereuse. 

.  Les  autres  deux  villettes  se  rendirent  et  m'envoyè- 
rent les  clefs.  Monsieur  le  mareschal  arriva  le  lende- 
main ,  bien  aise  de  mon  exploit  ;  et  marchasmes  droit 
à  Sève.  Or  Sève  est  une  petite  ville  bien  jolye  et  bien 
fermée  de  muraille;  une  rivière  passe,  ou  bien  par 
dedans  la  ville,  ou  contre  les  murailles  ;  car  je  n'y  ay 
jamais  esté  que  quand  monsieur  de  Bonivet  et  moy 
vinsmes  secourir  monsieur  le  mareschal,  et  à  ce  coup 
que  nous  la  prismes;  et  n'y  couchay  qu'une  nuict, 
car  monsieur  le  mareschal  m'en  fit  retourner  len- 
demain matin  ,  pource  que  dom  Arbre  estoit  avec  ses 
forces  à  cinq  mil  de  là,  et  dans  Albe  n'estoit  demeiné 
que  mon  lieutenant  avec  la  moitié  de  ma  compagnie. 
Or  il  y  a  une  montaigne  au  dessus  de  la  ville  au  som- 
met de  laquelle  il  y  a  une  église ,  et  dans  le  rocher 
un  hermitage  dans  lequel  on  entroit  par  dessus  une 
table,  depuis  l'église  jusques  à  l'entrée  du  rocher;  et 
dedans  y  avoit  des  autels  pour  dire  messe,  et  une 
chambre  pour  l'hermite  :  et  n'y  avoit  autre  clarté  que 
par  la  porte  où  l'on  entroit ,  qui  respondoit  vers  la 
ville.  Ils  avoient  bien  percé  l'église,  et  ne  falloit  que 

tirer  la  tal)le  à  eux  :  tout  le  monde  ne  les  eust  sceu 
prendre.  Ils  avoient  encore  fait  un  autre  fort  à  quinze 
ou  vingt  pas  à  main  droicte,  et  l'avoient  fait  en  ma- 
nière d'un  fosse',  et  les  contre-escarpes  fort  hautes;  de 
sorte  que,  comme  on  venoit  sur  la  contre  -  escarpe , 
homme  ne  pouvoit  monstrer  un  doigt  de  la  teste,  sans 
estre  descouvert  et  tué  :  et  encores  avoient  faict  une 
tranchée  qui  prenoit  depuis  ce  fort  jusques  à  l'église. 
Comme  nous  arrivasmes  pour  camper  auprès  de  là, 
le  sieur  Francisco  Bernardin  et  moy,  qui  estions  ma- 
reschaux  de  camp ,  estans  sur  le  point  de  loger  l'ar- 
mée, deux  ou  trois  cens  hommes  sortirent,  tant  du 
fort  que  de  la  tranchée  et  de  l'église,  et  nous  atta- 
quèrent. Je  n'avois  que  le  capitaine  Charry  avec  moy, 
et  cinquante  arquebusiers;  quelques  gens  à  cheval 
avions  nous  pour  tenir  scorte.  Le  baron  de  Chipy, 
maistre  de  camp,  m'envoya  renforcer  de  cent  arque- 
busiers ;  je  fus  contraint  de  luy  mander  qu'il  m'en  en- 
voyast  encore,  car  nous  estions  aux  mains  de  bien 
près.  Sur-ce,  voicy  arriver  monsieur  de  Bonivet  en. 
poste,  qui  revenoit  de  la  Cour:  lequel,  oyant  l'escar- 
mouche, dit  au  baron  de  Chipy  sans  descendre  :  «  Fai- 
cc  tes  alte  icy,  jusques  à  ce  que  monsieur  le  mareschal 
«  sera  arrivé,  et  je  m'en  vois  trouver  monsieur  de 
«  Montluc.  »  Les  capitaines  le  suy virent,  et  quelques 
arquebusiers  à  cheval  ;  et ,  en  nous  embrassant ,  les 
ennemis  firent  une  cargue  aux  nostres.  Alors  je  dis  à 
monsieur  de  Bonivet  :  «  Monsieur,  pour  vostre  bien 
«  venue,  mettez  tous  pied  à  terre,  et  allons  faire  une 
«  cargue  à  ces  gens,  et  rembarrons  les  jusques  dans 
«  le  fort.  »  Incontinent  tout  le  monde  mit  pied  à  terre; 
et  me  dit  :«  Donnez,  vous,  droit  à  ceux  qui  voudront 

«  regaigner  le  fort.  »  Il  prend  une  rondelle  à  la  main, 
et  nioy  une  hallebarde;  car  j'ay  tousjours  aymé  à 
jouer  de  ce  baston.  Et  alors  je  dis  au  seigneur  Fran- 
cisco Bernardin:  «  Mon  compagnon,  cependant  que 
«  nous  ferons  la  cargue,  faites  les  quartiers  (0-  »  Il 
me  respondit  :  «  Est-ce  tout  ce  que  vous  voulez  faire 
«  de  la  charge  que  monsieur  le  mareschal  nous  a 
«  donnée?  or  je  feray  le  fol  aussi  bien  que  vous,  et 
«  pour  ce  coup  je  seray  gascon.  »  Il  mit  pied  à  terre, 
et  s'en  vint  à  la  cargue  avec  moy  :  il  estoit  arme  d'ar- 
mes fort  pesantes,  et  de  luy  mesmes  l'aage  le  rendoit 
pesant  :  voy-là  pourquoy  il  ne  peut  pas  venir  si  viste 
que  moy.  Il  me  sembloit  en  ces  banquets  que  mon 
corps  ne  pesoit  pas  un'once,  et  que  je  ne  touchois  pas 
en  terre  :  il  ne  me  souvenoit  gueres  de  ma  hanche.  Je 
chargeay  droit  à  ceux  qui  tenoient  le  costé  de  la 
tranchée  ;  monsieur  de  Bonivet  en  lit  autant  de  son 
costé  bien  bravement  ;  et  les  rembarrasraes  de  telle 
sorte,  que  je  passay  la  tranchée  pesle-mesle  avec  eux, 
et  les  menay  tuant  jusques  à  l'église  :  jamais  pour  un 
coup  je  ne  frappay  tant.  Ceux  qui  estoient  dedans , 
voyant  leurs  gens  en  desordre  et  ainsi  massacrez ,  l'a- 
bandonnèrent ,  et  se  mirent  au  long  d'un  petit  che- 
min tout  au  long  du  rocher  de  la  montagne,  qui  alloit 
descendre  à  la  ville  ;  et  un  des  miens  colleta  celuy 
qui  portoit  l'enseigne;  mais  il  se  deffit  bravement  de 
luy,  et  sauta  dans  le  chemin,  gaignant  à  haste  la  ville: 
j'y  courus,  mais  il  fut  plus  viste  que  moy;  aussi  il 
avoit  la  ])eur  aux  talons.  Le  capitaine  fut  tué  sur  la 
porte,  qu'ils  estimoient  beaucoup;  et  estoit  homme  de 
soixante  ans,  car  il  estoit  tout  blanc.  Tous  ne  peurent 
0)  C'est-à-dire,  Faites  les  logemens. 

pas  gaigner  le  chemin,  car  il  en  rentra  une  par- 
tie dans  l'église,  qui  se  defï'endoient  fort  bien.  Ils 
avoient  faict  un  ravelin  devant  la  porte,  lequel  nous 
leur  gaignasmes  ;  et  alors  ils  se  retirèrent  tous  dans 
l'hermitage,  et  tirèrent  la  table  à  eux,  comme  un  pont 
levis. 

Monsieur  de  Bonivet  fut  mal  traicté,  de  tant  qu'il  per- 
dit pour  le  moins  vingt  hommes  des  meilleurs  qu'il  eust, 
et  plus  de  trente  de  blecez  :  car,  comme  nos  gens  se 
voulurent  jetter  à  coup  perdu  dans  le  fort  de  dessus 
la  contr  escarpe,  avant  que  pouvoir  descouvrir  le  fort 
ils  estoient  tuez  ;  et  en  perdit  entre  autres  quatre  de  ceux 
qu'il  avoit  mené'  de  France ,  qui  ne  vindrent  que  trop 
tost  pour  eux,  dont  il  y  en  avoit  deux  Basques,  aussi 
vaillans  jeunes  hommes  que  la  terre  en  porta  jamais; 
je  les  avois  veu  ailleurs  :  ces  gens  ont  les  noms  si  re- 
vers qu'il  ne  m'en  souvient,  dequoy  je  suis  marry. 
Ledict  sieur  fut  contrainct  de  laisser  ce  fort  et  venir 
à  moy  à  l'église;  monsieur  le  mareschal  avoit  faict 
faire  alte  à  tout  le  camp  à  un  mil  de  là ,  attendant 
quand  le  seigneur  Francisco  et  moy  luy  porterions 
les  cartiers  où  falloit  que  le  camp  se  logeast  ;  et, 
comme  il  vid  qu'il  n' avoit  point  de  nouvelles  de  nous^ 
envoya  un  gentilhomme  pour  sçavoir  que  nous  estions 
devenus,  lequel  nous  trouva  à  l'église,  et  nous  dit 
que  monsieur  le  mareschal  estoit  mal  content  et  fort 
fasché,  ne  sçachant  où  loger,  ny  où  les  cartiers  es- 
toient faicts.  A.lors  je  luy  dis  :  «  Retournez  vous  en,  et 
«  luy  dictes  qu'il  a  faict  deux  sages  mareschaux  de 
«  camp  qui  n'ont  songé  autre  chose  qu'a  le  loger  et 
«  l'armée, mais  c'a  esté  à  envoyer  des  gens  au  royaume. 

21.  Il 

«  des  taupes.  »  Le  gentilhomme  cogneut  bien  qu'il 
n'y  avoit  rien  de  faict,  et  s'en  retourna  estant  pres- 
que nuict  :  de  sorte  qu'il  fallut  que  la  cavallerie  se 
mist  dans  un  vallon  à  main  gauche,  et  nostre  infan- 
terie en  un  autre  à  main  droite.  Monsieur  le  mare*- 
chai  arriva  à  nous,  qui  se  fust  volontiers  courroucé; 
mais ,  ayant  veu  ce  que  nous  avions  faict ,  ne  s'en 
soucia  plus,  ains  se  mit  à  rire  de  ses  raareschaux  de 
camp  qu'il  avoit  faicts.  Le  sieur  Francisco  Bernardin 
s'excusoit  sur  moy,  et  moy  sur  luy  ;  mais  monsieur  le 
mareschal  dict  :  «  Je  sçay  bien  que  la  teste  Ijlanche 
«  est  trop  sage ,  et  que  ce  sont  des  boutades  de  Gas- 
«  cogne.  » 

Or  le  colonel  Sainct  Petro,  corse,  vint  avec  mon- 
sieur le  mareschal;  ceux  de  l'hermitage  le  deman- 
doient,  pource  qu'il  y  avoit  des  Corses,  et  le  capi- 
taine qui  fut  tué  sur  la  porte  en  estoit.  Le  colonnel 
Sainct  Petro  les  asseura  de  la  mort  dudict  capitaine, 
et  que ,  si  un  ou  deux  vouloient  sortir,  il  le  luy 
monstreroit  mort;  ce  qu'ils  firent.  Monsieur  le  mares- 
chal y  estoit  tousjours ,  car  il  ne  sçavoit  où  aller  lo- 
ger, et  toute  la  nuict  demeura  avec  nous.  Il  en  y 
eut  bien  de  mal  couchez ,  et  qui  me  donnèrent  force 
bons-soirs.  Apres  qu'ils  eurent  recogneu  leur  capi- 
taine mort,  ils  se  rendirent,  sur  la  promesse  dudit 
colonnel  de  les  laisser  sortir  vies  et  bagues  sauves  ;  et 
entra  ledict  colonnel  là  dedans  avec  cinq  ou  six  ;  et, 
comme  vint  le  jour,  ils  sortirent  dehors  et  se  mirent 
presque  tous  avec  ledict  colonnel,  et  envoyèrent  leur 
tambour  à  ceux  du  fort ,  leur  dénoncer  qu'ils  estoient 
rendus,  et  qu'ils  les  conseilloient  d'en  faire  lé  sem- 

Llable  ;  ce  qu'ils  firent  à  mesme  composition ,  car  le 
colonel  Sainct  Petro  menoit  tout  cela.  Puis  descen- 
dismes  là  bas,  et  incontinent  le  gouverneur  se  rendit, 
et  à  mesme  instant  deslogea  avec  le  reste  des  soldats 
que  luy  estoient  demeurez ,  et  monsieur  le  mareschal 
se  logea  dedans  avec  quelques  uns  seulement,  pour 
ne  manger  les  vivres  et  mettre  desordre  en  la  ville;  de 
laquelle  fit  gouverneur  le  capitaine  Loup,  y  laissant 
quatre  enseignes  avec  luy  et  quelques  chevaux  légers: 
et  après  se  retira  ledit  sieur  par  mesme  chemin  ;  et 
moy,  comme  j'ay  desja  dit,  me  rendis  à  Albe  à  une 
heure  après  midy. 

Voylà  tout  ce  que  je  fis  en  Piedraont  pendant  que 
je  demeuray  près  monsieur  le  mareschal  de  Brissac. 
Que  si  je  voulois  escrire  toutes  les  escarmouches  aus- 
quelles  je  me  suis  trouve',  il  me  faudroit  double  pa- 
pier pour  l'escrire,  et  mesmes  celle  d'Andesan,  qui 
fut  la  plus  forte  et  la  plus  grande  escarmouche  où  je 
me  trouvay  jamais  ;  car  c'estoit  tous  les  gens  de  pied 
des  deux  camps,  entre  lesquels  je  n'avois  que  trente 
quatre  soldats  de  ma  compagnie ,  pource  que  j'estois 
en  garnison  à  Savillan,  et  monsieur  de  Termes  ne 
vouloit  permettre  que  la  compagnie  en  sortist.  Je  fis 
couvrir  de  taffetas  jaune  les  morions  à  mes  soldats, 
pour  l'amour  de  monsieur  de  Termes,  qui  portoit  le 
jaune-,  lesquels,  estans  si  petite  trouppe,  exécutèrent 
de  si  beaux  faicts  d'armes  et  si  esmerveiliables,  que, 
tant  qu'il  y  aura  mémoire  d'homme  qui  fust  alors  en 
j  vie,  il  se  parlera  en  Piedmont  des  braves  morions 
jaunes  de  Montluc  :  car  à  la  vérité  ces  trente  quatre 
en  valloient  cinq  cens }  et  me  suis  cent  fois  estonne' 

II. 

de  ce  que  ces  gens  firent  lors  :  je  pouvois  bien  dire 
que  c'estoit  petit  et  bon.  J'ay  essayé  que  cela  sert  fort 
de  marquer  vos  gens  de  quelque  chose  particulière; 
car,  se  voyant  recogneus,  cela  leur  redouble  le  courage. 
Ceux-là  firent  tresbien,  et  se  marquèrent  d'une  réputa- 
tion telle,  que  tout  lemonde  lesmonstroit  par  les  com- 
pagnies, monstrant  par  merveilles  ces  morions  jaunes 
qui  avoient  faict  de  si  beaux  faicts  d'armes.  Despuis 
aussi  je  me  suis  trouvé  en  plusieurs  autres  escarmou- 
ches ,  lesquelles  je  ne  me  veux  amuser  à  escrire  ;  je 
ne  serois  que  trop  long.  Tant  y  a  que,  sans  bataille, 
ce  fut  un  beau  combat.  Je  me  suis  trouvé  en  un  au- 
tre tresbeau ,  dequoy  le  baron  de  La  Garde  se  sou- 
viendra (0,  quand  il  mena  les  galleres,  nous  estans 
devant  Bolongne.  La  grande  escarmouche  se  fit  quand 
il  descendit,  qui  dura  deux  heures  ;  auquel  lieu  les 
coups  de  canon  nous  tiroient  si  menu ,  qu'il  sembloit 
salve  d'arquebuziers.  J'avois  sur  les  bras  toutes  les 
forces  de  Bolongne ,  nonobstant  lesquelles  je  fis  une 
des  plus  belles  et  honnoraldes  retraictes  qu'homme 
sçauroit  faire.  Feu  monsieur  de  Guyse  veit  le  tout, 
lequel  n'avoit  que  vingt  chevaux,  et  ne  me  pouvoit 
secourir  aucunement,  car  il  eust  fallu  qu'il  se  fust  jette 
sur  la  plaine,  dans  laquelle  l'artillerie  l'eust dévoré  in- 
continent :  et  n'y  avoit  homme  qui  pensast  que  je 
peusse  faire  retraicte  sans  nous  mettre  en  fuitte  ;  mais 
je  la  fis,  estant  tousjours  de  la  longueur  de  quatre 
picques ,  et  tournant  visage  à  tout  propos.  Et  veux 

(')  L'événement   que  rappelle  Montluc  se  passa  en  i545,  lorsque 
l'armée  de  François  I  faisoit  le  siège  de  Boulogne. 

dire  que  je  ne  lis  jamais  chose  de  laquelle  je  retirasse 
plus  de  louange  que  de  ceste-cy  :  monsieur  de  Guyse 
la  fit  bien  valoir,  et  ne  m'en  loiia  que  trop.  Mais  je 
me  contente  d'escrire  ce  que  j'ay  faict  en  commen- 
dant,  en  quoy  ceux  qui  me  feront  cest  honneur  de 
lire  mon  livre  pourront  apprendre  quelque  chose 
pour  le  faict  des  armes ,  qui  n'est  pas  si  aysé  qu'on 
pense.  Il  faut  avoir  de  grandes  et  louables  parties 
pour  estre  bon  capitaine  :  ce  n'est  pas  tout  d'estre 
vaillant  et  courageux ,  il  y  faut  tant  d'autres  pièces  en 
nostre  harnois  :  je  ne  veux  pas  dire  que  je  sois  des 
premiers;  mais,  estant aujourd'huy  le  plus  vieux  de  ce 
royaume ,  encores  trouvera  mon  opinion  voix  en 
chapitre  :  ce  qui  servira  à  ceux  qui  en  sçavent  moins 
que  moy:  quant  aux  autres,  il  ne  leur  faut  pas  de  pré- 
cepteur. 

Je  quittay  donc  le  Piedmont  pour  me  venir  rafrais- 
chir  un  peu  et  me  reposer,  à  cause  d'une  grand  ma- 
ladie en  laquelle  j'estois  tombé;  et,  quelque  juste 
occasion  que  j'eusse,  à  peine  peus-je  avoir  mon  congé 
de  monsieur  de  Brissac,  lequel  en  fin  me  le  donna, 
avec  promesse  de  revenir  bien  tost.  A  mon  arrivée,  je 
me  trouvay  honnoré  et  estimé  des  plus  grands  sei- 
gneurs du  pays  ;  mon  nom  estoit  en  réputation  bien 
grande,  et,  pour  une  chose  que  j'avois  faicte,  on  m'en 
vouloit  faire  à  croire  quatre.  Les  bruits  vont  tousjours 
en  augmentant  ;  aussi  en  ce  temps ,  pour  une  escolle 
de  guerre,  il  ne  se  pailoit  que  de  Piedmont.  Or  je  ne 
demeuray  guère  oysif  ou  sur  les  cendres;  on  ne  m'en 
donna  pas  le  loysir,  comme  aussi  je  n'en  avois  pas  de 
volonté,  m'estant  tousjours  proposé  de  parvenir  par 

la  voye  des  armes  à  toutes  les  poinctes  d'honneur  que 
les  hommes  peuvent  atteindre.  Songez,  vous  qui  estes 
nez  gentils-hommes,  que  Dieu  vous  a  faicts  naistre 
pour  porter  les  armes,  pour  servir  vostre  prince,  et 
non  pas  pour  courre  le  lièvre  ou  faire  l'amour.  Quand 
la  paix  viendra,  vous  aurez  vostre  part  du  plaisir; 
toutes  choses  ont  leur  temps  et  leur  saison. 


COMMENTAIRES 

MESSIRE  BLAISE  DE  MONTLUG, 

MARESCHAL  DE  FRANCE. 

LIVRE  TROISIESME. 


(cependant  que  la  guerre  se  faisoit  en  Piedmont , 
comme  j'ay  escrit  cy  dessus  ,  sous  ce  grand  guer- 
rier (monsieur  le  mareschal  de  Brissac)  qui  y  establit 
une  tresbelle  discipline  militaire ,  aussi  pouvoit-on 
dire  que  c'estoit  la  plus  belle  escolle  de  l'Europe,  on 
ne  dorraoit  pas  du  costé  de  Picardie,  Cliampaigne, 
et  Mets,  qui  fut  assiégé  par  l'Empereur.  Ce  fut  là  où 
ce  grand  duc  de  Guy  se  acquit  une  gloire  immortelle  : 
je  n'ay  eu  jamais  plus  grand  regret  que  de  n'avoir  veu 
ce  siège  ;  mais  on  ne  peut  estre  en  tant  de  lieux.  Le 
Roy,  qui  desiroit  troubler  les  affaires  de  l'Empereur 
en  Italie,  fit  tant,  par  les  pratiques  et  mene'es  de 
quelques  cardinaux  ses  partisans,  et  de  monsieur  de 
Termes,  qu'il  fit  révolter  les  habitans  de  la  ville  de 
Siene  ('),  qui  est  une  très-belle  ville  et  importante  en 

(0  L'Empereur,  voulant  avoir  une  place  d'armes  ca  Toscane ,  avoit 

la  Toscane  ;  de  sorte  que  les  Espagnols  qui  estoient 
dedans  en  furent  chassez ,  et  la  citadelle  ruine'e. 

[i554]  Comme  ce  peuple  se  veit  jouyssant  de  la  li- 
berté, ayant  levé  les  enseignes  françoises,  il  ne  lit 
faute  d'implorer  l'ayde  et  secours  du  Roy,  lequel  en 
donna  la  charge  à  monsieur  de  Strossy  (0,  qui  fut 
depuis  mareschal,  lequel,  avec  l'ayde  des  alliez  du 
Roy,  mit  des  forces  en  campagne ,  assisté  des  sieurs 
Cornelio  Bentivolio,  Fregouse  (2)  et  autres  sieurs  ita- 
liens, des  sieurs  de  Termes  et  de  Lansac  (3).  Ledict 
seigneur  Strossy,  quoy  qu'il  eust  les  forces  et  de  l'Em- 
pereur et  du  duc  de  Florence  sur  les  bras,  si  est-ce 
qu'il  s'y  porta  fort  vaillamment  et  prudemment,  pour 
faire  teste  au  marquis  de  Marignan  ,  dict  Medequi , 
lequel  faisoit  la  guerre  à  toute  outrance  ;  toutesfois^ 
en  despit  de  luy,  le  sieur  Strossy  print  plusieurs  petites 
villes ,  lesquelles  dépendent  de  l'Estat  de  Siene  :  de- 
quoy  je  ne  veux  particulièrement  parler,  parce  que  je 
n'y  estois  pas.  A  ce  que  j'ay  entendu ,  il  s'y  fit  de  beaux 
exploits  :  car  l'Empereur  et  le  duc  de  Florence  ne 
desiroient  rien  tant  que  chasser  le  Roy  d'Italie ,  pour 

forcé  les  liabitans  de  Sienne  à  recevoir  garnison  espagnole,  et  avoit  fait 
bâtir  une  citadelle  à  leurs  frais.  Les  Siennois  eurent  recours  à  la  France, 
qui  les  aida  à  chasser  les  troupes  étrangères  en  iSSa.  Cliarlcs-Quint , 
dont  les  armées  étoient  alors  occupées  en  Allemagne,  difl'éra  sa  ven- 
geance ,  et  n'attaqua  les  Siennois  que  Tannée  suivante. 

(0  II  arriva  à  Sienne  au  mois  de  janvier  i553. 

(*)  Aurelio  Frégose ,  de  la  maison  des  Frégose  de  Gênes  ;  il  quitta 
depuis  le  service  de  la  France,  et  servoit  dans  les  troupes  du  duc  de 
Florence  en  i557. 

(^)  Louis  de  Saint-Gelais ,  dit  de  Lezignam  ou  Lusignan,  et  le  pre- 
mier de  sa  maison  qui  ait  pris  ce  nom.  Mort  en  1 589 ,  à  Tàge  de  soixante- 
seize  ans. 

la  crainte  qu'ils  avoient  que ,  y  ayant  un  pied ,  il  n'y 
mist  tout  le  corps  ;  mais  nous  ne  sçaurions  jamais  gar- 
der nos  conquestes.  Je  ne  sçay  pas  si  à  l'advenir  on 
fera  mieux  :  je  me  double  fort  que  non  ;  pour  le  moins, 
il  me  le  semble  ainsi  :  Dieu  veuille  que  je  me  puisse 
tromper. 

Or  monsieur  de  Strossy  manda  au  Roy  qu'il  ne  le 
pouvoit  servir  tenant  la  campagne  et  commandant 
dans  Siene ,  et  qu'il  le  supplioit  tresliumblement  vou- 
loir faire  élection  de  quelque  personnage  de  qui  Sa 
Majesté  se  peustfier,  pour  y  commander  tant  qu'il  se- 
roit  en  campagne.  Le  Roy,  ayant  receu  ceste  de- 
pesche,  appella  monsieur  le  connestable,  monsieur  de 
Guyse  (0  et  monsieur  le  mareschal  de  Sainct  André', 
pour  en  nommer  chacun  un.  Par  les  mains  de  ces 
trois  tout  passoit  ("2).  Tous  les  rois  ont  eu  tousjours 
cela  :  ils  se  laissent  gouverner  à  quelques  uns ,  peut 
estre  trop  ;  certes  il  semble  par  fois  qu'ils  les  craignent. 
Monsieur  le  connestable  estoit  plus  favory  et  plus 
aymé  du  Roy  qu'autre  fut  jamais.  Monsieur  le  con- 
nestable nomma  le  sien;  monsieur  de  Guyse,  le  sien; 
et  monsieur  le  mareschal  de  Sainct  André,  aussi  le  sien. 
Alors  le  Roy  leur  dict  :  «  Vous  n'avez  point  nommé 
«  Montluc.  »  Monsieur  de  Guyse  luy  respondit  :  «  Il 
<c  ne  m'en  souvenoit  poinct  ;  »  monsieur  le  mareschal 
de  Sainct  André  en  dict  de  mesmes  ;  et  encores  luy 

(>)  François  de  Lorraine,  duc  de  Guise,  prince  de  Joinvilie,  marquis 
de  Mayenne,  chevalier  de  Tordre  du  Roi,  pair,  grand-maiire,  grand- 
chambellan  et  grand-veneur  de  France ,  gouverneur  de  Champagne  et 
de  Brie^  tué  par  Poltrot  au  siège  d'Orléans  en  id63.  Il  étoit  le  père  de 
Henri,  duc  de  Guise,  qui  fut  tué  aux  états  de  Blois  en  i588. 

(*)  Dans  les  Mémoires  de  Yieillcville ,  on  verra  un  tableau  de  la  coiu' 
de  Henri  II  j  tout  ce  que  dit  ici  Montluc  s'y  trouve  confirmé. 

dict  monsieur  de  Guyse:  «  Si  vous  nommez  Montluc, 
«  je  me  tais ,  et  ne  parleray  plus  de  celuy  que  j'ay 
«  nommé.  —  Ny  moy  aussi,  dict  monsieur  le  mares- 
«  chai,  «lequel depuis  m'a  faict  tout  ce  discours.  Alors 
monsieur  le  connestable  dit  que  je  n'estois  pas  bon 
pour  faire  ceste  charge,  parce  que  j'estois  tropbisarre, 
fascheux  et  colère.  Le  Roy  respondit  qu'il  avoit  tous- 
jours  veu  et  cogneu  que  la  colère  et  bisarrerie  qui  es- 
toit  en  moy  n'estoit  sinon  pour  soustenir  son  service, 
lors  que  je  voyois  qu'on  le  servoit  mal;  or  jamais  il 
n'avoit  ouy  dire  que  j'eusse  prins  querelle  avec  per- 
sonne pour  mon  particulier.  Monsieur  de  Guyse  et 
monsieur  le  mareschal  respondirent  qu'aussi  ne  l'a- 
voient  ils  jamais  ouy  dire,  et  que  desja  j'avois  este'  gou- 
verneur de  Montcallier  et  d'Albe,  sans  que  jamais 
liomme  se  soit  pleint  de  moy;  et  d'autre  part,  que,  si 
j'estois  tel,  monsieur  le  mareschal  de  Brissac  ne  m'eust 
pas  tant  ayme'  et  favoryse' ,  ny  ne  s'en  fust  tant  fié 
comme  il  faisoit.  Monsieur  le  connestable  répliqua 
encores  fort,  car  il  vouloit  que  celuy  qu'il  avoit  nommé 
y  allast  ;  il  se  faschoit  de  céder,  et  aussi  il  ne  m'a  ja- 
mais guère  aymé,  ny  les  siens  aussi.  Monsieur  le  car- 
dinal de  Lorraine  y  estoit,  qui  a  meilleure  souvenance 
que  moy  de  celuy  que  monsieur  le  connestable  avoit 
nommé;  toutesfois  il  me  semble  que  c'estoit  Boccal, 
lequel  depuis  s'est  fait  huguenot.  A  la  fin  le  Pvoy  s'en 
fit  accroire  ,  ayant  monsieur  de  Guyse  et  monsieur 
le  mareschal  de  Sainct  André  de  son  costé,  et  envoya 
un  courrier  devers  monsieur  le  mareschal  de  Brissac, 
pour  me  faire  venir  en  Avignon  ,  auquel  lieu  j'at- 
tendrois  un  gentil-homme  que  Sa  Majesté  m'envoyoit, 
lequel  apportoit  ma  depesche  pour  m'en  aller  à  Sienne. 

Or  monsieur  le  maresclial,  quelques  jours  devant, 
m'avoit  donné  congé  pour  m'en  venir  à  ma  maison,  à 
cause  d'une  maladie  qui  nVestoit  survenue ,  comme  j'ay 
dit  :  lequel  n'avoit  nulle  envie  de  ce  faire ,  comme  luy- 
mesme  m'a  confessé  depuis,  et  m'a  fait  cet  honneur  de 
me  dire  que,  s'il  eust  cogneu  l'importance  que  ce  luy 
fut  de  m'avoir  perdu ,  qu'il  eust  encore  escrit  au  Roy 
plus  de  mal  de  moy  qu'il  n'avoit  faict;  et  qu'en  sa  vie 
ne  se  repentit  tant  de  chose  qu'il  eut  faicte,  que  de 
m'avoir  laissé  partir  d'auprès  de  luy  ;  car  il  m'avoit 
bien  trouvé  à  dire  depuis  que  j'estois  parti  de  Piedmont. 
Monsieur  de  Cossé,  monsieur  le  président  de  Birague, 
et  autres,  peuvent  tesmoigner  combien  de  fois  ils  luy 
ont  ouy  regretter  mon  absence,  mesmement  quand 
les  choses  ne  luy  succedoient  comme  il  vouloit.  Et  si 
l'on  regarde  bien  que  j'avois  faict  estant  sous  luy,  on 
trouvera  que  ce  que  je  dis  est  véritable,  et  qu'il  avoit 
raison  de  me  regretter.  J'estois  tousjours  à  ses  pieds 
et  à  sa  teste.  Je  crois  toutesfois  que  pour  ma  présence 
il  ne  se  fust  rien  fait  de  mieux;  mais  si  suis-je  contraint 
dire  le  vray.  Il  en  y  a  qui  en  diront  d'avantage  s'ils 
veulent. 

Orilescrivit  une  lettre  au  Roy,  et  une  autre  à  mon- 
sieur le  connestable,  par  laquelle  il  mandoit  à  Sa  Ma- 
jesté qu'il  avoit  faict  une  eslection  fort  mal  à  propos 
pour  commander  à  Siene  ;  car  j'estois  un  des  plus  co- 
lères hommes  du  monde ,  et  le  plus  bisarre ,  et  tel ,  qu'il 
falloit  que  la  moitié  du  temps  il  endurast  de  moy ,  co- 
gnoissant  mes  imperfections  ;  mais  que  j'estois  bien  bon 
pourfaire  tenir  la  police  et  la  justice  en  un  camp,  pour 
commander  à  la  campagne,  et  pour  faire  combattre 
les  soldats  5  mais  que,  considéré  les  humeurs  des  Sie- 

nois,  c'estoit  feu  contre  feu  ;  qui  seroit  îe  vrai  moyeii 
de  perdre  cet  Estât,  qu'il  falloit  consei'ver  par  douceur. 
Il  prioit  monsieur  le  connestable  aussi  de  le  remonstrer 
au  Roy,  et  cependant  il  me  depesclie  un  courier,  le- 
quel me  trouva  fort  malade;  et  me  mandoit  que  le  Roy 
me  vouloit  envoyer  à  Siene;  mais  que,  comme  amy 
mien ,  il  me  conseilloit  de  n'accepter  point  ceste  charge , 
me  priant  de  ne  l'abandonner  pour  aller  ailleurs  sous 
un  autre,  et  m'asseurant  que  si  rien  vaquoit  en  Pied- 
mont  que  j'aymasse  mieux  que  ce  que  j'avois,  que  je 
l'aurois.  Tout  cela  estoient  des  artifices  pour  me  re- 
tenir. 

O  qu'un  sage  lieutenant  de  roy  doit  veiller  et  pren- 
dre garde  qu'il  ne  perde  celuy  auquel  il  a  beaucoup 
défiance,  et  qu'il  cognoit  de  valeur;  il  ne  doit  rien 
espargner  pour  le  retenir  ;  car  bien  souvent  un  homme 
seul  peut  beaucoup.  Il  faut  manger  beaucoup  de  sel 
pour  cognoistre  un  homme  (0,  et  cependant  vous  estes 
privé  de  celuy  auquel  vous  aviez  fiance;  car  vous  avez 
jà  esprouvé  sa  fidélité.  Or  avoit  mandé  aussi  ledit  sieur 
mareschal  au  Roy  que  j'estois  en  Gascogne  malade  ; 
et  comme  le  matin  ses  lettres  furent  leuës,  monsieur 
le  connestable ,  qui  en  fut  bien  ayse ,  dit  au  Roy  qu'il 
luy  en  avoit  bien  dict  autant,  et  qu'homme  ne  me  pou- 
voit  mieux  cognoistre  que  monsieur  le  mareschal  de 
Brissac,  qui  m'avoit  souvent  veu  en  besongne.  Le  Roy, 
qui  de  son  propre  naturel  m'aimoit  et  m'a  tous] ours 
aymé,  depuis  qu'il  m'eut  remarqué  à  la  camisade  de 
Bolongne,  dit,  comme  monsieur  le  mareschal  de 
Sainct  André  m'a  dit  plusieurs  fois,  que,  quand  bien 

(')  Expression  proverbiale ,  qui  signifie  quil  faut  avoir  vécu  avec  les 
gens  pour  les  connoître. 

tous  ceux  de  son  conseil  luy  diroient  mal  de  moy, 
qu'ils  ne  gaigneroient  rien,  car  son  naturel  esloit  de 
m'aymer,  et  qu'il  ne  vouloit  quitter  son  eslection, 
quoy  que  l'on  en  parlast.  Monsieur  de  Guyse  print  la 
parole,  etdict:  «Voylà  une  lettre  qui  contrarie  fort  : 
«  en  premier  lieu ,  monsieur  le  mareschal  de  Brissac 
«  dict  que  Montluc  est  colère  et  bisarre,  et  qu'il  ne 
«  s'accommodera  jamais  avec  les  Siennois,  mais  qu'il 
«  gastera  tout  vostre  service  si  vous  le  leur  envoyez  ; 
«  d'autre  part',  ille  loue  des  choses  qui  requièrent d'es- 
«  tre  en  un  homme  de  commandement  ,  et  qui  a  en 
«  charge  des  choses  grandes,  car  il  dit  qu'il  est  homme 
«  de  grande  police  et  grande  justice,  et  pour  faire  com- 
te battre  les  soldats  en  grandes  entreprinses  et  execu- 
«  lions.  Qui  a  jamais  veu  qu'un  homme  doué  de  toutes 
«  ces  bonnes  parties  n'eust  avec  luy  de  la  colère?  ceux 
(c  qui  ne  se  soucient  gueres  que  les  choses  aillent  mal 
ce  ou  bien,  ceux-là  peuvent  estre  sans  colère.  Au  de- 
«  meurant.  Sire,  puis  que  vous  mesmesavez  faict  l'es- 
«  lection,  il  me  semble  que  ne  la  devez  révoquer  .» 
Monsieur  le  mareschal   de   Sainct  André   respondit 
après  :  «  Ce  que  monsieur  le  mareschal  de  Brissac  dict 
e<  facillement ,  vous  le  pouvez  rabiller  en  escrivant  à 
«  Montluc  que  vous  mesmes  l'avez  esleu ,   et  que , 
«  pour  l'amour  de  vous,  il  laisse  tant  qu'il  pourra  sa 
«  colère,  ayant  affaire  avec   cerveaux  bisarres,  tels 
«  qu'estoient  les  Siennois.  »  Le  Boy  dict  lors  qu'il  n'a- 
voit  point  de  crainte  qu'après  qu'il  m'auroit  escrit  une 
lettre  je  ne  fisse  ce  qu'il  me  commanderoit;  et  sou- 
dain me  despescha  un  courrier  à  ma  maison,  par  le- 
quel  me  manda  que  quand  bien  je  serois  malade, 
que  je  me  misse  en  chemin  droit  à  Marseille,  auquel 

lieu  je  trouverois  ma  depescbe,  et  m'embarquerois 
avec  les  AUemans  que  Le  Piincroq  (0  menoit,  et  dix 
compagnies  françoises,  oii  il  m'envoyeroit  aussi  de 
l'argent  pour  faire  mon  voyage ,  et  que  je  laissasse  un 
peu  ma  coUere  en  Gascogne ,  m'accommodant  à  l'hu- 
meur de  ce  peuple.  Le  courrier  me  trouva  à  Agen, 
entre  les  mains  des  médecins ,  bien  malade  ;  toutesfois 
je  luy  dis  que  dans  huict  jours  je  me  mettrois  en  che- 
min ;  ce  que  je  fis,  et  cuiday  mourir  à  Toulouse  ,  du- 
quel lieu,  parle  conseil  des  médecins,  je  devois  re- 
tourner arrierre  ;  ce  que  je  ne  voulus  faire,  ains  me  fis 
trainer  jusques  à  Montpellier,  là  où  je  fus  encore  con- 
seillé par  les  médecins  de  ne  passer  plus  outre,  s'as- 
seurans  que,  si  je  m'hasardois,  je  n'arriverois  jamais  à 
Marseille  en  vie  ;  mais ,  quelque  chose  qu'ils  me 
sçeussent  dire ,  je  me  résolus  de  cheminer  tant  que  la 
vie  me  dureroit,  à  quelque  pris  que  ce  fust.  Et  comme 
je  partois,  m'arriva  un  autre  courrier  pour  me  faire 
liaster;  et  de  jour  à  autre  je  recouvrois  ma  santé  en 
allant,  de  sorte  que,  quand  je  fus  à  Marseille,  je  me 
trouvay  sans  comparaison  mieux  que  quand  j'estois 
party  de  ma  maison. 

Certes  le  Roy  mon  bon  maistre  avoit  raison  de  def- 
fendre  ma  cause  :  car  jamais  ma  coUere  ne  porta  nu^l 
préjudice  à  son  service,  ouy  bien  à  moy  et  à  quelque 
autre  qui  n'a  sçeu  esquiver  ny  se  garder  de  mon  hu- 
meur; jamais  je  ne  luy  perdis  place,  bataille,  ren- 
contre, ny  ne  fus  cause  de  luy  faire  perdre  un  servi- 

(»^  Georges  Reckrodj  il  avoit  été  proscrit  par  Charles-Quint ,  pour 
avoir  porté  les  armes  contre  lui  pendant  la  guerre  des  Protestans  ea 
Allemagne  :  il  passa  au  service  de  France  en  iS/jS.  Il  avoit  déjà  précé- 
demment servi  en  France  sous  Fraiicois  I.  Mort  en  i55g. 

teur.  La  colère  ne  m'a  jamais  jette  tant  hors  de  moy, 
de  me  faire  faire  chose  préjudiciable  à  son  service; 
si  elle  est  violente  et  prompte ,  aussi  elle  en  dure 
moins.  J'ay  lousjours  cogneu  qu'il  vaut  mieux  se  ser- 
vir de  ces  gens  là  que  d'autres,  car  il  n'y  a  point  d'ar- 
rière boutique  en  eux,  et  si  ils  sont  plus  prompts,  plus 
vaillans  que  ceux  qui  veulent  avec  leur  froideur  se  faire 
estimer  plus  sages.  Mais,  laissant  ce  propos,  je  retour- 
neray  à  mon  voyage. 

Je  trouvay  que  le  baron  de  La  Garde  estoit  party 
avec  l'arme'e  pour  aller  en  Arger  faire  avec  le  roy 
d'Arger  qu'il  luy  baillast  son  armée,  pource  que  le- 
dict  sieur  baron  avoit  esté  adverty  que  le  prince  d'Orie 
l'attendoit  avec  une  grande  armée  sur  le  chemin  pour 
le  combattre;  et  l'armée  du  Pxoy  n'estoit  pas  assez 
forte  :  qui  fut  cause  que  nous  temporisâmes  quelques 
jours.  Comme  donc  le  baron  fut  arrivé,  ayant  l'armée 
d'Arger  avec  luy,  nous  nous  eml)arquasmes  à  Tollon, 
et  par  le  chemin  rencontrasmes  hdict  ou  neuf  navires 
chargez  de  bleds,  qui  venoient  de  Sicille  et  l'appor- 
toient  en  Espagne,  lesquels  ledict  baron  lit  brusler, 
sauf  deux  qu'il  amena  pour  fournir  son  armée  ;  et 
ainsi  allasmes  jusques  à  Porte-Hercule,  auquel  lieu 
nous  fut  impossible  de  faire  descente,  à  cause  que  le 
marquis  de  Marignan  avoit  son  camp  près  du  chemin 
qu'il  nous  falloit  tenir  pour  aller  à  Siene  :  qui  fut 
cause  qu'il  nous  fallut  rembarquer  pour  reculler 
en  arrière  et  faire  la  descente  auprès  d'Escarlin,  où 
monsieur  de  Strossy  estoit  avec  son  camp.  Là  trou- 
vasmes  que  le  prieur  de  Capue  (0  avoit  esté  tué  en 

(')  Léon  Strozzi ,  frère  de  Pierre  dont  nous  parlerons  ci  -  après , 
chevalier  de  Tordre  de  Saint- Jean  de  Jérusalem  et  prieur  deCapoue, 

recognoissant  Escarlin  il  y  avoit  deux  jours  :  qui  fut 
un  grand  dommage,  car  c'estoit  un  vaillant  homme, 
s'il  en  y  avoit  en  terre  ou  sur  mer,  et  un  bon  serviteur 
du  Roy.  Il  estoit  frère  de  monsieur  de  StrossyCO,  et 
me  dict-on  qu'il  fut  tué  de  la  main  d'un  paysan  qui  luy 
tira  une  arquebusade  de  derrière  un  buisson.  Voyez 
quel  mal- heur  qu'un  grand  capitaine  meure  de  la 
main  d'un  vilain  avec  son  baston  à  feu  !  Nous  mar- 
chasmes  ainsi  jusques  à  Bonconvant  (2) ,  allant  tous- 
jours  monsieur  de  Strossy  un  peu  devant  nous,  à  cause 
des  vivres  ;  et  là  tout  le  camp  fut  assemblé. 

Avant  que  les  Allemans  et  François  fussent  arrivez 
audict  Bonconvant,  monsieur  de' Strossy  se  mit  devant 
le  matin  avec  les  trois  mil  Grisons  desquels  monsieur 
de  Forcavaux  estoit  colonel  ,  et  avec  les  Italiens , 
afin   de  faire   place   aux  Allemans  et  François  qui 

fut  un  grand  homme  de  mer,  et  se  rendit  fameux  par  ses  exploits. 
Après  avoir  été  lieutenant-général,  puis  général  des  galères,  il  se  retira 
à  Malle  pour  servir  contre  les  Infidèles.  La  guerre  de  Toscane  étant 
survenue ,  le  Roi ,  qui  connoissoit  son  mérite ,  l'attira  de  nouveau  à  soa 
service.  Mort  en  i554. 

(0  Pierre  Strozzi  :  sa  maison  avoit  été  à  Florence  la  rivale  de  celle  de 
Médicis.  Philippe,  son  père,  emprisonné  par  Cosme  de  Médicis,  se  tua 
dans  sa  prison.  Il  avoit  épousé  une  nièce  du  pape  Léon  X  ;  ainsi  Pierre 
Strozzi  étoit  cousin-gcrmaiu  de  Henri  II,  par  sa  mère,"  son  frère  Léon 
et  lui  furent  naturalisés  en  France,  en  i543  :  le  Eoi  leur  donna  des 
domaines  considérables  ;  Pierre  Strozzi  fut  général  des  galères,  cham- 
bellan et  maréchal  de  France^  il  obtint  le  commandement  de  l'expé- 
dition de  Sienne  ,  par  le  crédit  de  Marie  de  Médicis,  malgré  l'opposi- 
tion de  la  duchesse  de  Valentinois  et  du  connétable  de  Montmorency. 
Il  espéroit  recouvrer  le  duché  de  Florence,  où  ses  ancêtres  avoient 
commandé.  Ses  différends  avec  le  cardinal  de  Fcrrare  nuisirent  au  suc- 
cès de  l'entreprise.  Il  fut  tué  au  siège  de  Thionville. 

(*)  Buonconveuto,  bourg  à  quinze  milles  de  Sienne,  sur  la  route  de 
Rome. 


I 

DE  BLAISE  DE  MOKTLUC.    [l554]  l-J^ 

avoient  besoin  de  loger  et  reposer  deux  heures.  Je 
vins  trouver  le  soir  devant  monsieur  de  Strossy,  et 
le  matin  partis  avec  luy  pour  arriver  de  bonne  heure 
à  Siene  (0,  où  nous  trouvasmes  monsieur  de  Lansac, 
qui,  à  nostre  arrive'e,  donna  à  disner  à  monsieur  de 
Strossy,  à  monsieur  de  Forcavaux  et  à  moy.  Sur 
l'arrivée  des  Grisons  et  des  Italiens  se  dressa  une 
grande  escarmouche  à  Saincte  Bonde  (2),  un  monas- 
tère de  nonnains  près  Sainct  Marc  ,  qui  est  un  autre 
monastère  de  religieux.  Le  marquis  de  Marignan  avoit 
son  camp  au  Palais  du  Diau(5),  qui  est  sur  le  chemin 
de  Florence,  près  Siene  un  mille;  et  ce  matin  mesmes 
il-  estoit  party  pour  aller  à  Saincte  Bonde  assaillir  le 
capitaine  Bartholome'  de  Pesere  ,  lequel  monsieur  de 
Strossy  avoit  mis  dedans  avec  sa  compagnie.  Ledit, 
marquis  avoit  laisse'  ses  Italiens  audict  Palais  du  Diau, 
et  mené'  tous  les  Espagnols  et  Allemans  avec  luy  ;  et, 
comme  nous  disnions,  l'escarmouche  se  commença 
forte  et  roide  à  Saincte  Bonde.  Les  Grisons  et  les  Ita- 
liens firent  alte  au  Palassot,  près  Siene  demy  mille, 
et  nos  Italiens  aussi ,  par  le  commandement  de  mon- 
sieur de  Strossy ,  pource  qu'il  vouloit  adviser  plustost 
où  il  mettroit  tout  le  camp,  et  qu'il  vouloit  aussi  qu'a- 
vant que  ceux-là  fussent  logez,  les  Allemans  et  Fran- 
çois fussent  arrivez,  pource  que  tout  à  un  coup  se 

(0  Plusieurs  historiens  prétendent  que  Montluc  arriva  à  Sienne  en 
i553  j  mais  on  a  vu  dans  le  livre  précédent ,  qu'il  resta  eu  Piémont  jus- 
qu'à la  fin  de  la  campagne  de  cette  année;  que  sa  mauvaise  santé  l'o- 
bligea de  se  retirer  en  Gascogne ,  où  il  étoit  quand  il  reçut  l'ordre  de  se 
rendre  à  Sienne.  Suivant  Pecci ,  il  y  entra  vers  le  milieu  de  juillet  i554- 

(»)  Santo-Abundio. 

(')  Palais  des  Diables,  dans  de  Thou.  Adriani  l'appelle  aussi  Palazzo 
(Je  Diat'oli. 

logeroient  ensemble.  Mais ,  n'ayant  point  encores  pa- 
rachevé de  disner,  nous  ouysmes  quelques  petites 
pièces  tirer  à  Saincte Bonde,  que  le  marquis (')  y  avoit 
mené'  :  alors  je  dis  à  monsieur  de  Strossy  ces  mots  : 
«  Monsieur,  ceste  escarmouche  est  grande  et  roide, 
«  meslëe  avec  de  l'artillerie  ;  ils  vous  emporteront  le 
«  capitaine  Bartholome'  de  Pesere;  je  vous  prie,  allons 
«  voir  que  c'est.  »  Ledit  sieur  respondit  :  «  Allons 
«  donc;  aussi  faut-il  que  nous  allions  regarder  où 
«  nous  logerons  le  camp.  »  Monsieur  de  Lansac  me 
presta  un  cheval  turc  poil  gris,  car  je  n'avois  point 
amené  mes  chevaux  par  mer.  Lors  je  dis  à  monsieur 
de  Strossy  s'il  trouveroit  bon  que  j'allasse  voir  que 
c'estoit  de  ceste  escarmouche,  pendant  qu'il  iroit  re- 
garder avec  messieurs  de  Lansac  et  de  Forcavaux  où 
il  logeroit  le  camp  \  il  me  dit  qu'il  le  trouveroit  bon  : 
et  sortismes  par  la  porte  Sainct  Marc;  je  tiray  droit 
au  lieu  de  l'escarmouche ,  et  eux  un  peu  à  main  droite, 
pour  regarder  où  ils  mettroient  le  camp.  Comme  j'ar- 
rivay  de-là  la  Tresse,  où  se  faisoit  l'escarmouche,  je 
n'y  trouvay  aucun  capitaine ,  et  estoit  comme  une  es- 
carmouche faite  en  desordre ,  et  les  ennemis  avoient 
gaigné  avantage  sur  les  nostres,  car  ils  les  avoient 
tirez  des  cottaux  près  Saincte  Bonde,  et  ramenez  jus- 
ques  aux  prez  qui  sont  joignans  la  rivière  de  la  Tresse. 
Et  à  mon  ariivée  je  demanday  les  capitaines,  et  n'en 
trouvay  un  seul  qui  se  dit  capitaine  :  dont  s'ensuivoit 

(i)  Jean-Jacques  Medicliino ,  fils  d'un  fermier  des  impôts  à  Milan.  Il 
sut  se  rendre  utile  par  ses  talens  pendant  les  guerres  d'Italie ,  dans 
lesquelles  il  joua  un  grand  rôle.  Il  prit  le  litre  de  marquis  de  Marignan, 
et  les  Médicis,  qui  avoient  besoin  de  lui,  le  reconnurent  \>o\\t  leur  pa- 
rent. Son  frère  devint  pape  sous  le  nom  de  Pie  IV. 

lin  grand  desordre.  Sur  cela  j'en  vis  venir  un  sur  un 
cheval  gris ,  et  courus  à  luy  pour  luy  demander  s'il 
cstoit  capitaine  :  lequel  me  dit  qu'ouy  ;  je  luy  deman- 
day  son  nom,  il  me  respondit  :  lo  mi  chiamo  Marioul 
de  Santa  Fliori'),  et  je  luy  dis  (2):  Signor  capitan, 
io  mi  cliiamo  iMonlluco  :  andnmo  insieme.  Or  tout  le 
camp  avoit  desja  entendu  que  je  venois  avec  le  se- 
cours; et,  encore  que  nous  ne  nous  fussions  jamais 
veus,  si  est-ce  que  nous  nous  recognusmes  au  nom. 
Je  le  priay  de  rallier  ses  gens  pour  donner  une  cargue 
aux  ennemis ,  et  les  ramener  contre-mont  ;  ce  qu'il 
fit,  et  les  ramenasmes  jusques  au  haut.  Cependant  tout 
au  long  d'un  cottau  l'escarmouche,  tiroit,  et  au  long 
des  vignes  droit  au  Palassot ,  qu'est  un  petit  palais  au 
derrière  duquel  estoient  les  Grisons  ;  et  au  dos  de  la 
montagne,  un  peu  avant,  l'artillerie  que  le  marquis 
avoit  à  Saincte  Bonde  tiroit:  là  tous  les  capitaines  ita- 
liens, et  le  sieur  Cornelio  Bentivolio,  qui  en  estoit 
colonel,  estoit  au  coing  des  vignes  tirant  à  Saincte 
Bonde  et  à  Sainct  Marc,  derrière  un  petit  oratoire 
au  couvert  de  l'artillerie.  Or  depuis  le  Pallassot  jus- 
ques au  petit  oratoire  il  y  pouvoit  avoir  trois  cens  pas. 
Le  seigneur  Marioul  et  moy  fismes  tant,  que  nous 
menasraes  tout  au  long  du  cottau  des  vignes  l'escar- 
mouche sur  leurs  bras.  J'avois  amené  avec  moy  le  ca- 
pitaine Charry,  qui  estoit  mon  lieutenant  à  Albe,  avec 
trente  bons  soldats ,  tous  lesquels  presque  estoient 
gentils -hommes,  n'estant  voulu  demeurer  avec  mon 
fiere  monsieur  de  Lioux,  à  qui  le  Roy  avoit  donné  le 
gouvernement  d'Albe,  à  la  supplication  et  requeste 

(')  «  Je  m'appelle  Mario  di  Santa  Fior.  « 

{»;  «  Seigneur  capitaine,  je  m'appelle  Montluc  :  allons  ensemble,  y 

13. 

que  monsieur  de  Valance,  mon  fiera  et  moy  luy  cîi 
avions  faite.  Surquoy  il  y  eut  grand  dispute,  car  mon- 
sieur le  mareschal  de  Brissac  differoit  de  l'accepter 
jusques  à  ce  qu'il  eust  responce  de  moy  ;  et,  comme 
il  entendit  que  le  Roy  estoit  résolu  de  m'envoyer  à 
Sienne,  il  m'envoya  un  courrier  de  nouveau,  me 
priant  que  je  nequitassepointle  gouvernement  d'Albe, 
■et  que  je  nommasse  mon  lieutenant  ou  autre  pour 
commander  au  gouvernement  jusques  à  mon  retour, 
m'asseurant  qu'il  accepteroit  celuy  que  je  nommerois; 
que  cependant  il  feroit  garder  mes  gages,  tellement 
que  je  ne  perdrois  rien  ;  et  au  surplus,  que  je  consi- 
dérasse que  la  charge  que  le  Roy  me  donnoit  à  Siene 
ne  seroit  point  de  si  longue  durée  que.  le  gouverne- 
ment d'Albe  :  mais  je  le  suppliay  très -humblement 
d'avoir  mon  frère  pour  agréable,  l'asseurant  qu'il  luy 
seroit  aussi  afiectionné  serviteur  que  moy;  et,  que 
quand  bien  je  retournerois  de  Siene  ,  que  je  jurois  de 
l'aller  trouver  pour  luy  faire  service  en  simple  soldat, 
encore  que  le  Roy  ne  me  baillast  aucune  charge  pour 
estre  près  de  luy.  Or,  pour  monstrer  la  complexion 
de  monsieur  le  mareschal ,  je  veux  dire  et  maintenir 
que  c'estoit  un  des  bons  seigneurs  et  maistres  que  cin- 
quante ans  a  fut  en  France,  pour  ceux  qu'il  cognois- 
soit  avoir  bon  zèle  et  affection  au  service  du  Roy;  et 
si  monsieur  le  président  de  Birague  met  la  main  à  la 
conscience,  il  en  jurera  comme  moy.  Il  aymoit  plus  le 
profit  d'autruy  que  le  sien  propre  ;  on  ne  perdoit  rien 
près  de  luy  :  il  faisoit  part  et  des  bien  faits  et  de  Thon- 
neur  :  au  reste ,  il  aymoitethonnoroit  jusques  aux  sim- 
ples soldats;  les  bons  hommes,  il  les  cognoissoit  par 
leur  nom,  prenoit  l'advis  de  tous,  sans  croire  sa  teste 

seule,  comme  faisoit  monsieur  de  Lautrec.  Or,  pour 
retourner  à  l'escarmouche,  je  trouvay  à  l'oratoire  le 
sieur  Cornelio,  le  colonel  Charamont,  que  je  n'avois 
encores  veu.  Entre  ledict  oratoire  et  Saincte  Bonde  il 
y  a  un  grand  chemin ,  et  au  long  d'iceluy,  deux  pe- 
tites maisons  à  dix  ou  douze  pas  l'une  de  l'autre  ;  nous 
fismes  une  cargue  aux  ennemis  au  long  de  ce  chemin , 
et  leur  ostasmes  les  deux  maisons  :  le  capitaine  ChaiTy 
se  jeta  dans  l'une,  nos  Italiens  dans  l'autre.  Ils  demeu- 
rèrent là  environ  trois  quarts  d'heure  tousjours  pres- 
que aux  mains ,  de  sorte  que  le  marquis  y  desbanda 
toute  l'arquebuzerie  espaignolle ,  et  les  Italiens  mesmes 
qui  estoient  à  leur  fort  de  Saint  Marc,  et  mit  six  enr 
seignes  espagnolles  tout  au  long  du  grand  chemin, 
pour  soustenir  l'escarmouche.  Or  la  grande  escar- 
mouche estoit  à  main  droite  et  à  main  gauche  dans  les 
vignes,  de  sorte  que  la  cavallerie  n'y  pouvoit  rien 
faire.  Le  seigneur  Cornelio ,  par  l'advis  des  capitaines, 
se  voulut  retirer  j  je  luy  remonstray  qu'il  ne  falloit 
point  qu'il  commençast  sa  retirade  qu'il  n'eust  de  la 
cavallerie,  ensemble  les  Grisons  pour  le  soustenir, 
vers  lesquels  je  m'en  irois  pour  les  prier  de  marcher 
jusques  à  moitié  chemin  du  Palassot  à  l'oratoire  ;  et 
que  de  mesmes  j'yrois  prier  le  comte  de  Là  Mirande(i), 
qui  estoit  colonel  de  la  cavalerie,  et  avoit  fait  alte  du 
costé  de  Palassot,  en  un  vallon  derrière  un  petit  bois; 
ce  que  tous  trouvèrent  bon.  Ainsi  je  courus  aux  Gii- 
sons,  et  les  priay  de  vouloir  marcher  seulement  deux 
cens  pas  ;  le  colonel  qui  commandoit  sous  monsieur 
de  Fourquevaux  n'y  voulut  entendre.  Je  courus  au 
comte,  et  le  priay  de  laisser  venir  quatre  cornettes  de 
^•)  Louis. Vie,  comte  de  La  Mirandole  et  de  Coucordia.  Mort  en  iSjî. 

gens  de  cheval  ;  ce  qu'il  fit  :  qui  turent  le  comte  de 
Fontavala,  Cornelio  (0  Joby,  le  baron  de  Rabat,  et 
Serillac,  mon  nepveu,  qui  conduisoit  la  compagnie  de 
monsieur  de  Cipierre.  Or  comme  les  cornettes  mar- 
chèrent au  galop ,  je  vis  le  sieur  Cornelio  C^)  qui  com- 
mençoit  à  se  retirer  à  l'instance  des  capitaines ,  et  cou- 
l'us   à  luy,  et  luy  remonstray  que  les  six  enseignes 
marchoient,  et  que  c'estoient  des  Espagnols,  car  les 
drapeaux  estoient  trop  grands;  qui  estoit  signe  que  le 
marquis  estoit  là  avec  tout  le  camp,  lequel  les  char- 
geroit  dés  qu'il  commenceroit  à  prendre  la  descente , 
le  priant  de  tourner  au  mesme  lieu  :  ce  qu'il  fit,  n'en 
estant  pas  à  trente  pas.  Je  tournay  aux  cornettes,  et 
les  arrestay  à  moitié  chemin  du  Palassot  à  l'oratoire  ; 
puis  retournay  autres-fois  aux  Grisons,  lesquels,  après 
que  je  leur  eu  remonstre'  nostre  perte,  se  levèrent,  et 
commencèrent  à  sonner  les  tabourins,  et  marcher  jus- 
ques  au  costé  de  la  cavallerie.  Le  marquis,  qui  vit  que 
la  cavallerie  et  les  Grisons  se  monstroient,  il  voulut 
retirer  les  six  enseignes  du  grand  chemin.  Il  n'y  avoit 
chef  aucun  des  nostres  qui  fut  à  cheval,  que  moy  et 
le  seigneur  Marioul  (^),  qui  ne  m'abandonna  jamais  ; 

(')  Pecci  rappelle  Cornelio  Zipoli. 

(^)  H  s'agit  ici  de  Cornelio  Bentivoglio,  non  de  Cornelio  Zipoli. 

(•')  Mario  Sforce ,  comte  de  Valmontone  et  de  Santa  Flore  :  il  des- 
cendoit,  ainsi  que  les  Sforce  ducs  de  Milan ,  du  fameiLX  capitaine  Mu- 
zio-Attendulo,  surnommé  Sforce,  mort  en  i524,  dont  le  fils  légitime  , 
Bosio  ,  est  la  tige  des  comtes  de  Santa-Fiore.  François  ,  un  de  ses  fils 
naturels,  devint  duc  de  Milan.  Mario  Sforce  et  son  frère  Charles  s'at- 
tachèrent d'abord  au  service  du  roi  Henri  II.  Depuis,  ayant  été  tous- 
deux  faits  prisonniers  et  conduits  à  Florence  ,  en  i554  '  '^"  quittèrent 
le  service  de  France  ,  à  la  sollicitation  de  det(x  de  leurs  frères  qui  ser- 
voient  dans  les  troupes  de  C6me  de  Médictï.  Mario  devint  alors  général 
de  l'infanterie  du  duc  de  Florence.  Outre  les  trois  frères  dont  on  a 

aussi  je  pouvois  voir  tout  ce  que  l'ennemy  faisoit. 
Alors  je  luy  dis  :  «  Voy-là  les  enseignes  espaignolles 
«  qui  tournent  visage,  ayant  veu  nostre  cavallerie  et 
«  les  Grisons  ;  faites  leur,  seigneur  Cornelio ,  une  car- 
te gue,  car  il  est  temps  maintenant.  »  Le  seigneur  Ma- 
rioul  descend,  et  mit  une  rondelle  au  bras  et  l'espe'e 
en  la  main.  Je  dis  au  capitaine  Cliarry  qu'il  monstrast 
ce  qu'il  avoit  tousjours  esté,  et  qu'il  fist  paroistre  à  ces. 
estrangers  ce  qu'un  Gascon  sçavoit  faire,  et  qu'il  gai- 
gnast  le  devant  de  tous.  Monsieur  de  Fourquevaux 
avoit  amené  quatre  cens  arquebuziers  italiens  de 
Parme,  braves  hommes,  qui  estoient  joincts  à  l'oratoire. 
Je  ne  me  feray  point  plus  vaillant  que  je  ne  suis ,  car 
je  ne  descendis  pas  :  je  faisois  desja  le  lieutenant  de 
roy.  Et  departismes  les  soldats  à  main  gauche  et  à 
main  droite,  et  au  long  d'un  grand  chemin,  et  là 
Jismes  la  cargue,  qui  fut  brave  s'il  en  est  jamais  fait, 
et  telle,  que  nous  les  ramenasmes  jusques  à  une  des- 
cente à  main  gauche  de  Saincte  Bonde,  où  estoit  le 
marquis  et  le  demeurant  de  ses  Espagnols  et  Alle- 
mans;  et,  pource  que  les  Espagnols  tenoient  jusques 
sur  le  bord  de  la  montée,  ceux  qui  avoient  prins  la 
fuitte  donnèrent  au  travers  d'eux ,  et  se  ramenèrent 
les  uns  et  les  autres  jusques  sur  le  bras  des  Allemans." 
Le  marquis,  c|ui  vit  ce  desordre  sur  ses  bras,  com- 
mença à  se  retirer  par  une  vallée  tant  qu'il  pouvoit, 
sans  sonner  trompette  ny  tabourin  -,  ceux  qui  estoient 
sortis  de  Saint  Marc  se  retirèrent  aussi  en  haste ,  et  en 
^amenèrent  les  quatre  petites  pièces,  desquelles  ils 
battoient  Saincte  Bonde  dans  leur  fort  de  Sainct  Marc. 

parlé,  il  en  avoit  encore  deux  autres ,  savoir,  Gui-Ascagne  et  Alexandre^, 
qui  tous  deux  furent  cardinaux. 


Et  me  dit  le  marquis,  lors  que  je  sortis  de  Siene,  en 
m'accompagnant  environ  deux  mil  de  la  ville,  que 
si  nous  eussions  poussé  outre,  nous  mettions  son 
camp  en  desordre  et  fuite ,  et  les  deffaisions  :  mais 
nous  ne  voyons  pas  son  desordre.  Le  proverbe  des  an- 
ciens est  vray  :  Si  l'ost  sçavoit  de  Vost,  mal  irait  de 
Vost.  Nous  nous  tinsmes  tous  heureux  d'avoir  escliappe' 
une  si  grande  fortune,  et  nos  ennemis  encore  plus. 
Monsieur  de  Strossi,  qui  estoit  de  l'autre  costé  de  la 
porte  Sainct  Marc,  en  des  vallons  qu'il  y  a ,  discou- 
rant tousjours  avec  messieurs  de  Lansac  et  de  Four- 
quevaux  pour  l'assiette  du  camp,  oyoit  bien  qu'il  y 
avoit  une  grande  escarmouche  :  mais  il  sçavoit  aussi 
que  tous  les  capitaines  y  estoient;  et  je  m'en  y  estois 
aussi  aile'.  Ils  ne  pensèrent  jamais  que  la  chose  fut  si 
aspre  qu'elle  estoit  :  à  la  fin,  comme  ils  entendirent 
le  rencontre  si  fort,  ils  laissèrent  là  tout,  et  cou- 
rurent à  nous  :  toutes-fois  ne  peurent  arriver  à  la 
cargue ,  dequoy  fut  bien  marry  ledit  seigneur  de 
Strossi,  mesme  de  ce  que  l'on  ne  l'avoit  adverty  de 
ce  combat  ;  aussi  fut  bien  monsieur  de  Fourquevaux , 
d'autant  que  les  Grisons ,  desquels  il  estoit  chef, 
estoient  venus  jusques  à  combattre,  et  que  ses  arque- 
buziers  avoient  combattu  :  je  luy  dis  que  je  n'avois 
nul  homme  à  cheval  avec  moy,  sinon  le  sieur  Marioul, 
et  que  cestuy  là  estoit  trop  homme  de  bien  pour  lais- 
ser sa  cargue  et  l'escarmouche ,  car  il  avoit  trois  ou 
quatre  enseignes  souz  luy  -,  parquoy  je  ne  leur  pouvois 
envoyer  personne  pour  les  advertir.  Or  monsieur  de 
Strossi  avoit  mandé  le  sieur  Pvobert  ('),  son  frère,  au 

(')  Roheit  Strozzi  fut  chovalier  de  Tordre  du  Roi,  et  chevalier  d  liou 
ïieur  de  la  reiue  Catherine  de  Mcdici  \ 

sortir  de  table ,  en  diligence,  pour  faire  avancer  les 
François  et  Allemans  ;  ce  qu'il  fit ,  et  les  trouva  qui 
commençoient  à  boire  ;  lesquels  il  ne  peut  tirer 
promptement  des  tables,  car  ledit  sieur  de  Strossi 
avoit  fait  mettre  à  manger  dans  le  grand  chemin  ;  et,  si 
l'on  ne  leur  eust  rien  apprestë-là,  ainsi  comme  ainsi,  ils 
fussent  passez  outre,  et  à  point  nommé  fussent  arrivez 
sur  la  chaude  du  combat  ;  ainsi  la  bataille  estoit  gai- 
gnée  :  mais  il  faut  dire  comme  l'Italien  :  Fa  me  inde- 
t^i'noj  et  io  ti  daro  danari  (').  Voy-là  ce  qui  se  fit  le 
premier  jour  que  j'arrivay  h  Siene,  estant  si  bien  re- 
marqué des  Sienois  et  de  tous  les  capitaines  italiens, 
qui  ne  me  cognoissoient  pas,  que  cela  me  porta  une 
grand  faveur  parmy  les  Sienois  et  parmy  tout  le  camp, 
courant  à  cheval  parmy  les  gens  de  pied,  ores  çà, 
ores  là  :  disposant  ceux-cy  d'un  costé,  ceux-là  de  l'au- 
tre, je  leur  monstiay  que  ce  n'estoit  pas  la  centiesme 
escarmouche  où  je  m'estois  trouvé. 

Or  monsieur  le  mareschal  logea  son  camp  entre 
Porte  Nove  et  Porte  TufTeC^),  daiis  de  beaux  bourgs 
qu'il  avoit;  et  non  seulement  en  cest  endroit- là  es- 
toient  beaux  les  bourgs ,  mais  j'oserois  bien  dire  que , 
si  les  bourgs  de  Sienne  eussent  esté  tous  ensemble, ils 
eussent  surpassé  la  ville  de  grandeur;  car  dans  les  bourgs 
y  avoit  de  plus  beaux  palais,  de  plus  belles  églises 
et  monastères  qu'il  n'y  avoit  dans  la  ville.  Le  lende- 
main matin  monsieur  de  Strossi  nous  mena  sur  la  mu- 
raille de  la  ville ,  tirant  au  camp  de  l'ennemy  :  et  là 
disputasmes  s'il  seroit  bon  de  le  combattre  :  les  uns 
trouvoient  bon ,  les  autres  mauvais.  Ceux  qui  le  trou- 
er) Fais-moi  devin  et  je  te  donnerai  de  Targent. 
(»)  Porta  à  Tnfi. 

voient  mauvais  disoient  que  nous  ne  pouvions  passer 
pour  aller  au  Palais  du  Diau,  sans  passer  à  la  veuë 
d'un  petit  fort  que  le  marquis  avoit  fait  entre  la, petite 
observance  et  le  Palais  du  Diau,  auquel  lieu  il  y  avoit 
trois  ou, quatre  pièces  de  grosse  artillerie,  comme  il 
estoit  vray  ;  et  que,  laissant  cestuy-là  derrière,  nous 
laissions  pareillement  leur  fort  de  Camolie.  Je  propo- 
say  que ,  pour  le  dommage  que  l'artillerie  du  petit 
fort  nous  pouvoit  faire ,  nous  passerions  un  peu  de- 
vant le  jour,  et  laisserions  une  enseigne  ou  deux  pour 
brider  le  petit  fort;  et  quant  au  fort  de  Camolie,  nous 
y  pourrions  laisser  trois  ou  quatre  compagnies  de  la 
ville  ;  et  de  ma  part,  qu'avec  le  demeurant  de  la  ville 
je  passerois  à  Porte  Fonte-Brande,  et  aurois  monte' 
une  montaignoUe  au  point  du  jour,  pour  me  rendre 
à  la  plaine,  et  tellement  à  propos ,  que  tout  ainsi  que 
nostre'  camp  arriveroit  près  du  leur,  à  mesme  temps 
je  me  rendrois  si  près  d'eux,  qu'il  faudroit  qu'ils  en- 
trassent en  crainte  de  nous  voir  arriver  l'un  d'un 
costé,  l'autre  d'un  autre.  Les  Sienois  faisoient  estât  de 
tirer  quatre  mil  Jjons  hommes  dehors.  Il  en  y  eut  qui 
tindrent  ma  proposition  ,  et  des  Sienois  aussi,  qui  es- 
toit  de  les  combattre:  d'autres,  le  contraire.  Le  jeu  ne 
pouvoit  estre  qu'il  ne  fust  bien  dispute',  car  le  mar- 
quis (0  avoit  trois  tierces  d'Espagnols,  sçavoir,  la  tierce 
de  Sicille,  celle  deNaples,  et  celle  de  Corsegue  (c'est 
ce  que  nous  appelions  regimens)  ;  les  deux  premières 
compose'es  de  soldats  vieux,  et  celle  de  Corsegue,  de 
nouveaux:  mais  si  est-ce  qu'il  y  avoit  de  bons  soldats, 

(')  Adriani  dil  que  le  marquis  avoit  douze  mille  hommes  de  pied, 
douze  cents  chevaux  légers  et  trois  cents  hommes  d'armes,  et  que  Far- 
inée de  Strozzi  étoit  à  peu  près  de  la  même  force. 

et  deux  regimens  d'Allemans ,  en  chacun  desquels  y 
avoit  douze  enseignes ,  avec  quatre  ou  cinq  mil  Ita- 
liens. Quant  à  la  cavallerie,  je  pense  que  la  nostre 
eust  battu  la  leur,  car  nous  avions  de  bons  capitaines 
et  de  braves  chevaux  légers  :  au  reste ,  nostre  camp  es- 
toit  de  dix  enseignes  d'Allemans,  dix  de  Grisons,  qua- 
torze de  François,  et  de  cinq  à  six  mil  Italiens.  De 
tout  ce  jour  monsieur  de  Strossi  ne  peut  résoudre  ce 
qu'il  feroit,  pour  la  diversité  des  opinions  :  toutesfois 
je  pense  que  le  lendemain  il  se  fut  résolu  de  les  aller 
combattre,  car  les  Sienois  en  avoient  grande  envie;  et 
croy  que  ces  gens,  qui  eussent  combattu  pour  leur 
liberté,  eussent  fait  rage  :  mais  le  marquis  en  fut  ad' 
verty,  ou  son  dessein  n'estoit  pas  de  demeurer  plus  là, 
car  il  partit  une  heure  devant  le  jour;  et,  si  Dieu 
eust  voulu  inspirer  monsieur  de  Strossi  à  ce  que  ce 
jour  il  les  fust  allé  combattre,  nous  les  trouvions  le 
matin  deslogez,  et  les  combattions  sur  leur  retirade 
et  en  desordre.  Mais  il  faut  tousjours  retourner  à  ce 
que  j'ay  dit  cy  devant  :  Fa  me  indevinOj,  et  io  ti  daro 
dinari. 

Le  marquis  print  le  chemin  devers  Mauchaut,  au- 
quel lieu  monsieur  le  mareschal  avoit  laissé  quatre 
enseignes,  ou  bien  le  marquis  la  tenoit,  qui  s'en  alla 
à  un  autre  lieu  près  de  là,  et  monsieur  de  Strossi 
droit  à  Mauchaut.  Je  n'ay  bonnement  souvenance  (0 

(>)  La  plupart  des  historiens  se  bornent  à  dire  que  les  deux  armées  se 
rencontrèrent  à  Marciano  ,  dont  Montluc  estropie  le  nom ,  en  l'appe- 
lant Mauchaut.  Selon  Boyvin  du  Yillars  (  liv.  5  ) ,  le  marquis  de  Mari- 
gnan  assiégeoit  la  ville  de  Marciano ,  dont  Slrozzi  s'étoit  emparé 
quelques  jours  auparavant:  Strozzi voulut  dégager  celte  place,  et  le 
marquis  de  Marignan  le  battit  complètement. 

lequel  c'estoit  :  mais  si  est-ce  qu'ils  demeurèrent  huit 
ou  neuf  jours  ayans  leurs  camps  à  sept  ou  huit  mil, 
l'un  allant  pour  prendre  quelque  place,  et  l'autre  sui- 
vant pour  secourii'.  Toutes-fois  le  marquis  arriva  de- 
vant Mauchaut,  et  commença  à  la  battre  pour  la 
prendre,  ou  bien  pour  la  reprendre  :  je  n'y  estois 
poinct,  car  j'estois  demeuré  à  Siene,  suivant  l'inten- 
tion du  Roy  et  suivant  ma  charge;  et,  sans  une  ma- 
ladie où  je  commençois  d'entrer,  je  cuide  que  mon- 
sieur de  Strossi  m'eust  mené  avec  luy,  et  eust  laissé 
monsieur  de  Lanssac  gouverneur,  comme  il  faisoit 
auparavant:  mais  à  la  fin,  comme  monsieur  de  Strossi 
partit,  monsieur  de  Lanssac  print  son  chemin  à  Rome 
pour  faire  sa  charge  d'ambassadeur.  Comme  le  mar- 
quis sentit  approcher  monsieur  de  Strossi,  il  luy  fit 
place ,  et  leva  son  artillerie ,  et  se.  mit  un  peu  à 
main  droite  de  la  ville ,  à  cent  cinquante  ou  deux 
cens  pas,  et  s'ayda  de  trois  petites  montaignolles  dans 
lesquelles  il  se  retrencha,  et  du  costé  où  estoient  les 
fontaines.  Monsieur  de  Strossi  se  vint  camper  entre 
le  marquis  et  la  ville,  au  long  d'un  grand  chemin 
creux  qu'il  y  avoit.  Or  monsieur  de  Strossi  se  mettoit 
si  près  pour  combattre  le  marquis ,  s'il  le  pouvoit  tirer 
hors  de  son  retranchement.  Là  demeurèrent  sept  ou 
huit  jours,  regardans  à  qui  deslogeroit  le  premier.  Le 
marquis  cognoissoit  bien  que,  s'il  deslogeoit  le  pre- 
mier, monsieur  de  Strossi  le  combattroit;  ce  que  le 
marquis  ne  voulut  faire,  car  il  luy  estoit  deffendu 
expressément  de  rien  hasarder,  comme  il  nous  a  esté 
dit   depuis  par  dom  Jean  de  La  Lune  (0  mesmes, 

tO  Jean  de  Lima  quitta,  en   i556,  le  pnrli  de  rErapereur  j  et  vint 
prendre  du  service  eu  Fçance. 


DE  KLA.1SE  DE  MONTLUC.     [t554]  ïSq 

ijui  estoit  avec  le  marquis ,  lequel  estoit  un  brave  Es- 
pagnol. 

Or  entre  les  deux  arme'es  n'y  avoit  qu'un  chamjD^ 
qui  ne  duroit  pas  cent  cinquante  pas,  dans  lequel  se 
faisoient  les  escarmouches  des  gens  de  pied,  lesquelles 
les  nostres  perdoient  presque  tousjours,  à  cause  de 
l'artillerie  que  le  marquis  avoit  mis  sur  ces  trois  mon- 
taignolles;  de  sorte  que  monsieur  de  Strossi  perdit 
plus  de  gens  par  leur  artillerie  que  par  leurs  ar- 
quebusades.  Ledit  sieur  de  Strossi  ne  tenoit  qu'une 
fontaine ,  vers  laquelle  l'artillerie  d'une  des  montai- 
gnoUes  tiroit,  et  y  endommageoit  beaucoup  de  gens  , 
tellement  qu'il  falloit  que  la  nuict  l'on  allast  prendre 
l'eau.  Monsieur  de  Strossi  ne  pouvoit  mettre  aussi  sa 
cavallerie  en  bataille,  que  l'artillerie  desmontaignoUes 
ne  l'endommageast;  et  me  dit-on  qu'en  trois  ou  quatre 
jours  il  y  avoit  esté  tué  plus  de  six  vingts  hommes  ou 
chevaux  ,  de  sorte  que  la  cavallerie  en  estoit  toute  es- 
pouvantée,  et  nos  gens  de  pied  en  estoient  de  mesmes. 
Monsieur  de  Strossi  s'opiniastroit  à  ne  vouloir  deslo- 
ger le  premier,  sur  l'espérance  qu'il  avoit  que  le  mar- 
quis deslogeroit,  afin  de  le  combattre,  et  aussi  qu'il 
ne  luy  vouloit  donner  cest  advantage,  qu'il  le  fist  par- 
tir le  premier.  L'un  et  l'autre  avoit  bon  cœur  et  la 
gloire  en  recommandation  :  mais  il  vaut  mieux  faire 
les  affaires  de  son  maistre ,  sans  se  mettre  sur  le  point 
de  l'honneur;  j'entens  si  ce  n'est  une  honte  toute  des- 
couverte. 11  m'advertissoit  tous  les  jours  de  tout  ce 
qui  se  faisoit,  ensemble  le  sénat;  aussi  |ous  les  jours 
nous  estions  au  conseil  pour  disputer  de  ce  que  mon- 
sieur de  Strossi  nous  escrivoit.  Je  l'advertissois  à  toute 
heure ,  et  priois  de  ne  se  consommer  là  en  la  perte, 

pour  laquelle  les  soldats  des  ennemis  demeureroient 
en  cœur,  et  les  siens  en  peur.  Autant  luy  escrivoient 
les  seigneurs  du  sénat  :  mais  il  avoit  si  grande  envie 
de  combattre  le  marquis,  que  ceste  envie  luy  ostoit 
la  cognoissance   de  la   perte  qu'il  faisoit.   Je  mou- 
rois  d'envie  d'y  aller  ;  mais  le  sénat  n'en  fut  d'advis. 
A  la  fin  il  m'escrivit  que  dans  deux  jours  il  se  retire- 
roit,  à  la  veuë  de  son  ennemy,  droit  à  Lusignano.  Je 
luy  depeschay  incontinent  un  gentil  -  homme  qui  es- 
toit  près  de  moy,  nommé  le  sieur  de  Lecussan,  et 
le  priay  de  ne  faire  point  sa  retraicte  de  jour,  puis  que 
Ja  perte  des  escarmouches  estoit  tombe'e  sur  les  siens 
(car  par  mal'heur  les  deux  jours  derniers  nos  §ens 
avoient  plus  perdu  que  tous  les  autres);  et,  quelque 
chose  que  l'on  luy  sçeust  conseiller  au  contraire,  je 
le  suppliois  de  me  croire,  et  de  faire  sa  retraicte  de 
nuict,  car  il  n'y  avoit  que  deux  mil  jusques  à  Lusi- 
gnano ;  et  le  priois  qu'il  se  souvint  que  le  ro}'-  Fran- 
çois se  retira  devant  Landrecy  en  ceste  sorte ,  et  tant 
s'en  faut  qu'il  en  fust  blasme',  qu'au  contraire  il  en 
fut  estimé,  et  luy  fut  attribué  à  la  plus  grande  sagesse 
qu'il  fit  jamais,  par  tous  les  princes  et  potentats  de  la 
chrestienté  ;  et  neantmoins  il  n'avoit  fait  aucune  perte 
aux  escarmouches  :  l'advertissant  que  jamais  jusques 
icy  je  n'avois  veu  faire  une  bonne  retraite  en  ceste 
sorte  aux  amis  et  ennemis,  si  ceux  qui  la  faisoient  es- 
toient  suivis  de  près.  Et  luy  mis  en  avant  la  retraite 
que  voulurent  faire  messieurs  de  Montegean  et  Boisi 
à  Brignolles,  lesquels  ne  se  voulurent  retirer  sans  voir 
l'ennemy,  quelque  conseil  que  les  capitaines  qui  es- 
toient  avec  eux  leur  donnassent ,  qui  fut  cause  qu'ils 
furent  défaits  à   un  quart   de   lieue  du  logis;  mon- 

sieur  d'AnnebaiU,  qui  pour  lors  estoit  mareschal  de 
France  à  Teroanne;  monsieur  d'Aussun,  à  Carignan, 
et  prou  d'autres  que  je  luy  nonimois.  Et,  puis  qu'un 
si  grand  roy  que  le  nostre,  et  grand  guerrier  comme 
il  estoit,  en  avoit  este  loiie  de  tout  le  monde,  qu'il  en 
devoit  prendre  exemple,  attendu  aussi  que  tant  de 
vaillans  capitaines  s'estoient  perdus  en  faisant  la  re- 
traitte  à  la  teste  de  l'ennemy  ;  que  par  telle  perte ,  si 
elle  advenoit,  il  pouvoit  penser  que  deviendroit  la 
ville  de  Siene.  Bref,  monsieur  de  L'Escussan  me  rap- 
porta qu'une  fois  monsieur  de  Strossi  s'estoit  résolu 
de  la  faire  en  ceste  sorte;  et,  sans  un  homme  mal- 
heureux qu'il  avoit  auprès  de  luy,  nommé  Thomas 
d'Albene  (0,  se  reliroit  en  la  façon  que  je  luy  con- 
seillois  :  mais ,  comme  il  va  des  gens  au  monde  que 
Dieu  a  faict  heureux ,  il  en  a  fait  d'autres  pour  estre 
mal-heureux ,  comme  a  fait  ce  Thomas  ;  car  il  luy 
remonstra  tant  de  choses,  que  finablement  il  fit  chan- 
ger l'opinion  à  monsieur  de  Strossi ,  qui  me  manda 
qu'il  estoit  résolu  de  ae  retirer  à  la  veuë  de  son  en- 
nemi. Et,  pour  monstrer  qu'il  se  vouloit  retirer  ainsi 
que  je  luy  conseillois,  ledit  sieur  fit  partir  à  une 
heure  de  nuict  deux  canons  qn'il  avoit,  droit  à  Lvisi- 
gnano,  auquel  lieu  je  cuide  que  les  canons  estoient 
desja  arrivez,  car  il  n'y  avoit  que  deux  petits  mil, 
avant  qu'il  changeas!  l'opinion  qu'il  avoit  prise  ;  et  il 
estoit  quatre  heures  de  nuict  avant  que  monsieur  de 

(0  J'ai  oui  dire  à  d'Elbèiif ,  dit  de  Tliou ,  que  Montluc  l'accusoit 
faussement  d'avoir  donné  conseil  à  Strozzi ,  et  que  ce  fut  ce  général 
qui  voulut  partir  de  jour ,  soit  qu'il  jugeât  que  l'ennemi  n'en  vien- 
droit  pas  à  une  bataille  ,  soit  qu'il  crût  qu'il  lui  seroit  honteux  de  se 
retirer  la  nuit. 

Lescussan  le  laissast ,  qui  m'apporta  la  resolution ,  et 
arriva  environ  les  sept  heures  du  malin,  à  la  mode 
de  France.  Or  c  estoit  en  aoust.  Soudain  je  manday  à 
la  seigneurie  que  je  les  priois  de  se  vouloir  trouver 
tous  au  palais,  parce  que  j'avois  à  leur  communiquer 
quelque  chose  d'importance;  ce  qu'ils  firent.  Or  ma 
maladie  me  croissoit  de  plus  en  plus  :  car  elle  se  tour- 
na en  fièvre  continue  avec  dissenterie  ;  neantmoins  je 
me  rendis  au  palais  environ  les  neuf  heures  ;  et  alors 
je  commençay  à  leur  dire  en  italien ,  lequel  lors  je 
parlois  mieux  qu'à  présent  je  ne  sçaurois  escrire;  voy- 
là  pourquoyje  l'ay  couché  en  françois,  afin  aussi  que 
les  gentil -hommes  gascons  qui  n'entendent  gueres  ce 
langage,  et  qui  liront,  comme  jem'asseure,  mon  livre, 
n'ayent  la  peine  de  se  le  faire  interpréter,  me  ressouve- 
nant à  peu  près  de  ce  que  je  leur  dis  \  et  croy  certes  que 
je  n'y  manque  pas  dix  mots,  car  tout  mon  discours  fait 
estoit  autant  que  la  nature  m'en  avoit  peu  apprendre 
sans  nul  art. 

«  Messieurs  ('),  je  vous  ay  prié  de  vous  assembler, 
ft  pour  vous  remonstrer  quati'e  choses  qui  sont  de 
«  grande  importance,  et  ce,  à  cause  que  monsieur  de 
«  Strossi  m'a  mandé  ceste  nuict,  par  le  seigneur  de 
«  Lescussan,  la  resolution  qu'il  avoit  prinse  de  se  re- 
«  tirer  à  ce  matin  de  plein  jour,  à  la  veuè'  de  son  en- 
«  nemy,  jusques  à  Lusignan.  Vous  sçavez  les  prières 
«  que  nous  luy  avons  faictes,  de  vouloir  prendre 
«  garde  à  ceste  retraicte  ,  et  mesmement  ce  que  je  luy 
«  envoyay  dire  par  le  sergent  de  Lescussan;  ce  qu'il 
«  a  bien   gousté  au  commencement,  ayant  une  fois 

(')  Pecci  ne  fait  pas  mention  de  cette  harangue,  où  Montluc  annonce 
fl'avance  la  défaite  de  Strozzi 

«  résolu  de  faire  comme  le  roy  François  fit  devant 
«c  Landrecy  ;  toutes  fois  »  par  je  ne  sçay  quel  mal'lieur 
«  il  se  laisse  gouverner  par  un  homme  qu'il  a  près  de 
«  luy,  nomme'  Thomas  d'Albene,  lequel  luy  a  fait 
«  changer  d'advis,  parce  qu'il  luy  fait  à  croire  que 
«  ceste   retraitte  de  nuict  luy  sera  honteuse  :  Dieu 

V  vueille  que  le  mauvais  conseil  de  ce  Thomas  ne  luy 
«  soit  honteux  et  dommageable ,  et  à  vous  aussi.  Or 
«  attendans,  messieurs,  quel  succez  aura  ce  combat, 
<c  j'ay  à  vous  remonstrer  quatre  choses  :  la  première , 
«  et  qui  plus  vous  touche ,  c'est  qu'il  vous  souvienne 
«  que  vous  estes  souverains  en  vostre  republique  ;  que 
«  vos  prédécesseurs  vous  ont  laisse  cest  honorable 
ce  tiltre  de  père  en  fds  ;  que  ceste  guerre  ne  vous 
K  amené  autre  chose  que  la  perte  de  vostre  souverai- 
«  neté,  car  si  les  ennemis  demeurent  victorieux,  il 
ce  ne  vous  faut  espérer  rien  plus ,  sinon  que,  comme 
«  vous  estes  souverains ,  vous  demeurerez  esclaves  et 
«  subjects;  qu'il  vous  vaut  beaucoup  mieux  mourir 
«  les  armes  en  la  main,  poursoustenir  cesthonnorable 
«  tiltre,  que  vivre  et  le  perdre  ignominieusement.  La 

V  seconde,  c'est  que  vous  considériez  l'amitié  que  le 
«  Roy  mon  prince  vous  porte,  lequel  ne  prétend  au- 
«  tre  bien  de  vous ,  sinon  que  vostre  amitié  soit  re- 

.  «  ciproque  à  la  sienne  ;  et  que  ,  comme  libéralement 
c(  il  vous  a  pris  en  sa  protection ,  que  vous  ayez  ceste 
«  ferme  fiance  en  luy  qu'il  ne  vous  abandonnera  pas: 
«  car,  si  pour  un  petit  coup  de  fortune  vous  vouliez 
«  changer  d'opinion ,  regardez  au  peu  d'estime  que 
«  l'on  auroit  de  vous  autres  ;  il  n'y  auroit  prince  sur 
«  la  terre  qui  vous  voulust  ayder  ny  secourir,  si  vous 
«  vousmonstriez  légers  et  muables.  Et,  pour  toutes  ces 
ai.  23 

«  considérations,  je  vous  prie  vouloir  estre  constans,  et 
«  vous  monstrer  magnanimes  et  vertueux  en  l'adversité , 
«  lors  que  les  nouvelles  vous  viendront  de  la  perte  de 
«  la  bataille,  laquelle  je  crains  beaucoup,  veu  l'advis 
«  que  monsieur  de  Strossi  a  prins  :  toutesfois ,  Dieu 
«  vueille  destourner  tout  mal'lieur.  La  tierce  est ,  que 
«  vous  considériez  l'estimation  en  laquelle  vos  pre- 
«  decesseurs  sont  morts,  et  laquelle  ils  vous  ont  laissé 
«  pour  héritage,  pour  s'eslre  dicts  tout  à  jamais  les  plus 
«  vaillans  et  belliqueux  de  toute  l'Italie ,  laissans  bon- 
V  norable  mémoire  des  batailles  qu'ils  ont  gaignées 
K  nation  contre  nation.  Vous  vous  dictes  aussi  estre 
«  sortis  des  anciens  belliqueux  Romains  (0,  et  vous 
«  dictes  leurs  vrays   enfans  légitimes,  portans  leurs 
«  armes  anciennes,  qui  est  la  louve  avec  Remus  et 
«  Romulus ,  fondateurs  de  leur  superbe  cité ,  la  capi- 
«  taie  du  monde;  doncques,  messieurs,  je  vous  prie 
«  vous  vouloir  souvenir  que  vous  estes  et  qu'ont  esté 
K  les  vostres,  et,  si  vous  perdez  ce  beau  tiltre ,  quelle 
«  honte  et  infamie  ferez  vous  à  vos  pères,  et  quel  ar- 
ec gument  donnerez  vous  à  vos  enfans,  de  maudire 
ce  l'heure  qu'ils  seront  sortis  de  tels  pères,  qui  de  li- 
ft berté  les  auront  mis  en  servitude?  La  quarte  sera 
«  pour  vous  remonstrer  que ,  comme  j'ay  parfaicte 
«  fiance  que  vous  vous  monstrerez  vertueux  et  magna- 
«  nimes,  et  que  vous  prendrez  en  bonne  part  toutes 
«  les  remonstrances  que  je  vous  ay  faites,  qu'aussi 
{(  vous  vous  résoudrez  promptement  à  donner  ordre 
«  à  tout  ce  qui  sera  nécessaire  pour  la  conservation 
«  de  vostre  ville  :  car,  de  la  bataille  ,  je  la  vous  baille 

(0  Un  des  anciens  éditeurs  de  Montluc  fait  remarquer  que  les  Sien- 
nois  ne  sortoienl  point  des  Romains ,,  mais  des  Gaulois. 

te  pour  perdue,  non  qu'il  vienne  de  la  faute  de  mon- 
«  sieur  de  Strossi ,  mais  pour  la  perte  que  nous  avons 
ce  desja  faicte  aux  escarmouches;  car  il  est  impossible 
«  que  nostre  camp  ne  soit  demeure  en  crainte ,  et  ce- 
ce  luy  de  l'ennemy  en  courage  :  c'e^t  l'ordinaire  à  ce- 
ce  luy  qui  est  victorieux  d'avoir  le  cœur  enflé,  et  au 
ce  battu  de  trembler  de  peur.  Les  petites  peites  aux  es- 
ce  carmouches,  qui  sont  avant-courriers  de  la  bataille, 
ce  ne  présagent  jamais  que  perle  et  dommage  ;  et  d'au- 
cc  tre  part  il  faut  que  ceux  qui  se  retirent  monstrent 
c<  le  dos  à  Fennemy;  et,  encore  que  l'on  tourne  quel- 
ce  quefois  visage,  tousjours  faut -il  s'acheminer  :  il 
ce  n'est  possible  que  l'on  ne  rencontre  quelque  baye 
ce  ou  fossé,  là  oîi  il  faut  que  l'on  passe  souvent  en  de- 
(c  sordre.  Car,  en  matière  de  retraicte ,  on  veut  estre 
ce  des  premiers ,  parce  qu'ordinairement  la  peur  et  la 
ce  crainte  sont  aux  deux  costez,  qui  accompagnent  ceux 
ce  qui  se  veulent  retirer;  et,  pour  peu  que  l'on  soit 
ce  hasté,  tout  est  perdu,  si  l'ennemy  a  seulement  la 
ce  moitié  du  courage  que  doivent  avoir  les  hommes, 
ce  Souvenez  vous,  messieurs  de  la  bataille  qu'Annibal 
ce  gaigna  contre  les  Romains  à  Cannes ,  près  de  Rome  : 
ce  les  Romains  qui  estoient  dans  la  ville  ne  pensèrent  ja- 
ce  maisqu'ilfust  possible  que  les  leurs  feussent  vaincus, 
ce  et  ne  pourveurent  ny  donnèrent  aucun  ordre  à  leurs 
<e  affaires  :  tellement  que ,  quand  les  nouvelles  leur 
(e  vindrent  de  la  perte,  ils  entrèrent  en  une  si  grande 
(e  peur,  que  les  portes  de  Rome  demeurèrent  trois  jours 
ce  et  trois  nuicts  ouvertes,  sans  qu'homme  osast  aller  les 
ce  fermer;  et,  si  Annibal  eust  suivy  sa  victoire ,  sans  au- 
ce  cunedifficultéilestoitentrédedans.Tite-Livea  descrit 
c<  ceste  histoire.  Or  doncques,  messieurs ,  donnez  ordre 

i3. 


igg  [l554]    COMMENT AltvES 

«  tout  à  ceste  heure  à  vos  portes,  et  eslisez  des  hommes 
«  pour  en  prendre  la  charge;  et  faictes  que  l'eslection 
«  soit  des  plus  gens  de  bien  et  des  plus  fidelles  qui  sont 
«  parmy  vous.  Faictes  crier  par  la  ville  de's  à  ceste  heure 
«  que  tous  ceux  qui  ont  bleds  et  farines  aux  moulins 
«  se  hastent  de  les  faire  moudre ,  et  d'apporter  tout 
«  dans  la  ville.  Faictes  que  tous  ceux  qui  ont  grains  ou 
«  autres  vivres  dans  les  villages  les  retirent  inconti- 
«  nent  dans  la  ville ,  à  peine  que  l'on  les  bruslera , 
«  ou  qu'on  les  donnera  au  sac,  si  dans  demain,  à  l'en- 
«  trée  de  la  nuit,  tout  n'est  retire*  ;  et  ce,  afin  que 
«  nous  puissions  avoir  vivres  pour  attendre  le  secours 
«  que  le  Roy  nous  envoyera  ;  car  il  n'est  pas  si  petit 
«  prince,  que,  comme  il  a  eu  la  puissance  de  vous  en- 
«  voyer  secours,  qu'il  n'en  aye  encores  pour  vous  en 
«  envoyer  d'avantage.  Faictes  commandement  à  vos 
«  trois  gonfalonniers  de  tenir  toutes  leurs  compagnies 
«prestes  à  l'heure  qu'ils  seront  mandez.  Et,  pource 
«  que  ma  fièvre  me  travaille,  je  suis  contrainct  me 
«  retirer  au  logis,  attendant  les  nouvelles  de  ce  que 
«  Dieu  nous  donnera;  et  vous  prie,  pourvoyez  tout 
«  incontinent  à  ce  que  je  vous  ay  remonstré,  vous 
cf  offrant,  pour  le  service  du  Roy  nostre  maistre,  et 
«  le  vostre  particulier,  non  seulement  ce  })eu  d'expe- 
«  rience  que  Dieu  a  mis  en  moy,  mais  ma  propre  vie.  » 
Ainsi  me  despartis  d'eux  :  lesquels  incontinent  ré- 
solurent de  prendre  patience  en  la  fortune  que  Dieu 
leur  envoyeroit,  et  de  manger  jusques  à  leurs  enfans 
avant  que  de  se  désister,  pour  quelque  mal-heur  qui 
leur  sçeust  advenir,  de  la  protection  et  amitié  du  Roy. 
Je  cogneus  de's  lors,  à  leur  care  (0  et  à  leur  langage, 

^0  A  leur  eare  :  k  leur  maiiitien. 

que  ces  gens  estoient  bien  résolus  de  garder  leur  li- 
berté' et  l'amitié  qu'ils  m'avoient  promise  et  jurée;  et 
à  la  vérité  leur  resolution  me  resjouit  fort.  Ils  firent 
faire  tout  incontinent  la  crie  -,  tout  le  monde  courut 
aux  champs  retirer  ce  qu'ils  y  avoient.  Et  sur  les 
cinq  heures  (0,  comptant  à  la  mode  de  France,  du 
soir,  arriva  le  capitaine  Combas,  maistre  de  camp  de 
l'infanterie  françoise,  qui  me  vint  advertir  que  la  ba- 
taille estoit  perdue,  et  que  monsieur  de  Strossy  estoit 
blessé  à  mort,  lequel  on  avoit  mis  sur  des  perches 
pour  l'emporter  à  Montalsin ,  et  que  la  nuict  mesme 
tout  ce  qui  estoit  eschappé  du  camp  seroit  aux  portes 
de  Siene.  Je  vous  laisse  penser  en  quel  estât  je  me 
trouvay,  estant  malade  d'une  fièvre  continue  et  d'une 
dissenterie,  voyant  le  chef  mort,  ou  autant  valloit , 
n'ayant  que  quatorze  ou  quinze  jours  que  j'estois  ar-' 
rivé  parmy  ceste  republique,  n^y  cognoissant  per- 
sonne du  monde,  etne  sçachant  qui  estoit  bon  françois 
ou  non  :  il  faut  tant  de  temps  pour  cognoistre  les 
hommes!  Monsieur  de  Strossy  ne  m' avoit  laissé  que 
cinq  compagnies  italiennes,  desquelles  je  n'en  cognois- 
sois  un  seul  capitaine  ;  il  les  avoit  laissez  dans  la  ci- 
tadelle et  dans  le  fort  de  Camolie,  qui  estoient  les 
clefs  de  la  ville.  J'envoyay  le  capitaine  Combas  pour 
en  dire  les  nouvelles  à  la  seigneurie  au  palais,  lesquels 
ne  s'en  esbahirent  aucunement,  ains  dirent  au  capi- 
taine Combas  qu'il  y  avoit  deux  ou  trois  jours  que  je 
leur  disois  que  ceste retraicte  estoit  dangereuse,  et  que, 
encores  aux  remonstrances  que  je  leur  avois  faictes, 
ils  tenoient  la  bataille  pour  perdue ,  mais  que  pour 

(>)  I>e  a  août,  selon.  MalaYolti  et  Adiiani. 

cela  ils  ne  changeroient  point  de  la  bonne  volonté  qu'ils 
portoient  au  Roy,  ny  de  l'espérance  qu'ils  avoient 
d'estre  secourus  de  luy. 

Ne  trouvez  estrange,  capitaines  mes  compagnons, 
si,   présageant  la.  perte  4,'une  bataille,  je  Tasseurois 
ainsi  aux  Sienois  :  ce  n'estoit  pas  pour  leur  desrober 
le  cœur,  ains  pour  les  asseurer,  afin  que  la  nouvelle, 
venant  tout  à  coup,  ne  mist  une  espouvante  generalle 
par  toute  la  ville;  cela  les  faict  résoudre,  cela  les 
faict  adviser  à  se  pourveoir.  Et  me  semble  que,  pre- 
nant les  choses  au  pis ,  vous  ferez  mieux  que  non  pas 
vous  asseurer  par  trop.  Cliascun,  sur  ce  que  je  leur 
avois  dict,  s'estoit  résolu;  on  trainoit  tout  dans  la 
ville.  Le  matin  au  point  du  jour  arriva  l'infanterie, 
car  la  cavallerie  en  avoit  amené  monsieur  de  Strossy; 
aussi  n'y  avoit  il  rien  à  manger  pour  les  chevaux.  Le 
colonel  Reincroc  et  le  seigneur  Cornelio  Bentivoglio 
•yindrent  à  mon  logis.  Nous  arrestames  que  le  Rein- 
croc  feroit  six  enseignes  de  dix  qu'il  en  avoit,  le  sei- 
gneur Cornelio,  six  italiennes,  et  le  capitaine  Com- 
bas,  six  des  françoises ,  et  tout  le  reste  s'en  iroit   à 
Montalsin.  Les  trouppes  n'entrèrent  jamais  dans  la 
ville  que  l'eslection  ne  fust  faite;  et  avec  le  reste  nous 
lismes  aussi  partir  les  cinq  enseignes  d'Italiens,  pour 
s'en   aller  audict  Montalsin  ,   auquel  lieu  escrivis  à 
monsieur   de   Strossi ,  sur   l'asseurance   que   m'avoit 
donné  le  seigneur  Cornelio ,  qui  avoit  encores  espé- 
rance en  sa  vie,  pour  l'asseurer  de  l'ordre  que  j'y 
avois  donné,  lequel  il  trouva  fort  bon.  Le  marquis  ne 
sçeut  poursuyvre  sa  victoire;  car,  s'il  l'eut  faict,  tout 
le  camp  estoit  mis  en  pièces ,  et  tout  le  monde  n'eust 
sçcu  sauver  monsieur  de  Strossi  que  le  duc  de  Flo- 


DE  BLATSE  DE  MONTLUC.    [l554]  IQ*) 

rence  ne  Teust  faict  mourir  cruellement.  C'est  la  faute 
ordinaire  des  victorieux. 

Vous,  seigneurs  généraux  des  armées,  qui  viendrez 
après  nous,  faictes  vous  sages  aux  despens  de  tant 
d'autres,  et  ne  vous  laissez  ainsi  transporter  à  la  joye 
pour  une  bataille  gaigne'e.  Suyvez  vostre  pointe,  né 
donnez   tant   loysir  à  vostre  ennemy  de   se   ravoir. 
Le   marquis  n'arriva  jusques  au  lendemain  à  Lusi- 
gnano  ;  car  il  craignoit  que  monsieur  de  Strossi  ne 
r'alliast   encores  son    camp ,  veu  qu'il  n'avoit  point 
perdu  de  sa  cavallerie,  ne  sçachant  point  que  ledict 
seigneur  de  Strossi  fut  blesse.  Le  marquis  ne  vint  de 
trois  jours  devant  Siene.  Je  ne  mets  poinct  icy  comme 
la  bataille  fut  combattue  ny  perdue,  pour  ce  que  je 
n'y  estois  point,  et  qu'aussi  il  y  avoit  de  la  dispute, 
qui  avoit  bien  faict  ou  mal  faict.  Cecy  est  comme  un 
procez  :  il  faut  ouyr  toutes  parties  avant  qu'en  donner 
arrest.  Car  j'ay  ouy  les  Grisons  et  les  Italiens ,  que  les 
François  et  les  lansquenets  accusent  d'avoir  mal  faict 
(  mais  ils  le  nient  )  et  encores  pis  la  cavallerie.  Autres 
disent  et  asseurent  qu'il  y  eut  de  la  trahison  (0.  Or  je 
n'en  sçay  rien ,  |e  n'en  parle  que  pour  ouyr  dire.  Je 
retourneray  tousjours  à  nostre  propos,  que  ces  re- 
traictes  de  jour,  à  la  barbe  de  l'ennemy,  sont  si  dan- 
gereuses, qu'il  les  faut  éviter,  si  l'on  peut,  ou  plustost 
bazarder  le  combat  tout  entier. 


(')  Jean-BaplisLe  Adriani,  Pecci ,  Boyvin  du  Villars  et  Brantôme, 
s'accordent  à  dire  que  le  guidon  du  comte  de  La  INIirandole  prit  la 
fuite  avec  sa  cavalerie ,  presque  sans  avoir  combattu,  et  fut  cause  de 
la  déroute.  Boyvin  du  Villars  et  Pecci  ajoutent  que  ce  guidon  avoit  été 

gagné  par  le  marquis  de  Marignan  ,  et  qvie  ce  traître  fut  pendu  par 

ordre  de  Strozzi. 

Monsieur  de  Strossi  demeura  jusques  au  Ireisiesme 
jour  que  l'on  le  tenoit  pour  mort  :  toutesfois  il  n'ar- 
restoit  pour  cela  d'envoyer  capitaines  devers  La  Ro- 
manie  (0,  pour  avoir  des  gens  et  garnir  toutes  les 
places  de  la  marine  (2)  ^  et  ce  qui  estoit  aux  environs 
de  Montalsin  de  gens  de  pied  et  de  gens  de  cheval. 
C'estoit  un  homme  fort  prudent  et  sage;  mais  il  est 
impossible  d'estre  tous] ours  suyvi  du  bon-heur.  Or,  me 
voyant  à  l'extrémité,  et  près  de  la  mort,  estant  aban- 
donné des  médecins,  je  baillay  la  charge  de  comman- 
der au  seigneur  Cornelio.  Monsieur  de  Strossi,  enten- 
dant mon  extrémité,  depesche  en  poste  à  Rome,  pour 
faire  venir  monsieur  de  Lanssac  pour  y  commander; 
lequel,  arrivé  qu'il  fust  à  Montalsin, l'on  luy  conseilla 
de  s'en  venir  de  nuict  à  pied,  avec  deux  guides  et  un 
serviteur,  hors  des  grands  chemins,  et  que  plus  facille- 
ment  il  se  sauveroit.  Mais  comme  il  fut  près  de  Siene, 
des  soldats  qui  alloient  à  la  guerre  le  rencontrèrent, 
lesquels  le  prindrent  et  l'amenèrent  au  marquis,  et  du 
marquis  à  Florence ,  là  oii  il  demeura  prisonnier  tant 
que  la  guerre  dura ,  et  d'avantage  (3).  Ledict  sieur  de 
Lanssac  fut  là  mal  conseillé  ;  car  il  avoit  assez  de 
moyen  de  passer  s'il  eust  sçeu  bien  conduire  son  af- 
faire :  s'il  fust  venu,  je  croy  que  je  feusse  mort,  car  je 
n'eusse  eu  rien  à  faire  ;  j'avois  l'esprit  tant  occupé  à  ce 
qui  me  faisoit  besoing,  que  je  n'avois  loysir  de  songer 

(0  De  LaRomagne.  — (*)  De  la  marine  :  de  la  côte,  le  long  de  la  mer. 

(^)  Lansac  fut  considéré  comme  espion  et  traité  avec  une  extrême 
rigueur  j  il  auroit  même  été  mis  à  la  torture,  sans  l'intervention  du  Pape, 
qvie  l'on  eut  beaucoup  de  peine  à  obtenir.  On  trouve  des  détails  curieux 
sur  sa  captivité,  dans  une  lettre  qu'il  écrivit  au  duc  de  Florence  ,  et 
dans  les  dépêches  de  de  Selve  à  Henri  IL  Les  pièces  ont  été  recueillies 
par  Ribierj  dans  ses  Mémoires  d'Etat. 

a  mon  mal.  Monsieur  de  Fourquevaux  fut  prisonnier 
et  blessé  à  la  bataille  (0,  et  le  capitaine  Balleron  (2) , 
colonnel  de  l'infanterie  françoise,  et  plusieurs  autres, 
de  quatre  à  cinq  mille.  On  me  dit  que ,  de  sa  per- 
sonne, ledict  sieur  de  Strossi  fit  acte  d'un  preux  et 
vaillant  capitaine.  Voyla  le  succez  du  malheur  de  la 
bataille. 

Geste  histoire  pourroit  bien  servir  à  ceux  qui  ont 
tant  d'envie  de  faire  des  retraictes  à  la  veuë  de  l'en- 
nemy.  Je  conseillerois  tousjours  que  l'on  songeast 
pour  combattre ,  comme  j'ay  dict,  mais  non  pour  se 
retirer  ;  car  je  ne  trouve  poinct  au  faict  des  armes 
chose  si  difficile  qu'une  retraicte.  Celle  de  monsieur  le 
connestable,  à  Sainct  Quentin,  nous  en  donne  encores 
suffisante  preuve;  lequel  sçavoit  en  son  temps  ensei- 
gner et  monstrer  aux  capitaines  ce  qu'ils  dévoient 
faire:  neantmoins  le  malheur  porta  qu'il  ne  sceust  pren- 
dre pour  luy  ce  qu'il  avoit  de  coustume  de  départir  aux 
autres;  et  veux  dire  que,  s'il  eust  esté  bien  secouru  des 
capitaines  de  gens  de  pied  qui  estoyent  demeurez  de- 
hors avecques  luy,  que  peut  estre  il  eust  faict  sa  re- 
traicte; car  il  ne  falloit  que  bazarder  trois  ou  quatre 
cens  arquebusiers  auprès  de  monsieur  le  mareschal  de 
Sainct  André,  lesquels  eussent  bien  gardé  le  comte 
d'Âyguemont  de  recognoistre  le  desordre  qui  estoit 
parmy  le  bagage,  lequel  estoit  encores  meslé  parmy 

(0  Adriani  fait  monter  notre  perte  à  quatre  mille  hommes  ,  et  dit  que 
les  ennemis  nous  enlevèrent  cent  enseignes  d'infanterie  ou  de  cavalerie. 
Le  même  historien  remarcjue  que,  par  un  hasard  assez  singulier,  la 
vallée  où  se  donna  la  bataille  de  Marciano  s'appeloit  Scanna-GaUi. 

(*)  Valeron  et  non  pas  Balleron.  Plusieurs  historiens  prétendent  qu'il 
fut  tué  à  la  halaillc  de  Marciano. 

la  cavallehe  ;  car  il  n'eust  jamais  chargé  ledict  sieur 
maresclial,  s'il  eust  esté  secondé  des  harquebusiers,  de 
tant  que  ledit  comte  navoit  pas  un  homme  de  pied; 
et  monsieur  le  connestable  eust  eu  une  grande  demie 
heure  de  temps  à  s'acheminer,  comme  il  avoit  desja 
commencé  de  faire  ;  et  cependant  eust  gaigné  le  bois 
pour  sauver  son  infanterie,  et  se  fust  retiré  avec  toute 
sa  cavallerie  a  La  Fere  :  et  ainsi  ne  se  pouvoient  per- 
dre que  les  arquebusiers ,  avec  partie  de  la  cavallerie 
de  monsieur  le  maresclial,  et  valloit  mieux  que  cela 
se  perdist,  que  le  clief  et  le  tout,  comme  il  fit.  J'en  ay 
parlé  à  des  capitaines  de  gens  de  pied  qui  sont  encore 
en  vie,  et  leur  remonstray  comme  on  n'avoit  eu  l'en- 
tendement de  comprendre  cela  ;  que  moy ,  n'ayant  que 
dixhuict  ou  dixneuf  ans,  j'avois  bien  cogneu  à  Sainct 
Jean  de  Lus,  à  la  retraicte  du  capitaine  Carbon  et  de 
monsieur  de  Gramont,  qu'il  falloit  bazarder  une  pe- 
tite partie  pour  sauver  le  tout,  et  en  fis  l'expérience, 
comme  j'ay  au  commencement  escrit.  Ils  s'excusoient 
sur  le  maistre  de  camp,  et  le  blasmoient  fort.  Tous 
ces  exemples  ay-je  mis  par  escrit,  qui  peuvent  servir 
à  l'ad.venir  ;  et  suis  contrainct  redire  souvent  ceste 
mesme  faute  qui  se  fait  sur  les  retraictes,  pour  les 
grands  inconveniens  qui  en  adviennent  pour  causer  la 
perte  d'une  bataille.  Elle  ne  seroit  pas  tant  à  regretter, 
lors  que  la  bataille  et  le  combat  est  résolu,  et  qu'un 
chacun  fait   ce  qu'il  peut  ;  mais  d'estre  battu  en  se 
voulant  retirer,  cela  est  insupportable. 

Voyez,  lieutenans  de  roy,  combien  ces  fautes  im- 
portent :  celle  de  Saioct  Quentin  mit  ce  royaume  en 
danger,  et  fut  cause  qu'il  fallut  quitter  toutes  nos  con- 
questes  ;  celle  cy  mit  les  affaires  du  Roy  en  Italie  en 

mauvais  estât.  N'ayez  donc  honte  aucune  de  vous 
couvrir  la  nuict;  tant  s'en  faut  que  cela  soit  honteux, 
qu'il  est  honnorable  de  se  jouer  et  mocquer  de  l'en- 
nemy  qui  vous  attend,  lequel  au  jour  ne  trouve  que 
le  giste  :  il  vous  sera  bien  plus  vilain  et  plus  honteux 
d'estre  battus  en  tournant  le  doz.  Si  vous  avez  tant  de 
honte,  combattez  ,  de  par  Dieu  ,  à  bon  escient  :  tenez 
vous  de  pied  coy  dans  voslre  fort,  si  vous  l'avez  tant 
soit  peu  advantageux;  et  là  attendez,  ou  que  vostre 
ennemy  se  lasse ,  ou  qu'il  vous  vienne  combattre  et 
vous  attaquer;  et  ainsi  vous  jouerez  à  boule  veuë  , 
comme  on  dict. 

Or  le  marquis  logea  le  terzo  (0  de  Corsegue  à  la 
Petite  Observance,  et  le  terzo  de  Secille  à  La  Char- 
trouze,  et  les  retrancha  bien  fort,  de  sorte  que  nous 
ne  pouvions  aller  à  eux;  et  luy,  avec  tout  le  demeu- 
rant de  son  camp,  demeura  à  Arbierotte  (^),  et  partie 
de  sa  cavallerie  à  Bonconvent.  Il  se  fioit  que  la  garni- 
son qu'il  avoit  au  fort  de  Sainct  Marc  battroit  toutes 
les  nuicts  l'estrade  du  costé  de  Fonte-Brande,  afin  qu'il 
n'entrast  vivres  dedans  Siene  :  mais  il  ne  sçeut  si  bien 
faire  qu'il  n'y  entrast  des  vaches  et  des  bœufles  par 
l'espace  de  six  sepmaines.  Je  pense  que  ce  qui  rete- 
noit  là  le  marquis,  estoit  qu'il  attendoit  ma  mort  et 
celle  de  monsieur  de  Strossi,  se  fiant  que,  messieurs 
de  Lanssac  et  de  Fourquevaux  prins,  nos  gens,  estans 
sans  chef  françois,  prendroyent  party  de   se  retirer. 
Toutesfois  monsieur  de  Strossi  guérit;  et,  pource  qu'il 
fut  adverty  que  j'estois  mort,  à  cause  qu'on  me  tint 
trois  jours  en  cest  estât,  n'entrant  personne  dans  ma 

CO  C'esl-à-dire  le  réaimeut.  —  W  Arbia-RoUa. 

chambre,  que  les  prestres  pour  avoir  soin  de  mon  ame, 
car  le  corps  cstoit  abandonné  des  médecins ,  on  manda 
à  monsieur  de  Strossi  que  j'estois  mort.  Monsieur  de 
Strossi,  qui  vid  monsieur  de  Lanssac  prins  et  moy 
mort ,  se  hasarda  de  Montalsin  en  hors  se  venir  jetter 
dans  Siene,  et  partit  à  l'entrée  de  la  nuict  de  Mon- 
talsin avec  six  enseignes  de  pied  et  deux  compagnies 
de  gens  de  cheval,  Tune  desquelles  Serillac  (0,  mon 
nepveu,  conduisoit;  lequel  advisa  avant  que  partir 
d'emprunter  trois  ou  quatre  trompettes  de  ses  compa- 
gnons, se  craignant  qu'il  adviendroit  ce  qu'il  advint: 
car  monsieur  de  Strossi  ne  sçeut  faire  son  partement 
si  secret,  que  le  marquis  n'en  fust  adverty,  et  le  vint 
attendre  ("2)  avec  tout  son  camp  vers  Fonte-Brande,  et 
au  long  de  la  rivière  de  la  Tresse.  Monsieur  de  Strossi 
avoit  mit  tous  ses  gens  de  pied  devant ,  et  sa  cavallerie 
derrière,  lequel  estoit  monté  sur  un  fort  petit  cheval, 
ayant  sa  jaml)e  en  escharpe  à  l'arson  de  la  selle ,  et 
l'evesque  (3)  de  Siene  avec  luy.  Et,  comme  nos  gens  de 
pied  italiens  arrivèrent  auprès  de  l'embuscade  des  en^ 
nemis ,  les  ennemis  leur  coururent  sus  avec  telle  es- 
pouvante  ,  que  ,  sans  faire  guère  de  résistance,  se 
mirent  en  fuitte,  et  portèrent  par  terre  monsieur  de 
Strossi,  lequel  se  jetta,  et  l'evesque  avec  luy,  parmy 
des  ruines  de  quelques  maisons  rompues,  tenant  son 
cheval  par  la  bride.  Le  bruit  fut  si  grand,  que  l'on  le 

(0  Anne  de  Monlliic,  tante  de  rauteur  des  Mémoires,  avoit  épousé 
Jean  de  Serillac;  elle  en  eut  un  lils,  et  une  fille  qui,  en  i54o,  fut  mariée 
à  Olivier  de  Faudoas.  Ijc  jeune  Serillac  et  sa  sœur  étoient  cousins-ger- 
mains, ou  neveux  à  la  mode  de  Bretagne  de  Biaise  de  Monlîuc. 

C')  C'étoit  au  commencement  d'octobre. 

(^)  François  Bandini,  alors  archevêque  de  Sicnn«. 

pouvoit  ouyr  à  Siene,  car  il  n'y  avoit  pas  du  tout  un 
mil.  Les  ennemis  executoient  leur  victoire,  à  travers 
desquels  Serillac  donna  avec  ses  trompettes;  et,  comme 
ils  entendirent  tant  de  trompettes,  et  voyant  nostre 
cavalerie  parmy  eux,  tournèrent  visage  en  routte  et 
en  fuitte  sur  le  marquis,  qui  estoit  derrière  avec  ses 
AUemans,  qui  fut  contrainct,  voyant  le  desordre,  se 
retirer  à  Arbietorte.  Or  ceux  qui  avoient  faict  la  car- 
gue  et  qui  aussi  l'avoient  prinse,  c'estoient  Espagnols 
et  Italiens  ensemble^  et  ainsi  les  nostres  s'enfuyrent 
d'un  costé,  et  les  ennemis  d'un  autre.  Deux  ou  trois 
cens  Italiens  des  nostres  gaignerent  les  murailles  de 
Siene,  d'autres  s'enfuyrent  à  plus  de  douze  mil  de  là, 
et  des  vieux  capitaines  que  monsieur  le  mareschal 
estimoit  beaucoup;  mais  les  plus  vaillans  hommes  du 
monde,  ayans  perdu  le  jugement,  pensant  tout  perdu, 
ne  sçavent  où  ils  en  sont.  Voyez  combien  les  hazards 
de  la  guerre  sont  grands,  et  combien  il  est  vilain  de 
prendre  la  fuitte  sans  voir  le  danger  apparent.  Sur 
ces  entrefaittes  le  jour  commence  à  venir;  Serillac  se 
trouve  n'ayant  perdu  que  trois  ou  quatre  de  sa  com- 
pagnie qui  s'en  estoient  fuis  avec  les  gens  de  pied  ;  et 
croy  que  de  l'autre  compagnie  n'en  demeura  pas 
beaucoup,  car  il  n'y  avoit  qu'un  lieutenant  qui  là  cora- 
mandast.  Monsieur  de  Strossi ,  qui  se  vit  sans  ouyr 
aucun  bruit,  remonte  à  cheval  assez  malay sèment,  et 
commence  à  recognoistre  nostre  cavallerie  qui  avoit 
fait  alte,  et  regardoit  Serillac  s'il  le  trouveroit  parmy 
les  morts;  et  comme  il  le  voit  venir  à  luy,  je  vous 
laisse  penser  quelle  joye  eurent  l'un  et  l'autre  :  et  ainsi 
s'acheminèrent  droict  à  la  ville.  Or  je  veux  dire  que 
monsieur  de  Strossi  lit  là  une  des  plus  grandes  folies 

que  jamais  homme  de  son  estât  ait  fait,  comme  je  luy 
ay  dit  cent  fois  depuis  :  car  il  sçavoit  bien  que  s'il 
estoit  prins,  tout  le  monde  ne  l'eust  sçeu  sauver  que 
le  duc  de  Florence  ne  Teust  fait  mourir  honteusement, 
pour  l'inimitié  jurée  qu'il  luy  portoit.  Et  encores  que 
Serillac  fut  mon  nepveu,  si  luy  donneray~je  ceste 
loiiange  et  réputation  avec  la  vérité,  qu'il  fut  cause  du 
salut  de  monsieur  de  Strossi;  je  le  puis  bien  escrire, 
puis  que  le  sieur  de  Strossi  mesme  le  disoit.  Sa  com- 
pagnie estoit  fort  bonne,  estant  la  pluspart  gascons  et 
françois,  car  c'estoit  la  vieille  compagnie  de  monsieur  de 
Cipierre.  Il  n'arriva  à  la  ville,  des  capitaines,  que  Ca- 
rafle  ('  ) ,  qui  depuis  a  esté  cardinal ,  et  un  autre,  comme 
l'on  me  dict ,  du  nom  duquel  ne  me  souvient,  et 
deux  ou  trois  cens  soldats,  lesquels  monsieur  de  Strossi 
ne  voulut  point  qu'entrassent  dans  la  ville,  ains  la 
nuit  après  les  en  renvoya  avec  ce  capitaine,  et  retint 
Carafle  avec  luy. 

Or,  comme  monsieur  de  Strossi  fut  dans  la  ville,  il 
demanda  nouvelles  de  moy  :  l'on  luy  dit  que  depuis 
quatre  jours  on  commençoit  avoir  quelque  peu  d'es- 
pérance de  ma  vie.  Monsieur  de  Strossi  vint  descendre 

(•)  Charles  CarafTe.  Après  avoir  combattu  en  Piémont  sous  le  marquis 
du  Guast,  et  en  Allemagne ,  sous  Octave  Farnèze,  il  passa  au  service 
de  France.  Etant  retourné  à  Rome  après  la  guerre  de  Sienne,  il  se  fit 
recevoir  chevalier  de  Malte ,  et  fut  créé  cardinal  par  son  oncle  (  Jean- 
Pierre  CarafTe  ),  alors  pape  sous  le  nom  de  Paul  IV;  mais,  ayant  été 
accusé  d'avoir  pris  part  à  des  intrigues  dirigées  contre  les  intérêts  de  la 
Cour  de  Rome,  il  fut  exilé,  ainsi  que  son  frère  le  duc  de  Palliano. 
Paul  IV  étant  mort,  Charles  CarafTe,  cardinal,  crut  pouvoir  paroître 
dans  Rome ,  ainsi  que  le  duc  de  Palliano  ;  mais  le  nouveau  pape  Pie  IV 
(Jean- Ange  de  Médicis  )  les  fit  arrêter  et  mourir  peu  de  temps  après.  Le 
cardinal  fut  étranglé  dans  sa  prison,  et  le  duc  de  Palliano,  décapité  le 
6  mars  i56i. 

devant  mon  logis,  et  l'evesque  etledlct  gentilhomme, 
et  me  trouva  si  exténue',  que  les  os  m'avoient  percé  la 
peau  en  plusieurs  lieux;  et  me  reconforta  le  plus  qu'il 
peust  ;  et  là  demeura  douze  jours,  attendant  ce  que 
Dieu  feroit  de  moy;  et,  comme  il  vit  que  de  jour  à 
autre  je  recouvrois  santé,  délibéra  le  treziesme  à  l'en- 
tx'ée  de  la  nuict  sortir  sans  en  dire  mot  à  personne  qu  a 
moy:  et,  un  peu  devant  qu'ilmontast à  cheval,  luy  et 
l'evesque  me  vindrent  dire  à  Dieu ,  sçachaut  bien  que 
sa  présence  feroit  opiniastrer  d'avantage  le  marquis, 
et  aussi   qu'estant  dehors  il  auroit  le  moyen  de  me 
secourir,  qui  luy  promis  d'attendre  jusques  aux  der- 
niers abois.  Le  marquis  avoit  jette  des  gens  par  tous 
les  chemins,  et  par  là  où  ledit  marquis  ne  pensa  jamais 
qu'il  passast.  Il  print  son  chemin  sortant  à  la  porte 
Gamollia ,  et  descendit  à  main  droicle  dans  le  vallon, 
laissant  le  fort  de  Gamollia  au  dessus,  et  s'en  alla  au 
long  du  ruisseau  tirant  au  palais  du  Diau.  Monsieur 
de  Strossi  s'acheva  là  de  guérir,  car  il  s'arma  et  monta 
sur  un  bon  cheval.  Il  rencontra  quarante  ou  cinquante 
soldats  à  pied  ennemis  qui  luy  donnèrent  l'alarme  (O  ; 
toutesfois  il  marcha  tousjours,    et  ne  se  perdit  que 
quelques  valets  d'aucuns  qui  estoient  sortis  de  la  ville 
pour  s'en  aller  avecques  luy  :  ce  ne  fut  pas  sans  dan- 
ger. En  peu  de  jours  il  eschappa  trois  grandes  for- 
tunes. Peu  après  son  despart,  je  recouvray  ma  santé, 
et  me  fis  porter  par  la  ville  sur  une.  chaire.  Le  mar- 
quis, ne  perdant  point  temps,  nous  brida  de  toutes 
parts  ;  tous  les  jours  il  se  faisoit  de  belles  escarmouches. 
Je  cognus  bien  que  le  marquis  me  vouloit  avoir  par 

('"'  Si  on  en  croit  Pecci ,  Suozzi  partit  de  Sienne  dans  la  nuit  du  8 
au  9  octobre  :  ainsi  il  seroit  reste  dans  la  ville  plua  de  douze  jours. 

faute  de  pain  :  voylà  pourquoy  je  fis  ceste  harangue 
aux  capitaines  que  j'assemblay. 

«  Messieurs,  je  croy  qu'il  n'y  a  nul  de  nous  qui  ne 
«  désire  sortir  à  son  honneur  et  réputation  de  ce  siège  : 
V  le  désir  de  l'honneur  nous  y  a  menez  ;  vous  voyez 
ce  que  nous  sommes  icy  pour  long  temps  :  car  il  ne 
K  faut  pas  que  nous  pensions  que  l'ennemy  se  levé 
«  jamais  d'icy,  qu'il  ne  nous  ayde  d'une  façon  ou  d'au- 
«  tre  :  car  de  la  prise  de  ceste  place  dépend  sa  vic- 
«  toire.  Or  vous  voyez  que  le  Roy  est  bien  loin  de 
«  nous,  et  qu'il  ne  nous  peut  secourir  qu'avec  un 
«  long  temps  :  car  il  faut  qu'il  prenne  nostre  secours 
«  d'Allemagne  et  de  France,  parce  que  les  Italiens 
«  sans  autre  nation  ne  seroient  assez  forts  pour  faire  le- 
«  ver  le  siège  aux  ennemis,  qui  ont  non  seulement  des 
«  Italiens,  mais  de  toutes  nations.  Et  pour  attendre 
«  le  secours  il  nous  faut  avoir  une  longue  patience, 
«  en  espargnant  nos  vivres  tant  qu'il  nous  sera  pos- 
«  sible.  Et  pour  ceste  occasion ,  j'ay  à  vous  remonstrer 
«  que  je  veux  faire  amoindrir  le  pain  qui  est  de  vingt 
«  quatre  onces ,  à  vingt  :  je  suis  certain  que  les  sol- 
«  dats  en  crieront ,  si  ce  n'est  que  vous  leur  remons- 
«  triez  combien  nous  sommes  loing  du  Roy,  et  que 
«  Sa  Majesté  ne  nous  peut  si  tost  secourir,  et  que 
«  vous  voulez  plustost  mourir  de  faim,  que  si  l'on  vous 
«  reprochoit  que,  si  vous  eussiez  eu  la  patience  d'a- 
«  momdrirle  manger,  la  ville  ne  se  seroit  pas  perdue: 
«  ce  seroit  un  vilain  reproche,  pour  remplir  le  ven- 
«  tre  perdre  son  honneur.  Vous  ne  vous  y  estes  point 
K.  enfermez  pour  la  perdre,  mais  pour  la  conserver. 
«  Représentez  leurs  qu'ils  sont  parmy  des  nations  es- 
«  trangeres  où  ils  peuvent  marquer  la  leur  d'une 

«  marque    honorable.  Quel    honneur    gaignent    les 
«f  hommes,  de  se  faire  non  seulement  honnorer,  mais 
«  encores  honnorer  la  nation  de  là  où  ils  sortent!  c'est 
«  ce  qu'un  cœur  généreux  se  doit  proposer.  Vous,  Al- 
«  lemans,  vous  en  retournerez  glorieux,  et  nos  Fran- 
«  çois  aussi;  quant  à  vous   qui  estes  italiens,  vous 
«  nous  rendrez  tousjours  ceste  gloire  d'avoir  d'un  cœur 
«  invincible  combattu  pour  la  liberté  de  vostre  pa- 
«  trie  ;  laquelle  chose  nous  ne  pouvons  faire  que  par 
«  une  longue  patience ,  afm  de  donner  temps  au  Pioy 
«  de  nous  secourir.  Croyez  que  sa  majesté'  Tres-Chres- 
«  tienne  n'obmettra  rien  de  l'amitié  qu'il  vous  a  ju- 
«  rée.  Si  vous  remonstrez  tout  cecy  à  vos  soldats,  et 
«  qu'ils  voyent  et  cognoissent  que  vous  mesmes  estes 
«  en  ceste  délibération,  je  m'asseure  qu'ils  prendrontle 
c  mesme  chemin  que  vous  tiendrez.  Ne  vous  excusez 
«  pas,  messieurs,  sur  eux  :  je  n'ay  jamais  veu  mutinerie, 
«  et  si  en  ay  veu  souvent  advenir,  pour  les  soldats,  si 
c  les  capitaines  ne  leur  portoient  le  menton.  Si  vous 
«  leur  monstrez  le  chemin,  il   n'y  a  rien   qu'ils  ne 
«  facent,  il  n'y   a  incommodité  qu'ils   ne   souffrent. 
«  Faites  le  donc,  je  vous  supplie ,  ou  résolvez  vous  de 
«  bonne  heure  de   descouvrir  ce  que  vous  avez  au 
«  fond   du  sac ,  afin  que  ceux  qui  aymeront  mieux 
«  sans  honneur  aller  manger  leur  saoul,  s'en  aillent, 
«  et  ne  destournent  la  belle  resolution  des  autres,  a 
Et,  parce  que  les  Allemans  n'entendoient  point  mon 
jargon,  je   dis  au  truchement  du  Reincroc  qu'il  re- 
monstrast  à  son  maistre  ce  que  j'avois  dit;  ce  qu'il  fît. 
Le  Reincroc  dit  que  luy  et  ses  soldats  prendroient  la 
mesme  patience  que  nous  mesmes  prendrions;  et  que, 
encore  que  l'on  die  que  les  Allemans  ne  pouvoient 
ai.  24 

patir  sans  boire  et  manger  leur  saoul,  luy  et  toutes  ses 
o^ens  feroient  cognoistre  le  contraire  à  ce  coup.  A  la 
vérité'  ces  gens  me  faisoient  peur,  parce  qu'ils  ayraent 
plus  à  faire  chère  que  nous  :  quant  à  l'Italien ,  il  est 
plus  accoustumé  à  patir  que  nous.  Et  ainsi  se  reti- 
rèrent chacun  en  son  quartier  assembler  leurs  compa- 
gnies, ausquelles  firent  semblable  remonstrance  que 
je  leur  avois  faite  à  eux.  Les  soldats,  l'ayant  entendue, 
levèrent  tous  la  main,  et  jurèrent  qu'ils  patiroient  tous 
jusques  au  dernier  souspir  de  leur  vie,  avant  que  de 
&e  rendre  ny  faire  rien  indigne  de  gens  d'honneur. 
Âpres  je  manday  au  sénat  que  je  les  priois  d'assem- 
bler le  lendemain  matin  tous  les  plus  grands  de  la 
cité  au  palais,  pour  entendre  une  remonstrance  que 
je  leur  voulois  faire,  qui  touchoit  à  eux  et  à  leurs  af- 
faires; ce  qu'ils  firent,  et  leur  fis  ceste  remonstrance  en 
iialien  : 

«  Seigneurs ,  si  plustost  Dieu  m'eust  rendu  un  peu 
«  de  santé  et  de  mémoire,  plustost  eusse-je  pensé  à  ce 
«  qu'il  nous  faut  faire  pour  la  conservation  de  vostre 
«  liberté  et  de  ceste  cité;  vous  avez  tous  veu  comme 
«  la  maladie  m'a  conduit  jusques  au  dernier  souspir; 
«  et  à  la  fin  Dieu,  plustost  par  miracle  que  par  œu- 
«  vre  de  nature,  m'a  ressuscité  pour  faire  encore  ser- 
«  vice  à  ceste  republique  en  telle  et  si  grande  extre- 
«  mité.  Or,  seigneurs,  je  voy  bien  que  la  conservation 
«  de  la  cité  et  de  vostre  liberté  ne  consiste  sinon  à  pro- 
c(  longer  les  vivres;  car,  si  par  les  armes  le  marquis  se 
«c  veut  efforcer  de  nous  avoir,  j'espère  que  nous  le 
«  rendrons  si  mal  contant,  qu'il  maudira  l'heure  de 
ce  nous  estrc  venus  assiéger.  Je  voy  qu'il  n'est  pas  re- 
«  bolu  (l'en  manger  :  au  contraire,  il  veut  à  faute  de 

«  manger  nous  forcer;  à  quoy  il  faut  obvier,  s'il  est 
«  possiJ>le.  Hier  j'assemblay  le  colonel  des  Allemans 
«  et  ses  capitaines;  le  seigneur  Cornelio,  que  voy-là  , 
«  avec  les  siens;  Conihas  pareillement,  avec  les  capi- 
«  taines  françois ,  ausquels  je  remonstray  que,  pour 
«  prolonger  le  temps  et  donner  loisir  au  roy  Très- 
«  Chrestien  de  nous  secourir,  il  falloit  amoindrir  le 
«  pain  des  soldats,  qui  estoit  de  vingt-quatre  onces, 
«  et  le  faire  revenir  à  vingt  ;  et  que  ,  comme  tout  le 
«  monde  entendra ,  mesmement  le  Roy,  que  nous 
«  sommes  délibérez  de  tenir  jusques  au  dernier  mor  • 
«  ceau ,  cela  incitera  Sa  Majesté  à  mettre  la  main  à 
«  lever  nostre  secours ,  pour  ne  perdre  tant  de  gens 
«  de  bien,  et  n'abandonner  au  besoin  ceux  qu'il  a 
«  pris  sous  sa  protection.  Or,  selon  que  j'ay  entendu, 
«  vous  aviez  fait,  moy  estantà  l'extrémité,  la  descrip- 
ft  tion  des  vivres,  et  n'aviez  trouvé  à  manger  que  jus- 
«  ques  au  quinziesme  de  novembre;  dequoy  vous  avez 
«  donné  advis  à  Sa  Majesté  :  cela  luy  pouiToit  bien 
«  avoir  donné  occasion  de  se  refroidir  à  nous  envoyer 
«  le  secours,  veu  le  long  chemin  qu'il  y  a,  et  aussi  que 
«  nous  nous  approchons  de  l'hyver  :  les  armées  ne  volent 
«  point  et  ne  vont  point  en  poste;  son  secours  sera, 
«  et  digne  d'un  grand  prince,  et  respondant  à  l'amitié 
«  qu'il  vous  porte,  et  bastant  pour  forcer  vos  ennemis: 
(c  voy-là  pourquoy  c'est  chose  qui  ne  peut  estre  si  tost 
«  preste.  Or,  seigneurs,  après  avoir  fait  la  renions- 
t(  trance  aux  capitaines,  je  les  trouvay  tous  de  bonne 
u  volonté  à  patir  jusques  au  dernier  souspir  de  leurs 
K  vies;  et,  nation  pour  nation,  s'en  allèrent  faire  la 
ce  remonstrance  aux  soldats,  lesquels  ils  trouvèrent 
ce  tous  de  bonne  volonté  de  prendre  patience,  et  ainsi 

14. 

«  l'ont  promis  et  juré.  Regardez  donc  ce  que  vous 
«  autres  devez  faire,  puis  qu'il  y  va  de  la  perte  de 
«  vostre  liberté,  de  vos  seigneuries,  et  paradventure  de 
«  vos  vies  ;  car  il  ne  vous  faut  espérer   aucun  bon 
«  traictement,  veu  que  vous  vous  estes  mis  sous  la  pro- 
ie tection  du  Roy.  Je  vous  prie  doncques,  puis  que 
«  nous ,  qui  n'avons  icy  rien  à  perdre ,  qui  n'avons  ny 
K  femmes  ny  foyers ,  vous  monstrons  le  chemin ,  ad- 
«  visez  de  régler  vostre  despence,  et  ordonner  com- 
«  missaires  pour  faire  description  de  tous  les  bleds  que 
«  vous  avez  dans  la  cité,  avec  la  description  des  bou- 
te cbes  •,  et  ce   fait ,  commencez  à   amoindrir  vostre 
«  pain  jusques  à  quinze  onces  :  car  il  n'est  possible 
*(  que  vous  n'ayez  quelque  peu  plus  de  commodité  en 
«  vos  maisons  que  n'ont  pas  les  soldats.  Et  de  tout  ce 
«  bon  ordre  j'en  advertiray  les  ministres  du  Roy  qui 
«  sont  à  Rome ,  et  de  là  feray  passer  outre  un  gentil- 
ce  homme,  afin  qu'il  juge  le  temps  qu'il  pourra  avoir 
ce  pour  nostre  secours.  Du  surplus,  reposez  vous  en. 
K  sur  moy,  qui  ne  veux  avoir  plus  de  privilège  que  le 
ce  moindre  citadin  ;  ce  jeusne  que  nous  ferons  sera 
ce  non  seulement  pour  nos  péchez ,  mais  aussi  pour 
ce  redimer  vos  vies,  pour  la  conservation  desquelles  je 
ce  despendray  volontiers  la  mienne.  »  (0  Credete ,  si- 
^7îori,  que  fin  à  la  morte  io  %n  gardaro  quello  che 
vioipromesso;  riposate  voi  sopra  dime. 

Alors  ils  me  remercièrent  bien  fort  de  la  bonne 
exhortation  que  je  leur  faisois,  qui  ne  tendoit  qu'à 
leur  conservation ,  et  me  prièrent  que  je  me  retirasse 
h  mon  logis,  pource  qu'ils  vouloient  entrer  en  la  grande 

(')  «  Soyez  assurés  ,  meiisieurs,  que  juscpi'à  la  mort  je  vous  tiendrai 
ce  que  je  \'ous  ai  prorais.  Reposez-vous  sur  moi.  » 

salle,  là  où  tous  les  plus  grands  seigneurs  de  la  ville 
estoient  assemblez  ;  ausquels  ils  firent  entendre  ce  que 
je  leur  avois  remonstré,  et  que  dans  deux  heures  ils 
m'envoyeroient  deux  de  leur  seigneurie  pour  m'en 
rendre  responce ,  et  ainsi  me  départis  d'eux  ;  ce  qu'ils 
firent.  En  ceste  assemble'e  ma  proposition  ayant  esté 
représentée  ,  en  fin  tous  d'une  voix  prindrent  resolu- 
tion de  manger  jusques  aux  femmes  et  enfans,  plus- 
tost  qu'ils  n'attendissent  la  volonté  du  Roy,  sur  l'es- 
pérance qu'ils  avoient  en  luy  qu'il  les  secourroit;  et 
que  tout  incontinent  ils  alloient  donner  ordre  au  re- 
tranchement des  vivres,  et  à  faire  la  description  des 
bleds  :  ce  qui  fut  fait  dans  cinq  ou  six  jours  ;  et  après 
je  fis  partir  le  seigneur  de  Lecussan  à  grande  diffi- 
culté, carie  marquis  faisoit  faire  gardes  pour  erapes- 
cher  qu'on  ne  nous  portast  aucuns  vivres,  et  tant 
de  paysans  qui  estoient  pns  estoient  pendus  sans 
remission.  Lecussan  alla  à  Montalcin  advertir  du  tout 
monsieur  de  Strossi ,  pour  à  Rome  donner  advis  du 
tout  à  messieurs  les  ministres  du  Roy  ;  et  de  là  il  s'en 
alla  vers  Sa  Majesté,  luy  represenler  le  misérable  es- 
tât des  Sienois,  selon  que  je  l'avois  chargé:  cecy  pou- 
"voit  estre  environ  la  my-octobre. 

Depuis  ce  temps  je  ne  peus  faire  aucune  chose  digne 
de  mémoire  jusques  à  la  veille  de  Noél,  sauf  qu'un 
peu  après  le  parteraent  dudit  Lecussan  nous  rabais- 
sasmes  le  pain  des  soldats  à  dix-huict  onces,  et  de  la 
ville  à  quatorze.  Il  se  fit  pendant  ce  temps  de  fort 
belles  escarmouches.  Or  la  veille  de  Noël,  environ 
q^uatre  heuies  après  midy,  le  marquis  de  Marignan 
m'envoya,  par  un  sien  trompette,  la  moitié  d'un  cerf 
six  chappons,  six  perdrix,  six  flascons  de  vin  excel- 

lent,  et  six  pains  blancs,  pour  faire  le  lendemain  la 
feste.  je  ne  trouvay  pas  estrange  ceste  courtoisie,  de 
tant  qu'à  l'extrémité  de  ma  grande  maladie  il  permit 
que   mes   médecins  envoyassent  vers  les  Sienois  au 
camp,  poui'  recouvrer  de  Florence  certaines  drogues  ; 
et  luy-mesmes  m'envoya  trois  ou  quatre  fois  des  oy- 
seaux  tresbons,  qui  sont  un  peu  plus  grands  que  les 
beque-figues ,  qui  se  prennent  en  Provence.  Me  laissa 
aussi  entrer  un  mulet  chargé  de  petits  flascons  de  vin 
grec,  que  monsieur  le  cardinal  d'Armagnac  (0  m'en- 
voya, pource  que  mes  gens  luy  avoient  escrit  que  je 
ne  parlois  d'autre  chose  en  ma  grand  maladie,  que 
de  ])oire  un  peu  de  vin  grec  ;  et  ledit  seigneur  cardi- 
nal fit  tant,  que  le  cardinal  de  Medicis  en  escrivit 
audit  marquis  son  frère  j  et  faisoit  entendre  ledit  sei- 
gneur cardinal  que  c'estoit  pour  faire  un  baing.  Le 
vin  arriva  sur  le  point  que  j'al)ayois  à  la  mort,  et  ne 
m'en  fut  pas  baillé,  mais  en  départirent  la  moytié  à 
des  femmes  enceintes  de  la  citéj  et,  quand  monsieur 
de  Strossi  entra,  je  luy  en  donnay  trois   ou  quatre 
flascons  ;  le  reste  je  le  beuvois  comme  l'on  boit  l'hypo- 
cras  le  matin.  Toutes  ces  courtoisies  avois-je  receu 
du  marquis ,  ce  qui  ne  me  fit  point  trouver  estrange 
le  présent  qu'il  m'envoyoit;  j'en  envoyay  partie  à  la 
seigneurie,  partie  au  Reincroc,  et  le  reste  je  le  gaiday 
pour  le  seigneur  Cornelio,  le  comte  de  Gayas  {?■) ,  et 
pour  moy,   par-ce   qu'ils  mangeoient  ordinairement 
avecques  moy.  Toutes  ces  courtoisies  sont  tres-lion- 

(0  Georges,  cardinal  d'Armagnac,  fils  de  Pierre  Balai d,  Cliailes 
d'Armagnac,  comle  de  l'Isle  en  Jourdain.  Il  étoil  légat  d'Avignon, 
arclievêf^ue  de  Toulouse,  et  évêque  de  Ehodez. 

'*   Jean  Galéas  de  Saint-Sovcrin  ,  comte  de  Gaiazzo. 

nestes  et  loiinbles  ,  mesmcs  aux  plus  grands  ennemis, 
s'il  n'y  a  rien  de  particulier,  comme  il  n'y  avoit  entre 
nous  :  il  servoit  son  maistre  et  moy  le  mien  ;  il  m'at- 
ta(juoit  pour  son  honneur,  et  je  soustenois  le  mien  ;  il 
vouloit  acquérir  de  la  réputation,  et  moy  aussi.  C'est 
à  faire  aux  Turcs  et  Sarrazins  de  refuser  à  son  en- 
nemy  quelque  courtoisie  ;  il  ne  faut  pas  pourtant  qu'elle 
soit  telle  et  si  grande  qu'elle  rompe  ou  recule  vostre 
dessein. 

Mais  cependant  que  le  marquis  me  caresse  avec  ces 
presens,  lesquels  je  payois  en  grands  mercis,  il  pen- 
soit  bien  à  me  faire  un  autre  festin  :  car  la  nuict 
mesmes,  environ  une  heure  après  minuict,  il  donna 
l'escalade  avec  toute  son  armée  à  la  citadelle  et  au  fort 
de  Camollia.  C'est  une  chose  estrange  que,  plus  d'un 
mois  auparavant ,  mon  esprit  me  disoit  et  sembloit  me 
pronostiquer  que  le  marquis  me  donneroit  une  esca- 
lade, et  que  le  capitaine  Sainct  Auban  seroit  cause  de  la 
perte  du  fort:  cela  m'estoit  toujours  devant  les  yeux,  et 
qu'aussi  les  Allemans  seroient  cause  de  la  perte  de  la 
citadelle,  oti  il  entroit  toutes  les  nuicts  une  enseigne 
en  garde  -,  qui  fut  cause  que  je  mis  une  enseigne  de 
Sienois  en  garde  dans  une  maison  vis  à  vis  de  la  porte 
de  la  citadelle.  Le  seigneur  Cornelio  fit  tant  avecques 
Le  Reincroc,  qu'il  promit  que,  s'il  venoit  une  alarme 
et  que  le  camp  s'eliorçast  de  donner  escalade  à  la 
citadelle,  que  le  capitaine  allemand  qu'il  y  mettoit 
tous  les  soirs  de  garde  auroit  commandement  de  luy 
de  laisser  entrer  la  compagnie  sienoise  pour  aider 
à  defîendre  la  citadelle  :  ce  que  luy  oublia,  comme 
je  pense,  ce  soir  là.  Tous  les  soirs  j'allois  veoir  entrer 
en  garde  une  compagnie  françoise    dans  le  fort  de 

Camollla,  et  une  autre  sienoise  entre  le  fort  et  la 
porte  de  la  ville ,  souz  une  grande  hasle  qui  estoit  en- 
vironnée aux  deux  costez  d'une  petite  tranchée  ;  mais 
a  la  teste,  qui  alloit  droit  au  fort,  n'y  avoit  rien,  ains 
tout  estoit  planier-,  et  y  pouvoit  avoir  du  corps  de 
garde  au  fort  soixante  ou  quatre-vingts  pas,  et  au- 
tant jusques  à  la  porte  de  la  ville.  Ceste  enseigne  de- 
meuroit  là  pour  deux  occasions:  l'une,  pour  secourir 
le  fort  s'il  en  avoit  besoing,  comme  l'autre  compa- 
gnie sienoise  la  citadelle  ;  et  l'autre ,  pour  garder  que 
l'ennemy  ne  vint  donner  une  escalade  à  la  muraille 
de  la  ville,  pour-ce  que  du  costé  de  main  gauche,  sor- 
tant delà  ville,  la  muraille  estoit  fort  basse,  et  en- 
Gores  une  partie  tombée.  Or  plusieurs  fois  auparavant 
avois-je  dit  au  seigneur  Cornelio  et  au  comte  de  Gayas 
ces  mots,  voyant  entrer  la  compagnie  du  capitaine 
Sainct  Auban  (0  dans  le  fort  :  «  Croyriez  vous  qu'il 
«  me  va  tousjours  devant  les  yeux  que  nous  devons 
«  perdre  ce  fort  par  la  faute  du  capitaine  Sainct  Âu- 
«  ban  et  sa  compagnie?  je  ne  la  voy  jamais  entrer, 
«  que  la  fièvre  ne  méprenne,  du  mauvais  présage  que 
<c  j'en  ay.  »  Je  ne  le  pouvois  estimer  dans  mon  cœur, 
pour-ce  qu'il  n'avoit  jamais  vingt  hommes  d'apparence 
en  sa  compagnie  :  car  il  aimoit  mieux  un  teston  qu'un 
homme  de  bien;  et  de  luy-mesmes  ne  vouloit  bouger 
de  son  logis,  quelque  chose  que  jeluyremonstrasse,  et 
ses  compagnons  luy  remonstroiént  aussi.  Je  l'eusse 
voulu  loing  de  là ,  tant  je  l'avois  à  contre-cœur  :  la 
nécessité  me  forçoit  ;  cela  estoit  cause  que  mon  es- 
prit me  dictoit  tousjours  que  cest  homme  me  causeroit 

(')  Gaspard  Pape,  seigneur  de  Saint-Auban.  Il  se  fit  protestant.  Bran- 
tôme l'appelle  le  brave  Saint-Auban. 

quelque  mariieur.  Or  nostre  fort  de  Camollia  estoit 
environné  d'un  fossé  large  d'une  picqué ,  et  profond 
autant ,  et  non  guère  plus ,  par  trois  costez  ;  et  à  la 
teste  qui  venoit  droit  au  corps  de  garde  des  Sienois, 
n'y  avoit  rien  qu'un  petit  rampart  de  la  hauteur  de 
six  ou  sept  pieds,  et  non  d'avantage;  et  y  avoit  un  pe- 
tit relais  à  moytié  du  rampart ,  là  où  les  soldats  se 
pouvoient  tenir  à  genou.  Les  ennemis  avoient  un  au- 
tre fort  trois  fois  plus  grand  que  le  nostre,  et  vis  à 
vis  du  nostre ,  à  cent  cinquante  pas  l'un  de  l'autre  :  de 
sorte  qu'eux  ny  nous  n'osions  lever  la  teste  sans  estre 
blessez  de  ces  quartiers  là.  Et  au  nostre  y  avoit  une 
tour  vis  à  vis  du  leur,  là  où  nous  tenions,  pour  asseu- 
rer  mieux  nostre  fait,  tousjours  trois  ou  quatre  sol- 
dats qui  nous  servoient  de  sentinelle,  et  y  montoient 
avecques  une  petite  eschelle  à  main,  tout  ainsi  que 
l'on  monte  à  un  pigeonnier.  Ladicte  tour  avoit  esté 
percée  du  costé  du  fort  des  ennemis ,  et  nous  y  avions 
mis  quelques  barriques  pleines  de  terre  :  car  ce  trou 
avoit  esté  fait  par  l'artillerie  de  leur  fort  ;  lequel  fort 
monsieur  de  Termes  avoit  fait  faire,  mais  quand  il 
s'en  alla  n' estoit  pas  du  tout  achevé  :  neantmoins, 
quand  le  duc  de  Florence  se  rompit  avecques  le  Pvoy, 
le  marquis  fit  une  nuict  une  grande  Iraitte,  menant 
force  pionniers  avecques  luy,  et  s'en  saisit ,  car  l'on 
n'y  faisoit  point  de  garde,  et  incontinent  le  mit  en  def- 
fence. 

Or,  comme  fay  des) a  dit  cy  dessus,  à  une  heure 
après  minuict  le  marquis  me  donna  l'escalade  tout  à 
un  coup  à  la  citadelle  et  au  fort  de  Camollia ,  où 
la  compagnie  de  Sainct  Auban  estoit  par  mal-heur 
ceste  nuict  là  de  garde.  Le  marquis  donna  à  la  cita- 

délie  avecques  les  Espagnols  et  Allemans;  et  ne  se 
trouva  par  bonne  fortune  que  trois  eschelles  qui  fussent 
assez  longues;  et  de  prime  arrive'e  ils  chargèrent  si 
fort  ces  trois  là,  que  l'une  se  rompit.  Les  Allemans  se 
deflendoient,  et  les  Sienois  se  presentoient  à  la  porte, 
comme  il  leur  estoit  ordonné;  le  capitaine  des  Alle- 
mans, qui  avoit  la  charge  de  la  porte,  ne  les  vouloit 
laisser  entrer.  Ceste  dispute  dura  plus  de  demy  heure  : 
ce  pendant  cinq  ou  six  des  ennemis  entrèrent  et  forcè- 
rent les  Allemans,  lesquels  commencèrent  à  prendre 
la  fuitte  :  alors  l'on  ouvrit  les  Sienois,  qui  coururent 
à  la  teste  de  la  citadelle,  où  les  ennemis  commen- 
çoient  entrer,  et  rencontrèrent  ces  cinq  ou  six  qui  es- 
toient  entrez ,  lesquels  ils  miient  en  pièces  ;  et  y  en 
avoit  deux  qui  estoient  parens  du  marquis,  dont  l'un 
ne  mourut  pas  soudainement  :  cela  refroidit  les  autres 
qui  esioient  sur  le  point  d'entrer.  En  mesme  temps 
on  donne  l'escalade  au  fort  de  CamoUia.  Sainct  Auban 
estoit  dans  la  ville,  dans  son  lict  bien  à  son  aise,  et 
son  lieutenant,  nommé  Comborcie  (0,  estoit  au  fort, 
qui  estoit  un  jeune  homme  non  expérimenté:  je  croy 
que  s'il  eust  eu  de  ])onnes  gens  en  sa  compagnie,  qu'il 
eust  fait  son  devoir;  tous  deux  se  sont  faits  huguenots 
depuis.  Des  que  les  ennemis  présentèrent  les  eschelles 
par  trois  courtines,  toute  sa  compagnie  se  meit  en 
fuitte  et  route,  et  voy-là  les  ennemis  dedans;  et  des 
quatre  qui  estoient  en  la  tour,  les  trois  se  jetterent  à 
corps  perdu  bas,  et  l'antre  a])batit  les  barriques  du 
trou ,  et  tiroit  les  ennemis  dedans.  Ce  meschant  avoit 
esté  prins  (quelques  jours  auparavant ,  et  avoit  de- 
meure plus  de  dix  jours  prisonnier;  et  pense  que  sur 

(•;  Comlxircicv  ('loil  n^veii  de  .Saliit-Aiiban. 

son  entreprînse  le  marquis  se  résolut  de  donner  l'es- 
calade ,  car  il  s'en  alla  avecques  eux  ,  et  depuis  ne 
le  vismes.  Or  le  sieur  Cornelio  et  comte  de  Gayas 
estoient  logez  près  de  la  porte  de  Camollia ,  lesquels 
coururent  incontinent  à  la  porte,  où  trouvèrent  que 
la  plus -part  de  la  compagnie  sienoise  estoit  contre 
icelle,  et  l'autre  partie  tiroit  encore  aux  ennemis  qui 
sortoient  du  fort  pour  venir  à  eux.  Le  sieur  Cornelio 
laissa  le  comte  de  Gayas  à  la  porte  de  la  ville ,  et 
courut  à  raoy  m'advertir;  et  me  trouva  que  je  sortois 
du  logis  avecques  deux  pages  qui  portoient  chacun 
deux  torches;  et  luy  dis  qu'il  courust  sortir  dehors, 
luy  et  le  comte  de  Gayas,  pour  garder  sur  tout  que 
les  Sienois  n'abandonnassent  leur  corps  de  garde,  et 
qu'ils  leur  donnassent  courage,  car  je  m'en  allois 
sortir  après  luy,  ce  qu'il  fit,  et  arrive  si  bien  à  point, 
qu'il  trouva  tout  abandonné,  et  leur  fit  une  cargue 
avecques  les  Sienois,  et  les  repoussa  jusques  dedans 
le  fort  gaigne'.  L'alarme  estoit  desja  par  toute  la  ville, 
qui  couroit  à  la  citadelle ,  et  qui  couroit  à  la  porte  de 
Camollia.  Comme  j'arrivois  à  la  porte,  vint  à  moy  La 
Molière  et  l'Espine,  tous  deux  à  cheval,  l'un  contre- 
rolleur  des  guerres,  et  l'autre  thresorier,  comme  de 
présent  est  encores  La  Molière  contrer oUeur,  ausquels 
je  commanday,  l'un  courir  à  la  porte  Sainct  Marc,  et 
l'autre  à  la  porte  Nove ,  et  qu'en  allant  criassent 
tousjours/^ic^oz/'e/ Ze^  ennemis  sont  repoussez.  Je  fai- 
sois  cela ,  craignant  que  quelques  -  uns  de  la  ville 
eussent  intelligence  avec  les  ennemis,  et  que,  quand 
ils  entendroient  ces  cris,  ils  ne  s'oseroient  descouvrir. 
Cependant  j'estois  à  la  porte  de  la  ville,  et  faisois  sor- 
tir les  capitaines  et  soldats  françois  pour  secourir  le 

sieur  Cornelio  :  comme  je  vis  qu'il  y  avoit  assez  de 
gens  dehors,  je  commanday  au  lieutenant  du  capi- 
taine Lussan  de  se  tenir  à  la  porte ,  et  fermer  le  gui- 
chet quand  je  serois  dehors,  et  que  si  j'estois repoussé , 
qu'il  n'ouvrist  point ,  ains  qu'il  nous  laissast  tous  tuer 
dehors,  et  moy-mesmes  le  premier.  Et  sortis  avec  mes 
quatre  torches ,  et  trouvay  le  sieur  Cornelio ,  comte  de 
Gayas ,  les  capitaines  que  j'avois  mis  dehors  qui 
avoient  gaigné  le  rampart ,  et  les  soldats  sur  ce  petit 
relais,  le  genouil  à  terre,  qui  leur  tiroient  dans  le 
fort,  et  eux  aux  nostres,  qui  ne  pouvoient  lever  la 
teste  sans  estre  descouverts  :  et  par  les  autres  deux 
costez  les  ennemis  donnoient  l'assaut,  et  les  nostres 
delFendoient.  Or,  comme  je  jettois  les  gens  dehors 
par  le  guichet,  Sainct  Auban  passa  outre  sans  que 
je  l'apperceusse.  La  porte  pour  entrer  dans  le  fort 
que  nous  avions  perdu  estoit  faicte  comme  un  trou , 
ayant  un  pas  en  avant  et  un  autre  à  costé,  faite 
en  onde  ou  en  serpent  ;  et  n'y  pouvoit  passer  qu'un 
homme  de  front.  Là  je  trouvay  dans  ceste  entrée 
le  capitaine  Bourg ,  qui  est  encore  en  vie ,  lequel 
portoit  l'enseigne  du  capitaine  Charry,  le  sieur  Cor- 
nelio et  le  comte  de  Gayas  contre  luy  ;  monsieur  de 
Bassom-pierre  (0,  commissaire  de  l'artillerie,  estoit 

(0  Cliristoplie  II  du  nom,  Laron  de  Bassompierrc ,  seigneur  d'Ha- 
roucl  et  de  Baudiicourt ,  grand-maître  d'hôtel  et  chef  des  finances  de 
Lorraine,  fut  colonel  de  quinze  cents  reîtres  entretenus  pour  le  service 
du  Roi ,  en  1570.  C'est,  selon  le  père  Daniel,  le  même  qui  commandoit 
l'artillerie  de  Sienne.  Il  fut  blessé  à  l'action  de  Graville ,  à  la  bataille  de 
Jarnac ,  eu  1 569  ^  se  trouva  à  celle  de  Moncontour ,  en  1 569.  11  renonça 
à  ses  charges  et  à  ses  pensions  pour  entrer  dans  le  parti  de  la  ligue ,  et 
se  joignit  au  duc  de  Mayenne  avec  quatre  cornettes  de  reîtres.  Mort  en 
1596.  Il  fut  le  pure  du  maréchal  de  Bassompierre. 

tousjours  auprès  de  moy,  et  quelques  canonniers  des 
siens.  Je  voyois  bien   que  le   combat  dureroit,  et, 
craignant  que  la  poudre  nousfaillist,  je  dis  à  monsieur 
de  Bassom-pierre  qu'il  depeschast  deux  de  ses  canon- 
niers pour  en  aller  quérir  :  ce  qu'il  fit.  J'oserois  dire 
qu'il  fut  autant  cause  de  nostre  salut  que  tout  le  com- 
bat ,  comme  vous  entendrez.  Ceux  que  nous  com- 
battions estoient  les  Italiens  ;  car  les  Espagnols  et  Al- 
lemans  donnoient  à  la  citadelle.  Je  courois  tousjours 
aux  uns  et  aux  autres,  leur  criant  :  «  Courage  mes 
«  amis  !  courage  mes  amis  !  m  Et  tout  à  un  coup ,  au 
costé  de  main  droite  de  la  porte  où  estoient  les  trois 
sus-nommez ,  j'aperceus  Sainct  Auban ,  auquel  je  mis 
l'espe'e  à  la  gorge,  et  luy  dis  :  «  Paillard,  meschant, 
«  tu  es  cause  de  nous  faire  perdre  la  ville  ;  ce  que  ne 
«  verras  jamais,  car  je  te  tueray  tout  à  ceste  heure, 
«  ou  tu  sauteras  dedans.  »  Alors  tout  espouvanté  me 
dit  :  «  Ouy,  monsieur,  j'y  sauteray  ;  »  et  appella  Lus- 
san(i),  Blacon,  Combas,  qui  estoient  de  ses  compa- 
gnons, leur  disant  :  «  Hé,  mes  amis,  secondez  moy, 
«  je  vous  prie,  sautez  après  moy.  »  Les  autres  luy  res- 
pondirent  :   «  Saute  seulement ,  nous  te  suivrons.  )> 
Alors  je  luy  dis  :  «  Ne  te  soucie  de  rien,  car  je  te  sui- 
c(  vray  moy-mesmesj  »  et  mismes  tous  les  pieds  sur 
le  relais  comme  luy.  Et  tout  à  coup,  comme  il  fut  sur 
ledit  relais,  sans  marchander  ( car  s'il  l'eust  faict  il 
estoit  mort)  il  se  jetta  à  coup  perdu  dedans,  ayant 
une  rondelle  à  la  main,  et  ses  compagnons  aussi.  Il  ne 
fut  jamais  en  l'air  que  les  autres  n'y  fussent  ;  et  ainsi 
tous  quatre  sautèrent  dedans.  C'estoit  à  deux  pas  de 
la  porte  que  combattoient  Le  Bourg,  le  sieur  Corne- 
i^)  Beitrand  d'Espaibez,  seigneur  de  Liissau. 

lio  et  le  comte  de  Gayas.  Et  tout  à  un  coup  je  fia 
çauter  quinze  ou  vingt  soldats  après  les  quatre  capi- 
taines; et,  comme  tout  cela  se  jetta  à  coup  perdu  de- 
dans, Le  Bourg,  le  sieur  Cornelio  et  le  comte  de  Gayas 
passèrent  et  entrèrent  dedans.  Je  fis  mettre  les  deux 
torches  sur  ce  relais,  afin  que  nous  nous  vissions  pour 
ne  nous  entre-tueries  uns  et  les  autres;  etentray  par  là 
où  le  sieur  Cornelio  estoit.  Or  les  picques,  hallebardes 
ne  arquebuses  ne  nous  serv oient  de  rien,  car  nous 
estions  tous  aux  espées  et  aux  dagues  ;  et  les  fismes 
sauter  par  dessus  les  courtines  par  oDi  ils  estoient  en- 
trez, sauf  ce  qui  mourut  dedans:  il  y  en  avoit  qui  es- 
toient encores  demeurez  à  la  tour.  Le  capitaine  Charry 
arriva  à  nous,  encore  qu'il  n'y  eust  que  huit  jours 
qu'il  avoit  eu  une  arque])usade  par  la  teste,  lequel 
nous  tenions  pour  mort;  toutesfois  je  le  vis  l'espée  et 
la  rondelle  en  la  main,  un  morion  sur  son  couvre- 
chef  qui  luy  couvroit  sa  playe.  Le  bon  cœur  se  monstre 
tousjours  là  où  il  est:  encore  extrêmement  blessé  vou- 
loit-il  avoir  part  au  combat.  J'estois  au  pied  de  l'es- 
chelle,  et  avois  dit  au  sieur  Cornelio  et  au  comte  de 
Gayas  de  sortir  hors  le  fort ,  donner  courage  à  ceux 
qui  defl'endoient  les  flancs,  et  que  l'un  print  un  coste', 
et  l'autre  un  autre;  ce  qu'ils  firent,  et  y  trouvèrent 
encore  prou  d'affaires.  Je  prins  par  la  main  le  capi- 
taine Charry,  et  luy  dis  :  «  Capitaine  Charry,  je  vous 
<,(  ay  nourry  pour  mourir  faisant  grand  service  au 
«  Roy  :  il  faut  que  vous  montiez  le  premier.  »  Luy, 
plein  de  bonne  volonté,  et  sans  marchander,  com- 
mence à  monter  par  l'eschelle ,  laquelle  ne  pouvoit 
estre  de  plus  de  dix  ou  douze  degrez  ;  et  falloit  en- 
trer par  une  fausse  -  trappe ,  comme  j'ay  desja  dit. 

J'avois  de  bous  arquebusiers,  et  tousjours  les  iaiaois 
tirer  à  ce  trou  de  la  fausse-trappe  ;  et  lis  mettre  sur 
l'escliclle  deux  desdits  arquebusiers  qui  montoient 
après  luy .  J'avois  les  deux  toiches  avec  moy,  car  les  au- 
tres deux,  le  sieur  Cornelio  et  le  comte  les  avoieut  em- 
porte'es,  et  voy oient  si  clair,  que  nos  aiquebusiers  n'ol- 
fensoient  point  le  capitaine  Charry,  qui  monloit  de- 
gré'à  degré',  donnant  tousjours  loisir  à  nos  arquebusiers 
de  tirer;  et,  comme  il  fut  à  se  monstrer  sur  le  haut, 
ils  tirèrent  deux  arque])usades ,  qui  luy  percèrent  la 
rondelle  et  le  morion,  sans  luy  faire  mal  à  la  teste. 
L'arquebusier  qui  estoit  après  luy  tira  par  dessous  la 
rondelle  :  qui  fut  cause  que  le  capitaine  Charry  s'a- 
vança de  monter;  et  les  voy -là  tous  trois  dedans, 
l'un  après  l'autre.  Ils  y  tuèrent  trois  des  ennemis,  et 
le  reste  sauta  par  le  trou.  Ceux  des  flancs  furent  aussi 
repoussez,  et  ainsi  nostre  fort  fut  regaigné  de  tous 
costez. 

Or  le  marquis  avoit  donné  le  mot  à  celuy  qui  estoit 
chef  à  l'escalade  du  fort,  qui  estoit  le  gouverneur  de 
leur  fort  de  CamoUia ,  que  s'il  entroit  le  premier  par 
la  citadelle,  qu'il  vinst  à  luy  avec  tous  les  Italiens;  et 
que  si  aussi  il  gaignoit  le  fort ,  qu'il  le  viendroit  se- 
courir avec  les  Allemans  et  Espagnols.  Et  cotiune  le- 
dict  gouverneur  du  fort  eust  gaigne'  le  nostre,  en 
advertit  le  marquis  ;  mais,  pource  qu  il  y  a  des  vallons 
entre  la  citadelle  et  le  fort  de  CamoUia ,  ledict  mai  - 
quisne  peut  venir  sitost  qu'il  eust  voulu.  Et  nous,  qui 
pensions  avoir  tout  achevé,  vismes  venir  tout  leur 
camp,  ayant  plus  de  cent  cinquante  torches;  et,  par 
bonne  fortune ,  les  deux  canons  de  Bassom-pierre  ar- 
rivèrent avec  la  poudre  j  et  tout  à  uij  coup  et  à  grand 

haste  nous  la  depaitismes  aux  arquebusiers,  cal'  ils 
n'en  avoient  plus  ;  et  je  tournay  mander  audit  Bas- 
soni-pierre  de  renvoyer  à  la  poudre.   A  mesme  ins- 
tant m'arriva  La  Molière  et  l'Espine,  et  tout  à  un  coup 
je  renvoyay  La  Molière  au  gonfalonier  de  Sainct  Mar- 
tin,  qu'il    m'envoyast   deux    cens   arquebusiers,   les 
meilleurs  qu'il  eust,  conduits  par  le  fils  de  misser  Ber- 
nardin, l)onne  enseigne,  un  jeune  homme  qui  portoit 
une  enseigne  de  son  régiment,  plein  de  bonne  vo- 
lonté, car  je  l'avois  cogneu  et  bien  remarqué  aux  es- 
carmouches. Il  vint  hastivement,  et  nous  trouva  aux 
mains  avec  tout  le  camp.  Je  laissay  le  sieur  Cornelio 
et  le  comte  de  Gayas,  avec  les  autres  capitaines,  def- 
fendre  le  fort;  moy  et  Bassom-pierre,  et  le  commis- 
saire ordinaire  des  guerres,  allions  au  long  des  flancs , 
ne  faisant  autre  chose  que  courir  d'un  costé  et  d'autre, 
pour  donner  courage  à  nos  gens.  Il  pouvoit  estre  trois 
heures  après  minuict  quand  nous  recommençasmes  à 
combattre ,  qui  dura  jusques  à  ce  que  le  jour  les  en 
tira  ;  et  firent  la  plus  grande  folie  que  gens  pouvoient 
faire  ,  car  à  la  lumière  des  torches  nous  les  voyions 
plus  clair  que  s'il  eust  esté  jour  :  s'ils  fussent  venus  à 
la  faveur  de  la  nuict,  avec  peu  de  lumières,  ils  nous 
eussent  flonné  plus  d'affaires.  Les  deux  cens  arquebu- 
siers sienois  que  nous  mena  le  fils  de  misser  Bernar- 
din (0  nous  firent  un  grand  l)ien,  comme  fit  aussi  la 
poudre  que  Bassom-pierre  avoit  renvoyée  quérir  ;  car 
le  tout   nous  fit  besoin  avant  que  nous  nous  sepa- 
rissions  ,  pour  la  longueur  du  combat ,  où  il  fut  bien 
assailly  et  encores  mieux  delîendu. 

(')  Persio  Buoninscgni ,  fils  de  Bornardino  Biioninsegni.  Son  père  fut 
envoyé  en  Fiaucc  en  i555 ,  pour  demander  des  secours. 

Voy-là  le  succès  du  combat ,  qui  fut  le  plus  grand 
et  le  plus  long  où  je  me  sois  jamais  trouvé  sans  ba- 
taille, et  là  où  je  liens  que  Dieu  m'a  autant  ou  plus 
ayde'  et  garde'  l'entendement  :  car,  si  j'eusse  failly  d'ua 
pas  seulement  à  commander,  nous  estions  perdus, 
comme  esloit  aussi  la  ville  ;  car  par  cest  endroit  là 
nous  n'y  avions  rien  fortifié,  et  toute  nostre  fiance  es- 
toit  en  ce  fort.  Je  promets  à  Dieu  que,  trois  mois 
après,  pour  le  moins,  les  cheveux  medressoient  en  la 
teste  quand  je  m'en  souvenois.  Les  ennemis  perdirent 
donc  là  six  cens  hommes  morts  ou  blessez,  comme 
nous  disoient  les  prisonniers  que  nous  prenions;  nous 
ne  perdismes  en  tout  cinquante  hommes,  morts  ou 
blessez.  Et  ce  qui  leur  en  fit  tant  perdre  à  eux,  fut  la 
lumière  des  torches,  qui  faisoit   que  les  nostres  ne 
pouvoyent  faillir,  et  mesmement  estant  près  les  uns 
des  autres  d'une  picque  ou  deux  au  plus:  qui  fut  une 
grande  incongruité  au  marquis,  comme  j'ay  dit;  car 
nous,  qui  avions  peu  de  lumières,  les  descouvrions  à 
eux ,  et  donnoit  grand  advantage,  comme  j'ay  dit.  Et 
comme  il  fut  jour,  nous  voulûmes  recognoistre  nos 
morts  dans  le  fort  parmy  les  leurs  :  j'y  trouvay  mon. 
valet  de  chambre  et  mon  palefrenier,  qui  estoient  sau- 
tez  après  les  capitaines  :  de  ma   vie  je   n'eus  deux 
meilleurs  serviteurs.  Le  sieur  Cornelic  et  le  comte  de 
Gayas  allèrent  voir  la  citadelle,  car  je  ne  me  pouvois 
plus  soustenir,  estant  encorcs  si  foible  de  ma  grand 
maladie,  que  qui  m'eust  soufflé  m'eust  jette  par  terre; 
et  m'estonne  comme  il  fut  possible  que  je  prisse  ceste 
peine.  Dieu  au  besoin  me  redoubla  les  forces  :  car,  à 
la  vérité,  pendant  ce  grand  et  long  combat,  je  ne  ces- 
say  de  courir  et  sauter,  ores  çà ,  ores  là,  sans  me  trou- 
21.  i5 

ver  jamais  las ,  si  ce  n'est  lors  que  je  ne  vis  plus  les 
ennemis.  Ils  me  rapportèrent  comme  tout  s' estoit  passé, 
et  y  trouvèrent  un  parent  du  marquis  qui  n  estoit  en- 
cores  mort,  lequel  ils  firent  apporter  à  leur  logis  et 
panser. 

Or  je  ne  veux  oublier  à  mettre  icy,  pour  monstrer 
exemple  aux  autres, que  si  jamais  homme  fut  secouru 
en  tel  besoin  que  je  le  fus  ;  et  ne  voudrois  pour  rien 
desrober  l'honneur  aux  chefs  qui  estoient  là,  ny  aux 
soldats  :  car,  depuis  que  le  sieur  Cornelio  et  le  comte 
sortirent  avant  moy,  et  firent  la  cargue  ,  et  depuis 
que  j'y  fus  arrivé,  le  lieutenant  de  Lussan,  que  j'avois 
laissé  à  la  porte ,  me  jura  n'avoir  jamais  veu  homme 
qui  y  fust  venu  pour  rentrer,  que  les  deux  canonniers 
de  Bassom-pierre ,  en  allant  quérir  les  poudres.  Toute 
la  ville  demeura  tousjours  en  armes  tant  que  le  com- 
bat dura  ;  et  veux  donner  ceste  louange  aux  Sienois , 
avec  la  vérité ,  comme  Dieu  est  véritable ,  qu'il  ne  se 
trouva  jamais  un  seul  homme  qui  demeurast  dans  les 
maisons,  et  qui  ne  print  les  armes,  vieux  et  jeunes, 
ny  ne  se  trouva  un  seul  homme  qui  monstrast  porter 
aucune  affection  à  l'Empereur  ;  qui  me  donna  une 
grande  asseurance  de  deux  choses  :  l'une,  delà  loyauté, 
et  l'autre ,  de  la  hardiesse.  Trois  jours  après ,  le  mar- 
quis m'envoya  un  trompette ,  celuy  mesmes  qui  m'a- 
voit  apporté  le  présent ,  voir  s'il  y  auroit  aucun  en 
vie  de  ceux  qui  estoient  entrez  dans  la  citadelle,  et 
qu'il  ne  me  vouloit  point  nier  qu'il  n'y  eust  deux  de 
ses  parens.  Le  sieur  Cornelio  luy  mena  recognoistre 
celuy  là  qui  estoit  en  vie,  et  trouva  que  c'en  estoit  un. 
Le  trompette  retourna  incontinent  le  dire  au  mar- 
quis, lequel  il  me  renvoya  en  mesme  instant,  me 

priant  de  le  liiy  vouloir  rendre,  me  respondant  de  la 
rançon  :  ce  que  je  fis  dans  une  litière  qu'il  m'en- 
voya j  mais  il  mourut  trois  jours  après  qu'il  fut  en  leur 
camp. 

Vous ,  gouverneurs  des  places ,  il  me  sem])le  que 
vous  devez  prendre  icy  un  beau  exemple  à  vous  pré- 
senter vous  mesmes  au  combat  ;  car  il  en  y  a  qui  disent 
qu'un  gouverneur  ou  lieutenant  de  Roy  ne  doit  jamais 
hasarder  sa  personne,  et  mettent  en  avant  que,  s'il 
est  mort,  tout  est  perdu.  Je  leur  accorde  qu'il  ne  doit 
pas  s'hasarder  à  toutes  choses  et   à  toutes  heurtes, 
comme  un  simple  capitaine  ;  mais ,  puis  qu'il  y  va  de  la 
perte  du  tout,  que  sera-ce  que  vous  deviendrez,  gou- 
verneurs et  lieutenans  de  l\oy  ?  et  combien  y  aura-il 
de  dispute  sur  vostre  honneur  et  renommée  ?  Serez; 
vous  quittes  en  disant,  je  ne  vouîois  m'hasarder  au 
combat,  pour  la  crainte,  avec  ma  perte,  de  perdre 
tout,  mesmement  de  prendre  ce  hazart,  la  nuict,  de 
secourir  ou  un  fort  ou  une  citadelle,  veu  que  je  pou- 
vois  deffendre  la  ville?  Cela  ne  vous  sauvera  pas.  Jugez 
que  la  prise  d'un  fort  est  de  telle  conséquence,  que 
vostre  ennemy  a  un  pied  sur  la  gorge.  Il  faut  crever 
plustost   ou   reconquérir  ce    que  vous  avez  perdu , 
comme  je  fis ,  ayant  au  sortir  fait  fermer  la  porte ,  pour 
nous  oster  toute  espérance  de  retraicte,  estant  résolu 
de  mourir  ou  repousser  les  ennemis;  car,  les  laissant 
là,  aussi  bien  estois-je  perdu. 

Et  vous  capitaines,  mes  compagnons,  mirez  vous 
et  prenez  exemple  sur  Sainct  Auban,  afin  que  vous 
aymiez  plus  les  vaillans  hommes  que  l'argent;  car 
l'argent  vous  mènera  à  la  perte  de  vostre  vie  et  de 
vostre  réputation,  et  les  vaillans  hommes  que  vous 

aurez  près  de  vous  vous  sauveront  l'un  et  l'autre,  et 
ne  vous  feront  porter  la  honte  sur  le  front.  Admirez 
et  suyvez  quant  et  quant  le  grand  cœur  de  Charry, 
lequel,  demy-mort,  vint  encore  au  combat,  et  se  pré- 
senta pour  entrer  le  premier,  et  passer  avec  une  es- 
clielle  par  un  trou.  Je  croy  qu'il  n'y  peut  avoir  pas- 
sage  plus   dangereux ,   car  vostre  ennemy  a  grand 
prinse  sur  vous.  Toutesfois  nul  danger  n'arresta  ce 
brave  soldat  de  prendre  ce  liasart.  Pour  conclusion  de 
cecy,  je  vous  diray,  gouverneurs  des  places,  que  lors 
que  quelque  mauvaise  opinion  vous  entrera  dans  la 
teste,  que  vous  y  pourvoyez  ,  comme  je  fis,  ayant  mis 
les  compagnies  près  des  forts  ;  mais  j'eusse  mieux  faict, 
puis  que  Sainct  Auban  m'estoit  à  contre-cœur,  de  l'em- 
ployer en  quelque  autre  lieu,  ne  m'en  pouvant  du 
tout  delTaire  :  cela  m'a  depuis  fait  sage ,  et  m'en  suis 
Lien  trouvé,  n'ayant  depuis  donné  charge  à  homme 
qui  me  vinst  à  regret  :  il  y  a  assez  de  moyens  de  s'en  de- 
pestrer,  sans  pourtant  offenser  personne,  ne  luy  oster 
le  courage. 

[i555]  Peu  après  arriva  un  gentilhomme  de  la 
chambre  de  l'Empereur,  comme  depuis  nous  enten- 
disraes,  portant  lettres  au  duc  de  Florence  et  audit 
marquis,  par  lesquelles  leur  mandoit  qu'il  trouvoit  fort 
estrange  qu'on  fit  tant  durer  ceste  guerre,  et  qu'il  sça- 
voit  bien  que  Siene  n'estoit  pas  pour  résister  contre 
l'artillerie ,  mais  que  c'estoit  la  coustume  du  marquis 
de  faire  durer  la  guerre.  Le  marquis  remonstroit  qu'il 
avoit  faict  tout  ce  qui  estoit  possible  en  luy,  et  qu'il 
cognoissoit  bien  qu'avec  l'artillerie  on  ne  la  prendroit 
pas,  car  j'avois  de  vaillans  hommes  là  dedans,  et  la 
ville  résolue  de  combattre  avec  moy,  me  rendant  plus 

cTlionneur  que  je  ne  meritois,  me  louant  de  grande 
vigilance  et  de  pourvoyance  ;  de  sorte  qu'il  cognoissoit 
bien ,  à  l'ordre  que  je  tenols  dans  la  ville ,  qu'il  per- 
droit  le  temps  de  faire  batterie.  Toutesfois,  estant  venu 
cedit  gentil-homme  pour  cest  elTect  de  la  part  de 
l'Empereur,  et  ayant  desja.  parle'  au  duc  de  Florence, 
Cosme  de  Medicis,  ils  firent  résoudre  le  marquis  h 
faire  batterie.  Il  n'avoit  rien  obmis  de  ce  qu'un  homme 
de  guerre  devoit,  nous  tenant  Itridez  sans  espérance 
de  secours  ;  et  toutesfois  on  l'accusoit  de  vouloir  faire 
durer  la  guerre:  c'est  l'ordinaire,  lors  que  les  choses 
ne  sont  pas  conduictes  à  l'appétit  de  ceux  qui  en  par- 
lent à  leur  ayse.  Le  desh'  de  ceux  que  nous  servons 
va  plus  viste  que  nous  ne  pouvons. 

Vers  le  vingtiesme  de  janvier,  nous  fusmes  adverlis 
que  l'artillerie  partoit  de  Florence  en  nombre  de 
vingt  six  ou  vingt  huict  canons,  ou  grandes  coulevrines. 
Les  Sienois  furent  curieux  d'envoyer  espier,  pour  cti 
sçavoirla  vérité,  et  trouvèrent  qu'elle  arrivoit  à  Luci- 
gnano  :  qui  mit  la  cité  un  peu  en  trouble;  et  à  la  fin  , 
le  lendemain  de  l'advertissemsnt ,  ils  se  résolurent 
d'assembler  toute  la  noljlesse  et  citoyens  au  palais, 
pour  résoudre  entr'eux  s'ils  dévoient,  endurer  l'assaufe 
ou  composer  avec  le  marquis.  Or  là  il  ne  me  falloit 
pas  £aire  le  mauvais,  car'  ils  estoient  plus  forts  que 
moy  ;  et  falloit  tousjours  gaigner  ces  gens  là  avec  re- 
monstrances  et  persuasions  douces  et  honnestes ,  sans 
parler  de  se  courroucer.  Croyez  que  je  forçay  biea 
mon  naturel,  contre  l'advis  de  monsieur  le  connes- 
table ,  qui  m'avoit  représenté  et  dépeint  au  Roy 
comme  il  m'avoit  veu  en  mon  aagc  bouillant.  Il  faut 
qu'un  capitaine  et  gouverneur  sage  et  advise'^  quand 

il  estparmy  les  nations  estrangeres,  tasche  tant  qu'il 
peut  se  conformer  à  leur  humeur.  Parmy  les  Alle- 
jnans  et  Suisses  il  faut  faire  carroux(0;  avec  les  Es- 
pagnols, tenir  leur  morgue  superbe,  et  faire  plus  le 
religieux  et  devotieux  qu'on  n'est;  parmy  l'Italien, 
estre  discret  et  sage  ,  ne  l'ofTencer  ny  caresser  leurs 
femmes;  quant  au  François  ,  il  est  à  tout  faire.  Tant  y 
a  que  Dieu  me  fit  la  grâce,  qui  suis  gascon,  prompt, 
colère ,  fascheux  et  mauvais  patient ,  de  me  comporter 
si  bien  parmy  ceste  nation  soupçonneuse  et  defiiante, 
qu'il  n'y  eut  nul  citadin  qui  se  peut  plaindre  de  moy. 
Or  comme  toute  la  noblesse  et  seigneurie  de  la  ville 
alloit  au  palais,  misser   Ilieronym  Espano  (2),  qui 
estoit  gentilhomme  sienois ,  et  des  plus  grands  de  la 
ville,  et  des  huict  de  la  guerre,  avant  qu'aller  au  pa- 
lais, vint  hastivement  parler  avec  le  sieur  Cornelio, 
et  luy  dict  comme  tous  les  sieurs  qui  estoient  de  la 
cité  estoient  appeliez  à  se  rendre  au  palais  inconti- 
nent, et  que  c'estoit  pour  résoudre  s'ils  dévoient  at- 
tendre la  batterie,  ou  entrer  en  composition  avec  le 
duc  de  Florence  et  le  marquis  de  Marignan;  et  qu'il 
avoit    desja  entendu   que  la   pluspart    balotteroient 
qu'on  devoit  entrer  en  composition,  et  non  endurer 
la  J)atterie  et  l'assaut,  pour  la  crainte  qu'ils  avoient 
d'avoir  pis,  et  qu'il  s'en  y  alloit,  et  le  pria  de  m'ad- 
vertir.  Tout  incontinent  le  sieur  Cornelio  vint  à  moy, 
et  me  trouva  que  je  voulois  monter  à  cheval  pour  al- 
ler veoir  les  gardes;   et,  comme  il  m'eut  dict  cela, 
montasmes  tous  deux  à  ma  chambre,  et  discourûmes 
longuement  quels  moyens  il  y  auroit  de  rompre  ce 

(0  II  faut  boire  :  celle  expression  vient  de  l'allemand  Qaranfs ,  qui 
signifie  tout  viiU.  —  {■>■)  Hicronimo  Spanotchi. 

coup.  Et  en  mcsme  instant  arriva  le  seigneur  Bartho- 
lomé  (0  Cavalcan,  qui  m'en  dict  autant,  et  qu'il  pen- 
soit  bien  que  desja  la  resolution  estoit  prinse  par  toute 
la  ville,  et  qu'ils  n'alloient  au  palais,  sinon  pour  bal- 
lotter (2) ,  et  que  s'ils  l'avoicnt  une  fois  ballotte',  il  n'en 
falloit  plus  parler. 

Or  tous  trois  estions  bien  empeschez,  eux  de  me 
donner  conseil ,  et  moy  de  le  sçavoir  prendre  ;  à  la 
fin  je  m'advisay  d'aller  au  palais ,  et  emmener  avec 
moy  Le  Reincroc  et  ses  capitaines,  le  seigneur  Cor- 
nelio  avec  les  siens  italiens,  et  Combas  avec  les  capi- 
taines François.  Nos  Allemans  commençoient  fort  à 
patir  de  vin,  et  le  pain  bien  petit,  car  de  chair  il  ne 
vs'en  parloitplus,  sinon  de  quelque  cheval  ou  quelque 
asne  qu'on  mettoit  en  vente  à  la  boucherie  ;  et  d'ar- 
gent il  ne  s'en  parloit  plus  du  tout,  car  monsieur  de 
Strossi  n'avoit  nul  moyen  d'en  y  faire  entrer  :  qui 
nous  mettoit  en  crainte  que  les  Allemans  se  join- 
droient  avec  la  ville  pour  entrer  en  composition.  Qui 
fut  cause  que  je  priay  le  sieur  Cornelio  d'aller  parler 
avec  Le  Reincroc,  et  le  priay  de  me  faire  compagnie 
au  palais,  et  amener  ses  capitaines  avec  luy,  et  qu'il 
laissast  les  lieutenans  et  enseignes  en  leur  quartier 
chacun,  afin  qu'estant  au  palais  il  n'advinst  quelque 
surprinse  autour  des  murailles;  et  luy,  qu'il  en  fist  de 
mesraes.  Et  manday  au  capitaine  Combas  que  pa- 
reillement il  vinst,  et  cnvoyast  le  sieur  Bartholome'  dili- 
gemment au  palais ,  pour  regarder  s'il  pourroit  ga- 
gner quelqu'un  secrettcment,  pour  ayder  à  rompre 
ceste  boute'e  :  car  il  me  scmbloit  bien  advis  que,  si  je 

(')  On  en  parlera  plus  loin. 

•.'.  Aller  aux  opiiiions  par  la  voie  du  scrutin. 

pouvois  rompre  ce  coup,  je  pratiquerois  tant  de  gens, 
que  la  balote  blanche  seroit  la  plus  forte  ;  et  ainsi  s'en 
allèrent  tous  hors  de  ma  chambre ,  et  ne  leur  di&  rien 
de  ce  que  je  voulois  faire. 

Or  j'estois  encore  si  tres-extenué  de  ma  maladie, 
et  le  froid  estant  grand  et  aspre,  j'estois  contrainct 
d'aller  si  enveloppé  le  corps  et  la  teste  de  fourreures, 
que,  quand  l'on  me  voyoit  aller  par  la  ville,  nul  ne 
pouvoit  avoir  espérance  de  ma  santé,  ayant  opinion 
que  j'estois  gasté  dans  le  corps,  et  que  je  me  mourois 
à  veuë  d'œil.  k  Que  ferons  nous,  disoient  les  dames  et 
«  les  poureux  (car  en  une  ville  il  y  a  d'uns  et  d'autres), 
«  que  ferons  nous  si  nostre  gouverneur  meurt?  Nous 
«  sommes  perdus  :  toute  nostre  fiance,  après  Dieu,  est  en 
«  luy  -,  il  n'est  possible  qu'il  en  eschappe.  »  Je  croy  fer- 
mement que  les  bonnes  prières  de  ces  lionnestes 
femmes  me  tirèrent  de  l'extrémité  et  langueur  où  j'es- 
tois ,  jentends  du  corps,  car,  quant  à  l'esprit  et  en- 
tendement, je  ne  le  sentis  jamais  afibiblir.  Ayant  donc 
accoustumé  auparavant  d'estre  ainsi  embeguiné,  et 
voyant  le  regret  que  le  peuple  avoit  de  me  voir  ainsi 
malade,  je  me  fis  bailler  des  chausses  de  veloux  cra- 
moysi  que  j'avois  apportées  d'Albe,  couvertes  de  pas- 
sement d'or,  et  fort  decouppées  et  bien  faictesjcar 
au  temps  que  je  les  avois  faict  faire  j'estois  amoureux. 
Nous  estions  lors  de  loysir  en  nostre  garnison,  et, 
n'ayant  rien  à  faire,  il  le  faut  donner  aux  dames.  Je 
prins  le  pourpoinct  tout  de  mesmes,  une  chemise  ou- 
vrée de  soye  cramoysie  et  de  filet  d'or  bien  riche  (en 
ce  temps-là  on  portoit  les  collets  des  chemises  un  peu 
avaliez  (0  );  puis  prins  un  collet  de  bufle,  et  me  fis 

(■;  Descendant  un  peu  bas. 

mettre  le  haussecol  de  mes  armes,  qui  estoient  bien 
dorées.  En  ce  temps-là  je  portois  gris  et  blanc ,  pom' 
l'amour  d'une  dame  de  qui  j'estois  serviteur  lorsque 
j'avois  le  loisir;  et  avois  encore  un  cliappeau  de  soye 
grise,  faict  à  l'allemande,  avec  un  grand  cordon  d'ar- 
gent, et  des  plumes  d'aigrette  bien  argentées.  Les  cliap- 
peaux  en  ce  temps -là  ne  couvroient  pas  grands, 
comme  font  à  ceste  heure.  Puis  me  vestis  un  cazaquin 
de  veloux  gris,  garny  de  petites  tresses  d'argent  à 
deux  petits  doigts  l'une  de  l'autre,  et  doublé  de  toille 
d'argent,  tout  decouppé  entre  les  tresses,  lecjuel  je 
portois  en  Piémont  sur  les  armes.  Or  avois-je  encore 
deux  petits  flascons  de  vin  grec,  de  ceux  que  mon- 
sieur le  cardinal  d'Armagnac  m'avoit  envoyez;  je  m'en 
frotlay  un  peu  les  mains,  puis  m'en  lavay  fort  le  vi- 
sage ,  jusques  à  ce  qu'il  eut  prins  un  peu  de  couleur 
rouge  ,  et  en  beu,  prenant  un  petit  morceau  de  pain, 
trois  doigts,  puis  me  regarday  au  miroir.  Je  vous  jure 
que  je  ne  me  cognoissois  pas  moy-mesmes,  et  me 
sembloit  que  j'estois  encore  en  Piémont,  amoureux 
comme  j'avois  esté  :  je  ne  me  peux  contenir  de  rire , 
me  semblant  que  tout  à  coup  Dieu  m'avoit  donné  tout 


un  autre  visacre. 


Le  premier  qui  arriva  à  moy  avec  ses  capitaines 
fut  le  sieur  Cornelio  et  le  comte  de  Gayas,  monsieur 
de  Bassom-pierre,  commissaire,  et  le  comte  de  Bisque, 
que  j'avois  envoyé  quérir  ;  et ,  comme  ils  me  tiou- 
verent  de  ceste  sorte ,  se  prindrent  tous  à  rire.  Je  bra- 
vois  par  la  salle  plus  que  quatorze ,  et  n'eusse  pas  eu 
la  puissance  de  tuer  un  poullet,  car  j'estois  si  foible  que 
rien  plus.  Combas  et  les  capitaines  françois  arrivèrent 
aussi.  Toute  ceste  farce  ne  tendoit  qu'à  faire  rire  les 

uns  et  les  autres:  et  le  dernier,  ce  fut  le  colonel  Rein- 
croc  et  ses  capitaines,  qui,  comme  il  me  vit  de  ceste 
sorte,ilsemit  à  sanglotter  de  force  de  rire;  et  je  leprins 
par  les  bras,  et  luy  dis  :  k  Etquoy,  seigneur  colonel, 
«  pensez  vous  que  je  sois  ce  Montluc  qui  va  tous  les 
«  jours  mourant  par  les  rues?  Nany,  nany,  car  celuy 
«  là  est  mort,  et  je  suis  un  autre  Montluc.  »  Son  tru- 
chement le  luy  dict  :  qui  le  faisoit  encore  plus  rire  ; 
et  desja  le  sieur  Cornelio  luy  avoit  dict  la  resolution 
pourquoy  je  l'envoyois  quérir,  et  qu'il  falloit  que  nous 
ostissions,  par  une  sorte  ou  par  autre,  ce  doute  qui 
estoit  parmy  les  Sienois.  Et  ainsi  nous  en  allasmes 
tous  à  cheval  au  palais;  et,  comme  nous  eusmes 
monté  le  degré',  nous  trouvasmesla  grande  salle  toute 
pleine  de  noblesse  et  de  bourgeois  de  la  ville  qui  es- 
toient  du  conseil.  Or  à  main  gauche  il  y  a  une  petite 
salle  en  laquelle  n'entrent  que  le  capitaine  du  peuple, 
les  douze  conseillers  et  les  huit  de  la  guerre:  tout  cela 
se  nomme  le  magistrat.  J'entray  ainsi  en  la  grande 
salle,  et  leur  ostay  mon  chappeau  :  je  ne  fus  cogneu 
de  personne  de  prime  aborde'e,  ains  pensèrent  tous 
que  je  fusse  quelque  gentilhomme  que  monsieur  de 
Strossi  eut  envoyé  dans  la  ville  pour  commander  l'as- 
saut. A  cause  de  ma  foiblesse ,  j'entray  dans  la  petite 
salle,  et  tous  les  capitaines  et  colonels  après  moy, 
lesquels  demeurèrent  debout  auprès  de  la  porte;  et  je 
m'allay  asseoir  auprès  du  capitaine  du  peuple,  où 
ceux  qui  tenoient  le  lieu  du  E.oy  avoient  accoustumé 
se  seoir,  comme  j'avois  fait  souvent;  et  en  entrant, 
mon  chappeau  à  la  main ,  je  me  sousriois  vers  l'un 
et  vers  l'autre  :  tous  s'esmerveilloient  de  me  veoir. 
Deux  desja  avoient  commencé  d'opiner  j  et  alors  je 

commençay  à  leur  parler  en  italien  en  ceste  sustance. 
«Seigneurs,  j'ay  esté  adverty  que,  depuis  que  vous 
«  avez  entendu  à  la  vérité  que  les  ennemis  amenoient 
«  l'artillerie,  vous  estiez  entrez  en  quelques  disputas 
«  qui  engendrent  parmy  vous  plustost  la  peur  et  la 
«  crainte ,  que  quelque  belle  résolution  de  combattre 
«  et  deflendre  vostre  ville  et  liberté  avec  les  armes  : 
«  ce  que  j'ay  trouvé  fort  estrange,  et  m'en  suis  esmer- 
«  veillé,  ne  me  le  pouvant  persuader;  toutesfois  à  la 
«  fin  je  me  suis  résolu  venir  vers  vous  avec  les  colo- 
«  nels  et  capitaines  de  toutes  les  trois  nations  que  le 
«  Pioy  a  en  ceste  ville ,  pour  vous  visiter  en  ce  lieu,  et 
«  entendre  de  vous  la  vérité  de  tout  ce  qui  se  passe. 
«  Or,  messieurs,  je  vous  prie ,  considérez  et  pesez  bien 
«  ce  conseil  où  vous  estes  tous  appeliez  :  car  de  ce 
«  conseil  et  de  la  resolution  que  vous  prendrez ,  des- 
«  pend  tout  l'honneur,  grandeur,  authorité  et  asseu- 
«  rance  de  vostre  Estât,  de  vos  vies,  de  vos  honneurs, 
«  et  conservation    de  vostre  liberté  ancienne  ;  et  au 
c<  contraire ,  toute  la  honte  ,  des-honneur,  reproche, 
«  avec  une   infamie   perpétuelle  à  vos  enfans,  des- 
<i  honneur  à  vos  pères ,  qui  vous  ont  laissé  pour  he- 
«  ritage  une  telle  grandeur  que  vous  tenez,  l'ayant 
«  defi'enduë  tousjours  par  bataille,  les  armes  en  la 
et  main,  contre  tous  ceux  qui  leur  ont  voulu  ester.  Et 
«  à  présent  que  vous  devez  acheter  l'occasion  qui  se 
(î  présente  de  la  moitié  de  vos  biens,  pour  monstrer 
«  à  toute  la  chrestienté  que  vous  estes  les  vrais  enfans 
«  légitimes  de  ces   anciens  Romains  belliqueux,  les 
«  enfans  légitimes  de  vos  pères,   qui   ont  tant  corn- 
«  battu  pour  soustenir  vostre  liberté,  est-il  possible 
«  que  cœurs  sienois,  cœurs  si  généreux,  soyent  en- 

«  entrez  en  frayeur  pour  ouyr  parler  de  l'arlillerie? 
«  Voulez  vous  entrer  en  crainte  pour  cela?  Je  ne 
«  puis  penser  que  cecy  procède  de  vous,  qui  avez 
«  faict  preuve  de  vostre  générosité  :  ce  n'est  pas  aussi 
«  faute  d'amitié'  que  vous  portiez  au  roy  Tres-Chres- 
«.tien,  ny  de  la  bonne  espérance  que  vous  avez  en 
«  luy  ;  ce  n'est  pas  aussi  pour  vous  deffier  les  uns  des 
«  autres,  pour  les  partialitez  qui  sont  dans  vostre  cité: 
«  car  je  n'ay  jamais  cogneu  que  vous  fussiez  divisez, 
«  mais  au  contraire  bien  unis,  pour  la  conservation 
«  de  vostre  liberté  et  seigneurie.  Je  vous  ay  veu  tous- 
«  jours  résolus  de  mourir  les  armes  au  poing ,  plus- 
«  tost  que  de  la  vous  laisser  ravir  ;  j'ay  tousjours  veu 
«  grands  et  petits  marcher  d'un  mesme  pied ,  et  avoir 
«  une  mesme  resolution.  Ce  n'est  pas  aussi  pour  faute 
«  d'hardiesse  ;  car  je  n'ay  jamais  veu  faire  sortie  aux 
«  escarmouches,  que  tousjours  quelqu'un  de  vostre 
«  jeunesse  ne  se  soit  remarqué  par  dessus  les  nostres, 
«  encores  mesmes  qu'ils  soient  plus  vieux  soldats 
«  qu'eux,  pour  avoir  fait  des  actes  dignes  d'estre 
«  loiiez  et  estimez  d'un  chacun.  Je  ne  puis  croire  que 
«  gens  qui  font  si  bien  puissent  pour  le  bruit  du 
«  canon,  qui  fait  plus  de  peur  que  de  mal,  entrer  en 
«  crainte,  et  prendre  resolution  de  se  rendre  esclaves 
«  de  ceste  nation  insupportable  des  Espagnols ,  ou  de 
«  vos  voisins  vos  anciens  ennemis.  Or,  puisque  cela 
«  ne  procède  de  vous,  il  faut  donc  qu'il  procède  de 
«  moy,  qui  ay  cest  honneur  d'estre  lieutenant  du  roy 
«  de  France,  vostre  bon  amy  et  protecteur.  Que  si 
«  vous  le  faictes  pour  craincte  que  je  n'aye  la  santé 
«  pour  prendre  la  peine  qu'il  convient  supporter  à 
«  l'heure  que  les  ennemis  nous  assaudront,  pour  la 

fc  foiblesse  où  je  suis  encore  à  cause  de  ma  grand 
«  maladie,  cela  ne  vous  doit  faire  entrer  en  deffiance. 
ce  Les  bras  et  les  jaml)es  ne  font  pas  tout.  Ce  ^rand 
«  capitaine  Anthoinc  de  Levé ,  goûteux  et  impotent , 
c(  a  plus  gaigné  de  victoires  dans  sa  chaire,  qu'autre 
«  de   nostre  aage  n'a  faict  à  cheval.   Dieu  m'a   re- 
«  serve  tousjours  le  jugement  pour  vous  conserver. 
«  M'avez  vous  jamais  veu  manquer?  estois-je  crouppy 
«  dans  un  lict,  lors  de  la  grande  camisade  et  escal- 
«  lade  que  vostre  ennemy  vous  donna?  Mais  voyez, 
«  je  vous  prie,  messieurs,  la  grande  grâce  que  Dieu 
<c  m'a  faite  tout  à  un  coup,  m'ayant  rendu  la  force 
«  autant  que  si  je  ne  fusse  esté  malade  ;  et  par  là  vous 
«  pouvez  cognoistre  que  Dieu  nous  ayme,  et  qu'il  ne 
«  veut  pas  que ,  vous  ny  nous ,  nous  perdions.  Je  me  sens 
«  assez  fort  pour  prendre  le  harnois  ;  vous  ne  me  ver- 
«  rez  plus  fourré  ny  emmaillotté.  Que  si  vous  le  faic- 
«  tes  pour  crainte  de  mon  insuffisance  et  peu  d'expe- 
«  rience,  en  cela  vous  faictes  un  grand  tort  au  Roy  : 
«  car  c'est  autant  comme  de  donner  entendre  à  tout 
«  le   monde  que   Sa  Majesté  vous  a  envoyé  icy  un 
«  homme  desgarny  de  toute  suffisance,  et  mal  expe- 
«  rimenté  pour  sçavoir  ordonner  ce  qu  il  faut  faire 
«  pour  la  deffence  de  vostre  ville.  Quoy  !  pensez  vous 
«  que  le  Roy  vous  ayme  si  peu  que  de  m' avoir  en- 
ce  voyé  icy,  s'il   n'avoit    grande   asseurance   de  moy, 
«  et  qu'il  n'eust  essayé  en  autre  lieu  qu'est  ce  que  je 
«  porte  et  ce  que  je  puis?  Je  ne  vous  diray  rien  de 
«  moy,  cela  seroit  honteux  à  moy-mesmes  :  vous  en 
«  avez  veu  une  partie; l'autre,  vous  la  pourrez  enten- 
te dre.  Vous  pourrez  donc  juger  que  le  Roy  ne  m'a 
ce  pas  choisy  parmy  tant  de  gentils-hommes  qu'il  a  eu 

«  son  royaume  ,  et    ne    m'a  pas  envoyé  auprès  de 
ce  vous  sans  avoir  bien  poise'  ce  que  je  sçay  faire ,  par 
«  la  longue  expérience  qu'il  en  a  tousjours  eu ,  non 
K  seulement  pour  estre  politique,  comme  vous  m'avez 
«  veu  jusques  icy,  mais  pour  pourvoir,  lorsque  de  force 
«  on  veut   emporter  une  place.  Craignez -vous,  sei- 
«  gneurs,  que  la  hardiesse  me  faille  au  besoin?  et  de 
«  quoy  me  serviroit  tant  de  preuves  que  j'en  ay  fait  de- 
«  puis  que  je  suis  icy  avec  vous  estant  malade?  Vous 
«  m'avez  veu  sortir  dés  que  j'ay  peu  monter  à  cheval, 
«  allant  voir  les  escarmouches  de  si  près ,  que  moy- 
c  mesmes  les  commandois.  Et  ne  vous  souvient-il  pas 
«  du  jour  que  j'entray  en  ceste  ville ,  et  de  la  grande 
«  escarmouche  que  je  rendis?  vos  gens  l'ont  veu  ;  ils  y 
«  ont  eu  part,  et  la  nuit  de  INoël  encores  plus,  où 
«  le  combat  dura  six  grosses  heures.  Ne  vins-je  pas 
€(  moy- mesmes  aux  mains?  ne  cogneustes  vous  pas 
«  alors  que  je  ne  perdis  point  l'entendement  à  or- 
«  donner,  ny  la  hardiesse  à  combattre?  J'ay  honte  de 
«  le  dire;  mais,  puis  que  vous  le  sçavez,  je  n'en  dois 
«  point  rougir.  Je  ne  vous  veux  dire  que  ce  que  vous 
«  avez  veuj  je  ne  suis  pas  espagnol  vantard  :  je  suis 
«  françois,  et  encore  gascon,  qui  est  de  nostre  nation 
«  le  plus  franc  et  libre.  Or,   messieurs ,  il  me  semble 
«  que  vous  avez  assez  d'expérience  de  vous  mesmes, 
«  qui  vous  rendra  dignes  d'un  perpétuel  reproche  si 
«  vous  prenez  autre  resolution,  outre  le  dommage 
«  que  vous  en  recevrez.  Il  me   semble  que  vous  me 
c(  devez  avoir  cogneu  depuis  que  je   suis  avec  vous 
«  autres,  et  que  je  n'ay  rien  oublié  de  ce  que  le  Roy 
«  s'est  promis  que  je  sçaurois  faire  quand  la  neces- 
«  site  se   présentera.   Toutes  ces  remonstrances  que 

«  je  vous  ay  fait,  tant  de  ce  qui  vous  touche  en  parti- 
ce  culier,  comme  de  ce  qui  touche  le  mien,  vous  doit  faire 
«  ouhher  toute  crainte,  et  prendre  tout  le  cœur  et  la 
«  magnanimité  qu'ont  tousjours  eu  vos  prédécesseurs, 
«  et  vous  mesmes  qui  estes  en  vie  :  parquoy  je  vous 
«  prie  que  vous  preniez  tous  ensemljle  une  resolution 
«  telle  que  les  vaillans    hommes   comme  vous  estes 
«  doivent  prendre  :  c'est  de  mourir  les  armes  en  la 
{c  main,  plustost  que  de  laisser  perdre  vostre  souve- 
«  raineté  et  liberté  ;  et  de  moy  et  de  tous  les  colonels 
*{  et  capitaines  que  voy-là,  nous  jurons  Dieu  que  tous 
«  mourrons  avec  vous ,  comme  nous  vous  en  donne- 
«  rons  à  ceste  heure  l'asseurance.  Ce  n'est  pas  pour 
«  nostre  bien,  et  pour  acquérir  des  richesses 5  ce  n'est 
«  pas  pour  nos  ayses,  car  vous  voyez  que  nous  patis- 
«  sons  et  la  faim  et  la  soif  j  ce  n'est  donc  que  pout 
K  nostre  devoir  et  pour  nous  acquitter  du  serment, 
€<  afin  qu'on  puisse  dire,  et  vous  quelque  jour,  que 
«  c'est  nous  qui  avons  deffendu  la  liberté  de  ceste  cité, 
«  et  qu'on  nous  puisse  appeller  les  conservateurs  des 
«  Sienois.  » 

Alors  je  me  levay,  et  dis  au  truchement  allemand 
qu'il  retinst  bien  ce  que  je  voulois  dire,  pour  le  redire 
au  colonnel  Reincroc  et  à  ses  capitaines;  et  alors 
commençay  à  parler  aux  colonnels,  et  leurs  dis  (0- 
Signori  miei  et  fratelU^  juriamo  tutti  et  prometiamo 
inanzi  Iddio  die  noi  mon'remo  tutti  l'arme  in  mano 
eon  essi  loro  per  adjutar  li  a  deffendere  lor  sicuressa 

(')  «  Messieurs  et  camarades,  jurons  et  promettons  tous  devant  Dieu 
a  que  nous  mourrons  tous  ici  avec  eux,  les  armes  à  la  main,  pour  les 
«  aider  à  défendre  leur  liberté;  que  chacun  s'engage  pour  ses  soldats  : 
(<  levés  tous  la  maiu.  >> 

et  Jiberta;  et  ogni  uno  cli  noi  s'obligi  peu  li  soi  soî- 
dati  :  et  alsate   tutti  le  vostre  mani.   Alors  chacun 
haussa  la  main;  le  truchement  le  dit  au  colonnel, 
lequel  incontinent  leva  la  main,  et  tous  ses  capitaines, 
criant  :  lo^,  io,  huerlic  ;  et  les  autres  :  Ouj,  ^^J^  nous 
le  pronietions,  chacun  en  son  langage.  Surquoy  le 
capitaine  du  peuple  se  leva,  et  tout  le  conseil,  me 
remerciant  infmiement  ;  et  après  tourna  le  visage  de- 
vers les  capitaines,  lesquels  il  remercia  bien  fort,  et 
d'une  grande  volonté.  Lors  ils  me  prièrent  me  vou- 
loir retirer  à  mon  logis,  jusques  à  ce  qu'ils  eussent 
parlé  à  tout  le  conseil  qui  estoit  dans  la  grand  salle , 
et  donné  à  entendre  toute  la  remonstrance  que  je  leur 
avois  faict  :  ce  que  je  fis.  Et  à  la  sortie  de  la  petite  salle, 
je  trouvay  misser  BartholoméCavalcan,  quine  sçavoit 
pas  la  proposition  que  j'avois  faicte,  car  il  n'entra  pas 
dans  la   salle  du  conseil  ;  lequel  me  dict  à  l'oreille 
qu'il  pensoit  que  tous  avoient  pris  resolution  de  n'en- 
durer point  la  batterie  :  alors  je  le  lamenay  à  mon 
logis.  Et  trois   heures   après   arrivèrent    quatre   des 
magistrats,  dont  misser  Hieronym  Espano  en  estoit 
l'un ,  ayant  charge  de  toute  la  seigneurie  generalle- 
înent  de    me  remercier   infiniment  ;  et   me   dit  que 
misser  Ambrosi  Mitti  avoit  parlé  en  la  chaire  accous- 
tumée ,  qui  est  au  milieu  de  la  grand  salle ,  contre  la 
muraille,  leur  faisant  entendre  la  remonstrance  que 
je  leur  avois  faite  ;  lequel  n'en  oublia  rien ,  car  c'es- 
toit  un  homme  sage  et  bien  advisé,  *et  le  serment 
qu' avoient   fait  tous   les    colonels  et  capitaines,   les 
exhortant  de  se  résoudre  tous  au  combat.  11  ne  me 
souvient  s'ils  se  mirent  à  la  délibération  de  la  ballotte, 
ou  si  tous  levèrent  la  main  comme  nous  avions  faict  j 

mais  les  quatre  nous  rapportèrent  que  jamais  ils  n'a- 
voient  veu  une  plus  grande  joye  qui  s'estoit  mise  en- 
tr'eux  après  la  proposition  dudit  Aml)rosi  Mitti  ('); 
et  me  dirent.aussi  qu'après  que  je  fus  en  ladicte  salle, 
et  faict  lesdictes  remonstrances ,  les  deux  gentils- 
hommes qui  avoient  opiné  qu'il  falloit  capituler  et  en- 
trer en  composition  avec  l'ennemy,  avoient  prie'  le 
sénat  leur  vouloir  faire  ce  bien  que  de  rayer  leurs 
opinions  et  n'y  avoir  esgard ,  et  les  laisser  encore  opi- 
ner j  Ce  qui  fut  faict:  et  opinèrent  qu'il  falloit  combat- 
tre, et  n'entrer  en  aucune  composition,  ains  plustost 
mourir  les  armes  à  la  main.  Je  dis  à  misser  Hieronym 
Espano  que  je  m'en  allois  retirer  pour  tout  ce  jour 
et  pour  toute  la  nuict,  pour  escrirc  l'ordre  qu'il  fal- 
loit tenir  pour  le  combat  et  par  toute  la  ville,  et  qu'in- 
continent je  l'envoyerois ,  comme  je  ferois  aussi  aux 
Allemans  en  leur  langue,  aux  François  en  la  leur. 

Gouverneurs  et  capitaines ,  vous  devez  prendre 
quelque  exemple  icy,  pource  qu'il  en  y  a  qui  disent, 
quand  ils  ont  rendu  une  place,  que  les  soldats  n'ont 
point  voulu  combattre;  autres,  que  les  gens  de  la  ville 
les  vouloient  trahir,  et  les  ont  forcez  d'entrer  en  capi- 
tulation et  composition  :  ce  ne  sont  qu'excuses ,  ce  ne 
sont  qu'excuses,  croyez  moy  :  ce  qui  vous  force,  c'est 
vostre  peu  d'expérience.  Messieurs  mes  compagnons, 
quand  vous  vous  trouverez  en  telles  nopces,  prenez 
vos  beaux  accoustremens ,  parez  vous,  lavez  vous  la 
face  de  vin  grec,  et  la  faictes  devenir  rouge;  et  mar- 
chez ainsi  bravement  parmy  la  ville  et  parmy  les  sol- 
dats, la  care  leve'e  (2),  ne  tenant  jamais  autre  propos, 

(0  Pecci  l'appelle  Ambrosio  Niiti.  —  (*)  La  carre,  le  haut  de  la 
forme  du  chapeau.  Carre  levée,  pour  tête  levée. 

21.  j6 


^^2  [l555]    COMMENTAIRES 

sinon  que  bien  tost,  avec  l'aide  de  Dieu  et  la  force  de  vos 
J)ras  et  de  vos  armes,  vous  aurez  eft  despit  d'eux  la  vie 
de  vos  ennemis,  et  non  eux  la  vostre;  qu'ils  ne  sont 
pour  vous  venir  attaquer  dans  vostre  fort:^  que  c'est  ce 
que  vous  desirez  le  plus,  car  de  là  despend  leur  ruyne 
et  vostre  délivrance  :  et  de  ceste  sorte  jusques  aux  femmes 
prendront  courage,  et  les  soldats  pareillement.  Mais  si 
vous  allez   avec  un  visage   pasle ,  ne  parlant  à  per- 
sonne, triste,  mélancolique  et  pensif,  quand  toute  la 
ville  et  tous  les  soldats  auroient  cœur  de  lyons,  vous 
le  leur  ferez  venir  de  moutons.  Parlez  souvent  avec 
ceux  de  la  ville  en  quatre  ou  cinq  paroles,  et  pareille- 
ment aux  soldats,  leur  disant  :  Eh  bien,  mes  amis, 
n'avez  vous  pas  courage?  Je  tiens  la  victoire  nostre, 
et  la  mort  de  nos  ennemis  desja  pour  asseure'e  :  car 
j'ay  je  ne  sçay  quel  présage  en  moy  que,  quand  il  me 
vient,  je  suis  tout  asseure'  de  vaincre,  lequel  je  tiens 
de  Dieu  et  non  des  hommes-,  parquoy  reposez  vous  sur 
moy,  et  résolvez  vous  tous  de  combattre  et  sortir  d'icy 
avec  honneur  et  réputation.  Vous  ne  pouvez  mourir 
qu'une  fois,  c'est  chose  qui  est  destinée  :  si  Dieu  l'a 
ordonné,  vous  avez  beau  fuyr;  mourons  donc  avec 
honneur.   Mais  il  n'y  a  nulle  apparence  de  danger, 
ains   plustost  pour  nos  ennemis,   sur  lesquels  rous 
avons  tout  advantage.  Et  que  voulez-vous,  gouver- 
neurs et  capitaines,  qui  ose  dire  qu'il  a  peur,  vous 
voyant  résolus  en  ceste  sorte  ?  Je  vous  dis  que  quand 
ils  en  trembleroient ,  ils  la  perdroient  ;  et  deviendra 
le  plus  poureux  aussi  hardy   que  le  plus  courageux 
de   la  troupe.   Jamais  les  soldats  ne   s'estonneront , 
tant  qu'ils  verront  la  hardiesse  de  leur  chef  durer.  Et 
tout  ainsi  que  le  chef  rapporte  la  loiiange,  et  que  le 

reste  n'a  rien  ,  sinon  celle  que  leur  chef  leur  donne 
devant  le  prince,  ainsi  doit  le  chef"  se  résoudre  de  ne 
monstrer  jamais  avoir  peur  :  car,  en  faisant  cela ,  les 
soldats  mesnies  en  porteront  bon  tesmoignage  ;  et 
ainsi  la  réputation  qu'il  aura  acquise  luy  demeurera, 
sans  que  jamais  aucun  y  contredise.  Je  ne  vous  con- 
seille donc  rien  que  je  ne  l'aye  esprouve'  moy-mesmes, 
non  seulement  là,  mais  en  plusieurs  endroits,  comme 
vous  trouverez  dans  ce  livre ,  si  vous  avez  la  patience 
de  le  lire.  Orvoy-cy  l'ordre  que  je  fis  pour  le  combat  et 
pour  toute  la  ville.  Je  vous  représente  toutes  ces  par- 
ticularitez,  sans  me  contenter  de  dire  que  Siene  fut 
assiégée,  où  je  soustins  le  siège  neuf  ou  dix  mois,  et 
puis  je  capitulai  forcé  de  famine  ;  car  de  là  le  capi- 
taine, le  lieutenant  de  Roy,  le  soldat,  n'en  peut  pas 
faire  proffit;  c'est  l'historien  :  de  ces  gens  il  n'en  y  a 
que  trop.  Je  m'escris  à  moy-mesmes,  et  veux  instruire 
ceux  qui  viendront  après  moy  :  car  n'estre  né  que 
pour  soy,  c'est  à  dire  en  bon  françois  estre  né  une 
beste. 

J'ordonnay  donc  en  premier  lieu  que  la  cité  seroit 
divisée  en  huit  parties ,  et  que  les  huit  de  la  guerre  en 
auroient  chacun  la  sienne  ;  que  chacun  des  huit  com- 
mettroit  un  personnage  de  qui  ils  respondroient,  le- 
quel personnage  feroit  la  description  de  tout  le  quar- 
tier qui  luy  seroit  baillé  en  charge  ;  combien  d'hommes, 
de  femmes  et  d'enfans  il  y  auroit  en  leur  quartier, 
de  l'aage  de  douze  ans,  les  masles  jusques  à  soixante , 
et  les  femmes  jusques  à  cinquante,  et  qui  fussent  pour 
porter  la  hoste,  la  barelle,  les  picqs,  les  pelles  et 
les  sappes;  et  que  chacun  de  son  quartier  feroit  des  ca- 
pitaines de  chaque  art,  sans  qu'ils  soient  meslcz  :  qu'il 

scroit  faict  commandement,  à  peine  de  la  vie,  que,  de's 
que  lem'  capitaine  les  manderoit  venir  là  où  ils  seroient 
commandez,  d'y  venir  tout  incontinent,  et  les  femmes 
et  enfans;  que  chacun  fera  provision  promptement  de 
ce  que  leur  office  portera  ;  et  que  les  maistres  des  ser- 
viteurs et  chambrières,  ou  maistresses,  seront  tenus 
de  promptement  donner  ordre  que  leurs  serviteurs  et 
chambrières  soient  garnis  des  outils  servans  à  tra- 
vailler, chacun  en  son  estât,  à  peine  de  deux  cens  es^ 
eus;  et  la  cité,  d'en  fournir  aux  pauvres  qui  n'auront 
dequoy  en  avoir,  aux  despens  du  thresor  public  :  et 
que  lesdits  députez  feront  leurs  roolles,  et  iront  de 
maison  en  maison  pour  enrooller  leurs  gens;  et  que, 
dés  que  les  capitaines  crieront ,  chacun  en  son  quar- 
tier,/brce/yb/re/  que  tous  et  toutes  courront  à  leurs 
outils,  et  se  rendront  où  leur  capitaine  les  mènera: 
et  les  députez  bailleront  les  roolles  de  tous  ceux  et 
celles  qu'ils  auront  trouvez  en  leurs  quartiers  à  cha- 
cun des  huict  de  la  guerre,  quartier  pour  quartier: 
que  les  vieux  ou  vieilles  qui  excéderont  l'aage  susdit 
demeureront  aux  maisons  de  leurs  maistres,  pour  leur 
accoustrer  à  manger  et  garder  la  maison  ;  que  lesdits 
députez   feront  roolle  de  tous  les  massons  et.  char- 
pentiers qui   seront  en  leur  quartier,  lequel  roolle 
bailleront  à  celuy  des  huict  de  la  guerre  qui  les  aura 
commis.  Voy-là   l'ordre  pour  les   pionniers  et   ma- 
neuvres. 

L'ordre  de  ceux  qui  portoient  les  armes  estoit  que 
les  trois  gonfaloniers ,  qui  est  de  Sainct  Martin ,  de 
Ciotat  et  de  Camollia,  feroient  incontinent  la  reveuë 
de  toutes  leurs  compagnies ,  qui  estoient  vingt  et 
quatre,  et  regarderoient  les  armes  d'un  chacun,  si  elles 


UE   BLAISE   DE  MO.IVTHJC.     [l55j]  îi.jS 

estoient  bien  en  ordre  pour  coml^attre,  et  sinon,  inconti- 
nent les  contraindroient  de  les  faire  accoustrer  ;  qu'ils 
feroient  reaffiner  toutes  les  poudres,  et  qu'on  feroit 
grande  quantité  de  boulets  et  de  cordes  ;  que  lesdits 
gonfaloniers  se  tiendroient  chacun  en  son  quartier 
sans  en  bouger,  jusques  à  ce  qu'un  des  huict  de  la 
guerre  les  viendroit  commander  ce  que  leur  fau- 
droit  faire;  que  les  gentils  -  hommes  vieux,  qui  ne 
pourroient  porter  armes  ny  travailler,  se  rendroient 
à  soliciter  les  pionniers  du  quartier,  là  où  seroient  leurs 
maisons,  et  ayder  aux  capitaines  desdits  pionniers. 
Or  avois-je  tousjours  délibéré,  que  si  l'ennemy  nous 
venoit  assaillir  avec  l'artillerie ,  de  me  retrancher 
loing  de  la  muraille  (0  où  se  feroit  la  batterie,  pour 
les  laisser  entrer  à  leur  ayse;  et  faisois  estât  tousjours 
de  fermer  les  deux  bouts,  et  y  mettre  à  chacun  quatre 
ou  cinq  grosses  pièces  d'artillerie ,  chargées  de  grosses 
chaines  et  de  gros  doux  et  pièces  de  fer.  Derrière  la 
letirade  (^)  je  deliberay  mettre  tous  les  mousquets 
de  la  ville,  ensemble  l'arquebuserie  ,  et,  comme  ils 
seroient  dedans,  faire  tirer  l'artillerie  et  l'arquebuserie 
tout  à  un  coup;  et  nous,  qui  serions  aux  deux  bouts, 
venir  courant  à  eux  avec  les  picques ,  hallebardes, 
espées  à  deux  mains  et  espées  et  rondelles.  Cecy  fai- 
sois-je,  pource  que  je  voyois  bien  qu'il  n'estoit  possible 
au  Roy  de  nous  envoyer  secourir,  à  cause  qu'il  estoit 
engagé  en  tant  de  lieux,  qu'il  n'estoit  possible  de  pou- 
voir lever  gens  suffisans  pour  lever  le  siège  par  mer  ny 

(»)  Ce  moyen  avoit  déjà  été  employé  avec  succès  en  i554,  lorsque  le 
înarquis  de  Carignan  avoit  attaqué  Sienne,  et,  plus  récemment  encore, 
pendant  la  maladie  de  Mouduc. 

(')  C'est-à-dire,  derrière  ce  retiauchement. 

par  terre.  Monsieur  tle  btrossi  n'avoit  le  moyen  de 
nous  secourir  ;  et  par  ainsi  je  les  voulois  laisser  entrer 
et  faire  peu  de  deflense  à  la  bresche,  afin  de  leur 
donner  la  bataille  dans  la  ville,  après  estre  passez  par 
la  furie  de  nostre  artillerie  et  arquebuserie  :  car  de 
deftendre  la  bresche,  il  eust  esté  à  mon  advis  bien  aisé  ; 
mais  nous  n'eussions  appoité  tant  de  dommage  à  nos 
ennemis  comme  en  leur  laissant  l'entrée,  laquelle 
nous  eussions  feint  d'abandonner  pour  les  tirer  au 
combat. 

Cinq  ou  six  jours  avant  que  l'artillerie  vinst,  je  fai- 
sois  sortir  de  la  ville  deux  paysans  et  un  capitaine  ou 
sergent,  dés  que  la  nuict  venoit,  comme  pour  senti- 
nelles perdues.  C'est  une  chose  fort  l:^nne  et  asseurée  : 
mais  regardez  bien  qui  vous  envoyerez,  car  elle  vous 
peut  faire  mauvais  party.  Et  comme  la  nuict  estoit 
venue,  le  capitaine  mettoit  le  paysant  en  sentinelle,  à 
cinquante  ou  soixante  pas  de  la  muraille,  et  dans  un 
fossé  ou  derrière  une  haye,  ayant  advis  que,  dés  qu'il 
entendroit  aucune  chose,  il  viendroit  trouver  le  capi- 
taine au  pied  de  la  muraille;  lequel  capitaine  avoit 
charge  de  moy,  que  tout  incontinent  que  le  paysant 
auroit  parlé  à  luy,  de  se  mettre  tous  deux  l'un  après 
l'autre  à  quatre  pieds ,  et  s'en  aller  en  avant  jusques 
au  lieu  où  le  paysant  avoit  ouy  le  bruit;  et  qu'il  fal- 
loit  que  plustost  ils  se  couchassent  le  ventre  à  terre 
pour  descouvrir  s'ils  adviseroient  point  trois  ou  quatre 
qui  recogneussenl  celieu  là,  et  veoir  si  après  ils  s'as- 
sembleroient  pour  parler;  car  cela  est  le  vray  signe 
qu'ils  recognoissoient  cest  endroit  pour  y  amener  l'ar- 
lillorie  :  à  quoy  faire  ils  ne  dévoient  estre  que  le 
maistre  ou  commissaire  de  l'artillerie,  le  colonel  ou 

maîstre  de  camp  de  rinianterie  ,  l'ingénieur ,  le 
maistre  charretier  et  un  capitaine  des  pionniers,  afin 
que,  selon  la  resolution  quauroit  prinse  le  commis- 
saire, le  colonel  et  l'ingénieur,  le  maistre  charretier  re- 
cognoisse  aussi  le  lieu  par-là  où  il  pourra  mener  l'ar- 
tillerie ;  et  l'ingénieur  doit  monstrer  au  capitaine  des 
pionniers  ce  qu'il  faudra  faire  pour  faire  l'esplanade, 
selon  que  tous  auront  résolu.  Et  voy-là  la  recognois- 
«ance  qui  se  doit  faire  la  nuict,  après  que  vous  avez 
recogneu  de  jour  un  peu  de  loing  :  car  si  ceux  de  de- 
dans vallent  rien,  ils  doivent,  par  escarmouches  ou 
par  l'artillerie,  vous  garder  de  recognoistre  de  près. 
Le  capitaine  me  devoit  incontinent  venir  advertir  de 
ce  que  nos  paysans  et  luy  auroient  veu ,  et  laisser  en- 
cores  les  paysans  en  sentinelle,  et  un  soldat  en  son 
lieu ,  jusques  à  son  retour.  Or  par  trois  fois  ils  furent 
descouverts  en  ceste  manière  ;  et  tout  incontinent  que 
j'estois  adverty,  ayant  aussi  le  roolle  des  huit  quar- 
tiers et  deshuict  de  la  guerre  qui  commandoient  leurs 
quartiers,  soudain  j'advertissois  le  seigneur  Cornelio, 
lequel  promptement  me  sçavoit  dire  le  quartier  o\x 
c'estoit,  et  le  seigneur  des  huict  de  la  guerre  qui  le  com- 
mandoit.  Je  n'avois  jamais  dit  à  homme  quelle  estoit 
mon  intention,  sinon  au  seigneur  Cornelio  :  c'estoit 
un  homme  sage  etadvise',  et  vaillant,  auquel  je  me  re- 
posois  bien  fort  •,  et ,  comme  il  sçeut  que  je  leur  vou- 
lois  livrer  la  bataille  dans  la  ville,  de  tout  un  jour 
nous  ne  fismes  que  donner  le  tour  dedans  et  dehors, 
et  recogneusmes  fort  bien  tous  les  endroits  où  l'en- 
nemy  nous  pouvoit  faire  batterie  ;  et  pareillement  re- 
cogneusmes l'endroit  où  nous  falloit  faire  la  retirade. 
Et  tout  incontinent  que  l'advertissement  me  venoit 

(lu  capitaine  qui  demeuroit  en  sentinelle  hors  la  ville, 
soudain  j'advertissois  le  seigneur  du  quartier,  et  il  ad- 
vertissoit  son  commis,  et  son  commis  le  capitaine  des 
pionniers:  de  sorte  que  dans  une  heure  vous  eussiez 
veu  pour  le  moins  mil  ou  douze  cens  personnes  à 
commencer  la  retirade.  Or  avois-je  ordonné  aussi  que 
la  cite'  feroit  grand  provision  de  torches;  de  sorte  que 
ceux  qui  avoient  recogneu  n'estoient  gueres  de  re- 
tour au  marquis,  qu'ils  voyoient  tout  cest  endroit  par 
le  dedans  de  la  ville  couvert  de  torches  et  de  gens  : 
tellement  qu'au  point  du  jour  nous  avions  fort  ad- 
vancé  nostre  retirade  :  et  renvoyions  le  matin  reposer 
ceux  là ,  en  faisant  venir  d'un  autre  quartier  jusques 
au  midy,  et  d'un  autre  depuis  midy  jusques  à  la  nuit, 
et  par  conséquent  d'autres  jusques  à  la  minuit  et  au 
point  du  jour  :  de  façon  que  nous  faisions  en  peu 
d'iieiue  lin  si  grand  labeur,  que  ne  pouvions  estre  en 
aucune  manière  surprins.  Je  fis  en  ceste  sorte  tour- 
noyer la   ville  au  marquis,   lequel  estoit  logé  chez 
Guillot  le  Songeur  (0.  Et  me  dit  le  seigneur  Hernan- 
dou  de  Selve,  frère  du  seigneur  Rigomes ,  qui  com- 
mandoit  le  costé  de  la  Petite  Observance,  auquel  je 
parlay  le  vendredy  avant  que  nous  partissions  de  la 
ville,  à  fiance  entre  leur  logis  et  le  fort  de  Camolia, 
que  le  marquis  estoit  entré  une  fois  en  tel  soupçon, 
qu'il  pensoit  qu'il  y  eust  quelqu'un  en  leur  conseil 
qui   m'advertist  de  leurs  délibérations,  voyant  que, 
deslors  qu'il  avoit  desseigné  de  nous  battre,  deslors  on 
Iravailloit  en  cest  endroit,  car  la  nuict  on  entend 
aisément  le  bruit  :  un  si  grand  remuement  ne  se  peut 

(0  Celte  cxpicsûion  de  Moûlluc  exprime  Femljarras  du  marquis  do 
Maiignau. 

cacher.  Kt  pour-ce  qu'il  me  dit  qu'il  avoit  fait  un  livre 
du  siège  de  Siene,  il  me  pria  que  je  luy  voulusse  dire 
comment  je  pouvois  descouvrir  leur  intention  :  je  luy 
en  dis  la  vérité'. 

Mais  pour  retourner  à  nostre  propos,  à  la  fm  le 
marquis  vint  mettre  son  artillerie  sur  une  petite  mon- 
taiine  ,  entre  Porte  Oville  et  la  Grand'Observance. 
Ce  lieu  là  me  cuida  mettre  à  deviner  à  moy-mesmes , 
qui  pensois  estre  si  fin ,  par-ce  qu'à  Porte  Oville  il  y 
a  une  grande  antiporte  fort  large,  et  que  les  maisons 
de  la  ville  se  touchent  presque,  n'y  ayant  que  la  rue 
entre-deux,  n'estant  possible  de  long  temps  y  faire  la 
retirade  nécessaire,  car  il  falloit  abattre  plus  de  cent 
maisons.  Cela  me  faschoit  extrêmement  ;  car  c'est 
autant  acquérir  d'ennemis  dans  nos  entrailles,  parce 
que  le  pauvre  citadin  qui  voit  enlever  sa  maison  pert 
patience.  Je  baillay  au  comte  de  Bisque  (0  la  charge 
de  faire  terrasser  ceste  porte  :  nous  prenions  la  terre 
dans  des  jardins  vacans  qu'il  y  a  un  peu  à  main  gauche. 
O  le  bel  exemple  que  voicy,  et  que  je  veux  coucher 
par  escrit,  afin  de  servir  de  miroir  à  CQiPX  qui  voudront 
conserver  leur  liberté'  ! 

Tous  ces  pauvres  habitans ,  sans  monstrer  nul  des- 
plaisir ny  regret  de  la  ruyne  de  leurs  maisons,  mi- 
rent les  premiers  la  main  à  l'œuvre;  chacun  accourt  a 
la  besogne.  Il  ne  fut  jamais  qu'il  n'y  eust  plus  de  qua- 
tre mil  âmes  au  travail;  et  me  fut  monstre'  par  des 
gentils-hommes  sienois  un  grand  nombre  de  gentils- 
iemmes  portans  des  paniers  sur  leur  teste  pleins  de 
terre.  Il  ne  sera  jamais,  dames  sienoises,  que  je  n'im- 
mortalize  vostre  nom  tant  que  le  livre  de  Montliic 

{')  Le  comte  de  Vico. 

vivra  :  car  à  la  vérité  vous  estes  dignes  d'immortelle 
loiiange,  si  jamais  femmes  le  furent.  Au  commence- 
ment de  la  belle  resolution  que  ce  peuple  fit  de  def- 
fendre  sa  liberté',  toutes  les  dames  de  la  ville  de  Siene 
se  despartirent  en  trois  bandes  :  la  première  estoit 
conduite  par  la  signora  Forteguerra,  qui  estoit  vestuë 
de  violet ,  et  toutes  celles  qui  la  suivoient  aussi,  ayant 
son  accoustrement  en  façon  d'une  nymphe,  court 
et  monstrant  le  brodequin;  la  seconde  estoit  la  si- 
gnora Picolhuomini,  vestuë  de  satin  incarnadin,  et  sa 
trouppe  de  mesme  livre'e  ;  la  troisiesme  estoit  la  si- 
gnora Livia  Fausta  ,  vestuë  toute  de  blanc,  comme 
aussi  estoit  sa  suitte  avec  son  enseigne  blanche.  Dans 
leurs  enseignes  elles  avoient  de  belles  devises:  je  vou- 
drois  avoir  donné  beaucoup  et  m'en  resouvenir.  Ces 
trois  escadrons  estoient  composez  de  trois  mil  dames , 
gentils-femmes  ou  bourgeoises  :  leurs  armes  estoient 
des  pics,  des  pelles,  des  hottes  et  des  facines  :  et  en 
cest  équipage  fiient  leur  monstre  et  allèrent  commen- 
cer les  foitilications.  Monsieur  de  Termes,  qui  m'en 
a  souvent  fait  !•  compte  (  car  je  n'y  estois  encor  ar- 
rivé), m'a  asseuré  n'avoir  jamais  veu  de  sa  vie  chose 
si  belle  que  celle  là  ;  je  vis  leurs  enseignes  depuis. 
Elles  avoient  fait  un  chant  à  l'honneur  de  la  France 
lors  qu'elles  alloient  à  leur  fortification  :  je  voudrois 
avoir  donné  le  meilleur  cheval  que  j'aye,  et  l'avoir 
pour  le  mettre  icy. 

Et  puisque  je  suis  sur  l'honneur  de  ces  femmes,  je 
veux  que  ceux  qui  viendront  après  nous  admirent  et 
le  courage  et  la  vertu  d'une  jeune  Sienoise,  laquelle, 
encore  ([u'elle  soit  fdle  de  pauvre  lieu,  mérite  toutes- 
fois  estre  mise  au  rang  plus  honnorable.  J'avois  fait 

une  ordonnance  au  temps  que  je  fus  créé  dictateur, 
que  nul,  à  peine  d'estre  bien  puny,  ne  faillist  d'aller  à 
la  garde  à  son  tour.  Geste  jeune  fille,  voyant  un  sien 
frère  à  qui  il  touclioit  de  faire  la  garde,  ne  pouvoir  y 
aller,  prend  son  morion  qu'elle  met  en  teste,  ses 
chausses  et  un  colet  de  buffle,  et,  avec  son  halleliarde 
sur  le  col,  s'en  va  au  corps  de  garde  en  cest  équipage, 
passant,  lors  qu'on  leut  le  roolle,  sous  le  nom  de  son 
frère;  fit  la  sentinelle  à  son  tour,  sans  estre  cogneuë, 
jusques  au  matin  que  le  jour  eut  poinct:  elle  fut  rame- 
née à  sa  maison  avec  honneur:  l'apresdinée  le  seigneur 
Cornelio  me  la  raonstra. 

Or,  pour  retourner  à  nos  moutons,  il  ne  fut  possible, 
de  ce  jour-là  ny  de  la  nuict  suivante,  que  le  comte 
peust  faire  son.  terre-plain  ,  ny  nous  aussi  la  retirade  à 
laquelle  nous  travaillions,  laissans  environ  quatre- 
vingts  pas  au  marquis,  s'il  y  vouloit  entrer.  Nous  avions 
fait  une  traverse  auprès  de  Porte  Oville,  et  là  nous  avions 
mis  trois  grandes  coulevrines  chargées  de  ce  que  j'ay 
dit  :  lieu  auquel  estoit  le  seigneur  Cornelio  et  le  comte 
de  Gayas,  et  trois  canonniers  qu'avoit  laissé  monsieur 
de  Bassom-pierre.  A  main  droite  sur  un  haut  estoit  la 
Grand'Observance  :  entre  icelle  et  les  murailles  nous 
avions  mis  cinq  canons  farcis  de  mesme ,  lesquels  ledit 
Bassom-pierre  commandoit.  Or  l'un  et  l'autre  estoient 
si  cachez,  que  l'ennemy  n'y  pouvoit  rien  voir  de  des- 
sus les  colines  :  bien  s'appercevoient-ils  que  haut  à 
l'Observance  il  y  avoit  des  gens ,  car  tousjours  ils  ti- 
roient  là  quelque  coup  ;  mais  nous  estions  tous  der- 
rière une  tranchée  qu'avions  faite  entre  l'Observance 
et  la  muraille  de  la  ville,  tapis  et  couchez,  de  sorte 
que  nous  ne  pouvions  estre  veus.  Les  soldats  estoient 

tous  contre  les  maisons,  ayant  fait  force  trous  en 
icelles,  pour  aller  et  venir  au  couvert.  Derrière  la  reti- 
rade ,  qui  n'estoit  gueres  plus  haute  que  la  hauteur  d'un 
homme,  ils  estoient  aussi  au  couvert  sans  pouvoir  estre 
veus.  Le  seigneur  Cornelio  estoit  aussi  couvert,  à  cause 
qu'il  estoit  en  bas  lieu,  et  à  la  couverte  d'une  fort 
espoisse  muraille  qui  touchoit  à  Porte  Oville.  L'ordre 
du  combat  estoit  tel  : 

Le  seigneur  Cornelio  avoit  avec  luy  une  enseigne 
d'AUemans,  deux  de  François,  quatre  d'Italiens  et 
quatre  de  Sienois,  ayant  le  comte  de  Gayas  avec  luy 
pour  le  soulager;  et  avec  moy  à  l'Observance,  Le 
Reincroc,  avec  trois  compagnies  d'AUemans,  deux  de 
François,  deux  d'Italiens,  et  quatre  enseignes  sienoises. 
En  toutes  les  deux  trouppes  du  seigneur  Cornelio  et 
de  moy  il  n'y  avoit  une  seulle  arquebuze ,  sinon 
picques ,  hallebardes,  espe'es  à  deux  mains,  encores 
n'en  y  avoit  il  pas  beaucoup,  espées  et  rondelles, 
toutes  armes  pour  nous  joindre  incontinent  collet  à 
collet.  Ce  sont  les  plus  furieuses  armes  ;  car  s'amuser 
à  ces  escopeteries  c'est  temps  perdu  :  il  faut  se  join- 
dre ;  ce  que  le  soldat  ne  veut  faire  lors  qu'il  y  a  des 
armes  à  feu,  car  il  veut  tousjours  porter  de  loing. 
Toute  la  nuit  ils  mirent  leurs  gabions  pour  vingt  six 
ou  vingt  sept  pièces;  et  au  point  du  jour  ils  en  eu- 
rent placé  douze ,  comme  ils  eussent  faict  tout  le 
reste,  n'eust  qu'il  leur  falloit  monter  sur  ceste  mon- 
tagne leur  artillerie  à  bras.  La  muraille  est  assez 
bonne,  laquelle,  il  n'y  a  pas  long  temps,  un  des  deux 
papes  Pies,  qui  estoit  de  la  maison  de  Picolhuomini 
et  de  l'ordre  du  peuple,  avoit  fait  faire.  Au  point  du 
jour  ils  commencèrent  leur  batterie  à  un  pied  ou  deux 

pieds  de  terre,  tousjours  de  loin  g,  et  bien  près  de 
cent  pas  :  ce  qu'ils  faisoient  pour  coupper  la  muraille 
par  le  bas  ;  et  le  lendemain  matin  pensoient  avec  le 
reste  de  l'artillerie  abattre  en  peu  d'heure  toute 
la  muraille;  mais  pour  cela  le  comte  de  Bisque  ne 
cessoit  de  remplir  tousjours  ceste  antiporte,  et  nous 
laissoit  des  flancs,  de  sorte  que  nous  pouvions  voir 
au  long  de  la  bresche.  Environ  midy,  ils  laissèrent 
ceste  batterie  de  bas,  et  commencèrent  à  battre  au 
milieu  de  la  muraille.  Et  comme  je  vis  qu'ils  com- 
mençoientà  faire  jour,  je  laissay  le  seigneur  Cornelio, 
qui  alloit  d'un  lieu  à  autre,  et  prins  monsieur  de  Bas- 
som-pierre,  et  nous  en  alasmes  au  fort  de  Camolia  ;  et 
de  là  nous  voyions  tout  le  recul  de  leur  ai  tillerie.  Je 
laisseray  ce  propos  pour  achever  l'ordre. 

Je  laissay  une  compagnie  françoise  au  fort  de  Ca- 
molia, une  autre  à  la  citadelle,  ayant  deux  compa- 
gnies de  Sienois  à  chacune,  plus  les  deux  compagnies 
d'Allemans  à  la  grand  place  chacune  à  part;  à  Porte 
SainctMarc  une  d'Italiens,  et  tout  au  long  de  la  mu- 
raille vers  Fonte  Brande ,  des  Sienois,  et  de  mesmes 
vers  Porte  Nove  :  ayant  donné  le  mot  aux  deux  com- 
pagnies françoises  que ,  si  j'avois  besoin  d'eux,  je  les 
envoyerois  quérir,  laissans  les  Sienois  dans  la  citadelle 
et  dans  le  fort;  et  autant  en  avois-je  dit  aux  AUemans, 
et  avois  mis  en  l'ordre  que  nous  changerions  de  mot 
de  six  heures  en  six  heures,  tant  le  jour  que  la  nuict, 
afin  que ,  quand  nous  serions  au  couvert ,  s'il  y  avoit 
aucun  traistre  qui  allast  en  nul  endroit  où  il  pourroit 
avoir  intelligence  avec  les  ennemis ,  tirer  les  gens  de 
là  pour  affoiblir  cest  endroit,  et  s'en  aller  ailleurs, 
qu'homme  ne  seroit  creu  s'il  ne  portoit  le  mot  chan- 

géant,  lequel  seroit  porté  aux  Sienois  par  deux  des 
seigneurs  des  liuict  de  la  guerre,  l'un  par  une  moitié 
de  la  ville,  et  l'autre  par  l'autre;  et,  si  ceux-là  raesmes 
n'apportoyent  le  mot,  ils  ne  bougeroient  point.  J'avois 
tousjours  peur  que  le  marquis  eust  quelque  intelli- 
gence à  la  ville  j  voy-là  pourquoy  j'y  mis  cet  ordre. 
Les  Allemans  qui  estoient  à  la  place  avoient  le  mesme 
commandement  ;  et  encores  falloit  qu'un  chef  ou  ser- 
gent des  autres  le  vinst  quérir.  Il  fut  esleu  six  sergens 
de  nos  compagnies  italiennes  et  françoises,  lesquels 
avoient  charge ,  cependant  que  la  batterie  et  l'assaut 
se  donneroient,  d'aller  tousjours  au  long  de  la  cour- 
tine de  la  muraille  aux  quartiers  que  je  leur  avois  or- 
donné, lesquels  n'abandonneroient  jamais  leur  quar- 
tier.  Fut  aussi  ordonné  qu'à  peine  de  la  vie  il  n'y  au- 
roit  homme ,  de  quelque  nation  que  ce  fust ,  ny  les 
Sienois  pareillement,  qui  se  hasardast  abandonner  la 
retirade,  estant  du  nombre  de  ceux  qui  estoient  or- 
donnez pour  le  combat  ;  et  autant  en  fut  fait  tout  au 
long  des  murailles  de  la  ville.  Fut  ordonné  aussi  que, 
des  huict  seigneurs  de  la  guerre,  quatre  demeure- 
roient  tousjours  avecques  moy  ou  bien  avecques  le 
seigneur  Cornelio,  afin  que  les  deux  qui  demeure- 
roient  avecques  luy  allassent  tous  à  cheval  cercher  le 
secours  que  le  seigneur  Cornelio  leur  diroit ,  avec  le 
mot,  pour  le  secourir  s'il  en  avoit  besoing  ;  et  les 
deux  miens  en  feroient  le  semblable,  c'est  à  sça- 
voir,  des  compagnies  sienoises;  et  les  autres  quatre 
iroient  aux  lieux  où  les  quatre  sergens  estoient  or- 
donnez, afin  que  tous  ensemble  donnassent  courage 
aux  gens,  si  la  nécessité  le  requeroit.  Et  là  oîi  ne  se 
presenteroit  aucun  besoin ,  et  qu'au.cun  viendroit  à 

eux  avec  le  mot  demander  des  gens  pour  secourir,  il 
leur  en  bailleroit  partie,  et  l'autre  se  garderoit  tous- 
jours  pour  deliendre  cet  endroit.  Que  les  olïiciers  du 
Roy,  comme  contrerooUeurs,  commissaires  des  vivres, 
thresoriers  ou  commis,  seroient  ordinairement,  partie 
du  jour  et  partie  de  nuict,  tous  à  cheval,  allant  tous- 
jours  par  la  ville  (0;  et  que  d'heure  en  autre  un  d'eux 
m'apporteroit  nouvelles  comme  tout  se  porteroit  dans 
le  corps  de  la  ville  et  autour  des  murailles,  nous  por- 
tans  tousjours  asseurance  d'avoir  parlé  aux  quatre  de 
la  guerre,  et  aux  sergens  qui  estoient  députez  avec 
eux.  C'est  l'ordre  que  je  donnay,  à  tout  le  moins 
dont  j'ay  souvenance  ,  n'oubliant  tous  les  jours  à  visi- 
ter les  compagnies  et  encourager  les  habitans  de  bien 
faire. 

A  présent  je  retourne  à  ce  que  nous  lismes  au  fort 
de  Camolia.  Monsieur  de  Bassom-pierre  courut  cer- 
cher  un  canon  qu'il  y  avoit  à  la  citadelle  ;  mais  comme 
il  le  pensa  remuer,  le  rôiiage  se  deflit,  et  amena  un 
demy  canon  qu'un  Sienois,  que  ledit  Bassom-pierre 
avoit  mis  à  l'artillerie ,  tiroit ,  et  en  tiroit  comme 
d'une  arquebuze  :  il  fut  aidé  d'une  trouppe  de  soldats 
françois  et  de  Sienois  qui  estoient  à  la  citadelle  pour 
l'amener.  Et  quant  à  moy,  je  faisois  faire  une  plate- 
forme aux  soldats  du  fort ,  ayant  une  compagnie  de 
pionniers  que  je  manday  soudain  quérir;  nous  l'eus- 
mes  faite  en  moins  d'une  heure  et  demye,  oii  je  mon- 
tay  le  demy  canon.  Je  donnay  dix  escus  à  nostre  Sie- 
nois ,  afin  qu'il  fist  de  si  bons  coups  de  ceste  piece-là 
comme  il  faisoit  à  la  citadelle.  Ils  avoient  mis  des  ga- 
bions au  flanc  venant  devers  nous  :  Bassom-pierre  et 

CO  £t  au  long  des  murailles  (  dit  l'éditioa  de  Millangcs }. 

moy  nous  mismes  à  main  droicte.  Nous  regardions  la 
]>ale  en  l'air,  comme  un  cliappeau  en  feu,  donnant  foit 
à  main  droicte,  le  second  à  main  gauche.  Je  fremissois 
de  despit.  Monsieur  de  Bassom-  pierre  m'asseuroit 
tousjours  que  bien  tost  il  prendroit  sa  mire,  et  alloit 
et  venoit  à  luy.  Le  troisiesme  donna  au  pied  des  ga- 
bions ,  et  le  quatriesme  dans  leur  artillerie,  et  y  tua 
force  gens  :  car  tous  ceux-là  qui  ay dolent  s'enfuyrent 
derrière  une  petite  maisonnette  qu'il  y  avoit  au  cul  de 
l'artillerie  ;  et  alors  je  l'allay  embrasser,  et  le  voyant 
bien  clTuté,  luy  dis  (0  :  Fradel  mio,  da  li  da  seno ], 
j?er  Dio  facio  li  présente  d'altri  diece  scoudi  et  d'un 
bichier  de  inno  greco.  Je  luy  laissay  le  capitaine  fran- 
çois  qui  gardoit  le  fort,  pour  tousjours  le  favoriser  de 
ce  qu'il  avoit  besoin,  et  nous  retirasmes,  monsieur  de 
Bassom-pierre  et  moy,  à  nostre  lieu.  Il  y  vint  une  en- 
seigne d'Allemans  qui  venoit  au  long  de  l'autre  ga- 
bionnade,  enseigne  desplie'e  :  cela  pouvoit  estre  sur 
les  quatre  heures;  nous  la  pouvions  voir  marcher  du 
derrière  de  l'Observance  :  et  ne  fut  jamais  arrive'e  à 
l'artillerie,  que  nostre  pièce  tira  et  tua  l'enseigne,  et 
soudain  Allemans  enfuitte,  se  retirans  là  où  ils  es- 
toient  auparavant.  Et  fit  ce  Sienois  de  si  grands 
coups,  qu'il  leur  démonta  six  pièces  de  canon,  et  de- 
meura leur  artillerie  toute  aliandonnée  jusques  à  l'en- 
trée de  la  nuict,  sans  jamais  tirer  que  deux  canons  qui 
estoient  couverts  des  gabions  qui  tenoient  le  flanc 
vers  Camolia,  lesquels  nostre  artillerie  ne  pouvoit 
atteindre,  parce  qu'elle  donnoit  par  dessus,  à  cause 
de  la  hauteur  des  gabions.  Et  entre  chien   et  loup 

(0  «  Encore  un  pareil  coup,  mon  camarade,  et  je  te  donne  dix  autres 
c  cous,  et  un  yerrc  de  vin  grec  » 

tirèrent  sept  ou  huict  coups  à  TObservance  où  nous 
estions,  et  aux  maisons  prochaines  ;  et  de  foute  la  nuict 
ne  se  tira  rien  plus.  Nous  fisines  grand  diligence  toute 
la  nuict  d'achever  nostre  retirade ,  et  le  comte  de 
Bisque  l'anti-porte  ;  de  sorte  que  deux  heures  devant 
jour  tout  fut  parachevé,  et  chacun  en  son  lieu  où  il 
devoit  combattre.  Ce  que  nous  faisoit  tant  haster,  c'es- 
toit  que  nous  oyons  mener  un  grand  bruit  à  leur  ar- 
tillerie, et  pensions  qu'ils  y  menassent  l'autre:  qui  fut 
cause  que  je  jettay  un  homme  dehors  pour  recognois- 
tre  leur  batterie  ;  lequel  nous  rapporta  qu'ils  avoient 
couppé  plus  de  quatre  vingt  pas  de  muraille  à  un 
pan  ou  deux  de  terre,  et  qu'il  pensoit  qu'en  peu 
d'heure  ils  l'auroient  toute  abbatue  :  dequoy  nous  ne 
nous  souciasmes  pas  beaucoup,  car  nous  espérions 
leur  vendre  bien  cher  l'entrée.  Et  environ  une  heure 
devant  jour,  ils  cessèrent  de  faire  bruit  :  qui  nous  fit 
penser  qu'ils  n'attendoient  que  l'aube  du  jour  pour 
donner  feu.  Je  montay  sur  la  muraille,  ayant  le  capi- 
taine Charry  avec  moy,  lequel  à  toute  force  m'en  vou- 
loit  faire  descendre  quand  l'aube  du  jour  commença 
à  paroistre  ;  et  bien  tost  après  j'apperceus  qu'aux  fe- 
nestresdes  gabions  n'y  avoit  point  d'artillerie,  et  qu'en 
lieu  d'avoir  mise  l'autre,  ils  avoient  osté  celle  qui  y 
estoit  ;  et  alors  je  criay  au  seigneur  Cornelio  que  nous 
estions  hors  d'assaut,  et  que  les  ennemis  avoient  re- 
tiré l'artillerie.  Tout  le  monde  commença  à  monter 
sur  la  muraille,  et  les  Sienois  à  belles  injures  contre 
eux  ,  disant  en  leur  italien  (0:  Coioni,  marrani  ^  ve- 
nete  qua  vi  nieterenio  per  terra  vinti  hrassi  di  mûri. 

(0  «  Lâches,  excommuniés,  approchez;  nous  mettrons  vingt  brasses 
«  «le  mur  par  terre  pour  vous  laisser  entrer.  « 

21.  17 

Ils  furent  contraints  de  demeurer  trois  jours  au  dessous 
de  la  montagne,  pour  r'abiller  leurs  rouages  que  le 
deray  canon  que  nous  avions  mené  à  Gamolia  leur 
avoit  gasté. 

Or,  comme  j'ay  escrit ,  ce  gentilhomme  de  la  cham- 
bre de  l'Empereur  avoit  tousjours  faict  le  mauvais: 
mais  comme  il  eut  bien  recogneu  le  tout,  luy  estant 
remonstré  par  le  marquis  que  la  retirade  et  tout  ce 
que  je  faisois  estoit  pour  les  laisser  entrer  et  leur  don- 
ner la  bataille  dans  la  ville  (car  si^e  sçavois  ce  qu'il 
faisoit,  il  sçavoit  aussi  ce  que  je  faisois  :  tousjours  il  y 
a  quelque  traistre  parray,  il  fut  aussi  bien  d'opinion 
avec  le  marquis  et  les  autres  capitaines  que  la  ville 
ne  se  prendroit  jamais  par  force,  mais  qu'il  la  falloit 
avoir  par  famine;  et  fut  d'advis  que  l'on  renvoyast 
l'artillerie  à  Florence.  T^equel  s'en  retourna  devers  son 
maistre  pour  luy  compter  ce  qu'il  avoit  veu,  et  que 
le  marquis  ne  pouvoit  faire  autre  chose,  sinon  ce 
qu'il  avoit  fait.  Je  ne  sçay  s'il  luy  compta  la  peur 
qu'il  y  avoit  eue,  laquelle  le  marquis  mesme  me  re- 
cita lors  que  je  sortis  de  Siene,  qui  m'accompagna 
plus  de  deux  mil,  et  me  dict  que  lors  que  leur  artil- 
lerie fut  abandonnée  pour  le  fracas  que  nostre  demy 
canon  faisoit,  il  estoit  tout  au  costé  de  la  maison- 
nette, dans  sa  lictiere,  ayant  la  goutte,  et  la  lictiere 
estoit  à  terre  ;  et  ce  gentil-homme  de  l'Empereur  par- 
loit  à  luy,  ayant  les  mains  sur  la  courtine  d'icelle,  et 
la  teste  dedans,  parlant  en  secret  audict  marquis. 
Nostre  canonnier,  voyant  que  l'artillerie  estoit  aban- 
donnée, et  que  tout  le  monde  estoit  retiré  au  costé  de 
la  maisonnette,  tira  une  volée  contre  icelle,  de  la- 
quelle une  partie  de  la  muraille,  qui  estoit  de  bricque, 

lomlja  sur  la  lictiere ,  dans  laquelle  ledict  gentil- 
homme se  trouva  sur  les  jambes  du  marquis,  si  es- 
tonne'  que  rien  plus,  et  me  jura  qu'en  sa  vie  il  ne 
pensa  mourir  qu'alors  ;  et  le  luy  tirèrent  hors  de  des- 
stis  ses  jambes,  et  luy  mesmes  à  bien  grand  peine, 
car  toute  la  lictiere  estoit  pleine  de  la  couverture  de 
ladicte  maison.  Et  me  dict  outre  ledict  seigneur  mar- 
quis ,  qu'il  y  eut  si  grand  peur,  que  la  goutte  le  laissa  : 
car  tout  ce  fracassement  tomba  sur  luy  tout  à  coup, 
ensemble  sur  ce  gentilhomme,  qui  pensoit  estre  mort. 
J'ay  ouy  dire  que  l'appréhension  de  la  mort  a  guery 
des  maladies.  Je  ne  sçay  si  depuis  ses  gouttes  l'ont  re- 
pi'ins  -,  mais  ledict  seigneur  marquis  m'asseura  (0  qu'il 
ne  lavoit  eue  depuis.  S'il  est  vray  ou  non ,  je  m'en 
r^pport^. 

Cecy  pouvoit  estre  vers  la  my  janvier  ;  et  ne  tarda 
pas  huict  jours  que  nous  commençasmes  à  cognoistre 
que  les  Mlemans  se  faschoient  fort  du  peu  (2)  de  pain 
qu'ils  mangeoient,  n'ayant  une  goutte  de  vin,  qui 
estoit  le  pis;  Le  Reincroc  mesmes,  qui  estoit  maladif, 
ne  pouvoit  patir:  il  ne  se  trouvoit  rien,  sinon  quel- 
que peu  de  cheval  ou  d'asne.  Et  commençasmes  à 
regarder,  le  seigneur  Cornelio  et  moy,  quel  moyen, 
nous  pourrions  trouver  pour  faire  sortir  ces  Allemans  ; 
et  regardions  que ,  s'ils  estoient  dehors ,  nous  pourrions 
tenir  encores  la  ville  plus  de  deux  mois,  là  où,  s'ils 

{')  De  Thou  prétend  au  contraire  que  sur  la  fin  du  siège  le  marquis 
fut  obligé  de  s'éloigner  et  d'aller  de  Monteccliio  à  Belcaro  pour  chan-^ 
ger  d'air,  étant  cruellement  tourmenté  delà  goutte  (t.  2,  p.  555). 

(2I  Ces  Allemands  sortirent  de  Sienne,  dit  Pecci,  le  29  janvier  i555  : 
ils  étoient  au  nombre  de  huit  cents  liommes  5  pendant  six  mois  qu'ils 
restèrent  dans  la  ville ,  ils  consomméreut  autant  de  vivres  qu'il  en  auroit 
fallu  pour  trois  millt!  Italiens. 

'1' 

ne  sorloient ,  nous  serions  contraints  de  la  rendre  ;  et 
advisames   tous  deux  d'envoyer  un  homme  secrète- 
ment à  monsieur  de  Strossi,  pour  luy  remonstrer  le 
tout,    et   le   prier  de   les  envoyer   quérir   avec   les 
meilleurs  moyens  dequoy  il  se  pourroit  adviser,  dont 
je  luy  fis  l'ouverture,  et  luy  envoyay  le  capitaine  Cos- 
seil,qui  aujourd'huy  porte  mon  enseigne,  bien  em- 
bouché. Il  le  falloit  faire  passer  à  grand  difficulté  ; 
car  il  falloit  combattre  deux  corps  de  garde,  à  cause 
que  le  marquis  avoit  desja  faict  grand  quantité  de 
tranchées  qui  venoient  jusques  auprès  de  la  ville ,  de 
tous  costez.  Le  capitaine  Charry  en  combattit  un,  et 
le  comte  de  Gayas,  avecques  une  trouppe  d'Italiens, 
l'autre  :  de  sorte  qu'ainsi  qu'ils  combattoient,  il  fauça 
la  tranchée,  et  gaigna  le  derrière  du  camp  avec  ses 
guides,  et  deux  jours  après  retourna  en  compagnie 
xVun  gentilhomme  italien,  nommé  le  capitaine  Fla- 
minio,  lequel  portoit  des  lettres  au  Reincroc  et  aussi 
à  mpy,  m'escrivant  que  je  le  luy  envoyasse  avec  ses 
compagnies ,  et  qu'il  dresseroit  un  camp  là  où  il  avoit 
force  cavallerie  et  gens  de  pied  italiens;  et  que,  s'il 
n'avoit  un  nerf  de  tramontane  (0,  il  ne  me  pouvoit 
secourir ,  et  qu'il  protestoit  contre  moy  si  la  cité  se 
perdoit  ;  et  au  Reincroc  de  fort  belles  lettres,  ayant 
fort  bien  fait  le  bec  au  capitaine  Flaminio.  Cest  homme 
là  se  meit  à  lamenter,  disant  que  monsieur  de  Strossi 
le  reduisoit  à  toute  extrémité,  et  qu'il  luy  estoit  ira- 
possible  de  passer  sans  estre  deffait  ;  mais  qu'il  en  par- 

(')  Les  Italiens  appellent  Tramontana  le  vent  qui  souffle  du  nord. 
Slrozzi ,  par  celte  expression ,  faisoit  allusion  au  pays  des  Allemands , 
qui  cioit  au  nord  de  Fltalie.  (  Voyez  les  Origines  italiennes  de  Ménage, 
au  mot  Tramontana.  ) 

léroit  à  ses  capitaines;  et  y  eut  grande  dispute  parmy 
eux.  A  la  fin,  un  de  ceux  en  qui  ilavoit  plus  de  fiance, 
et  qui  le  servoit  de  maistre  de  camp,  luy  dict  qu'il 
valloit  mieux  se  hasarder  les  armes  en  la  main  pour 
se  sauver,  que  non  de  demeurer  pour  mourir  de  faim, 
ou  se  rendre  à  leur  discrétion  sous  une  capitulation, 
laquelle ,  ainsi  comme  ainsi ,  falloit  que  se  fist  dans  peu 
de  jours  ;  car  il  n'y  avoit  rien  plus  à  manger,  et  leurs 
soldats  commençoient  à  murmurer,  et  n'attendoient 
que  l'heure  qu'une  grande  tvouppe  s'en  iroient  rendre 
aux  ennemis  :  qui  fut  cause  qu'ils  se  résolurent  de 
partir.  Le  Reincroc  n' avoit  pas  grand  tort,  estant  un 
périlleux  voyage  ;  car  au  sortir  de  la  porte  il  falloit 
combattre  force  corps  de  garde  d'Espagnols,  et  à 
demy  mil  de  là,  un  autre  à  une  trenche'e  que  l'en- 
nemy  avoit  faict  auprès  d'un  moulin.  Je  fis  deffendre 
qu'homme  du  monde  ne  parlast  de  ceste  sortie,  et  fis 
fermer  les  portes  de  la  ville  ;  et  à  l'entrée  de  la  minuict 
tous  arrivèrent  avec  leurs  bagages  à  la  grande  place 
de  Porte  Nove. 

Les  Sienois,  qui  n'avoient  rien  entendu  de  cecy, 
commencèrent  de  s'en  aller  au  palais ,  tous  désespé- 
rez. Je  fis  sortir  trois  trouppes,  deux  de  François  et 
une  d'Italiens  :  la  première  menoit  le  capitaine  Charry, 
la  seconde  le  capitaine  Biacon ,  qui  est  mort  à  pré- 
sent en  Sainctonge ,  huguenot  ;  et  la  troisiesme  le 
comte  de  Gayas.  Le  capitaine  Charry  avoit  charge  de 
combattre  le  premier  corps  de  garde  qui  estoit  au 
long  d'une  grande  rue  du  bourg  -,  le  second  estoit  aux 
Augustins,  sur  la  rue  mesmes ,  et  le  troisiesme  au- 
près de  Sainct  Laze.  Ils  avoient  commandement  de 
moy  de  ne  cesser  jamais ,  jusques  à  ce  qu'ils  eussent 

combattu  tous  les  trois  corps  de  garde  ;  et  le  comte  de 
Gayas  prenoit  par  dehors  le  bourg  à  main  droicte, 
tout  au  long  des  maisons,  allant  tousjours  le  petit  pas 
pour  les  recueillir.  La  terzo  de  Cecille  estoit  à  la 
Chartreuse,  ayant  de  fort  bons  soldats,  et  Le  Rein- 
croc  ,  au  sortir  de  la  porte ,  prenoit  à  main  droite, 
entrant  dans  un  vallon,  et  le  comte  de  Gayas  demeu- 
roit  sur  le  haut ,  allant  tousjours  le  pas  :  qui  faisoife 
deux  effets  pour  secourir  les  nostres,  comme  dit  est, 
et  Le  Reincroc,  s'il  en  avoit  besoin.  Et  ainsi  commen- 
çasmes  à  ouvrir  la  porte,  pouvant  estre  une  heure  de 
nuict.  Le  capitaine  Charry  se  mit  devant  :  c'estoit  luy 
qui  menoit  tousjours  la  feste  ;  Blacon  après,  et  le 
comte  de  Gayas  après,  et  puis  les  Allemans,  qui 
furent  incontinent  descendus  au  vallon  :  et  tout  à  un 
coup  nous  entendismes  le  combat  de  nos  François 
contre  les  Espagnols.  Le  capitaine  Charry  mit  en  roulte 
les  deux  corps  de  garde  l'un  après  l'autre,  jusques  à 
celuy  de  Sainet  Laze  :  surquoy  sortirent  ceux  de  la 
Chartreuse  secourir  leurs  gens ,  et  vindrent  aux  Au- 
gustins  où  Blacon  avoit  fait  alte ,  attendant  le  capi- 
taine Charry,  et  là  se  mirent  entre-deux.  Le  capi- 
taine Charry  cuida  retourner,  entendant  bien  que 
Von  combattoit  Blacon,  et  rencontra  les  ennemis,  qui 
redoubla  le  combat.  Le  camte  de  Gayas  ne  le  pouvoit 
secourir,  à  cause  que  je  luy  âvois  deffendu  expressé- 
ment qu'il  ne  s'engageast  poinct  au  combat  jusques 
à  ce  qu'il  auroit  cogneu  que  les  Allemans  estoient 
sauvez  ;  mais  à  la  fin  il  fallut  que  tout  se  meslast ,  car 
nos  deux  trouppes  françoises  luy  tombèrent  sur  les 
bras.  Le  combat  dura  plus  d'une  grand  heure.  Le 
seigneur  Gornelio  et  moy  estions  hors  la  porte  ;,  au 

rasteau,  et  n'y  avoitrien  d'ouvert  que  le  guichet;  et, 
comme  les  soldats  venoient  l'un  après  l'autre,  nous  les 
mettions  dedans  ;  et  tout  à  un  coup  ouysmes  venir  le 
combat  à  nous,  qui  crioit  France!  qui  crioit  Espai- 
gne!  Y oy\a.  tout  arrivé  auprès  du  rasteau,  mesle':  nous 
avions  les  torches  dans  les  portes ,  et  par  le  guichet 
voyions  un  peu  de  clarté',  et  tirions  les  soldats  dedans. 
Il  falloit  bien  dire  qu'en  l'une  partie  et  en  l'autre  y 
avoit  bien  de  vaillans  hommes;  car  jamais  François 
ny  Italien  ne  se  jetta  de  furie  sur  nous,  ains  tournoient 
tousjours  visage  devant  ce  rasteau ,  et  jamais  ne  se  re- 
tirèrent ,  sinon  à  mesure  que  nous  les  tirions  dedans. 
Tous  les  trois  chefs  y  furent  blecez ,  et  y  perdismes,  de 
morts  ou  blecez ,  plus  de  quarante  des  meilleurs  sol- 
dats que  nous  avions,  françois  et  italiens  ;  et  à  la  fin 
nous  eusmes  le  reste  de  nos  gens  dedans.  Et,  pource 
qu'avant  la  sortie,  les  Sienois  estoient  estonnez  de  ce 
que  les  Allemans  s'en  alloient,  je  fis  aller  le  seigneur 
Cornelio  tout  autour  des  gardes  et  parles  forts,  pour 
reconforter  (0  nos  gardes  ;  car  personne  ne  sçavoit 
que  les  Allemans  s'en  deussent  aller  ;  et  moy  m'en  al- 
lay  au  palais,  et  trouvay  tous  les  seigneurs  bien  eston- 
nez ;  et  alors  je  commençay  à  leur  remojnstrer  ce  qui 
s'ensuit. 

«  Je  voy  bien,  seigneurs,  que  vous  vous  estes  as- 
«  semblez  icy  pour  la  sortie  des  Allemans,  et  que 
«  vous  estes  entrez  en  crainte  et  en  soupçon  que  pour 
a  leur  départ  la  cité  se  perde  :  je  vous  dis  que  c'est  la 

C')  Suivant  Pecci,  Montluc  etBartolomeo  Cavalcanti,  afin  de  per- 
suader (fue  Strozzi  se  disposoit  à  secourir  Sienne,  montroient  les  let- 
tres de  c€  général,  qui  ordoonoit  à  Montluc  de  lui  envoyer  les  AHe- 
biauds. 

«  conservation  d'icelle,  et  non  la  perte  ;  car  leurs  six 
«  enseignes  despendoient  plus  que  les  douze  italiennes 
«  et  françoises.  D'autre  part ,  vous  avez  entendu  que 
«  lesdicts  AUemans  commençoient  desja  à  murmurer, 
«  ne  pouvant  plus  patir  :  je  prevoyois  assez  que  leurs 
«  capitaines  mesmes   n'en    fussent  pas  este  maistres, 
«  ayant  crainte  qu'ils  se  rendissent  aux  ennemis.  Vous 
tt  avez  entendu,  depuis  cinq  ou  six  jours ,  que  les  en- 
ce  nemis  cri  oient  auprès  de  nos  murailles  que  nous  es- 
te tions  perdus,  et  que  nos  Allemans  seroient  bien  tost 
«  avecques  eux  :  cela  ne  venoit  pas  des  capitaines , 
V  mais  du  commun,  qui  ne  pouvoit  plus  patir.  Or,  sei- 
«  gneurs ,  si  vous  vous  esbahissez  à  présent  pour  leur 
«  alle'e,  on  diroit  que  vostre  hardiesse  ny  la  nostre 
«  ne  dependoit  que  de  la  leur;  et  pour  les  honnorer 
«  eux,  nous  nous  des-honnorerions  nous-mesmes.  A 
«  quoy  je  ne  consentiray  jamais  :  car  vous  sçavez  que 
«  tous  les  grands  combats  qui  se  sontfaicts  en  ce  siège, 
«  vous  et  nous  les  avons  faicls,  et  ne  sont  jamais  sortis 
«  dehors  qu'un  seul  coup,  que  maugrc  moy  le  colo- 
«  nel  Reincroc  voulut  faire  sortir   ses  gens,  sous  la 
«  conduicte  de  son  nepveu  et  de  son  maistre  de  camp, 
«  qui  ne  vouloit  avoir  personne  d'autre  nation  que 
«  de  la  sienne  :  et  vous  vistes  comme  bien  tost   ils 
«  furent  renversez  jusques  au  dedans  du  fossé  du  ra- 
ce velin  de  Porte  Nove;  et  si  par  fortune  je  ne  m'y 
«  fusse  trouvé,  qui  fis  sortir  le  corps  de  garde  italien, 
«  il  n'en  fust  eschappé  un  seul.  Je  ne  les  veux  pas 
«  blasmer,  mais  ils  sont  meilleurs  pour  une  bataille 
«  que  pour  un  siège.  Or  doncques,  seigneurs,  pour- 
«  quoy  entrez  vous  en  crainte  pour  leur  sortie?  Je  vous 
«e  veux  dire  encore  une  autre  chose,  que,  quand  j'en 

«  aurois  envoyé  les  douze  Compagnies  qui  me  restent  en 
«  ccste  ville,  encores  entrepreiuliay-je  de  garder  vostrc 
«  cite'  avec  vous  autres  seulement,  pourvcu  que  les 
«  chefs  me  demeurassent  pour  me  soulager.  Il  faut  faire 
«  par  tour  vos  enseignes ,  n'ayans  que  deux  nuicts  de 
«  franches,  et  les  nostres  n'en  auront  qu'une,  et  que 
«  nous  commencions  à  retrancher  nostre  pain  à  qua- 
«  torze  onces ,  et  vous  autres  à  dix.  Et  faut  mettre  les 
«  bouches  inutiles  hors  la  ville,  et  commettre  six  per- 
«  sonnages  pour  faire  la  description  d'icelles  demain 
c<  mesmes,  sans  espargner  personne  quelconque,  et 
«  promptement  les  mettre  dehors;  et  ainsi  nous  pro- 
ie longerons  nostre  pain  trois  mois ,  qui  sera  le  temps 
«<  que  le  Roy  nous  pourra  secourir,  mesmement  à 
«  présent  que  le  printemps  vient.  Cessez  donc  d'a- 
«  voir  peur,  ains  au  contraire  prenez  ce  que  j'ay  faict 
«  pour  vostre  salut.  Si  je  l'ay  faict  sans  le  communi- 
«  quer  au  sénat,  ce  n'est  pas  par  mauvaise  volonté, 
«  mais  pour  tenir  secret  ce  despart,  qui  estoit  fort  dan- 
if  gereux,  comme  vous  avez  peu  voir,  ayant  esté  forcé 
«  de  faire  jouer  ce  personnage  à  monsieur  de  Strossi, 
«  pour  me  délivrer  de  ces  gens,  qui  ayment  trop  leur 
«  ventre.  » 

Ayant  entendu  ma  remonstrance ,  ils  me  prièrent 
d'aller  reposer,  et  qu'ils  mettroient  le  tout  en  delil)e- 
ration,  me  remerciant  bien  fort  du  bon  confort  et 
conseil  que  je  leur  donnois.  Le  matin,  toute  la  haran- 
gue que  je  leur  avois  faicte  fut  sceuë  par  la  cité,  et  ne 
se  parla  plus  de  crainte  aucune.  Or  ils  ne  se  peurent 
bonnement  accorder  aux  bouches  inutiles,  pour  ce 
que  l'un  vouloit  favoriser  l'autre,  et  me  créèrent  par 
balotte  leur  dictateur  gênerai  pour  l'espace  d'un  mois; 

de  sorte  que  le  capitaine  du  peuple  ny  le  magistrat 
pendant  ce  temps  ne  commandèrent  jamais  rien,  ains 
moy  al)Soluement  tenois  le  rang  et  Testât  que  faisoient 
anciennement  les  dictatem^s  romains.  Je  creay  six 
commissaires  pour  faire  la  description  des  bouches 
inutiles,  et  après  baillay  ce  rooUe  à  un  chevalier  de 
Sainct  Jean  de  Malte ,  accompaigné  de  vingt  cinq  ou 
trente  soldats,  pour  les  mettre  dehors  :  ce  qui  fut 
faict  dans  trois  jours  après  que  j'eus  baille'  le  roolle. 
Et  si  n'estoit  que  j'ay  bon  tesmoignage  des  Sienois  et 
des  officiers  du  Roy  et  capitaines  qui  estoient  dans 
Siene,  je  ne  mettrois  cecy  par  escrit,  craignant  qu'on 
dict  que  je  fusse  un  menteur  :  c'est  chose  qui  est  véri- 
table. Je  vous  dis  que  le  roolle  des  bouches  inutiles  se 
monta  quatre  mil  et  quatre  cens  ou  plus(0;  que  de 
toutes  les  pitiez  et  désolations  que  j'ay  veu  je  n'en 
vis  jamais  une  pareille,  ny  n'en  verray  à  l'advenir  à 
mon  advis  :  car  le  maistre  fallait  qu'il  abandonnast 
son  serviteur  qui  l'avoit  servy  long  temps  ;  la  mais- 
tresse  sa  chambrière ,  et  un  monde  de  pauvres  gens 
qui  ne  vivoient  que  du  travail  de  leurs  bras;  et  par 
trois  jours  ceste  désolation  et  pleurs  dura.  Ces  pauvres 
gens  s'en  alloient  à  travers  des  ennemis,  lesquels  les 
rechassoient  vers  la  cite';  et  tout  le  camp  demeuroit 
nuict  et  jour  en  armes  pour  cest  effect ,  car  ils  les 
nous  rejettoient  jusques  au  pied  des  murailles ,  afin 


(0  Suivant  Pecci,  il  n'y  eut  que  deux  cent  cinquante  bouches  inu- 
tiles renvoyées  de  Sienne.  Monlluc,  vivement  pressé  parles  lettres  de 
Strozzi,  vouloit  qu'on  fit  sortir  sans  exception  tous  les  vieillards,  tous 
les  cnfaus  et  toutes  les  femmes  qui  ne  pouvoient  aider  à  défendre  la 
ville  5  mais  il  fut  retenu  par  ies  murmures  des  habitans  et  par  les  me- 
naces des  noblçs. 

que  nous  les  remissions  dedans,  pour  plustost  manger 
ce  peu  de  pain  qui  nous  restoit ,  et  veoir  si  la  cite'  se 
voudroit  révolter  pour  la  pitié  de  leurs  serviteurs  et 
chambrières:  mais  cela  n'y  fit  rien,  et  si  dura  huict 
jours.  Ils  ne  mangeoient  que  des  herbes,  et  en  mou- 
rut plus  de  la  moitié';  car  les  ennemis  les  tuoient,  et 
peu  s'en  sauva.  Il  y  avoit  un  grand  nombre  de  filles 
et  belles  femmes;  celles-là avoient  passage  :  caria  nuit 
les  Espagnols  en  retiroient  quelques  unes  de  celles  là 
pour  leur  provision,  mais  non  que  le  marquis  le  sçeust, 
car  il  leur  alloit  de  la  vie  ;  et  quelques  hommes  forts 
et  vigoureux,  qui  passoient  et  eschappoient  la  nuict; 
mais  tout  cela  ne  venoit  pas  à  la  quarte  part  :  car  le 
demeurant  mourut.  Ce  sont  des  loix  de  la  guerre  :  il 
faut  estre  cruel  bien  souvent,  pour  venir  à  liout  de  son 
ennemy  ;  Dieu  doit  estre  bien  miséricordieux  en  nostre 
endroict,  qui  faisons  tant  de  maux. 

Vous,  gouverneurs  et  capitaines  des  places,  si  vous 
ne  le  sçavez ,  apprenez  ces  ruses.  Ce  n'est  pas  tout 
d'estre  vaillant  et  sage,  il  faut  estre  fin  et  advisé.  Si 
l'eusse  prié  Le  Reincroc  de  sortir,  il  en  eust  esté  mal 
content,  et  m'eust  reproché  que  je  l'envoyois  à  la  bou- 
cherie :  j'y  proceday  plus  sagement ,  m'aidant  de  l'au- 
torité de  monsieur  de  Stix)ssi.  Je  ne  taschois  qu'à  gai- 
gner  temps,  pour  ennuyer  mon  ennemy,  et  donner 
loysir  au  Roy  de  nous  ayder  :  mais,  comme  j'ay  dict, 
il  couroit  au  plus  pressé.  Plus  touche  la  peau  que  la 
chemise.  Ne  craignez  de  vous  descharger  des  bouches 
inutiles;  estouppez  (0  les  oreilles  aux  cris:  si  j'eusse 
creu  mon  courage,  je  l'eusse  fait  trois  mois  plustost: 
peut  estre  que  j'eusse  sauvé  la  ville,  ou  pour  le  moins 

{')  Estouppez  :  bouche?. 

j'y  eusse  amusé  mon  ennemy  plus  longuement  j  cent 
fois  je  m'en  suis  repenty. 

Le  marquis  ayant  veu  que  j'avois  mis  les  AUemans 
dehors,  lesquels  furent  la  pluspart  deffaits  par  les  che- 
mins, et  à  leur  grande  faute,  laquelle  je  ne  veux  es- 
crire  icy,  car  ils  ne  furent  pas  deffaits  aux  environs 
de  Siene,  mais  ailleurs  par  les  chemins,  où  la  peur 
leur  print  sans  grand  raison  ;  voyant  aussi  que  j'avois 
jette  les  bouches  inutiles  dehors,  et  que  toutes  ces  deux 
choses  prolongeoient  le  siège  long  temps  avec  le  re- 
tranchement de  nostre  pain,  qu'il  sceut  par  ceux  qui 
estoient  sortis,  cela  le  fit  penser  à  quelque  autre  re- 
mède pour  nous  avoir,  craignant  que  sur  le  prin- 
temps il  survinst  quelques  neiges,  comme  souvent  il 
advient  en  ce  temps  en  ce  quartier  là,  et  que,  si  cela 
advenoit,  il  falloit  qu'il  levast  le  siège,  s'en  allant 
par  les  villes  pour  manger  :  car  presque  il  estoit  en 
aussi  grand  nécessite'  que  nous ,  et  mangeoient  les 
soldats  de  son  camp  des  mauves  et  autres  herbes 
aussi  bien  que  nous,  parce  que  bien  souvent  la  mu- 
nition ne  pouvoit  arriver  à  temps  ;  car  elle  venoit 
devers  Florence,  là  où  il  y  a  trente  mil,  et  sur  pe- 
tits asnes,  sauf  cent  mulets;  et  falloit  qu'ils  por- 
tassent à  manger  pour  aller  et  venir,  qui  estoit  cinq 
ou  six  jours;  et  à  chasque  voyage  en  mouroit  tousjours 
une  partie  par  le  chemin  :  car  de  trouver  une  seule 
herbe,  ny  foin,  ny  paille,  ny  grain,  il  ne  s'en  trou- 
voit  plus,  et  moins  personne  qui  y  habitast,  ny  à  dix 
mil  près  du  chemin.  Et  toute  sa  cavallerie  estoit  en- 
coros  dix  mil  par  delà  Blorence,  sauf  la  compagnie 
du  seigneur  Cabry,  nepveu  du  marquis,  qui  estoit  de 
cinquante  chevaux,  et  falloit  que  de  quinze  en  quinze 

jours  se  rcfresclùst  des  autres  cinquante  qui  se  tenoient 
à  Bonconvent  ;  et  si  Dieu  nous  eust  voulu  donner  un 
peu  de  neige,  seulement  pour  huit  jours,  leur  camp 
estoit  contraint  de  se  rompre.  Toutes  ces  choses  mirent 
le  marquis,  pour  alibreger  la  guerre,  en  une  opinion, 
c'est  de  trouver  le  moyen  de  mettre  division  entre 
les  parts  (')  dans  la  ville,  nous  voyant  foibles,  sça- 
chant  bien  qu'encores  que  nous  eussions  douze  ensei- 
gnes, il  n'y  avoit  pas  dixhuict  cens  hommes;  et,  par 
l'advis  des  Sienois  bannis  de  la  cité  qui  estoient  près 
du  marquis ,  fut  trouve'  invention  de  gaigner  un  cita- 
din de  la  ville,  nommé  misser  Piedro  (2),  qui  estoit 
borgne  ,  et  de  l'ordre  du  peuple,  qui  estoit  l'ordre  de 
qui  nous  nous  fions  le  plus,  joinct  avec  l'ordre  des  re- 
formateurs, et  ce,  par  le  moyen  des  petits  garsons  qui 
alloient  chercher  des  herbes  au  long  des  prez  de  la 
rivière  de  la  Tresse  avec  de  petits  sacs  ;  et  fit  tant 
le  marquis,  qu'il  le  convertit  à  estie  traistre.  Et  la 
forme  de  ce  faire  fut  que  misser  Piedro  recevroit  plu- 
sieurs blancs  signez  de  ces  Sienois  qui  estoient  avec 
le  marquis,  là  où  luy-mesmes  coucheroit  les  lettres. 

Le  fous  de  ce  fait  est  tel,  qu'il  falloitque  ledict  mis- 
ser Piedro  couchast  dans  les  lettres  ces  mots  :  comme 
ils  trouvoient  estrange  qu'ils  se  laissoient  tromper  si 
ouvertement  au  seigneur  de  Montluc ,  et  que  les  en- 
fans  pouvoient  bien  cognoistre  que  toutes  les  asseu- 
rances  qu'il  leur  donnoit  que  le  Roy  les  secourroit, 
n'estoient  que  bayes  et  tromperies ,  et  qu'encores  qu'ils 
fussent  esté  banny  delà  cité,  neantmoins  ils  regrettoient 
infiniement  de  la  voir  perdre ,  les  larmes  aux  yeux;  et 

{')  Entre  les  partis. 

(')  Pccci  ne  fait  point  mention  de  la  trahison  de  ce  Piedro. 

«ue,  s'ils  vouloient  faire  sortir  un  homme  pour  aller 
jusques  à  Rome,  entendre  si  le  Roy  faisoit  arme'e 
pour  les  secourir,  ils  cognoistroient  la  tromperie  et  cau^ 
telle  dont  j'usois  en  leur  endroit;  et  qu'ils  les  prioient 
de  ne  se  laisser  conduire  au  dernier  morceau,  et  que, 
s'ils  le  faisoient,  ils  n'en  eschapperoient  que  par  leurs 
testes,  et  la  ruyne  de  leurs  biens,  femmes  et  enfans; 
et  qu'il  y  avoit  moyen  encores  de  faire  leur  appoin-- 
tement  avec  l'Empereur  par  le  moyen  du  marquis^ 
s'ils  le  vouloient  mettre  dans  leur  ville  :  qui  estoit 
chose  ayse'e ,  s'ils  se  vouloient  tenir  et  accorder  avec 
aucuns  de  la  cité  qui  desja  leuravoient  promis  ;  et  que, 
pour  sçavoir  qui  estoient  ceux  de  l'intelligence,  il  fal- 
loit  qu'ils  allassent  voir  à  une  telle  rue,  et,  là  où  on 
verroit  une  petite  croix  blanche  au  bas  de  la  porte  de  la 
maison ,  celuy-là  estoit  de  leur  intelligence.  Ce  mes- 
chant  borgne  faisoit  bien  son  office ,  et  addressoit  les 
lettres  à  un  de  ceux  de  qui  nous  avions  fiance,  estant 
bien  certain  que  celuy-là  porteront  la  lettre  au  magis- 
trat ,  et  que  incontinent  le  magistrat  envoyeroit  le 
matin  en  la  rue  qu'il  nommoit  en  la  lettre,  et  qu'il 
prendroit  le  gentilhomme  de  la  maison  où  la  petite 
croix  se  trouveroit.  Tousjours  il  s'addressoit  de  faire  la 
croix  à  quelque  maison  de  l'ordre  des  noves  et  des 
gentilshommes,  pource  que  les  autres  deux  ordres  les 
tenoient  pour  suspects.  Et  pensoit  le  marquis  que> 
tout  incontinent  que  celuy-là  seroit  prins,cognoissant 
l'humeur  des  Sienois,  et  la  grand  haine  qu'ils  se  por- 
toient  les  uns  aux  autres,  ils  l'amencroient,  sans  autre 
forme  de  justice,  sur  l'eschaffaut 5  et  que,  par  ce 
moyen  là ,  ces  deux  ordres  de  noves  et  gentils- 
hommes entreroient  en  une  grande  contention  et  de- 

sespoir,  et  que,  pour  sauver  leurs  vies,  seroient  con- 
traints de  prendre  les  armes,  et  se  rendre  maistresd'un 
canton  de  la  ville  près  les  murailles ,  pour  tenir  la  main 
aux  ennemis,  afin  qu'ils  peussent  entrer  dans  la  ville. 
Or  commença  ledit  meschant  borgne  à  forger  la 
première  lettre,  et  de  nuit  la  va  mettre  sous  la  porte 
de  la  maison  d'un  des  gentils-hommes  qui  n'estoit  point 
soupçonné,  et  fit  la  croisette  en  une  autre  rue,  à  la 
maison  d'un  des  plus  riches  gentils-hommes  de  l'ordre 
des  noves;  et  le  matin,  le  gentil-homme  à  qui  la  let- 
tre s'addressoit  trouva  icelle  dans  l'entrée  de  sa  mai- 
son, et  soudain  la  leut  et  la  porta  au  magistrat;  et, 
incontinent  qu'ils  l'eurent  veuë,  me  l'envoyèrent  par 
misser  Hieronym  Espano,  et  me  mandèrent  qu'ils 
avoyent  mis  en  délibération  d'aller  prendre  ledit  gen- 
til-homme et  l'amener  tout  droit  à  l'eschalTaut.  J'en- 
voyay  les  sieurs  Cornelio  et  Bartholomé  Cavalcan  (  0  de- 
vers eux,  les  prier  de  ne  mettre  point  la  main  si  lost 
au  sang,  et  que  cecy  pourroit  bien  estre  des  inventions 
du  marquis  pour  nous  mettre  en  division,  et  qu'ils 
le  pouvoient  bien  mettre  en  prison  ;  ce  qu'ils  firent. 
Deux  jours  après,  voicy  une  autre  lettre  trouvée  en 
mesme  sorte  à  la  maison  d'un  gentil-homme  de  l'or- 
dre des  noves,  qui  n'estoit  point  suspect,  et  la  croi- 
sette à  un  de  l'ordre  des  gentils-hommes.  Alors  la  fu- 
rie commença  si  grande,  qu'il  me  fallut  aller  au  palais 
moy-mesme,  et  à  peine  peus-je  obtenir  ceste  grâce, 

(•)  Bartolomeo  Cavalcan li,  dit  Baccio  Cavalcanli,  d'une  ancienne 
maison  de  Florence  :  après  la  mort  d'Alexandre  de  Médicis,  il  vint  à 
Rome ,  où  il  s'acquit  la  bienveillance  du  pape  Paid  III.  Il  alla  à  Sienne 
avec  le  cardinal  de  Ferrare,  qui  le  laissa  près  de  Montluc.  Cayalcauli 
ètoit  liomme  de  IcUresj  il  a  composé  queltjues  ouvrages. 

que  pour  cinq  jours  on  dilayast ,  pour  voir  si  pendant  ce 
temps  Dieu  nous  envoyeroit  la  cognoissance  de  ce  fait. 
Toute  la  ville  estoit  esmeuë,  et  ne  se  parloit  d'autre 
chose  que  de  faire  coupper  testes.  Comme  je  veux  que 
Dieum'ayde,il  m'alloittousjours  au  devant  que  c'estoit 
une  cautelle  du  marquis,  car  je  sçavois  à  qui  j'avois 
aflaire.  Je  priay  misser  Bartholomé  Cavalcan  qu'il  ne 
cessast  jour  et  nuict  d'aller  voir  lesdits  gentils-hommes 
et  bourgeois  de   l'ordre   des  gentils-hommes   et  des 
noves  à  qui  le  mal-heur  touchoit,  les  prier  cju'ils  ne  se 
désespérassent  point,  et  que  je  garderois  bien  qu'on  ne 
mettroit  point  la  main  au  sang,  et  que  je  n'adjousterois 
point  de  foy  à  toutes  ces  lettres  ny  croix.  Le  sieur  Cor- 
nelio  m'y  secouroit  fort  aussi;  car  il  avoit  bien  bonne 
part  en  la  cite',  à  cause  de  monsieur  le  cardinal  de  Fer- 
rare,  près  lequel  il  avoit  tousjours  demeuré  tant  qu'il 
demeura  en  la  cité. 

Or,  à  trois  ou  quatre  jours  de  là,  pensant  que  la  fu- 
rie seroit  passée,  voy-là  une  autre  lettre  et  une  croix 
trouvée  en  mesme  forme  des  autres  ;  et  alors  tout  le 
monde  perdit  patience,  et  les  vouloit-on  mener  tous 
trois  sur  reschalFaut.  Je  courus  au  palais,  menant  le 
sieur  Cornelio  et  le  sieur  Bartholomé  avccmoy.  Allant 
au  palais,  il  me  vint  en  l'esprit  qu'il  falloit  rompre  ce 
coup  par  le  moyen  de  la  dévotion;  et,  comme  je  fus 
au  palais  ,  trouvay  desja  presque  toute  la  grande  salle 
pleine  de  gens  de  l'ordre  du  peuple  et  des  reformateurs. 
Et  dés  que  j'entray  en  la  salle  du  magistrat,  tous  com- 
mencèrent à  me  crier  qu'il  n'estoit  plus  temps  de  dis- 
simuler, et  qu'il  falloit  faire  justice.  Et  alors,  ayant  pris 
place,  je  parlay  à  eux  en  telle  manière,  en  langage 
italien,  comme  les  autres  fois. 

tt  Seigneurs,  depuis  le  temps  que  j'ay  eu  cet  hon- 
«  neur  de  commander  en  vostre  cite  par  le  comman- 
«.  dément  du  Roy  mon  maistre,  vous  n'avez  rien  en- 
«  trepris,  soit  pour  le  fait  de  la  guerre,  soit  pour  la 
«  conduitte  de  vostre  ville,  sans  me  le  communiquer 
«  et  prendre  advis  et  conseil  de  moy  ;  en  quoy  j'ay 
«  esté  si  heureux,  par  la  volonté  de  Dieu,  c[ue  je  ne 
«  vous  ay  conseille'  chose   aucune  qu'elle  n'ait  reiissi 
«  à  vostre  bien,  honneur  et  profit,  comme  je  ne  vou- 
«  drois  faire ,  n'ayant  pas  plus  à  cœur  mon  salut  et  ma 
■*i  vie  que  la  vostre  propre.  Or,  messieurs,  puis  que 
«  j'ay  esté  si  heureux  et  si  fortuné  que  de  vous  avoir 
<c  tousjours  donné  des  conseils  salutaires  et  profitables, 
<c  je  vous  supplie  en  avoir  la  mesme  opinion,  et  me 
«  croire  en  un  afiaire  si  important  qui  se  présente, 
«  lequel  a  mon  advis  trouble  grandement  vos  enten- 
te démens.  Je  vous  demande  un  don,  les  mains  jointes 
«  et  au  nom  de  Dieu,  que  vous  vous  gardiez  sur  tou- 
<c  tes  choses  de  mettre  la  main  au  sang  de  vos  citoyens, 
«  jusques  à  ce  que  la  vérité  soit  du  tout  descouverte, 
«  laquelle  ne  peut  estre  longuement  cachée.  On  a  beau 
«  couvrir  le  feu,  la  fumée  en  sortira;  aussi  on  a  beau 
«  masquer  et  desguiser  ce  fait, la  vérité  paroistra.  Tout 
<(  le  monde  (et  croyez -moy)   ne  me  sçauroit  faire 
«  croire  que  cecy  soit  autre  chose  qu'une  ruse  et  cau- 
«  telle  du  marquis.  Il  considère  que  la  peau  du  lyon 
((  ne  luy  sert  de  rien  ;  il  a  vestu  celle  du  renard  afin 
K  de  pouvoir  venir  à  bout  de  son  dessein  :  or  il  ne  sçau- 
«  roit  mieux  faire  ne  plus  finement  en  user,  qu'en  jet- 
te tant  la  division  parmy  vostre  cité;  et  comment  la 
«  peut-il  mieux  semer,  si  ce  n'est  en  vous  persuadant 
«  qu'il  y  a  des  traistres  parmy  vous  et  dans  vos  mu- 
21.  i8 

«  railles,  sçachant  bien  que  cela  vous  occasionnera^ 
«  non  seulement  de  les  emprisonner,  mais  encore  de 
<c  les  faire  mourir  ,  et  par  leur  mort  mettre  la  cité  ea 
«  trouble,  car  le  sang  ne  peut  mentir?  Les  parens  por- 
te teront  la  mort  de  leur  parent,  quand  bien  elle  se- 
«  roit  juste,  avec  douleur  et  desplaisir,  et  tasclieront 
«  à  se  venger  :  bref,  vous  voy-là  des  ennemis  domes- 
«  tiques  plus  dommageables  que  ceux  de  dehors;  vous 
«  voy-là  en  peine  de  songer  à  la  mort  des  vostres,  au 
«  lieu  de  penser  à  celle  de  vos  ennemis.  Voyez  donc, 
«  messieurs,  quel  ayse,  quel  plaisir  et  quel  contente- 
«  ment  vous  donnerez  à  vos  ennemis,  quand  ils  sçau- 
«  ront  que  vous  songez  à  faire  cou  pper  testes,  et  encore 
«  de  ceux  que  j'oserois  dire  et  jurer  sur  mon  ame  estre 
«  innocens.  Quoy  qu'il  en  soit ,  l'attente  ne  vous  peut 
«  estre  dommageable  ,  car  ils  sont  en  vos  prisons. 
<f  Vous  estes  asseurez  d'eux,  vous  faites  bonne  garde, 
«  je  veilleray  de  mon  costë;  pourquoy  vous  liasterez 
«  vous  de  les  faire  mourir?  A  l'honneur  de  Dieu ,  croy  ez- 
«  moy,  vous  ne  vous  en  repentirez  pas;  je  n'y  ay  point 
«  d'inteiest  que  le  vostre.  Ayons  recours  à  Dieu  en 
«  une  telle  nécessité.  Commandez  que  tout  le  clergé 
«  de  vostre  ville  dés  demain  ordonne  une  procession 
V  generalle  par  toute  la  ville,  et  qu'il  soit  enjoint  à 
«  tout  le  monde  de  s'y  trouver,  et  qu'on  se  mette  en 
(.(  prières,  afin  qu'il  plaise  à  Dieu  nous  foire  tant  de 
«  grâce  de  descouvrir  la  vérité  de  ce  fait,  et  la  trahi- 
«  son  s'il  y  en  a,  ou  l'innocence  de  ces  prisonniers. 
«  Je  m'asseure  que  Dieu  nous  exaucera,  et  que  bien 
«  tost  vous  en  serez  esclaircis  :  lors  vous  pourrez  faire 
«  justice,  si  la  cause  y  escheoit,  et  procéder  contre  les 
«  coulpables.  Mais  avant  cela,  sur  la  colère  mettre  la 

(r  main  au  sang  de  vos  citoyens  sans  avoir  Ijien  pesé 
«  toutes  choses,  il  nie  semble  que  vous  ferez  tres-mal, 
<f  et  serez  cause  d'un  grand  mal- heur  en  vostre  cité. 
«  Messieurs ,  la  seule  atiection  que  j'ay  au  bien  de 
«  vostre  service,  et  à  voslre  salut  et  conservation,  me 
«  fait  tenir  ce  langage  ;  et  vous  supplie  me  faire  ce 
«  plaisir  de  superceder  pour  quelques  jours,  les- 
«  quels  cependant  nous  employerons  en  prières  et 
«  oraisons.  » 

Un  murmur  courut  lors  par  la  salle,  les  uns  disans 
ouy,  les  autres  non ,  car  tousjours  y  a-il  des  conlredi- 
sans;  mais  en  fm  mon  advis  fut  suivy,  et  soudain  les 
églises  adverties ,  et  tout  le  peuple,  afin  de  s'appres- 
ter  pour  aller  le  lendemain  en  procession  generalle 
faire  prières  à  Dieu  ;  car  de  jeusnes  nous  en  faisions 
assez.  Je  me  trouvay  à  la  procession  et  tous  les  capi- 
taines, ensemble  tous  les  seigneurs  et  dames  de  la 
ville;  les  parens  des  prisonniers,  suyvans,  ploroient: 
bref,  toute  la  ville,  ce  jour  là  et  le  lendemain,  fut  en 
dévotion  et  oraisons,  faisant  chacun  prières  à  Dieu  qu'il 
nous  (ist  la  îjrace  de  descouvrir  la  vérité  de  ceste  tralii- 
son.  Cependant  je  ne  dormois  pas,  caria  nuict  le  sieur 
Cornelio  et  moy  discourusmes  comment  ceste  pra- 
tique du  marquis  se  pouvoit  faire.  J'arraisonnois  à  part 
moy,  puis  qu'il  en  estoit  venu  si  avant ,  que  celuy  qui 
menoit  la  marchandise  ne  s'arresteroit  pas  là,  et  que 
le  conseil  de  la  ville  ne  seroit  pas  si  secret  qu'il  n'eust 
advis  de  ce  qui  avoit  esté  conclu  ;  car  à  ces  grandes  as- 
semblées il  y  a  tousjours  quelque  parleur  :  et  cogneus 
bien  que  j'avois  fait  un  erreur  d'avoir  tout  haut  dit 
que  j'estois  asseuré  que  c'estoit  une  ruse  du  marquis; 
car  il  estoit  à  craindre  que  cela  ne  fist  tenir  en  cervelle 

i8. 

son  conducteur.  Or,  puis  qu'il  y  avoit  apparence  qu'il 
nous  donneroit  avec  ses  lettres  et  bulletins  quelque 
nouvelle  alarme,  je  m'advisay  de  faire  aller  de  nuict 
par  la  ville  quelques  hommes,  le  plus  coyement  (0 
qu'on  pouvoit ,  pour  voir  si  rien  se  descouvroit  :  et 
ainsi  fismes  faire  la  sentinelle  deux  nuicts.  Le  jour  je 
faisois  amuser  le  peuple  aux  processions  par  les  pa- 
roisses; et,  lors  que  quelqu'un  de  la  seigneurie  me 
venoit  dire  que  c'estoit  perdre  temps,  qu'il  falloit 
faire  justice,  je  le  priois  d'avoir  patience,  l'asseurant 
que  je  commençois  à  descouvrir  quelque  chose  :  car  il 
en  falloit  ainsi  user  pour  retenir  la  fureur  du  peuple. 
Or  la  troisiesme  nuict  après,  environ  une  heure 
avant  minuict,  voicy  passer  ce  messerPiedro,  qui  s'ar- 
resta  devant  une  maison,  et  mit  la  main  à  la  fenestre, 
laquelle  estoit  basse  ,  et  la  trouva  ferme'e.  Or  l'une  des 
tiois  lettres  se  trouva  avoir  este'  mise  par  une  fenestre 
basse ,  comme  estoit  celle-là.  Lors  il  meit  le  genou  à 
terre,  et,  par  dessous  la  porte,  meit  la  lettre  tant 
avant  qu'il  peut  allonger  le  bras,  puis  s'en  va  au  long 
de  la  rue.  Un  gentil-homme  qui  estoit  au  guet,  incon- 
tinent va  après  luy,  et,  le  prenant  par  le  bras,  luy 
dit  :  Che  sete  voi  C"^)?  l'autre  luy  respondit  :  lo  son 
niesser  Piedroi^).  Il  ne  me  souvient  du  surnom  de  ce 
meschant.  Il  le  recognut,  et  luy  dit  :  Dove  andaie  (4)  ? 
lequel  luy  respondit  :  Me  ne  vo  a  la  guardia  (5)  ;  le 
gentil-homme  luy  respondit:  Adio,  adio  (6);  puis,  ayant 
heurté ,  fit  ouvrir  la  porte ,  et  trouva  la  lettre,  qui  par- 
loit  comme  les  autres.  Incontinent  il  la  porta  au  ma- 

(')Le  plus  secrètement.  —  (')  Qui  êtes-vous?  —  (3)  Je  suis  messer 
Pietro.  —  C4>  Où  allez-vous  ?  —  C^)  Je  m'en  vais  au  corps-dc-garde.  •— 
^^î)  Adieu,  adieu. 

gîstrat ,  lequel  m'envoya  deux  de  leur  conseil  me  faire 
entendre  le  tout.  Ils  allèrent  faire  lever  le  sieur  Corne- 
lio,  qui  vint  avec  eux,  et  fut  arreste'  que  les  portes  ne 
s'ouvriroient  point  le  matin ,  ny  les  gardes  et  senti- 
nelles ne  bougeroyent  qu'il  ne  fust  prins,  et  sur  le  ma- 
tin le  sieur  Cornelio  s'en  iroit  environner  la  maison 
avec  cent  hommes,  par  devant  et  par  derrière.  Le 
sieur  Cornelio  le  cognoissoit;  et,  comme  il  eut  departy 
ses  gens,  il  heurta  à  la  porte,  et  le  trouva  encores  au 
lit  ;  et  tout  incontinent  ils  m'advertirent  de  la  prise. 
Et  pource  que  le  terme  de  ma  dictature  estoit  passé, 
j'usois  de  prières  comme  auparavant,  et  leur  requis 
que  tout  incontinent  il  fust  mis  sur  la  géhenne,  car  il 
nioyt  la  lettre,  et  n'avoir  veu  aussi  le  gentil-homme  de 
toute  ceste  nuict.  Et  comme  il  fust  sur  la  géhenne,  il 
pria  de  ne  le  tourmenter  plus,  car  il  vouloit  confesser' 
la  vérité'  ;  ce  qu'il  fit  tout  au  long,  et  les  pralicques 
du  marquis  pour  mettre  la  division  dans  la  ville.  Sur 
la  chaude  (0  l'on  le  vouloit  faire  pendre  aux  fenestres 
du  palais,  mais  je  les  priay  de  ne  le  faire  encores;  et 
fut  mis  en  une  basse  fosse.  Et  priay  le  capitaine  du 
peuple  de  ine  vouloir  bailler  les  trois  gentils-hommes 
prisonniers,  car  je  voulois  parler  à  eux  à  mon  logis  ;  ce 
qu'il  fit. 

Le  sieur  Cornelio  et  Bartholomé  Cavalcan  les  ame- 
nèrent ;  et  comme  ils  furent  au  logis ,  je  leur  remons- 
tray  qu'ils  ne  devoyent  aucunement  sentir  mauvais  gré 
au  sénat  de  ce  qu'ils  les  avoient  fait  prendre ,  estans 
les  affaires  réduits  à  tels  ternies,  que  le  père  ne  se 
devoit  fier  du  fils,  ny  le  fils  du  père,  puis  qu'il  y  alloit 

(i)  Dans  le  premier  moment. 

de  leurs  vies  et  de  leurs  biens,  (ju'ils  allassent  au  ma- 
gistrat le  remercier  alFectueusement  de  ce  qu'ils  n'a- 
voyent  pas  fait  justice  d'eux,  ains  qu'ils  avoyent  eu  la 
patience  jusques  à  ce  que  Dieu  auroit  fait  cognoistre 
la  vérité'.  Ils  me  respondirent  qu'ils  ne  feroyent  pas 
cela ,  car  ce  n'estoyent  pas  eux  qui  leur  avoyent  sauvé 
la  vie,  mais  que  c'estoit  moy,  et  qu'ils  vouloyent  re- 
mercier Dieu  et  moy,  et  non  eux.  Il  nous  cousta  à 
tous  trois  plus  d'une  heure  à  les  convertir.  Je  leur  re- 
monstray  que,  s'ils  ne  le  faisoient,  ce  seroit  accomplir 
ce  que  le  marquis  desiroit,  qu'ils  demeurassent  en 
hayne  mortelle  et  en  division  ;  et  tout  ce  que  je  pou- 
vois  imaginer  qui  pouvoit  servir  à  les  y  faire  aller,  je 
leur  dis  pour  les  humilier.  A  la  fin ,  se  recognoissans 
grandement  obligez  à  moy  de  ce  que  je  leur  avois 
sauvé  les  vies,  ils  me  promirent  de  le  faire  :  et  les  y 
accompagnèrent  le  sieur  Cornelio  et  messer  Bartho- 
lomé ,  à  ma  requeste  ;  car  je  craignois  qu'ils  s'en  dé- 
dissent par  les  chemins.  Et ,  comme  ils  furent  devant 
le  magistrat,  un  d'eux  parla  pour  tous  trois,  remons- 
trant  leur  innocence  et  le  tort  qu'on  leur  avoit  fait , 
duquel  ils  ne  se  vouloient  ressouvenir,  veu  la  nécessité 
du  temps  et  Testât  de  la  cité,  les  suppliant  aflTectueu- 
sement  les  vouloir  tenir  pour  leurs  bons  citadins  et 
amis,  et  pour  loyaux  à  leur  republique  ;  et  afin  qu'à 
l'advenir  eux  et  leur  postérité  n'en  fussent  remarquez, 
qu'il  leur  pleust  leur  en  bailler  patentes  seellées  de 
leur  grand  seel.  Et  alors  le  capitaine  du  peuple  leur 
fit  une  grande  remonstrance  par  laquelle  il  les  prioit 
les  excuser  ;  qu'estant  question  du  salut  public,  ils 
avoient  esté  contraincts  fermer  les  yeux  à  l'interest 
particulier,  et,  veu  l'importance  de  l'affaire,  en  faire  la 

recerclie,  mais  qu'on  les  tenoit  pour  gens  de  Lien  et 
bons  citoyens;  surquoy  ils  descendirent  tous  de  leur 
siège  et  les  embrassèrent.  MesserBartholome'Gavalcan 
me  dit  que  la  plus-part  s'cstoient  mis  à  pleurer.  Ainsi 
se  retirèrent  en  leurs  maisons. 

Et ,  pource  que  ce  meschant  borgne  estoit  de  l'or- 
dre du  peuple,  qu' estoit  la  plus  grande  part,  et  là  où 
il  y  avoit  plus  de  gens  de  guerre,  j'eus  craincte  que,  si 
l'on  le  faisoit  mourir,  que  ceux  de  son  ordre  nous 
levassent  quelque  bruit  par  la  ville,  disant  qu'on  cog- 
noissoit  bien  à  ceste  heure  de  quel  ordre  estoient  les 
traistres,  et  que  cela  pourroit  estre  cause  de  leur  faire 
mettre  la  main  aux  armes  :  qui  fut  cause  que  je  fis 
requeste  à  tout  le  sénat  me  donner  sa  vie  et  le  ])annir 
à  perpétuité',  afin  d'assoupir  toutes  choses,  et  que  le 
marquis  ne  peustdire  que  rien  de  son  dessein  eust  suc- 
cédé, non  plus  que  ses  entreprinses  par  les  armes.  Et 
voy-là  comme  le  tout  fut  descouvert  et  assoupy;  car 
le  sénat  m'accorda  ma  prière.  Je  me  suis  souvent  es- 
tonné  comment  je  fus  si  sage  et  si  modère  en  un  af- 
faire si  important,  veu  qu'il  estoit  raisonnable  d'en 
faire  un  exemple  ;  mais  cela  eust  apporté  peut  estre 
plus  de  mal  que  de  bien.  Il  ne  faut  pas  tousjours  estre 
si  aspre  :  voyant  les  autres  si  eschaulTez  après  le  sang  de 
ces  prisonniers,  cela  me  refroidissoit.  Ne  vous  laissez 
pas,  mes  gentils-hommes  qui  aurez  charge  des  places, 
emporter  àla  première  apparence  des  choses  qu'on  vous 
dira:  songez  et  pesez  les  circonstances;  rompez  les  des- 
seins du  peuple  que  vous  commanderez,  sous  quelque 
prétexte,  comme  je  fis  l'amusant  à  nos  processions,  non 
que  cela  fust  mal  fait,  mais  je  voulois  voir  si  le  temps 
descouvriroit  quelque  chose.  Si  j'eusse  permis  la  mort 

de  ceiix-cy,  leurs  parens  eussent  peut  estre  esté  pous- 
sez de  quelque  esprit  de  vengeance.  Taschez  par  tout 
à  entretenir  l'union  de  ceux  que  vous  commandez, 
comme  je  fis  en  ceste  ville,  là  où  tout  fut  rapaisé  et 
accommodé:  et  aussi  songez  à  quel  ennemy  vous  avez 
aflaire;  car  vous  pouvez  penser  qu'il  ne  laisse  pierre 
à  remuer,  ny  artifice,  pour  mettre  la  division  dans  la 
ville.  Ainsi  ay-je  ouy  lire  autrefois  dans  Tile  Live, 
qvi'Annibal,  ce  grand  capitaine,  faisoit  pour  mettre 
de  la  division  parmy  les  Romains.  Il  faut  que  vostre 
prudence  et  sagesse,  gouverneurs  des  places,  sçache 
discerner  si  cela  a  de  l'apparence,  si  celuy  qui  est  ac- 
cusé est  homme  de  praticque  ,  de  moyen,  et  s'il  a  rien 
fait  qui  puisse  approcher  de  cela  ;  si  en  le  prenant  on 
pourra  cognoislre  à  sa  contenance  quelque  peur,  ou 
en  ses  responces  cpielque  variation.  Vous  devez  en  cela 
estre  sages  et  discrets,  et  penser  qu'il  n'y  a  rien  plus 
aisé  que  de  calomnier  un  homme.  Dieu  mercy,  tout  se 
passa  avec  douceur,  et  les  prisonniers  et  leurs  parens 
me  vindrent  remercier- 
Or,  après  que  le  marquis  eust  perdu  toute  son  escrime 
et  toutes  ses  ruses ,  il  nous  laissa  en  paix ,  ne  s'atten- 
dant  nous  avoir  cpi'au  dernier  morceau  de  pain.  Et 
commençâmes  h  entrer  au  mois  de  mars  nous  ayant 
tout  failîy,  cai  de  vin  il  n'y  en  avoit  une  seulle  goutte 
en  toute  la  ville  dés  la  demy -février.  Nous  avions 
mangé  tous  les  chevaux,  asnes,  mulets ,  chats  et  rats 
f]ui  estoient  dans  la  ville.  Les  chats  se  vendoient  trois 
et  quatre  escus,  et  le  rat  un  escu,  et  en  toute  la  cité 
n  estoit  demeuré  que  quatre  vieilles  jumens,  si  maigres 
que  rien  plus,  qui  faisoient  tourner  les  moulins:  deux 
que  j'en  avois  ,  le  contreroolleur  La  Molière  le  sien. 

et  l'Espine,  thresorier,  le  sien  ;  le  sieur  Cornelio  une 
petite  haquene'e  baye  qui  avoit  perdu  la  veuë  de 
vieillesse;  messer  Hieronym  Espano  un  cheval  turc 
qui  avoit  plus  de  vingt  ans  :  voy-là  tous  les  chevaux 
et  juraens  qui  estoient  demeurez  dans  la  ville  en  ces 
extremitez  plus  grandes  que  je  ne  vous  sçaurois  repré- 
senter (0,  car  je  croy  qu'il  n'y  a  rien  si  horrible  que 
la  famine.  De  Rome  en  hors  l'on  nous  donna  quelque 
espérance  de  secours,  et  que  le  Roy  envoyoit  mon- 
sieur le  mareschal  de  Brissac  nous  secourir  :  qui  fut 
cause  que  nous  accourcismes  nostre  pain  à  douze  on- 
ces, les  soldats  et  les  gens  de  la  ville  à  neuf.  Cepen- 
dant peu  à  peu  nous  perdions  plusieurs  habitans  et 
soldats,  qui  tomboient  morts  sur  la  place  en  chemi- 
nant, de  sorte  qu'on  mouroit  sans  maladie.  A  la  fin  les 
médecins  cogneurent  que  c'estoit  les  mauves  qu'on 
mangeoit,  pource  que  c'est  une  herbe  qui  lasche  l'es- 
tomac et  garde  de  faire  digestion.  Or  n'avions  nous 
autres  herbes  au  long  des  murailles  de  la  ville,  car 
tout  estoit  mange,  et  encores  n'en  pouvoit-on  avoir  sans 
sortir  à  l'escarmouche  ;  et  alors  tous  les  enfans  et 
femmes  de  la  ville  sortoient  au  long  des  murailles; 
mais  je  vis  que  j'y  perdois  force  gens,  et  ne  voulus  plus 
laisser  sortir  personne.  Or  d'ouïr  pins  nouvelles  de 
monsieur  le  mai^eschal  n'y  avoit  plus  remède,  car  les 
tranche'es  venoyent  jusques  auprès  des  portes;  les- 
quelles tranchées  le  marquis  avoit  fait  redoubler,  pour 
crainte  que  nous  sortissions  à  la  desesperade  sur  luy, 
et  luy  donnissions  la  bataille,  comme  autre  fois  av oient 

(»"'  Les  détails  que  donne  Monlluc  sur  l'extrémité  à  laquelle  la  ville 
étoit  réduite,  sont  confirmés  par  Pecci  et  par  tous  les  auteurs  italiens 
contemporains. 

fait  les  Sienois  es   guerres  qu  ils  avoient  eu,  comme 
eux-mesmes  racouLoieiit. 

En  cest  estât  nous  trainasmes  jusques  au  huitiesme 
d'avril,  que  nous  eusmes  perdu  toute  espérance.  Alors 
la  seigneurie  me  pria  ne  trouver  mauvais  s'ils  com- 
mençoient  à  penser  à  leur  salut;  et,  voyant  quil  n'y 
avoit  plus  remède ,  si  ce  n'est  de  nous  manger  nous- 
mesmes,  je  ne  leur  peus  denier,  chargeant  de  malé- 
dictions ceux  qui  engagent  les  gens  de  bien ,  et  puis 
les  laissent  là.   Je  n'entendois  pas  parler  du  Roy  mon 
bon  maistre,  il  m'aimoit  trop,  mais  bien  de  ceux  qui 
le  conseillent  mal  à  son  desadvantage.  J'ay  tousjours 
veu  plus  de  mauvais  conseils   que  de  bons  près  les 
rois.  Ils  envoyèrent  un  dés  leurs  devers  le  marquis, 
pour  le  prier   de  leur  donner  un  sauf-conduit  pour 
deux  de  leurs  gens  qu'ils  luy  vouloient  envoyer;  ce 
qu'il  fit,  et  commencèrent  à  capituler.  Le  marquis  leur 
y  ayda  fort,  et  commencèrent  entrer  en  grande  fiance 
de  luy;  car  il  voyoit  que  de  faire  saccager  ceste  ville 
et  la   faire  ruyner,  cela  n'apportoit  aucun  profit  à 
l'Empereur  ny  au  duc  de  Florence ,  et  que  cela  ne 
seroit  que  le  gain  des  soldats.  D'autre  part  il  craignoit 
que ,  si  les  Sienois  ne  pouvoient  avoir  aucune  compo- 
sition, que  nous  sortissions  sur  luy  à  la  desesperade, 
ayant  desja  perdu  plus  de  la  tierce  partie  de  ses  gens, 
lesquels  estoient  morts  pour  le  long  siège ,  et  autres 
qui  s'estoyent  desrobez ,  de  sorte  qu'il  n'avoit  presque 
point   dltaliens ,  lesquels  logeoient   dans  le  fort  de 
Sainct  Marc.  Et  demeura  le  marquis  un  moys  durant 
n'ayant  auprès  de  luy  que  six  enseignes ,  et  tout  le 
reste  estoit  aux  tranche'es;  et  ne  pouvoit  jamais  rafrais- 
chir  ses  gens  que   de  dix   enseignes,  lesquelles  n'a- 

voyent  plus  d'une  nuict  franche  ;  et  telle  garde  y  avoit, 
qu'elle  ne  se  remuoit  de  six  jours.  Voy-là  où  il  fut  aussi 
bien  leduict  dehors  que  nous  dedans:  Et  ne  se  pouvoit 
aider  de  sa  cavallerie,  ny  monsieur  de  Strossi  non  plus 
de  celle  qu'il  avoit,  à  cause  qu'il  n'y  avoit  chose  du 
monde  sur  la  terre  pour  donner  à  manger  aux  che- 
vaux, depuis  Montalsin  jusques  à  Siene,  et  de  Siene 
jusques  à  Florence. 

Or  parleray-je  à  présent  de  moy  comme  je  vivois. 
Je  n'avois  non  plus  d'avantage  que  le  moindie  soldat, 
et  mon  pain  ne  pesoit  que  douze  onces;  et  ne  s'en  fai- 
soit  de  blanc  que  sept  ou  huict,  dequoy  les  trois  ve- 
noient  à  mon  logis,  et  le  reste  se  gardoit  pour  quel- 
que capitaine  qui  esloit  malade.  Ny  la  ville  ny  nous 
ne  mangeasmes  jamais,  depuis  la  fin  de  février  jusques 
au  vingt-deuxiesme  d'avril,  qu'une  fois  le  jour:  je  ne 
trouvay  jamais  soldat  qui  en  fit  plainte.  Et  asseurez- 
vous  que  les  remonstrances  que  je  leur  faisois  souvent 
nous  servoient   de  beaucoup  ;   car,  s'ils  s'en  fussent 
voulu  aller  au  camp  de  l'ennemy,  le  marquis  les  eust 
fort  bien  traictez ,  car  les  ennemis  estimoient  fort  nos 
soldats  italiens  et  françois,  et  aux  escarmouches  ils 
cognoissoient  leur  valeur.  J'avois  acliepte  trente  poulies 
et  un  coq,  pour  me  faire  des  œufs;  et  en  mangions  le 
sieur  Cornelio,  le  comte  de  Gayas  et  moy,  parce  que 
tous  trois  mangions  tous  jours  ensemble,  en  un  quartier 
le  matin,  et  en  un  autre  le  soir;  mais  à  la  fin  du  mois 
de  mars  cela  fut  tout  mangé,  et  le  coq  et  tout.  C'est 
dommage  qu'il  n'en  y  eust  davantage.  Ainsi  je  demeu- 
ray  sans  cliair  et  sans  œufs  ,  et  ne  mangions  plus  que 
nostre  petit  pain  et  un  peu  de  pois  avec  du  lard,  et  des 
mauves  bouillies,  une  fois  le  jour  seulement.  Le  désir 


284  [l^5^]    COMMENTAIRES 

que  j'avois  d'acquérir  de  l'honneur,  et  de  faire  souffrir 
ceste  honte  à  l'Empereur  d'avoir  arreste' si  longuement 
son  armée ,  me  faisoit  trouver  cela  si  doux ,  qu'il  ne 
m'estoit  nulle  peine  de  jeusner.  Ce  chetif  soupper  avec 
un  morceau  de  pain  m'estoit  un  banquet,  lors  qu'au 
retour  de  quelque  escarmouche  je  sçavois  les  ennemis 
estre  frottez,  ou  que  je  sçavois  qu'ils  estoient  en  mesme 
peine  que  nous. 

Mais  pour  retourner  à  la  capitulation,  le  marquis 
envoya  devers  le  duc  de  Florence  et  dora  Johan  Man- 
ricou  (0,  qui  estoit  ambassadeur  pour  l'Empereur 
vers  le  Pape ,  lequel  se  tenoit  à  Florence  à  cause  du 
siège.  Ledit  duc  envoya  un  sauf-conduit.  Les  Sienois 
aussi  envoyèrent  devers  le  Pape  (2),  qui  estoit  pape 
Julie,  qui  mourut  deux  ou  trois  jours  après  ,  duquel 
ils  eurent  mauvaise  response,  leur  reprochant  leur 
obstination,  et  qu'ils  se  retirassent  au  duc  de  Florence, 
et  luy  baillassent  la  carte  blanche  :  c'estoit  un  terrible 
pape.  Le  duc  usa  de  plus  grande  honnesteté,  et  se 
monstra  plus  courtois,  comme  doit  faire  un  prince 
qui  désire  attirer  et  gaigner  le  cœur  d'un  peuple; 
c'estoit  aussi  un  des  plus  sages  mondains  qui  ayt  esté 
de  nostre  temps.  Il  luy  a  bien  servy,  ayant  à  establir 
sa  principauté  au  temps  des  deux  plus  grands  et  am- 
bitieux princes  qui  furent  jamais,  lesquels  avoient 
grand'envye  mettre  le  pied  en  Italie;  mais  l'Espagnol 

(i)  Manriqucz. 

(*^  Pecci  rapporte  que  Amhroise  Nuli,  envoyé  des  Siennois  ,  eut,  en 
revenant  de  Rome,  une  conférence  avec  Strozzi,  qui,  pour  rendre 
toute  capitulation  impossible ,  lit  proposer  à  Montluc  d'exciter  une 
émeute  à  Sienne  ,  et  de  faire  massacrer  ou  chasser  de  la  ville  tous  les 
partisans  de  la  paix.  Pecci  ajoute  que  MquiIuc  refusa  en  homme  dlion- 
ueur  de  se  prêter  à  un  pareil  complot. 

a  esté  plus  lin  que  le  nostre,  et  ce  duc  s'est  tresbien 
gouverné.  Il  s'appelloit  Cosme ,  et  croy  qu'encores  il 
est  en  vie.  Pendant  tous  ces  pour-pailers  ('),  allèrent 
etrevindrent  liuict  jours  durant  de  Florence  au  camp. 
Or  le  lundy  sur  le  soir  la  capitulation  fut  apportée  (*^) , 
et  le  matin  le  marquis  m'avoit  envoyé  un  trompette , 

(')  Pecci  donne  sur  les  négociations  des  détails  plus  étendus  qui  ne 
sont  pas  d'une  grande  importance,  mais  qui  font  ressortir  davantage 
la  fermeté  et  la  noblesse  du  caractère  de  Montluc. 

(»)  Cette  capitulation  avoit  été  dressée  à  Florence  le  2  avril ,  et  remise 
aux  envoyés  de  la  république  pour  la  porter  à  Sienne ,  en  déclarant 
que  si ,  dans  le  délai  de  huit  jours  ,  elle  n'étoit  pas  acceptée,  elle  seroit 
regardée  comme  nulle  et  non  avenue. 

Nous  croyons  devoir  en  donner  ici  la  traduction. 

«  I.  Sa  Majesté  Impériale  consent  à  prendre  sous  sa  protection  et  celle 
du  Saint-Empire  romain,  la  ville  et  république  de  Sienne,  lui  laissant 
et,  si  besoin  est,  lui  accordant  de  nouveau  la  liberté. 

«  II.  Sa  Majesté  Impériale  veut  bien  pardonner  aux  citoyens  et  habi- 
tans  de  la  ville  de  Sienne  et  à  tous  autres  qui  s'y  trouveront,  de  quel- 
que état,  grade  ou  dignité  qu'ils  soient,  et  leur  remettre  la  peine  de 
rébellion  encourue  par  eux ,  jusqu'au  jour  que  la  présente  capitulation 
sera  signée  et  arrêtée  ,  excepté  néanmoins  aux  rebelles  des  états  et 
royaumes  de  Sa  Majesté  Impériale,  de  Sa  Majesté  le  sérénissime  roi 
d'Angleterre ,  et  de  Son  Excellence  le  duc  de  Florence  j  rétablissant  au 
surplus  un  chacun  des  susdits  habitaus  de  Sienne  dans  son  premier  état, 
avec  une  amnistie  générale  pour  tout  le  passé,  et  la  restitution  entière 
de  tous  leurs  biens  ,  raeidjlcs  et  immeubles ,  droits  et  actions  ,  excepté 
néanmoins  les  meubles  et  effets  qui  peuvent  avoir  été  pillés  jusqu'à  ce 
jour. 

«  III.  Les  citoyens  et  habitans  de  ladite  ville  pourront  à  leur  gré  en 
sortir  et  y  retourner  avec  leur  famiUe  et  leurs  meubles  et  bagages.  On 
ne  leur  demandera  aucun  dédommagement  pour  les  frais  de  la  pré- 
sente guerre;  et  à  l'égard  de  ceux  qui  ont  été  faits  prisonniers,  on  les 
favorisera  autant  qu'il  se  pourra  pour  leur  rançon ,  ainsi  que  les  autres 
prisonniers  faits  dans  l'état  de  Sienne. 

«  IV.  Ladite  ville  et  république  sera  obligée  de  recevoir  telle  garni- 
."^on  qn'il  sera  jugé  à  propos  par  Sa  Majesté  Impériale  pour  sa  conser- 

me  priant  que  je  luy  envoyasse  deux  gentils-hommes 
en  qui  j'eusse  fiance,  pour  leur  dire  quelque  chose 
qu'il  vouloit  que  j'entendisse;  et  estoit  venu  à  Sainct 
Lazare  pour  cest  efiect.  Je  luy  envoyay  le  sieur  Gor- 
nelio  et  le  capitaine  Charry,  ausquels  il  dit  ce  que 
portoit  la  capitulation,  laquelle  devoit  arriver  ce  soir 
mesmes  à  la  cité ,  et  qu'entre  autres  choses  il  y  avoit 
un  article  qui  disoit  que  le  sieur  de  Montluc  avec  les 
compagnies  italiennes  et  françoises  et  tous  officiers 
du  l\oy ,  sortiroient ,  bagues  sauves  ,  enseignes  des- 

Tation ,  selon  les  différentes  occurrences  ;  laquelle  garnison  sera  à  la  solde 
de  Sa  Majesté  Impériale,  ladite  république  n'étant  pas  en  état  de  sub- 
venir à  ces  frais. 

«  V.  Sa  Majesté  Impériale  veut  bien  encore  consentir  à  ne  point 
relever,  ni  refaire  de  nouveau  aucun  fort  ni  citadelle  dans  ladite  ville, 
sans  le  consentement  de  la  république  et  de  son  conseil;  et  ces  forts 
seront  rasés  cbaque  fois  que  la  guerre  sera  finie,  ou  avant,  s'il  est  jugé 
à'  propos. 

.  «  VI.  Sa  Majesté  Impériale,  pour  la  tranquillité,  sûreté  et  avantage 
de  ladite  viUe  et  république  (sans  nuire  en  rien  à  sa  liberté  )  ,  aura 
pleine  et  entière  autorité  et  puissance  de  réformer  le  gouvernement  ac- 
tuel, et  d'y  en  établir  un  de  telle  forme  et  manière  qu'il  lui  paroîtra 
convenir,  sans  rien  changer  dans  lès  différens  ordres  des  citoyens  qui 
doivent  avoir  part  aux  charges  et  offices  dudit  gouvernement,  et  lais- 
sant subsister  l'autorité  et  les  fonctions  des  magnifiques  seigneurs  et 
capitaines  du  peuple. 

«  YII.  On  laissera  sortir  de  la  ville  tous  les  agens  ,  capitaines  et  offi- 
ciers et  soldats,  et  généralement  tous  ceux  qui  sont  au  service  du  roi 
Très-Chrétien  (  excepté  les  rebelles  des  royaumes  et  états  de  Sa  Ma- 
jesté Impériale,  du  sérénissime  roi  d'Angleterre,  et  de  Son  Excellence 
le  duc  de  Florence),  librement  et  sans  empêchement ,  avec  armes  et  en- 
seignes déployées ,  meubles ,  bardes  et  argent  5  et  ils  passeront  libre- 
ment et  en  sûreté  par  l'état  de  Sienne  ,  et  ceux  de  Son  Excellence  le  duc 
de  Florence ,  par  le  chemin  qu'ils  voudront  prendre. 

«  YIII.  La  capitulation  finie  et  arrêtée,  on  renouvellera  les  conven- 
tions et  articles  de  la  confédération ,  entre  Sou  Excellence  et  ladite 
république,  de  la  manière  et  pour  le  temps  dont  on  conviendra.  « 

ployées,  les  armes  sur  le  col  et  tabourin  sonnant,  et 
que  cest  article  là  ne  me  servoit  de  rien  ,  car  nous 
n'estions  pas  aux  Sienois,  ains  au  l\oy;  et  puis  que 
nous  n'estions  à  eux,  ils  n'avoyent  aussi  puissance  de 
capituler  pour  nous ,  et  qu'il  falloit  qu'on  capitulast 
de  la  part  du  Roy  pour  nous,  et  que  je  capitulasse 
seulement  de  la  part  du  Roy;   qu'il  ra'asseuroit  que 
j'aurois  tout  ce  que  je  demandois ,  et  que,  hors  le 
service  de  l'Empereur,  il  feroit  autant  pour  nioy  que 
pour  le  cardinal  son  frère  ;  et  que  luy  et  moy  estions 
deux   pauvres  gentils -hommes   qui   avec   les   armes 
estions  parvenus  aux  degrez  d'honneur ,  que  des  plus 
grands  de  France  et  d'Italie  seroient  bien  aises  d'avoir 
nos  places  ;  et  leur  dit  qu'il  attendroit  là  ma  responce. 
Ils  me  trouvèrent  à  la  porte  Nove ,  oii  je  me  pourme- 
Hois  avec  messer  Hieronym  Espano  ;  et ,  après   avoir 
entendu  ce  qu'il  me  mandoit ,  je  leur  dis  qu'ils  luy 
allassent  dire  que  je  sçavois  bien  qu'il  avoit  leu  les 
histoires  romaines,  là  oli  il  pouvoit  avoir  trouvé  que 
du  temps  des.  anciens   Romains  belliqueux   ils   en- 
voyèrent une  de  leurs  colonies  habiter  en  Gascogne, 
prçs  des  monts  Pirene'es,  d'où  j'estois  natif;  et  que,  s'il 
ne  se  vouloit  contenter  de  ce  que  les  Sienois  m'avoient 
compris  en  leur  capitulation  ,  à  la  sortie  je  luy  mons- 
trerois  que  j'estois  sort  y  et  extrait  des  belliqueux  Ro- 
mains, qui  aymoient  mieux  perdre  cent  vies,  si  tant 
en  pouvoient  recouvrer,  qu'un  doigt  de  leur  honncuF 
et  réputation;  et  que  j'aymois  mieux  que  les  Sienois 
capitulassent  pour  moy  que  si  je  capitulois  pour  eux; 
et  que  pour  moy,  le  nom  de  Montluc  ne  se  trouveroit 
jamais  en  capitulation.  Et  ainsi  s'en  retournèrent  vers 
luy;  et  comme  ils  luy  eurent  fait  la  responce,  il  leuf 

dit  en  italien  :  Chc  vol  dire  questo  ?  mi  pare  clie  vol 
jocar  il  la  disperata.  Altre  volte  io  rese  due  forte- 
resse con  raqione ,  ne  per  questo  ne  fui  mai  ripreso 
de  rimperatore,  et  no  resta  su  Majesta  a  servir  si  di 
me  (0.  Alors  le  sieur  Cornelioluy  dit  que  j'estois  résolu 
en  cela,  et  que  j'aymois  mieux  mettre  le  tout  au  ha- 
sard de  l'espée  qu'au  hasard  d'une  capitulation.  Et 
alors  il  leur  dit  :  «  Or  bien ,  recommandez  moi  à  luy, 
<c  et  dictes  luy  que  je  luy  monstreray  que  je  suis  son 
«  amy,  hors  le  service  de  l'Empereur  et  du  duc  de 
«  Florence,  et  qu'il  sortira  en  toute  asseurance,  selon 
«  la  capitulation  des  Sienois,  ou  comme  il  luy  plaira,  n 
Et  ainsi  s'en  retournèrent  vers  moy. 

O  capitaines,  que  vous  pouvez  prendre  icy  un  beau 
exemple  :  c'est  que,  comme  vous  vous  trouverez  en 
telles  affaires,  ne  monstrez  jamais  avoir  peur;  car  il 
n'y  a  chose  au  monde  qui  «nette  tant  l'ennemy  en 
crainte,  que  quand  il  cognoist  que  le  chef  contre  qui 
il  a  ailaire  ne  s'estonne  de  rien,  et  qu'il  luy  monstre 
tousjours  en  ses  paroles  qu'il  se  rengera  plustost 
au  combat  qu'à  la  capitulation;  car  il  n'y  a  rien  qui 
mette  plustost  l'ennemy  à  deviner  ce  qu'il  doit  faire, 
et  user  de  ceste  sorte,  afin  de  donner  aux  siens  grand 
courage.  J'avois  autant  de  peur  qu'un  autre  ,  me 
voyant  bien  engagé,  et  nulles  nouvelles  de  secours, 
ny  de  vivres,  ny  d'hommes;  mais  que  l'on  demande 
à  ceux  qui  sont  encore  en  vie  si  jamais  ils  cogneurent 

C')  «  Que  veut  dire  ceci  ?  Il  me  paroit  que  M.  de  Montluc  veut  agir 
«  en  désespéré.  J'ai  autrefois  rendu  deux  places  par  composition,  ne 
«  pouvant  plus  les  défendre,  sans  que  TEmpcreur  m'en  ait  témoigné  de 
«  méconientement,  et  il  n'eu  a  pas  moius  contiuué  depuis  de  m'em- 
«  ployer  à  son  service.  » 

que  je  m'estonnasse  non  plus  que  le  premier  jour  que 
j'y  entray  ;  et  au  dernier,  que  nous  estions  réduits  en 
extrême  nécessité  de  toutes  choses ,  ce  fut  alors  que  je 
fis  plus  le  résolu  de  combattre  qu'auparavant.  Et  croy 
que  cela  servit  de  beaucoup  aux  Sienois  et  à  nous 
d'avoir  toute  telle  composition,  comme  si  nous  l'eus- 
sions faicte  de's  le  premier  jour  que  les  ennemis  nous 
assiégèrent.  Le  soir  arriva  la  capitulation  bien  tard , 
et  le  mardy  matin  quatre  de  la  seigneurie  portèrent 
lanostre,  où  je  trouvay  un  article  (0  qu'un  chacun, 
de  quelque  bas  estât  et  condition  qu'il  fust,  sortiroit 
avec  leurs  bagnes  sauves,  femmes  et  enfans  qui  vou- 
droient  sortir,  sauf  et  réservé  les  bannis  et  rebelles  de 
l'Estat  de  l'Empereur,  du  roy  d'Angleterre  qui  estoit 
le  roy  Philippe  (2) ,  et  du  duc  de  Florence.  Alors  je 
cogneus  bien  que  cest  article  tomboit  sur  les  pauvres 
Florentins  qui  estoient  dans  la  cité  avec  nous,  et  qui 
avoient  esté  bannis  pour  la  part  de  monsieur  de  Strossi. 
Il  y  avoit  aussi  des  Neapolitains  et  Milanois,  de  façon 
que  je  voyois  là  perdre  plus  de  cent  hommes,  et  met- 
tre leurs  testes  sur  l'eschalTaut.  Alors  je  dis  aux  sei- 
gneurs qu'ils  s'en  retournassent,  et  que  dans  une 
heure  je  m'en  irois  à  eux,  et  leur  monstrerois  la  trom- 
perie qui  estoit  dans  leur  capitulation,  et  que  promp- 
tement  ils  assemblassent  les  plus  grands  de  la  cilé,  ce 
qu'ils  firent;  et  prins  le  sieur  Cornelio  et  Bartholomé 
Cavalcan,  qui  pensa  mourir  de  peur  quand  il  enten- 
dit ma  proposition,  car  il  estoit  florentin. 

(•^  L'article  2.  Voyez  la  note  ci-dessus,  p.  385. 

(')  Fils  de  l'empereur  Charles  V,  qui  avoit  épousé  la  reine  d'Angle- 
terre, Marie  I"^',  et  qui  fut  depuis  loi  d'Espagne,  sous  le  nom  de  Phi- 
lippe II. 

ai.  19 

«  Seigneurs ,  j'ay  veu  vostre  capitulation ,  qui  tend 
«  plustost  à  vous  faire  coupper  la  teste  que  non  à  la 
«  conservation  de  vos  vies  et  biens.  Vous  voyez  un  ar- 
K  licle,  que  tous  generallement  jouyront  de  la  capi- 
c  tulation,  leurs  bagues  sauves,  sauf  et  réservé  les 
«  rebelles  de  l'Estat  de  l'Empereur,  du  roy  d'Angle^ 
«  terre  et  du  duc  de  Florence.  Or  vous  sçavez  que 
o  l'Empereur  vous  a  faict  déclarer  rebelles  à  la  cham- 
«  bre  imperialle ,  comme  sujets  de  l'Empire  ,  pour 
«  vous  estre  re])ellez  contre  luy.  Par  là  donc,  vous 
«  voyez  que  vous  estes  déclarez  sujects,  et  vous  autres 
a  dictes  que  non ,  et  que  vous  estes  seulement  recom- 
«  mandez  à  l'Empire.  Le  procès  n'est  point  encores 
«  juge',  pour  voir  si  vous  estes  sujects  ou  recomman- 
tc  dez  5  et  quand  les  ennemis  seront  icy  dedans ,  et  que 
«  vous  serez  en  leur  puissance,  quels  juges  voulez- 
«  vous  qui  jugent  ce  procès  ,  sinon  les  bourreaux 
«  avec  vos  testes?  ce  seront  les  pièces  qu'ils  visiteront. 
«  Or,  messieurs,  je  vous  vois  tous  morts,  vos  biens 
«  confisquez,  vos  femmes  et  vos  enfans  en  perdition. 
«  Quant  à  moy  et  aux  soldats,  ils  nous  laisseront  sor- 
c(  tir  seurement;  car  les  gens  de  guerre  passent  par 
ce  tout ,  et  tousjours  avec  meilleur  marché  que  les 
«  autres  :  ils  sçavent  que  nous  n'avons  rien  à  perdre 
«  que  nos  armes,  et  que  nous  sommes  tenus  d'obeyr  à 
«  nostre  prince.  Que  s'ils  nous  font  quelque  outrage, 
«  à  nostre  tour  nous  en  aurons  la  raison ,  car  les 
«  hommes  se  rencontienl  plustost  que  les  montaignes. 
«  Mais  tout  le  malheur  tombera  sur  vous,  veu  l'ini- 
«  mitié  que  l'Empereur  et  le  Duc  vous  portent.  Un 
«  prince  ne  pardonne  guère  à  son  suject  qui  s'est 
«  rebellé,  et,  s'il  a  moyen  d'y  trouver  à  redire,  il  De 

c  faudra  d'en  prendre  l'occasion.  Kt  pource  que  nous 
«  avons  vescu  si  longuement  ensemble  sans  jamais 
ce  avoir  eu  une  seule  parolle  de  collere  entre  vous  et 
«  moy  qui  ay  receu  tant  d'honneur  de  vous  autres ,  si 
a  vous  me  voulez  croire,  nous  ferons  penser  au  mar- 
«  quis  chose  à  laquelle  peut  estre  n'a  il  encore  pense'; 
«  c'est  que  nous  sortions  les  armes  à  la  main  au  com- 
«  bat ,  et  luy  donnions  la  bataille  :  et  faut  croire  que 
«  Dieu  nous  aydera  et  sera  pour  nous  ,  veu  la  cruauté 
K  qu'ils  veulent  exécuter  en  vostre  endroit.  Et  de  moy, 
«  je  vous  offre  ma  vie,  et  de  tous  mes  capitaines  et  sol- 
«  dats  pour  mourir  avec  vous,  afin  que  tous  mou- 
«  rions  et  vivions  ensemble,  pluslost  que  de  V(jus  voir 
c  ainsi  trahis  et  vendus.  Credete  à  ine^  à  me  dicOj  che 
«  son  vecchioj  et  a  cui  sono  passate  molle  cose  inanzi 
«  li  occhi  (0-  » 

Or  m'asseurois-je  bien  que  cest  article  n'y  avoit  pas 
esté  mis  pour  eux,  mais  seulement  pour  ceux  que  j'ay 
nommé;  et  trouvay  ceste  invention  afin  d'emmener 
les  Sienois  au  combat  avec  nous,  car  j'aymois  mieux 
mettre  le  tout  au  hazard  ,  que  de  perdre  un  seul 
homme  de  ceux  qui  estoient  dedans  la  ville,  et  qui 
sous  ma  parole  s'y  estoient  opiniastrez.  Ils  prindrent 
cela  pour  argent  comptant,  et  se  résolurent  tous,  après 
que  j'en  fus  party,  à  combattre.  Et  tout  incontinent 
leur  manday  ce  qu'il  falloit  faire,  qu'estoient  que  les 
gonfaloniers  commanderoient  de  faire  affiner  les  pou- 
dres de  leurs  gens,  et  esmoudre  leurs  espées,  halle- 
bardes et  fers  de  picques,  et  qu'à  peine  de  la  vie,  il 
n'y  eust  homme  de  ceux  qui  pourroient  porter  les 
armes,  qui  ne  fust  près  dans  deux  jours,  et  que  tous 

(0  «  Croyez-moi,  moi  qui  suis  yieux  et  qui  ai  yu  bieu  des  choses,  n 

19' 


arga  [i555]  commentaires 

les  prestres  et  religieux  qui  avoient  pris  les  armes  pour 
deffendre  la  cité  à  la  batterie ,  les  eussent  à  prendre 
sous  les  mesmes  capitaines  qu'ils  estoient.  Et  croy 
que,  pour  deux  ou  trois  jours,  il  ne  se  vit  un  plus 
grand  remuement  de  gens  en  ville  (0.  Les  deux  dé- 
putez, qui  avoient  sauf  conduit  du  duc  de  Florence  et 
du  marquis,  tournèrent  vers  les  trois  heures  après 
midy  au  marquis,  et  luy  monstrerent  cest  article,  qui 
avoit  mis  en  desespoir  toute  la  cité  et  les  soldats 
mesmes,  et  luy  dirent  la  délibération;  et  par  quelques 
advertissemens ,  il  entendit  le  remuement  et  appareil 
qui  se  faisoit  dans  la  cité  pour  le  combattre  :  ce  qui 
fut  cause  qu'il  depescha  toute  la  nuict  vers  le  duc  de 
Florence  et  dom  Johan  Manricou,  lequel  je  vis  de- 
puis près  la  royne  d*Espagne  à  Bayonne ,  les  advertir 
du  tout,  et  qu'il  les  prioit  qu'à  présent  qu'il  estoit  sur 
le  poinct  d'avoir  la  ville,  pour  cet  article  là,  ne  me 
missent  au  hazard  de  perdre  le  tout ,  et  qu'ils  consi- 
dérassent qu'il  avoit  affaire  avec  un  bon  chef  et  vieux 
soldat,  me  loiiant  deux  fois  plus  que  je  ne  vallois;  et 
que,  comme  ils  sçavoient  eux-mesmes,  il  avoit  perdu 
près  de  la  moitié  de  son  armée ,  et  encores  en  avoit-il 
beaucoup  de  malades,  et  qu'il  n' avoit  pas  vingt  hommes 
de  cheval ,  car  il  n'avoit  rien  pour  les  noumr,  ny 
moyen  de  les  y  faire  venir  ;  et  qu'ils  considérassent  et 
pesassent  bien  cest  affaire  ;  que,  quant  à  luy,  il  se  des- 
chargeroit  sur  eux.  Et  comme  le  duc  de  Florence  et 
dom  Johan  virent  la  délibération,  ils  luy  envoyèrent 
le  Cousignou  (2),  secrétaire  et  principal  du  duc,  avec 

(')  Pecci  ne  parle  point  de  la  resolution  prise  dans  le  sénat  de  com- 
battre le  marquis,  ni  de  tout  ce  que  Moiitluc  raconte  à  ce  sujet. 
W  Coucino. 

la  carte  blanche ,  et  qu'il  y  mist  tout  ce  que  nous  vou- 
drions ,  car  il  luy  tardoit  qu'il  ne  fust  maistre  de  la 
ville.  Ce  fut  le  mercredy  matin  que  le  Cousignou  (0 
arriva:  et  envoya  chercher  ledit  marquis  les  deux  dé- 
putez qui  estoient  rentrez  le  mardy  au  soir  dans  la 
ville,  et  couchèrent  dedans  les  articles,  que  tous  ceux 
qui  seroient  bannis  et  rebelles  de  l'Estat  de  l'Empereur, 
de  l'Empire  et  du  duc  de  Florence,  sortiroyent  en  toute 
seureté  comme  les  autres  (2).  Et  ainsi  allasmes  jusques 
au  dimanche  matin ,  qui  estoit  le  vingt  deuxiesme  d'a- 
vril, que  nous  sortismes,  ainsi  que  s'ensuit. 

Avant  que  personne  de  noussortist,  je  remis  la  cita- 
delle et  le  fort  de  Camolia  entre  les  mains  des  Sienois, 
là  où  ils  meirent  une  enseigne  en  chacun  ;  et  leur  fis 
mettre  une  enseigne  en  chasque  porte  de  la  cite ,  que 
nous  tenions  ouverte,  puis  revins  à  porte  Nove.  Le 
marquis  avoit  fait  mettre  toute  son  infanterie  espa- 
gnolle  tout  au  long  de  la  rue  qui  va  à  Sainct  Lazare 
deçà  et  delà,  ses  AUemaus  en  bataille  un  peu  à  main 
droicte  dans  un  champ  ;  et  à  Sainct  Lazare  estoit  le 
sieur  Cabry,  son  nepveu,  avec  cmquante  ou  soixante 
chevaux,  qui  est  tout  ce  qu'ils  av oient,  comme  desja 
i'ay  escrit ,  et  trois  cens  arquebusiers  italiens  qu'il 
avoit  pris  dans  les  forts  de  Sainct  Marc  et  Camolia , 
qui  estoit  la  garde  que  le  marquis  avoit  ordonné  pour 
nous  faire  compagnie.  Le  sieur  Cornelio  et  le  comte 
de  Gayas  armez,  la  picque  sur  le  col,  coste  et  coste, 

(•  I  Pecci  n'est  pas  d'accord  avec  Montluc  sur  le  jour  de  l'arrivée  de 
Concino. 

(ï)  La  capitulation  a  été  copiée  par  Pecci  sur  l'original  déposé  aux 
archives  de  la  ville.  On  n'y  trouve  pas  le  changement  dont  parle 
Montluc. 

une  trouppe  d'arquebusiers  après  eux,  et  après,  deux 
capitaines  qui  araenoient  la  teste  des  picquiers  là  où 
il  y  avoit  force  corselets,  et  au  milieu  des  picquiers 
les  enseignes  desployées  et  haussées,  et  à  la  queue  des 
picquiers  le  demeurant  des  arquebusiers ,  et  deux 
capitaines  à  leur  queue".  Le  samedy  j'avois  envoyé 
prier  le  marquis  qu'il  voulust  user  d'iionnesteté  envers 
les  femmes  anciennes  et  les  enfans  qui  sortoient  avec 
nous,  de  nous  prester  quarante  ou  cinquante  mulets 
de  ceux  de  sa  munition  ;  ce  qu'il  fil ,  et  avant  sortir 
les  fis  distribuer  aux  Sienois,  lesquels  chargèrent  les 
anciennes  femmes  et  quelques  enfans  sur  leurs  genoux. 
Tout  le  reste  estoit  à  pied ,  là  où  il  y  avoit  plus  de 
cent  filles  suy vant  leurs  pères  et  mères ,  et  des  femmes 
qui  portoient  des  berceaux  où  estoient  leurs  enfans 
sur  leur  testes  ;  et  eussiez  veu  beaucoup  d'hommes  qui 
tenoient  en  une  main  leur  fille  ,  et  en  l'autre  leur 
femme  ;  et  furent  nombrez  à  plus  de  huict  cens  hommes, 
femmes  et  enfans.  J'avois  veu  une  grande  pitié  aux 
bouches  inutiles,  mais  }'en  vis  bien  autant  à  la  des- 
partie de  ceux  qui  s'en  venoient  avec  nous,  et  ceux 
qui  demeuroient.  Oncques  en  ma  vie  je  n'ay  veu  des- 
partie si  désolée;  et,  encores  que  nos  soldats  eussent 
paty  jusques  à  toute  extrémité,  si  regrettoient-ils  infi- 
niement  ceste  despartie,  et  qu'ils  n'eussent  la  commodité 
de  sauver  la  liberté  de  ce  peuple,  et  moy  encore  plus, 
qui  ne  peus  sans  larmes  voir  toute  ceste  misère,  regret- 
tant infîniement  ce  peuple,  qui  s'estoit  monstre  si  devo- 
tieux  à  sauver  sa  liberté.  Et  après  que  le  sieur  Corne- 
lio  fut  dehors  (0,  tous  les  Italiens  sortirent,  et  les 

('■)  De  Thou ,  dans  ce  qu'il  dit  du  sit'ge  de  Sienne ,  se  conforme  a«. 
récit  de  Moutluc. 

citadins  à  la  queue  des  Italiens  (0.  Puis  sortit,  à  la  teste 
de  nos  François,  Sainct  Auban  et  Lussan  armez, 
les  picques  sur  le  col,  et  après  eux,  une  trouppe  d'ar- 
quebusiers ,  et  à  la  teste  des  picquiers  deux  capi- 
taines; plus  une  trouppe  d'arquebusiers  que  le  capi- 
taine Charry  et  Blacon  commandoit,  ayans  chacun 
une  hallebarde  à  la  main ,  et  les  enseignes  au  milieu 
des  picquiers ,  tout  ainsi  que  les  Italiens.  Apres  je  sortis 
armé,  et  messer  Hieronyni  Espano  coste  à  coste  de 
moy;  car  je  craignois  que  Ton  le  prist,  pource  qu'il 
estoit  l'un  des  principaux  autheurs  de  la  révolte  de  la 
cité  :  il  estoit  sur  un  cheval  turc  vieux  ,  et  moy  sur  un 
autre  bien  maigre  et  harassé;  encore  faisois-je  l)onne 
mine.  Je  laissay  deux  enseignes  sienoises  à  la  porte, 
et  les  priay  de  la  fermer  incontinent  après  moy,  et  ne 
l'ouvrir  jusques  à  ce  que  le  marquis  luy-mesme  arri- 
vast  à  icelle.  Ledict  marquis  alloit  et  venoit ,  et  le 
seigneur  Chiapin  Vitello  avec  luy,  tout  au  long  des 
files ,  pour  garder  que  personne  ne  touchast  aux  Sie- 
nois;  car,  quant  à  nostre  bagage,  il  estoit  si  petit  qu'il 
ne  faisoit  poinct  de  nombre.  Les  trois  maistres  de  camp 
des  Espagnols  me  vindrent  saluer,  et  tous  leurs  capi- 
taines. Les  maistres  de  camp  ne  descendirent  poinct, 
mais  tous  les  capitaines  descendirent  et  me  vindrent 
embrasser  la  jambe,  puis  remontèrent  à  cheval  et 
m'accompagnèrent  jusqu'à  ce  que  nous  trouvasmes  le 

(i)  On  lit  dans  une  clironicpie  du  temps  que  deux  cent  quarante- 
deux  familles  nobles  et  trois  cent  quarante-cinq  familles  plébéiennes 
sortirent  avec  Moutluc ,  et  cpie  les  Autrichiens,  à  leur  entrée,  ne  trou- 
vèrent pas  six  mille  habilans  dans  Sienne ,  qui  en  avoit  compté  jus- 
qu'à quarante  mille.  Les  réfugiés  s'établirent  à  Monlalcin,  où  ils  créè- 
rent une  petite  république  qui  se  soutint  pendant  qualie  ans,  et  fut 
ensuite  soumise  au  duc  de  Florence. 

marquis  et  le  sieur  Chiapin,  qui  pouvoient  èstre  à  trois 
cens  pas  de  la  porte  de  la  ville  ;  et  là  nous  nous  em- 
brassasraes ,  me  meirent  au  milieu  d'eux ,  et  allasmes 
tousjours  parlant  du  siège  et  des  particularitez  qui  y 
estoient  survenues,  nous  attribuant  beaucoup  d'hon- 
neur ;  mesraes  me  dict  qu'il  m'avoit  beaucoup  d'obli- 
gation, car,  outre  qu'il  avoit  aprins  beaucoup  de  ruses 
de  guerre,  j'estois  cause  qu'il  estoit  guery  des  gouttes. 
Et  me  conta  la  peur  qu'il  avoit  eu,  et  le  gentilhomme 
de  l'Empereur.  Cela  ne  se  passa  pas  sans  rire.  Je  luy 
dis  qu'il  m'avoit  bien  faict  plus  de  peur  la  nuict  de 
l'escallade  ,  et  si  pour  cela  je  n'est  ois  pas  guery  de 
ma  fièvre.   Sur  quoy  je  luy  dis  qu'il  avoit  fait  une 
grande  faute  d'estre  venu  à  moy,  comme  firent  les 
Juifs  pour  prendre  nostre  Seigneur,  car  ils  avoient 
apporté  lanternes  et  flambeaux,  qui  me  donnoit  grand 
advantage.  Il  me  respondit,  baissant  la  teste,  car  il 
estoit  fort  courtois  :  Signor\,  un  altra  volta  saro  piîi  sa- 
vioi.^).  Apres  je  luy  racontay  que,  s'il  eust  continue'  sa 
batterie,  il  n'en  eust  pas  eu  si  bon  marché;  que  les 
Gascons  estoient  d'une  nation  opiniastre,  mais  qu'ils 
estoient  de  chair  et  d'os  comme  les  autres,  qu'il  falloit 
manger.  Sur  ce  propos  et  autres  nous   nous  entre- 
tinsmes  jusques  à  ce  que  nous  fusmes  un  mil  au  delà 
Sainct  Lazare  ;  et  là  il  dict  au  sieur  Chiapin  Vitello 
qu'il  allast  à  la  teste  de  nos  gens,  et  qu'il  parlasi  au 
sieur  Cabry  qu'il  gardasl  bien  qu'aucun  desordre  ne 
se  fist,  et  que,  si  personne  faisoit  semblant  de  rien  pren- 
dre du  nostre,  qu'il  tuast  tous  ceux  qui  y  mettroient 
la  main,  et  qu'il  commandast  le  mesme  au  capitaine 
des  trois  cens  arquebusiers.  Et  comme  le  sieur  Chia- 

{•)  «  Monsit^ur,  '\e.  «prai  pins  saj'e  une  auUc  lois.  » 

pin  se  fust  departy  de  nous ,  le  marquis  m'embrassa , 
me  disant  ces  paroles  en  aussi  bon  François  que  j'eusse 
sçeu  dire:  «  Adieu,  monsieur  de  Montluc,  je  vous 
«  prie,  recommandez  moy  tres-humbleraent  à  la  bonne 
«  grâce  du  Roy  ;  asseurez  le  que  je  luy  suis  tres-hum- 
«  ble  et  affectionné  serviteur,  autant  que  gentilhomme 
«  qui  soit  en  Italie,  mon  honneur  sauve.  »  Alors  je 
le  remerciay  de  la  bonne  volonté  qu'il  portoit  au 
Roy,  et  courtoisies  que  j'avois  receues  de  luy,  des- 
quelles je  porterois  tesmoignage  par  tout ,  et  m'en 
revancherois  là  où  j'aurois  moyen  de  luy  faire  service. 
Il  m'en  offiit  de  mesme,  et  ainsi  nous  tournasmes 
r'embrasser.  Il  n'avoit  pas  avec  luy  alors  que  quatre 
ou  cinq  chevaux,  car  tout  estoit  derrière  en  mesme 
ordre  qu'il  avoit  laissé  ,  et  s'en  retourna  j  et  bientost 
après  reprins  le  sieur  Chiapin  Vitello  (0  ,  et  nous  em- 
brassasmes  et  dismes  à  Dieu. 

Nous  allasmes  à  Arbierroutte,  qui  est  un  petit  vil- 
lage sur  la  Tresse ,  ou  bien  la  rivière  mesme  s'appelle 
Arbie,  et  là  trouvasmes  dixhuict  asnes  chargés  de 
pain,  que  le  marquis  y  avoit  envoyé  pour  le  nous  dis- 
tribuer en  passant  ;  et  en  baillay  une  partie  aux  Sie- 
nois,  une  autre  aux  Italiens,  et  l'autre  aux  François; 
et,  passant  parmy  les  Espagnols ,  les  soldats  avoient 
porté  des  pains  tout  exprez ,  et  en  donnoient  aux  nos- 
tres.  Je  veux  dire,  au  tesmoignage  de  ceux  qui  y  estoient 
avec  moy ,  que  ce  pain  là  sauva  la  vie  à  plus  de  deux 
cens  personnes ,  et  s'en  trouvera  prou  qui  diront  à 
plus  de  quatre  cens.  Et  encore  ne  se  peust  -  il  faire 
qu'il  n'en  mourut  plus  de  cinquante  ce  jour-là  mesme  ; 

(0  Chiapino  Vitelli ,  marquis  de  Cetona ,  mort  eo  1 576.  De  Tliou  le 
considère  commu  un  grand  capit^ne. 

car  nous  avions  demeuré  depuis  le  mercredy  jusqués 
au  dimanche  sans  manger  que  six  onces  de  biscuit  le 
jour  pour  homme  ;  et  le  jeudy,  de  deux  chevaux 
que  j'avois,  j'en  fis  tuer  un  qui  vaudroit  à  présent  plus 
de  deux  cens  escuz  :  il  est  vray  qu'il  estoit  pour  lors 
bien  maigre  ;  et  le  despartis  par  toutes  les  compagnies 
françoises  et  italiennes,  et  fis  prendre  toute  l'huille 
des  lampes  des  églises,  et  la  distribuay  pareillement 
aux  soldais  ;  et  avec  des  mauves  et  orties  faisoient 
cuire  ceste  cliair  et  huille,  et  ainsi  se  sustentèrent 
jusques  au  dimanche  matin,  qu'il  n'y  avoit  homme, 
quand  nous  sortismes,  qu'eust  mangé  un  morceau.  Le 
marquis  me  fit  apporter  quatre  flascons  de  vin,  avec 
cinq  ou  six  pains  blancs 5  et,  comme  nous  fusmes  à 
Arbierroutte ,  fismes  halte  au  long  de  la  rivière ,  sous 
des  sauls  qu'il  y  avoit,  mangeans  ce  pain.  Je  donnay 
deux  des  flascons  de  vin  aux  Sienois,  les  autres  deux 
nous  les  beusmes ,  chacun  un  peu ,  et  après  nous  mis- 
mes  en  chemin  droict  à  Montalsin,  Et  comme  nous 
fusmes  près  de  Bonconvent,  oii  estoit  la  garnison,  le 
sieur  Cabry  en  fit  retourner  l'escorte  à  pied;  et  jus- 
ques à  ce  qu'il  veit  monsieur  de  Strossi,  qui  venoit  au 
devant  de  nous  avec  trouppe  de  gens  à  cheval,  il  ne 
nous  abandonna  ;  et  alors  il  me  dict  à  Dieu,  et  nous 
embrassa,  comme  il  fit  les  sieurs  Cornelio,  comte  de 
Gayas,  et  tous  nos  capitaines,,  car  il  estoit  un  fort 
honneste  gentilhomme  et  brave  soldat,  s'ils  en  avoient 
en  leur  camp.  Et  ainsi  arrivasmes  à  monsieur  de 
Strossi ,  et  nous  embrassasmes  sans  nous  pouvoir  dire 
mot;  et  ne  sçay  lequel  de  nous  deux  avoit  plus  le 
cœur  serré,  pour  le  souvenir  de  nos  fortunes.  Et  ainsi 
arrivasmes  tous  descharnez,  et  presque  ressemblans  des 

morts ,  à  Montalsin ,  qui  estoit  le  dimanche  j  et  le 
lundy  et  le  mardy  demeurasmes  enfermez  avec  les 
thresoriers  et  contreroolleurs  ,  pour  regarder  à  la 
despence ,  et  à  ce  que  j'avois  emprunte'  pour  prester 
aux  soldats;  et  trouvasmes  que  le  Roy  nous  devoit 
quatre  mois.  Et  me  donna  ledict  sieur  de  Strossi  du 
sien  propre,  pour  m'en  retourner  en  France,  cinq 
cens  escus  :  je  jurerois  qu'il  ne  luy  en  demeura  pas  la 
moitié  autant,  car  le  sieur  Cornelio  et  moy  fusmes 
contraincts  d'emprunter  quatre  cens  escus  pour  de- 
sengager son  grand  ordre ,  qu'il  avoit  engagé  chez  un 
Juif  au  commencement  qu'il  arriva  à  Siene.  Je  les  luy 
voulus  rendre  depuis,  et  mesme  à  Thionville,  mais 
jamais  il  ne  les  voulut  reprendre,  et  se  mocquoit  de 
moy.  Voilà  la  fin  du  siège. 

O  mes  compaignons  qui  me  ferez  cest  honneur  que 
de  lire  mon  livre,  ne  m'accordez  vous  pas  ce  que  j'ay 
dict  cy  dessus,  que  Dieu  avoit  accompaigné  autant 
ma  fortune  qu'il  feit  jamais  à  capitaine  de  mon  aage. 
Vous  avez  noté  les  grandes  adversitez  que  j'euz  en  ce 
siège,  et  le  peu  de  moyen  que  j'avois,  sans  qu'on  m'en 
peust  donner  de  dehors,  pour  estre  le  Pvoy  fort  engagé 
de  tous  costez.  Vous  avez  entendu  qu'aucun  n'espar- 
gnoit  rien  ;  vous  avez  aussi  veu  la  grand  famine  que 
j'y  enduray,  les  traverses  que  me  donnoit  le  marquis, 
l'extrémité  où  je  fuz  reduict.  Et  si  bien  le  considérez, 
trouverez  que  j'ay  esté  autant  secouru  de  Dieu 
qu'homme  qui  ait  porté  les  armes  il  y  a  cent  ans.  Je 
ne  peus  mentir  en  mon  livre ,  car  il  y  a  trop  de  tes- 
moins  qui  sont  en  vie.  Cognoissez  vous  si  je  vous  ay 
dict  la  vérité,  quand  j'ay  escrit  qu'il  faut  employer 
tout  ce  que  Dieu  a  mis  aux  hommes,  avant  que  se 

teuii-  pour  vaincu  ?  Cognoissez  vous  s'il  me  fallut  rien 
oublier,  et  que,  si  j'eusse  rien  oublié,  en  quel  estât  je 
me  trouvois  et  mettois  ceste  pauvre  cité ,  et  mettois 
encores  l'honneur  du  Roy  et  sa  réputation  en  dispute 
par  tout  le  monde?  il  ne  m'en  souvient  jamais  que  je 
n'en  demeure  en  tristesse,  pour  la  folie  que  j'avois 
faicte  d'avoir  mis  la  cité,  et  tous  nous  autres,  jusques 
au  dernier  morceau,  et  à  la  discrétion  des  ennemis, 
et  perte  de  l'honneur  et  réputation  du  Pioy;  car  il  ne 
vouloit  pas  que  je  me  laissasse  réduire  à  cela:  et  que 
l'on  le  demande  à  monsieur  de  La  Ghappelle  aux  Ur- 
sins  (0,  que  Sa  Majesté  despescha  expressément  pour 
m'advertir  que  je  ne  me  laissasse  mettre  à  telle  extré- 
mité de  sortir  avec  une  réputation  honteuse  pour  luy. 
Les  princes  sont  glorieux,  et  combattent  plus  pour 
la  gloire  et  l'honneur  que  pour  acquest.  Et  veux 
dire  que  ce  ne  fut  pas  œuvre  d'hommes,  mais  œuvre 
de  Dieu,  d'en  eschapper  en  ceste  sorte.  Deux  jours 
avant  que  nous  sortissions  de  Siene,  le  sénat  me  bailla 
mon  acquit  en  patente  (2),  signée  de  leur  seel,  con- 
fessant là  dedans  que  je  n'avois  point  voulu  capituler 
pour  la  ville  ny  pour  nous ,  mais  aussi  que,  veu  l'ex- 
trémité en  quoy  ils  estoient  reduicts,  je  ne  les  avois 
pas  voulu  empescher,  m'appellant  en  tesmoignage 
de  la  loyauté  et  fidélité  qu'ils  avoient  monstre  au  ser- 
vice du  Roy,  n'ayant  aucunement  failly  au  serment 
qu'ils  luy  avoient  donné,  et  que  je  sortois  sur  leur 
capitulation,  et  non  eux  sur  la  mienne.  Or,  où  trou- 

(")  Cliristaphe  Jouvenel  de  La  Chapelle -aux-Urains,  capitaine  de 
quatre-vingts  chevau-légcrs  en  i552. 

(.')  Il  n'est  point  fait  mention  de  cette  patente  dans  les  Mémoires  de 
Pecci. 

verez  vous  livre  qui  parle  que  jamais  homme  soit 
sorty  (l'une  place  sans  capitulation ,  sinon  qu'il  en 
sortit  de  nuict  à  la  desrobée,  mais  non  de  la  sorte 
que  j'en  sortis?  car  chacun  confessera  que  je  n'estois 
pas  aux  Sienois,  et  par  conséquent  ils  ne  pouvoient 
pas  capituler  pour  moy,  comme  dict  le  marquis  au 
seigneur  Cornelio  et  au  capitaine  Charry.  Si  est-ce 
que,  par  la  volonté'  de  Dieu,  j'en  sortis  en  ceste  sorte; 
et  se  trouvera  la  patente  dans  le  thresor  du  Roy, 
comme  je  diray  cy  après. 

Je  sçay  bien,  messieurs  les  gouverneurs,  que  plu- 
sieui^  d'entre  vous  prendrez  plaisir  à  ce  que  j'ay  k 
vous  dire  sur  le   gouvernement  et  conservation  des 
places,  et  que  d'autres  l'estimeront  fort  peu,  parce 
qu'il  y  en  a  de  si  bon  naturel,  qui  pensent  sçavoir 
toutes  choses  d'eux  mesmes,  et  n'estiment  rien  le  sça- 
voir ny  l'expérience  d'autmy,  comme  si  Dieu  les  avoit 
fait  naistre  sçavans  des  le  ventre  de  leur  mère,  comme 
sainct  Jean  Baptiste.  Voyla  pourquoy  il  ne  se  faut 
pas  estonner  si  on  voit  tomber  tant  de  gens  en  mal- 
heur; car  l'outrecuidance  (0  les  y  mené  parla  main, 
et  après  les  faict  tomber  du  haut  en  bas  un  si  grand 
saut ,  qu'ils  ne  se  peuvent  relever.  Ce  ne  seroit  rien  si 
la  cheute  ne  faisoit  mal  qu'à  eux,  mais  le  Roy  et  le 
peuple  s'en  sentent.  Ne  desdaignez  donc  d'apprendre; 
et,  encore  que  vous  soyez  bien  expérimentez,  cela  ne 
vous  peut  nuire  d'escouter  et  lire  les  discours  des 
vieux  capitaines.  Estant  en  l'aage  de  vingt  cinq  ans , 
je  prenois  plus  de  plaisir  à  ouyr  discourir  les  vieux 
guerriers,  que  je  ne  fis  jamais  à  entretenir  la  plus  belle 

(()  La  présoinptioQ. 


302  [l535]    COMMENTAinES 

dame  que  j'aye  jamais  ayme'.  Escoutez  donc  ce  que 
j'ay  à  vous  dire. 

Quand  vostre  maistre  vous  baille  une  place  en 
garde,  vous  devez  considérer  trois  choses:  la  première, 
l'honneur  qu'il  vous  faict  de  se  fier  tant  en  vostre  sa- 
gesse, valleur  et  bon  entendement,  de  faire  choix  de 
vous  pour  vous  bailler  une  charge  de  telle  impor- 
tance. L'honneur  qu'il  vous  fait  n'est  pas  petit,  car  il 
honnore  non  seulement  vostre  personne,  mais  toute 
vostre  race,  vous  baillant  en  charge  une  clef  de  son 
royaume,  ou  quelque  ville  qui  luy  importe  grande- 
ment, comme  estoit  celle  dont  je  vous  ay  représente'  le 
siège.  C'est  honneur,  dis-je ,  qu'il  vous  fait,  traisne  une 
queue  si  longue,  que  non  seulement  vostre  renommée 
s'estend  par  tout  le  royaume  d'où  vous  estes  sorty,  et 
aux  environs  de  la  place  que  vous  defFendrez,  mais 
aussi  par  tout  le  monde.  Nous  sommes  curieux  d'en- 
tendre ce  qui  se  faict,  bien  et  mal,  qui  est  bon  et 
mauvais;  et,  encore  que  nous  n'y  ayons  interest,  si 
voulons  nous  sçavoir  toutes  choses  :  c'est  le  naturel  de 
l'homme.  Et  ainsi  par  tous  les  pays  estrangers  vostre 
nom  sera  cogneu  pour  jamais,  en  bien  ou  mal;  car 
tout  ce  qui  se  faict  est  mis  par  escrit  ;  et ,  sans  les  es- 
critures  qui  se  font  parmy  le  monde,  la  pluspart  des 
gens  d'honneur  ne  se  soucieroient  d'acquérir  de  la 
réputation,  car  elle  couste  trop  cher.  Jamais  homme 
n'en  eut  à  pire  marché  que  moy  ;  mais  l'honneste  désir 
que  nous  avons  de  perpétuer  nostre  nom,  comme  on 
faict  par  les  escrits,  est  cause  que  la  peine  semble  bien 
douce  à  celuy  qui  a  un  cœur  généreux.  Il  me  sem- 
bloit,  lors  que  je  me  faisois  lire  Tite-Live,  que  je  voyois 
en  vie  ces  braves  ScipionS;  Calons  et  Césars  ;  et  quand 

j'estois  à  Rome,  voyant  le  Capitolle,  me  ressouvenant 
de  ce  que  j'avois  ouy  dire  (  car  de  moy  j'estois  un 
mauvais  lecteur),  il  me  sembloit  que  je  devois  trou- 
ver là  ces  anciens  Romains.  Donc  les  historiens,  qui 
ne  laissent  rien  à  mettre  en  leurs  livres  ,  marque- 
ront vostre  nom  en  blanc  et  en  noir,  avec  gloire  ou 
avec  honte ,  comme  vous  voyez  qu'ils  ont  faict  de  tant 
de  capitaines  qui  nous  ont  devancez. 

La  seconde  chose  que  vous  devez  mettre  devant  vos 
yeux,  c'est  que  vous  devez  penser,  si  vous  perdez  vostre 
place,  quel  dommage  vous  apportez  premièrement  au 
Roy;  car  c'est  son  bien  et  sa  maison,  n'y  ayant  au- 
cune place  de  garde  que  ce  ne  soit  proprement  la 
maison  du  Roy;  outre  que  les  revenus  sont  siens,  et 
dont  vous  le  privez  en  perdant  la  place,  et  enrichissez 
son  ennemy,  augmentez  son  honneur,  et  faictes  honte 
à  vostre  maistre,  qui  voit  dans  les  histoires  escrit  pour 
jamais  que  sous  son  règne  une  telle  place  s'est  per- 
due. Puis  vous  devez  penser  au  dommage  que  vous 
portez  à  ses  pauvres  sujects,  combien  de  malédictions 
vous  donneront  ceux  qui  sont  voisins  de  la  place  que 
vous  aurez  perdue ,  car  ils  seront  destruits.  Par  vostre 
nonchalance,  ou  faute  de  cœur,  ils  sont  ruinez  et  per- 
dus. Ils  maudiront  l'heure  que  vous  fustes  jamais  ne, 
et  sur  tout  les  pauvres  habitans  qui  ont,  par  vostre 
faute,  changé  de  roy  et  de  maistre ,  ou  bien ,  chargeant 
leurs  enfans  sur  les  espaules,  ont  esté  contraints  d'aller 
cercher  domicilie  ailleurs.  O  que  ces  pauvres  Angl ois, 
qui  s'estoient  accasez  (0  depuis  trois  cens  ans  dans  la 
ville  de  Calais,  doyvent  maudire  la  lascheté  et  pol- 
tronerie  de  celuy  qui  si  laschement  laissa  perdre  une 

(*)  Qui  s'étoient  habitués  à  demeurer. 

si  bonne  place!  Comment  pourrez  vous  lever  les  yeux 
si  vous  tombez  en  tel  mal-heur?  Au  paravant,  vous 
estiez  honoré  et  estimé  ;  tout  le  monde  se  resjoiiissoit 
de  vostre  venue,  priant  Dieu  pour  vous  qu'il  vous 
conservast.  Que  si  ce  malheur  vous  advient,  au  lieu 
de  louanges  ,  vous  aurez  des  injures ,  pour  prières 
malédictions,  et  vous  donneront  à  tous  les  diables-,  et, 
au  lieu  de  vous  caresser ,  on  vous  tournera  le  dos , 
chacun  vous  monstrera  au  doigt  ;  de  sorte  que  cent 
fois  le  jour  vous  maudirez  l'heure  que  vous  n'estes 
mort  dans  vostre  place,  plustost  que  de  la  rendre  hon- 
teusement. 

Non  seulement  vostre  maistre,  les  princes  et  sei- 
gneurs vous  verront  de  mauvais  œil,  mais  les  femmes 
et  les  enfans.  Et  veux  encore  passer  plus  outre,  que 
vostre  propre  femme,  encore  qu'elle  face  semblant  de 
vous  ayraer,  elle  vous  hayra  et  estimera  moins  dans 
son  cœur;  car  le  naturel  de  toutes  les  femmes  est  tel, 
qu'elles  hayssent  mortellement  les  coiiards  et  les  pol- 
ti'ons,  encore  qu'ils  soient  bien  peignez,  et  ayment  les 
hardis  et  courageux  ,  pour  laids  et  difformes  qu'ils 
soient.  Elles  participent  à  vostre  honte  ;  et  ,  quoy 
qu'elles  soient  entre  vos  bras  dans  le  lict,  faisant  sem- 
blant d'estre  bien  aises  de  vostre  retour ,  elles  vou- 
droient  que  vous  fussiez*  esté  estouffé,  ou  qu'une  ca- 
nonnade vous  eust  emporté.  Car,  tout  ainsi  que  nous 
pensons  que  la  plus  grande  honte  d'un  homme  est 
d'avoir  une  femme  putain ,  les  femmes  aussi  pensent 
que  la  plus  grand  honte  qu'elles  ayent  est  d'avoir  un 
mari  coiiard.  Ainsi  vous  voy-là  bien  accommodé , 
monsieur  le  gouverneur  qui  aurez  perdu  vostre  place, 
veu  que  dans  vostre  propre  lict  on  vous  maudira. 

Mais  que  dirons  nous  de  vos  enfans?  on  leur  repro- 
chera qu'ils  sont  fils  d'un  père  lasclie,  et  verront  son. 
nom  par  escrit,  et  les  mal-heurs  dont  il  aura  esté 
cause;  car  il  n'y  eut  jamais  pevte  de  place,  si  petite 
soit  elle,  qui  n'apporte  une  infinité  de  maux.  Il  court 
un  si  grand  mal-heur  pour  vos  enfans,  qu'il  faut  que 
pour  esteindre  vostre  vilaine  renommée,  et  mettre  la 
leur  en  crédit,  ils  hazardent  leur  vie  à  tout  propos, 
sans  discrétion  ;  et  bien  peu  eschappent  sans  mou- 
rir, de  ceux  qui  par  ce  moyen  se  veulent  faire  remar- 
quer. Combien  en  ay-je  vcu  en  mon  temps,  lesquels, 
ayant  fait  quelque  signalée  faute,  la  voulant  reparer 
se  sont  perdus,  voire  exposez  à  la  mort  au  premier 
hazart ,  ayant  regret  de  vivre  !  Que  si  vos  enfans 
eschappent  de  ce  malheur,  encore  craindra  le  Roy, 
quelque  grande  réputation  qu'ils  ayent  acquise ,  de 
leur  bailler  une  place  en  garde ,  craignant  que  les 
enfans  ne  ressemblent  au  père,  comme  il  advient  or- 
dinairement. Ainsi  vous  ne  vous  ruinez  pas  seulement, 
mais  toute  vostre  postérité. 

Pour  éviter  et  rompre  le  col  à  vostre  mauvaise  for- 
tune et  à  tous  ces  malheurs,  il  y  a  bon  remède,  lequel 
je  me  suis  appris  moy-mesme,  et  suis  contant  de  le 
vous  enseigner  si  vous  ne  le  sçavez.  Premièrement 
vous  devez  considérer  tout  ce  que  je  vous  ay  dict,  et 
mettre  d'un  costé  la  honte,  de  l'autre  l'honneur  que 
vous  aurez  si  vous  deffendez  courageusement  vostre 
place,  demeurant  victorieux ,  ou,  pour  le  moins,  ayant 
fait  tout  ce  qu'un  homme  de  bien  peut  faire ,  de  sor- 
tir triomphant  et  comme  vainqueur,  encore  que  vous 
soyez  vaincu  ,  comme  vous  voyez  que  je  fis  en  ce 
siège.  Songez  tousjours  que  vous  voyez  vostre  prince 

et  vostre  maistre  devant  vous ,  et  quel  visage  vous 
devez  espérer  si  par  vostre   lascheté  vous  perdez  sa 
place.  Et  pource  qu'il  n'y  a  eu  jamais  commencement 
en  une  chose  qu'il  n'y  aye  aussi  sa  fin ,  songez  dés 
rentrée  quelle  doit  estre  la  fin ,  et  pensez  que  vostre 
maistre  ne  vous  a  pas  baillé  ceste  place  pour  la  ren- 
dre, mais  pour  la  sauver;  qu'il  ne  vous  l'a  pas  don- 
née pour  y  vivre  seulement,  mais  aussi  pour  y  mourir, 
s'il  est  besoin ,  en  combattant.  Si  vous  luy  demandiez 
à  vostre  départ  :  voulez  -  vous  que  je  meure  avant  la 
rendre  ?  il    vous    dira    que    vous    devez    combattre 
jusques  au  dernier  jour  de  vostre  vie ,  car   puis  que 
vous  estes  son  suject  elle  est  à  luy.  Le  seigneur  de 
Jarnac   disoit   quelque   jour  au  Roy  nostre  maistre 
que  c'estoit  la  plus  grande  ruze  et  finesse  dont  les 
roys  se  soient  jamais  advisez,  d'avoir  fait  accroire  à 
leurs  sujects  que  leur  vie  estoit  à  eux,   et  que  leur 
plus  grand  honneur  estoit  de  mourir  pour  leur  ser- 
vice ,  mais  aussi  c'avoit  esté  une  grande  sottise  à  nous 
de  le  croire ,  ny  faire  tant  d' estât  de  ce  beau  lict 
d'honneur.   Si  est  il  vray  pourtant,   car  nos  vies  et 
nos  biens  sont  à  nos  roys,  l'ame  est  à  Dieu,  et  l'hon- 
jieur  à  nous  ;  car  sur  mon  honneur  mon  roy  ne  peut 
rien. 

Pour  retourner  à  ce  que  je  vous  ay  dit,  si  vous 
n'avez  ceste  resolution  en  vous-mcsmes  acceptant  la 
charge  qu'on  vous  donne,  vous  ferez  mieux  de  vous 
excuser  :  il  y  a  assez  moyen  de  se  descharger,  et  y  en 
a  prou  (0  qui  prendront  volontiers  ce  que  vous  re- 
fuserez. Que  si  vous  l'acceptez  en  ceste  délibération 
pour  en  venir  bien  à  bout,  faictes  une  chose,  ne  pen- 

(')  Assez. 

sez  jamais  à  vostre  mort  :  c'est  affaire  à  un  sot  d'avoir 
peur  de  mourir  s'il  ne  la  void  à  trois  doigts  de  luy  ; 
encore  faut-il  qu'il  pense  lors  qu'elle  est  à  cent  lieues. 
5ongez  au  contraire  comment  vous  la  pourrez  don- 
ner à  vos  ennemis  ;  car  si  vous  entrez  en  l'apprehen- 
«ion  et  crainte  de  la  mort,  tenez  hardiment  vostre 
place  pour  perdue  ;  car  ceste  peur  vous  desrobe  le 
sens  et  l'entendement ,  qui  est  la  meilleure  pièce  de 
vostre  harnois  :  vous  avez  beau  estre  vaillant  si  cela 
vous  manque  au  besoin.  Donc  si  vous  la  voulez  con- 
server, il  ne  faut  pas  que  vous  entriez  en  ceste  crainte 
de  mourir,  car  la  peur  ne  nous  vient  que  trop  d'elle 
mesme  et  de  nostre  naturel,  sans  que  nous  l'aydions 
à  venir  par  nos  imaginations.  Il  la  faut  rejetter  si  elle 
s'offre  devant  vous  :  ayez  soudain  recours  à  l'intention 
du  Roy,  et  pgurquoy  il  vous  a  mis  là  ;  songez  au  des- 
lionneur  et  honte  ovi  vous  allez  entrer;  lisez  ou  faites 
vous  lire  souvent  les  livres  qui  parlent  de  l'honneur 
des  grands  capitaines,  mesme  ceux  qui  pnt  escrit  de 
nostre  temps,  comme  Langey,  et  un  autre  qui  a  escrit 
en  italien,  je  ne  sçay  comme  il  s'appelle  (0,  qui  a  si 
bien  escrit  depuis  le  roy  Charles  huictiesme  :  souvent 
je  me  le  suis  fait  lire ,  c'est  un  bon  autheur.  Pleust  à 
Dieu  que  nous  qui  portons  les  armes  prinsions  ceste 
coustume  d'escrire  ce  que  nous  voyons  et  faisons  ; 
car  il  me  semble  que  cela  seroit  mieux  accommodé  de 
nostre  main  (  j'entends  du  fait  de  la  guerre  )  que  non 
pas  des  gens  de  lettres;  car  ils  desguisent  trop  les 
choses,  et  cela  sent  son  clerc.  Lisez  donc  ces  livres, 
et  songez  en  vous  mesmes  :  Si  je  fais  comme  Anthoine 
de  Levé  àPavie,  le  sieur  de  Lude  à  Fontarabie,  le 

(0  C'est  probablement  Guicbardiu. 

seigneur  de  Bouillon  à  Peronne,  le  seigneur  de  San- 
sac  à  la  Mirande,  el  Montluc  à  Siene,  que  dira-on 
de  moy  !  quel  honneur  rapporteray-je  à  ma  maison  ! 
et  au  contraire  si  je  me  rends,  quelle  honte  et  infa- 
mie pour  moy  et  pour  les  mieus!  Ayez  après  vostre 
recours  à  Dieu ,  et  le  priez  qu'il  vous  garde  de  tomber 
en  ces  mal-heurs  ,  luy  remettant  le  tout  entre  les 
mains.  Apres  cela  aydez  vous  de  tout  ce  qu'il  a  mis 
en  la  puissance  des  hommes ,  comme  vous  voyez  que 
j'ay  fait  en  ce  siège  ;  et  sur  tout  soyez  diligens  et  vigi- 
lans,  songeant  tousjours  à  vostre  charge.  Si  vous  faites 
cela  avec  l'oubly  de  la  mort  et  du  danger,  vous  aurez 
le  moyen  de  conserver  vostre  place ,  quand  ce  seroit  un 
pigeonnier  ;  et  quand  bien  elle  se  perdra,  y  ayant  fait 
vostre  devoir,  croyez  qu'alors  Dieu  y  a  mis  la  main. 
Il  faut  tousjours  tenter  ;  car  j'ay  veu  souvent  perdre 
ce  qu'on  n'eust  jamais  pensé,  et  sauver  tel  qu'on  tenoit 
pour  perdu.  Si  vous  y  mourez,  vous  ne  vous  des- 
honnorerez  ny  vostre  postérité,  et  si  vous  vous  en- 
terrerez avec  une  immortelle  réputation ,  qu'est  tout 
ce  que  les  hommes  qui  portent  les  armes  doivent  dé- 
sirer ;  car  l'homme  qui  a  peur  de  mourir  ne  doit  ja- 
mais aller  à  la  guerre,  puis  qu'au  monde  il  y  a  tant 
d'autres  exercices  où  l'homme  peut  appliquer  son 
esprit  et  son  entendement,  mesmement  en  ce  royaume 
de  France  où  il  y  a  tant  d'ordres,  soit  de  justice,  soit 
des  finances ,  et  trop  pour  le  bien  du  Roy  et  de  son 
Estât;  car  tant  de  belle  jeunesse  vit  inutile,  laquelle 
seroit  propre  à  porter  les  armes.  Entrant  quelque  fois 
aux  parlemens  de  Thoulouse  et  Bordeaux ,  depuis 
que  je  fus  lieutenant  du  Roy  en  Guyenne,  je  me  suis 
cent  fois  estonné  comme  il  estoit  possible  que  tant 

de  jeunes  hommes  s'amusassent  ainsi  dans  un  palais, 
veu  qu'ordinairement  le  sang  boult  à  la  jeunesse.  Je 
croy  que  ce  n'est  que  quelque  accoustumance  ;  et  le 
Roy  ne  sçauroit  mieux  faire  que  de  chasser  ces  gens 
de  là,  et  les  accoustumer  aux  armes.  Et  pour  retour- 
ner à  vous  qui  commandez  dans  les  places,  et  vous 
qui  vous  y  voulez  enfermer,  si  vous  craignez  tant  la 
mort ,  n'y  allez  pas ,  combien  que  ce  soit  une  folie  de 
la  craindre  :  ceux  qui  souflent  les  charbons  en  leurs 
maisons  n'en  sont  pas  plus  exempts  que  les  autres;  et 
ne  sçay  pas  quel  choix  il  y  a  de  mourir  d'une  pierre 
dans  les  reins  ou  d'une  balle  par  la  teste  :  si  Dieu  me 
donnoit  le  choix  je  n'aurois  pas  grand  peine  de  le 
prendre. 

Sur  tout,  mes  compagnons ,  il  faut  avoir  l'esprit 
tendu  à  espier  ce  que  vostre  ennemy  peut  faire ,  et 
joiier  deux  roolles,  disant  à  part  vous  :  Si  j'estois  l'as- 
saillant que  ferois-je  ?  par  quel  coste'  pourrois-je  en- 
treprendre ?  Car  croyez  que  le  plus  souvent  vostre 
jugement  et  celuy  de  vostre  ennemy  se  rencontrent. 
Communiquez  en  à  ceux  que  vous  avez  cogneu  per-- 
sonnes  d'entendement,  tantost  en  commun,  afin  de 
ne  mettre  personne  en  jalousie,  et  le  plus  souvent  en 
privé.  Que  si  vous  vous  trouvez  sous  une  nation  où  il 
faille  manger  du  chou,  et  que  vous  ne  soyez  le  plus 
fort,  composez  vous  selon  leurs  humeurs.  Mordez  vous 
la  langue  plustost  que  trop  parler.  Ramenez  les  par 
douceur  et  courtoisie ,  et  sur  tout  monstrez  leur  le 
chemin  lors  qu'il  faudra  patir;  car  si  vous,  monsieur 
le  gouverneur,  voulez  vivre  à  chère  ouverte,  et  ce- 
pendant retrancher  le  manger  des  autr.es,  vous  tirerez 
sur  vous  la  haine  de  vos  capitaines  et  soldats.  Il  est 


3  10  [l555]    COMMENTAIRES 

raisonnable  que  vous ,  qui  avez  plus  d'honneur,  ayez 
plus  de  part  à  la  peine. 

Je  vous  veux  advertir  d'une  autre  chose,  c'est  que , 
lors  que  l'exlremité  vous  pressera,  vous  ne  demeuriez 
guère  enfermé  en  vostre  cabinet;  mais  monstrez  vous 
aux  capitaines  et  soldats,  voire  au  peuple,  avec  un 
visage  asseuré  :  vostre  seule  présence  leur  redoublera 
le  cœur.  J'ay  cogneu  en  mon  temps  prou  de  lieutenans 
de  roy  qui  esloignoient  d'eux  les  gentils -hommes , 
pour  les  faire  attendre  quelquefois  trop  en  leurs  salles, 
et  ne  parler  à  eux.  Le  gentil-homme  veut  estre  ca- 
ressé, mesmement  le  gascon  ;  et  cependant  ceux-là 
font  les  empressez.  J'en  ay  cogneu  un  une  fois  en  ma 
vie  :  parce  qu'il  avoit  de  très  belles  parties,  je  ne  le 
veux  nommer,  car  nul  n'est  parfaict  au  monde.  Ce- 
luy-là  deux  heures  du  jour  s'enfermoit  dans  son  ca- 
binet, feignant  faire  quelque  depesche  d'importance; 
mais  c'estoit  pour  lire  Rolland  le  Furieux,  en  italien  : 
son  secrétaire  mesme  nous  le  disoit;  ce  qui  nous  fai- 
soit  despiter ,  car  cependant  nous  estions  à  arpenter  sa 
salle  ou  sa  cour.  N'en  faites  pas  ainsi  :  vos  heures  de 
plaisir  doivent  estre  à  vous  promener  sur  les  rem- 
pars,  visiter  vos  magasins  et  regarder  si  rien  vous 
deflaut. 

Si  vous  vous  trouvez  en  lieu  où  vous  soyez  pressez, 
n'oubliez  à  vous  servir  du  moyen  que  je  tins  pour  me 
delFaire  des  Allemans  ,  et  prenez  exemple  à  ma  faute, 
car  je  tarday  trop;  mais  je  pensois  tousjours  que  le 
marquis  me  voulust  forcer  par  l'espée  et  non  par  la 
faim ,  mais  il  fut  aussi  fin  que  moy.  Que  si  vous  vous 
doutez  de  quelque  trahison,  et  que  vous  n'en  puissiez 
sçavoir  le  fons,  faictes  vous  donner  des  avis  supposez , 

et,  Sans  nommer  personne,  dites  que  vous  estes  ad- 
verty  qu'il  y  a  entreprinse  sur  vous  et  que  vous  estes 
sur  le  point  de  la  descouvrir.  Faignez  aussi  avoir 
quelque  intelligence  en  l'arme'e  de  vostre  enneniy, 
encores  que  vous  n'en  y  ayez  pas,  car  ce  sera  une 
contremine.  Je  ne  vous  diray  que  ce  mot,  que  vous 
vous  représentiez,  et  la  bonne  grâce  de  vostre  prince, 
et  son  inimitié  ;  car  vous  avez  le  choix  :  elle  ne  s'efface 
pas  comme  la  nostre.  Les  Roys  ont  autre  cœur  que 
nous  :  ils  ne  pardonnent  gueres  à  ceux  qui  leur  font 
perdre  quelque  chose,  car  ils  veulent  tousjours  gai- 
gner.  Quel  mauvais  visage  eust  ce  brave  seigneur  de 
Lautrec  à  son  retour  de  Milan  !  et  Dieu  sçait  s'il  en 
estoit  cause  :  il  souloit  dire  que  ce  fustle  plus  giand  en-' 
nuy  qu'il  eust  de  sa  vie.  Souffrez  doncques  toutes  lesex- 
tremitez  :  n'oubliez  rien  de  ce  que  doit  faire  un  homme 
de  bien.  Je  sçay  bien  qu'il  faut  perdre,  qu'il  faut  gai' 
gner,  et  n'y  a  rien  d'imprenable;  mais  desirez  cent 
mil  fois  plustost  la  mort,  si  tous  moyens  ne  vous  def- 
faillent ,  que  dire  ce  meschant  et  vilain  mot  :  Je  la 
rends. 

Monsieur  de  Strossi  me  presta  une  gallere  pour  me 
ramener  en  France,  et  envoya  un  sien  parent,  jeune 
homme  de  vingt  ans,  chevalier  de  Sainct  Jean ,  à  Civi- 
tavechia,  pour  l'apprester,  et  voulut  que  le  chevalier 
mesme  m'amenast  à  Marseille.  Le  mercredi  matin  je 
prins  la  poste  et  vins  àRorae,  où  j'arrivay  environ  les 
quatre  heures  après  midy,  et  fis  aller  les  capitaines 
Lussan ,  Blacon  et  Sainct  Auban ,  m' attendre  à  Civi- 
tavechia ,  car  monsieur  de  Strossi  leur  donna  congé 
pour  quatre  mois.  Les  autres  demeurèrent  avec  ledit 
sieur.  Monsieur  le  cardinal  d'Armaignac  me  logea. 

et  fus  aussi  bien  reçeu  de  tous  les  ministres  du  Roy 
que  gentilhomme  sçauroit  estre.  Ils  avoient  desja  en- 
tendu ma  sortie,  car  le  marquis  l'avoit  mande'  par  un 
courrier  à  son  fiere,  monsieur  le  cardinal.  J'y  trou- 
vay  monsieur  le  cardinal  de  Guise  et  monsieur  le  duc 
de  Ferrare ,  père  de  cestui-cy  ,  estant  là  encore  depuis 
la  création  du  pape  Marcel.  Sa  Saincteté  demanda  à 
monsieur  le  cardinal  de  Guise  si  j'estois  arrivé,  comme 
Ion  luy  avoit  dit  ;  il  dit  qu'ouy  :  et  alors  il  le  pria  de 
me  faire  venir  devant  luy,  car  il  avoit  grand  envie 
de  me  voir.  Et  monsieur  le  cardinal  me  trouva  près 
le  logis  de  monsieur  d'Avanson  (i)  ,  ambassadeur , 
lequel  me  dit  que  j'allasse  faire  la  révérence  à  Sa 
Saincteté',  qui  avoit  envie  de  me  voir.  Monsieur  d'A- 
vanson  me  presla  son  coche  (2).  Je  trouvay  le  Pape 
levé' ,  sur  une  chaire  près  son  lict ,  si  mal ,  qu'à  peine 
pouvoit-il  guère  parler  ;  mais  nonobstant  il  me  fit  fort 
bon  accueil.  Je  luy  dis  que  je  ne  le  voulois  impor- 
tuner de  parolles,  mais  que  j'esperois  que  Dieu  luy 
envoyeroit  la  santé  dans  deux  ou  trois  jours,  et  qu'a- 
près je  luy  viendrois  rendre  compte  comme  les  choses 
esloient  passées  à  Siene.  11  me  dit  qu'il  en  e&toit  bien 

(>)  Jean  de  Saint-Marcel ,  seigneur  d'Avanson,  Saint-Etienne,  Saint- 
Eoniaii"  et  \ausserre,  en  Daupliiné,  d''abord  conseiller  au  parlement 
de  Grenoble ,  puis  maître  des  requêtes  en  j  549  >  président  au  grand 
conseil  en  i55i,  ensuite  ambjissadcur  à  Rome,  et  surinleudant  des  fi- 
nances. Après  la  retraite  de  Diane  de  Poitiers  ,  sa  protectrice  ,  il  s'at- 
taciia  à  la  maison  de  Guise  ,  qui  le  maintint  dans  le  ministère. 

(»;  Coche  ,  ou  carrosse.  Sous  François  I""'  il  n'y  avoit  que  la  Reine  qui 
eut  un  coche  ;  le  Roi  en  fit  faire  un  i)lus  tard  pour  Diane  ,  lille  naturelle 
de  sou  iils  Henri;  bientôt  plusieurs  dames  qualifiées  voulurent  en  avoir.^ 
En  i563  ,  le  parlement  réclama  contre  cette  innovation.  Il  paroît  que 
Tusapie  des  coches  s'ctoil  introduit  plus  rapidement  à  Rome  qu'en 
France. 

informé,  mais  qu'il  seioit  encores  bien  aise  de  l'en- 
tendre de  moy  ;  et  me  dit  ces  mots,  que  je  pouvois 
dire  que  jamais  homme,  de  quelque  nation  qu'il  fust, 
n'avoit  eu  tant  de  crédit,  ny  n'avoit  encores  avecques 
les  Sienois,  que  moy.  Là,  je  prins  congé  de  luy  pour 
ne  le  fasclier,  et  trouvay  monsieur  le  cardinal  de  Guise 
au  logis  de  monsieur  d'i\vanson,  auquel  je  dis  qu'ils 
pouvoient  bien  rentrer  au  conclave  pour  faire  uu 
autre  pape,  car  celuy-là  ne  seroit  pas  en  vie  le  lende- 
maia  au  soir,  comme  il  fut  vray;  car  le  lendemain, 
environ  vespres,  il  trespassa.  Et  le  jour  après  je  prins 
congé  de  tous,  et  m'en  allay  à  Civitavecliia  ;  qui  fut  un 
vendredy,  et  le  samedy,  à  la  pointe  du  jour,  je  m'em- 
Larquay.  Les  pompes  ,  les  plaisirs ,  les  délices  ,  la  cu- 
riosité de  ceste  ville ,  ne  me  peust  arrester  un  jour, 
pensant  que  peut  estre  ailleurs  je  pourrois  faire  ser- 
vice à  nostre  maistre.  Une  chose  veux-je  dire,  encore 
qu'elle  soit  à  ma  loiiange,  qu'allant  par  les  rues,  et 
allant  au  chasteau  Sainct  Ange,  tout  le  monde  cou- 
roit  aux  fenestres  et  sur  les  portes,  pour  voir  celuy  qui 
avoit  si  longuement  defiendu  Siene.  Cela  ne  me  fai- 
soit  que  d'autant  plus  eslcver  le  cœur  pour  acquérir 
de  l'honneur;  et,  encore  que  je  n'eusse  pas  presque 
d'argent  pour  m'en  retourner,  si  me  sembloit-il  que 
j'estois  plus  riche  que  seigneur  de  France. 

Or  nous  fismes  voile  environ  la  pointe  du  jour,  et 
eusmes  aussi  bon  vent  que  nous  l'eussions  sçeu  désirer; 
et  vinsmes  à  Capocorée  (0  sur  l'entrée  de  la  nuict.  Là 
donnasmes  sonde,  et  deux  heures  devant  jour  nous 
passasmes  le  destroit  qui  est  entre  la  Corce  et  la  Sar- 
daigne,  et  fusmes  à  Boniface  (2),  où  estoit  monsieur 

C')  Au  Cap-Corse.  >— •  W  Bonifacio. 

de  La  Molle,  vers  les  neuf  heures  du  malin.  J'avois  sceu 
à  Civilavechia  que  le  prince  d'Orie  (0  estoit  party  de- 
vers Plombin  (2)  avec  trois  ou  quatre  mil  soldats  qu'il 
avoit  embarquez  dans  cinquante  deux  galleres ,  et 
qu'il  alloit  pour  combattre  monsieur  de  Termes  qui 
battoit  Calvy;  ce  qui  fut  cause  que  je  passay  à  Boni- 
face  pour  en  advertir  ledit  sieur  de  La  Molle,  lequel 
incontinent  depescha  vers  ledit  sieur  si  à  propos,  qu'à 
peine  peut-il  estre  levé  assez  à  temps  qu'il  n'y  fut 
surprins,  et  fut  contrainct,  comme  il  me  dit  depuis, 
de  mettre  trois  canons  dans  la  mer,  lesquels  depuis  il 
retourna  pesclier.  Je  luy  fis  là  un  bon  tour ,  et  un 
bon  service  à  mon  maistre.  Vous  qui  portez  les  ar- 
mes, et  qui  voulez  bien  servir  vos  princes,  ayez  tous- 
jours  l'œil  à  ce  qui  les  concerne,  pour  donner  advis 
de  ce  que  vous  jugez  propre  pour  leur  service.  J'en 
ay  veu  de  si  bons  amis  qui  s'esjouissoyent  de  la  perte 
de  leurs  compagnons,  pour  penser  augmenter  leur 
gloire  de  leur  honte  :  je  n'ai  jamais  fait  cela ,  ny  ne  le 
voudrois  faire  au  plus  grand  ennemy  que  j'aye  au 
monde  ;  j'en  pourrois  bien  dire  de  grands  et  notables 
exemples  ,  mais  je  les  laisse  pour  revenir  à  mon  pro- 
pos. Le  baron  de  La  Garde  estoit  aussi  en  un  port  de 
mer  près  du  lieu  où  estoit  monsieur  de  Termes;  il  fut 
adverty  promptement  que  l'arme'e  du  prince  d'Orie 
estoit  en  mer ,  mais  il  ne  sçavoit  de  quel  costé.  Si  est- 
ce  que  par  opinion  il  se  leva  promptement  tenant  la 
routte  de  Marseille,  qui  fut  cause  de  la  salvation  de 
monsieur  de  Termes  ',  car,  comme  le  prince  d'Orie  pen- 
soit  surprendre  le  ])aron  de  La  Garde  à  ce  port  de  mer 
où  il  estoit,  il  fut  adverty  qu'il  estoit  party  il  n'y  avoit 

(.')  Le  priucc  Doria.  —  ['■)  Piombino. 

pas  cinq  ou  six  heures  ;  ce  qui  l'occasionna  de  le  sui- 
vre ,  tenant  mesme  route  :  cela  estoit  le  samedy  mesme 
que  j'avois  eu  ce  ])on  vent,  et  le  suivit  jusques  aux  isles 
d'Hyeres.  Le  baron  sans  s'arrester  vogua  vers  Marseille  ; 
car  s'il  se  fust  arresté  aux  isles  il  estoit  troussé,  d'au- 
tant qu'il  n'avoit  que  quatorze  ou  quinze  galleres.  Je 
me  départis  de  monsieur  de  La  Molle  le  dimanche  en- 
viron dix  heures ,  et  tout  le  jour  je  ne  peus  faire  chemin , 
pource  que  le  vent  m'estoit  contraire.  Environ  deux 
heures  avant  jour,  le  mesme  vent  qu'a  voit  couru  le  sa- 
medy retourna,  et  nous  mismes  en  chemin ,  qui  estoit 
le  lundy. 

Or  sur  la  pointe  du  jour  je  dis  au  chevalier  s'il  avoit 
plus  grand  voyle  que  celle-là:  il  me  dit  que  c'estoit  la 
plus  grande  ;  s'enquerant  alors  pourquoy  je  le  deman- 
dois,  si  je  voudrois  faire  plus  grand  diligence ,  je  luy 
dis  qu'ouy  :  et  tout  incontinent  il  mit  un  voyle  sur  la 
courcie  près  la  pouppe.  Et  sur  la  pointe  du  jour  il 
survint  un  brouillard  qui  dura  jusques  à  ce  que  le  so- 
leil fut  haut,  et  commença  le  brouillard  à  passer.  Et 
alors  la  garde  de  la  gabie  commença  à  crier  :  Velle! 
réelle!  et  Ijien  tost  après  commence  à  crier  :  Gallere! 
gallere  !  Alors  le  chevalier  me  dit  que  ce  ne  pouvoit 
estre  autre  que  le  prince  d'Orie  ou  le  baron  de  La 
Garde.  Et  tout  à  un  coup  le  brouillard  s'abbatit,  et 
nous  trouvasmes  au  milieu  de  cinquante  deux  galleres: 
quatorze,  qui  s'estoient  départies  de  latrouppe,  pre- 
noyent  le  chemin  vers  la  Sardaigne,  et  nous  fusmes  au 
milieu.  Tout  le  monde  commença  à  se  désespérer  dans 
la  gallere  :  les  pilottes  vouloient  gaigner  la  coste  de 
Barbarie  pour  nous  sauver;  le  comité  n'estoit  pas  de 
cest  advis,  ains  que  nous  devions  tirer  outre  à  force  de 

rames  et  de  voyles.  Sainct  Auban  et  les  autres  capi- 
taines avoyent  les  plus  belles  affres  (0  que  gens  eurent 
jamais,  disant  qu'après  estre  sortis  d'une  si  (grande  ex- 
trémité que  du  siège  de  Siene ,  ils  estoient  sur  le  point 
d'estre  réduits  à  ce  mal-heur,  de  se  voir  attachez  à  la 
cadene  (2)  ;  que ,  plustost  que  se  voir  réduits  à  ce  mal- 
heur, il  valloit  mieux  mourir  les  armes  à  la  main. 
Quelque  mine  que  je  fisse ,  je  n'estois  gueres  plus  as- 
seure' ,  et  eusse  bien  voulu  estre  à  planter  des  choux. 
Tout  à  un  coup  quatre  des  quatorze  commencèrent  à 
tourner  les  voyles  à  nous  pour  nous  donner  dessus , 
et  les  autres  amenèrent  jusques  à  la  moitié  de  l'arbre  (5) 
pour  attendre  ceux-cy.  Et  comme  les  quatre  eurent 
haussé  la  voyle  pour  venir  sur  nous  à  ramerancade  (4), 
la  pointe  de  leurs  galleres  fut  à  l'endroit  de  nostre 
fougon  (5);  et,  pource  que  le  chevalier  ne  disoit  mot, 
et  que  tout  le  monde  crioit  dans  la  gallere  avec  une 
misérable  confusion  ,  je  luy  dis  :  «  O  chevalier ,  il 
«  semble  que  vous  vous  perdez  :  vous  avez  esté  nourry 
«  avecques  un  des  vaillans  hommes  qui  jamais  monta 
«  sur  la  mer,  qu'estoit  le  prieur  de  Capue  (6).  »  Alors 
il  me  respondit  :  No  me  perdo  j,  no  me  perdo  per  Dio  , 
mas  io  garda  la  mie  (7).  Les  galleres  ennemies  cepen- 
dant vindrent  à  une  portée  d'arquebuzade  de  nous 
pour  nous  investir  ;  et  lors  le  chevalier,  allant  de  poupe 
en  prouë,  accouragea  tout  le  monde,  faisant  tirer  à 
voile  rancade  (^) ,  tirant  tant  que  nous  pouvions  5  de 

(')  Crainte ,  horreur.  On  dit  les  affres  de  la  mort.  (  Voyez  le  Dic- 
tionnaire clymolos^ique,  de  Ménage,  au  mot  ajfre.)  —  ')  A  la  chaîne.  — 
(^)  Du  mât.  —  1,4  A  force  de  rames.  —  '5  Foyer,  cuisine  de  vaisseau.  — 
(6)  Léon  Sirozzi.  —  7)  «  Non,  de  par  Dieu,  je  ne  me  perds  pas.  je 
sauve  ma  galère  v  — •  {^)  A  force  de  yoUes. 

sorte  que,  quand  ils  nous  cuiderent  investir,  nous  fus- 
mes  plus  de  cinquante  pas  devant  eux,  et  leur  com- 
mençasmes  à  tirer  arquebuzades.  Ils  nous  suyvirent 
environ  mil  pas ,  et  à  cause  de  ces  trois  voyles  que  nous 
avions,  avec  la  peur  qui  nous  donnoit  des  aisles,  il 
nous  sembloit  que  nostre  gallere  volloit  devant  les 
leurs,  de  façon  que  tout  à  un  coup  ils  haussèrent  les 
rames.  Et  nos  mariniers  lors  à  belles  injures  firent  à  qui 
mieux  mieux  ;  ainsi  nous  sauvasmes  en  despit  d'eux , 
pour  la  grande  diligence  de  nos  gens.  Et,  pource  que 
nous  n'eusmes  pas  le  vent  vers  le  soir,  qui  nous  com- 
mença un  peu  à  clianger ,  ne  peusmes  estre  à  Marseille 
jusques  au  mardy  à  soupper.  Et  trouvay  monsieur  le 
comte  de  Tande,  madame  la  comtesse,  et  le  baron  de 
La  Garde ,  qui  souppoient  au  jardin  de  monsieur  de 
SainctBlancart,  lesquels  furent  tous  esbaliis  de  me  voir, 
ayant  fait  estât  que  j'estois  mort,  et  Siene  saccagée  et 
Lrusle'e  5  car  ils  sçavoient  nouvelles,  estant  en  Cor- 
segue  (0,  de  jour  à  autre,  de  la  Pxomanie  (2) ,  et  que 
j'estois  à  l'extrémité',   sans   espérance  d'avoir  jamais 
composition  ;  et  tenoit  tousjours  le  baron  de  La  Garde 
ceste  opinion,  quand  il  estoit  avec  monsieur  de  Termes 
en  Corsegue ,  et  à  Marseille  lorsqu'il  fut  arrivé ,  et  que 
je  jouerois  à  la  desesperade  sur  la  sortie ,  si  le  marquis 
ne  nous  faisoit  telle  composition  que  je  voudrois.  Au- 
tres disoient  que  j'avois  perdu  l'entendement ,  et  que 
Dieu  me  vouloit  punir  de  ma  trop  grande  témérité  et 
folie.  Ils  parloient  de  moy  ainsi  que  j'entray  dans  le 
jardin.  Ils  ne  voulurent  que  je  leur  disse  rien  jusques 
à  ce  que  j'eusse  souppé  ,  car  ils  avoient  presque  achevé. 
J'eus  bien  tost  faict,  car  il  m'estoit  deffendu  de  ne 
(0  En  Corse.  —  {^)  De  la  Romagne. 

manger  guieres  après  avoir  tant  jeusné,  et  croy  que 
cela  fut  cause  de  la  mort  de  plusieurs  après  estre  sor- 
tis ;  car  il  faut  peu  à  peu  remettre  naturci  Apres  je  leur 
contay  tout  de  point  en  point  comme  j'avois  fait  ;  ils  tin- 
drent  cela  pour  une  chose  estrange.  Le  baron  se  trou- 
va foi  t  esbaliy  quand  je  luy  dis  que  le  prince  d'Orie  l'a- 
voit  suivi  jusques  aux  isles  d'Hyeres,  etremercioit  Dieu 
de  ce  qu'il  n'avoit  creu  aucuns  de  sa  trouppe  qui  vou- 
loient  qu'il  donnast  sonde  aux  isles,  et  tiht  monsieur 
de  Termes  pour  perdu ,  à  tout  le  moins  son  artillerie  ; 
mais  je  luy  dis  que ,  sur  ma  relation  ,  monsieur  de  La 
Molle  avoit  envoyé'  à  toute  diligence  vers  luy  pour 
l'advertir.  Je  depeschay  le  lendemain  matin  le  sieur  de 
Lecussan  en  poste  devers  le  Roy  ,  pour  lui  donner 
advis  de  mon  arrive'e  ;  car  monsieur  le  comte  me  dit 
que  Sa  Majesté  estoit  fort  mal  contante  de  moy,  de  ce 
que  je  m'estois  laissé  réduire  au  dernier  morceau ,  et 
qu'il  n'en  pouvoit  espérer  que  la  perte  mienne  et  la 
ruine  de  la  cité,  d'où  dependoit  toute  sa  réputation  en 
Italie.  Aboyez  les  dangers  qu'on  court  à  servir  les 
princes.  Il  n'y  a  ordre  -,  ils  sont  nez  pour  commander , 
et  nous  pour  servir  et  obeyr  ;  et  Dieu  sait  si  j'avois  oc- 
casion de  me  plaindre  d'avoir  ainsi  esté  abandonné  et 
mis  en  proye  ;  mais  c'est  tout  un  :  il  leur  semble  qu'en- 
cores  ce  nous  est  trop  d'honneur  de  mourir  pour  leurs 
querelles.  Le  baron  me  pressa  fort  d'y  depescher,  et  fit 
promettre  au  sieur  de  Lecussan  qu'il  courroit  nuit  et 
jour  ;  ce  qu'il  fit.  Je  demeuray  avec  eux  jusques  au 
vendredy  matin  que  je  prins  la  poste,  et  arrivay  à 
Sainct  Mathurin  le  neufiesme  ou  dixiesme  jour  de  may. 
où  je  trouvay  ledit  sieur  de  Lecussan  qui  m'attendoit 
pour  me  dire  la  grand  joye  que  le  Roy  avoit  eu,  quand 

il  luy  eut  le  tout  racoinpté,s'esmerveillantSa  iNIajcstc 
de  ma  fortune ,  et  disoit  à  tout  le  monde  qu'il  croyoit 
que  j'estois  le  plus  heureux  homme  du  monde  ,  après 
un  tel  et  si  long  siège,  sans  espérance  de  secours ,  estre 
sorty  si  lionnorableraent ,  ayant  affaire  non  seulement 
à  l'Empereur,  mais  aussi  au  duc  de  Florence,  quide- 
siroit  se  venger  des  Sienois.  Il  tenoit  pour  un  grand 
heur  l'escapade  que  j'avois  faite  sur  la  mer  des  pattes 
du  prince  d'Orie.  Le  lendemain  matin  je  fus  au  lever 
de  monsieur  de  Guise,  qui  ne  se  pouvoit  saouUer  de 
m'embrasser,  et  m'amena  en  la  chambre  du  Roy,  le- 
quel estoit  encores  au  lict,  toutesfois  esveillé  ;  et  à  l'en- 
tre'e  de  la  chambre  il  commença  à  crier  tout  haut,  me 
tenant  par  la  main  :  «  Sire  ,  voicy  vostre  homme  per- 
«  du.  »  Et  alors  je  m'approchay  pour  luy  baiser  les 
mains  ;  il  m'embrassa  de  tous  ses  deux  bras ,  et  me  tint 
la  teste  contre  sa  poictrine  presque  autant  comme  on 
demeureroit  à  dire  un  Paty-nostre,  me  disant  par  deux 
fois  en  me  tenant  de  ceste  sorte  :  «  Hé,  monsieur  de 
«  Montluc ,  vous  soyez  le  bien  venu  !  Je  ne  vous  pen- 
te sois  jamais  voir.  »  Alors  je  luy  dis  que  Dieu  m'avoit 
conservé  pour  luy  faire  encore  en  ma  vie  un  bon  ser- 
vice :  il  me  dit  qu'il  le  croyoit ,  et  estoit  bien  asseuré 
que  pour  ce  faire  je  n'y  espargnerois  ma  vie  ;  et  me 
retourna  encores  r'embrasser,  puis  se  leva.  Je  me  re- 
tiray  au  logis  que  le  mareschal  des  logis  avoit  baille 
audict  sieur  de  Lecussan  par  le  commandement  du 
Pvoy  mesme ,  aussi  content  du   bon   visage  de  mon 
maistre,  comme  s'il  m'eust  donné  quelque  riche  pré- 
sent ;  car  j'ay  esté  tousjours  glorieux  :  aussi  suis-je 
gascon.  Cela  seul  estoit  bastant  pour  me  faire  passer 
toutes  impossibilitez.  Monsieur  le  cardinal  de  Lorraine 

et  monsieur  le  connestable  estoient  pour  lors  a  Ar- 
dres,  traictant  quelque  paix  entre  l'Empereur  et  le 
Roy. 

Apres  que  sa  Majesté  eut  disné,  vers  une  heure  après 
midy,  il  se  retira  dans  la  gallerie,  monsieur  de  Guise 
seulement  avec  luy  -,  il  me  fit  appeller.  Monsieur  de 
Guise  ferma  la  porte  après  que  je  fus  entré.  Lors  il 
voulut  que  je  luy  rendisse  compte  par  le  menu  de  ce 
qui  s'estoit  passé  durant  le  siège ,  depuis  le  premier 
jour  que  j'entray  dans  Siene  jusques  au  dernier,  tel- 
lement que  le  propos  en  dura  si  longuement,  que 
les  capitaines  qui  estoient  venus  avec  moy ,  qui  estoient 
demeurez  sur  la  terrasse,  me  dirent  qu'ils  avoient  ouy 
sonner  l'horloge  cinq  fois.  Il  print  un  grandissime 
plaisir  au  retranchement  du  pain ,  et  de  la  sorte  que 
j'en  avois  usé,  et  des  remonstrances  qu'avois  faict  aux 
capitaines  et  au  sénat.  Print  aussi  grand  plaisir  à  la 
délibération  que  j'avois  prins  de  leur  donner  la  bataille 
dans  la  ville,  et  sur  tout  à  l'ordre  que  j'avois  fait,  du- 
quel il  me  souvenoit  beaucoup  mieux  lors  qu'à  pré- 
sent, car  il  fut  imprimé  en  Italie;  et  la  dernière  fois 
que  je  suis  retourné  de  la  Toscane,  le  duc  d'Urbin  me 
dict  à  Pesero  (0  qu'il  l'avoit ,  et  que  jamais  n'avoit 
trouvé  chose  qui  plus  luy  pleust  que  celle-là.  Sa  Ma- 
jesté voulut  aussi  que  je  le  misse  par  escrit  :  il  en  fit 
donner  la  coppie  à  plusieurs  gouverneurs ,  et  me  sou- 
vient bien  qu'il  commanda  qu'on  l'envoyast  à  Mariera- 
bourg,  où  monsieur  le  mareschal  de  Cossé  estoit,  ou 
bien  monsieur  de  Fumel.  Il  eut  grand  pitié  quand  il 
entendit  le  faict  des  bouches  inutilles  ;  et  sur  la  fin  il 
me  demanda  deux  choses  :  la  première,  comme  j'avois 

(')Pesaro. 


DE   ELAISE  nn  MONTl.UC.     [ifiTjS]  SlI 

peu  faire  d'accorder  les  quatre  parts  et  nations,  enne- 
mis mortels  les  uns  des  autres  ;  car  tous  generallement , 
comme  l'on  luy  avoit  dit,  s'estoient  comportez  si  bien 
les  uns  avec  les  autres  sans  desordre,  qu'il  n'estoit 
possible  de  mieux ,  ayant  passé  Espagnols  et  Flamens 
avec  sauf-conduit  ;  ce  qu'on  tenoit  à  chose  miracu- 
leuse, comme  faisoit  bien  l'Empereur  mesme,  s'eston- 
nant  que  j'eusse  peu  accommoder  ces  gens  là  de  ceste 
sorte  :  et  des  Italiens  mesmes  qui  venoient  d'Italie 
luy  en  faisoient  le  récit  comme  d'une  chose  non  ouye. 
Alors  je  luy  respondis  que  c'estoit  une  chose  que  j'avois 
trouvée  facile  ;  et  comme  je  le  vis  affectionné  à  la  vou- 
loir entendre,  cognoissant  qu'il  prenoit  plaisir  d'en 
ouyr  conter,  je  luy  dis  que  je  m'en  estois  allé  un  sa- 
medy  au  marché ,  et  qu'en  présence  de  tout  le  monde 
j'avois  achepté  un  sac  et  une  petite  corde  pour  lier  la 
})Ouche  d'iceluy,  ensemble  un  fagot,  ayant  prins  et 
chargé  tout  cela  sur  le  col  à  la  veuë  d'un  chascun;  et 
comme  je  fuz  à  ma  chambre,  je  demanday  du  feu  pour 
allumer  le  fagot,  et  après  je  prins  le  sac,  et  là  j'y  mis 
dedans  toute  mon  ambition,  toute  mon  avarice,  mes 
haines  particulières,  ma  paillardise,  ma  gourmandise, 
ma  paresse ,  ma  partialité,  mon  envie  et  mes  particu- 
larités, et  toutes  mes  humeurs  de  Gascogne ,  bref  tout 
ce  que  je  peus  penser  qui  me  pourroit  nuire  à  consi- 
dérer tout  ce  qu'il  me  falloit  faire  pour  son  service  ; 
puis  après  je  liay  fort  la  bouche  du  sac  avec  la  corde, 
afin  que  rien  n'en  sortist,  et  mis  tout  cela  dans  le  feu  ; 
et  alors  je  me  trouvay  net  de  toutes  choses  qui  me 
pouvoient  empescher  en  tout  ce  qu'il  falloit  que  je  fisse 
pour  le  service  de  Sa  Majesté.  Et  si  dis  que  tous  ses  mi- 
nistres à  qui  il  bailloit  les  charges  vouloient  faire  de 
21  «i 

ceste  sorte ,  qu'il  n'atteindi  oit  pas  à  ce  que  Dieu  a  ré- 
servé pour  soy  ,  qui  est  le  ciel ,  mais  si  feroit  bien  à 
tout  ce  que  Dieu  a  faict  sur  la  terre,  et  mis  en  la  puis- 
sance des  hommes  ;  car  mon  esprit  tousjours  estoit  de- 
meuré libre ,  sans  qu'aucune  chose  m'empeschast  à 
considérer  ce  qu'il  me  falloit  faire  pour  venir  à  bout 
de  mon  dessein ,  qui  estoit  de  ne  sortir  jamais  de  là 
qu'avec  le  dernier  morceau  à  la  bouche.  Et  veux  dire 
que  tous  ceux  qui  se  despouilleront  et  brusleront  ce 
que  j'ai  dit  cy  dessus,  que  Dieu  assistera  tousjours  avec 
eux,  et,  l'ayant  ainsi  favorable,  l'homme  ne  peut  faiUir 
de  faire  ce  qu'il  voudra  ;  car  Dieu  demeure  tousjours 
avec  ceux-là ,  et  au  contraire  fuit  ceux  qui  ne  servent 
leur  maistre  de  ceste  sorte  ;  car  ils  faucent  tous  le  ser- 
ment qu'ils  ont  fait,  ayant  juré  de  le  servir  loyallement 
et  fidellement ,  ce  que  l'on  ne  peut  faire  estant  garny 
et  plein  de  tous  ces  vices  et  fautes.  Sa  Majesté  se  print 
à  rire  et  me  commanda  de  dire  la  vérité,  et  ne  luy 
mentir  poinct.  Je  luy  dis  que  je  ne  luy  mentirois  non 
plus  qu'à  Dieu.  Il  me  demanda  si  monsieur  de  Strossi 
me  pouvoit  secovirir  ;  car  ses  ministres  de  Borne  luy 
avoient  mandé  plusieurs  fois  qu'il  le  pouvoit  faire ,  et 
qu'il  n'avoit  tenu  qu'à  luy  que  je  ne  feusse  secouru. 
Alors  je  luy  respondis  qu'il  rae  demandoit  une  chose 
qu'il  sçavoit  mieux  que  moy.  Surquoy  il  me  dict  que  ce 
ne  pouvoit  estre ,  car  il  n'estoit  pas  là  où  luy  et  moy 
estions.  Lors  je  luy  dis  :  «  Vous  autres  roys  et  princes 
«  avez  les  oreilles  si  longues,  que  vous  entendez  tout  ce 
«  qui  se  fait ,  encores  que  vous  en  soyez  à  cent  lieues.  » 
Toutesfois  je  luy  dis  que  Sa  Majesté  estant  engagée  en 
Escosse,  à  Calais,  à  Mariembourg,  et  autres  chasteaux 
voisins,  à  Mets,  en  Piedmont,  en  Corsegue,  elle  devoit 


T)E  Tif  \ISE  DE  MONTMIC.     [1.^)55]  '^-ji'^ 

mieux  sçavoir  que  uioy  si,  après  avoir  fourny  à  tout  ce 
qui  estoit  besoin  en  ces  lieux-là  où  il  estoit  engagé,  il 
pouvoit  envoyer  argent  audit  seigneur  de  Strossi  pour 
faire  une  leve'e  de  gens  de  pied  et  de  cheval ,  pour 
combattre  une  si  grande  force  que  le  marquis  avoit 
devant  Siene,  et,  s'il  ne  l'avoit,  en  quelle  sorte  vouloit- 
il  que  monsieur  de  Strossi  me  peust  secourir ,  lequel 
n'avoit  pas  un  homme  pour  respondre  aux  Espagnols 
et  Allemans?  D'Italiens  il  n'en  eust  trouvé  que  prou, 
mais  cela  n'estoit  pas  jeu  party  ;  que  monsieur  de 
Strossi  estoit  plein  de  bonne  volonté,  mais  qu'on  ne  ^ 
peut  voler  sans  ailes  ;  que  par  trois  fois  il  avoit  couru 
beaucoup  d'hasard  pour  son  service,  dequoy  je  lui  fis 
le  conte.  Alors  Sa  Majesté  me  dit  que  ma  responce  l'a- 
voit contenté  et  satisfaict,  et  qu'il  croyoit  ledict  sei- 
gneur de  Strossi  estre  son  serviteur ,  et  trop  homme  de 
bien  pour  tenir  à  luy  ;  et  s'excusa  grandement  à  moy 
de  ce  qu'estant  engagé  en  tant  de  lieux,  il  ne  luy  avoit 
esté  possible  d'envoyer  gens  en  Italie  audict  sieur  de 
Strossi  qui  fussent  esté  assez  forts  pour  lever  le  siège 
et  combattre  le  marquis.  Alors  je  lui  dis  :  «  Or  donc- 
«  ques,  sire,  ne  vous  en  faut  prendre  à  monsieur  de 
«  Strossi  ny  à  vous  avec ,  car  l'un  et  l'autre  avez  faict 
«  tout  ce  qui  estoit  en  votre  puissance  ;  mais  cela  vous 
«  advisera  une  autre  fois  à  pourvoir  mieux  à  vos  af- 
<(  faires.  «  C'estoit  une  charité  qu'on  prestoit  audict 
sieur  de  Strossi,  qui  estoit  autant  picqué  et  plus  que  le 
Pvoy  pour  le  faict  de  Siene,  pour  la  haine  qu'il  por- 
toit  au  duc  de  Florence.  Apres  cela  il  sortit,  et  s'en  alla 
trouver  la  Royne  et  madame  de  Savoye  (0  qui  est  de 

(•)  Marguerite,  sœur  tle  Henri  II  .A  la  paix  de  Cateau-Cambrésis 
elle  épousa  Emmanuel  Philibert,  duc  de  Savoie. 

présent ,  et  leur  compta  ce  que  je  luy  avois  dit,  prln- 
cipallement  de  monsieur  de  Strossi.  Dequoy  la  Royne 
fut  tresaise,  et  le  lendemain  me  fit  cest  honneur  de 
me  remercier  du  bon  office  d'amy  que  j'avois  fait  audit 
sieur  de  Strossi,  qui  luy  appartenoit.  Je  n'avois  garde 
de  faire  autrement  ;  car,  outre  que  j'eusse  menty ,  j'ho- 
norois  trop  ledit  seigneur  de  Strossi  :  il  m'aimoit  et 
estimoit  plus  qu'homme  qui  sortit  jamais  de  Gascogne. 
Gecy  fut  fait  le  lundy  :  le  mardy  madame  de  Va- 
lentinois  me  dit  qu'elle  n'avoit  jamais  veu  revenir 
homme  d'une  charge  dont  le  Roy  fust  plus  content 
et  satisfait  que  de  moy,  et  qu'il  me  loiioit  grandement  : 
je  ne  sçay  si  elle  le  disoit  pour  me  flatter,  mais  elle  le 
savoit  mieux  que  toute  autre ,  car  elle  avoit  fort  gaigné 
le  cœur  du  Roy  nostre  maistre  :  elle  dit  que  j'estois 
bien-heureux.  Comme  je  parlois  avec  elle,  le  Roy  ar- 
riva, et  me  remit  encores  sur  quelques  propos  de  mon 
voyage.  Or  avois-je  la  patente  et  déclaration  que  les 
Sienois  m'avoient  donnée  seellee  de  leur  grand  seau, 
déclarant  que  je  n'avois  jamais  voulu  consentir  à  la 
reddition  de  Siene,  ny  capituler  au  nom  du  Roy, 
mais  aussi  qu'ils  m'appelloient  en  tesmoin  s'ils  avoient 
jamais  voulu  entendre  à  aucune  capitulation,  jusques 
à  ce  qu'ils  s'estoient  veus  réduits  à  toute  extrémité,  et 
au  dernier  morceau  de  pain.  Sa  Majesté  prit  la  patente 
et  la  leut,  et  après  me  demanda  pourquoy  je  n'avois 
voulu  capituler  pour  moy  et  pour  les  soldats ,  et  qu'il 
ti'ouvoit  estrange  que  le  marquis  ne  m'eust  deffait  à  la 
sortie.  Alors  je  luy  respondls  que  c'estoit  pour  deux 
raisons  :  l'une,  que  j'avais  pris  une  resolution  de  ne 
rendre  jamais  place,  ains  mourir  plustost,  et  que  le 
nom  de  Montluc,  pour  moy,  ne  se  trouveroit  jamais  par 

escrit  à  rendre  ny  capituler,  ne  m'estant  jamais  mis 
dans  place  pour  la  rendre,  ains  pour  la  defièndre  on 
y  mourir,  comme  j'avois  mande  au  marquis  par  le  sei- 
gneur Gornelio  et  le  capitaine  Charry  ;  et  aussi  pource 
que  si  Sa  Majesté,  ou  un  qui  viendroit  après  luy,  ve- 
noit  à  reconquérir  Siene ,  et  que  les  Sienois  se  vou- 
lussent ayder  de  la  protection  en  quoy  ils  s'estoient 
mis,  qu'il  demeurast  en  cela  à  sa  discrétion  et  liberté; 
car  il  n'auroit  plus  puissance  de  dire  que  son  lieute- 
nant, qui  estoit  Montluc,  avoit  consenty  à  leur  reddi- 
tion, estant  signé  en  leur  capitulation,  et  qu'il  ne  de- 
voit  point  quitter  sa  fortune ,  ny  celle  de  ceux  qui 
viendroient  après  lui  à  la  couronne  de  France.  <f  Les 
«  fortunes  de  la  guerre  sont  diverses  et  variables  :  Milan 
K  et  Naples  ont  esté  deux  et  trois  fois  à  nous  -,  Siene  , 
«  sire ,  le  sera  peut  estre  encores.  Je  n'ay  rien  fait  qui 
«  vous  puisse  prejudicier.  »  Il  trouva  ma  raison  si  bonne 
qu'il  en  demeura  fort  contant,  et  me  commanda  de 
faire  mettre  la  patente  dans  mes  papiers ,  et  garder 
qu'elle  ne  se  perdist  jamais.  Madame  de  Yalentinois 
luy  respondit  que  les  archives  d'un  pauvre  gentilhomme 
n'estoient  pas  si  asseurez  que  le  thresor  d'un  roy,  et 
que  cela  luy  estoit  de  si  grande  conséquence  ,  qu'il  de- 
voit  commander  estre  mis  dans  le  sien.  Il  me  la  reprint 
de  ma  main ,  et  la  bailla  à  un  vallet  de  chambre  sien 
ou  bien  de  madame  de  Valentinois,  pour  la  donner  à 
monsieur  le  garde  des  sceaux ,  qui  depuis  a  esté  mon- 
sieur le  cardinal  de  Sens  (0,  et  lui  commanda  qu'il  la 
mist  en  son  thresor  où  sont  tous  les  titres  du  Roy.  Or 
de  cecy  ne  peut  avoir  que  seize  ou  dix  sept  ans  :  s'il 
plaisoit  au  Roy  son  fils,  qui  règne  à  présent,  de  com- 

iO  Jean  Bertrandi ,  président  au  parlement  de  Paris. 

mander  à  monsieur  de  Fizes ,  qui  estoit  pour  lors  se- 
crétaire dudit  sieur  cardinal,  quil  ifist  cerclier  la  pa- 
tente, je  m'asseure  qu'elle  se  trouvera  :  et  en  voudrois 
avoir  donné  cinq  cens  escus  d'un  double,  pour  laisser 
mémoire  de  moy  et  l'insérer  dans  ce  livre  ;  car  cela 
tesmoignera  que  je  suis  sorty  de  Siene  sans  capitula- 
tion aucune,  enseignes  desployées ,  les  armes  sur  le 
col,  et  taljourin  sonnant;  ce  qui  ne  se  trouvera  en  livre 
quelconque,  et  que  jamais  liomme  aye  fait  un  pareil 
Irait  :  de  sorte  qu'il  ne  faut  trouver  estrange  si  je  de- 
sire  tant  d'en  avoir  un  doul)le.  Il  ne  faut  pas  que  le 
Roy  mesprise  tant  cela  ,  qu'il  soit  hors  d'espérance 
qu'il  ne  s'en  puisse  servir  quelquefois;  Sa  Majesté  doit 
estre  curieuse  de  la  faire  chercher  plustost  que  moy  : 
il  y  a  plus  d'intcrest. 

Le  jour  après,  qui  fut  le  mercredy  au  soir,  mon- 
sieur de  Guy  se  me  dit  que  le  Roy  s'estoit  résolu  de 
me  bailler  le  lendemain  l'Ordre  (0  ,  qui  estoit  en  ce 
temps -là  chose  si  digne  et  recerchée,  que  le  plus 
grand  prince  de  France  ne  se  fust  tenu  pour  content 
sil  ne  leust  eu,  et  eust  mieux  aymé  que  le  Roy  ne  luy 
fist  jamais  aucun  bien ,  parce  que  c'estoit  une  marque 
d'honneur  qui  n'estoit  pas  profanée  comme  il  est  à  pré- 
sent (2).  Le  lendemain,  qui  estoit  le  jeudy  matin,  le 
Roy  m'en  honora  ;  et  après  disner  je  luy  demanday 
congé  pour  m'aller  mettre  en  ordre  et  séjourner  un 
peu  à  Paris,  car  j'estois  tout  deschiré  et  rompu  pour 
un  nouveau  chevalier  de  l'ordre  ;  ce  qu'il  m'accorda ^ 

(0  L\)rdre  de  Saiiit-Michel. 

i.^)  Le  conn('tabIe  de  Montmorency  disoil  que  l'Ordre  etoil  mis  en 
desordre,  pour  avoir  été  communiqué  à  plusieurs  contre  l'iustilutiou 

preii;ière. 

et  me  donna,  avant  que  je  partisse,  trois  mil  francs  de 
pension  prins  à  l'espargne,  trois  mil  livres  de  rente  sur 
son  domaine  où  la  comte'  de  Guare ,  où  j'ay  partie  de 
mon  bien,  estoit comprise. Bregeyrac  faisoitle  reste.  Je 
jouys  deux  ans  de  la  comté,  mais  non  de  Bregeyrac, 
pour  ce  qu'il  estoit  ypothequé  ailleurs  ;  et  je  desirois 
fort  trouver  les  moyens  de  le  désengager,  à  cause  que 
monsieur  de  Valence,  mon  frère ,  y  avoit  une  prieuré, 
et  faisois  estât  de  demeurer  là  plus  qu'ailleurs  :  j'eusse 
bien  empesché  ce  que  depuis  s'est  monopole  en   ce 
lieu  là.  Sa  Majesté  me  donna  aussi  deux  mil  escus 
argent  comptant ,  et  encores  me  dit  que  je  luy  de- 
mandasse quelque  autre  chose  qui  me  feroit  besoin  : 
je  luy  demanday  deux  places  de  conseiller  au  parle- 
ment de  Thoulouse,  pour  ayder  à  payer  le  mariage 
de  ma  fille  que  monsieur  de  Fontenilles  a  espousée , 
m'ayant  mandé  monsieur  de  Valence ,  de  Paris,  que 
je  luy  demandasse  cela,  dont  je  retirerois  plustost  ar- 
gent que  d'autre  chose.  Lesquels  Sadite  Majesté  me 
donna ,  et  de  cest  argent  je  mariay  madite  fdle ,  avec 
quelque  peu  d'autre  que  ma  femme  avoit.  Sadite  Ma- 
jesté me  promit  la  première  compagnie  de  gensdarmes 
qui  vaqueroit.  Je  n'eus  pas  la  première  ny  la  seconde, 
mais  j'eus  la  troisiesme  ;  car  les  rois  promettent  tant, 
qu'il  n'est  pas  possible  qu'ils  trouvent  tout.  Cecy  advint 
après  mon  retour  deMontalsin,  à  la  seconde  fois  qu'il 
m'envoya  par  delà  ;  c'estoit  la  compagnie  de  monsieur 
de  La  Guische  (i  ).Voylà  les  biens-faicts  que  j'eus  du  Roy 
pour  lors,  qui  ne  furent  pas  petits.  En  somme,  j'eus  ce 

(i"»  Gabriel  de  la  Guiche,  d\me  ancienne  maison  du  Maçonnais,  che- 
valier de  Tordre  du  Roi ,  capitaine  de  quarante  lances,  bailli  de  Mâcou, 
écbanson  du  roi  François  I ,  et  gouverneur  de  Bresse.  Blort  en  i  SSg. 

que  je  demanday  -,  et  depuis  la  mort  de  ce  bon  prince 
mon  maistre,  j'ay  souliaitté  la  mienne  cent  fois,  veu  les 
grandes  traverses  que  l'on  m'a  donné.  11  n'eust  este'  en 
la  puissance  des  hommes  de  me  les  donner  s'il  fust 
esté  en  vie ,  car  il  n'oublioit  jamais  les  services  que  l'on 
luy  faisoit,  tant  petits  fussent-ils  *,  et  n'estoit  en  la  puis- 
sance des  hommes  de  lui  oster  la  bonne  opinion  qu'il 
avoit  des  personnes,  quand  ils  lui  faisoient  sei-vice  ;  et 
au  contraire,  quand  un  homme  avoit  fait  quelque 
chose  mal  à  propos  en  son  service,  quelque  bon  vi- 
sage qu'il  fist  pour  complaire  à  ceux  qui  luy  vouloient 
oster  la  mauvaise  opinion  qu'il  en  avoit  pris,  cela  ne 
luy  partoit  jamais  du  cœur,  comme  monsieur  le  mares- 
chal  de  Sainct  André  m'a  plusieurs  fois  dict  et  déclaré 
sa  complexion.  Il  estoit  fort  son  privé,  et  le  cognoissoit 
tresbien.  Or  Sa  Majesté  vint  à  Paris  cinq  ou  six  jours 
après,  auquel  je  demanday  congé  pour  aller  jusques 
chez  moy,  pour  veoir  ma  famille  :  ce  qu'il  m'accorda 
volontiers.  Je  ne  cacheray  jamais  les  biens  et  honneurs 
que  mes  maistres  m'ont  faict,  car  cela  est  à  faire  à  un 


coeur  vilam  et  mgrat. 

LIVRE  QUATRIESME. 


A  peine  avois-je  demeure'  trois  sepmaines  à  ma  maison, 
que  Sa  Majesté  me  depescha  un  courrier,  me  mandant 
que  je  l'allasse  .trouver  là  où  il  seroit,  sans  marchan- 
der ny  attendre  autre  commandement  ;  ce  que  je  fis 
incontinent,  n'ayant  presque  veu  ma  maison  et  mes 
amis  ;  mais  la  gloire  de  l'honneur  est  un  poignant 
esguillon.  A  mon  arrivée.  Sa  Majesté  me  dict  qu'il 
falloit  que  je  m'en  allasse  en  Piedmont  trouver  mon- 
sieur le  mareschal  de  Brissac ,  lequel  m'avoit  envoyé 
demander  pour  commander  les  gens  de  pied,  faisant 
estât  que,  pour  secourir  Sainct  lago  où  monsieur  de 
Bonnivet  s'estoit  enfermé,  il  luy  faudroit  donner  une 
bataille.  On  me  depescha  deux  jours  après  que  je  fuz 
arrivé,  me  monstrant  le  Roy  beaucoup  de  signes  d'a- 
mitié, et  d'avoir  oggreablc  mon  service.  Je  trouvay 

monsieur  le  mareschal  de  Brissac  à  Turin ,  malade  de 
la  goutte;  et  le  lendemain  j'allay  trouver  monsieur 
d'Aumalie,  qui  commandolt  l'armée  à  Sainct  Valant, 
près  Vulpian,  laquelle  estoit  compose'e  de  cinq  mil 
liommes  de  pied ,  mil  hommes  d'armes ,  et  douze 
cens  chevaux  légers.  Le  Roy  me  donna  à  mon  départ 
un  coursier  des  siens,  qui  estoit  tresbon.  Je  faisois  ve- 
nir mon  train  après  moy,  car  je  m'en  allay  en  poste. 
Le  mesme  jour  que  j'arrivay  vers  monsieur  d'Aumalle, 
je  voulus  aller  recognoistre  Vulpian  pour  y  mettre 
le  siège;  car  le  duc  d'Albe  (0,  ayant  mal  faict  ses  be- 
songnes,  avoit  quitté  Sainct  lago.  Ledict  sieur  d'Au- 
malle me  presta  un  petit  cheval  gris.  En  plein  jour 
j'allay  recognoistre  la  ville  à  moins  de  cinquante  pas; 
car  je  leur  voulois  monstrer  que ,  pour  avoir  veu  ma 
femme,  je  n'avois  rien  oublié  de  ce  que  je  soulois  faire. 
Geste  recognoissance  se  fit  à  sa  veuè"  et  de  plusieurs 
autres.  Je  luy  en  rendis  si  bon  compte,  qu'il  trouva 
que  du  tout  je  luy  avois  dict  la  vérité.  Lendemain  il 
mit  partie  de  l'armée  vers  le  chasteau,  où  les  ennemis 
avoient  faict  un  grand  terre -plein  environné  d'un 
grand  fossé,  avec  une  tenaille  (2)  qui  couvroit  le  chas- 
teau ;  et  entre  la  tenaille  et  le  chasteau  y  avoit  quatre 
vingts  pas  ou  plus,  et  une  tranchée  qu'ils  avoient  faict 
encores  au  milieu,  afin  que,  s'ils  perdoient  la  teste  de 
ce  grand  bastion  et  tenaille  avant  qu'ils  fussent  au 
chasteau ,  se  peussent  retirer  à  ceste  tranchée.  Mon- 
sieur d'Aumalle  avoit  pour  lors  pour  commissaires  de 
l'artillerie  Duno  et  Balasergues,  qui  firent  commencer 

(')  Ferdinand  Alvarez  de  Tolède,  duc  d'Albe. 
V^)  Espèce  particulière  de  fortification  pour  défendre  les  approches 
d'une  place. 

les  tranchées  à  plus  de  cinq  cens  pas  de  la  ville  ('),  et 
trouvèrent  que  la  terre  estoit  pleine  de  petits  cailloux, 
de  sorte  que  cent  hommes  n'eussent  pas  faict  en  un 
jour  vingt  pas  de  tranchée,  et  amusèrent  deux  jours 
ledict  sieur  en  ceste  besongne.  J'estois  fort  mal  content 
<]ue  nous  ne  faisions  ce  que  je  voulois.  A  la  fin,  mon- 
sieur d'Aumalle  se  résolut  de  veoir  luy  mesme  ce  que 
je  luy  conseillois  de  faire,  et  allasmes  à  une  heure  de 
nuict  par  le  costé  du  coing  de  la  ville  à  main  gauche, 
et  par  derrière  une  petite  chapelle  qui  estoit  à  quinze 
ou  vingt  pas  de  la  contre-escarpe  :  il  ne  mena  homme 
du  monde  avec  luy,  que  raoy  et  Fequieres  (2),  qui 
depuis ,  à  ce  que  j'ay  entendu ,  a  tourné  le  visage  à  la 
maison  de  Guy  se,  combien  que  ledict  seigneur  luy 
faisoit  autant  d'honneur,  ou  plus,  qu'à  gentilhomme 
qui  fust  près  de  luy.  Ledict  seigneur  et  moy  mar- 
chasmes  par  dessus  la  contre-escarpe,  et  Fequieres 
par  dessous.  Nous  mesurions  combien  de  contre-es- 
carpe nous  falloit  coupper  pour  mettre  l'artillerie  sur 
le  bord  du  fossé,  et  voir  aussi  si  le  recul  du  canon 
seroit  veu  de  l'arquebuserie  des  ennemis,  et  nous  aussi, 
si  nous  logions  contre  la  contre-escarpe. 

Nous  en  allasmes  par  dessus  icelle,  et  tout  le  long 
des  fossez  plus  de  six  vingts  pas,  passasmes  deux  sen- 
tinelles des  leurs,  sans  qu'elles  nous  dissent  mot  par- 
lans  à  l'oreille  :  que  si  nous  eussions  porté  deux  es- 
chelles,  il  eust  faict  tenter  la  fortune,  pour  veoir  ce 

C')  L'armée  française  arriva  devant  Vidpian  le  3  septembre  i555. 

(~)  De  Paz  de  Feuquières,  dit  le  Jeune,  gentilhomme  picard.  Il  se 
fit  depuis  protestant,  et  se  distingua  par  sa  valeur  et  par  ses  talens  mi- 
litaires pendant  les  guerres  de  religion.  Mort  au  siège  de  La  Charité 
en  iSGg. 

qu'il  en  fust  advenu ,  car  elle  se  présente  souvent  sans 
y  penser,  et  lors  que  moins  on  y  songe.  Et  quand  se 
vint  à  la  troisiesme,  elle  cria  et  esveilla  toutes  les 
autres,  lesquelles,  à  ce  que  je  pense,  dormoient;  et 
ainsi  ledict  seigneur,  et  moi  avec  luy,  nous  retirasmes 
vers  la  petite  chapelle ,  beaucoup  mieux  accompaignez 
au  retour  qu'à  l'aller  ,  mais  c'estoit  de  bonnes  arque- 
busades  ;  et  fusraes  contraincts  nous  jetter  dans  la  cha- 
pelle, le  derrière  de  laquelle  Fequieres  gaigna.  Or 
icelle  chapelle  estoit  ouverte  devers  la  ville ,  et  là  où 
la  porte  se  tenoit  quand  il  y  en  avoit  ;  c'estoit  un  pil- 
iier  de  pierre  cari  é  de  la  grosseur  d'un  homme  qui 
ne  fust  pas  esté  guère  gros  ;  et  nous  hastoient  tant  les 
arquebusades,  que  monsieur  d'Aumalle  fut  contrainct 
se  jetter  tout  en  un  coup  derrière  le  pillier,  tout  droict, 
et  moi  derrière  luy,  car  toute  la  chapelle  estoit  ou- 
verte. Je  n'oiiis  à  ma  vie  de  plus  grandes  arquebu- 
sades ;  je  ne  sçay  si  c'estoit  la  peur  :  il  y  avoit  dequoy 
en  avoir ,  car  les  balles  presque  tousjours  touchoient 
le  pillier  duquel  monsieur  d'Aumalle  se  couvroit. 
11  me  servoit  à  moy  de  pavois,  car  je  lui  tenois  ma 
teste  et  mon  corps  contre  le  sien.  Ils  nous  tindrent  là 
assiégez  plus  d'une  grand  demy  heure;  et  faut  bien  dire 
qu'ils  nous  avoient  ouys  quand  nous  nous  estions  jettcz 
dans  la  chapelle  car  nous  les  oyons  crier:  Juro  a  Dios 
ellos  son  en  la  capilia;  io  los  è  entendidos  (0.  Mon- 
sieur d'Aumalle  m'a  depuis  souvent  faict  le  conte  des 
belles  affres  que  nous  eusmes  ;  car  je  croy  que  plus  de 
cent  arquebusiers  se  vindrent  affuster  pour  nous  tirer: 
ils  jettoient  des  brandons  de  paille  alhime's  dans  le 

(')  «  Je  jure  sur  mon  Dieu  qu'ils  sont  dans  la  chapelle  j  je  les  y  en- 
«  tends,  u 

foss^:  «  Nous  voicy  bien,  dict-il,  s'ils  font  une  sortie. 
«  —  Taisons-nous,  monsieur,  luy  dis-je,  ceux  deLor- 
«  raine  ne  sont  pas  si  malheureux  que  d'estre  pris  en 
«  tapinois.  Le  droict  de  la  guerre  ne  veut  pas  qu'ils 
«  sortent  sans  savoir  que  c'est.  Nous  avons  icy  un  boii' 
o  bouclier  barselonnois.  » 

Les  balles  donnoient  tousjours  contre  la  pierre  ; 
il  nous  servoit  bien  de  serrer  les  fesses.  Fequieres 
fît  un  tour  mal  habile  ;  car ,  ne  sachant  où  nous 
estions  ,  il  siffloit  comme  pour  nous  appeller.  Je  croy 
que  cela  les  fit  opiniastrer  à  tirer  tant.  Cependant  ' 
l'alarme  se  donna  partout  ;  à  la  fin  ils  se  fascherent 
autant  de  tirer,  comme  nous  d'avoir  patience,  puis 
sortismes,  et  trouvasmes  Fequieres  derrière  la  cha- 
pelle, qui  avoit  este'  plus  habile  que  nous-,  et  là  mon- 
sieur d'Aumalle  conclud  qu'il  meneroit  la  nuict  en 
suyvant  l'artillerie  sur  le  bord  du  fossé,  et  toutes  nos 
enseignes  ;  et  par  là  je  gaignay  la  bataille  contre  les 
commissaires  de  l'artillerie,  qui  disoient  que  tout  le 
monde  y  mourroit,  et  qu'il  faudroit  abandonner  l'ar- 
tillerie. Et  par  bonne  fortune  arriva  monsieur  de 
Caillac  :  le  matin  monsieur  d'Aumalle  luy  conta  tout 
ce  que  nous  avions  veu  la  nuict,  raoy  présent ,  et  luy 
bailla  Fequieres  pour  aller  recognoistre  par  derrière 
la  chapelle  ;  car  la  nuit  mesmes  ledict  sieur  ordonna 
deux  enseignes  qui  estoientloin  delà  chappelle,  pour 
s'aller  camper  au  derrière  d'icelle.  Les  assiégez  firent 
là  une  incongruité ,  car  ils  ne  se  dévoient  contenter  de 
l'ouvrir,  mais  dévoient  la  raser.  Et  après  le  retour  de 
monsieur  de  Caillac,  il  fut  de  nostre  opinion.  Mon- 
sieur d'Aumalle  permit  à  monsieur  de  Caillât:  et  à 
moi  d'aller  mener  les  pionniers  coupper  la  contre- 

escarpe  ,  et  ordonna  que  Duno  et  Balasergues  mene- 
roient  l'artillerie  après  nous,  et  fit  faire  une  gabion- 
nade  dans  le  pré,  à  quarante  ou  cinquante  pas  de  la 
contre-escarpe,  pour  mettre  les  poudres;  et  au  poinct 
du  jour  nous  eusmes  couppé  la  contre-escarpe,  les 
canons  placez  pour  tirer,  de  sorte  que  la  bouche  du, 
canon  entroit  dans  le  fossé.  Commençant  à  faire  la 
batterie,  monsieur  de  Bonnivet  alloit  et  venoit  à  la 
teste  du  bastion ,  et  là  où  monsieur  d'Aumalle  se  te- 
noit  ;  aussi  faisoit  bien  monsieur  le  mareschal  de 
Cossé.  Deux  nuits  devant  qu'on  fist  les  tranchées  à  la 
teste  du  bastion  qui  couvroit  le  chasteau ,  pour  s'ap- 
procher du  fossé ,  le  baron  de  Chipy,  maistre  de  camp, 
fit  mettre  en  camisade  les  soldats,  et  à  coup  perdu  se 
jetta  dans  le  fossé  pesle-mesle  avec  eux,  et  gaigna 
deux  cazemattes  qui  flanquoient  ce  fossé,  et  tua  ceux 
qui  estoient  dedans,  car  ils  ne  se  peurent  retiier.  Et  en 
mesme  instant  monsieur  d'Aumalle  commanda  les 
ingénieurs  qu'ils  fissent  des  mines  à  la  teste  du  ba- 
stion :  ce  qu'ils  firent ,  et  en  firent  trois.  Monsieur  de 
Cossé  couroit  au  bastion  voir  si  les  mines  estoient 
prestes,  et  puis  revenoit  à  Monsieur  d'Aumalle  ,  à  la 
batterie  que  nous  faisions.  Jusques  ici  je  n'ay  peu 
nommer  Monsieur  d'Anguyen,  monsieur  le  prince  de 
Condé  son  frère,  ny  monsieur  de  Nemours,  pource 
qu'ils  y  estoient  pour  leur  plaisir,  et  n'y  avoient  point 
de  charge,  estans  accourus  de  la  Cour  au  bruit  d'une 
l>ataille  qu'on  disoit  se  devoir  donner  bien  tost,  parce 
qu'on  n'eust  jamais  pensé  que  le  duc  d'Albe  s'en  fust 
retourné  sans  coup  ferir.  Ils  ne  s'abandonnèrent  ja- 
mais, et  à  l'assaut  allèrent  ensemble,  et  monsieur  de 
Bonnivet  avec  eux.  Il  vint  plusieurs  autres  seigneurs. 

entre  antres  monsieur  de  Ventadour  ('),  de  Lude, 
de  Lausun  (2),  de  Malicorne  (^),  de  La  Chasteneraye. 
Or  les  deux  mines  firent  un  grand  exploit,  car  elles 
renversèrent  presque  toute  la  voûte  du  bastion  dans  le 
fossé  ;  et  sur  la  grande  poussière  qui  se  fit,  le  baron 
de  Chipy  ,  qui  estoil  raaistre  de  camp,  et  tous  les  ca- 
pitaines qu'il  avoit  avec  luy  sur  la  ruine  ,  vindrent 
aux  mains  avec  quatre  vingts  ou  cent  Espagnols  qui 
estoient  entrez  quatre  ou  cinq  jours  devant,  non  sans 
perte  de  beaucoup  des  leurs  à  l'entrée,  et  bien  deux  ou 
trois  cens  d'avantage  :  tous  lesquels  estoient  hommes 
esleus  et  choisis  parmy  toutes  les  compagnies  espa- 
gnolles  ;  et  là  y  en  mourut  plus  de  quatre  vingts.  Et  leur 
gaignerent  encore  nos  gens  ceste  tranchée  qu'ils  avoient 
faicte  par  le  milieu ,  car  ils  se  voulurent  retirer  à  ceste 
tranchée,  et  les  nostres  les  suivirent  de  si  près  qu'ils  y 
entrèrent  aussi  tost  qu'eux.  Il  se  voulurent  jelter  fuyant 
droit  au  chasteau  :  celuy  qui  le  gardoit  ne  voulut  pas 
abbattre  le  pont  ,  et  là  furent  achevez  de  tuer.  Et 
voy-là  le  succès  du  bastion,  qui  fut  bravement  em- 
porté. Là  fut  tué  un  nepveu  du  duc  d'Albe  (4),  César 
de  Naples-,  entre  les  prisonniers,  le  sieur  Sigismond 
de  Gonzague(^),  et  le  capitaine  Lazare ,  lieutenant  de 

'•)  Gilbert,  comte  de  Lévis,  créé  duc  de  Ventadour  en  1578,  et  pair 
de  France  en  i58g,  gentilhomme  de  la  chambre  du  Roi,  gouverneur  du 
Limosin,  ensuite  du  Lyonnais,  Forez  et  Beaujolais. 

{?)  François  Nompar  de  Caumont,  comte  de  Lauzun,  baron  de  Ver- 
teuil  et  de  Puigtiilhem ,  etc. ,  gentilhomme  de  la  chambre,  capitaine  de 
cinquante  hommes  d'armes ,  lieutenant  pour  le  Roi  des  ville  et  comté 
de  Blaye.  Mort  en  1575. 

(3)  Jean  de  Chourscs,  seigneur  de  Malicorne,  gouverneur  du  Poitou. 

(4)  Ce  n'est  point  César  de  Naples ,  mais  César  de  Tolède ,  également 
neveu  du  duc  d'Albe ,  qui  fut  tué  à  cet  assaut. 

t5)  Sigismond  de  Gonzague,  marquis  de  Vescovato. 

la  garde  du  duc  d'Albe,  et  plusieurs  autres  desquels 
je  n'ay  pas  retenu  le  nom.  Il  faut  retourner  à  la  bres- 
che,  qui  n'estoitpas  à  la  vérité  dire  trop  irraisonnable: 
elle  fut  assaillie  en  mesme  heure  que  le  bastion  ;  ainsi 
le  falloit-il  faire  ;  et,  quoy  que  tous  ces  princes  et  sei- 
gneurs y  fissent  très-bien  leur  devoir,  y  estans  montez 
pour  donner  courage  aux  soldats ,  si  est  -  ce  que  les 
ennemis   la   deffendirent    fort   bravement  ,    et   nous 
renversèrent  bien  battus.  Là    fut    tué  le  comte   de 
Créance  (0,  et  plusieurs  autres  luy  tindrent  compa- 
gnie. Sçachant  l'efTect  que  d'autre  costé  avoit  esté  fait, 
cela  nous  consola,  et  donna  espérance  à  tout  le  monde 
que  nous  viendrions  à  bout  de  notre  dessein.  Estant 
monté  sur  le  terre-plein  du  boulevart,  qui  estoit  de- 
meuré entier,  je  dis  à  Duno  qu'il  allast  dire  à  monsieur 
d'Aumalle  qu'il  falloit  loger  trois  ou  quatre  canons 
sur  ce  terre-plein,  pour  foudroyer  les  ennemis  dans 
la  ville  :  ce  qui  fut  tout  aussi  tost  fait,  de  sorte  que  le 
matin  tout  joiia. 

Cela  estonna  ceux  de  dedans,  de  sorte  qu'ils  com- 
mencèrent à  penser  à  leur  conscience,  et  parlemen- 
ter. En  fin  la  capitulation  fut  faicte  (2) ,  et  aussi  pour 
le  cliasteau,  contre  lequel,  pour  sauver  l'honneur  de 
celuy  qui  estoit  dedans,  on  fit  tirer  cinquante  coups 
de  canon.  Cependant  les  nouvelles  vindrent  comme 
monsieur  de  Termes  s'en  venoit  avec  charge  du  Roy. 
Cela  fut  cause  que  plusieurs  parloient  diversement  de 
cela ,  et  en  disoit-on  diverses  raisons.  Un  secrétaire  de 

(0  De  Bouille ,  comte  de  Créance,  tué  d'un  coup  de  pierre  à  la  tête. 

(*)  Nous  eûmes  environ  huit  cents  hommes  tués  ou  blessés  à  ce  siège , 
sur  lequel  on  trouvera  des  détails  plus  étendus  dans  les  Mémoires  de 
Boyvin  du  Villars.  Mais  cet  auteur  ne  fait  aucune  mention  de  Monllue'. 

monsieur  le  maresclial  de  Brissac,  nomméVerbin  ('), 
arriva  le  lendemain  à  midy  avec  des  lettres  à  tous  les 
princes,  s'excusant  que  ceste  charge  de  monsieur  de 
Termes  n'estoit  jamais  venue  de  luy.  Et  me  dit  ledict 
Verbin,  de  la  part  de  monsieur  le  maresclial,  qu'il  me 
prioit  bien  fort  que  je  parlasse  à  tous  les  princes,  afin 
qu'ils  n'eussent  ceste  opinion  de  luy  :  ce  que  je  fis,  en- 
core  que  je  n'eusse  pas  peut  estre  autant  de  crédit 
que  beaucoup  d'autres  ;  mais  je  ne  sçay  que  c'est,  j'en 
ay  tousjours  eu  plus  que  je  n'avois  espéré.  Or,  pour  un 
mot  seulement  que  je  dis  à  ce  Verbin,  qui  estoit  qu'il 
sembloit  advis  à  messieurs  de  Gounort,  vicomte  de 
Gourdon  et  à  moy,  que  monsieur  le  maresclial  de- 
voit  mander  au  Roy  qu'il  pleust  à  Sa  Majesté  retar- 
der la  venue  de  monsieur  de  Termes  pour  quelques 
jours,  car  peut-estre  ces  princes  feroient  difficulté  d'o- 
lieyr  à  un  gentil  homme,  car  ledit  sieur  de  Termes 
n'avoit  lors  autre  tiltre,  et  que  cela  peut-estre  les  oc- 
casionneroit  de  quitter  l'armée  ;  ce  qu'ils  ne  pouvoient 
faire  sans  que  beaucoup  de  gens  les  suivissent,  qui 
pouvoit  apporter  beaucoup  de  préjudice  à  son  service. 
Lesdits  sieurs  Gounort,  de  Gourdon  et  moy,  n'avions 
tenu,  le  soir  auparavant,  autre  langage;  mais  cest 
homme  de  bien  (2)  alla  dire  à  monsieur  le  mareschal 
que  je  luy  avois  déclaré  que  je  n'obeyrois  point  à  mon- 
sieur de  Termes;  à  quoy  je  ne  pensay  jamais,  car  au- 
tres-fois je  luy  avois  obey ,  et  n'estois  pas  si  haut  monté 
sur  mes  mulets  de  coffres,  que  je  voulusse  faire  le 
prince.  Il  a  tousjours  esté  mon  amy  et  de  tous  mes 

(•)  C'est  sans  doute  Boyvin  du  Villars. 

(")  Boyvin  du  "N'illars,  secrétaire  du  maréchal;  il  a  laissé  des  Mémoires 
fui  feront  partie  de  cette  Colkctioo. 

21.  22 

frères ,  aulant  ou  plus  que  gentil  homme  de  la  Guyenne  ; 
et  tout  jamais  avons  vescu  ainsi.  Cela  se  passa  en  ceste 
sorte,  et  marchasmes  droit  à  Montcalvo,  attendant  la 
venue  de  monsieur  de  Termes,  qui  arriva  au  siège , 
et  en  usa  fort  sagement;  aussi  estoit-il  fort  advise',  car 
il  ne  se  voulut  jamais  entremettre  de  commander.  Nous 
mismes  le  siège  au  chasteau,  car  la  ville  fut  empor- 
tée (0,  aussi  n'estoit-elle  pas  forte,  et  le  battismes  par 
le  cul  d'un  bastion,  à  main  droicte  de  la  porte.  Il  ne  fut 
possible  y  faire  bresche ,  car  il  eust  fallu  monter  avec 
des  eschelles  ;  de  sorte  que  nos  gens ,  l'ayant  voulu 
tenter,  furent  repoussez.  J'allay,  la  nuict ,  recognoistre 
le  fossé,  jusques  sous  le  pont-levis,  tout  contre  la  mu- 
raille, pour  voir  s'il  y  avoit  point  de  flanc  qui  deffendist 
la  porte  ;  et  trouvay  qu'il  y  en  avoit  un  bas  qui  battoit 
au  long  du  fossé  :  ils  me  jetterent  des  cercles  de  feu, 
et  m'y  blessèrent  un  sergent  de  la  compagnie  de  mon- 
sieur de  Lieux,  mon  frère;  et  si  n'estions  que  trois 
qui  entrasmes  dans  le  fossé. 

Je  fis  une  consultation  avec  monsieur  de  Caillac, 
que  nous  missions  deux  canons  sur  la  contre-escarpe, 
vis  à  vis  de  la  porte,  afin  de  tirer  droit  aux  pièces  de 
bois  où  les  chainnes  estoient  attachées,  afin  que  le  pont 
tombast  d'un  autre  costé  ;  et  ainsi  nous  mettrions  bien 
tost  en  pièces  la  porte  qui  estoit  par  le  dedans.  Nous 
dismes  tout  à  monsieur  d' Aumalle ,  qui  nous  en  laissa 
faire.  La  nuict  suivante,  nous  logeasmes  les  gabions  et 
trois  canons;  ce  qui  fut  faict  à  une  heure  après  mi- 
nuict.  Tons  les  princes  vindrent  veoir  nostre  besongne, 

(0  Salvaison,  gouverneur  de  Cazal,  escalada  les  murs  de  Moncalvo 
penduQt  la  uuit,  et  prit  cette  place  peu  fortifiée,  sans  répandre  de  sang  : 
-il  n'çn  fut  pas  de  même  de  la  citadelle.  (  De  Tliou.  ) 

et  monsieur  d'Anguyen,  me  prenant  par  le  faux  du 
corps,  me  dit  :  «  Vous  avez  este'  mon  soldat  autres- 
«  fois,  à  présent  je  veux  estre  le  vostre.  —  Monsieur, 
«  dis-je,  vous  soyez  le  bienvenu  :  un  prince  ne  se  doit 
«  pas  desdaigner  au  besoin  de  servir  de  pionnier;  voicy 
«  bcsongne  pour  tous.  »  Monsieur  de  Cosse  y  arriva 
peu  après,  lequel  je  prins  par  la  main,  et  Tamenay 
voir  tout  nostre  faict.  Apres  que  ces  princes  et  seigneurs 
eurent  veu  tout,  ils  s'en  allèrent  reposer  attendant  le 
jour.  Je  demeuray  là.  Le  matin,  comme  le  capitaine 
du  chasteau  se  vit  bride  de  ceste  sorte ,  il  commença  à 
faire  sonner  la  chamade,  et  se  rendit  vies  et  bagues 
sauves  (0,  avec  permission  de  traisner  une  petite  pièce 
d'artillerie  i"^)  pourluy  sauver  son  honneur;  et  s'en  alla 
droit  au  pont  d'Asteure  (5),  oii  estoit  dom  Arbre,  leur 
maistre  de  camp,  qui  ne  luy  donna  pas  le  loisir  d'en- 
tier en  aucune  maison  pour  compter  sa  fortune,  car 
soudain  il  le  fit  pendie  et  estrangler,  comme  il  meri- 
toit,  car,  pour  le  moins,  devoit-il  attendre  un  assaut  j 
il  nous  eust  donné  prou  d'affaires. 

Vous  qui  vous  enfermez  dans  les  places,  advisez  à 
ne  prendre  pas  si  tost  l'efifroy,  et,  encore  que  vostre 
ennemy  ait  bien  accommodé  tout  son  fait,  et  que  vous 
ayez  occasion  d'entrer  en  quelque  soupçon  quele  vostre 
aille  mal,  si  est-ce  que  s'il  y  a  tant  soit  peu  d'appa- 
rence de  vous  pouvoir  deffendre,  esvertuez  vous,  re- 
tranchez vous,  et  pensez  que  vostre  ennemy  a  plus  de 
peur  à  vous  attaquer,  que  vous  n'avez  à  vous  deffendre  ; 
car  la  place  est  bien  chetive    si  vous  n'avez  quelque 

(')  Le  8  octobre.  —  (*^  Ce  qu'il  ne  put  faire ,  dit  de  Thou,  parce  que 
les  roues  et  les  flasques  de  l'affût  se  rompirent.  —  (3)  Ponte-Stura,  pe- 
tite ville  du  Moutferrat. 

22. 

moyen  de  soustenir,  puisque  vous  avez  osé  attendre 
le  canon.  Ne  pensez  pas  sauver  vostre  honneur  pour 
emporter,  ou  vostre  enseigne ,  ou  quelque  pièce  d'ar- 
tillerie, comme  fit  cestuy-cy  ;  car  tout  cela  en  fin  n'est 
pas  grand  cas,  et  celuy  qui  vous  assiège  le  vous  ac- 
corde aisément,  pourveu  qu'il  en  ayt  le  profit,  et  vous 
la  honte  et  le  dommage.  Songez  les  regrets  que  ce 
pauvre  capitaine,  qui  se  rendit  si  légèrement,  faisoit 
estant  sur  la  potance ,  et  s'il  n'eust  pas  mieux  aymé 
mourir  sur  la  bresche.  Lorsque  vous  aurez  fait  tout  ce 
qu'un  homme  de  bien  peut  faire,  il  n'y  a  point  d'ordre, 
il  se  faut  rendre. 

Cette  prise  importa  fort,  car  Montcalvo  bridoit  et 
tenoit  suject,  non  seulement  le  pont  d'Asteure,  mais 
toutes  les  places  le  long  du  Pau  et  de  la  plaine  du 
marquisat  de  Montferrat,  et,  avec  cela,  asseuroit  fort 
Cazal.  L'armée  séjourna  là  sept  ou  huict  jours  (0 ,  pen- 
dant lesquels  arrivèrent  les  nouvelles  aux  princes  et 
à  monsieur  d'Aumalle,  que  le  Roy  avoit  quelque  mes- 
contentement  pour  la  desobeyssance  dont  j'ay  fait  men- 
tion cy  dessus.  Je  fus  meslé  parmy  cette  belle  his- 
toire, m'ayant  preste  quelque  bon  personnage  ceste 
bonne  charité  de  dire  que  je  mestois  le  feu  aux  es- 
touppes;  et  vint  la  chose  si  avant,  que  monsieur  le 
connestable  m'envoya  une  lettre,  par  laquelle  il  me 
mandoit  que  le  Roy  luy  avoit  commandé  m'escrire 
que  je  me  retirasse  chez  moy,  et  que  pour  ceste  guerre 
il  ne  vouloit  plus  que  je  m'en  entremisse.  Cela  ne  m'es- 
tonna  pas  fort ,  car  je  sçavois  bien  que  le  Roy  me  feroit 
cest  honneur  de  m'ouyr.  Monsieur  le  mareschal  de 
Prissac  envoya  son  frère,  monsieur  de  Cosse,  à  la  Cour^ 

i')  Plus  de  quarante  jours,  suivant  de  Thou. 

lequel  asseura  le  Roy  du  contraire  de  ce  qu'on  luy 
avoit  faict  entendre  de  moy,  dont  le  Roy  m'en  tint 
quitte  à  mon  arrivée  :  car  cela  fut  cause  que  je  m'en 
allay  à  la  Cour,  et  me  fit  aussi  bonne  chère  que  de 
coustume,  s'informant  bien  particulièrement  des  af- 
faires du  Piedniont ,  mesmes  des  princes  qu'il  y  avoit 
en  nostre  armée,  desquels  le  Roy  n'estoit  gueres  con-> 
tant  ;  mais  je  n'avois  garde  de  trop  parler ,  car  après, 
ou  monsieur  le  connestable ,  ou  madame  de  Valenti- 
nois  l'eussent  sçeu,  et  de  main  en  main  il  eust  esté  dit 
que  c'estoit  Montluc  qui  en  avoit  compté. 

O  qu'un  homme  qui  vitparmy  les  grands  doit  estre 
sage!  Les  rapporteurs  n'ont  rien  de  bien  au  ventre  ; 
autant  en  voulut  on  faire  de  monsieur  de  Strossi  au 
retour  d'Italie;  bien  me  servit  d'en  parler  sagement, 
car  la  Roy  ne  et  luy  m'en  sentirent  bon  gré.  Il  faut  bien, 
si  vous  sçavez  quelque  chose  fort  importante,  en  ad- 
vertir  vostre  maistre  ;  mais  pour  l'aller  entretenir,  en 
disant  :  Sire,  un  tel  fait  mal,  un  autre  va  laschement 
en  besongne,  un  autre  fait  cecy  et  cela;  vous  méritez 
qu'on  vous  donne  des  poignardades.  Car  il  faut  parler 
autrement  des  grands.  Celuy  qui  avoit  dit  au  Roy  que 
i'estois  cause  du  trouble,  c'estoit  un  meschant  homme, 
car  il  n'en  estoit  rien.  Il  ne  faut  pas  trouver  estrange 
si  l'on  preste  des  charitez  à  moy,  qui  suis  pauvre  gen- 
til-homme, l'on  en  preste  bien  aux  princes  et  aux  au- 
tres ,  pour  bien  grands  seigneurs  qu'ils  soient  :  ce  sont 
choses  ordinaires  à  la  cour  des  princes;  c'est  là  où  on 
fait  profit ,  car  le  recuUement  d'un  sert  d'avancement 
à  l'autre  :  ils  jouent  aux  bouttehors.il  n'y  a  ordre,  il 
faut  passer  parla;  car  un  bon  cœur  ne  peut  demeurer 
chez  soy,  et  qui  se  veut  eschauffer,  il  faut  qu'il  s'ap- 

joroclie  du  feu  ou  du  soleil.  Nostre  soleil,  c'est  le  Roy, 
qui  nous  esclaire  et  eschauffe  de  ses  rayons,  quelque 
part  que  nous  soyons.  Si  quelqu'un  se  met  au  devant, 
il  faut  prendre  patience  avec  la  devise  de  monsieur  de 
Guyse  ;  Chacun  so?i  tour. 

[i556]  A.pres  avoir  quelque  peu  séjourné  à  la  Cour, 
je  prins  congé  de  Sa  Majesté,  et  m'en  vins  à  ma  mai- 
son, où  je  demeuray  cinq  ou  six  mois  en  repos.  Lors- 
que j'estois  occupé  pour  accommoder  les  affaires  de 
ma  maison,  laquelle  je  n  avois  eu  le  loisir  jamais  de 
recognoistre.  Sa  Majesté  me  depescba  un  courrier  pour 
me  faire  venir  là  oii  il  seroit,  en  poste ,  m'escrivant  que 
j'envoyasse  mon  train  droit  à  Marseille,  sans  me  man- 
der là  où  il  me  vouloit  envoyer  :  ce  que  je  fis  ;  car  je 
n'ay  jamais  esté  rétif.  Et  estant  arrivé  à  la  Cour,  je 
trouvay  deux  gentils-hommes  sienois,  qui  esloient  ve- 
nus supplier  Sa  Majesté,  de  la  part  de  tout  leur  pays, 
me  vouloir  envoyer  par  delà  pour  les  commander,  fai- 
sant de  grandes  plaintes  contre  monsieur  de  Soubise  (  0 , 
non  qu'il  les  tirannisast  ny  fist  aucun  desplaisir,  mais 
pour  quelques  places  qu'estoient  perdues  de  leur  Estât  ; 
et  croy  que  monsieur  de  Soubise  y  avoit  faict  ce  qu'il 
avoit  peu,  mais  nul  ne  prend  en  gré  aucune  perte. 
Tout  le  monde  juge  les  choses  par  l'événement.  A  mon 
arrivée ,  le  Roy  dit  qu'il  falloit  que  je  retournasse  à 
Montalcin ,  pour  y  estre  son  lieutenant  gênerai  ;   je 
contestay  une  grand  pièce  (2)  pour  n'y  aller  point , 
non  que  la  charge  ne  fust  honnorable,  mais  j'avois 
crainte  de  m'y  embarquer  sans  biscuit.  Et  à  la  vérité, 

(0  Jean ,  rarchevtque  Alias  de  Parlhcnay,  baron  de  Soubise,  vicomte 
de  Hoban.  Il  fut  gouverneur  de  I.yon  pour  leS  Huguenots,  et  trcs-pas- 
-  sionnc  pour  leur  parti.  »—  v*)  Long-temps. 

qui  veut  bien  faire  ses  aliaires,  il  ne  faut  aller  si  loin, 
car  on  ne  s'en  souvient  pas  -,  et,  si  quelque  cliose  se  pré- 
sente pour  vostre  advancement,  vous  n'en  avez  nulle 
nouvelle.  Mais  pour  l'honneur  et  la  réputation ,  il  vaut 
mieux  estre  souvent  loing  que  près  :  vostre  renomme'e 
croist  plustost,  et  les  estrangers  vous  révèrent  plus 
que  les  vostres.  D'ailleurs  je  desirois  eslre  employé 
aux  guerres  en  la  France  près  de  sadicte  Majesté; 
mais  il  ne  fut  possible  m'en  pouvoir  excuser  :  aussi  je 
n'eusse  sçeu  refuser  mon  bon  maistre.  Les  Sienois,  dés 
<jue  je  fus  arrivé,  pressèrent  Sa  Majesté  encore  pour  me 
faire  partir,  preschant  plus  de  loiianges  de  mov  que  je 
n'en  meritois.  Or,  sans  plus  séjourner,  je  partis,  et 
prins  mon  chemin  à  Marseille,  où  je  trouvay  sept  en- 
seignes de  gens  de  pied  que  le  Roy  envoyoit  à  Rome, 
lesquelles  monsieur  de  La  Molle  commandoit  ;  et  mon 
fils  aisné  Marc-Anthoine  (0  estoit  un  des  capitaines, 
avec  le  capitaine  Charry.  Le  baron  de  La  Garde  nous 
embarqua,  et  nous  descendit  à  Civitavechia;  et  incou:- 
tinent  prins  la  poste,  et  m'en  allay  à  Rome. 

Or  le  cardinal  Caraffe,  qui  estoit  venu  en  France, 
.supplia  le  Roy  de  commander  que  s'ils  avoyent  af- 
faire à  Rome  pour  le  service  du  Pape  (2) ,  que  je  m'y 
arrestasse  pour  quelque  temps;  ce  que  Sa  Majesté  me 
commanda.  Et  trouvay  ledit  cardinal  desja  arrivé  h 
Rome,  et  fus  fort  bien  venu  de  monsieur  le  raareschal 
de  Strossi,  dudit  sieur  cardinal,   et  du  duc  de  Pal- 

(0  II  avoit  été  page  de  madame  de  Guise,  depuis  madame  de  Ne- 
mours. (  Brantôme.  ) 

t*)  Le  pape  Paul  IV  avoit  confisqué  les  biens  des  Santa  Fibr  et  des 
Colonne,  qui  étoient  protégés  par  l'Empereur.  Une  armée  impériale  ^ 
sous  les  ordres  du  duc  d'Albe,  éloit  dirigée  vers  Rome  pour  venge* 
celte  injure,  et  le  Pape  réclamoit  les  secours  de  la  France. 

liane  (0  son  frère  ;  et  le  lendemain  me  menèrent 
baiser  les  pieds  du  Pape,  lequel  me  fit  fort  grand 
chère,  s'enquerant  de  moy  des  particularitez  de  la 
France.  Le  duc  d'Albe  avoit  desja  son  camp  à  vingt 
mil  près  de  Rome.  Ledit  cardinal  avoit  fait  une  levée 
de  trois  mil  Suisses,  qui  desja  estoient  arrivez  à  Rome. 
J'estois  tousjours  d'opinion  que  nous  sortissions  à  la 
campagne  à  dix  mil  de  Rome,  et  que  là  nous  nous 
campissions  en  attendant  que  le  duc  d'Albe  s'appro- 
cliast  des  murailles  de  la  ville,  craignant  toujours  qu'il 
adviendroit  ce  qui  advint  :  mais  le  sieur  Camille  Ur- 
sin  (2) ,  qui  gouvernoit  les  affaires  de  la  guerre  pour 
le  Pape,  n'y  voulut  jamais  entendre,  et  commença  à 
designer  des  fortifications  par  dedans  la  ville ,  près  des 
murailles,  et  me  fut  baillé  un  quartier.  Plus  de  trois 
semaines  s'escoulerent  sans  que  le  duc  d'Albe  s'appro- 
chast  de  plus  de  cinq  à  six  mil.  Et  se  donnoient  toute 
la  nuict  les  Romains  l'alarme  entr'eux-mesmes,  de 
sorte  qu'on  ne  voyoit  que  fuyr  gens  vers  Sainct  Pierre, 
autres  aux  maisons  des  cardinaux  qui  tenoient  le  parti 
du  roy  d'Espagne  ;  et  ne  vis  jamais  tel  desordre.  Ce 
peuple  n'est  gueres  aguerry,  aussi  est -il  composé  de 
diverses  nations  (5).  Je  croy  que  ce  n'est  pas  la  race  des 
Césars,  Gâtons,  Scipions  et  autres;  il  y  a  là  trop  de 

(>)  Jean  Caraffc,  comte  de  Monlon'o  et  duc  de  Palliano,  fut  général 
des  troupes  de  TEglise  ,  sous  son  oncle  Paul  IV,  qui  lui  donna  le  duché 
de  Palliano ,  confisqué  sur  les  Colonne. 

(»)  Camillo  Ursino  avoit  été  fait  gonfalonnier,  ou  capitaine  général 
de  TEglise  par  le  pape  Paul  IV.  Mort  en  iSSg,  à  soixante-dix  ans. 

(3)  On  trouve  dans  le  recueil  de  Ribicr  une  lettre  du  cardinal  du  Bel- 
lay, qui  confirme  le  récit  de  Montluc,  et  qui  prouve  combien  on  pou- 
voit  peu  compter  sur  les  talens  militaires  de  Camille  Ursin,  et  sur  I9 
bravoure  des  troupes  du  Pape. 

délices  et  voluptez  pour  produire  grand  nombre 
d'hommes  de  guerre.  Et  parce  qu  il  seml)la  advis  à 
messieuis  les  cardinaux  d'Armagnac,  du  Bellay,  de 
Lansac  et  d'Avanson,  que,  si  je  faisois  une  remons- 
trance  aux  capitaines  commandans  en  la  cité,  pour 
leur  apprendre  l'ordre  que  j'avois  tenu  à  Siene,  qu'ils 
le  prendroient  en  meilleur  part  de  moy  que  de  tout 
autre,  leur  souvenant,  et  à  toute  la  cité,  de  la  répu- 
tation que  j'avois  acquise  audit  siège,  monsieur  le  ma- 
reschal  de  Strossi  (0  et  monsieur  le  cardinal  Carafie 
le  trouvèrent  bon  ,  et  firent  venir  tous  les  principaux, 
et  tous  leurs  capitaines,  enseignes  et  lieutenans  dans 
la  basse-court  du  logis  de  monsieur  d'Avanson,  qui 
pour  lors  estoit  ambassadeur  ;  etlà  je  leur  fis  la  haran- 
gue qui  s'ensuit,  en  la  présence  desdicts  sieurs,  en  lan- 
gage italien.  Monsieur  de  Lansac  est  en  vie,  qui  me 
dit  qu'il  n'eust  jamais  pensé  qu'un  Gascon  fust  devenu 
bon  italien,  comme  j'estois  lors. 

«  Messieurs,  depuis  que  le  duc  d'Albe  s'est  appro- 
K  ché  un  peu  de  vostre  cité,  il  nous  semlde,  à  nous  qui 
«  sommes  françois,  que  vous  avez  conceu  quelque 
«  nouvelle  peur,  et  sans  grande  occasion;  de  sorte  que 
«  pour  la  moindre  chose  vous  entrez  en  un  merveilleux 
«  eiFroy  :  que  si  les  ennemis  s'approchoient  de  vos 
«  murailles  lors  que  ceste  confusion  est  parmy  vous, 
«  ils  entreroient  dedans  tout  à  leur  aise ,  sans  grande 
«  contradiction  ,  pource  qu'au  lieu  que  vous  deviez 
«  tenir  un  silence  dans  vostre  cité ,  mesmement  la  nuict, 
«  et  que  vous  deviez  plustost  courir  aux  murailles  que 
«  de  vous  mettre  au  grand  desordre,  que  vous  faites; 

(0  Strozzi  venoit  d'être  nommé  maréchal  de  France;  il  succcdoil  ;i 
Robert  de  La  Mark. 


346  [l556]    COMMENTAIRES 

«  car  on  voit  une  partie  courir  à  Sainct  Pierre ,  autres 
«  aux  églises,  autres  e's  maisons  des  cardinaux  espa- 
ce gnols,  avec  toute  la  confusion  du  monde  :  cela  ne 
«  peut  procéder  que  d'une  de  deux  choses,  ou  bien 
«  faute  de  cœur,  ou  faute  que  vous  ne  commandez 
«  pas  bien  l'ordre  qu'il  faut  que  vos  gens  tiennent 
«  quand  les  affaires  se  présentent,  tant  la  nuict  que  le 
«  jour.  Si  vous  le  faictes  pour  faute  de  cœur,  c'est  donc 
«  signe  que  vous  n'aviez  pas  bien  considéré  quelles 
«  gens  sont  vos  ennemis.  Et  que  peuvent-ils  estre  au- 
«  très  qu'hommes  comme  vous?  ne  portons  nous  pas 
V  les  armes  pareilles  aux  leurs ,  et  aussi  bonnes  que  les 
«  leurs?  ne  sont-ils  pas  sujets  à  recevoir  la  mort  de  nos 
K  coups  comme  nous  des  leurs?  la  querelle  du  Pape 
«  n'est-elle  pas  juste  et  saincte ,  et  meilleure  que  la  leur? 
<c  ce  que  nous  doit  faire  espérer  que  Dieu  est  avec 
«  nous-  Et  quelle  part  et  portion  a  le  roy  d'Espagne  à 
«  Piome,  ny  aux  terres  du  Pape,  ny  en  vos  maisons, 
«  pour  faire  que  Dieu  le  veuille  ayder  plus  qu'à  nous? 
«  Qu'est  devenue  la  hardiesse  de  vos  anciens  Romains, 
«  qui  vous  ont  laissé  ceste  grande  renommée  qu'ils 
«  ont  acquise  en  leurs  vies?  Quelle  autre  nation  habite 
«  aujourdhuy  à  Piome,  pour  vous  avoir  osté  le  cœur 
«  que  vous  ont  laissé  ceux  de  qui  vous  descendez  de 
«  toute  ancienneté,  comme  vous  dites?  O  messieurs, 
«  que  vous  faites  un  grand  tort  à  la  renommée  de  vos 
«  prédécesseurs,  de  montrer  que  vous  ayez  crainte  des 
«<  gens  qui  ne  sont  qu'hommes  comme  vous?  Vous  faites 
«  beaucoup  pour  les  ennemis,  de  ce  qu'ils  se  pourront 
«  vanter  avoir  fait  peur  à  ceux  qui  anciennement  fai- 
«  soient  trembler  toutes  les  nations  du  monde.  Si  ceste 
«  peur  procède  du  mauvais  ordre  que  vous  y  ave2S 

«  donne  à  vostre  commencement  jusques  icy,  il  n'y  a 
-<(  rien  encores  tant  gaste,  qu'en  un  seul  jour  vous  n'y 
«  puissiez  remédier.  Vous  en  allant  tout  à  ceste  heure, 
«  advisés  d'où  procède  ce  delîaut,  et  prompiement  y 
«  remédier  :  et  ainsi  vous  ferez  cognoistre  à  tout  le 
«  monde  que  ce  n'est  pas  faute  de  cœur,  mais  que  c'est 
«  faute  de  l'ordre  ;  et  ainsi  tout  vostre  peuple  repren- 
«  dra  courage,  se  voyant  dans  le  bon  ordre  que  vous  y 
«  aurez  donne.  Ne  trouvez  pas  estrange  si  je  m'esbaliis 
«  de  ce  que  je  vois  dans  vostre  cite';  m'estant  trouvé 
c<  dans  Siene  commandant  au  peuple,  ayant  le  mar- 
«  quis  de  Marignan  plus  de  force  deux  fois  que  n'a  le 
«  duc  d'Albe,  je  puis  dire,  avec  beaucoup  d'honneur 
«  pour  les  Sienois ,  que  je  ne  cogneus  en  ma  vie  un  seul 
«  citoyen  avoir  peur.  Bien-heureux  sont  les  Sienois, 
«  qui  ont  monstre  estre  extraicts  et  vrais  enfans  legi- 
«  times  de  vos  anciens  pères  qui  ont  fondé  ces  mu- 
te railles  et  les  leurs  aussi,  à  ce  qu'ils  m'ont  asseuré; 
«  aussi  portent  ils  mesmes  armes  que  vous.  Et  encore 
«  que  la  cité  soit  perdue ,  leur  renommée  et  valleur 
«  n'est  pas  pour  cela  enterrée,  qui  doïmera  tousjours 
«  espérance  à  un  chacun  qu'elle  se  pourra  quelque 
«  jour  recouvrer  par  leur  vertu  et  hardiesse.  Que  si 
«  vous  ne  faites  autrement  que  comme  j'ay  veu  jusques 
«  icy,  je  veux  dire  que  je  seray  tousjours  plus  asseuré 
«  de  deffendre  Siene,  n'ayant  que  les  femmes  sienoises 
«  avec  moy  pour  combattre,  que  non  deffendre  Rome 
«  avec  les  Romains  qui  y  sont.  Excusez  moy,  je  vous 
et  prie,  si  je  vous  dis  la  vérité;  car  je  ne  le  fais  pour 
et  aucune  commodité  que  je  pense  en  pouvoir  revenir 
«  au  Roy  mon  maistre  ny  à  moy,  mais  pour  vostre 
«  bien,  et  pour  éviter  la  ruine  totalle  de  vostre  ville, 

«  laquelle  si  elle  est  envahie  par  vos  ennemis,  vous 
«  serez  misérablement  saccagez,  et  la  ville  pirement 
«  traictée  qu'elle  ne  fut  du  temps  de  monsieur  de  Bour- 
«  bon.  Croyez,  messieurs,  que  si  j'estois  aise  de  vosire 
«  perte,  je  ne  vous  ferois  pas  la  remonstrance,  en  la 
«  présence  de  ces  seigneurs,  que  je  vous  fais;  mais  en 
«  estant  marry  comme  votre  serviteur,  puis  que  vous 
«  estes  bons  amis  et  confederez  du  roy  de  France  mon 
«  maistre,  et  désirant  mourir  avec  vous  pour  vostre 
«  conservation ,  cela  m'a  contrainct  vous  faire  entendre 
«  ce  que  je  vous  ay  dit,  et  aussi  que  messieurs  les  mi- 
«  nisties  du  Roy  qui  sont  icy,  m'ont  asseuré  que  vous 
«  la  prendrez  en  meilleure  part  de  moy  que  de  tout 
«  autre,  pour  l'estime  que  vous  avez  de  moy  depuis  le 
G  siège  de  Siene  :  ce  que  je  vous  prie  de  ma  part  voû- 
te loir  faire.  Et  si  en  aucune  chose  je  vous  y  puis  ayder, 
«  me  le  faisant  sçavoir,  je  me  transporteray  inconti- 
«  nent  à  vostre  conseil.  Je  croy  que  le  souvenir  du  sac 
«  de  vostre  ville,  fait  par  le  seigneur  de  Bourbon ,  vous 
«  met  en  doute.  Vous  fustes  lors  surpris,  à  présent 
«  vous  avez  les  armes  aux  mains.  N'ayez  peur,  ne  crai- 
«  gnez  vos  ennemis,  ains  départez  vostre  ville,  donnez 
«  à  chacun  son  lieu ,  pour  se  rendre  au  besoin ,  affin 
«  que  vostre  confusion  ne  nous  oste  le  moyen  de  vous 
«  secourir,  si  l'ennemy  se  présente.  Et  chassez  la  peur 
«  de  vos  citoyens,  s'il  en  y  a  :  qu'on  ne  voye  nulle 
(c  confusion ,  et  ne  vous  faschez  du  reste.  Vous  verrea 
«  bien  tost  vos  ennemis  forcez  de  se  retirer,  sçachant 
«  le  bon  ordre  que  vous  y  aurez  mis.  «  Ils  me  remer- 
cièrent bien  fort,  et  ainsi  se  départirent  de  nous,  nous 
asseurant  qu'ils  alloient  donner  tel  ordre,  que  les  ac- 
ridens  qui  estoient  survenus  n'y  adviendroient  plus, 

me  priant  bien  fort  me  vouloir  trouver  en  leur  conseil 
le  lendemain  matin,  et  que  là  ils  me  monstreroient 
l'ordre  qu'ils  y  alloient  donner,  pour  prendre  là  des- 
sus mon  advis  et  conseil.  Ce  qui  fut  fait  :  et  regardas- 
mes  tous  ensemble  si  bien  à  leurs  afiaires,  qu'il  ne  se 
parla  plus  de  crainte  ny  de  desordre.  Je  m'accostay 
des  principaux  du  peuple,  et  leur  monstray  ce  qu'il 
falloit  faire  :  je  les  cognus  de  bonne  volonté'.  Toutes- 
fois  ceste  grande  multitude  est  formée  de  diverses  hu- 
meurs :  il  y  a  moyen  de  les  ramener  toutes  à  une, 
quand  c'est  pour  leur  bien  et  salut.  Bref,  toutes  choses 
se  portèrent  mieux,  dequoy  le  Pape  me  sentit  bon  gré. 

Or  le  duc  d'Albe,  quelques  jours  après,  remua  son 
camp,  et  print  son  chemin  vers  Thiboly  (0,  à  douze 
mil  de  Rome.  Je  ne  sçay  si  ce  fut  qu'il  entendit  que  la 
ville  se  gardoit  mieux  qu'elle  ne  faisoit,  et  que  les 
choses  estoient  changées,  ou  bien  que  son  opinion 
n'estoit  de  s'approcher  plus  près  de  la  ville.  Et ,  pour- 
ce  que  dans  Thiboly  estoit  le  sieur  Francisco  Ursin 
avec  cinq  enseignes  italiennes,  et  que  la  ville  n'estoit 
point  forte,  messieurs  le  mareschal,  cardinal  de  Ca- 
rafï'e  et  duc  de  Palliane,  eurent  crainte  que  le  duC 
d'Albe  s'en  allast  prendre  Thiboly,  et  mettre  en  pièce 
ce  qui  estoit  dedans;  ce  qui  fut  cause  qu'ils  me  priè- 
rent de  partir  toute  la  nuict  pour  aller  retirer  le  sieur 
Francisco,  me  baillant  les  deux  compagnies  de  che- 
vaux légers  de  la  garde  du  Pape ,  et  les  deux  compa- 
gnies à  cheval  du  duc  de  Palliane,  que  les  capitaines 
Ambros  et  Bartholoraé  (2)  commandoient,  et  quatre 
cens  arquebusiers  qui  estoient  sous  la  charge  de  mon 
fils  Marc-Anthoine  et  du  capitaine  Charry.  Le  cardinal 

(»)  Tivoli.  —  C')  Bartoloraeo  de  BencYento. 

Carafie  m'avoit  asseuré  sur  son  honneur  que  les  en- 
nemis ne  pouvoient  passer  le  Tybre,  et  que  je  pou- 
vois  faire  la  retraicte,   ayant  tousjours  le  Tybre  en- 
tre les  ennemis  et  moy.  Je  fus  au  soleil  levant  avec  les 
gens  à  cheval  à  Tliiboly,  et  les  gens  de  pied  arrivè- 
rent deux  heures  après  moy,  et  trouvay  que  le  sieur 
Francisco   ne   sçavoit  aucunes  nouvelles  des    enne- 
mis-, et  après  l'avoir  entendu,  je  me  doutay  de  ce  qu'il 
m'advint,  car  je  sçavois  bien,  avant  que  partir   de 
Borne,  que  le  duc  d'Albe  avoit  prins  le  chemin  de 
Thiboly,  et  qu'il  venoit  à  la  desrobée  surprendre  le 
sieur  Francisco,  puisqu'il  n'en  sçavoit  aucunes  nou- 
velles. Je  ne  fis  que  manger  bien  peu ,  et  faire  repais- 
tre  mes  chevaux,  et  manger  un  peu  nos  gens  de  pied. 
J'ordonnay  au  sieur  Francisco  de  faire  sonner  le  ta- 
hourin  pour  desloger  et  mettre  aux  champs,  et  le 
priay  de  me  prester  un  cheval  ou  deux  de  ses  gens 
qui  cognoissoient  le  pays,  car  moy-mesmes  je  voulois 
aller  faire  la  sentinelle  cependant  que  tout  le  monde 
s'appresteroit  pour  partir  :  dont  bien  m'en  print,  car  le 
sieur  Francisco  avoit  envoyé  deux  de  ses  gens  pour 
descouvrir,  et  avoient  rapporté,  cependant  que  nous 
disnions,  qu'il  n'y  avoit  aucunes  nouvelles  d'ennemis 
en  tout  le  pays  ;  mais  je  ne  me  voulus  pas  arrester  là, 
et  m'en  allay  avec  ces  deux  mesraes.  Et  comme  je  fus 
hors  Thiboly,  au  long  d'un  cottau,  je  me  mis  sous 
un  arbre,  car  il  commençoit  à  faire  grand  chaud;  et 
tout  en  un  coup  j'apperceus  au  long  d'un  petit  bois 
taillis  force  gens  k  cheval  qui  alloient  droit  au  Tybre 
contrebas,  et  d'autres  que  je  voyois  au  long  d'un  val- 
lon ,  qui  venoient  droit  à  moy  ;  et  au  milieu  d'une 
plaine,  au  deçà  de  ce  bois  taillis,  je  voyois  quelque 

chose,  ne  pouvant  discerner  que  c'estoit.  Je  manday 
proraptement  au  seigneur  Francisco  que  j'avois  des- 
couvert le  camp ,  et  qu'à  toute  diligence  il  fist  sortir 
ses  gens,  et  s'acheniinast  par  l'autre  coste'  du  Tybre. 
Jamais  le  soldat  qui  l'alla  advertir  ne  fut  dans  la 
ville,  que  voyla  dixhuit  ou  vingt  enseignes  d'Espa- 
gnols qui  estoit  couchez  dans  la  plaine,  levez  et 
marcher.  Je  m'en  vois  au  galop,  et  trouvay  qu'il  n'y 
avoit  encores  un  seul  homme  dehors  ;  et  lis  diligence 
de  faire  cheminer  les  enseignes  italiennes,  faisant  fer- 
mer la  porte  de  la  ville  :  et  lis  là  le  tour  d'un  fin 
homme,  car  j'emportay  les  clefs  avec  moy,  pensant 
que  les  ennemis  ne  peussent  de  long  temps  rompre  les 
portes;  car  le  Tybre  passe  par  le  milieu  de  la  ville, 
oîi  il  y  a  un  pont ,  et  de  bons  et  beaux  moulins  dans 
la  ville  mesmes,  lesquels  j'avois  commence'  à  faire 
rompre  de's  mon  arrive'e;  mais  cela  ne  peust  estre 
achevé.  J'avois  laissé  le  capitaine  Chany  à  la  porte, 
et  mon  fils  Marc-Anthoine  au  pont  pour  le  souslenir; 
et  j'allois  et  venois  faire  haster  les  Italiens  de  chemi- 
ner. Et  comme  ils  furent  tous  dehors  la  porte,  j'allay 
retirer  le  capitaine  Charry,  et  commençasmes  à  rom- 
pre le  pont,  qui  estoit  de  bois,  et  tout  incontinent  les 
ennemis  furent  dans  la  ville.  Je  mis  des  arquebusiers 
dans  des  maisons  qui  regardoient  au  long  de  la  rue.  Les 
soldats  firent  extrême  diligence  d'achever  de  rompre  le 
pont,  puis  m'acheminay  droict  à  la  porte.  J'avois  mis 
la  cavallerie  devant  les  Italiens,  et  falloit  que  nous 
passissions  par  le  détroit  des  rochers,  ne  pouvant  al- 
ler qu'un  à  un.  Jusques  à  ce  que  nous  fusmes  à  la 
sortie  de  la  porte,  nous  eusmes  les  ennemis  sur  les 
bras  ;  et  n'y  a  pas  cinquante  pas  jusques  au  destroict 

du  chemin.  Et  voyant  qu'eux  mesmes  ne  pouvoient 
venir  qu'un  à  un ,  ils  nous  laissèrent  et  retournèrent 
saccager  la  ville.  Leurs  Italiens  venoient  après  les  Es- 
pagnols, et  pensoient  entrer  dans  la  ville  pour  avoir 
leur  part  du  sac  ;  mais  les  Espagnols  ne  leur  voulu- 
rent jamais  ouvrir,  et  s'amusèrent  à  la  porte,  et  les 
Espagnols  à  saccager.  Et  comme  nous  fusmes  à  la 
plaine,  je  fis  prendre  à  mon  fils  et  au  capitaine 
Cliarry,  avec  les  quatre  cens  arquebusiers,  à  main 
droicte  au  long  d'un  costau  à  plus  de  mil  pas  de 
nous,  et  les  deux  compagnies  du  duc  de  Palliane  ;  et 
leur  dis  le  secret,  que  si  les  ennemis  passoient  le  Ty- 
l)re,  qu'ils  gaignassent  tousjours  au  long  du  costau 
tirant  à  Rome,  et  qu'ils  ne  se  souciassent  poinct  de 
moy.  Autant  eust  valu  perdre  toutes  les  enseignes  qu'a- 
voit  monsieur  de  La  Molle,  comme  ces  quatre  cens 
arquebusiers,  car  c'estoit  la  fleur  de  toutes  les  compa- 
gnies. Je  ne  fus  jamais  à  demy  mil  dans  la  plaine , 
que  voy-la  toute  la  cavallerie  sur  leTybre,  et  leurs 
AUemans  qui  commencèrent  à  passer,  mesmement 
quelques  gens  à  cheval  auprès  du  moulin,  qui  ne  pou- 
voient passer  qu'un  à  un.  Je  tenois  tout  pour  perdu, 
car  il  me  falloit  retirer  douze  mil  devant  tout  le 
camp ,  et  pensois  bien  que  la  cavallerie  passeroit  force 
arquebusiers  en  crouppe  :  mais  si  je  perdois  les  uns, 
je  ne  voulois  pas  peidre  les  autres.  Or  le  sieur  Fran- 
cisco marchoit  tousjours  le  grand  pas  à  une  arquebu- 
sade  du  Tybre,  et  les  autres  au  long  du  costau  vis  à 
vis  de  nous.  Voy-cy  arriver  cinquante  ou  soixante 
chevaux  des  leurs.  Je  prins  l'un  des  capitaines  de  la 
garde  avec  sa  cornette,  et  l'autre  suyvoit  tousjours 
les  gens  de  pied,  et  les  faisoit  haster  j  et  touniay  vi~ 

sage  droit  aux  ennemis,  lesquels  firent  alte,  et  moy 
faisant  semblant  de  les  charger,  ils  nie  tournèrent  le 
dos  pour  se  retirer,  ne  sçay  j3ourquoy;  et  je  retour- 
nay  à  mon  chemin.  Depuis  ne  firent  semblant  de  ve- 
nir à  moy,  combien  que  tousjours  arrivoient  de  leurs 
gens,  mais  c'estoient  trois  ou  quatre;  et,  comme  ils 
me  virent  bien  avant,  ils  tournèrent  en  arrière,  et 
s'allèrent  amuser  à  prendre  du  l)estail  dans  les  prez. 
Il  faut  sçavoir  quelle  estoit  ma  délibération,  et  voir  si 
je  me  voulois  perdre  avec  ceux-là ,  ou  si  me  voulois 
sauver  avec  les  nostres.  Le  duc  de  Falliane  m'avoit 
donné  un  turc  gris  qui  volloit  sur  terre.  J'estois  déli- 
béré de  mesler  les  cartes  là,  et,  n'y  voyant  aucun  or- 
dre de  se  sauver,  je  me  voulois  letirer  jusq'  es  aux 
nostres  qui  alloient  droit  à  un  chasteau  qui  tenoit 
pour  le  Pape,  et  y  avoit  garnison:  et  faisois  estât  de 
sauver  la  pluspart  de  la  cavallerie,  car  il  n'y  avoit  que 
cinq  mil  jusques  au  chasteau.  Un  trompette  nous  dit 
deux  jours  après  que  jamais  le  duc  d'Albe  ne  voulut 
laisser  passer  le  seigneur  Ascanio  de  La  Corne  ('), 
pource  qu'il  n'avoit  là  un  seul  arquebusier  que  des 
AUemans,  car  tous  les  Espagnols  et  Italiens  est  oient 
àThiboly.  Et  ainsi  me  retiray  droitàRome,etmanday 
à  nos  gens  venir  à  nous,  et  nous  ralliasmes  au  pont 
qu'est  le  plus  près  de  Rome,  où  passasmes,  estant  trois 
heures  de  nuict  quand  nous  arrivasmes  à  Rome.  Voylà 
la  fortune  que  j'eus  à  ceste  retirade. 

Ne  vous  fiez  jamais,  capitaines  mes  compagnons, 
quand  vous  arriverez  en  quelque  lieu ,  si  vous  estes 

(i  Ascanio  délia  Cornia,  fils  de  Francia  de  Beiardo  délia  Cornia,  fet 
de  Jacqueline  del  Moule,  sœur  du  pape  Jules  III.  Mort  à  Eome  an 
retour  de  la  bataille  de  Lcpante  .en  1 57 1  • 

tant  soit  peu  en  doute ,  à  ce  qu'on  vous  dira  ;  car  c'est 
tousjours  la  coustume  quand  vous  arrivez  ,  on  vous 
caresse ,  on  vous  prie  de  reposer.  Ne  faites  pas  cela  ; 
voyez  le  lieu  où  vous  estes,  recognoissez  le  tout. 
Un  des  plus  grands  capitaines  que  l'Empereur  eut  ja- 
mais, qui  fut  le  seigneur  Pescaire,  pour  s'estre  fié  à  son 
arrive'e  en  une  ville  d'Italie  fut  pris  ;  et  si  avoit  trois 
ou  quatre  mille  hommes  qui  fut  une  grand  honte  à  un 
si  grand  capitaine.  Il  en  jettoit  la  faute  sur  un  autre, 
comme  luy-mesme  m'a  dict  :  «  Si  j'en  eusse  fait  ainsi, 
«  le  seigneur  Francisco  m'eustfait  souffrir  une  escorne, 
«  et  peut  estre  perdre  la  vie.  » 

Deux  nuicts  après,  lesdits  seigneurs  me  baillèrent 

deux  compagnies  italiennes  pour  les  mener  à  Bel- 

listre  (0  au  duc  de  Somme,  qui  est  au  delà  de  Marin, 

au  long  de  la  mer  six  ou  sept  mil..  Je  cheminay  toute 

la  nuit,  ayant  avec  moy  les  deux  compagnies  du  duc 

de  Paliane ,  et  commanday  que  nos  chevaux  eussent 

repeu  dans  une  heure  et  demie.  Le  duc  de  Somme  me 

vouloit  arrcster  à  toute  force  ceste  nuict  là,  mais  je  n'y 

voulu  jamais  entendre  ;  car  je  pensois  bien  que  le  duc 

d'Albe  n'estoit  pas  sans  espions  à  Rome ,  veu  qu'il  y 

avoit  tant  d'Espagnols  et  gens  qui  tenoient  le  party  du 

roy  d'Espagne  ;  et  me  mis,  après  avoir  repeu,  en  chemin, 

qui  fut  quarante  cinq  ou  quarante  six  mil  à  aller  ou 

venir,  et  arrivay  à  trois  heures  de  nuict  à  Rome:  dont 

bien  m'en  print,  car  deux  heures  avant  jour  arrivèrent 

six  cens  chevaux  et  cinq  cens  arquebusiers  à  cheval  à 

Marin,  et  trouvèrent  les  nouvelles  que  j'estois  repassé. 

Et  voylà  un  autre  fortune  qui  m'advint,  où  il  ne  me 

fut  pas  besoin  avoir  laissé  l'entendement  au  logis.  Or  il 

C';  VeUctri. 

faut  que  j'en  mette  par  esci  it  un  autre  qui  m'arriva 
six  jours  après,  et  ne  fust  ce  que  pour  faire  rire  ceux 
qui  liront  ce  livre  et  le  discours  de  ma  vie. 

Cinq  ou  six  jours  après  ce  rencontre ,  estant  tous- 
jours  le  camp  du  duc  d'Albe  à  Tiboly,  le  baron  de  La 
Garde  manda  à  monsieur  le  mareschal  de  Strossi  de 
Civitavechis ,  que  s'il  luy  vouloit  envoyer  quatre  cens 
arquebusiers,  qu'il  les  embarqueroit  dans  les  galleres, 
et  qu'il  les  iroitdescendre  à  Neptune,  qui  est  une  place 
plus  forte  sur  le  bord  de  la  mer,  laquelle  entre  dedans 
les  fossez ,  et  qu'on  pourroit  brusler  les  batteaux  que 
le  duc  d'Albe  y  avoit  fait  amener  pour  faire  un  pont  à 
Ostie  afin  de  passer  le  Tibre  du  costé  de  deçà,  comme 
il  fit  après.  Or  monsieur  le  mareschal  m'en  laissa  la 
charge  :  j'y  envoyay  mon  fils  Marc- Antoine  et  le  capi- 
taine Chany ,  avec  les  quatre  cens  arquebusiers ,  les- 
quels y  allèrent  par  envie.  Et  comme  ils  furent  à  Ci- 
vitavechia,  il  les  embarqua  et  les  alla  descendre  audit 
Neptune  ;  mais  il  ne  fut  possible  de  les  brusler,  car  il 
les  avoit  mis  danï  le  fossé  et  les  deffendoient  de  la  for- 
teresse. Et  comme  les  affaires  de  la  guerre  sont  incer- 
tains, il  m'advint  que  le  jour  mesmes  qu'ils  arrivèrent 
à  Neptune,  où  ils  demeurèrent  deux  jours,  je  m'allay 
promener  le  soir  hors  la  porte  de  Rome  qui  va  à  Ma- 
rin, et  trouvay  un  homme  qui  venoit  de  Marin  :  je  luy 
demanday  qui  il  estoit  ;  il  me  dict  qu'il  estoit  l'hospita- 
lier (0  de  Marin  ;  et  cogneus  à  sa  langue  qu'il  n'estoit 
pas  italien ,  ce  qu'il  me  confessa ,  car  il  me  dit  qu'il 
estoit  françois,  et  qu'il  estoit  pauvre  homme,  réduit 
à  cest  hospital  de  Marin.  Je  luy  demanday  qui  estoit  à 
Marin-,  il  me  dit  que  le  matin  le  sieur  Marc-Antoine 

(0  Qu'il  tenoit  l'hôtellerie  de  Marins. 

CoUonne  y  estoit  arrivé  avec  sa  compagnie  de  cinquante 
hommes  d'armes,  n'ayant  rien  avec  luy  d'avantage 
homme  de  pied  ny  de  cheval.  Les  compagnies  d'hommes 
d'armes  en  Itahe  n'ont  point  d'archiers  comme  les 
nostres.  Marin  est  audict  Marc- Antoine  (0,  et  par  ce 
que  j'avois  entendu  à  Rome  quel  il  estoit,  l'on  le  m'a- 
voit  despeint  un  jeune  seigneur  de  vingt  à  vingt  deux 
ans,  plein  de  bonne  volonté,  et  riche  de  quatre  vingts 
mil  escus  de  rente.  Paliane  estoit  à  luy ,  que  le  Pape 
luy  avoit  osté  et  donné  à  son  neveu  ,  que  l'on  appelloit 
depuis  le  duc  de  Paliane.  Le  tiltre  ne  luy  dura  guères, 
car  il  la  recouvra  après.  Ayant  laissé  cet  hospitallier, 
il  me  va  en  l'entendement  que  facillement  je  prendrois 
prisonnier  ce  seigneur  romain ,  et  que ,  si  je  le  pouvois 
attraper,  j'estois  riche  à  jamais  ;  car  pour  le  moins  j'en, 
aurois  quatre  vingt  mil  escus  de  rançon ,  qui  estoit  son 
revenu  d'un  an  :  ce  n'estoit  pas  trop.  Je  vay  discourir 
en  moy-mesme  que  monsieur  de  La  Molle  viendroit 
avec  moy,  menant  trois  cens  arquebusiers  seulement, 
et  les  laisserois  à  moitié  chemin  auprès  d'une  tour,  où 
il  y  avoit  des  cabanes  pour  retirer  le  bestail,  car  j'avois 
recogneu  le  chemin  allant  et  retournant  à  Belistre,  et 
que  je  prendrois  le  capitaine  Ambrosi ,  lieutenant  d'une 
compagnie  du  duc  de  Paliane,  avec  vingt  cinq  che- 
vaux des  meilleurs  et  les  plus  courans  de  sa  compa- 
gnie, et  que  j'emprunterois  du  seigneur  Aurelio  Fre- 

ii)  Marc- Antoine  Colonne,  grand-connétable  du  royaume  de  Na- 
ples,  duc  de  Tai^lia-Cozzo  cl  de  Palliano,  f;éncral  du  pape  Pie  V  lors 
de  la  ligue  des  princes  chrétiens  contre  Sélim,  empereur  des  Turcs.  Il 
acquit  beaucoup  de  gloire  à  la  journée  de  Lépanle,  en  1571.  On  fit  re- 
vivre pour  lui  les  honneurs  du  triomphe,  tel  que  les  anciens  Eomains 
raccurdoiclît  à  leurs  généraux  victorieux.  Philippe,  roi  d'Espagne,  le 
fit  vice-roi  de  Sicile  et  ehevalier  de  la  Toison  d'Or.. 

goiise  son  lieutenant  et  sa  cornette,  avec  trente  cinq 
sallades  seulement  des  meilleurs  qu'il  eust,  et  les  meil- 
leurs chevaux,  et  que  je  laisserois  à  une  portée  d'ar- 
quebusade  de  M.  de  La  Molle ,  tirant  vers  Marin ,  le 
capitaine  Ambrosi  avec  les  trente  cinq  sallades;  et  moy 
je  m'en  irois,  avec  celle  du  sieur  Aurelio,  me  mettre 
en  embuscade  auprès  de  Marin,  sous  les  vignes,  et  un 
peu  à  main  gauche  du  grand  chemin,  et  que  j'envoye- 
rois  six  sallades  donner  l'alarme  un  peu  devant  le  jour 
à  Marin,  et  qu'estant  le  sieur  Marc-Antoine  jeune  et 
plein  de  bonne  volonté ,  il  ne  feroit  point  de  faute  de 
sortir.  Je  faisois  estât  qu'à  point  nommé  il  sortiroit  au 
point  du  jour,  et  que  les  six  sallades  l'ameneroient  à 
nostre  embuscade,  et  que  je  prendroisla  fuitte  avec  les 
six  sallades  à  sa  veuè,  et  qu'il  me  suyvroit  à  toute 
bride,  voyant  une  cornette,  laquelle  luy  feroit  joye  de- 
là pouvoir  prendre,  pour  avoir  plus  de  réputation  de 
sa  victoire.  Or,  comme  j'eus  tout  cela  discouru  en  mon 
entendement,  je  le  tenois  aussi  asseuré  mon  prisonnier 
comme  si  je  l'eusse  eu  entre  mes  mains.  Et  m'en  re- 
tournay  dans  la  ville,  et  parlay  au  sieur  AureJio,  lequel 
me  presta  son  lieutenant  et  son  enseigne  avec  les  trente 
cinq  salades  :  pareillement  j'en  parlay  à  monsieur  de 
La  Molle  et  au  capitaine  Ambrosi.  Le  lieutenant  du 
seigneur  Aurelio,  qui  estoit  grec,  s'appelloit  le  capi- 
taine Alexis.  Nous  nous  assignasmes  à  l'entrée  de  la 
nuit  à  la  porte,  et  ne  voulus  rien  dire  de  mon  entre- 
prise à  monsieur  le  mareschal,  ny  à  personne  de  ceux 
que  j'amenois ,  jusques  à  ce  que  nous  fusmes  hors  la 
ville  :  et  à  lors  je  tiray  à  part  monsieur  de  La  Molle  et 
les  capitaines  Ambrosi  et  Alexis,  et  leur  dis  mon  en- 
treprise, laquelle  ils  trouvèrent  tous  trois  fort  bonne, 

et  en  cela  nous  eusmes  aussi  bon  entendement  les  uns 
que  les  autres.  Il  nous  tardoit  que  nous  n'y  fussions,  et 
eux  me  faisoient  l'entreprise  bien  aise'e ,  affermant  les 
deux  qui  le  cognoissoient   qu'il  sortiroit,  et  le  capi- 
taine Ambrosi  ayant  couru  sept  mil  après  moy,  nous 
asseurant  que  nous  l'emporterions  et  toutes  ses  gens» 
Et  ainsi  nous  nous  en  allasraes  chaque  trouppe  à  part, 
la  mienne  tousjoursla  première. Et  comme  nous  fusmes 
près  de  la  tour,  j'y  laissay  monsieur  de  La  Molle ,  et 
plus  avant,  derrière  la  petite  chapelle,  le  capitaine 
Ambrosi.  Or  comme  nous  fusmes  le  capitaine  Alexis 
et  moy  au  fond  des  vignes  près  Marin,  il  voulut  que 
l'enseigne  menast  les  six  et  baillast  le  drappeau  à  un 
autre.  Je  luy  baillay  un  gentil-homme  des  miens ,  et 
nous  nous  mismes  dans  un  marais  où  l'hyver  l'eauë 
croissoit  et  l'esté  n'en  y  avoit  point  ;  car  en  autre  lieu 
nous  ne  nous  pouvions  cacher  :  et  ainsi  s'en  allèrent  les 
six  droict  à  la  porte  de  la  ville.  Et  comme  le  jour  com- 
mença à  venir,  nous  n'avions  point  nouvelles  que  nos 
gens  eussent  donné  l'alarme  :  je  pensois,  ou  bien  que  le 
seigneur  Marc-Antoine  ne  vouloit  point   sortir ,  ou 
Lien  qu'il  s'en  estoit  retourné.  Or  à  main  gauche  de 
nous  il  y  avoit  un  grand  vallon  ;  je  m'estois  mis  sur 
un  petit  haut  où  il  y  avoit  des  pierres  d'une  ruine  de 
maison  ou  bien  de  chapelle,  et  commençay  à  veoir  par 
de  là  le  vallon  sur  la  montée  trois  ou  quatre  chevaux, 
lesquels  une  fois  paroissoient,  d'autres  fois  non.  Je  les 
montray  au  capitaine  Alexis ,  qui  estoit  plus  bas  que 
moy  :  il  fit  partir  des  sallades  tout  au  long  des  vignes 
où  le  vallon  commençoit.  Je  n'avois  jamais  encore  jette 
les  yeux  dans  le  vallon ,  pource  que  le  jour  ne  faisoit 
que  commencer  à  sortir,  et  je  regardois  tonsjours  vers 

la  montagne,  où  se  monstroient  ces  trois  ou  quatre 
chevaux  à  cinquante  pas  de  nous.  Quand  je  tournay 
ma  veuë  dans  le  vallon  ,  je  vis  trois  trouppes  de  gens 
de  cheval:  à  la  première  y  pouvoit  avoir  plus  de  cent 
chevaux,  à  l'autre  plus  de  deux  ou  trois  cens,  et  en  la 
grande  sept  ou  huict  cens.  Or  il  faut  dire  la  raison 
pourquoy  ils  y  estoient:  comme  le  baron  de  La  Garde 
faisoit  la  descente  de  nos  gens  à  Neptune,  ceux  de 
Neptune  firent  partir  deux  chevaux  en  poste  vers  le 
duc  d'AlJje  à  Tiboly,  lequel  incontinent  depescha  le 
sieur  de  La  Corne  avec  douze  cens  chevaux  et  douze 
enseignes  de  gens  de  pied  qui  cheminèrent  toute  la 
nuict;  et  une  heure  devant  le  jour  il  arriva  à  ce  vallon , 
et  les  gens  de  pied  à  la  crouppe  de  la  montée  :  ils 
avoient  faict  alte  là,  jusquesà  ce  que  le  sieur  Marc  An- 
toine seroit  prcst,  luy  ayant  envoyé  vingt  cinq  sallades 
pour  le  faire  monter  à  cheval.  Et  comme  ils  furent  à  la 
porte  de  la  ville,  ils  trouvèrent  nos  six  sallades  (l'aube 
du  jour  ne  faisoit  que  commencer  à  poindre),  et  se  de- 
mandèrent les  uns  aux  autres.  Qui  vive!  et  au  cry  ils 
chargèrent  les  nostres  dételle  sorte ,  qu'il  ne  fut  possible 
qu'ils  reprinssent  leur  chemin  à  nous,  et  prindrent  la 
fuitte  vers  le  chemin  qui  vient  de  Belistre  à  Rome,  et  au 
long  de  la  plaine  romaine ,  les  chassèrent  jusques  auprès 
de  Rome ,  et  donnèrent  l'alarme  à  monsieur  lemareschal 
et  à  toute  la  ville ,  et  dirent  qu'il  n'estoit  possible  que 
je  ne  fusse  prins,  et  toutes  les  gens  que  j'avois  avec 
moy  perdus.  Or,  comme  le  capitaine  Alexis  eut  rap- 
pelle ses  deux  chevaux,  nous  prinsmes  la  retraicte  par 
le  chemin  que  nous  estions  venus  :   et  voyla  les  cent 
chevaux  après  nous,  les  deux  ou  trois  cens  après  qui 
venoient  le  trot,  et  les  enseignes  de  gens  de  pied  ve- 

noient  après  le  pas  ;  et  ainsi  nous  menèrent  sept  mil 
jusques  au  capitaine  Ambrosi,  les  lances  tousjours  sur 
la  crouppe  de  nos  chevaux.  J'estois  sur  ce  cheval  turc 
gris  (jue  le  duc  de  Paliane  m'avoit  donné  ,   un  des 
vistes  chevaux  que  je  montay  jamais,  et  qui  bondissoit 
le  mieux  un  fusse  :  aucunesfois  je  sautois  en  chemin 
dans  le  champà  main  droicte,autresfoisà  main  gauche. 
Quand  nous  fuyons  par  le  grand  chemin,  le  capitaine 
Alexis  estoit  toujours  à  la  queue  comme  moy  ,  et  ce- 
luy  qui  portoit  la  cornette  devant.  J'allois  tousjours 
parlant  aux  soldats  qu'ils  ne  s'esbahissent  point,  ores 
du  costé  de  main  gauche ,  ores  du  costé  de  main  droicte. 
Le  plus  que  nous  pouvions  avoir  devant  eux,  estoit  de 
la  longueur  de  trois  ou  quatre  lances.  Or,  le  capitaine 
Ambrosi,  comme  nous  approchasmes  de  luy,  sort  de 
derricr  la  chappelle ,  et  je  commence  à  crier  :  Voile  ! 
voile  !  à  nos  gens,  qui  tournèrent  incontinent  ;  et  tout 
en  un  coup  je  leur  fis  une  cargue ,  et  les  rembarray 
jusquesdansl  autre  trouppe,  laquelle,  ayantveunostre 
embuscade,  avoit  faict  alte  pour  voir  ce  que  c'estoit; 
et  toutes  les  deux  trouppes  se  serrèrent ,  faisant  sem- 
blant de  nous  vouloir  faire  la  cargue.  Je  cogneus  bien 
que  j'avois  faict  un  pas  de  clerc   d'avoir  faict  ceste 
cargue ,   et  pensay  une  fois  estre  perdu  ;  mais ,  par 
bonne  fortune  ,  monsieur  de  La  Molle  se  monstra  sur 
le  chemin  avec  l'arquebuserie,  qui  fut  cause  que  les 
ennemis  ne  me  firent  la  cargue  ,  ains  s'arresterent. 
Alors  le  capitaine  Alexis   me  dit  :  Quelli  primi  cite 
ci  sequitano  sono  Greci,  per  che  lo  b  iiitesi  à  loro 
gridi.  Me  ne  vo  h  l'cdere  se  polero  fermar  li ,  per 
tratem  rmicon  essiloro{i);  ce  qu'il  fit,  leur  demandant 
(')  ((  T.es  premiers  qui  nous  suivent  sont  des  Grecs  3  je  les  ai  reconnus 

parler  à  fiance  (0  :  et  cependant  je  faisois  cheminer 
monsieur  de  La  Molle,  et  gaignay  une  petite  descente; 
de  sorte  que  les  ennemis  ne  pouvoient  plus  veoir  ce 
que  nous  faisions  ;  et  leur  fis  aller  gaigner  les  pilliers 
des  aqueducs  qui  estoient  par  là  où  anciennement 
les  Romains  l'aisoient  venir  l'eauë  à  Rome,  et  de  mesmes 
commanday  aux  gens  à  cheval  de  les  suyvre  au  grand 
pas.  Ainsi  s'acheminèrent,  allant  le  plus  grand  pas 
qu'ils  pouvoient;  puis  je  retournay  au  sieur  Alexis, 
ayant  rafreschy  la  bouche  de  mon  cheval  dans  un  fossé 
auprès  de  la  tour ,  lequel  je  trouvay  après  aussi  frais 
que  s'il  n'eust  poinct  couru.  Or,  comme  les  deux 
trouppes  furent  ensemble  et  eurent  faict  alte,  la  grande 
fit  de  mesmes  alte,  et  les  gens  de  pied  pareillement:  le 
capitaine  Alexis  parloit  tousjours  à  eux  ;  je  pouvois 
descouvrir  tousjours  les  nostres;  et,  comme  je  les  vis 
près  des  aqueducs,  je  m'approchay  du  capitaine  Alexis, 
et  luy  dis  :  Retiriamo  si ^  capilano  ,  retiriamo  si  (^). 
Ils  luy  demandèrent  qui  les  menoit,  il  me  nomma  :  et 
commencèrent  à  faire  des  exclamations ,  disans  qu'en 
huict  ou  neuf  jours  ils  m'avoient  failli  trois  fois  ;  c'est  à 
la  retraicte  de  Thiboli ,  et  au  retour  de  Belistre ,  et  à 
ceste  heure  :  dont  le  capitaine  Alexis  se  rioit  d'eux, 
tousjours  se  retirant.  Or  à  la  despartie  du  capitaine 
Alexis,  plusieurs  d'eux  me  crièrent  :  A  Dio  signor  di 
MontlucOj  à  Dio  {^)  :  et  moy  aussi  je  leur  criay  :  A  Dio  y 
h  Dio.  Et  de  là  tournèrent  tout  court  droict  à  Marin, 
où  trouvèrent  nouvelles  que  le  baron  de  La  Garde 

«  à  leurs  cris.  Je  vais  voir  si  je  pourrai  arrêter  leur  marche  en  leur 
<^  parlant.  » 

(')  A  Jiance  :  sous  sauf-conduit.  —  (')  «  Relirons-nous  ,  capitaine, 
relirons-nous.  «  —  })  «  Adieu,  monsieur  de  Montluc,  adieu.  » 

avoit  reml)arqué  nos  gens,  et  retourné  à  Cïvitave- 
chia.  Le  seigneur  Ascanio  me  renvoya  trois  sallades 
que  j'avois  perdu  ,  mais  non  les  chevaux  -,  car,  comme 
leurs  chevaux  bronchoient,  ils  tomboient  par  terre, 
et  moy  je  sautois  en  chemin  avec  mon  turc,  et  leur 
donnois  sur  la  croupe  du  plat  de  l'espée,  de  sorte 
qu'ils  s'enfermoient  dans  la  troupe.  Il  les  renvoya  par 
un  sien  trompette,  lequel  nous  faisoit  rire  parlant  de 
son  maistre,  qui  disoit  que,  s'il  eust  sçeu  que  je  fusse 
esté  en  ceste troupe,  il  m'eust  accompagné  jusques  aux 
portes  de  Rome  pour  me  prendre  ;  mais  en  courant  ne 
demandèrent  jamais  à  ces  prisonniers  qui  les  condui- 
soit,  jusques  à  la  fin  que  nous  fusmes  sauvez  ;  et  me 
djsoit  le  trompette  que,  si  j'eusse  esté  pris,  il  ne  me 
falloit  pas  avoir  crainte  qu'on  m'eust  fait  desplaisir  ;  car 
l'on  m'eust  autant  ou  plus  caressé  et  honoré  que  dans 
iiostre  camp.  Aussi  peut-on  dire  que  jamais  prisonnier 
n'est  sorti  de  mes  mains,  ou  de  lieu  où  j'eusse  puissance, 
qui  fut  mal  content  de  moy  :  cela  est  indigne  de  les  es- 
corcher  jusques  aux  os  ,  quand  ce  sont  personnes 
d'honneur  qui  portent  les  armes  :  mesmement,  quand 
c'est  une  guerre  de  prince  à  prince  ,  c'est  plustost  un 
csbat  qu'une  inimitié. 

Ainsi  je  m'en  retournay  à  Rome ,  et ,  après  m'estre 
desarmé,  j'allay  trouver  monsieur  le  raareschal,  mon- 
sieur le  cardinal  Caraffe,  et  duc  de  Paliane,  lesquels 
je  trouvay  ensemble ,  en  un  logis  à  la  ville ,  où  ils 
estoient  revenus  du  palais  Sainct  Pierre  -,  et  me  com- 
mencèrent à  dire  tous  trois  qu'il  sembloit  que  je  me 
voulusse  perdre  pour  mon  plaisir,  et  que,  s'ils  eussent 
sçeu  ma  sortie,  ils  m'eussent  empesché.  Ils  voulurent 
entendre  l'occasion  de  mon  entreprise,  laquelle  je  leur 

racontay  de  point  en  point ,  et  leur  dis  que  la  nuict 
en  allant  je  tenois  aussi  asseuié  prisonnier  le  sieur 
Marc-Antoine,  comme  j'estois  asseuié  de  mourir,  et 
que  desja  j'avois  faict  estât  de  tirer  de  sa  rançon  quatre 
vingt  mil  escus  ;  ce  n'estoit  pas  trop  de  prendre  son  re- 
venu d'un  an,  et  que  j'en  voulois  donner  quarante 
mil  à  monsieur  de  La  Molle,  aux  capitaines  et  aux  sol- 
dats ,  et  que  je  voulois  garder  les  autres  quarante  mil 
pour  m'achepter  du  bien  en  France  pour  estre  près 
du  Roy,  car  la  Gascongne  en  est  trop  esloigne'e;  et 
qu'il  me  sembloit  desja  que  j'avois  du  bien  près  de 
Paris  :  de  sorte  que  de  toute  la  nuict  je  ne  peuz  oster 
ceste  opinion  de  ma  teste.  Et  comme  ils  entendirent 
mes  raisons,  ils  se  mirent  à  rire  si  fort,  que  je  croy 
qu'ils  ne  rirent  jamais  tant  pour  un  coup,  de  ce  que 
j'avois  desja  faict  estât  de  la  prinse,  de  la  rançon,  et 
d'achepter  terres  et  chasteaux.  Et  monsieur  le  mares- 
chal ,  quand  il  vouloit  gaber  ('),  parloit  tousjours  en 
italien.  Il  me  dit  de  bonne  grâce  :  Signor^,  qiiando 
ehe  vi  andaremo  visitar,f arête  voi  a  noi  altri  tre  bona 
chiera  nei  castelli  que  voleté. compj^are  à  pressa  Pu" 
rigis  (2).  Ils  en  rirent  à  mes  despens. 

Or  estoient  ils  sur  une  depesclie  qu'ils  faisoient  au 
Roi,  et  envoy oient  devers  Sa  Majesté'  monsieur  de 
Porrieres,  de  Provence  (3),  lequel  avoit  prins  sa  part 

(')  De  Titalien  galilare ,  qui  signifie  plaisanter,  se  moquer. 
'  (»)  «  Monsieur  de  Montluc,  lorsque  nous  irons  vous  visiter,  vous 
«  nous  ferez  à  tous  trois  bonne  chère  dans  le  château  que  vous  voulez 
«  acheter  près  de  Paris.  « 

(3  Antoine  de  Glandevez,  seigneur  de  Porrieres,  d'une  maison  noble 
et  ancienne  de  Provence,  gentilhomme  de  la  chambre  du  Roi.  Il  étoit 
commissaire  de  guerre  en  Provence  en  i562.  - 

du  rire,  et  tous  ceux  qui  estoient  avec  eux.  Et  comme 
il  y  a  des  gens  qui  sont  sujects  à  faire  plus  mal  que 
Lien,  il  y  eut  quelqu'un  qui  escrivit  par  la  voye  de  la 
banque,  à  Lyon,  comme  j'avois  perdu  toute  la  caval- 
lerie  du  Pape  en  la  plaine  romaine ,  et  que  je  m'en 
estois  fuy,  et  ne  sçavoit-on  que  j'estois  devenu.  Je  croy 
que  ce  sont  gens  appostez  pour  faire  courir  quelque 
mauvaise  nouvelle ,  afin  de  degouster  nos  partisans. 
Cela  fut  escrit  de  Lyon ,  par  la  poste  ,  à  monsieur  le 
connestable,  lequel  le  dict  au  Roi,  qui  ouit  ces  nou- 
velles avec  beaucoup  de  desplaisir.  Monsieur  de  Por- 
rieres,  qui  venoit  par  le  pays  des  Grisons,  ne  peust 
estre  si  tost  à  la  Cour  que  les  nouvelles  n'y  eussent 
couru  quatre  jours  auparavant.  Et  comme  monsieur 
le  mareschal  et  les  autres  avoient  ry  de  ma  folie ,  le 
Roy  restoit  autant  mal  content  contre  moy,  disant 
que  c'estoit  la  plus  grand  folie  que  jamais  homme  en- 
treprit, ayant  toujours  esté  heureux;  mais  qu'à  pré- 
sent j'avois  perdu  mon  heur  et  ma  réputation,  estant 
bien  many  que  cela  me  fust  advenu,  mesmes  aux 
portes  de  Rome.  Ces  nouvelles  ne  furent  si  cachées 
qu'on  ne  les  escrivist  tout  incontinent  en  Gascogne  :  je 
vous  laisse  à  penser  comme  je  fus  accoustré  de  ceux 
qui  ne  m'aimoient  gueres  ;  car  il  faut  estre  Dieu  pour 
n'avoir  point  d'ennemis  et  envieux  ,  ou  bien  ne  se 
raesler  que  de  faire  son  jardin  ou  son  vergier.  Et 
comme  monsieur  de  Porrieres  fut  arrivé,  le  Roy  le 
feit  venir  en  son  cabinet,  et,  après  avoir  leu  les 
lettres  et  sa  créance,  dans  lesquelles  ne  se  parloit 
rien  de  cela,  ni  monsieur  de  Porrieres  n'en  parloit 
aussi ,  le  Roi  lui  dict  :  «  Et  bien ,  monsieur  de  Por- 
«  rieres ,  Montluc  s'y  est-il  trouvé  ?  il  a  faict  une  belle 

«  bcsoigne  !  »  Lequel  lui  respondit  qu'il  m'avoit  laissé 
à  Rome  ;  et  le  Roy  lui  dict  qu'il  sçavoit  bien  que  j'a- 
vois  perdu  toute  la  cavallerie  du  Pape,  et  que  je  m'es- 
tois  sauvé.  Surquoi  monsieur   de  Porrieres  fut  fort 
esbahy  de  ces  nouvelles ,  et  luy  dict  que  si  cela  estoit 
advenu  depuis  son  département,  qu'il  pourroit  bien 
estie,  mais    qu'il  n'avoit  demeuré  que  neuf  jours  à 
venir.  Sa  Majesté  fit  regarder  combien  il  y  avoit  que 
ces  nouvelles  estoient  venues ,  et  trouvèrent  qu'il  y 
avoit  quatre  jours.  Alors  le  Roy  dit  qu'il  pensoit  que 
c'estoit  une  baye  et  nouvelles  de  banquiers.  Et  sur  ce 
il  va  souvenir  à  monsieur  de  Porrieres  de  ma  folie ,  et 
luy  dit,  comme  depuis  il  me  conta  :  «  Sire,  je  vous  vais 
«  dire  que  c'est ,  dequoy  vous  rirez  autant  comme 
«  nous  avons  fait  :  »  et  luy  conta  toute  mon  entre^ 
prise,  et  ce  que  j'avois  respondu,  à  mon  arrivée,  à 
messieurs  le  maresclial  de  Strossi,  cardinal  Caraffe, 
et  duc  de  Paliane;  et  qu'en  leur  comptant  mon  en- 
treprise, il  sembloit  que  je  tenois  prisonnier  le  sei- 
gneur Marc  -  Antoine  ,  l'argent  et  tout.  Et  asseurez 
vous  qu'à  ce  qu'on  me  dit  depuis,  on  n'avoit  veu  rire 
le  Roi  si  fort  il  y  avoit  long-temps,  monsieur  le  con- 
nestable  et  tous  tant  qu'ils  estoient.  Et  me  dict -on 
que  le  Roy,  plus  de  huict  jours  après,  voyant  Por~ 
rieres,  lui  disoit  :  «  Et  bien,  Porrieres,  Montluc  a-il 
«  acheté  encores  ces  places  autour  de  Paris  ?  »  et  ne 
luy  en  souvenoit  jamais  qu'il  n'en  rist.  Et,  pource  que 
j'escris  en  mon  livre  que  cent  ans  à  homme  n'a  esté 
plus  heureux  ny  mieux  fortuné  à  la  guerre  que  j'ay 
esté,  regardez  donc  si  vous  le  recognoistrez  à  ces  trois 
occasions,  qui  me  vindrent  en  huict  ou  neuf  jours 
l'une  après  l'autre,  outre  autrç§  que  vous  y  trouverez, 

d'avoir  eschappé  sans  perte  ces  dangers,  qui  n'estoient 
pas  petits. 

Quelques  jours  après  le  duc  d'Albe  entendit  que 
monsieur  de  Guyse  (0  alloit  en  Italie  pour  secourir 
le  Pape  ;  qui  fut  cause  qu'il  se  retira  un  peu  vers  la 
mer  avec  son  camp,  et  puis  vint  assiéger  Ostie.  Mon- 
sieur le  maresclial  sortit  de  Rome  avec  quelques  en- 
seignes italiennes,  et  deux  d'Allemans,  et  cinq  ou  six 
de  François  :  et  voulut  le  Pape  qu'il  luy  laissast  pour 
sa  garde  Marc  -  Antlioine  mon  fils ,  et  le  capitaine 
Charry,  avec  leurs  compagnies.  Monsieur  le  maresclial 
s'alla  camper  deçà  le  Tybre,  vis  à  vis  d'Ostie,  et  là 
se  retrancha.  Le  duc  d'Albe ,  avant  qu'il  y  arrivast , 
avoit  fait  faire  son  pont ,  et  fait  un  fort  au  dessus 
d'Ostie ,  du  coste'  mesmes  oii  monsieur  le  maresclial 
s'estoit  campé.  Je  manday  à  monsieur  le  maresclial 
s'il  vouloit  que  je  m'en  vinsse  devers  luy,  avec  cinq 
ou  six  enseignes  italiennes  ou  françoises,  lequel  ne  le 
voulut  point,  crainte  que  l'entreprise  de Montalsin ne 
fust  pas  encores  du  tout  descouverte.  Et  pource  que 
monsieur  le  maresclial  avec  les  compagnies  italiennes 
et  françoises  qu'il  avoit  n' avoit  sçeu  faire  recognoistre 
le  fort  des  ennemis ,  voir  s'il  y  avoit  eauë  dans  le  fosse 
ou  non ,  et  en  estoit  demy  désespéré,  car  le  duc  d'Albe 
s'estoit  reculé  d'Ostie  ,  tirant  vers  le  royaume  de 
Naples ,  et  n' avoit  laissé  que  quatre  enseignes  d'Ita- 
liens dans  le  fort ,  et  quatre  dans  Ostie  ;  ledit  sei- 
gneur raarescbal  avoit  faict  sortir  de  l'artillerie  de 
Bome  pour  battre  le  fort ,  et  avoit  envoyé  prier  le 
Pape  luy  laisser  venir  mon  fils  et  le  capitaine  Charry; 

(')  Le  duc  de  Guise  se  mit  eu  marche  sur  la  Gn  de  décembre  i556,  et 
arriva  à  Turin  le  2$  janvier  i537. 

ce  qu'il  fit ,  à  mon  grand  mal-heur,  et  de  mon  pauvre 
fils.  Comme  ilfutairive,  et  le  capitaine  Chany,  devant 
monsieur  le  mareschal,  ledit  sieur  se  plaignoit  à  eux 
de  n'avoir  peu  faire  recognoistre  le  fort  à  son  aise. Le 
lendemain  au  soir  toucha  la  garde  à  mondit  fils,  lequel 
délibéra  de  venir  à  bout  de  ce  que  les  autres  auroient 
failly,  et  communiqua  son  dessein  au  capitaine  Char- 
ry  ;  et  au  baron  de  BeynacCO,  qui  estoit  aussi  ce  jour 
là  en  garde.  Il  ne  faillit  pas,  car  le  lendemain ,  voyant 
les  ennemis  sortir  selon  leur  coustunie  pour  chercher 
des  fascines,  il  les  suivit  et  mena  battant,  sans  crainte 
des  arquebusades,  jusques  au  bord  du  fosse',  qu'il  re- 
cognut    aussi    sagement  et  curieusement  comme  si 
c'eust  este'  quelque  vieux  capitaine;  mais  s'en  retour- 
nant, une  meschante  arquebusade  luy  donna  dans  le 
corps.  Toutes -fois  de  son  pied  il  se  porta  jusques  au 
logis   dudit  seigneur   mareschal  ,   parce  qu'il  disoit 
qu'avant  mourir  il  luy  vouloit  rendre  compte  de  son 
faict.  Ledict  sieur  mareschal  le  fit  mettre  sur  son  lict, 
sur  lequel  ce  pauvre  garson ,  rendant  presque  rame,luy 
dit  ce  qu'il  avoit  veu,  l'asseurant  que  le  fossé  esloit  à 
sec ,  quoy  qu'on  luy  eust  dit  le  contraire  :  bien  tost 
après  il  rendit  l'ame.  Ledit  sieur  mareschal  envoya  le 
corps  le  lendemain  à  monsieur  le  cardinal  d'Arma- 
gnac, et  à  monsieur  de  Lansac,  à  Pvonie,  lesquels  le 
firent  aussi  honnorablement  ensevelir  comme  s'il  eust 
este'  fils  d'un  grand  prince.  Le  Pape ,  les  cardinaux  et 
tout  le  peuple  romain  tesmoignerent  le  regret  qu'ils 
avoient  de  sa  mort.  Si  Dieu  me  l'eust  sauvé,  j'en  eusse 
fait  un  grand  homme  de  guerre;  car,  outre  qu'il  estoit 

(»)  Philippe  de  Montaut,  baron  de  Beynac,  conseiller  et  chambellan 
du  roi  <1«  Navarre,  et  sénévlial  de  Bigorre. 

fort  vaillant  et  courageux,  je  cognus  toujours  en  luy 
de  la  sagesse  qui  excedoit  la  portée  de  son  aage. 
Nature  luy  avoit  fait  un  peu  de  tort ,  car  il  estoit 
demeure'  petit,  mais  fort  et  apilé  (0,  les  espaules 
grosses  ;  au  reste ,  éloquent  et  désireux  d'apprendre. 
Monsieur  le  mareschal  de  Cosse  est  en  vie  -,  Marc-An- 
tlioine  estoit  avec  luy  à  Mariambourg;  il  pourra  por- 
ter tesmoignage  ,  s'il  luy  plaist,  si  quelqu'un  contre- 
.rooUe  ce  que  j'en  escris,  si  je  ments.  Et  encor  qu'il 
ne  sied  pas  bien  aux  pères  de  loiier  leurs  enfans,  si 
est-ce  que,  puis  qu'il  est  mort,  et  qu'il  y  a  tant  de 
gens  qui  en  peuvent  tesmoigner,  je  seray  excusable 
et  digne  de  pardon. 

Or,  pour  exécuter  la  charge  que  le  Roy  m'avoit  don- 
née en  la  Toscane,  je  demanday  congé  au  Pape  pour 
m'en  aller  à  Montalsin,  lequel  ne  me  le  voulut  donner 
que  pour  quinze  jours  seulement  (2),  après  luy  avoir 

(')  Ramassé. 

(»)  Paul  IV,  dans  la  position  critique  où  il  se  trouvoit,  avoit  le  plus 
gi'and  intérêt  à  conserver  à  Rome  un  officier  tel  que  Montluc.  Il  ne 
vouloit  point  entendre  parler  de  paix,  et  ne  pouvoit  soutenir  la  guerre 
s'il  n'étoit  secouru  par  la  France.  Le  caractère  de  ce  pape  se  peint 
dans  les  discours  qu  il  adressa  à  Selves  et  à  Lansac,  et  dont  ils  rendi- 
rent compte  au  Roi. 

«  Sa  Majesté,  leur  disoit-il,  pouvoit  bien  faire  son  compte  de  ne 
«  voir  jamais  pape  tant  sien  que  lui,  quelque  françois  naturel  qu'il 
«  pust  estre,  et  que,  si  l'on  s'estoit  déclaré,  et  avoit  pris  les  armes  con- 
«  tre  un  Empereur  et  un  Pape  pour  un  duc  de  Parme ,  qu'il  ne  savoit 
<'.  que  dire  si  on  ne  les  prenoit  à  bon  escient  non-seulement  pour  un 
fc  Pape,  mais  pour  la  querelle  de  Dieu  et  de  sou  Eglise  ,  et  pour  nc- 
«  quérir,  par  manière  de  dire,  la  monarchie  du  monde  et  tant  de  si 
«  grands  et  beaux  Estais,  et  délivrer  tant  de  peuples  oppressez  ;  que 
«  le  Roy,  s'il  le  vouloit,  seroit  adoré  comme  un  rédempteur  de  TTialie; 
«  qu'il  avoit  telle  connoissance  de  la  bonne  intention  de  Sa  Majesté, 
ff  de  l'aiTcction  et  amour  qu'elle  luy  portoit,  qu'il  se  tenoit  pour  cer- 

feit  grand  instance  ;  et  me  fit  laisser  mes  grands  che- 
vaux et  tout  mon  bagage ,  lesquels  monsieur  le  mares- 
clial  de  Strossi  fut  contraint  faire  sortir,  disant  qu'ils 
estoient  à  luy,  et  par  ses  serviteurs  mesmes.  Monsieur 

«  tain  qu'elle  ue  luy  manqueroit  jamais  de  son  ayde  et  de  sa  promesse, 
«  si  ce  n'estoit  par  la  malice  et  assassinemcnt  de  quelques  traistres  qui, 
«  pour  leurs  interrets  particuliers,  voulussent  empescher  la  grandeur 
«  de  sadite  Majesté,  sous  le  manteau  d'une  paix  qui  sembloit  en  ap- 
«  parence  estre  une  belle  chose  5  mais  que  cette  paix  en  effet  n'estoit 
«  qu'une  inuention  diabolique  pour  empescher  la  ruyne  des  hérétiques , 
«  schisraatiques,  ennemis  de  Dieu  et  de  l'Eglise;  et  quiconque  con- 
«  seilloit  et  mettoit  en  avant  une  paix  avec  telles  gens,  il  estait  ministre 
«  du  diable,  ministre  d'iniquité,  favorable  aux  mcchans  hérétiques, 
«  traistre  et  desloyal  serviteiu-  à  son  maistre,  et  que  Dieu  le  maudi- 
«  roit  et  en  feroit  la  vengeance,  et  qu'il  priait  Dieu  le  maudire  comme 

«  il  le  maudissait  j  nous  disant  là  dessus  à  tous  deux  telles  paroles 

«  Cheminez  droit  Vun  et  l'autre  ,  car  je  vous  jure  le  Dieu  éternel  que, 
«  si  je  puis  entendre  que  vous  vous  mesliez  de  telles  menées,  jre  vous 
«  feray  voler  les  testes  de  dessus  les  espai^les.  Et  ne  pensez  pas  que 
«  j'attende  pour  cela  des  nouvelles  du  Roy,  car  la  première  chose  que 
«  je  ferày  sera  de  vous  faire  trancher  vos  testes;  et  puis  après  j'en  escri- 
«  ray  auRoy,  etluymanderayque  je  vous  ay  chasticz  comme  traistres  de 
«  Sa  Majesté  et  de  moy.  Et  n'estimez  pas  que  pour  telles  gens  que  vous  le 
«  Roy  laisse  de  m' estre  bon  fils,  car  j'en  envoyray  par  terre  à  centaines 
«  des  telles  testes  que  les  vostres,  et  l'amitié  d'entre  le  Roy  mon  fils  et 
«  moy  ne  sera  pour  cela  de  rien  altérée,  ny  diminuée,  pour  avoir 
«  puny  de  meschans  serviteurs  ;  et  croyez  que  ce  ne  sont  point  me-. 
«  naces,  car  je  vous  jure  Dieu  une  autrefois  que  je  remueray  les  mains 
«  d'une  si  estrange  façon ,  qu'il  en  sera  mémoire  ;  et  vous  asseure  que 
«  je  vous  auray  l'œil  à  dos ,  et  que  si  je  vous  puis  trouver  en  faux  latin 
«  en  la  moindre  chose  du  monde,  il  vous  en  coustera  la  teste  :  enten- 

('  dez-moy  si  vous  voulez Il  m'a  esté  donné  d'une  fois  d'une  trêve 

a  infâme  et  maudite rrjais  qui  me  voudra  donner  pour  la  seconde 

«  fois  d'une  paix ,  je  vous  jure  le  Dieu  vivant  que  je  mettray  des  testes 
(i  par  terre,  en  advienne  ce  qu'il  en  pourra  advenir;  et  que  personne 
«  hardyment  ne  se  mesle  entrp  le  Roy  mou  fils  et  moy,  pour  estre  cause 
<i  de  désunir  cette  amitié  et  union  qui  est  entre  nous;  car  quand  ce  se-. 
«  roit  le  Dauphin  de  France ,  je  ne  lui  pardonnerois  pas.  »  En  somme» 
ajoutent  Selves  et  Lansac  dans  leur  rapport,  Sa  Sainteté'  continua  ce 

le  cardinal  d'Armagnac  me  fit  sortir  mes  mulets  de 
coffres  avec  ses  couvertes,  disant  qu'il  les  envoyoit  à 
la  maison  d'un  autre  cardinal  où  il  alloit  quelques-fois 
demeurer  douze  ou  quinze  jours.  Et  ainsi  je  retiray  de 
Piome  tout  ce  que  j'y  avois.  Pendant  le  séjour  que  je 
fis  par  de-là,  Sa  Saincteté  me  fit  bien  cest  honneur  de 
monstrer  évidemment  à  tout  le  monde  qu'il  avoit 
grand  fiance  en  moy. 

Deslors  que  je  fus  à  Montalsin,  monsieur  de  Sou- 
bise  partit  et  s'en  alla  à  Rome.  Je  trouvay  que  Mon- 
talsin estoit  comme  assiege'e,  car  à  Saint  Cricou  (') 
il  y  avoit  des  Allemans  ;  à  la  grand  hostelerie ,  au 
dessous  de  Montalsin  deux  arquebusades,  il  y  avoit 
aussi  des  ennemis,  et  à  un  palais  à  trois  arquelîusadeS 
à  main  gauche,  pareillement  y  avoit  ennemis,  et  à 
une  autre  tirant  à  Grossette,  un  mil  près  de  Montal- 
sin ,  il  y  en  avoit  encores  :  et  tout  cela  se  trouva  saisi 
des  ennemis  quand  la  trefve  vint.  Et  ne  tenoit  le  Roy 
rien  jusques  aux  portes  de  Siene  par  ce  costé  là ,  et 
croy  que  cela  fut  la  principalle  cause  que  les  Sienois 
eurent  en  peu  d'estime  monsieur  de  Soubise.  H  y  a 
grand  peine  à  contanter  tout  le  monde,  et,  encor  que 
l'on  face  ce  qu'on  peut,  si  tout  ne  va  comme  on  sou- 

propos  de  nous  faire  trancher  nos  testes ,  et  de  mécontentement,  près 
d'une  heure  en  telle  colère ,  (jiUil  s'en  niist  hors  d'haleine  et  ne  poui'oit 
plus  parler. 

Dans  le  moment  où  le  Pape  s^emportoit  contre  la  trêve  qui  avoit  été 
signée ,  et  contre  ceux  qui  conscilloient  de  la  convertir  en  paix ,  son 
neveu,  le  cardinal  Carafle,  venoit  de  convenir  d'une  suspension  d'ai- 
mes  pour  dix  jours  entre  le  Pape  et  le  duc  d'Albe.  (  Voyez  la  Dépêche 
des  sieurs  de  Selue  et  de  Lansac,  dans  Ribier,  Lettrçs  et  Ifle'moires 
dlEtat.  ) 

(0  San-Oiiicico. 


DE  BLAISE  DE  MONTLUC.     [l55G]-  3^1 

îiaitte,  on  n'a  rien  faict.  Je  ne  le  venx  ny  accuser  ny 
excuser  aussi  du  tout.  La  trefvc  duroit  encores  entre 
le  Roy  et  TEmpereur,  laquelle  estoit  pour  dix  ans  ('). 
Les  alFaires  de  ces  princes  estoient  si  embrouillées  et 
confuses,  qu'il  ne  fut  possible  pouvoir  faire  la  paix  : 
voy-là  pourquoy  on  fit  cesle  trefve  ;  mais  j'avois  en- 
tendu que  monsieur  de  Guyse  avoit  prins  congé'  du 
Roy  et  s'en  venoit  en  Italie  ;  qui  me  fit  penser  qu'en- 
cores  que  le  secours  qu'il  menoitfust  pour  le  Pape,  la 
trefve  seroit  rompue  aussi  du  costé  du  Roy,  et  fis  une 
entreprinse  pour  aller  donner  une  escallade  aux  Alle- 
mans  à  Saint -Cricou,  qui  est  une  petite  villate  à 
quatre  mil  près  Montalsin  ;  et  de  là  voulois  aller  attra- 
per tous  les  autres  lieux  que  j'ay  nommez. 

[1557]  Je  nesçaysiles  Allemans  furent  advertis,  ou 
bien  s'ils  furent  commandez  de  se  retirer  de  là  -,  car, 
c[uand  je  fus  hors  de  la  ville  deux  heures  de  nuict,  un 
gentil-homme  sienois  qui  avoit  sa  maison  dans  Cri- 
cou,  lequel  j'avois  envoyé  là,  me  vint  dire  qu'ils  es- 
toient partis  à  l'entrée  de  la  nuict.  J'envoyay  de  mesmes 
sçavoir  nouvelles  de  ceux  qui  estoient  à  l'hostellerie 
et  au  palais;  et  trouvay  qu'à  la  mesme  heure  tout 
avoit  vuidé  :  et  ainsi  nous  eusmes  liberté  de  sortir  un 
peu  au  large  jusques  à  l'Altesse,  un  chasteau  assez 
fort,  à  trois  mil  de  Montalsin  et  près  du  chemin  de 
Siene.  Puis  m'en  allay  à  Grossette,  où  le  colonel  Che- 
remon  estoit  gouverneur,  lequel  faisoit  de  ce  pays-là 
tout  ainsi  que  s'il  fust  esté  à  luy,  ne  recognoissant  le 
Sienois,  dequoy  ils  estoient  désespérez;  et  là  nous  ac- 
cordasmes  que  les  habitans  recognoistroient  la  sei- 
gneurie et  non  luy,  et  qu'il  n'avoit  pas  en  ce  pays-là 

(0  La  trêve  étoit  pour  cinq  a»s. 

plus  d'avantage  que  le  Roy  n'avoit  voulu  pour  luy- 
jiiesmes  :  et  ainsi  en  peu  de  jours  tout  fut  changé  au 
contentement  des  Sienois. 

Le  cardinal  Burguos  (0  commandoit  à  Siene  pour 
le  roy  d'Espagne,  et  avoit  entreprise  sur  Montalsin, 
laquelle  il  pensoit  emporter  facilement  ;  et  se  devoit 
exécuter  la  mesme  sepmaine  que  j'arrivay.  Et  comme 
il  entendit  ma  venue ,  il  surçoya  quelques  jours  pour 
voir  si  rien  se  descouvriroit;  et,  voyant  que  rien  ne 
s'estoit  descouvert,  il  envoya  quérir  le  capitaine  Man- 
tillou,  espagnol  et  gouverneur  du  Port-Hercule  (2), 
pour  exécuter  l'entreprise.  En  mesme  temps,  ayant 
envoyé'  quelques  gens  à  cheval  pour  faire  venir  des 
vivres,  ils  le  rencontrèrent  et  le  prindrent  luy  et  un 
secrétaire  du  cardinal  Burguos,  et  quatre  serviteurs, 
et  me  les  menèrent.  Il  se  vouloit  deffendre,  disant 
qu'il  avoit  este'  prins  contre  la  trefve,  car  encore  il  n'y 
avoit  rien  de  rompu  à  descouvert.  Je  lis  donner  se- 
crettement  la  géhenne  à  un  sien  serviteur,  lequel  dist 
qu'il  pensoit  que  le  cardinal  Burguos  avoit  mandé 
son  maistre  pour  exécuter  une  entreprise  qu'il  avoit 
sur  Montalsin.  Nous  ne  pouvions  descouvrir  ce  qu'en 
pouvoit  estre;  et,  comme  on  entendit  à  Siene  la  prise 
du  capitaine  Mantillou,  cela  se  commença  à  divul- 
ger  :  de  sorte  qu'un  gentilhomme  sienois  m'envoya 
son  serviteur  m'adverlir  du  lieu  par  là  où  l'on  vouloit 
donner  l'escalade ,  et  vint  à  la  porte  de  la  ville ,  ne 
voulant  entrer  dedans,  mais  seulement  qu'il  vouloit 
parler  à  moy.  Je  menay  messer  Hieronim  Espano,  et 
nous  dit  le  tout,  et  qu'il  y  avoit  des  soldats  françois, 

(0  Fraiiresco  <li  Mendoza,  cardinal  et  archevêque  de  Burgos. 
(=")  roito-Ercole. 

des  compagnies  qui  estoient  en  garnison,  qui  estoient 
de  rintelligence  ,  et  que  ,  si  nous  cherchions  bien  les 
maisons  prochaines  de  cet  endroit  là,  nous  trouve- 
rions par  adventure  les  eschelles.   Nous  donnasmes 
dix  excus  au   serviteur,  qui   s'en  retourna.    Messer 
Hieronim  et  moy  allasraes  secrettement  voir  le  lieu  ;  et 
croy  que  j'y  amenay  monsieur  de  Bassom-pierre  avec 
nous;    et  regardasmes  que    la    muraille   estoit  bien 
basse,  mais  qu'il  y  avoit  une  tourelle  là  où  l'on  met- 
toit  tousjours   deux  sentinelles,  lesquelles  estans  de 
l'intelligence,  l'entreprise  estoit  facile  et  plus  que  fa- 
cile. Or  messer  Hieronim,  qui  estoit  pour  lors  du  ma- 
gistrat ,  députa  proraptement  deux  hommes  pour  cher- 
cher les  maisons  voisines  du  lieu ,  et  ne  tarda  trois 
heures  qu'ils  nous  apportèrent  plus  d'une  charge  de 
clieval  d'eschelles   de    corde,  les   mieux   faites  que 
l'eusse  encores  jamais  veu.  Dans  ceste  maison  n'y  ha- 
bitoit  personne  il  y  avoit  long  temps,  mais  nous  cog- 
noissions  bien  qu'il  y  entroit  des  gens:  et  autre  chose 
ne  peusmes  descouvrir.  Et  lors  j'arrestay  avec  le  ser- 
gent major  qu'il  mettroit  tous  les  soirs  quatre  senti- 
nelles dans  la  tourelle,  lesquelles  seroient  prises  au 
fort.  Je  croy  que  s'il  l'eust  voulu  exécuter  le  jour,  il 
reust  peu  faire;  aussi  bien  ou  mieux  que  la  nuict,  car 
du  grand  palais,  où  il  n'y  avoit  que  trois  arquebusa- 
des,  il  pouvoit  venir  par  un  vallon  couvert  de  petits  bois 
jusques  auprès  de  la  muraille.  Environ  un  mois  après, 
un  Sienois ,  nommé  Phœbus  Turc  (0 ,  se  vint  addresser 
à  moy,  me  voulant  dire  quelque  chose  en  secret  ;  je  le 
fis  venir  dans  ma  garde-robbe  :  je  n'avois  rien  qu'une 
dague  au  coste',  et,  comme  il  entra,  je  le  vis  armé  de 
(')  DeiFcbOjTurchi. 

jac  et  manches  de  maille  :  oncques  en  ma  vie  je  n'ay 
veu  visage  d'homme  plus  faiousche  que  le  sien.  Une 
fois  j'avois  envie  d'appeller  quelqu'un  ;  mais  il  me  di- 
soit  tousjouis  qu'il  ne  vouloit  que  personne  entendist 
son  affaire  que  moy.  A  la  fin  je  m'asseuray,  me  sen- 
tant assez  fort  pour  le  colleter  s'il  avoit  entrepris  de 
faire  quelque  mauvais  coup.  Il  me  racompta  que  plu- 
sieurs fois  le  cardinal  Burguos  l' avoit  fait  rechercher  de 
tenir  la  main  à  une  entreprise  qu'il  avoit  sur  Montal- 
sin ,  et  que  par  importunité  il  luy  avoit  accordé,  et 
qu'il  estoit  aile'  parler  à  luy  deux  fois  desguisé,  et 
avoit  trois  soldats  qui  estoient  de  l'intelligence,  les- 
quels il  luy  devoit  nommer  un  jour  devant  ladicte 
exécution  ,  et  qu'il  la  venoit  exécuter  avant  que  doni 
Arbre  de  Sandé  fust  arrivé,  lequel  venoit  à  Siene 
pour  commander  les  armes;  et  que,  si  je  voulois,  il 
meneroit  l'entreprise  si  escortement  qu'il  me  les  ame- 
neroit  tous  entre  mes  mains.  Nous  arrestasmes  que  ce 
seroit  dans  quatre  jours,  et  qu'il  s'en  retourneroit  la 
nuict  mesmes  à  Siene  arrester  le  tout  ;  et  le  fis  mettre 
hors  la  ville,  car  la  porte  estoit  desja  fermée j  et  de 
matin  despeschay  vers  le  colonnel  Cheremon  à  Gros- 
sette,  qu'il  se  rendist  le  jour  après  à  Pagamegura, 
moitié  chemin  de  Grossette  à  Montalsin.  Et  ce  jour 
mesmes  que  j'avois  depeschéau  colonnel,  je  fis  venir  les 
capitaines  qui  estoient  à  Chuse  (0  et  à  Montizel , 
à  l'Hospitalet  près  Piance  C^) ,  et  là  les  fis  jurer  sur  le 
crucifix  de  ne  dire  rien  de  l'entreprise  ;  et  s'en  re- 
tournèrent apprester  leur  cas  pour  estre  prests  quand 
je  leur  manderois.  Et  fis  aller  ma  compagnie  de  che- 
vaux légers  à  la  Rocque  de  Baldoc,  feignant  d'y  tcnif 

0)  Chiiui.  —  {■>)  ricuia. 

garnison;  et  le  lendemain  allay  parler  au  colonel  à 
Pagamegura ,  et  arrestasmes  qu'il  tiendroit  quatre 
cens  arquebusiers  prests.  Mon  entreprise  estoit  que, 
comme  les  ennemis  donneroient  l'escalade,  le  colonel 
Cheremon  viendroit  par  derrière  eux ,  et  la  garnison 
de  Chuse  et  Montizel  se  mettroit  entr'eux  et  le  palais, 
et  ma  compagnie  aussi.  Je  devois  sortir  avec  quatre 
cens  hommes  de  la  ville  sur  eux  quand  ils  seroient 
repoussez.  Et  au  retour  de  Pagamegura,  je  trouvay 
que  ledit  Phœbus  estoit  de  retour  ;  et  ne  parla  à  moy 
de  tout  le  soir  :  qui  me  donna  mauvais  soupçon.  Le 
matin  il  me  vint  dire  que  le  cardinal  ne  vouloit  point 
que  l'affaire  s'executast  de  quelques  jours.  Il  me  me- 
noit  de  jour  à  autre;  à  la  fin  je  fus  conseillé  de  le 
prendre  prisonnier  et  luy  faire  dire  la  vérité,  d'au- 
tant que  c'estoit  une  fourbe  pour  me  trahir:  ce  que  je 
fis  ;  et  le  fis  mettre  dans  une  basse  fosse  au  chasteau , 
oïl  par  mal-heur  il  trouva  une  pièce  de  bois  ou  fer. 
Or,  pource  qu'il  estoit  sienois,  je  voulois  voir  si  les 
Sienois  mesmes  le  pourroient  convertir  à  dire  la  vé- 
rité :  voy-là  pourquoy  je  tins  l'affaire  en  quelque  lon- 
gueur ;  mais  cependant  avec  ceste  pièce  de  fer  il  perça 
la  muraille ,  et  se  sauva  à  Siene  ;  et  ainsi  je  ne  peus 
rien  faire  qui  valust  sur  ceste  entreprise.  Il  fut  plus  fin 
que  moy  ;  toutesfois  je  lui  dois  cela,  qu'il  m'a  appris  en 
faict  de  telle  importance  de  n'espargner  un  prison- 
nier, ains  en  sçavoir  soudain  la  vérité,  car  sans  doute 
c'est  un  traistre. 

Dés  que  j'arrivay  à  Montalsin ,  je  pourchassay  de 
faire  revenir  au  service  du  Roy  le  sieur  Marioul  de 
Santa-Fior,  et  son  frère  le  Prieur,  lesquels  par  quel- 
que mal-contentement  s'en  estoient  ostez.  Nous  estions 

fort  grands  amis  depuis  l'escarmouche  de  Siene  :  en 
fin  je  les  gagnay  ;  ils  vindrent  à  la  Cour,  où  le  Roy 
leur  fit  fort  bonne  chère;  Sa  Majesté'  luy  donna  une 
compagnie  de  chevaux  légers ,  et  au  Prieur  quelque 
pension-,  et  se  tindrent  tousjours  depuis  auprès  de 
moy.  Or  dom  Arbre  de  Sandé  fit  une  entreprise  pour 
venir  prendre  Piance,  une  petite  ville  près  Montizel, 
que  j'avois  fait  reparer  le  mieux  que  j'avois  peu  ;  et  y 
avois  une  compagnie  d'Italiens.  Je  baillay  au  sieur 
Marioul  ma  compagnie,  et  ce  qu'il  avoit  assemblé  de 
la  sienne ,  et  partie  de  celle  du  comte  Petillane  (0 ,  et 
l'envoyay  à  Piance  pour  retirer  la  compagnie  ita- 
lienne, et  l'amener  à  Montizel,  où  estoit  le  capitaine 
Bartholomé  de  Pezero. 

Quelques  jours  avant  que  dom  Arbre  sortist  de  Siene, 
le  capitaine  Serres ,  qui  estoit  lieutenant  de  ma  com- 
pagnie de  chevaux  légers  et  mon  parent,  avoit  com- 
battu à  la  veuë  de  Montalsin  le  capitaine  Carillon , 
gouverneur  de  Bonconvent ,  qui  avoit  avec  luy  dix 
hommes  d'armes  de  la  compagnie  du  marquis  de 
Pesquiere;  et  l'enseigne  de  la  compagnie  menoit  huit 
salades  d'une  compagnie  de  chevaux  légers,  et  huict 
arquebusiers  à  cheval  ,  qui  estoient  venus  braver 
devant  Montalsin  bas,  au  long  de  la  plaine  devers 
l'hostelerie,  lequel  ne  pensoit  pas  qu'il  y  eust  ca- 
vallerie  dans  Montalsin  ;  car  j'en  avois  emmené  raa 
compagnie  avec  moy  à  Grossette,  et  avois  envoyé  le 
capitaine  Serres  courir  avec  dix -huict  salades  par 
le  costé  de  main  gauche  ,  vers  Siene ,  et  s'estoyent 
batus  auprès  de  Chuse ,  de  sorte  que   les  miens  en 

{')  Nicolas  des  Ursins,  comte  de  Petigliano.  Heuri  II  le  fit  cheYalier 
de  l'ôrdret 

curent  le  meilleur.  Et  au  retour  le  capitaine  Serres 
se  vint  reposer  un  jour  ou  deux  à  Montalsin,  pour 
puis  après  me  venir  trouver  à  Grossette  et  m'en  ra- 
mener à  Montalsin.  Le  capitaine  Serres  sortit  avec  les 
dix-huit  salades,  deux  gentils-hommes  sienois  armez 
de  jac  et  de  manches,  et  deux  soldats  à  pied  qui  les  sui- 
virent ;  et  comme  le  capitaine  Garrigue  vit  les  salades, 
il  se  voulut  retirer,  et  le  capitaine  Serres  luy  estoit 
toujours  en  queue.  Et,  comme  le  capitaine  Garrigue 
voulut  passer  un  ruisseau  estroit,  le  capitaine  Serres 
le  chargea  à  toute  bride,  et  les  print  tous,  sauf  un 
capitaine  qui  avoit  sa  compagnie  dans  Bonconvent. 
Ces  arquebusiers  à  cheval  estoyent  à  luy.  Il  eut  une 
arquebusade  à  travers  du  corps,  d'un  des  deux  arque- 
buziers  qui  estoyent  sortis  avec  le  capitaine  Serres, 
lequel  ils  avoyent  fait  passer  le  ruisseau ,  et  une  autre 
avec  luy,  qui  l'amenoit  devers  Bonconvent  ;  et  mou- 
rut à  l'entrée  de  la  porte  de  Bonconvent.  Je  tenois 
tous  ces   gens  prisonniers  à  Montalsin.  Dom  Arbre 
s'achemina  droict  à  Piance  aveques  trois  canons  et 
deux  coulevrines.  Je  me  doutay  bien  qu'il  n'amene- 
roit  pas  tant  d'artillerie  pour  Piance;  car  il  n'estoit 
pas  fort  pour  l'artillerie.  Et  comme  le  sieur  Marioul 
entendit  qu'il  estoit  trois  mil  près  de  Piance,  il  s'en  va 
au  devant  avecques  toute  la  cavallerie,  et  commanda 
au  capitaine  qui  estoit  devant,  qu'il  commençast  à 
faire  sortir  ses  gens  pour  gaigner  Montizel ,  là  oti 
il  n'y  a  que  deux  petits  mil.  Il  attaqua  l'escarmouche 
si  forte ,  et  se  mesla  si  bien ,  qu'il  ne  se  peust  après 
demesler ,  et  fut  chargé  à  toute  bride  de  trois  trouppes 
de   leur  cavallerie.  Là   il  fut  prins   douze  ou  qua- 
torze chevaux  légers  de  ma  compagnie,  dont  le  ca- 

pitaine  Gourgues  (0  ,  qui  estoit  à  la  suite  de  monsieur 
de  Strossi ,  estoit  du  nombre  ;  et  du  comte  Petillane 
ou  du  sieur  Marioul ,  autant  ou  plus.  Or  comme  il  fit 
alte  devant  Fiance,  il  trouva  que  le  capitaine  n'avoit 
pas  un  homme  dehors.  Les  ennemis  suivoyent  tous- 
jours  ;  et  là  se  rompirent  encores  quelques  lances  ce- 
pendant que  ce  capitaine  faisoit  sortir  ses  gens  ;  et  à  la 
fin  il  fut  de  nouveau  chargé  de  toute  leur  cavallerie,  et 
fut  contraint  se  retirer  à  Montizel.  Le  capitaine  Serres 
et  le  baron  de  Cleremon  ,  mon  nepveu ,  qui  portoit 
ma  cornette,  se  sauvèrent  vers  l'Hospitalet.  Le  capi- 
taine des  gens  de  pied  perdit  la  tierce  partie  de  sa 
compagnie,  de  ceux  qui  avoieut  fait  les  paresseux  à 
sortir,  et  se  sauva  avecques  son  enseigne  et  sa  trouppe 
qui  luy  demeura  ;  et  fit  teste  au  passage  d'un  ruis- 
seau ,  donnant  loisir  au  capitaine  Bartholomé  de  le 
venir  secourir  :  car  c'estoit  à  la  veuë  de  Montizel ,  et 
le  sieur  Marioul ,  qui  retira  encore  de  la  cavallerie. 
Voy-là  ce  que  l'on  gaigne  à  aller  attaquer  une  es- 


(')  Dominique  de  Gourgues  :  sa  destinée  fut  extraordinaire  et  mal- 
heureuse. Les  Espagnols  l'ayant  fait  prisonnier  en  Toscane  après  une 
action  d'éclat,  l'envoyèrent  aux  galères  j  le  bâtiment  fut  pris  par  les 
Turcs  et  repris  par  le  chevalier  de  Romegas.  Il  accompagna  Bertrand 
de  Monlluc  à  Madère ,  où  la  conduite  des  Espagnols  mit  le  comble  à  sa 
haine  contre  eux;  il  sacrifia  tout  pour  se  venger;  il  vendit  son  bien, 
équipa  trois  petits  vaisseaux  ,  débarqua  dans  la  Floride  avec  une  troupe 
d'élite,  brûla  tous  les  forts,  fit  pendre  tous  les  Espagnols  qui  échap- 
pèrent au  massacre,  et  revint  en  France,  croyant  que  le  Roi  le  récom- 
penseroit  de  cette  expédition.  Mais  la  paix  étoit  faite;  il  avoit  été  dé- 
claré perturbateur  du  repos  public ,  sa  tête  avoit  été  mise  à  prix  par  le 
roi  d'Espagne,  et  il  fut  obligé  de  se  cacher.  Quelque  temps  après,  don 
Antoine,  roi  de  Portugal,  le  chargea  de  commander  une  flotte  qu'il 
équipoit  contre  les  Espagnols;  il  mourut  de  maladie  en  allant  prendre 
ce  commandement. 

carmouche  à  la  teste  d'une  arme'e,  comme  j'ay  dit 
cy-devant,  et  se  vouloir  retirer  de  jour,  estant  plus 
foible. 

Comme  dom  Arl)re  eutdemeure' trois  jours  à  Piance, 
il  part  à  l'entrée  de  la  nuict  avec  les  torches,  et  print 
son  chemin  au  long  d'une  vallée  tirant  à  la  Rocque 
de  Baldoc.  Le  seigneur  Marioul  estoit  allé  en  poste  à 
Rome  faire  venir  quelques  sallades  qu'on  luy  avoit 
promis  pour  refaire  sa  compagnie.  Le  Prieur  demeura 
avecques  moy  le  soir  que  dom  Arbre  partit.  Nous  es- 
tions sortis  le  Prieur  et  moy  hors  de  Montalsin  à  che- 
val ;  et  comme  la  nuict  commença  à  venir,  nous  nous 
retirasmes ,  discourant  en  chemin  de  ce  que  dom  Arbre 
vouloit  faire  de  ceste  grosse  artillerie.  Il  me  tomba  en 
l'entendement  que  c'esloit  pour  aller  attaquer  la 
Rocque  de  Baldoc ,  là  où  il  y  avoit  un  capitaine  flo- 
rentin que  monsieur  de  Soubise  y  avoit  mis,  lequel  je 
soupçonnois  un  peu  ,  pour-ce  que  les  gentils-hommes 
sienois  m'avoient  dit  qu'ils  avoient  esté  advertis  qu'il 
avoit  envoyé  deux  fois  à  Florence.  En  nous  retirant 
auprès  de  la  porte  de  Montalsin ,  je  dis  à  deux  chevaux 
légers  de  ma  compagnie  qu'ils  allassent  descouvrir 
tout  au  long  des  colines  d'entre  Piance  et  la  Rocque, 
et  qu'ils  n'en  bougeassent  qu'il  ne  fust  la  pointe  du  jour. 
Or,  quelques  jours  avant,  monsieur  de  Guyse,  qui 
estoit  venu  à  Rome,  et  desja  s'estoit  acheminé  vers  le 
royaume  de  Naples,  avoit  envoyé  quérir  Cheremon 
avec  sa  compagnie,  à  la  requeste  des  Sienois,  qui  ne  se 
pouvoient  accorder  avecques  luy  :  et  m'avoit  envoyé 
monsieur  de  La  Molle  (0,1e  capitaine  Charry  et  trois 

(i)  Jacques  Boniface,  soigneur  delà  Môle  et  de  Colobrières,  de  la 
maiâou  de  Bouiface  ]  il  étoit  chevalier  de  l'ordre  du  Roi  et  capitaine  de 

OU  quatre  autres  compagnies  :  aussi  en  avoit-il  envoyé 
quérir  de  celles  que  j'avois.  Il  avoit  donné  le  gouver- 
nement de  Grossette  à  monsieur  de  La  Molle.  Comme 
je  fus  au  lict,  voicy  revenir  les  deux  chevaux  légers, 
lesquels  me  dirent  que  dom  Arbre  marchoit  avec  les 
torches  au  long  de  la  valée  que  j'ay  dit,  tirant  à  la 
Rocque.  J'advertis  incontinent  le  Prieur,  et  montasmes 
à  cheval  avec  tous  ceux  que  nous  peusmes  recouvrer. 
Je  commanday  au  capitaine  André  Gasteaux  (0,  nep- 
veu  de  monsieur  le  cardinal  de  Tournon ,  qu'il  mar- 
chast  avec  sa  compagnie  sans  bagage  à  extresme  dili- 
gence après  moy,  et  qu'il  marchast  par  des  bois  :  et 
luy  baillay  deux  gentils-hommes  sienois  pour  le  con- 
duire. Cependant  j'arrivay  une  heure  devant  jour  à  la 
Rocque  de  Baldoc  :  et  comme  le  jour  vint,  arriva  An- 
dré Casteaux  avecques  sa  compagnie.  A  peine  fut-il 
dedans,  que  les  passages  furent  prins,  et  prindrent  les 
guides  qui  m'avoyent  mené  s'en  retournant,  et  le 
fourrier  de  ma  compagnie,  par  lesquels  ils  sceurent 
que  je  m'estois  mis  dedans.  J'envoyai  à  Grossette  deux 
paysans  parles  bois,  escrivant  à  monsieur  de  La  Molle 
qu'il  s'en  allast  jetter  à  toute  diligence  dans  Montalsin , 
et  qu'il  commandast  en  lieutenant  de  Roy^  car  je  m'es- 
tois enfermé,  etvoulois  deffendre  la  place.  Dom  Arbre 
logea  son  camp  à  Avignon,  vis  à  vis  de  la  Rocque;  et 
là  demeura  trois  jours ,  playdant  s'il  me  viendroit  at- 

galcres.  Il  fut  nommé  par  Henri  II  prolecteur  des  Siennois,  et  gou- 
verneur de  Grossette  en  Toscane,  et  l'un  des  trois  maréchaux-de- 
camp  de  l'armée  que  ce  prince  envoya  dans  le  royaume  de  Naples  au 
secours  du  pape  Paul  IV,  contre  le  roi  d'Espagne  Philippe  II.  Il  f»t 
tué  au  siège  de  Saint  Jean  d'Angély,  en  1569. 

(■•)  Antoine  de  Caslellane,  seigneur  d'Eutrecasteaux. 

taquer  ou  non.  A  la  fin  il  print  paity  de  se  retirer, 
sçacliant  à  qui  il  avoit  affaire,  disant  :  Jujo  à  Bios  y 
aquel  capitan  tiene  alguns  diabolos  en  su  poder,  o  ai 
algun  trahldor  tras  nos  otros ,-  y  si  lo  puedo  saber^jo 
tengo  de  cortar  il  los  brassos  ,  y  los  piernos  (0.  Mais 
toutes  mes  intelligences  estoient  à  songer  et  jour  et 
nuict  qu'est-ce  que  je  ferois  si  j'estois  à  la  place  de  mon 
ennemy.  Il  a  de  Fentendement  comme  vous,  des  pra- 
tiques comme  vous ,  songeant  à  ce  qu'il  songe,  souvent 
vous  vous  rencontrerez,  et  pourvoirez  à  ce  qu'il  vous 
brasse.  Que  si  vous  attendez  les  effets,  vous  serez  sou- 
vent surprins.  Il  faut  et  jour  et  nuict  estre  en  cervelle, 
et  souvent  considérer  que  veut  faire  vostre  ennemy ,  s'il 
attaquera  cecy  ou  cela  :  si  j'estois  en  son  lieu  ,  je  ferois 
cecy  et  cela.  Et  souvent  discourez  en  avec  vos  capi- 
taines,  car  tel  que  vous  estimez  peu    a   souvent  le 
meilleur  advis.  Or  dom  Arbre  s'en  retourna,  et  se  vint 
mettre  avec  son  armée  à  l'Altesse,  qui  n'est  qu'à  trois 
mil  de  Monlalsin,  où,  voyant  son  desseing,  je  m'en 
retournay ,  renvoyant  monsieur  de  La  Molle  à  Gros- 
Sette.  Dom  Arbre  mit  trois  compagnies  dans  Piance, 
deux  italiennes,  et  une  demy  espagnolle  et  demy  ita- 
lienne, car  le  gouverneur  qu'il  y  avoit  laissé  estoit 
espagnol;  et  le  sieur  Bartholomé  de  L'Estephe,  nep- 
veu  du  sieur  Chyapin  Vitello  (2),  qui  avoit  une  des 
meilleures  et  des  plus  fortes  compagnies  qui  fust  en 
Italie,  tenoit  tous  les  prisonniers  dans  le  palais,  les- 
quels pouvoyent  estre  de  cinquante  à  soixante.  Au  bout 
de  quelques  jours,  il  se  retira  à  Siene  avecques  son 

(')  «  Je  jure  Dieu ,  ce  capilaine  a  quelques  diables  à  sa  disposition , 
«  ou  il  y  a  parmi  nous  quelque  traître  :  et  si  je  puis  le  découvrir,  je  liri 
o  coupera  bras  et  jambes,  »  —  (»)  Chiapin»  ViteUi. 

<^amp,  s'estant  toutes  ses  entreprinses  evanouyes  en 
fiiine'e.  L'enseigne  du  marquis  de  Pesquere  alloit  et 
venoit  pour  leur  délivrance  en  eschange  des  nostres. 
lise  mocquoit  de  moj,  disant,  Noseradicho  que  yo 
renda  un  Fiances^  que  jo  no  tenga  très  Espagnoles, 
y  per  estais  barhas  yo  havre  Vos  niios  :  et  ellos  non 
hauran  lossuosi^).  Le  cardinal  Burguos  estoit  marry  de 
tout  cecy,  et  eust  voulu  que  nous  eussions  laissé  aller 
tous  les  prisonniers  d'un  coste'  et  d'autre,  car  je  tenois 
les  capitaines  Mantillou  et  Carillou  (2),  gouverneurs 
de  Port-Hercule  et  de  Bonconvent,  et  plus  de  vingts 
autres ,  là  où  il  y  avoit  douze  Espagnols  naturels,  sans 
les  gouverneurs.  Je  portois  impatiemment  les  responces 
qu'il  me  faisoit,  et  avois  presque  tousjours  nouvelles 
des  nostres,  qu'ils  faisoient  mourir  de  faim  :  et  moy 
au  contraire,  car  je  faisois  bien  traitter  les  siens.  Sur 
ceste  colère,  je  fis  une  entreprinse  pour  donner  l'es- 
calade à  Piance,  car  j'avois  esté  adverty  que  le  roy 
d'Espagne  avoit  donné  Siene  au  duc  de  Florence ,  et 
tout  ce  qu'il  tenoit  en  Toscane,  et  que  ledit  duc  en- 
voyoit  trois  de  ses  compagnies  à  Piance ,  et  une  com- 
pagnie de  gens  à  cheval.  Je  prevoyois  bien  que,  s'il  y 
mettoit  le  pied,  que  nous  ne  la  pourrions  recouvrer 
sans  nous  rompre  avec  le  duc  de  Florence  :  ce  que  je 
n'avois  jamais  voulu  faire,  afin  que  monsieur  de  Gu3'^se 
ne  fust  contraint  d'affoyblir  son  camp  pour  m'envoyer 
du  secours;  et  ainsi  je  m'estois  toujours  contenu  avec 
le  duc  de  Florence  sans  rien  gaster.  Il  faut  en  ces  af- 

(')  «  Il  ne  sera  pas  dit  que  j'aurai  rendu  un  Français,  si  on  ne  ma 
«  rpnd  trois  Espagnols j  et  par  ces  moustaches,  j'aurai  les  miens,  et 
<(  eux  n'auront  pas  les  leurs.  »  Montluc  ne  parloit  pas  l'espagnol  pluS 
jiurcmcnt  fjuc  l'italien.  —  (?)  Mantillo  et  Canillo. 

faires aller  prudemment  et  sagement,  car  peu  de  sub- 
jet  sert  pour  rompre  l'alliance  des  princes,  ce  qui  ne 
se  peut  après  reparer.  Plusieurs  jeunes  fouis  ont  mis 
pour  leur  indiscrétion  des  princes  en  guerre,  sans 
qu'ils  eussent  envie  d'y  entrer. 

Le  capitaine  Faustau  de  Peyrouse  (0,  qui  estoit 
dans  Piance,  m'avoit  dit  qu'il  y  avoit  un  trou  à  la  mu- 
raille du  costé  de  là  où  je  devois  venir  de  Montalsin, 
qui  estoit  par-là  où  sortoient  les  immondicitez  de  la 
ville,  et  que  par  cest  endroit  là,  où  il  y  avoit  deux 
murailles,  celle  de  dehors  estoit  hors  d'eschelle,  et 
celle  de  dedans  de  quatorze  ou  quinze  degrez;  et 
comme  l'on  estoit  passe'  par  ce  trou ,  il  falloit  passer 
le  ventre  à  terre,  et  dans  l'ordure  on  se  trouvoit  en- 
tre deux  murailles.  J'avois  fait  faire  une  petite  eschelle 
de  la  hauteur  qu'il  falloit;  mais  elle  estoit  foible  et 
desliée,  afin  qu'elle  peust  passer  par  ce  trou,  de  sorte 
que  malaisément  un  homme  se  pouvoit  tenir  dessus. 
Il  y  avoit  dans  ce  pan  de  muraille  un  bastion  au 
coing  de  la  ville,  que  dom  Arl)re  avoit  faict  achever, 
lequel  estoit  assez  haut  ;  et  entre  le  trou  et  le  bastion 
il  y  avoit  une  porte  que  les  ennemis  avoient  murée  de 
brique,  et  ce  avec  de  la  terre,  sans  s'estre  souciez  de 
la  faire  de  meilleure  matière,  pource  qu'ils  avoient 
faict  par  derrière  un  rampart  de  terre.  J'ordonnay  que 
le  capitaine  Blacon,  avec  sa  compagnie,  et  une  com- 
pagnie d'Italiens  que  j'avois  faict  venir  de  Grossette, 
et  le  baron  de  Clermon,  mon  nepveu,  avec  sa  com- 
pagnie, et  quelque  vingt  sallades  de  celle  du  comte 
Petillano,  et  trente  ou  quarante-gentils  hommes  sie- 
Hois,  s'eniroient  mettre  entre  Piance  et  Montapulfiane, 
(*}  Faastino  da  Perugia  dans  Malavolti.  Faustia  de  Pérouse. 

pour  combattre  les  gens  du  duc  de  Florence  qui  se 
venoient  mettre  dedans.  J'avois  faict  venir  trois  cens 
hommes  de  Cliusi,  que  le  duc  de  Somme  m'avoit  en- 
voyé, lequel  s'en  estoit  revenu  du  camp  de  monsieur 
de  Guyse,  pour  quelque  bruit  qu'il  avoit  eu  avec  le 
cardinal  Caraffe  :  et  ceux-là  dévoient  donner  par  le 
coing  de  la  ville,  du  coste'  de  là  où  ils  venoient  ;  le  ca- 
pitaine Bartholome'  de  Pezero,  droit  à  la  porte  qui  ve- 
noit  de  son  costé  de  Montizel,  laquelle  les  ennemis 
tenoient  ouverte  pour  sortir  et  entrer.  Ils  dévoient 
mettre  le  feu  à  la  porte,  s'ils  pouvoient,  et  moy  je 
donnois  avec  les  eschelles  au  bastion ,  duquel  les  fos- 
sez  n'estoient  encore  faits.  Le  haut  de  la  porte  murée 
flanquoit  le  bastion.  Et  avec  moy  j'avois  les  deux  com- 
pagnies Davanson  (0  et  André  Casteaux,  c'est  à  sça- 
voir  la  moitié  de  chacune,  car  le  reste  je  l'avois  laissé 
à  Montalsin ,  et  la  moitié  de  celle  du  capitaine  Lussan, 
qui  estoit  à  Castetlotie  (2)  :  estant  le  plus  loing  de  tous, 
il  fit  si  grande  diligence,  qu'une  maladie  le  print  par 
le  chemin ,  de  sorte  qu'il  fut  contrainct  demeurer  à 
l'Hospitalet.  Il  m'envoya  son  fils,  qui  estoit  son  lieu- 
tenant (3).  Ledict  capitaine  Lussan  mourut  cinq  ou  six 
jours  après  de  ceste  maladie.  Il  m'envoya  aussi  la  moi- 
tié de  la  compagnie  du  capitaine  Charry,  lequel  j'avois 
laissé  dans  Montalsin,  à  son  grand  regret,  car  je  n'avois 

('")  C'étoit  probablement  le  fils  de  Jean  d'Avançon,  ambassadeur  à 
Rome.  —  (»)  Castello  Tierri. 

{')  Jean-Paul  d'Esparbez  de  Lussan.  Il  fut  depuis  capitaine  dans  te 
régiment  des  gardes,  gentilbomme  ordinaire  de  la  chambre  de  Henri III, 
et  mestre-de-camp  du  régiment  de  Piémont ,  nommé  alors  les  Bandes- 
Kuires.  Il  battit  les  Huguenots  en  deux  occasions,  fut  gouverneur  de 
la  ville  et  du  château  de  Blois  ,  et  eut  la  compagnie  des  gardes  écos^ 
soises  du  Roi  en  iSqq.  Mort  en  1616, 

îkomme  pour  y  laisser,  à  cause  que  le  sieur  Marioul 
estoit  aile'  à  Rome ,  et  le  Prieur,  son  frère,  estoit  allé 
jusques  à  leur  maison.  Bref,  je  pouvois  avoir  de  mon 
costé  en  tout  quatre  cens  hommes  et  les  trois  cens  qui 
vindrent  de  Chuzi ,  et  cent  hommes  qu'avoit  le  capi- 
taine Bartholomé.  Voylà  tout  ce  que  j'avois  à  l'assaut. 
Nous  avions  arresté  tous  ensemble  que  les  Italiens 
du  duc  de  Somme  seroient  de  la  partie ,  lequel  duc 
desiroit  fort  de  s'y  trouver;  mais  je  ne  le  voulois  man- 
der, par  ce  que  Chuzi,  d'où  il  estoit  gouverneur,  estoit 
de  grande  importance,  et  aussi  que,  si  j'estois  tué,  je 
me  voulois  pas  que  les  places  demeurassent  sans  quel- 
que bon  chef  qui  peust  tenir  jusques  à  ce  que  mon- 
sieur de  Guyse  eust  envoyé  homme  suffisant  pour 
commander  le  pays.  11  faut  tousjours  pourvoir  à  tout 
comme  si  on  devoit  vaincre  et  estre  vaincu  :  ainsi , 
vous  ne  ferez  rien  mal  à  propos  allant  exécuter  une 
entreprise.  Nous  avions  assigné  de  nous  trouver  deux 
heures  devant  le  jour,  chacun  au  lieu  qu'il  devoit 
combattre  ;  et  dévoient  donner  les  gens  du  duc  de 
Somme  ,  et  le  capitaine  Bartholomé  plustostque  moy, 
afm  de  divertir  les  forces  du  costé  où  j'attaquerois  la 
place,  pource  que  le  costé  où  je  donnois  estoit  le 
plus  fort ,  à  cause  du  bastion  et  des  flancs  de  dessus 
la  porte.  La  muraille  où  estoit  le  trou  faisoit  un  peu 
de  coing.  Je  baillay  la  charge  de  porter  l'eschelle  aux 
gentils-hommes  qui  estoient  à  ma  suite ,  que  le  Roy 
payoit,  et  les  priay  d'entrer  par  le  trou.  C'estoit  le 
capitaine  La  Trappe  (0,  qui  estaujourd'huy  près  mon- 

(0  La  Trappe,  gascon,  que  j'ai  vu,  dit  Brantôme,  gouverneur  de 
M.  de  Clermont  d'Amboise,  guidon  de  M.  de  Longueville,  puis  ea- 
seigae  du  prince  de  Condé,  braye  et  yaiHaot  homme. 

21.  25 

sieur  l'Admirai;  les  Ausilloiis,  nepveus  tous  deux  de 
ma  feue  femme;  le  capitaine  Cosseil ,  qui  porte  au- 
jourd'huy  mon  enseigne;  le  capitaineLa  Motte,  Castet- 
Segrat,  le  capitaine  Bidonnet;   le  capitaine  Bourg, 
qui  est  en  vie ,  lequel  a  une  compagnie  de  gens  de 
pied  ;  et  deux  ou  trois  autres;  et  après  eux,  vingt  Ita- 
liens que  le  capitaine  Faustin  de  Peyrouse,  qui  avoit 
esté  rompu  au  sortir  de  Fiance,  avoit  amenez  avec 
luy ,  tous  hommes  clioisis ,  qui  dévoient  monter  l'es  • 
chelle   après  que  les  miens  seroient  montez.  Ledict 
capitaine  et  un   autre  des   siens   dévoient  passer  les 
premiers  par  le  trou,  et  tirer  l'eschelle,  à  cause  qu'il 
sçavoit  ce  qu'estoit  en  ce  lieu  là,  et  ne  faisoient  pas  les 
miens.  J'arrivay  a  un  quart  de  mil  près  la  ville  ;  le  ba- 
ron de  Clermon  et  Blacon  passèrent  outre,  et  s'al- 
lèrent mettre  à  un  mil  de  la  ville,  sur  un  chemin  tirant 
à  Montepulsiane.  Et  comme  j'eus  attendu  une  heure 
là ,  sans  entendre  que  les   Italiens   commençassent , 
comme  il  avoit  esté  ordonné ,  cognoissant  que  le  jour 
s'approchoit ,  j'envoyay  une  de  mes  guides  recognoistre 
le  plus  secrettement  qu'il  pourroit  faire  ;  et  mon  vallet 
de  chambre,  qui  est  encore  en  vie,  alla  jusques  à  vingt 
pas  du  bastion,  et  n'ouyrent  rien  dans  la  ville,  non 
plus  que  s'il  n'y  eust  eu  personne  ;  un  petit  chien  seu- 
lement oyons  nous  abbayer.  Ils  savoient  ma  venue  dés 
la  nuit,  et  m'attendoient  ainsi  sans  faire  aucun  bruit, 
le  feu  sur  la  serpentine.  Je  ne  sçeu  faire  ma  sortie  si 
secrettement,  encores  que  j'eusse  fait  fermer  les  portes 
trois  heures  avant  qu'il  ne  sortist  quelqu'un  qui  les 
allast  advertir;  et  comme  ils  m'eurent  rapporté  qu'ils 
n'entendoient  auciin  bruit,  j'y  voulus  moy-mesme  aller 
avec  eux  deux  :  et  comme  nousfusmes  un  peu  en  avant 


DE  Bt,A.ISE  DE  MOKTLUC.    [l557]  ^"^7 

à  quinze  ou  seize  pas  du  bastion,  fapperceus  un 
homme  à  cinq  ou  six  pas  de  nous,  qui  s'en  alloit  se 
baissant,  et  se  retiroil  vers  le  bastion;  et  croy  qvi'il 
rentra  par  ledit  bastion,  dans  lequel  nous  ouysmes 
alors  parler,  et  nous  sembla  qu'ils  parloient  alleman; 
mais  c'estoit  des  Albanois,  car  le  sieur  Bartholome'  de 
l'Estephe  (0  en  avoit  en  sa  compagnie;  lequel  sieur 
Bartholome  avoit  prins  le  bastion  à  deffendre.  Et 
comme  je  vis  que  bien  tost  le  jour  viendroit,  ayant 
perdu  l'espérance  de  nos  Italiens,  lesquels  estoient 
arrivez ,  comme  je  sçeus  depuis:  mais  le  duc  de  Somme 
en  avoit  baillé  la  charge  à  quelqu'un  qui  ne  vouloit 
pas  mourir  des  premiers,  ou  bien  me  vouloit  faire 
cest  honneur  de  me  laisser  donner  le  premier,  comme 
lieutenant  du  Roy  ;  mais  cest  homme  de  bien  ne  le 
faisoit  pas  par  honneur  :  le  capitaine  Bartholome  atten- 
doit  aussi  que  les  uns  ou  les  autres  donnassent  :  et 
ainsi,  sur  ce  delayement,  je  fus  contraint  de  donner  le 
premier,  car  encor  qu'à  ceste  sentinelle  perdue  et  à 
ce  silence  je  cogneusse  bien  que  mes  gens  avoient 
senty  le  vent,  si  est-ce  que,  puis  que  j'avois  prins  la 
peine  de  venir,  je  voulois  tenter  fortune. 

Tous  ces  gentils-hommes  italiens  et  françois  que 
j'ay  nommé  cy  dessus  prindrent  l'eschelle,  et  nous 
autres  prismes  les  autres  eschelles  pour  donner  au 
bastion;  je  les  fis  prendre  aux  capitaines,  lieutenans, 
sergens,  corporals  et  lancepassades  :  et  ainsi  marchay 
droit  au  bastion;  et  de  prime  arrivée  nous  fut  tirée 
une  grande  salve  d'arquebusiers  ;  mais  pour  cela  nous 
n'arrestasmes  de  dresser  nos  eschelles.  Et  j'avois  fait  une 

('  De  Thoule  noDame  Jacques  Pierre  de  la  Staffa,  capitaine  de  ca- 
Vf^lerie. 

25. 

ordonnance  que  tous  les  commissaires  des  guerres  et 
des  vivres,  trésoriers,  contreroolleurs  eussent  à  avoir 
de  grands  chevaux  et  armes,  car  ces  gens  ont  tousjours 
argent;  lesquels  j'amenois  toujours  avec  moy, sousma 
cornette,  pour  faire  troupe  et  parade  et  tromper  l'en- 
nemy.  Monsieur  de  Guyse  avoit  envoyé  monsieur  de 
Malassise  (0,  qui  est  aujourd'huy  seigneur  de  Roissi, 
pour  estre  superintendant  des  finances;  je  luy  donnay 
un  cheval  turc  ;  si  j'en  avois  maintenant  un  semblable , 
je  ne  le  donnerois  pour  cinq  cens  escus.  Il  me  ren- 
dit fort  mal  ce  plaisir,  et  de  l'amitié  que  je  luy  portois, 
car  il  fit  tant  qu'il  me  mit  en  la  mauvaise  grâce  de 
monsieur  de  Guyse,  comme  il  fait  bien  aujourd'huy 
avec  la  Royne  tant  qu'il  peut,  comme  l'on  m'a  escrit 
de  la  Cour.  Aussi  je  m'en  suis  bien  apperçeu,  et  vou- 
drois  que  Dieu  m'eust  faict  la  grâce  de  faire  souvenir 
à  la  Royne  quel  serviteur  je  luy  suis,  et  quel  j'ay  esté 
le  passé  là  où  les  occasions  se  sont  présentées,  et  les 
plus  grandes  que  jamais  Royne  se  trouvast  sur  les  bras; 
et  Sa  Majesté  cognoistroit  qu'il  ne  faudroit  pas  qu'elle 
creust  légèrement  mes  ennemis,  et  ceux  qui  ne  luy 
ont  fait  ny  ne  feront  jamais  tant  de  services  que  je 
luy  ay  fait.  Mais  je  prendray  patience  avec  Dieu, 
ayant  ma  conscience  nette  de  cela,  et  de  toutes  autres 
choses  concernant  le  service  du  Roy  et  de  la  couronne. 
Pour  lors  je  n' avois  rien  descouvert  des  menées  dudit 
sieur  de  Malassise  ,  qui  pourchassoit  que  monsieur  de 
Guyse  m'appellast  auprès  de  luy,  et  qu'il  baillast  ma 

(')  Henri  de  Mêmes,  seigneur  de  Malassise  et  de  Roissi,  maître  des 
requêtes ,  fut  envoyé  en  Toscane  en  qualité  de  surintendant  des 
finances  pour  le  Iloi ,  et  eScrea  la  cliarge  de  capitaine  de  justice  à 
Mont-Alcin, 

charge  à  monsieur  de  La  Molle  ;  car  il  avoit  opinion 
qu'eux  deux  ensemble  manieroient  mieux  les  affaires 
que  moy,  et  à  leur  profit.  Je  ne  veux  point  mettre  icy 
les  raisons ,  pource  que  l'on  pourroit  dire  que  c'est 
pour  l'inimitié'  qu'il  me  porte ,  et  moy  par  conséquent 
à  luy,  qui  suis  mal  endurant,  et  qui  porterois  volontiers 
en  ma  devise,  si  je  n'en  avois  une  autre,  ce  qu'un  de  la 
maison  de  Candalle  portoit  :  Qui  ju'ajniera  je  Vay- 
meraj  (0.  Mais  il  y  a  beaucoup  de  gens  de  bien  qui 
sont  encores  en  vie  qui  sçavent  l'occasion,  et  s'ils  la 
disoient,  elle  ne  seroit  guère  à  son  advantage. 

Mais,  pour  laisser  ces  propos,  ne  me  souciant  pas 
fort  qu'il  me  veuille  mal  ou  bien ,  je  le  laissay  avec  le 
capitaine  Gharry,  comlîien  qu'il  fist  grande  instance  de 
vouloir  venir  avec  moy  ;  mais  je  faisois  estât  que  luy, 
estant  dans  la  ville,  si  je  mourois,  ayderoit  fort  les  ci- 
toyens, afin  de  ne  perdre  cœur,  attendant  celuy  que 
monsieur  de  Guyse  y  envoyeroit,  car  il  est  homme 
d'entendement  et  persuasif.  Pour  revenir  à  mes  tréso- 
riers et  commis,  je  les  fis  rondoyer  autour  de  la  ville  en 
courant  (ils  sont  plus  propres  à  faire  peur  que  mal), 
pour,  par  ce  moyen,  divertir  les  habitans  d'un  lieu  à 
l'autre.  Or  nous  donnasmes  l'escalade  tous  en  cami- 
sade ,  et  furent  nos  gens  par  trois  fois  repoussez ,  et 
noseschelles  rompues,  sauf  une  ou  deux.  Il  faut  dire 
à  quoy  servit  la  prise  du  trou:  tous  entrèrent  par  de- 
dans iceluy  l'un  après  l'autre;  et,  comme  ils  eurent 
dressé  l'eschelle  à  la  petite  muraille  pour  entrer  dans 
la  ville,  les  gentils-hommes  miens  montèrent,  et  de 
dessus  la  muraille  en  hors  se  jettolent  sur  un  fumier. 
Et  comme  le  capitaine  Faustin  et  ces  vingt  hommes 

t')  G'étoit  la  devise  de  Gaston  de  Fois. 

virent  les  nosti^s  dedans,  ils  se  voulurent  liaster  de 
monter ,  et  chargèrent  tant  l'eschelle  qu'elle  rompit. 
Souvent  ces  ardeurs  inconsidere'es  perdent  les  entre- 
prises. Le  trou  estait  à  quatre  ou  cinq  pas  de  la  porte 
mure'e,  et  les  ennemis  qui  estoient  sur  icelle  ne  s'atten- 
doient  à  autre  chose  qu'à  tirei-  aux  nostres  qui  don- 
noient  l'escalade  au  bastion  ;  et,  tournant  le  dos  aux 
nostres  du  trou ,  ils  n'entendirent  jamais  aucune  chose 
de  l'entrée  de  nos  gens.  Les  Italiens  s'essayèrent  de  ra- 
coustrer  l'eschelle  avec  des  ceintures ,  mais  il  n'y  eut 
ordre  ;  ils  furent  contraints  s'en  sortir  par  le  mesme 
trou.  Et  me  vint  dire  le  capitaine  Faustin  la  maie 
fortune  de  tovis  nos  gens  ;  et  me  voyla  en  desespoir , 
voyant  que,  pour  penser  recouvrer  ceux  qui  estoyent 
prisonniers  dans  la  ville,  j'avois  esté  si  malheureux  de 
perdre  tous  les  gentils-hommes  de  ma  suitte ,  et  com- 
mençay  à  jouer  à  la  desesperade.  Le  jour  estoit  desjà , 
et  le  soleil  paroissoit  à  son  lever,  et  tous  nos  gens  re- 
poussez derrière  les  murailles  qu'il  y  avoit  ;  et  en 
mesme  temps  le  capitaine  Bartholomé  me  manda  qu'ils 
estoient  aussi  tous  de  son  costé  respoussez.  Je  me  jettay 
lors  à  terre,  car  je  n'estois  encore  descendu,  et  assem- 
blay  tous  les  capitaines,  sauf  Avanson ,  fils  de  monsieur 
d'Avanson,  qui  avoit  esté  ambassadeur  à  Rome,  qui 
fut  blessé  d'une  arquebusade  à  la  main;  et  là  je  com- 
mençay  à  leur  remonstrer  que  je  n'estois  pas  venu 
que  pour  prendre  la  ville  ou  crever ,  et  que  je  leur 
monstrerois  le  chemin  s'ils  me  vouloient  suyvre  :  que 
resolueraent  je  tournerois  la  teste  contre  ceux  qui  fe- 
roient  les  retifs,  et  en  tuerois  tant  qu'il  s'en  trouveroit 
devant  moy.  «  Allons  donc  mes  amis,  leur  dis-je,  suyvez 
«  vostre  capitaine ,  et  vous  verrez  que  nous  aurons  de 

<(  l'honneur.  »  Lors  je  baissay  la  teste  ayant  l'espée  en  la 
main,  et  mon  page  qui  portoit  mon  hallebarde  auprès 
de  moy,  tirant  droict  à  la  porte.  J'avois  douze  Suysses 
de  ma  garde  qui  me  suy  virent  ;  aussi  fit  tout  le  reste , 
et  cogneu  bien  à  ceste  heure  là ,  comme  j'ay  fait  d'au- 
tres fois ,  qu'est-ce  que  peut  le  chef,  quand  il  se  met  de- 
vant monstrant  le  chemin  aux  autres.  Je  me  mis  des- 
sous leur  porte,  où  trois  ou  quatre  hommes  pouvoient 
demeurer  à  couvert  des  flancs  du  bastion.  Les  ennemis 
qui  estoient  sur  la  porte  tiroient  à  grands  coups  de 
pierre  sur  nos  gens.  Les  Suysses,  avec  leurs  halle- 
bardes, faisoient  leur  devoir  contre  ceste  muraille  de 
bricque.  J'avois  l'espée  à  la  main  gauche  et  la  dague 
à  la  droicte ,  et  avec  la  dague  je  brisois  et  couppois  la 
bricque  :  et  comme  nous  eusmes  faict  un  trou  dans 
lequel  je  pouvois  mettre  les  bras,  je  baillay  mon  espée 
et  ma  dague  au  capitaine  de  mes  Suisses,  et  mis  mes 
deux  bras  dedans.  La  muraille  n'estoit  que  de  l'espes- 
seur  seulement  d'une  brique ,  et  y  avoit  encore  bien 
peu  de  terre  ,  car  c'estoit  comme  une  muraille  seiche. 
Et  comme  avec  les  mains  j'eus  trouvé  le  bord  de  la 
muraille  et  espesseur  d'icelle,  je  tiray  à  moy  la  mu- 
raille de  telle  roideur,  que  tout  le  dessus  d'icelle  tomba 
SUF  moy  et  me  couvrit  tout ,  de  manière  qu'il  fallut 
que  le  capitaine  de  ma  garde  me  tirast  de  dessous  la 
bricque,  et  me  relevast  :  et  tout  incontinent  avec  les 
hallebardes  achevasmes  de  la  mettre  par  terre.  Ils  n'a- 
voient  pas  achevé  la  terrasse  qu'ils  avoient  mis  derrière 
ceste  porte ,  et  s'en  falloit  environ  deux  pieds  qu'elle 
ne  joignist  au  haut  de  l'arc.  Là  me  furent  tuez  deux 
Suysses,  et  le  capitaine  blessé  d'une  arquebusade  à  la 
cuisse,  et  quatorze  ou  quinze  soldats  morts  ou  blessez. 

Je  faisois  encore  donner  aux  enseignes  l'assaut  au- 
bastion ,  avec  les  deux  esclielles  qui  n'estoient  pas  rom- 
pues ;  mais  pour  cela  des  flancs  du  bastion  ils  ne  ces- 
soient  de  tirer.  Or  du  bastion  à  la  porte  où  je  combat- 
tois  il  n'y  avoit  pas  plus  de  trente  pas  ;  je  criay  aux 
soldats  qu'ils  m' allassent  chercher  les  eschelles  qui  es- 
toient  rompues  contre  le  bastion  ,  et  que  les  plus 
courtes  seroient  les  meilleures  j  car  la  hauteur  du  ter- 
rain n'estoit  pas  plus  que  de  deux  aunes ,  ny  encore, 
ce  croy-je  ,  de  tant.  Et  tout  incontinent  je  les  dressay 
coste  à  coste,  et  mis  un  arquebusier  sur  une  eschelle, 
et  moy  sur  l'autre ,  et  trois  l'un  après  l'autre  après  le 
soldat  premier,  et  deux  de  mes  Suisses  après  ces  trois 
là:  je  dis  à  celuy  qui  estoit  devant,  et  qui  montoit  le 
premier,  que  tout  à  un  coup  il  se  dressast,  et  qu'il 
tirast  une  arquebusade  dedans,  ce  qu'il  fit  ;  et  à  me- 
sure qu'il  tira,  je  le  prlns  par  la  fourrure  de  ses  chausses- 
et  le  poussay  dedans  ;  je  lui  fis  faire  un  saut  où  il  n'a- 
voit  pensé.  Les  deux  eschelles  se  touchoient  :  je  com- 
mençay  à  crier  à  ceux  qui  estoient  dessus  l'autre ,  et  les 
pousse,  leur  disant  i  k  Sautez,  soldats,  je  me  jetteray 
«  après  vous  dedans  ;  »  et  pousse  celuy-là ,  et  l'autre 
après,  et  l'autre  encore;  et  comme  ils  estoient  tombez 
dedans,  celuy  qui  se  pouvoit  relever  mettoit  la  main 
h  l'espe'e  :  mes  deux  Suisses  se  jetterent  après,  et  alors 
je  sautay  à  terre  de  nostre  coste,  etcommençay  à  crier; 
«  Poussez  capitaines,  poussez  capitaines,  nous  sommes 
<(  dedans.  »  Et  les  voy-là  les  uns  après  les  autres  se 
jetter  à  coup  perdu  là  dedans.  Les  gentils-hommes 
miens,  qui  estoient  entrez  par  le  trou,  avoient  esté 
apperceuz  sur  la  poincte  du  jour  et  chargez,  et  avoient 
gaigné  une  maison,  la  porte  de  laquelle  ils  deffendoient  j 

ce  qui  me  fit  un  grand  bien ,  car  une  partie  de  ceux 
qui  gardoient  la  porte  y  estoient  courus ,  ne  pensant 
jamais  qu'il  fust  possible  que  j'entrasse  par  là.  Et  comme 
les  ennemis  qui  donnoient  l'assaut  aux  gentils-hommes 
entendirent  le  cry  de  France!  France!  derrière  eux, 
ils  les  abandonnèrent  et  voulurent  courir  à  la  porte  ; 
les  gentils-hommes  sortirent  après  eux ,  lesquels  en- 
tendant le  mesrae  cry  de  France!  France!  ils  cogneu- 
rent  que  nos  gens  estoient  dedans  ;  et  de  fortune  ils 
furent  mis  au  milieu  de  nos  deux  trouppes ,  et  là  tous 
tuez.  Or,  après  en  même  instant  que  ceux-là  furent 
tuez,  vint  une  enseigne  des  leurs,  qui  estoit  à  la  place, 
courant  droit  à  la  porte ,  et  les  gentilshommes  de  ma 
suitte  estoyent  desjà  ralliez  avecques  ceux  qui  en- 
troyent.  Ladicte  enseigne  trouva  bien  à  qui  parler,  et 
les  accoustrerent  comme  les  autres.  Et  en  mesmes  que 
nos  gens  entroyent,  je  leur  criay  qu'ils  donnassent 
l'assaut  au  bastion  par  dedans  la  ville,  ce  qu^ils  firent; 
mais  ils  y  trouvoient  une  bien  grande  résistance,  à 
cause  que  la  pluspart  de  la  compagnie  des  gens  de 
cheval  estoient  dedans  qui  combattoient  à  merveilles. 

Or,  comme  le  cœur  croist  aux  hommes  qui  se  voyent 
en  espérance  de  victoire,  de  n'oublier  rien  de  leur  de- 
voir à  bien  et  furieusement  assaillir,  les  ayant  encoura- 
gez ,  je  laisse  la  porte  et  cours  aux  enseignes  qui  estoient 
sur  les  eschelles  du  bastion  ,  et  leur  crie  que  tous  nos 
gens  estoient  dedans  et  qu'ils  se  jettassent  à  corps 
perdu  dans  le  bastion,  ce  qu'ils  firent  :  et  pour  lors 
n'y  trouvèrent  pas  la  résistance  telle  qu'ils  cuydoient, 
pour  ce  que  nos  gens  les  tenoyent  de  si  court ,  qu'ils 
ne  pouvoyentrespondre  dedans  et  dehors.  Et  comme 
je  vis  les  enseignes  dedans ,  je  remonte  à  cheval ,  et 

avecques  les  commissaires  et  trésoriers  m'en  allayau 
long  des  murailles ,  et  tous  ceux  qui  sautoient  par 
dessus  pour  se  sauver  je  les  faisois  tuer.  Et  pour  re- 
venir à  nos  premiers  prisonniers ,  nos  gens  exécutèrent 
jusques  à  la  place,  où  ils  trouvèrent  le  sieur  Bartho- 
lomé  de  l'Estepbe  ,  avecques  le  demeurant  de  sa  com- 
pagnie, lequel  ne  fit  pas  grand  deffence;  car  desjà  nos 
gens  couroient  tout  au  long  des  rues  de  la  ville ,  et 
mesmement  au  long  des  murailles  d'icelle.  Les  Italiens 
vindrent  entrer  par  la  muraille,  qui  n  estoit  pas  trop 
haute  et  s'aydoyent  les  uns  aux  autres.  Le  capitaine 
Bartholome'  de  Pezero  avoit  bien  mis  le  feu  à  la  porte , 
comme  il  avoit  promis  ;  mais  il  y  fut  blessé  d'une  ar- 
quebusade  par  les  fesses,  et  n'y  avoit  ordre  d'entrer 
par  là,  à  cause  du  grand  feu  qui  estoit  en  icelle  porte. 
On  avoit  baillé  dix  huict  ou  vingt  Espagnols  pour  la 
garde  des  prisonniers  qui  estoient  dans  le  palais  en 
nombre  de  cinquante  ou  soixante,  et  les  avoient  atta- 
chez deux  à  deux ,  comme  ils  me  dirent  puis  après.  Et 
en  mesme  instant  qu'ils  entendirent  le  cry  :  France  ! 
France  !  France  !  en  la  place  à  laquelle  le  palais  est 
joignant,  ils  commencèrent  à  se  secouer  les  uns  et  les 
autres,  et  mesmes  le  capitaine  Gourgues,  qui  se  deslia 
le  premier;  et,  s'estans  destachez,  se  mirent  de  telle 
furie  sur  ceux  qui  les  avoient  en  garde ,  qu'avec  leurs 
armes  mesmes  et  à  coups  de  pierre  ils  en  tuèrent  sur 
le  lieu  la  pluspart,  et  le  surplus  tindrent  prisonniers  et 
les  emmenèrent  avec  eux.  Et  voyla  la  délivrance  heu- 
reuse et  non  espérée  de  nos  prisonniers. 

Maintenant  il  reste  sçavoir  quelle  fut  l'issue  du 
commandement  que  j'avois  baillé  au  baron  de  Cler- 
mon  et  au  capitaine  Blacon.  Les  compagnies  du  duc 

de  Florence ,  de  pied  et  de  cheval ,  estoient  sorties  de 
INIonte-Pulsiano,  et  s'en  vindrent  à  Piance,  n'y  ayant 
cjue  trois  mil  de  l'un  à  l'autre  :  et  comme  ils  furent  à 
moitié  chemin, et  qu'ils  entendirent  rarquebuserie,eni- 
voyerent  six  chevaux  courir  tout  au  long  du  chemia 
pour  sçavoir  que  c'estoit.  Les  trois  donnèrent  dans 
nostre  embuscade  et  furent  prins,  et  les  trois  se  sau- 
vèrent ,  qui  firent  tourner  en  arrière  leurs  gens  plus 
viste  que  le  pas ,  de  sorte  que  le  baron  de  Clermon  et 
le  capitaine  Blacon  ne  les  peurent  combattre.  En  ladite 
faction  et  prinse  de  ville,  le  sieur  Bartholome'  de  l'Es- 
tephe,  son  lieutenant  et  son  enseigne  furent  prins  ;  le 
gouverneur  qui  estoit  espagnol  aussi  ;  toutesfois  son 
enseigne  fut  tué.  Le  capitaine  Pistoye  ,  lequel  on  ap- 
pelloit  ainsi  pour  ce  qu'il  estoit  de  Pistoye ,  son  lieu*!- 
tenant  et  son  enseigne  pareillement ,  furent  prins , 
ensemble  le  lieutenant  et  l'ensiigne  d'un  capitaine  ita- 
lien qui  s'appelloit  Aldet  Placit ,  qui  estoit  sienois  ; 
lequel  estoit  party  deux  jours  devant  pour  aller  pour- 
chasser leur  payement  avant  qu'ils  sortissent  de  la 
ville. 

Et  voyla  l'exécution  de  l'escallade  de  Piance,  qui 
fut  la  nuict  de  Sainct-Pierre,  et  de  laquelle  on  a  fait 
depuis  (0  en  çà  si  grand  cas  par  toute  l'Italie.  Tous 
les  capitaines  et  soldats,  italiens  et  françois,  disoient 

(')  «  Monlluc,  dit  de  Thou,  parle  de  la  prise  de  Pienza  comme 
«  d'un  exploit  qui  l'a  comiilé  de  gloire  en  Italie.  Mais  Fhistorien  Adriani 
«  n'en  fait  pas  tant  de  cas  ^  il  assure  que  cette  place  étoit  foible  et  dé- 
«  pourvoie  de  gens  de  guerre,  et  qu'elle  fut  prise  dans  un  temps  où  les 
«  Espagnols  faisoicnt  tout  avec  négligence  et  lenteur;  qu'ils  en  avoient 
K  même  retiré  la  garnison ,  indignés  que  Philippe  eût  cédé  la  souverai- 
«  neté  de  la  ville  de  Sienne  à  Côme  de  Médicis.  Ce  fut  celte  même 
«  année  iSS"]  que  C6me,  par  son  haLile  et  profonde  politique,  srut 


'ÔqG  [l^S?]    COMMENTAIRES 

que  j'avois  pris  moy  seul  la  ville,  et  non  eux,  et  que 
si  je  n'eusse  fait  ce  que  je  fis,  et  sans  la  hardiesse-et 
resolution  en  laquelle  ils  me  virent,  ils  ne  se  fussent 
jamais  plus  approchez  des  murailles,  en  ayant  esté  re- 
poussez par  trois  fois  bien  vivement  :  et  si  Dieu  eust 
voulu  permettre  que  les  gens  que  le  duc  de  Florence 
envoyoit  de  Monte-pulsiano  à  Piance,  fussent  partis 
une  heure  plustost,  ils  n'eussent  point  entendu  par  le 
chemin  le  bruit  de  mon  arquebuserie ,  de  sorte  qu'ils 
fussent  tombez  dans  la  troupe  que  menoient  lesdits 
capitaines  Blacon  et  le  baron  de  Clermon,  lesquels 
estoient  aussi  bien  en  camisade  comme  le  reste  de  mes 
gens,  et  les  eussent  ayse'ment  deffaits  et  taillez  en  pie- 
ces;  car  incontinent  qu'ils  entendirent  le  rapport  que 
leur  firent  les  trois  qui  estoyent  eschappez ,  ils  tour- 
nèrent visage ,  et  se  mirent  en  desroutle,  tirant  le  che- 
min de  Montepulsiano.' Je  laissay  dedans,  pour  com- 
mander, le  capitaine  Faustin  qui  y  estoit  auparavant, 
et  avoit  encores  cinquante  ou  soixante  soldats  de  sa 
compagnie,  lesquels  le  capitaine Bartholomé  de  Pezero 
luy  avoit  toiisjours  gardez-,  et  luy  presta  encore  le  ca- 
pitaine Bartholomé  son  lieutenant  avecques  cent  sol- 
dats de  sa  compagnie.  Et  sur  le  midy,  comme  je  mon- 
tois  à  cheval  pour  m'en  retourner  à  Montalsin ,  et  que 
je  renvoyois  chacun  en  sa  garnison,  les  capitaines, 
avec  leurs  lieutenans  et  enseignes,  me  menèrent  cent 
ou  six  vingts  chevaux  de  service  qui  avoient  été  gai- 
gnez  en  ceste  faction,  outre  les  courtaux  et  mulets, 
me  priant  d'en  prendre  ceux  que  bon  me  sembleroit; 

«  obtenir  de  Philippe  la  souveraineté  de  cette  ville  et  de  son  état,  à 
«  rcxccptioii  de  Porlo-Ercole ,  Telamone,  la  montagne  de  rArgentière, 
«  et  la  citadelle  de  Piombiuo ,  que  Philippe  se  réserva.  » 

et  entre  autres  le  capitaine  La  Trape  me  pria  prendre 
un  coursier  de  Naples,  le  plus  beau  et  le  meilleur 
cheval  qui  fust  en  Italie.  Je  n'en  acceptay,  de  tous  ceux 
qui  me  furent  offerts ,  que  celuy  du  capitaine  La  Trape, 
lequel  depuis  monsieur  de  Guyse  m'envoya  deman- 
der, et  le  luy  donnay.  J'arrivay  à  Monlalsin  avecques 
la  moitié  seulement  des  trois  compagnies  de  gens  à  pied 
que  j'avois  amenées,  après  lesquels  je  faisois  marcher 
tous  les  capitaines  prisonniers  et  quelque  peu  de  sol- 
dats aussi  prisonniers,  car  il  ne  s'en  sauva  pas  beaucoup. 
Apres  les  prisonniers  je  marchois ,  et  tous  nos  capitai- 
nes avec  leurs  enseignes  desployées  ;  et  derrière  moy 
les  gentilshommes  de  ma  suite  portoient  la  cornette 
de  gens  de  cheval  et  les  trois  enseignes  gaignées;  et 
après  toute  l'infanterie  marchoit  le  baron  de  Clermon 
avecques  ma  compagnie  et  les  gentilshommes  sienois, 
qui  estoient  tous  à  cheval  dernier  :  et  croy  qu'il  ne  de- 
meura homme  ny  femme  dedans  la  ville ,  car  tous  sor- 
toyent  dehors  pour  me  voir  entrer,  sauf  le  capitaine 
du  peuple,  le  conseil  et  le  magistrat,  vers  lesquels 
j'avois  envoyé  pour  les  prier  de  ne  bouger  du  palais, 
au  devant  duquel  j'allay  descendre  ,  et  entray  dedans 
iceluy  armé,  lesdites  enseignes  gaignées  devant.  Et 
leur  fis  entendre  au  commencement,  en  peu  de  mots, 
de  quels  moyens  il  m'avoit  fallu  ayder  pour  venir  à 
bout  d'une  entreprise  si  hazardeuse,  et  comment  la 
ville  avoit  été  prise;  et  cogneus  bien  à  leurs  conte- 
nances qu'ils  avoyent  en  admiration  une  telle  exécu- 
tion :  puis  les  exhortay  de  continuer  en  la  fidélité  qu'ils 
avoyent  promise  au  Roy,  et  ne  perdre  point  l'espé- 
rance de  recouvrer  leur  liberté  et  ville  capitalle,  leur 
ayant  Dieu  monstre  et  tesiiioigné,  par  une  si  bonne  et 

heureuse  journe'e,  qu'il  ne  les  vouloit  perdre  ny  aban- 
donner, et  moins  ceux  qui  combattoient  pour  eux.  Et 
pour  les  asseurer  que  je  portois  les  armes  pour  leurs 
vies  et  pour  le  recouvrement  de  leur  patrie,  je  leur 
donnay  la  cornette  des  gens  de  cheval  et  les  trois  en- 
seignes gagne'es,  lesquelles,  après  m'avoir  remercié  et 
loué  plus  qu'ils  ne  firent  jamais  homme,  ils  mirent 
à  mesme  instant  dans  la  grand  salle  du  palais  toutes 
desployées  ;  ce  que  n'amoindrit  pas  la  réputation  que 
j'avois  acquise,  soit  parmy  eux,  soit  à  Rome,  et  par 
tout  ailleurs  où  les  nouvelles  de  ceste  entreprinse  et 
exécution  coururent. 

Depuis  ne  se  présenta  aucune  occasion  qui  mérite 
estre  escrite,  sauf  deux;  qui  fut  que  dom  Arbre  alla 
assiéger  Chuzi  (0,  que  le  capitaine  Moret  CalabresC'^), 
qui  estoit  à  Montepescayo ,  avoit  desrobée  par  intelli- 
gence aux  ennemis.  Ledict  dom  Arbre  y  avoit  trente 
enseignes  de  gens  de  pied  devant ,  et  trois  canons  et 
six  cens  chevaux.  Je  partis  de  Montalsin  un  peu  après 
midy,  avecques  cinq  enseignes  et  environ  quatre  vingts 
ou  cent  chevaux ,  et  arrivay  à  Montepescayo  sur  le 
point  du  jour,  et  là  fis  accoustrer  de  petits  sacs  pour 
porter  de  la  poudre,  jusques  au  nombre  de  vingt,  y 
pouvant  avoir  en  tout  trois  cent  livres.  De  Montepes- 
cayo à  Chuzi  y  a  six  mil.  L'artillerie  ne  leur  estoit 
pas  encores  arrivée,  mais  elle  arriva  le  matin  que  j'en 
partis.  Et  sur  le  midy  je  partis  de  Montepescayo ,  et 
m'en  allay  camper  vis  à  vis  de  leur  camp ,  à  un  quart 

(')  Il  faut  lire  Giiisdino,  au  lieu  de  Chuzi.  Pecci  n'est  point  d'accord 
avec  Montluc  siu-  ce  siège. 

(')  Il  est  nommé  Maretto  de  Cantarollo  Calabrese,  dans  le  Journal 
ilalien  du  siège  de  Montalcin  par  les  Impériaux  en  i553. 

de  mil  et  autant  de  la  ville,  car  ils  estoyent  campez 
devant,  et  ne  me  vindrent  oncques  recognoistre.  La 
place  ne  valloit  rien,  car  nous  n'avions  pas  eu  loysir 
de  la  fortifier,  et  à  l'entre'e  de  lanuict  je  prins  le  lieu- 
tenant du  capitaine  Avanson ,  nommé  Sainct  Génies ,  ' 
avecques  trente  picquiers  et  trente  arquebusiers  que 
je  voulus  hazarder,  veoir  si  j'aurois  moyen  de  la  sau- 
ver. Et  parce  qu'il  y  avoit  un  petit  ruisseau  qui  ne  con- 
tenoit  trois  pas  entre  eux  et  moy,  je  fis  aller  ledict 
Sainct  Génies  et  le  capitaine  Charry  avec  cent  arque- 
busiers pour  l'accompagner,  et  moy,  par  le  costé  du 
camp,  je  leur  allay  donner  l'alarme  avecques  les  gens 
à  cheval  et  cent  arquebusiers.  Sainct  Génies  entra  avec 
la  poudre  et  tous  les  soldats,  sauf  quatre  ou  cinq  pic- 
quiers :  et  toute  la  nuit  je  les  tins  en  alarme,  pour 
leur  donner  à  penser  que  le  matin  je  me  reposerois, 
et  que,  m'ayant  recogneu,  ils  me  viendroient  combat- 
tre ,  veu  que  je  n'avois  autres  forces  que  cinq  enseignes  : 
et  sans  reposer  aucunement,  sans  sonner  tabourin  ny 
trompette,  je  commençay  à  me  retirer  au  long  des 
bois ,  et  prins  mon  cliemin  droit  à  Montalsin ,  et  fis 
douze  mil  sans  reposer  :  et  auprès  d'un  ruisseau  je  fis 
alte,  où  tous,  à  pied  et  à  cheval,  repeusmes  des  vivres 
que  j'avois  faict  apporter  sur  des  asnes,  où  ne  demeu- 
ray  pas  une  heure  et  demie,  pour  m'acheminer  droit 
à  Montalsin.  Or  le  jour  que  je  partis  de  là,  environ 
midy,  ils  mirent  leur  artillerie  en  estât,  sans  pouvoir 
faire  batterie  aucune  jusques  au  lendemain  matin. 

Le  jour  mesme  que  j'estois  party  de  devant  Chuzi, 
farrivay  le  soir  à  Montalsin ,  là  où  il  y  avoit  trente 
mil,  et  toute  la  nuict  je  fis  apprester  un  canon  et  une 
grand  coulevrine  que  nous  avions  :  et  environ  neuf 

heures  je  m'en  allay  battre  l'Altesse,  qui  est  entre 
Bonconvent  et  Montalsin  un  chasteau  fort,  et  le  bat- 
tis par  la  porte  où  ils  l'avoient  le  moins  rempare'  :  et 
sur  le  soir  se  rendirent,  la  vie  sauve  seulement;  il  y 
avoit  soixante  soldats.  Puis  le  lendemain  matin  j'allay 
prendre  trois  ou  quatre  chasteaux  qu'il  y  avoit  autour 
de  là,  qui  n'estoient  pas  forts,  et  se  conservoient  à  la 
faveur  de  la  forteresse  de  l'Altesse.  De  tout  ce  jour 
l'artillerie  ne  bougea  de  l'Altesse  ;  cependant  je  prins 
les  chasteaux.  On  me  conseilloit  d'aller  battre  Bon- 
convent  ;  je  l'allay  recognoistre,  et  fis  faiie  des  ga- 
bions promptement  là  devant,  faisant  semblant  de 
l'assiéger  ;  ce  que  je  faisois  pour  divertir  dom  Arbre  à 
ne  tirer  plus  outre,  car  je  craignois  qu'après  qu'il 
auroit  prins  Clmzi,  ce  que  je  pensois  bien  qu'il  feroit, 
il  allast  assiéger  Montepescaillo,  où  estoit  le  capitaine 
Moret,  et  deux  ou  trois  autres  places  qui  se  conser- 
voient à  la  faveur  de  Montepescaillo.  Et  le  jour  que  je 
faisois  semblant  d'assiéger  Bonconvent,  j'envoiay  le 
sieur  Marioul  de  Santa-Fior,  le  capitaine  Serres  mon 
lieutenant,  et  le  baron  de  Cleremon  mon  enseigne, 
courir  jusques  devant  Siene.  Ils  rencontrèrent  une 
compagnie  de  gens  de  pied  qui  estoit  sortie  de  Siene 
pour  s'aller  mettre  en  deux  chasteaux  qui  estoient 
près  de  ceux  que  j'avois  prins,  laquelle  ils  taillèrent 
tout  en  pièces,  sauf  le  capitaine,  le  lieutenant  et  l'en- 
seigne, qui  se  sauvèrent  à  cheval.  Tout  cecy  fut  faict 
en  trois  jours,  comptant  depuis  le  jour  que  je  partis 
de  devant  Chuzi.  L'alarme  fut  si  grande  à  Siene  de 
ceste  deifaicte,  que  le  cardinal  Burguos  manda  en  di- 
ligence à  dom  Arbie  qu'il  laissast  tout  pour  retourner 
à  Siene,  et  qu'il  craignoit  que  les  Sienois  se  revol- 

lassent  et  qu'ils  me  missent  dedans  ,  veu  ramitié  que 
les  citoyens  me  portoient.  Et  si  ceux  de  Cluizi  eussent 
peu  tenir  un  jour  davantage,  il  les  abandonnoit;  mais 
le  deuxiesme  jour,  après  avoir  faict  une  grande  bres- 
che  ,  car  la  muraille  ne  valloit  rien  et  n'y  avoit  gueres 
de  gens,  ils  se  rendirent.  Le  lieutenant  du  capitaine 
Moret  Calabres  estoit  dedans,  avec  partie  de  la  com- 
pagnie dudit  Moret,  et  environ  cinquante  cinq  hommes 
qui  entrèrent  avec  Sainct  Génies  ;  de  sorte  qu'en  tout 
n'y  avoit  que  cent  hommes.  Lendemain  matin  que  le 
sieur  Marioul  eust  defiaict  ceste  compagnie,  tous  les 
capitaines  qui  estoient  avec  moy   estoient  d'opinion. 
que  j'allasse  battre  Bonconvent;  mais  je  leur  dis  ces 
mots  :  «  Vous   sçavez  que  depuis  hier  deux   heures 
«  après  midy  nous  n'avons  ouy  tirer  l'artillerie  à  Cliuzi , 
«  laquelle  nous  oyons  de  l'Altesse  en  hors.  Or,  faut 
«  donc  dire  qu'ils  sont  rendus  ou  bien  prinspar  force  : 
«  s'ils  sont  rendus,  dom  Arbre  ne  séjournera  pas  là  une 
»  heure,  pour  essayer  s'il  me  pourra  surprendre  en 
«  campagne,  car  il  ne  faut  point  douter  qu'il  n'aye  eu 
w  l'alarme  de  ses  gens ,  que  vous  autres  desfistes  hier 
te  auprès  de  Siene ,  et  que  le  cardinal  Burguos  ne  l'aye 
«  mandé  retourner  pour  conserver  le  demeurant  des 
«  chasteaux  qui  sont  les  plus  près  de  Siene  ;   car  je 
c<  faisois,  en  mesme  instant  que  je  prenois  les  autres, 
«  le  tout  desmanteler  et  ruyner,  comme  aussi  fis-je 
«  l'Altesse.  Or  pesons  un  peu  les  choses  :  si  nos  gens 
«  sont  rendus,  le  camp  ne  demeurera  devant  Chuzi 
t(  plus  de  deux  heures  :  s'ils  sont  prins  par  force,  la 
«  ville  est  pauvre  ,  les  soldats  n'y  auront  demeure'  que 
ce  ceste  nuict  passée  au  sac,  et  à  ce  matin  sera  party 
K  deux  heures  devant  jour.  Et  encore  qu'il  y  aye  trente 

«  mil,  l'arlilleiie  sera  icy  avant  que  ne  soit  midy,  car 
((  dom  Arbre  sçaitbien  que  je  n'ay  point  cent  chevaux 
«  en  toute  ma  puissance ,  ny  plus  de  six  cens  hommes 
a  en  ces  cinq  enseignes.  Parquoy  la  raison  de  la  guerre 
«  nous  donne  asseurance  qu'il  doit  faire  ce  que  je  vous 
u  dis.  Par  ainsi,  je  vous  prie,  commençons  à  retirer 
«  nostre  artillerie   et  l'infanterie.  Et  prenez  vous  en 
«  tous  à  moy,  si  vous  ne  voyez  que  les  affaires  iront 
«  ainsi.  »  Le  lieutenant  du  capitaine  Moret  et  Sainct 
Génies  eurent  telle  composition  qu'ils  voulurent,  pour 
la  haste  que  dom  Arbre  avoit  de  tourner  en  arrière, 
car  ils  sortirent  bagues  sauves.  D'enseignes  ils  n'en 
avoient  point.  Or  fis-je  mettre  le  feu  au  demeurant  de 
l'Altesse  qui  ne  s'estoit  peu  promptement  ruyner,  et 
laissay  le  capitaine  Serres  avec  vingt  chevaux  sur  un 
petit  haut  près  de  f  Altesse,  qui  pouvoit  descouvrir  jus- 
ques  à  un  bois  oii  estoit  le  chemin  que  dom  Arbre  de- 
voit  tenir  pour  s'en  retourner.  Et  comme  je  fus  à  un 
mil  près  Montalsin,  ie  capitaine  Serres  m'envoya  deux 
chevaux  à  toute  bride  me  dire  qu'il  commençoit  à  des- 
couvrir leur  cavallerie  sortant  du  bois.  Je  laissay  les 
capitaines  de  gens  de  pied  avecques  des  cordes,  et  les 
soldats  pour  ayder  à  tirer  l'artillerie  aux  bœufs,  et  re- 
tournasmes  le  sieur  Marioul  et  moy  avec  nos  gens  à 
cheval. 

Mais  comme  nous  fusmes  près  le  capitaine  Serres, 
sur  un  autre  petit  mont,  nous  descouvrismes  toute 
leur  cavallerie  desja  en  la  plaine,  qui  avoit  faict  alte  : 
je  croy  que  c'estoit  pour  attendre  une  trouppe  qui 
sortoitdu  bois.  Je  laissay  le  sieur  Marioul  là  pour  sous- 
tenir  le  capitaine  Serres ,  et  manday  au  capitaine  Serres 
qu'il  ne  s'engageast  point  à  combattre,  ny  se  laissast 


DE   BLAISE  DE  MONTLUC    [l55'^]  4^^ 

approcher,  ains  commencast  à  se  retirer  peu  à  peu  : 
et  autant  en  dis-je  au  sieur  Marioul,  et  m'en  cx)urus  à 
l'artillerie ,  laquelle  je  trouvay  à  un  quart  de  mil  près 
la  montée,  et  la  fis  Iiaster  :  et  comme  je  l'eus  sur  le 
commencement  de  la  montée  de  Montalsin ,  je  vis  venir 
le  sieur  Marioul  au  trot,  et  le  capitaine  Serres  un  peu 
derrière  luy,  qui  faisoit  le  semblable.  Je  fis  tirer  tous- 
joui's  l'artillerie  contre-mont,  et  ne  peust  arriver  à  cin- 
quante pas  près  de  la  porte  de  la  ville,  qu'il  me  fallust 
faire  oster  les  bœufs,  et  les  jetter  dedans  la  ville,  et  toute 
nostre  arqueljuserie  au  long  des  vignes  et  dessus  la 
muraille,  et  nostre cavallerie  dans  la  ville,  car  elle  ne 
pouvoit  plus  servir  de  rien  :  et  vindrent  les  ennemis 
jusques  au  pied  de  la  montaigne.  Voy-là  comme  je  sau- 
vay  tout  sans  rien  perdre,  pour  compasser  le  temps 
qu'il  leur  falloit  à  venir  de  Chuzi  sur  nous,  et  pour  la 
grand  diligence  que  je  fis  à  ma  retraicte. 

Donc,  capitaines,  souvenez  vous,  quand  vous  vous 
trouverez  en  lieu  où  il  vous  faudra  retirer,  et  que 
l'ennemy  sera  beaucoup  plus  fort  que  vous,  de  com- 
passer le  temps  qu'il  luy  faudra  à  vous  venir  com- 
battre, et  mesurez-le  avec  une  grande  diligence,  soit 
jour  ou  nuict,  et  vous  ne  serez  aisément  surpris.  Pre- 
nez tousjours  au  pis,  et  croyez  que  vostre  ennemy  veille 
pour  vous  surprendre,  comme  vous  à  luy.  La  raison 
de  la  guerre  vouloit  que  j'en  lisse  ainsi  ;  et  faut  tous- 
jours  estre  aux  escoutes  quand  on  est  près  de  l'en- 
nemy; et,  s'il  a  trois  heures  pour  venir  à  vous,  re- 
doublez le  pas,  et  faictes  en  deux,  s'il  est  possible, 
ce  qu'il  peut  faire  en  trois:  ainsi,  ayant  le  devant,  sans 
vous  mettre  en  honteuse  fuite  vous  luy  lairrez  le 
logis  vuide.  Ouy,  mais  peut  estre  il  ne  viendra  pas  a, 

moy,  et  cependant  je  me  retire  sans  voir  l'ennemy.  Si 
tu  attens  cela,  tu  es  defïait  et  perdu,  mesmement 
lorsque  tu  traînes  du  canon ,  lequel  tu  ne  peux  aban- 
donner ton  honneur  sauve. 

Je  fis  un  autre  diligence  pour  secourir  monsieur 
de  La  Monjoye  (0,  un  mien  parent  que  j'avois  mis 
dans  Tallamon  (2).  Les  galleres  du  roy  d'Espagne  es- 
toient  parties  de  Gayette  pour  surprendre  ceste  place, 
et  vindrent  se  mettre  contre  le  mont  Argentan  (3). 
Et  comme  monsieur  de  la  Monjoye  les  vid  le  matin 
à  l'aube  du  jour,  ayant  donné  sonde,  me  depescha 
un  homme  en  poste  pour  m'advertir;  lequel  fit  si 
grand  diligence ,  qu'il  fut  à  Montalsin  environ  les 
quatre  heures  après  midy,  encore  qu'il  y  aye  trente 
cinq  mil.  Sans  séjourner  une  heure,  je  partis  avec 
quatre  cens  arquebusiers  et  ma  compagnie  de  gens  de 
cheval ,  et  marchay  toute  la  nuict ,  et  ne  m'arrestay 
jusques  à  un  village  qui  est  trois  mil  près  Grossette  ; 
et  fismes  sans  reposer  vingt  sept  mil,  de  sorte  que  j'y 
fus  au  soleil  levant;  et  là  fis  manger  les  soldats  et 
repaistre  nos  chevaux.  Je  courus  à  Grossette,  oîi  j'en- 
tendis que  les  ennemis  estoient  autour  de  Tallamon  j 
et  soudain  je  fis  passer  une  rivière  qu'il  y  a  à  demy 
mil  de  Grossette,  à  trois  cens  arquebusiers  de  ceux  de 
la  garnison  de  Grossette,  avec  asnes  et  chevaux;  de 
sorte  que  quand  nos  gens  que  j'avois  laissé  repaistre 
furent  arrivez  à  la  rivière,  les  trois  cens  furent  passez  et 
acheminez.  J'envoiay  deux  hommes  de  cheval  audit 

(0  Gilles  de  Gaudons,  seigneur  de  la  Montjoie  de  Michel  en  Arma- 
gnac ,  qui  avoit  épousé  Marguerite  de  SériUac ,  nièce  à  la  mode  de 
Bretagne  de  MontluG.  —  (2)  Télamone.  —  O'La  montagne  de  TAv- 
genlicre; 

sieur  de  la  Monjoye,  l'advertissant  qu'il  tinst  bon,  que 
j'estois-là  pour  le  secourir;  lequel  s'en  esmerveilla 
comme  il  estoit  possible,  et  pensoit  que  je  luy  man- 
dois   cela  pour   luy    donner   courage.   Les  ennemis 
avoient  mis  trois  ou  quatre  cens  hommes  en  terre,  et 
deux  galleres  luy  vindrent  tirer  force  canonades.  Et 
comme  j'entendis  l'artillerie,  je  me  mis  devant  avec 
mes  gens  à  cheval  et  les  trois  cens  arquebusiers  qui 
estoient  passez,  et  laissay  le  capitaine  Charry,  qui 
faisoit  passer  ceux  que  j'avois  amené';  et  comme  ils 
virent  que  cela  alloit  à  la  longue,  et  que  je  m'estois 
mis  devant  avec  les  trois  cens,  ils  se  jetterent  tous 
dans  l'eau,  et  ainsi  passèrent  de  ceste  furie.  Il  faisoit 
grand  chault  ;  et  prou  y  en  avoit  que  l'eau  leur  ve- 
noit  jusques  au  dessus  de  la  ceinture.  J'avois  fait  es- 
tât de  les  combattre,  forts  ou  foibles,  car  j'estois  as- 
seuré  qu'ils  n'avoient  point  de  gens  de  cheval  ;  et 
trouvay  que  l'une  partie  des  galleres  au   dessus  de 
Tallamon,  et  au  port  ancien,  rembarquoient  les  sol- 
dats; et  avant  que  j*y  peusse  estre  ils  furent  tous  rem- 
barquez, et  se  mirent  tous  à  la  largue,   tirant  au 
mont  Argentan ,  oti  estoient  les  autres  galleres ,  qu'est 
vis  à  vis  de  Tallamon.  Et  pense  qu'ils  cuidoient  que 
monsieur  de  la  Monjoye  se  rendroil,  pour  les  ca- 
nonades que  les  galleres  luy  tirèrent;  mais  il  estoit 
trop  homme  de  bien  pour  s'cstonner  si  légèrement 
comme  ils  pensoient.  Il  a  esté  tue'  à  Aubeterre  en  ces 
derniers  troubles,  auprès  de  monsieur  de  CaussensCO, 
qui  tesmoignera  de  sa  valleur. 

(')  De  Cosseins  (  ou  Casscins.  )  «  Cossains ,  vieux  soldat  et  capitaine, 
«  nourri  en  Piémont,  de  M.  de  La  Motte-Gondrin  ,  à  ce  que  je  lui  ai 
((  ouï  dire.  Il  commanda  à  une  compagnie  de  gens  de  pied  en  la  guerre 

Capitaines  mes  compagnons,  il  ne  faut  pas  que  vous 
trouviez  estrange  si  je  n'ay  jamais  esté  desfait  ny  sur- 
pris où  j'ay  commande' ,  comme  vous  ne  serez  ,  si  vous 
voulez  user  d'une  si  grande  providence  et  diligence 
que  j'ay  fait  toute  ma  vie.  J'ay  faict  faire  aux  soldats 
ce  que  paraventure  homme  ne  leur  a  faict  faire  jamais: 
car  j'ay  eu  tousjours  la  parole  à  commandement  pour 
leur  remonstrer  (quand  j'esfois  au  lieu  là  où  il  falloit 
qu'ils  fissent  diligence)  l'honneur  et  le  service  du  Roy, 
et  aussi  que  par  diligence  il  nous  falloit  conserver  nos 
vies  :  c'est  ce  que  luet  les  aisles  aux  talons  et  le  cœur 
au  ventre,  quand  l'un  et  l'autre  est  nécessaire.  Toutes 
ces  remonstrances  ne  me  manquoient  janlais  ;et  s'il  fal- 
loit faire  une  grande  courve'e,  je  faisois  tousjours  por- 
ter pain  et  vin  pour  les  rafraischir  ;  car,  si  vous  voulez 
faire  faire  grands  courvées  aux  soldats ,  et  n'apportez 
rien  pour  les  substanter,  les  corps  humains  ne  sont 
point  de  fer,  il  faudra  qu'ils  vous  laissent  par  les  che- 
mins, ou  bien,  quand  vous  viendrez  au  combat,  ils 
seront  si  foibles  qu'ils  ne  vous  pourront  servir  que  bien 

«  de  Toscane;  mais  M.  de  Montluc  la  lui  fit  ôter  ignominieusement,  et 
«  lui  vouloit  faire  pis  :  je  me  passerai  bien  de  dire  le  sujet,  et  lui  vou- 
«  loit  un  mal  extrême;  j'ai  vu  depuis  bien  le  contraire,  car  il  l'a  fort 
«  aimé,  et  lui  aida  à  épouser  sa  belle-sœur.  Il  suivit  M.  de  Martigues 
«  au  siège  du  Petit  Leith  en  Ecosse,  et  y  fit  très-bien,  sans  aucune 
«  charge  pourtant,  sinon  en  capitaine  entretenu  du  colonel.  Aux  prc- 
«  mières  guerres  civiles  il  eut  une  compagnie  de  gens  de  pied,  la- 
«  quelle  il  conduisit  et  employa  très-bien  au  siège  de  Blois,  où  il  eut 
«  une  grande  arqucbuzade  à  travers  le  corps,  qui  le  perça  d'outie  en 
«  outre,  et  en  fut  guéri  aussitôt.  Il  fut  grand  meurtrier  à  la  Saint-Bar- 
«  thelemi,  et  y  gagna  beaucoup;  car  il  avoil.  là  toutes  les  enseignes 
«  des  gardes  du  Roi,  dont  il  étoit  mestre-de-camp ,  et  les  y  fit  là  bien 
«  mener  les  mains.  Il  fut  tué  au  siège  de  La  Rochelle  eu  i573.  »  [Bran- 
tome.  Eloge  de  Philippe  Strozzi.  ) 

peu.  Mais  apportant  avec  vous  pour  les  rafraiscliir 
accompagnez  de  remonstrances,  vous  ne  les  ferez  pas 
seulement  cheminer,  mais  courir  si  vous  voulez.  Et 
par  ainsi  il  ne  faut  point  que  l'on  s'excuse  jamais  sur 
les  soldats  :  car  il  n'y  a  homme  en  la  chrestienté  qui 
l'aye  plus  expérimenté  que  moy  ;  et  n'ay  veu  jamais 
advenir  faute  par  eux ,  ouy  bien  par  les  capitaines  : 
car  un  bon  et  sage  capitaine  rendra  de  bons  et  sages 
soldats.  Parmy  une  grand  trouppe,  dix  ou  douze 
poltrons  et  coliards  s'enhardissent  et  se  font  vaillans; 
mais  un  capitaine  poureux  ,  mal  sage  et  improvi- 
dent,  pert  tout  et  gaste  tout.  Et  voy-là  en  somme 
tout  ce  qui  s'est  faict  tant  que  je  demeuray  à  Mon- 
talsin. 

Monsieur  de  Guyse,  estant  adverty  que  j'avois  cuidé 
estre  surprins  à  l'Altesse,  m'escrivit  une  lettre  pleine 
de  courroux,  et  me  mandoit  qu'il  sembloit  que  je  me 
voulusse  perdre,  et  le  pays  et  tout,  de  sortir  en  ceste 
sorte  à  chasque  occasion  qui  se  presentoit  en  campa- 
gne ;  et  que,  si  j'estois  defiaict,  le  pays  seroit  perdu, 
car  il  estoit  desja  si  foible  de  gens  qu'il  ne  pouvoit  le 
secourir;  et  que  c' estoit  fait  en  bon  capitaine,  mais 
non  pas  en  lieutenant  de  Roy,  qui  ne  se  doit  sans 
grande  occasion  mettre  en  hasart.  Auquel  j'escrivis 
que  j'estois  contrainct  de  ce  faire,  autrement  dom 
Arbre  me  prendroit  tout  pied  à  pied  ;  et  qu'il  s'asseu- 
rast  que  je  me  levois  si  matin,  et  faisois  si  l)onne  di- 
ligence d'autre  costé,  que  je  le  garderois  bien  de  me 
surprendre  ,  et  qu'il  ne  se  mist  point  en  peine  de  moy, 
car,  encore  que  dom  Arbie  eust  tousjours  trente  en- 
seignes en  campagne,  et  que  je  n'en  eusse  que  cinq 
ou  six  pour  y  respondre ,  je  ferois  si  bon  guet  et  si 

bonne  diligence,  que  je  le  garderois  bien  de  faire  ce 
qu'il  voudioit  faire»  Apres  je  me  retiray  à  l'abbaye 
Sainct  Salvadour,  qui  est  à  quinze  ou  seize  mil  de  TVlon- 
talsin,  tirant  vers  Rome.  A  un  mil  près  du  chemin  ro- 
main y  a  une  petite  villate  fermée,  et   une  abbaye 
d'Augustins  que  le  petit  roy  Charles  fonda  à  son  re- 
tour de  Naples.  On  y  séjourna  quelque  temps.  Toute 
l'église  est  couverte  de  fleurs  de  lys ,  et  la  fondation 
estoit  en  parchemin  j  les  religieux  fort  gens  de  bien. 
Estant  là,  je  receuz  une  lettre  de  monsieur  le  car- 
dinal de  Ferrare ,  lequel  pour  lors  estoit  à  Ferrare  :  il 
m'escrivoit  la  triste  nouvelle  delà  defaicte  de  monsieur 
le  connestableà  Sainct  Quentin  (0,  et  qu'il  estoit  plus 
de  besoin  que  je  pensasse  plus  que  jamais  aux  aflaires 
du  Roy;  et  que,  si  Dieu  n  aidoit  le  Roy,  tout  estoit 
perdu  en  France,    car  toutes  les  forces  que  le  Roy 
avoit  s'estoient  perdues  avec  monsieur  le  connestable. 
Je  partis  tout  incontinent,  et  m'en  allay  à  Montalsin, 
pour  crainte  que   les   Sienois  ne  se  desconfortassent 
du  tout;  et,  par  remontrances  et  pei^suasions,  je  les 
asseuray  tant  que  je  peus,  et  après  j'essayay  à  me  con- 
soler moy-mesme  :  j'en  avois  bon  besoin ,  car  je  tenois 
le  royaume  pour  perdu.  Aussi  fut-il  plus  conserve'  par 
la  volonté  de  Dieu,  qu'autrement  ;  car  Dieu  osta  par 
miracle  l'entendement  au  roy  d'Espagne  et  au  duc 
de  Savoye  de  ne  suyvre  leur  victoire  droict  à  Paris, 
car  ils  avoient  assez  de  gens  pour  laisser  au  siège  de 
Sainct  Quentin  contre  monsieur  l'admirai,  et  pour 
suyvre  leur  victoire  ;  ou   bien  encores,  après  qu'ils 
eurent  pris   Sainct    Quentin,  ils   avoient  autant   de 

(')  On  trouvera  dans  les  Mémoires  siiivans  des  détails  sur  la  bataille 
de  Saint-Quentin. 

temps  que  jamais;  et  ne  sçeurent  prendre  le  party 
qu'un  simple  capitaine  eust  f'aict.  Et  par  ainsi  il  nous 
faut  tous  confesser  que  Dieu  aymoit  nostre  Pvoy,  et 
ne  vouloit  perdre  le  royaume.  Je  ne  faisois  pourtant 
aux  Sienois  le  mal  si  grand  qu'il  estoit ,  et  leur  disois 
que  les  advis  que  j'avois  de  France  asseuroient  la  perte 
petite  ;  que  le  Roy  y  dressoit  une  belle  arme'e  en  per- 
sonne. Monsieur  de  Guyse  estant  à  Rome ,  parce  que 
le   Roy  l'a  voit  rappelé   pour  le  venir  secourir,   me 
manda  le  venir  trouver;  ce  que  je  fis  en  poste,  et  là  il 
me  demanda  ce  que  j'avois  besoin  qu'il  me  laissast 
pour  conserver  ce  que  nous  tenions  de  la  Toscane.  Je 
luy  respondis  que  j'avois  besoin  de  ce  qui  n'estoit  en 
sa   puissance    de  me   bailler  ;  car  il   n'avoit  argent 
pour  me  laisser,  ni  guère  de  gens  qui  ne  fissent  plus 
de  besoing  en  France  qu'en  la  Toscane  ;  mais  que  je 
ferois  comme  Dieu  me  conseilleroit,  et  que  j'esperois 
tant  en  Dieu ,  qu'il  ne  m'aljandonneroit  point ,  non 
plus  qu'il  avoit  fait  jusques  icy,  et  que  je  le  suppliois 
tres-humblement  s'en  aller  en  France  le  plus  hastive- 
ment  qu'il  pourroit;  car  si  Dieu  ne  sauvoitle  royaume, 
les  hommes  y  pouvoyent  bien  peu,  veu  que  toutes  les 
forces    estoient  perdues.   Monsieur  le  maresclial  de 
Strossi  trouva  ma  responce  fort  sage,  et  m'en  loiia 
fort,  parce  que  plusieurs  eussent  demandé  et  hommes 
et  argent,  de  quoy  j'avois  bon  besoin  ;  mais  la  France 
pesoit  plus  au  Roy  que  la  Toscane  ,  où  je  voulois 
essayer  à  tirer  moyen  du  pays,  et  avec  la  guerre  faiie 
la  guerre.  Je  fis  requeste  à  monsieur  de  Guyse  de 
supplier  tres-humblement  le  Roy  de  m'envoyer  qué- 
rir, pour  m'en  aller  en  France  ayder  à  defTeudre  le 

royaume,  car  je  n'avois  rien  à  perdre  en  la  Toscane: 
et  avecques  grandes  requestes  et  prières  il  me  promit 
de  faire  en  sorte  que  le  Pxoy  m'envoyeroit  quérir,  avec 
promesse  qu'il  me  fit  faire,  que  dés  que  je  serois  en 
France  je  me  rendrois  auprès  de  luy.  Il  n'avoit  pas 
adjousté  foyà  tous  les  faux  rapports;  il  me  cognoissoit 
trop,  et  m'a  toujours  aymé  tant  qu'il  a  vescu  ;  ce  que 
je  luy  promis  faire.  Et  ainsi  il  s'alla  embarquer  à  Civi- 
tavcchia,  et  ramena  en  France  ses  forces  entières,  en 
quoy  il  monstra  que  c'estoit  un  grand  et  sage  capi- 
taine (0.  Quant  à  moy,  je  m'en  retournay  à  Mon- 
talsin. 

[i558]  Avant  que  mon  congé  vinst  à  la  requeste  du 
capitaine  Carbayrac,  que  monsieur  de  Guyse  avoit 
envoyé  à  Grossette  pour  gouverneur  (car  il  en  avoit 
tiré  monsieur  de  La  Molle  ,  avec  sept  ou  huict 
compagnies  de  gens  de  pied  qu'il  avoit,  et  l'envoya  à 
Ferrare,  et,  en  lieu  de  luy,  me  fit  venir  monsieur  de 

(0  Le  Roi  lui  avoit  ordonné  de  ne  laisser  dans  les  Estats  de  l'Eglise 
tiue.  les  forces  nécessaires  pour  s'y  tenir  sur  la  défensive  ,  et  d'instruire 
le  sieur  de  Montluc  de  ce  qu'il  aurait  à  faire.  ...  Je  ne  serai  point  à 
mon  ayse,  lui  écrivoit-il,  que  je  ne  sache  que  vous  soyez  en  chemin. 
<f  Cependant  j'espère  qu'il  n'adviendra  point  autre  inconvénient  que 
«  celui  qui  est  advenu,  si  Dieu plaist.  Je  ne  veux  point,  quant  à  ce  qui 
«  regarde  les  affaires  de  deçà ,  aucunement  importuner  un  seul  de  mes 
«  amis,  d'autant  que  j'ay  un  si  bon  et  affectionné  peuple,  qu'il  m'offre 
«  et  veut  donner  tout  ce  qu'il  a  en  ce  monde  avec  sa  propre  vie, 
«  s'il  est  besoin  de  l'employer;  et  desjà  ceux  de  cette  vdle  de  Paris, 
«  pour  commencer,  m'ont  fait  un  notable  ayde  et  secours,  outre  ce 
et  qu'ils  veulent  faire  davantage;  et  sont  la  pluspart  des  autres  villes 
«  principales  de  ce  royaume  en  mesme  volonté  et  affection  ,  avec  tous 
«  ceux  des  estats,  qui  ne  demandent  sinon  de  sçavoir  mon  vouloir  et 
«  intention,  pour  m' obéir  et  satisfaire »  (  Recueils  de  Ribier.  ) 

Givry  (0  avec  treze  compagnies  de  gens  de  pied  qu'il 
avoit  ;  je  ne  perdis  au  change).  Je  m'en  allay  en  dili- 
gence à  Grosselte,  veoir  an  désordre  qu'estoit  advenu, 
c'est  que  toutes  les  munitions  des  bleds  que  j'y  avois 
mis,  où  il  y  en  avoit  pour  plus  d'un  an,  se  trouvèrent 
desrobées,  et  en  tout  ne  se  trouvoit  pas  cent  sacs  de 
bled.  Il  y  avoit  un  garde  des  munitions  qui  s'appelloit 
Louberjat,  lequel  chargeoit  monsieur  de  La  Molle.  Je 
manday  en  poste  à  monsieur  de  La  Molle  ce  que 
l'autre  avoit  déposé  ;  monsieur  de  La  Molle,  au  le- 
bours,  chargeoit  ledit  Louberjat.  Je  couchay  la  nuict 
dans  un  lict  duquel  les  draps  estoient  humides,  et 
c'estoit  en  liyver,  n'ayant  pour  lors  porte'  mon  lict  de 
camp,  pource  que  je  laissois  séjourner  mes  mulets 
pour  m'en  venir  en  France;  et  là  je  prins  une  fièvre 
continue,  laquelle  dans  dix  jours  me  mit  jusques  à 
perdre  la  cognoissance  de  mes  serviteurs  propres.  Et 
sans  ma  maladie  j'eusse  gardé  Loulierjat  de  desrober 
jamais  les  munitions  du  Roy,  aussi  bien  que  je  fis  à 
Sienne  celuy  qui  les  avoit  en  garde ,  qui  en  avoit  fait 
autant.  Et  comme  je  commençay  un  peu  à  prendre 
cognoissance  des  hommes,  mon  congé  arriva  ;  et  m'es- 
crivoit  Sa  Majesté,  que  je  passase  à  Ferrare,  et  que  je 
fisse  séjour  auprès  de  monsieur  le  duc  (^),  pour  le  con- 
seiller en  ses  aflaiies,  car  il  avoit  la  guerre  sur  les 
bras.  De  la  grand  joye  que  j'euz  voyant  mon  congé 

C')  René  d'Anglure,  seigneur  de  Givry,  tué  à  la  bataille  de  Dreux  en 
i562. 

W  Hercule  d'Est,  duc  de  Ferrare,  avoit  épousé  Renée  de  France , 
fille  de  Louis  XII.  Quoiqu'il  ne  vécût  pas  en  bonne  intelligence  avec 
celte  princesse ,  il  resta  fidèle  à  la  France ,  et  ne  traita  avec  les  Espa- 
gnols que  lorsque  Henri  II  y  eut  consenti.  Mort  en  i.^58. 

arrive,  je  prins  courage  de  telle  sorte,  que  quatre 
jours  après  je  partis,  et  me  fis  porter  sur  une  chaire, 
à  six  hommes,  à  Montizel,  où  estoit  le  capitaine  Bar- 
tholorae  de  Pezero  ;  et  là  demeuray  trois  jours,  atten- 
dant une  litière  que  le  sieur  Marioul  de  Santa-Fiour 
m'envoyoit.  Et  ainsi  m'en  allay,  ne  pouvant  faire  que 
cinq  ou  six  mil  le  jour,  jusques  à  Pezero,  où  je  trouvay 
le  duc  d'Urbin  (0,  qui  m'envoya  cinq  ou  six  gentils- 
hommes au  devant,  pour  me  faire  venir  loger  à  son 
chasleau.  Je  fis  responce  que  je  m'en  allois  descendre 
à  la  maison  du  capitaine  Bartholomé  de  Pezero  (2), 
car  ledit  capitaine  avoit  escrit  à  sa  mère  que  j'yrois 
loger  là,  et  que  je  le  remerciois  tres-humblement.  Je 
trouvay  la  mère  du  capitaine  Bartholomé  une  bien 
fort  honneste  damoy selle,  et  autant  estime'e  dans  la 
ville  que  gentil-femme  qui  y  fust.  Comme  j'arrivois  au 
logis ,  on  me  mettoit  dans  un  lict ,  car  j'estois  si  fort 
exténué  que  je  n'avois  que  la  peau  et  les  os,  et  mou- 
rois  tousjours  de  froid,  quelques  fourrures  que  l'on  me 
sçeust  mettre  dessus.  Monsieur  le  duc  incontinent  me 
fit  cest  honneur  de  me  venir  veoir,  et,  me  voyant  si 
mal   encores,  me  contraignit  de  séjourner  là  quatre 
jours,  et  ne  voulut  que  je  despendisse  un  sol,  et  me 
fit  toujours  servir  à  deux  plats  de  son  chasteau  en  hors. 
Il  me  sembla  que  j'estois  un  peu  amendé ,  et  en  ren- 
voiay  la  litière  au   sieur  Marioul.  Monsieur  le  duc 
voulut  que  je  prinsse  un  coursier  de  son  haras,  un  des 
plus  beaux  coursiers  que  j'aye  gueres  jamais  veu,  et 
des  plus  forts  selon  sa  hauteur-,  et  voulut  prendre  de 
moy  un  petit  frizon,  fort  de  sa  taille,  et  fort  beau. 

(')  Guidobalclc  de  La  Rovère,  duc  d'Urbin,  mort  en  i574- 
(*)  n;utolomco  Giordani  da  Pesaro. 

Et  ainsi  me  mirent  sur  une  petite  hacquenee  que 
monsieur  de  Giviy  me  donna  à  mon  partement  de 
Montalsin ,  où  il  commanda  jusques  à  ce  que  le  sieur 
Francisco  d'Est  (0  fust  arrive  ,  lequel  le  l\oy  fit  son 
lieutenant  gênerai,  comme  j'estois;  et  ainsi  me  trainay 
jusques  à  Ferrare,  là  où  je  fus  aussi  bien  venu  et  reçeu 
de  messieurs  le  duc  (2),  cardinal  (3),  et  de  madame 
la  duchesse,  que  si  j'eusse  este'  leur  frère  propre.  Ils 
voulurent  que  je  logeasse  dans  le  chasteau ,  me  fai- 
sant servir  de  sa  cuisine  comme  sa  personne  propre. 

Quatre  ou  cinq  jours  après  mon  arrive'e,  j'eus  envie 
d'aller  voir  monsieur  le  cardinal  de  Tournon  et  mon- 
sieur de  Dax ,  lequel  sieur  de  Dax  (4)  estoit  ambassa- 
deur à  Venise  5  et  demeuray  quatre  jours  avecques  eux , 
regrettant  fort  que  je  n'avois  la  santé ,  pour  pouvoir 
veoir  toute  la  ville  de  Venise,  car  j'estois  encore  si  mal 
qu'à  peine  peus-je  aller  jusques  à  l'arcenal ,  puis  m'en 
retournay  à  Ferrare.  A  présent  que  tout  est  moit,  je 
ne  feray  tort  à  nul  d'escrire  ce  que  j'ay  veu  faire, 
qu'est  que  monsieur  le  cardinal  de  Mantouë  (5)  se 
jnonstra grand  amy  de  monsieur  le  duc  de  Ferrare:  car 


(■)  Frère  du  duc  de  Ferrare.  —  (')  Hercule  d'Est ,  duc  de  Ferrare. 

(3)  Hippolyle  d'Est,  cardinal  de  Ferrare  ,  frère  d'Hercule.  H  fut  élevé 
à  la  cour  de  France,  et  admis  dans  la  confidence  la  plus  intime  de  Fran- 
çois I.  Il  possédoit  en  France  les  archevêchés  de  Lyon,  d'Auch  et 
d'Arles,  avec  révêché  d'Aatun  et  l'abbaye  de  Flavigny;  il  posséda  en- 
core l'archevêché  de  Milan  et  l'évêché  de  Ferrare.  Mort  en  iS^a ,  à  l'âge 
de  soixante  ans. 

(4)  François  de  Noailles ,  évêque  de  Daqs  ou  Dacqs ,  prélat  recom- 
mandable  par  ses  counoissaaces.  Il  se  distingua  dans  plusieurs  ambas- 
sades. 

(5)  Hercule  de  Gonzague,  cardinal  de  Mantoue,  mort  au  concile  de 
Trente  en  i5G3. 

il  l'advertit  que  le  sieur  dom  Ferrand  (0,  son  frère, 
alloit  assiéger  Verseil  i"-^),  et  qu'il  avoit  fait  partir  six 
canons  d'Mexandrie,   avec  lesquels  il  avoit  prins  le 
chemin  droit  à  Crémone ,  menant  grand  quantité  de 
poudres  et  boulets  ;  et  luy  asseuroit  que  c'estôit  pour 
Verseil  :  et  par  deux  fois  queue  sur  queue  luy  donna 
cest  advertissement.  Il  fut  adverty  aussi  de  Crémone 
en  hors,  que  le  sieur  dom  Ferrand  faisoit  apprester 
encores  d'autre  artillerie ,  et  avoit  fait  arrester  quatre 
vingts  grands  basteaux  des  marchands  Irafiquans  sur 
le  Pau  5  sur  lequel  Verseil  et,l  assis,  comme  Crémone, 
et  que  partie  des  compagnies  espagnolles  qu'estoyent 
vers  le  Piedmont  commençoyent  à  marcher  droit  à 
Crémone,  et  qu'il  se  faisoit  des  compagnies  italiennes 
aux  environs  de  Milan.  Le  duc  de  Ferrare,  ayant  receu 
tous  cesadvertissements,  se  trouva  fort  fasché,  n'estant 
la  place  encores  en  gueres  bon  estât  pour  se  delï'endre  ; 
car  il  n'y  avoit  nul  boulevart  couvert,  et  les   cour- 
tines fort  basses,  comme  aussi  estoyent  bien  les  espé- 
rons, n'estans  que  demy  terrasses,  ny  encores  demy 
remplis ,  tous  les  flancs  découverts.  Monsieur  le  duc 
advertit  du  tout  monsieur  le  prince  son  fils ,  qui  estoit 
à  Rege  avecques  son  camp ,  et  luy  mandoit  qu'il  en- 
Ci)  Il  est  bon,  dit  de  Thou,  de  remarquer  ici  une  faute  de  mémoire 
de  la  part  de  Montluc,  qui  dit  que  Ferdinand  de  Gonzague  commari- 
doit  alors  l'armée  ennemie  j  il  est  néanmoins  constant  qu'il  y  avoit  alors 
quatre  ans  que  ce  général  n' avoit  aucune  part  dans  les  affaires  d'Italie, 
et  que,  tandis  que  ces  choses  s'y  passoient,  et  même  auparavant,  il 
ctoit  allé  par  ordre  de  Philippe  dans  les  Pays-Bas,  où  il  avoit  été  un 
de  ceux  qui  par  ses  conseils  avoit  le  plus  contribué  à  l'entreprise  du 
sié^e  de  Saint-Quentin.  Pour  ce  qui  regarde  d'ailleurs  la  conduite  de 
Montluc  dans  cette  défense  de  Brisello,  de  Thou  renvoie  à  ses  Com- 
«lonlaircs.  —  {■^>  Brissello,  Bcrsello  ou  Berscillu. 

▼oyast  le  sieur  Cornelio  Bentivolle  se  mettre  dedans. 
Monsieur  le  prince  lui  manda  que  si  le  sieur  Cornelio 
estoit  hors  d'auprès  de  luy,  il  ne  pouvoit  donner  ordre 
à  son  armée ,  car  le  sieur  Cornelio  commandoit  en 
son  absence,  et  n'avoit  autre  soulagement  que  de  luy, 
mais  qu'il  lui  pleust  de  faire  élection  de  quelque  au- 
tre. Monsieur  le  duc  depescha  incontinent  vers  mon- 
sieur de  La  Molle,  qui  estoit  au  camp  près  monsieur 
le  prince  ,  le  priant  d'y  vouloir  aller  pour  deffendre 
la  place.  Monsieur  de  La  Molle  luy  fit  responce  que 
le  Roy  ne  lui  avoit  pas  commandé  de  s'enfermer  dans 
aucune  place ,  mais  bien  faire  sa  charge  à  la  campar 
gne.  Ledit  sieur  duc  se  trouva  fort  fasché,  comme 
estoit  aussi  monsieur  le  cardinal  son  frère,  qui  est  au- 
jourdhuy ,  pour  n'avoir  nul  homme  auquel  il  se  fust 
sur  l'heure  fié  pour  la  deffence  de  ceste  place. 

Je  commençois  à  recouvrer  un  peu  de  force ,  et  ce§ 
allées  et  venues  se  faisoyent  fort  secrettement ,  telle- 
ment que  je  n'en  entendois  aucune  chose  :  à  la  fin  un 
gentil-homme  de  monsieur  le  duc ,  auquel  il  avoit 
commandé  se  tenir  près  de  moy  pour  voir  si  j'aurois 
besoin  de  quelque  chose,  me  descouvrit  le  tout  un 
soir  bien  tard  ,  et  me  dit  en  outre  que  M.  le  duc  te- 
noit  presque  la  place  pour  perdue ,  car  celuy  qui  es- 
toit dedans  gouverneur  n'estoit  pas  soldat ,  ni  n'avoit 
jamais  porté  les  armes  en  faction  de  conséquence  :  bien 
estoit  il  homme  de  bien ,  et  monsieur  le  duc  ne  se 
defiioit  aucunement  de  sa  loyauté ,  mais  bien  de  son 
expérience;  et,  que  pis  estoit,  nul  ne  se  presentoit  à 
monsieur  le  duc  pour  se  mettre  dedans.  Toute  la  nuict 
je  .prins  conseil  avecques  ma  santé,  car  de  bonne  vo- 
lonté je  n'en  avois  que  trop  :  il  me  sembla  le  matin 

que  i'avois  quelque  peu  de  force ,  et  m'en  allay  trouver 
monsieur  le  duc,  lequel  trouvay  au  lict,  car  il  se  le- 
voit  tard.  11  avoit  commande'  qu'à  quelque  heure  que 
j'arrivasse  à  la  porte  de  sa  chambre,  qu'on  m'ouvrist, 
encore  qu'il  fust  dedans  le  lit.  Je  heurtay ,  et  par  un 
de  ses  vallets  de  chambre  fust  ouvert,  et  le  trouvay  dans 
le  licl,  et  deux  secrétaires  qui  escrivoient  sur  une  petite 
table  tout  auprès  de  son  lict  ;  et  comme  je  luy  eus 
donné  le  bonjour,  je  luy  dis  ce  que  l'on  m'avoit  dit  le 
soir,  ne  nommant  point  celuy  de  qui  je  le  tenois.  Il  me 
raconta  tout  ainsi  que  le  gentilhomme  m'avoit  dit,  et 
la  peine  en  quoy  il  estoit,  et  ne  me  voulut  pas  nommer 
le  cardinal  de  Mantouë  jusques  à  mon  retour,  de  qui 
il  tenoit  les  plus  asseurez  advertissemens.  Et  alors  je 
luy  dis  en  ceste  manière  :  «  Monsieur ,  vous  voudriez 
«  vous  fier  à  moi  de  la  garde  de  vostre  place  ?  »  Il  me 
respondit  :  «  En  vous,  monsieur  de  Montluc  ?  ouy, 
«  plus  qu'en  homme  qui  soit  aujourd'huy  en  Italie. 
«  —  Or  donc,  monsieur,  levez-vous,  et  promptement 
ce  escrivez  à  monsieur  le  prince  qu'il  me  baille  une 
«  compagnie  de  François,  celle  que  je  luy  demanderay, 
c(  et  quelques  gens  à  cheval  pour  m'accompagner  à 
«  me  mettre  dedans  •,  et  escrivez  au  sieur  Pierre  Gentil 
<c  qu'il  s'accorde  bien  avec  moy  pour  la  defi'ence  de  la 
ce  place,  et  que  vous  ne  m'y  envoyez  pas  pour  luy  oster 
te  le  gouvernement ,  mais  pour  ce  que  je  suis  plus  ex- 
«  perimenté  en  telles  choses  que  luy,  et  qu'il  face  faire 
ce  promptement  tout  ce  que  je  luy  ordonneray.  »  Alors 
il  tendit  ses  bras  et  m'embrassa  au  col  bien  estroitte- 
ment ,  me  tenant  le  visage  contre  sa  poictrine,  et  dict 
à  un  de  ses  vallets  de  chambre  qu'il  allast  chercher 
monsieur  le  cardinal  son  frère ,  qui  estoit  logé  en  son 

palais,  bien  loing  du  cliasteau.  Le  vallet  de  chambre  y 
courut,  etluy  dict  ce  qu'il  avoit  entendu.  Monsieur  le 
cardinal  fut  incontinent  à  nous,  et  dés  son  arrivée  il 
m  estendit  ses  bras ,  et  m'embrassa,  me  disant  ces  mots  : 
«  O  monsieur  de  Montluc,  que  tous  tant  que  nous 
«  sommes  de  ceste  maison  vous  serons  tenus  !  »  Et  alors 
commencèrent  faire  leurs  letti^es  ,   et  je  m'en  allay 
apprester  pour  partir,  car  il  se  falloistbast<3r,  pour  ce 
que  V«rsel  est  assis  en  tel  lieu,  que  si  un  camp  est  de- 
vant il  est  impossi])le  d'y  entrer,  pourveu  que  l'on  aye 
seulement  deux  ou  trois  batteaux  sur  la  rivière.  Et 
•m'en  allay  coucher  à  Final ,  et  le  lendemain  disner  à 
INIodene  et  coucher  à  Rege  (0 ,  où  monsieur  le  prince 
«estoit  avec  son  camp,  lequel  me  bailla  le  baron  Dau- 
4'ade  avec  sa  compagnie,  celuy  qui  fut  tué  (2)  à  la  fe- 
■nestre  de  la  chambre  de   monsieur  de   Nemours   à 
Vienne,  et  une  compagnie  de  gens  à  cheval.  En  ceste 
'équipage  arrivasmes  environ  une  heure  après  midy.  Il 
y  avoit  dedans  une  compagnie  de  Suisses  et  cinq  d'Ita- 
liens, et  puis  celle  du  baron  Daurade,  qui  fut  bien 
■aise  de  v^nir  avec  moy,  et  fut  la  septiesme.  Lre  duc  de 
Parme  ,  depuis  qu'il  se  fut  racointé  (3)  avec  le  roy 
■d'Espagne,  avoit  rappelle  ses  deux  compagnies  de  che- 
naux légers  qui  estoient  avec  nous  à  Rome,  que  les 
-capitaines  Bartholomé  et  Ambrois  commandoient  ;  et 
sept  ou  Imict  jours  devant,  le  capitaine  Ambrois  avoit 
«sté  prins  et  mené  prisonnier  dans  le  cliasteau  de  Ver- 
seil;  et  le  trouvay  prest  à  s'en  aller,  pource  que  mon- 
sieur le  prince  l'avoit  changé  avec  un  autre.  Il  fut  tout 

(»)  Reggio.  —  (î)  Suivant  les  apparences,  cet  événement  arriva  lors- 
que le  <Juc  de  Nemoiirs  prit  Vienne.  (  Mémoires  de  Castelnau.  ) 

{?)  Racointc  :  allie. 

esbahy  de  me  veoir  là ,  et  luy  dis  que  nous  portions 
n'avoit  gueres  enseml)le  la  croix  blanche,  et  à  ceste 
heure  je  le  voyois  avec  la  croix  rouge.  Il  me  respon- 
dit  (jue  bîsognaya  far  il  coniniandamenlo  del  suo  pa- 
drone{^)j  et  me  demanda  qu'est-ce  que  je  venois  faire 
là.  Je  luy  dis  que  j'estois  là  pour  leur  servir  de  mares- 
clial  de  camp  ,  et  que  je  leur  appresterois  les  quartiers 
pour  loger  leur  camp  à  leur  aise.  Le  capitaine  Pierre 
Gentil  luy  dict  et  asseura  que  j'estois  venu  là  pour 
deffendre  la  place.  Alors  il  dit  :  O  qiiesle  non  sono 
baye  donqiie  a  la  fede  clie  io  portera  cative  none  al 
mio  padrone  (2),  et  ainsi  me  dict  à  Dieu. 

Or  le  duc  de  Parme  tenoit  une  place  assiégée  du  duc  de' 
Ferrare ,  dépendante  de  Rege,  à  cinq  ou  six  mil  près  de 
Versel  :  je  ne  trouvay  foin  ny  paille,  ny  chose  du  monde  à 
manger  pour  les  chevaux,  ny  farine  aucune ,  et  bien  peu 
d'outils  pour  travailler,  ny  vin,  sinon  quelque  peu  qu'on 
bailloit  aux  Suisses,  et  bien  peu  de  farines  et  bleds;  et 
crois  que  ce  delTaut  amen  oit  plustost  le  sieur  dom  Fer- 
rand  à  l'assiéger  que  autre  occasion.  11  me  sembla  que 
j'estois  arrivé  encore  une  autre  fois  à  Siene ,  que  fout  me 
faudroit  en  un  coup.  Le  matin  la  compagnie  de  gens  à 
cheval  s'en  vouloit  retourner ,  car  ils  n'avoient  rien 
anan^é  de  toute  ceste  nuit.  Il  y  avoit  trois  bourgs  assez 
grands  sur  le  chemin  qui  tiroit  à  Parme;  et  me  semble 
qu'on  m'a  dit  qu'ils  estoient  au  sieur  de  Sainct  Soubrin, 
que  j'ay  veu  à  la  Cour  portant  le  bonnet  rond  (3),  et 

t')  Qu'il  falloit  exécuter  les  ordres  de  son  maître. 

(')  «  Oli  !  pour  le  coup ,  c'est  tout  de  bon.  Voilà  une  fâcheuse  uou- 
<i  vclle  à  porter  à  mon  maître,  w 

(^)  Quand  on  eut  suL.stitué  les  chapeaux  aux  bonnets ,  tous  ceux 
r^u'on  appeloit  i^ens  de  roba  longue  consurvèrent  l'usage  des  bonnets. 

estoient  à  deiny  mil  l'un  de  l'autre,  et  à  deux  mil  de 
Versel,  et  y  avoit  quelques  soldats  italiens  en  garnison 
pour  garder  que  ceux  de  Versel  n'en  tiiassent  aucune 
commodité.  Je  sortis  avec  la  compagnie  des  Suisses, 
celle  du  baron  Daurade ,  trois  cens  arquebusiers  ita- 
liens, et  fis  que  le  sieur  Pierre  Gentil  commandast 
que  tous  les  hommes,  femmes  et  enfans  me  suivissent, 
et  tous  les  chevaux  qui  estoient  dans  la  ville,  avec 
force  cordes  et  sacs  ;  et  m'en  allay  droit  au  premier 
village  :  les  ennemis  qui  y  estoient  l'abandonnèrent  et 
se  retirèrent  à  l'autre ,  et  moy  tousjours  à  les  suyvre. 
Ils  abandonnèrent  tout  et  se  retirèrent  en  diligence  vers 
Parme.  J'avois  delTendu  à  peine  de  la  vie  que  per- 
sonne ne  saccageast  rien  que  les  vivres;  et  laissay  le 
baron  Daurade  et  la  compagnie  de  gens  à  cheval  au 
premier  village  tiiant  à  Parme,  les  arquebusiers  ita- 
liens au  second  ,  les  Suisses  au  troisiesme  tirant  à 
Versel ,  ayant  tous  charge  de  ne  laisser  passer  chose 
aucune  que  victuailles;  et  moy  j'allois  d'un  village  à 
autre  pour  faire  liaster,  car  je  ne  pensois  jamais  sor- 
tir de  là  sans  combattre.  Les  bourgs  n'estoient  pas 
fermez ,  et  y  avoit  grands  vivres  :  il  y  eut  tel  homme 
qui  fit  cinq  et  six  voyages  à  porter  vivres  dans  Versel  ; 
et  à  la  fin  n'y  demeura  personne  qui  ne  vinst  chercher 
des  vivres;  et  embarquions  les  vins  sur  des  batteaux, 

dont  la  forme  fut  seulement  changée.  Comme  on  les  avoil  portés  ronds 
autrefois  ,  on  continua  de  les  nommer  bonnets  ronds ,  quoiqu'ils  fussent 
carrés.  «  Le  bonnet  ayant  changé  de  forme,  dit  Pasquier ,  lui  est  de- 
«  meure  le  nom  de  bonnet  rond;  coutume  toutes  fois  très  inepte, 
n  mesme  que  nous  réparions  nos  testes  rondes. de  bonnets  carrés;  eu 
(t  quoy  Ton  peut  dire  que ,  par  une  grande  bizarrerie  ,  nous  avons  par 
u  hazard  trouvé  la  quadrature  du  cercle,  amu^oir  ancien  des-matlié- 
«  maticicns,  oii  ils  en  peurenl  jà  donner  atteinte.  » 

27. 

et  les  portions  au  long  d'une  petite  rivière  qu'il  y  a  : 
je  croy  que  c'est  un  bras  du  Pau;  et  l'allions  deschar- 
ger  à  deniy  mil  de  Versel  contre-mont,  car  ce  ruis- 
seau n'approchoit  plusdudit  Versel.  Cecy  dura  depuis 
le  soleil  levant  jusques  au  couchant;  j'oserois  dire  qu'il 
ne  demeura  que  bien  peu  de  toute  sorte  de  vivres  dans 
ces  villages.  Les  hommes  et  les  femmes  estoient  là 
tous  estonnez  :  je  leur  promettois  de  les  faire  recom- 
penser; et  ainsi  se  passa  tout  le  jour;  et  y  fut  porté 
tant  de  vivres  pour  les  hommes  et  pour  les  chevaux , 
que  de  trois  mois  nous  n'en  pouvions  avoir  faute.  Et 
alors  le  capitaine  des  gens  à  cheval  voulut  demeurer 
encore  quelques  jours  avec  moy;  et  le  lendemain  le 
sieur  Pierre  Gentil  sortit  avec  tous  les  hommes,  femmes 
et  enfans  de  huict  ans  en  sus,  et  s'alla  jetter  sur  un 
taillis  à  demy  mil  de  Versel ,  faire  faire  des  facines  et 
les  apporter  devant  la  ville  :  cela  ne  fascha  aux  gens 
Âe  la  ville  d'y  aller  ;  et  y  mena  les  Suisses  et  presque 
tous  les  soldats  italiens,  et  je  luy  tenois  escorte  avec  le 
baron  Daurade  et  la  compagnie  de  gens  à  cheval.  Et 
firent  aussi  grand  diligence  à  ce  taillis ,  comme  ils 
avoient  faict  le  jour  devant  au  village  des  vivres;  et 
venoient  descharger  à  un  traict  d'arbaleste  dans  la 
taillade,  à  la  veue  de  nostre  artillerie  et  portée  de 
nostre  arquebuserie.  Et  jusques  à  ce  que  la  nuict  nous 
en  jetta  nous  ne  cessasmes,  et  deux  jours  après  nous 
y  tournasmes  tousjours  ;  et  cuide  qu'en  ces  trois  jours 
il  fut  faict  plus  de  soixante  milliers  de  facines  :  puis 
nous  les  allions  prendre  enseignes  desployées ,  et  les 
mettions  dans  la  ville,  et  en  remplismes  l'église  et 
])eaucoup  de  murailles  vuides.  Et  commençasmes  à  for- 
lifiei'tous,  sans  nulexcepter;  et  portions,  le  sieur  Pierre 


DE  lîLAlSE  DE  MOJNTLUC.     [l55e>J  /^^.'^ï 

Gentil  et  moy,  le  bayait  ('),  pour  donner  exemple  à 
tous  les  autres.  Je  ne  sçaurois  dire  mal  de  ce  gentil- 
homme là,  car  je  cognus  bien  qu'il  n'avoit  pas  faute 
de  bonne  volonté',  ains  seulement  d'expérience  :  tout 
ne  se  peut  acquérir  sans  estre  mis  en  besongne.  Et 
comment  voulez-vous  juger  d'un  homme  s'il  n'est  mis 
à  l'essay  ?  Peut  estre  que  si  on  l'eust  attaqué ,  il  eust 
faict  son  devoir;  mais  qui  n'a  veu  jamais  siège  s'es- 
tonne  fort  quand  il  entend  une  telle  sonnerie,  et,  luy 
estonne',  tout  est  perdu.  Et  comme  nous  eusmes  nos 
fassines  dedans,  je  fis  une  autre  entreprise  d'aller  sac- 
cager les  vivres  de  deux  villages  auprès  de  Gras- 
talde  (2) ,  qui  est  au  sieur  dom  Ferrand,  dans  lequel  y 
avoit  deux  compagnies  d'AUemans  et  trois  d'Italiens. 
J'envoyay  le  capitaine  des  gens  à  cheval  et  tous  les 
gentils-hommes  qui  est  oient  avec  moy,  courir  jusques 
au  devant  la  Grastalde;  et  le  bai'on  Daurade,  qui  leur 
tenoit  escorte ,  au  long  d'une  haye  ;  et  moy,  avec  les 
Suisses  et  quatre  cens  Italiens,  m'attendois  à  faire  char- 
ger les  vivres.  Ils  envoyèrent  douze  chevaux  courir 
devant  la  Grastalde ,  et  le  reste  s'estoit  mis  en  embus- 
cade auprès  en  un  petit  bois.  Les  capitaines  allemans 
sortirent,  et  grand  nombre  de  gens,  et  donnèrent  la 
chasse  à  nos  coureurs.  Nostre  embuscade  se  descouvrit 
trop  tost,  car  autrement  tous  les  capitaines  estoient 
pris;  et  les  chassèrent  jusques  dans  la  ville,  et  y  fut  tue 
quarante  ou  cinquante  Allemans,  car  le  baron  Dau- 
rade s'y  trouva ,  et  l'embuscade  des  gens  de  pied  et 

(•)  Bayait  :  espèce  de  civière  connue  encore  sous  ce  nom  dans  plu- 
sievirs  parties  de  la  France,  et  qui  servoit,  comme  aujourd'hui;,  à  por- 
ter les  matériaux  nécessaires  aux  constructions. 
Grastalile  :  Guastalla. 

gens  de  cheval  près  l'un  de  l'autre  ;  et  prindrent  pri- 
sonnier un  qui  portoit  une  enseigne  des  Allemans ,  et 
vingt  ou  vingt  quatre  Allemans.  Et  ainsi  nous  nous 
retirasmes  avec  les  vivres  que  nous  avions  chargez ,  et 
le  lendemain  je  donnay  congé  à  la  compagnie  de  gens 
à  cheval  pour  s'en  retourner,  car  je  craignois  que 
monsieur  le  prince  fust  marry  de  ce  qu'ils  demeuroient 
tant.  Quant  à  eux,  ils  ne  se  faschoient  point  de  de- 
meurer auprès  de  moy,  car  ils  eussent  })icn  voulu  y 
demeurer  :je  les  eusse  souvent  mis  aux  mains  avec  les 
ennemis.  J'ay  tousjours  tasché  à  ne  laisser  les  soldats 
ou  gens-d'armes  croupir,  et,  forts  ou  foibles,  les  mettre 
aux  prises  avec  les  ennemis,  pour  les  faire  recognoistre. 
Il  y  faut  aller  prudemment  pour  ne  perdre  ;  mais  qui 
se  tiendra  tousjours  sur  cela  ,  je  ne  veux  perdre  mes 
gens,  trouvera  en  fin  qu'il  ne  faict  pas  grand  cas.  Il 
en  faut  prendre  et  en  faut  donner. 

Monsieur  le  duc  de  Parme  estoit  tousjours  devant 
ceste  place  qu'il  battoit,  et  cependant  je  faisois  mes 
affaires.  Le  capitaine  Balferniere(0  et  une  autre  com- 
pagnie françoise  estoient  dedans,  qui  firent  si  bien 
qu'ils  les  amusèrent  dix  ou  douze  jours.  Le  sieur  dom 
Ferrand  ,  qui  estoit  à  Crémone ,  estant  adverty  des 
vivres  et  des  fassines  que  nous  avions  mis  dedans,  et 
du  grand  devoir  que  nous  faisions,  refroidit  son  en- 
treprise; car,  comme  j'ay  dict  cy  devant,  je  luy  avois 

(''  René  île  Provanes  de  Valfenières  servit  depuis  dans  rarmée  des 
Protestans  ,  et  fut  condamné  à  mort  en  1 562 ,  après  la  prise  de  Rouen  > 
avec  plusieurs  autres  officiers;  mais  il  obtint  sa  grâce  à  la  recomman- 
dation de  Brissac.  Le  capitaine  Valfenières  commandoit  les  Enfans- 
Perdus  de  l'armée  protestante  à  la  bataille  de  Saint-Denis,  en  iSGy. 
Ses  soldais  le  tuèrent  par  méprise  au  siège  de  Bourg  dans  le  Bourde- 
li»is,  en  J569. 

faict  taste  à  Cazal,  et  sçavoit  bien  Tordre  et  diligence 
que  je  faisois  à  la  fortification.  Pareillement  il  se  res- 
souvenoit  de  ce  que  je  luy  fis  à  Benne  et  à  Sainct  Da- 
mian.  Tout  cela  luy  donna  à  penser  qu'il  n'emporte- 
roit  pas  ceste  place  aisément;  et  retira  ses  munitions 
et  artillerie  qui  estoit  sur  le  bord  de  la  rivière  du  Pau, 
prest  à  l'embarquer,  et  licentiales  batteaux  qu'il  avoit 
retenus  pour  embarquer  l'artillerie  et  les  gens  de  pied; 
car  le  camp  du  duc  de  Parme  se  devoit  joindre  avec 
luy  devant  Yersel.  Et  encore  que  cecy  soit  à  ma 
loiiange,  si  diray-  je  que  M.  le  duc  de  Ferrare  disoit 
publiquement  et  me  donnoit  bien  ceste  gloire,  que 
ma  présence  arresta  l'ennemy,  qui  ne  voulut  rien  ha- 
sarder, sçachant  bien ,  comme  j'ay  dict,  ce  que  je  sça- 
vois  faire  pour  la  garde  d'une  place.  C'est  beaucoup 
d'acquérir  ceste  réputation  de  se  faire  craindre  et  es- 
timer à  son  ennemy.  Ledict  sieur  dom  Ferrand  estoit 
bon  capitaine;  il  ne  vouloit  tanter  ceste  place  où  j'eusse 
remué  terre  :  aussi,  ayant  dequoy  manger,  je  luy  eusse 
fait  souHiir  une  honte. 

Pendant  ce  temps-là  le  duc  de  Florence  pourchas- 
soit  la  paix  du  duc  de  Ferrare  envers  le  roy  d'Espagne, 
par  le  bon  advis  et  consentement  du  Roy  ;  car  autre- 
ment ledit  sieur  duc  ne  l'eust  fait  pour  mourir  :  il  es- 
toit trop  fiançois.  Et  comme  la  paix  vint ,  qui  fut  au 
bout  de  vingt  cinq  jours  que  j'estois  entré  dans  Versel, 
je  m'en  retournay  à  Ferrare,  et  prins  congé  de  mon- 
sieur le  prince  à  Rege;  et  ne  faut  point  demander  si 
je  fus  le  bien  venu  de  monsieur  le  duc,  de  monsieui- 
le  cardinal  et  de  madame  la  duchesse,  car  je  ne  pense 
point  qu'ils  caressassent  jamais  homme,  de  quelque 
©stat  que  ce  fust  et  sçauroit  estrc  ,  plus  que  uioy  ;  et 

quand  il  mourut,,  je  pouvois  bien  dire,  comme  je 
fais  encore,  que  j'avols  perdu  un  des  meilleurs  amis 
que  j'avois  en  ce  monde.  Et  quand  je  partis  de  Fer- 
rare  pour  aller  à  Versel ,  monsieur  le  d"uc  s'informa 
d'un  mien  secrétaire  si  j'avois  gueres  d'argent  :  il  trouva 
que  je  n'avois  que  deux  cens  eseus;  il  envoya  cinq 
cens  escus  à  mondict  secrétaire  qui  faisoit  ma  des- 
pence ;  et,  trois  jours  après  mon  retour,  je  prins  congé 
de  luy,  de  monsieur  le  cardinal  et  de  madame  la  du- 
chesse. Ledict  sieur  duc,  voyant  que  j'avois  beaucoup- 
de  gentils-hommes  signalez  auprès  de  moy,  cognent 
bien  que  je  n'avois  pas  assez  d'argent  pour  faire 
mon  voyage  ;  qui  fut  cause  qu'il  m'en  envoya  encore 
cinq  cens  :  et  voylà  comment  je  m'en  vins  riche  de 
ma  charge  que  j'avois  en  Toscane.  Cest  argent  me 
mena  jusques  à  Lyon ,  où  je  trouvay  deux  mil  quatre 
cens  francs  que  le  Roy  m'avoit  faict  payer  de  deux  an- 
ne'es  de  mon  estât  de  gentilhomme  de  la  chambre,  que 
Martineau  m'apporta  audict  Lyon,  entre  les  mains  de 
Cathelin  Jean,  maistre  de  la  poste,  qui  me  conduit 
jusques  h  Paris.  Et  estant  arrivé,  j'allay  baiser  les  mains 
au  Roy,  qui  estoit  à  Cressy  (0,  et  fus  aussi  bien  venu 
de  Sa  Majesté  comme  quand  je  revins  de  Sienne  :  et 
fut  fort  aise  de  ce  que  j'avois  fait  pour  le  duc  de  Fer- 
lare.  Monsieur  de  Guyse,  qui  ne  m'avoit  encores  veu, 
m'embrassa  deux  ou  trois  fois  devant  le  Roy  mesmes. 
Sa  Majesté  commanda  audit  sieur  de  Guyse  de  me 
faire  bailler  mil  escus  pour  m'en  retourner  à  Paris 
séjourner  un  peu;  ce  que  ledict  sieur  fit  promptement- 
Et  voylà  mon  retour  de  l'Italie  en  France,  la  dernière 

(•)  II  falloit  que  ce  fût  au  mois  do  mai  i568,  car,  selon  l'Ilinéiaire 
des  rois  de  France,  Ileui'i  II  étoit  alors  à  Crécy  en  Brie. 

fois  que  j'y  ay  esté,  et  les  services  que  j'y  ay  faict  ^ 
desquels  je  ne  puis  mentir,  car  il  y  a  trop  de  gens  qui 
sont  enoores  en  vie  qui  en  porteront  vray  tesmoi- 
gnage. 

Or,  capitaines,  vous  devez  icy  prendre  exemple 
qu'est-ce  que  c'est  de  la  réputation,  laquelle,  quand 
vous  l'avez  acquise,  vous  ne  devez  perdre,  ains  plus- 
tost  mourir.  Et  ne  faictes  pas  comme  aucuns  qu'il  en  y 
a,  qui,  de's  qu'ils  l'ont  atteinte  un  peu,  s'en  conten- 
tent, et  pensent  que,  quelque  chose  qu'ils  facent,  l'on 
les  estimera  tousjours  vaillans.  N'en  croyez  rien  ,  car 
d'heure  à  autre  les  gens  jeunes  deviennent  grands,  et 
ont  le  feu  à  la  teste  ,  et  combattent  comme  enragez  j 
et  comme  ils  verront  que  vous  ne  faictes  rien  qui 
vaille ,  ils  diront  que  l'on  vous  a  donné  ce  tiltre  de 
vaillant  injustement,  et  vous  estimeront  moins,  et 
parleront  de  vous  à  leur  plaisir,  et  avec  juste  raison. 
Car  si  vous  ne  voulez  continuer  tousjours  de  bien  faire 
et  entreprendre  de  plus  en  plus,  il  vaudroit  mieux, 
pour  vostre  honneur,  que  vous  vous  retinssiez  à  vostre 
maison  avecquesla  réputation  que  vous  avez  acquise, 
et  non  suyvre  encore  les  armes,  pour  la  perdre  et 
estre  aux  escoutes  lors  que  les  autres  sont  aux  prises. 
Si  vous  desirez  monter  au  bout  de  l'eschelle  d'hon- 
neur, ne  vous  arrestez  pas  au  milieu,  ains,  degré  par 
degré,  taschez  à  gaigner  le  bout,  sans  penser  que  vostre 
renom  durera  tel  que  vous  l'avez  acquis.  Vous  vous 
trompez  :  quelque  nouveau  venu  le  vous  emportera,  si 
vous  ne  le  gardez  bien  et  ne  taschez  à  faire  de  mieux 
en  mieux. 

Le  mesme  jour  que  je  partis  de  Cressi,  monsieur  de 
Guy  se  en  partit  pour  s'en  aller  à  Mets,  pour  exécuter 

rentreprise  de  Tionville  ;  le  Hoy  l'avoit  clioysi  poui" 
estie  son  lieutenant  gênerai  en  tout  son  royaume  dés 
qu'il  fut  arrivé  d'Italie.  Avant  mon  arrivée,  je  trouvay 
qu'il  avoit  pris  la  ville  de  Calais  (0,  et  renvoyé  les 
Anglois  de  là  la  mer,  ensemble  Guynes,  et  que  lors 
il  estoit  sur  le  dessein  de  ce  siège  de  Tionville.  Il  ne 
tarda  pas  deux  jours,  que  le  Roy  me  manda  de  le 
venir  trouver  à  Cressi,  sans  me  mander  qu'est-ce  qu'il 
vouloit  faire  de  moy  ;  et  ouys  dire  que  le  lendemain 
matin  que  j'en  fus  party  le  Roy  avoit  faict  prendre 
monsieur  DandelotC^)  sur  quelque  responce  qu'il  luy 
avoit  faict  touchant  la  religion;  et  comme  je  fus  ar- 
rivé, Sa  Majesté  me  fît  venir  en  sa  chambre,  oii  estoit 
monsieur  le  cardinal  de  Lorraine  et  deux  ou  trois 
autres:  il  ne  me  souvient  de  leur  nom,  bien  me  sem- 
ble que  le  roy  de  Navare  et  monsieur  de  Montpen- 
sier  (5)  y  estoient.  Et  alors  le  Roy  me  dict  qu'il  falloit 
que  j'allasse  trouver  monsieur  de  Guyse  à  Mets,  pour 
commander  les  gens  de  pied  desquels  monsieur  Dan- 
delot  estoit  colonnel.  Je  luy  fis  tres-humble  requeste 
de  ne  me  vouloir  point  faire  exercer  la  charge  d'au- 
truy,  et  que  je  m'en  irois  plustost  luy  faire  service 
auprès  de  monsieur  de  Guyse  comme  soldat  privé, 

(0  Le  duc  de  Guise  prit  Calais  dans  les  commencemens  de  FanuL'e 
ï558. 

(*)  Dandelot  avoit  été  désigné  comme  un  des  principaux  chefs  des 
Protestans;  le  Roi  l'interrogea  lui-même ,  et  fut  tellement  iirité  de  ses 
réponses,  qu'il  jura  (fue,  rHeust  esté  pour  l'honneur  qu'il  l'twolt  nourry, 
il  luy  donneroit  de  son  espefe  au  trai^ers  du  corps.  Il  lui  <^ta  sa  cliarp;e  et 
le  fit  conduire  prisonnier  au  château  de  Mclun.  Montluc  n'accepta  que 
malgré  lui  la  charge  de  DaudeloL,  et  ne  tarda  pas  a  s'en  démettre  entre 
les  mains  du  Eoi.  Ainsi  Drantôme  se  trompe  en  disant  qu'il  en  fut  dé- 
sappointe pendant  les  guerres  cii'iles. 

(  ■)  ïjoui.s  (le  Bpurbou  ,  prince  de  Montpensier-. 

OU  bien  que  je  luy  coramanderois  les  pionniers,  plus- 
lost  que  de  prendre  ceste  charge.  Le  Boy  me  dit  que 
monsieur  de  Guyse  mesines  me  demandoit  pour  com- 
mander en  ladicte  charge,  après  qu  il  eut  este  ad- 
verty  de  la  prise  dudit  sieur  Dandelot.  Et,  comme  je 
vis  que  je  ne  gaignois  rien  en  excuses,  je  luy  dis  fjue 
je  n'estois  pas  encore  guery  d'une  dissenterie  que  ma 
maladie  m'avoit  laisse',  et  que  ceste  charge  requeroit 
la  grande  santé  et  disposition  pour  l'exercer,  et  que 
cela  ne  pouvoit  eslre  en  moy.  Sa  Majesté  me  dict 
qu'il  tiendioit  mieux  ceste  charge  bien  commandée 
de  moy  en  une  lictiere,  que  d'un  autre  qui  fust  bien 
sain,  et  qu'il  ne  la  mebailloit  pas  pour  l'exercer  pour 
un  autre,  car  il  vouloit  que  je  l'eusse  pour  tousjours. 
Je  luy  respondis  alors  que  je  le  suppliois  très -hum- 
blement ne  trouver  mauvais  si  je  ne  la  voulois  point. 
Alors  Sa  Majesté  me  dit  ces  mots  :  «  Je  vous  prie, 
«  prenez  la  pour  l'amour  de  moy.  »  Et  M.  le  cardinal 
me  dit  alors  :  «  C'est  trop  contesté  contre  Sa  Majesté, 
«  c'est  trop  contesté  contre  son  maistre.  »  Alors  je  luy 
dis  que  je  ne  contestois  point  pour  mauvaise  volonté 
que  j'eusse  à  son  service,  ny  que  je  n'eusse  volonté 
d'aller  trouver  monsieur  de  Guyse,  car  dés  que  j'es- 
tois  arrivé  à  Paris  j'avois  baillé  de  l'argent  pour  m'a- 
chepter  quelques  tentes  et  autre  équipage,  pour  m'al- 
1er  rendre  auprès  dudit  sieur  de  Guyse,  luy  ayant 
promis  à  Rome  de  me  rendre  auprès  de  luy.  Alors  le 
Roy  me  dict  qu'il  n'en  falloit  plus  parler,  et  qu'il 
falloit  que  j'y  allasse;  surquoy  je  ne  sçeu  plus  que 
dire,  car  il  me  semble  que  le  roy  de  Navarre  et  mon- 
sieur de  Montpensier  se  meslerent  au  propos  pour  me 
faire  prendre  ceste  charge ,  pource  qu'il  me  souvient 

que  le  Roy  me  dit  :  «  Il  n'y  a  plus  d'excuse,  car  vous 
<(  voyez  que  tout  le  monde  est  contre  vous;  »  et  com- 
manda à  monsieur  le  cardinal  de  me  faire  donner  au- 
tres mil  escus  pour  m'ayder  à  acliepter  l'équipage 
qu'il  me  falloit;  ce  qu'il  fit  promptement.  Je  m'en  re- 
tournay  à  Paris,  et  n'y  demeuray  que  deux  jours, 
pour  me  pourveoir  de  ce  qu'il  me  falloit,  puis  allay 
trouver  monsieur  de  Guyse  à  Mets.  Je  le  trouvay  qui 
montoit  à  cheval  pour  aller  recognoistre  Tionville, 
et  ne  voulut  que  j'y  allasse,  pource  que  j'avois  faict 
une  grande  traicte;  et  à  la  vérité  je  n'estois  gueres 
sain;  et  y  retourna  le  soir  mesmes,  et  me  dit  que  si 
Dieu  nous  faisoit  la  grâce  de  la  prendre,  qu'il  y  avbit 
à  gagner  de  l'honneur.  Il  m'appeloit  tousjours,  se 
joiiant  à  moy,  Monseigne,  et  me  dict  en  riant  :  «  Cou- 
ce  rage ,  Monseigne ,  j'espère  que  nous  l'emporterons,  j) 
Et  le  matin  partismes,  car  tout  son  cas  estoit  prest. 
Je  veux  dire  une  chose,  et  à  la  vérité  sans  flatterie, 
que  c'estoit  un  des  plus  diligens  lieutenans  de  Pioy  que 
j'eusse  encore  servy,  des  dix-huict  sous  qui  j'avois  faict 
service  au  Roy.  Il  avoit  une  imperfection ,  qu'il  vou- 
loit  escrire  presque  toutes  choses  de  sa  main,  et  ne 
s'en  vouloit  fier  en  secrétaire  qu'il  eust.  Je  ne  veux 
dire  que  cela  soit  mal  faict,  mais  cela  le  tenoit  un  peu 
en  longueur  ;  et  les  affaires  de  la  guerre  requièrent 
la  diligence  si  soudaine  ,  qu'aucunes  fois  un  quart 
d'heure  fait  beaucoup  de  mal  de  le  perdre.  Un  jour 
je  venois  des  trenchées  pour  luy  demander  quatre  en- 
seignes d'Mlemans  pour  entrer  en  garde  avec  nous  et 
nous  tenir  escorte,  car  nous  commencions  fort  ap- 
procher de  la  ville.  Et,  à  cause  que  l'artillerie  l'avoit 
tire  hors  de  son  premier  logis ,  il  s'estoit  logé  en  uac 

petite  maisonnette  basse,  là  où  il  n'y  avait  qu'une  pe- 
tite chambre  qu'avoit  la  fenestre  qui  sortoit  sur  la 
porte.  Et  là  je  trouvay  monsieur  de  Bourdillon  (0, 
qui  depuis  a  esté  mareschal  de  France,  auquel  je  de- 
manday  où  estoit  monsieur  :  il  me  dit  qu'il  escrivoit; 
alors  je  dis  :  «  Au  diable  les  escrilures!  il  semble  qu'il 
«  vueille  espargner  ses   secrétaires  ;   c'est   dommage 
«  qu'il  n'est  greffier  du  parlement  de  Paris,  car  il  gai- 
«  gneroit  plus  que  Du  Tillet  ny  tous  les  autres.  » 
Monsieur  de  Bourdillon   se  mit  fort  à  rire,  pource 
qu'il  cognent  que  je  ne  pensois  pas  qu'il  m'entendistj 
et*,  pource  qu'il  voyoit  que  monsieur  de  Guyse  m'en- 
tendoit,  il  m'eguillonnoit  tousjours  pour  me  faire 
parler  sur  ce  greffier.  Alors  monsieur  de  Guyse  sortit 
en  riant  :  «  Eh  bien  !  Monseigne ,  serois-je  bon  gref- 
fe fier?  »  Jamais  je  n'eus  tant  de  honte,  et  me  cour- 
roussay  contre  monsieur  de  Bourdillon  de  ce  qu'il 
m'avoit  faict  ainsi  parler  ;  mais  ils  n'en  faisoyent  que 
rire ,  et  me  bailla   le  comte   Rocquendolf  (2)    avec 

(')  Imbert  de  La  Plàlriére,  seif^neixr  de  Bourdillon,  chevalier  de  Tor- 
dre du  Roi,  capitaine  de  cent  hommes  d'armes,  lieutenant-général  au 
gouvernement  de  Champagne  et  de  Brie.  Ce  fut  lui  qui  sauva  une  partie 
de  Tarmée  à  la  bataille  de  Saint-Quentin.  Il  succéda  au  maréchal  de 
Brissac  dans  le  commandement  des  armées  au-delà  des  Monts,  et  fut 
fait  maréchal  de  France  en  i562.  Il  eut  beaucoup  de  crédit  sous  Fran- 
çois I  et  Henri  II,  et  mourut  à  Fontainebleau  en  1567. 

<»)  Christophe,  comte  do  Rockendorff,  grand-maître  héréditaire 
d'Autriche.  Croyant  avoir  à  se  plaindre  de  l'Empereur,  il  se  retira  à 
Congtantinople ,  oii  on  lui  promit  du  service  sans  exiger  qu'il  chan- 
geât de  religion.  On  lui  donna  bientôt  des  sujets  de  mécontentement: 
il  essaya  de  se  sauver,  fut  arrêté,  mis  aux  Sept-Tours,  et  délivré  à  la 
sollicitation  de  l'ambassadeur  français.  Ctt  amljassadeur  le  fit  passer 
rn  France  et  le  recommanda  au  connétable  de  Montmorency.  Henri  II 
l'etaploya  dans  ses  armées  et  lui  donna  les  îles  d'Hicrts. 

quatre  enseignes.  Mais  pour  retourner  à  sa  diligence, 
il  n'y  avolt  homme  qui  ne  le  jugeast  un  des  plus  vigi- 
lans  et  diligens  lieutenans  de  Roy  qui  ait  esté  de  nostre 
temps,  au  reste,  si  plein  de  jugement  à  sçavoir  prendre 
son  party,  qu'après  son  opinion  il  ne  falloit  pas  pen- 
ser en  trouver  une  meilleure.  Cestoit  au  reste  un 
prince  si  sage ,  si  familier  et  courtois ,  qu'il  n'y  avoit 
homme  en  son  armée  qui  ne  se  fust  volontiers  mis  à 
tout  hazard  pour  son  commandement,  tant  il  sçavoit 
gaigner  le  cœur.  Ses  depesches  l'amusoient  un  peu  , 
quelque  fois  trop  :  je  croy  qu'il  craignoitestre trompé; 
car  ceste  manière  de  gens  nous  fait  bien  du  mal  ;  c'est 
une  chose  rare  d'en  trouver  un  fidèle. 

Or  il  assiégea  la  ville  du  costé  de  delà  l'eau,  la 
rivière  entre-deux  ,  laquelle  il  fit  sonder  si  elle  estoit 
gueres  profonde,  par  cinq  ou  six  soldats  que  j'amenay; 
et  ne  fusmesque  cinq  ou  six  avecques  luy,  dont  mon- 
sieur de  Bourdillon  et  monsieur  de  Ciré  en  estoyent  : 
et  trouvasmes  qu'aucuns  en  y  auroyent  jusques  à  la 
hraye ,  et  d'autres  jusques  à  la  ceinture.  Je  luy  dis 
que  si  ce  costé  là  estoit  le  plus  foible,  qu'il  n'arrestast 
point  d'y  faire  la  batterie  ,  car  je  ne  craignois  pas  que 
je  n'y  fisse  passer  les  soldats  pour  aller  à  l'assaut,  et 
que  moy-mesmes  leur  monstrerois  le  chemin.  La  nuict 
après  nous  mismes  les  gabions  sur  le  boid  de  la  ri- 
vière, et  le  matin  au  poinct  du  jour  l'artillerie  com- 
mença à  tirer  à  la  tour,  laquelle  fut  ouverte  du  coste 
de  main  gauche  tirant  à  un  ravelin  qui  flanquoit  la- 
dicte  tour;  et  aussi  fut  ouverte  une  petite  tourelle 
qui  estoit  entre  la  grand  tour  et  le  ravelin.  Voylà 
tout  ce  qui  se  peut  faiie  en  cest  endroit  là.  Les  en- 
nemis mirent  dix  ou  douze  grosses  pièces  vis  à  vis  de 

nostrc  artillerie,  et  commencèrent  à  faire  une  contre- 
l)atterie  sur  les  unze  heures  avant  midy ,  et  avant  les 
deux  ils  nous  eurent  mis  tous  nos  gabions  en  pièces, 
sauf  un  et  la  moitié  d'un  autre,  là  où  nous  tenions  le 
ventre  eu  terre  dix  ou  douze  que  nous  estions  ;  car 
tous  les  soldats  et  pionniers  furent  contraints  de  s'oster 
de  là,  et  s'aller  mettre  derrière  une  autre  trenchëe, 
plus  de  six  vingts  pas  derrière  nous.  Et  si  les  enne- 
mis se  feussent  hazardez  de  passer  Teau ,  ils  nous  os- 
toyent  l'artillerie ,  et  l'eussent  peu  jetter  à  leur  ayse 
dans  la  rivière  ;  car  les  soldats  qui  s'estoyent  retirez  à 
l'autre  trenchée  ne  nous  pouvoyent  venir  secourir 
qu'à  la  mercy  de  leur  artilleiie  et  de  leur  arquebu- 
serie ,  de  tant  que  la  rivière  n'estoit  pas  de  plus  de 
soixante  dix  pas  de  large,  et  alloit  à  quatre  pas  de  la 
muraille.  Monsieur  le  marquis  d'Elbœuf  (0  ne  m'a- 
bandonna jamais ,  et  quatorze  ou  quinze  gentils- 
hommes de  la  suitte  de  monsieur  de  Guyse.  Et  ainsi 
demeurasmes  jusques  à  la  nuict,  que  l'on  remeit  au- 
tant de  gabions ,  et  les  doublasmes  ;  mais  ce  fut  pour 
néant,  car  nous  ne  pouvions  faire  aucune  chose  à  la 
muraille  de  nostre  batterie ,  parce  qu'elle  avoit  de 
grandes  terrasses  par  derrière  ,  de  sorte  que  deux  ou 
trois  charrettes  y  pouvoyent  aller  de  front,  et  tout 
à  l'entour  de  la  ville.  Je  ne  vis  jamais  forteresse  mieux 
pourtraicte  (2)  que  celle-là.  Monsieur  de  Guyse  tint 
conseil,  et  fut  tout  le  monde  d'opinion  qu'il  devoit  oster 
l'artillerie  de  là ,  et  loger  toute  nostre  infanterie  et  AUe- 

(')  René  de  Lorraine,  marquis  d'Elbœuf,  frère  du  duc  de  Guise, 
çl  septième  fils  de  Claude  de  Lorraine ,  duc  de  Guise.  Il  étoit  alors  âge 
de  vingt-deux  ans.  Il  mourut  en  i56G,  étant  clievalier  de  Tordre  du 
Roi,  et  général  des  galères  de  France.  —  (»)  Pourtraicte  •  construite 

mansde  là  la  rivière,  et  faire  commencer  les  trenchées 
au  plus  près  qu'elles  se  pourroyent  faire.  Ledict  sieur 
faisoit  faire  un  pont  à  extresrae  diligence;  et  passasmes 
la  rivière  par  dessus  iceluy,  encor  que  les  aix  ne  fussent 
pas  encore  clouez.  Et  nous  campasmes  en  un  village  qui 
pouvoit  estre  à  cinq  ou  six  cens  pas  de  la  ville ,  et  du 
village  jusqu'à  la  ville,  tout  plain  et  tout  descouvert, 
de  façon  qu'un  oyseau  ne  pouvoit  paroistre  qui  ne 
fust  veu  ;  et  nous  battoient  à  coups  de  canon  dans  le 
village,  de  sarte  qu'il  n'y  laissoit  maison  qu'il  ne  mist 
^ar  terre ,  et  étions  contraints  de  nous  tenir  dans  les 
€aves.  J'avois  mis  entre  deux  murailles  mes  pavillons, 
mais  ils  me  rompirent  et  les  murailles  et  les  pavillons. 
Je  ne  vis  jamais  une  plus  furieuse  contrebatterie.  La 
nuict  ensuivant ,  monsieur  le  mareschal  de  Strossi 
passa  la  rivière  avccques  monsieur  de  Gujse ,  et  com- 
mençasmes  à  faire  les  tranchées  au  long  de  ceste  plaine; 
et  demeurasmes  sept  ou  huit  jours  avant  que  nous 
fussions  à  deux  cens  pas  de  la  ville,  pource  que  les 
nuicts  estoient  courtes,  et  dés  que  le  jour  venoit  ils 
nous  foudroyoient  dans  les  tranchées,  et  n'y  avoit 
ordre  d'y  travailler  que  la  nuict.  Monsieur  le  ma- 
reschal n'en  bougea  jamais,  sinon  que  quelquefois 
il  alloit  à  ses  pavillons,  qu'estoient  demeurez  de-là 
l'eau,  pour  changer  d'habillemens  :  et  cela  pouvoit 
estre  de  trois  jours  en  trois  jours.  11  me  laissa  faire  les 
tranchées  à  ma  fantaisie,  car  nous  les  avions  au  com- 
mencement commencées  un  peu  trop  estroictes  à  l'ap- 
pétit d'un  ingénieur.  Je  faisois  de  vingt  pas  en  vingt 
pas  un  arrière  coing,  tantost  à  main  gauche,  tantost 
à  main  droicte  ;  et  le  faisois  si  large ,  que  douze  ou 
quinze  soldats  y  pouvoient  demeurer  à  chacun  avecques 

arquel)uses  et  hallebardes.  Et  cecy  faisois- je  afin  que 
si  les  ennemis  me  gaignoient  la  teste  de  la  tranchée, 
et  qu'ils  fussent  sautez  dedans,  que  ceux  qui  estoient 
au  riere  coing  les  combattissent,  car  ceux  des  arrière- 
coings  estoient  plus  maistres  de  la  tranchée  que  ceux 
qui  estoient  au   long    d'icelle.    Et   trouvèrent  mon- 
sieur de  Guyse  et  monsieur  le  mareschal  fort  bonne 
ceste  invention.  Monsieur  de  Guyse  me  dit  qu'il  fal- 
loit  que  j'envoyasse  recognoistre  ce  qu'avoit  fait  nostre 
artillerie  à  la  tour ,  et  que  ce  fust  par  des  gens  bien 
asseurez.  Je  prins  les  capitaines  Sarlabous  (0,  le  jeune 
Maillac,Sainct  Estephe,  Cipierre,  et  mon  fils  le  capi- 
taine Monlluc,  et  y  allasmes.  Et  comme  nous  estions 
près  de  la  tour,  il  nous  falloit  passer  de  petits  ponts  que 
les  ennemis  avoient  fait  pour  passer  le  mares  et  pour 
approcher  de  la  tour.  A  laquelle  estant  arrivez,  trou- 
vasmes  une  pallissade  de  bois,  comme  la  cuisse,  qui 
alloit  depuis  la  tour  jusques  à  sept  ou  huit  pas  dans  la 
rivière  ;  et  falloit  aller  au  long  de  la  pallissade  jusques 
au  bout  par  l'eau ,  et  puis  par  delà  la  pallissade  reve- 
nir à  la  tour.  Nous   avions  fait  porter  deux  picques  à 
deux  soldats;  je  ne  me  mis  point  dans  l'eau,  mais 
tous,  réservé  moy,  passèrent  de  ceste  manière  la  pallis- 
sade ,  et  l'un  après  l'autre  recognoissoient  la  batterie 
qu'avoit  esté  faite  à  la  tour.  Et  y  firent  descendre  un 
soldat  avec  une  picque,  et  trouvèrent  que  dans  la  tour  y 
avoit  eauë  jusques  au  dessous  les  esselles.  Etpource  que 
la  rivière  faisoit  bruit  en  cest  endroit  là  à  cause  de  la  pal- 
lissade, leurs  sentinelles  n'entendoientrien,  encore  que 

(')  De  Cardillac  ou  Car<laillac  Sailabonx.  Ils  étoient  deux  frères. 
Tous  deux  figurèrent  plus  tard  daus  les  guerres  de  religion;  il  en  sera 
souvent  fait  mention  dans  les  Mémoires  qui  suivent  ceux  de  Montluo, 
21.  -4^ 

la  tour  fust  à  quatre  pas  de  la  muraille  de  la  ville. 
Cela  faict ,  nous  nous  en  retournasmes  ;  et  le  matin 
j'allay  rendre  compte  à  monsieur  de  Guyse  de  ce  qu'a- 
vions veu,  lequel  ne  trouva  pas  bonne  nostre  recog- 
noissance,  et  me  dit  qu'il  sçavoit  bien  qu'il  n'y  avoit 
j)oint  de  palllssade ,  et  que  des  gens  qui  n'avoit  gueres 
estoient  sortis  de  là  l'en  avoient  asseuré ,  et  qu'il  fal- 
loit,  la  nuict  ensuivant,  la  faire  mieux  recognoistre. 
Je  fus  fort  fasché  de  ceste  responce,  et  ne  luy  res- 
pondis  ,  sinon  que  le  tesmoignage  des  capitaines  me 
sembloit  estre  suffisant;  mais,  puisqu'il  ne  s'en  con- 
tentoit,  qu'on  recognoistroit  mieux  la  nuict  ensuy- 
vaut.  Il  me  dit  qu'il  n'entendoit  pas  que  j'y  allasse  moy- 
^nesmes  :  je  luy  dis  qu'aussi  ne  ferois-je.  Monsieur  le 
maresclial  cognent  bien  que  j'estois  fasche',  et  dit  au 
sieur  Adrian  Bâillon  (0  ,  et  au  comte  Théophile  W: 
<c  Je  cognois  que  Monlluc  est  fasché  de  la  responce 
«  que  luy  a  faicte  monsieur  de  Guyse,  et  vous  verrez 
«  s'il  ne  va  ceste  nuict  recognoistre  d'une  terrible 
(<  sorte  -,  car  je  cognois  la  complexion  de  l'homme.  » 
Monsieur  de  Guyse  retint  ce  soir  là  monsieur  le 
,  maresclial;  et  comme  il  fut  nuict,  je  prins  quatre  cens 
picquiers ,  tous  corselets,  et  quatre  cens  arquebusiers, 
et  allay  mettre  les  quatre  cens  corselets  le  ventre  à  terre 
àcentpasdelaportede  la  ville,  et  je  m'en  allay  avec  les 
quatre  cens  arquebusiers  droit  à  la  pallissade  (3).  Les 
capitaines  mesmes  qui  avoient  recogneu  estoient  au- 

{^^  Adriano  Baglioni.  Il  quilla  le  service  de  France  pour  s^attacher  à 
rempereur  Maximilien  II.  11  fui  plus  lard  général  des  armées  de  l'E- 
glise, sous  le  pontificat  de  Grégoire  XIII.  Mort  en  i574- 

(«)  Le  comte  Théophile  Calcagnini. 

(^)  On  lit  dans  une  relation  du  Eiéi;;e  de  Thionville  déjà  cité,  qiu: 
cette  expédition  eut  lieu  le  lo  jimi ,  à  deux  heures  après  minuit.  Rabulin 

tant  faschez  de  la  responce  que  m'avojt  faict  monsieur 
de  Guise  que  moy-mesme.  Us  passèrent  les  premiers 
la  pallissade.  Or  je  cuide  que  les  ennemis  le  malin 
s'esloient  apperceuz  qu'il  estoit  passé  des  gens  par  le 
bout  de  la  pallissade,  car  nous  y  trouvasmes  un  corps 
de  garde  de  vingt  ou  vingt-cinq  hommes,  desquels  la 
plus  part  furent  tuez,  et  le  reste  se  sauva  dans  le  rave- 
lin,  où  nos  gens  les  poursuyvirent  et  entrèrent  dedans 
après  eux  ;  mais  la  porte  du  ravelin  qui  entroit  dans 
la  ville  estoit  fort  petite,  et  n'y  pouvoit  passer  qu'un 
homme  :  qui  fut  cause  que  nos  gens  s'arresterent,  car 
les  ennemis  deffendoient  la  porte.  Si  est-ce  qu'ils  jet- 
terent  une  moyenne  hors  du  ravelin  en  terre  de  nos- 
tre  coste',  et  pource  qu'auprès  de  la  tour  nostre  ar- 
tillerie, qui  avoit  battu  de  delà  la  rivière,  avoit  abbaissé 
la  muraille,  de  sorte  qu'avec  quelques  picquiers  qui 
estoient  venus  avec  nous  nous  vinsmes  aux  mains  ;  et 
dura  plus  d'une  heure  le  combat.  Monsieur  de  Guyse, 
qui  voyoit  tout  de  l'autre  costé  de  la  rivière,  enrageoit 
de  ce  qu'il  voyoit.  Monsieur  le  mareschal  estoit  avec 
iuy,  quirioit  avec  le  sieur  Adrian  et  comte  Théophile, 
et  leur  disoit  :  «  Ne  vous  disois-je  pas  qu'il  en  feroit 
«  une?  »  J'avois  fait  porter  cinq  ou  six  coignées  auK 
soldats ,  et  pendant  que  le  coml)at  duroit  je  lis  coup- 
per  toute  la  pallissade,  ou  arracher,  et  ne  nous  fallut 
plus  entrer  en  Teauë  pour  nous  en  retourner ,  car 
i'eauës'escoula.  Le  capitaine  Sainct  Estephe  y  fut  tué, 
et  l'enseigne  de  Cipierre,  et  une  autre  enseigne,  non 
pas  qu'ils  eussent  les  drapeaux,  car  je  n'en  avois  point 

rapporte  le  fait  avec  les  mêmes  circonstances  ,  mais  il  appelle  cette 
attaque  un  faux  assaut,  qu  il  dit  avoir  été  ordonné  par  le  duc  dç 
Guise  ,  tandis  que  Montluc  déclare  avoir  agi  à  l'insu  de  ce  général. 

28. 


436  [l558]    COMMf^NTAIRES 

apporté,  et  dix  ou  douze  soldats,  qui  furent  morts" 
ou  blessez.  Le  capitaine  Sarlabous  est  encore  en  vie 
et  plusieurs  autres,  qui  attesteront  que  si  nous  eus- 
sions porté  avec  nous  cinq  ou  six  eschelles  de  la  hau- 
teur de  sept  ou  huit  pieds  seulement,  nous  estions 
dedans,  car  ils  faisoient  mauvaise  garde  de  ce  costé  et 
en  cest  endroit  là,  se  fiant  au  corps  de  garde  qu'ils 
avoient  mis  dehors  ;  de  façon  qu'ils  demeurèrent  un 
long  temps  avant  venir  deffendre  cest  endroit.  Et  mon- 
tèrent cinq  ou  six  soldats  sur  la  muraille,  s'aydant  les 
uns  aux  autres  :  et  ne  falloit  que  mettre  les  eschelles 
sur  la  muraille  qui  estoit  demeurée  de  la  batterie,  et 
monter  sur  le  terre-plain.  Je  croy  que  la  fortune  nous 
eust  ry,  car  on  dict  qu'elle  ayme  les  audacieux. 

Le  matin  j'envoiay  dire  à  monsieur  de  Guysp  par 
le  capitaine  Sarlabous  ce  que  nous  avions  veu,  car  je 
n'y  voulus  pas  aller,  estant  certain  qu'il  estoit  mal- 
content. Monsieur  le  mareschal  esloit  tousjours  auprès 
de  luy,  et  disoit  :  «  Voulez  vous  mieux  recognoistre 
«  une  bresche  qu'en  donnant  un  assaut?  c'est  un  trait 
«  de  Gascogne  que  vous  ne  sçavez  pas.  n  Ce  qui  es- 
toit occasion  que  monsieur  de  Guyse  estoit  mal-con- 
tent, estoit  que  l'on  manderoit  au  Koy  que  nous  avions 
donné  l'assaut,  et  que  nous  avions  esté  repoussez;  car 
autrement  il  ne  s'en  fust  pas  soucié.  Son  incrédulité 
et  mon  despit  firent  perdre  là  de  bons  hommes.  Et 
comme  nous  fusmes  à  cinquante  pas  de  la  tour,  un 
matin  à  la  poincte  du  jour,  monsieur  le  mareschal 
se  voulut  retirer  pour  aller  changer  de  chemise,  et 
moy  aussi  :  or,  comme  nous  vinsmes  à  nous  approcher 
de  la  ville,  je  faisois  tousjours  faire  les  arriere-coings 
de  main  droite  un  peu  longs,  afin  qu'il  y  peust  entrer 

en  deux  une  compagnie.  J'avoistousjours  opinion  ([iie 
les  ennemis  feroient  une  sortie  sur  nous,  mais  ja- 
mais monsieur  le  mareschal  ne  le  pcust  mettre  en  son 
entendement,  et  me  disoit  tousjours  :  «  Voulez-vous 
«  qu'ils  soient  si  fols  de  sortir  pour  perdre  des  gens? 
«  jamais  gens  d'entendement  ne  le  firent,  «  Et  je  luy 
respondis  ;  «  Pourquoy  ne  voulez-vous  qu'ils  sortent? 
«  car  en  premier  ils  delîendront  leurs  gens  de  la  mu- 
te raille  en  hors  à  leur  retraicte;  d'autre  costé  ils  sont 
«  douze  enseignes  de  gens  de  pied,  quatre  cens  Espa- 
ce gnols  choisis  parmy  toutes  les  compagnies  espagnolles, 
«  un  bon  chef  qui  les  y  a  amene'es,  qui  est  Joan  Gaytan, 
«  homme  qu'ils  estiment  plus  que  nul  autre  capitaine, 
«  cent  hommes  à  cheval  :  et  la  ville  seroit  bien  garde'e 
«  seulement  avec  la  moitié  des  forces  qui  y  sont.  »  Ja- 
mais il  ne  luy  peust  entrer  en  l'entendement;  je  ne  sçay 
pourquoy,  car  la  raison  de  la  guerre  estoit  pour  moy. 
Ce  matin  là  j'avois  mis  le  capitaine  Lago  (0  l'aisne'  aux 
deux  arriere-coings  longs  à  main  droicte,  et  les  y  fai- 
sois  entrer  devant  le  jour,  afin  que  les  ennemis  ne  s'en 
apperçeussent  ;  et  estoit  autant,  comme  par  manière 
de  parler,  une  embuscade.  Les  capitaines  qui  entroient 
en  garde  avoient  charge  que  si  les  ennemis  faisoient 
sortie,  et  s'ils  donnoient  à  la  teste  de  la  tranchée,  qu'ils 
se  jettassent  à  la  campagne,  et  qu'ils  courussent  leur 
donner  par  flanc.  Et  ceux  de  la  teste  de  la  trenchée 
avoient  aussi  charge  que  s'ils  venoient  donner  aux  ar- 

(')  Lago ,  ou  Lagot  l'aîné ,  se  fit  depuis  protestant.  «  C'ctoit,  dit  Bran- 
«  tome  ,  un  homme  lort  haut  à  la  main,  scabreux,  fort  brave  et  vail- 
«  lant.  »  Il  étoit  dans  Poitiers  lorsque  le  maréchal  de  Saint-André 
'assiégea  en  i562 ,  et  fut  tué  à  un  assaut.  De  Thon  le  considère  comme 
un  excellent  homme  de  guerre. 

riei  e-coings ,  y  sortissent,  et  donnassent  pareillement 
par  flanc. Nous  avions  tous  les  soirs  quatre  enseignes 
trAUemanslà  où  nous  avions  commencé  les  tranchées, 
pour  nous  secourir  au  besoin  ;  et  ne  me  sçauroit  sou- 
venir quel  régiment  estoit  ceste  nuit-là  de  garde.  Et 
avant  que  nous  fussions  au  l)out  des  tranchées ,  le  joui- 
commença  à  estre  clair.  Monsieur  le  mareschal  s'a- 
musa un  peu  à  parler  avec  un  capitaine  des  Allemans, 
et  aussi  pour  attendra  un  cheval  que  je  luy  avois  en- 
voyé apprester  pour  aller  repasser  le  pont  et  s'en  aller 
à  ses  tentes.  Et  comme  nous  fusmes  auprès  du  village, 
à  l'endroit  d'une  croix  de  pierre,  arriva  le  cheval  que 
je  luy  prestois  ;  et,  comme  mon  lacquais  descendoit, 
nous  ouymes  un  grand  bruit,  et  vismes  les  ennemis  à 
la  teste  de  la  tranchée  aux  mains  avec  les  nostres,  et 
sautoienfc  à  corps  perdu  dans  les  tranchées,  et  sans 
les  arriere-coins  ils  nous  avoient  gaigné  les  tranchées. 
Avec  eux  estoient  sortis  cinquante  ou  soixante  che- 
vaux. Le  capitaine  Lago  monstra  là  qu'il  estoit  vaillant 
homme  et  bien  advisé,  car  il  cria  à  son  lieutenant, 
qui  estoit  en  l'arriere-coing  derrière  luy  ,  qu'il  courust 
à  la  cavallerie  les  picques  baissées;  et  luy  courut  au 
flanc  des  ennemis  qui  combattoient  la  teste  de  la  tran- 
chée. Je  montay  sur  le  cheval ,  et  monsieur  le  mares- 
chal demeura  à  la  croix  ,  voyant  le  tout  :  et  n'arrestây 
que  je  ne  fus  avec  les  nostres,  qui  estoient  peslemesle 
avec  les  ennemis.  Et  comme  Lago  arriva  à  eux,  ils  se 
voulurent  retirer;  et  tous  nos  gens  sortirent  des  tran- 
chées ,  et  leur  coururent  sus ,  et  ainsi  les  menasmes 
battant  et  tuant  jusques  auprès  de  la  porte  de  la  ville, 
qui  estoit  à  main  droicte.  Je  renvoiay  incontinent  le  che- 
val à  monsieur  le  mareschal,  lequel  trouva  monsieur 

de  Guyse  et  tous  les  gentils-hommes  qui  estoient  logez 
pies  de  luy  à  cheval,  qui  nous  venoient  secourir;  mais 
il  leur  dit  qu'il  n'estoit  nul  l)csoin,  et  qu'il  avoit  veu 
tout  le  combat,  et  que  la  victoire  nous  esloit  demeu- 
rée. En  nous  retirant,  tout  le  demeurant  de  leur  ar- 
quel)userie  estoit  sur  les  murailles  :  il  sembloit  que  ce 
fust  une  salve  d'arquebusiers  sur  nous.  J'estois  seul  à 
cheval  au  milieu  de  nos  gens  :  je  laisse  à  penser  à  un 
chacun  si  Dieu  par  miracle  ne  me  sauva  parmy  tanC 
d'arquebusades,  veu  la  prinse  qu'ils  avoient  sur  moy. 
Les  capitaines  me  crioient  de  prendre  le  large,  mais 
je  ne  les  voulus  point  a])andonner,  etarrivay  avec  eux 
)usques  sur  le  bord  des  tranchées,  là  où  je  descendis,  et 
promptement  baillay  mon  cheval  à  mon  lacquais  pour 
l'amener  à  monsieur  le  mareschal,  comme  dit  est;  et 
me  jettay  dans  les  tranchées  comme  les  autres,  et  trou- 
vay  un  capitaine  et  un  lieutenant  des  nostres  morts  ; 
il  ne  me  souvient  de  leurs  noms,  car  ils  estoient  Fran- 
çois, et  n'y  avoit  pas  long  temps  que  je  commandois, 
et  douze  ou  quatorze  morts  dans  la  tranchée  des 
nostres  ou  des  leurs.  Et  quelque  ^alvc  d'arquebusiers 
qu'ils  tirassent  de  la  muraille,  nous  n'eusmes  pas  dix 
hommes  de  blessez.  Et  voy-là  comme  leur  sortie  ne 
nous  porta  pas  tant  de  dommage  pour  beaucoup  à 
nous  qu'à  eux. 

Les  capitaines  peuvent  prendre  icy  un  bon  exemple 
pour  les  tranchées  et  pour  l'ordre  que  je  tenois  pour 
la  sortie  que  pouvoient  faire  les  ennemis ,  et  le  proflit 
qui  nous  en  vint  ;  car  n'allez  pas  philosopher  :  les  te- 
nans  ont  besoin  d'hommes ,  doncques  ils  ne  sortiront 
pas  pour  forcer  vos  tranchées.  Si  vous  vous  endormez 
là  dessus,  vous  serez  surpris.  Prenez  garde  aussi,  quand 

VOUS  ferez  faire  vos  tranche'es,  qu'elles  soient  hautes 
et  en  baissant,  et  qu'il  y  ait  des  encoignures  pour  pou- 
voir loger  des  gens  ;  car  ce  sont  comme  des  forts  pour 
rembarrer  l'ennemy.  Il  ne  se  parla  plus  de  la  collera 
de  monsieur  de  Guyse  contre  moy ,  car  monsieur  le 
liiareschal  et  luy  ne  tindrent  autre  propos  en  leur 
disner  que  du  combat,  et  sur  tout  de  la  providence 
dont  j'avois  usé,  et  disoient  qu'il  estoit  bien  difficile 
que  je  fusse  jamais  surpris.  Aussi  à  la  vérité  le  plus 
souvent  je  veillois  lorsque  les  autres  estoient  en  repos, 
sans  crainte  du  froid  ny  du  chaud  :  j'estois  endurcy  à 
la  peine;  c'est  à  quoy  les  jeunes  gentils-hommes  qui 
veulent  parvenir  par  les  armes  se  doivent  estudier  et  à 
souffrir,  afin  que  lorsqu'ils  se  feront  vieux  ils  ne  le 
trouvent  pas  si  insupportable  ;  car  depuis  que  la 
vieillesse  est  du  tout  arrivée,  à  J3ieu  vous  dis. 

Or  dans  deux  ou  trois  nuicts  après  ,  nous  eusmes 
conduict  nostre  tranchée  jusques  au  pied  de  la  grand 
tour;  et  après  monsieur  de  Guyse  amena  ses  mineurs 
voir  si  la  tour  se  pourroit  miner  ;  mais  il  trouva  qu'il 
estoit  possible  ,  et  commencèrent  lesdits  mineurs  à 
percer  les  murailles  à  deux  ou  bien  trois  pieds  de  terre. 
Et  comme  les  ennemis  entendirent  que  nous  percions 
la  muraille ,  ils  commencèrent  à  faire  par  dedans  la 
tour  des  casemattes,  de  sorte  que  leurs  canonniers  res- 
pondoient  à  nostre  trou.  Et  demeurasmes  trois  nuits  à 
pouvoir  percer  la  muraille.  Et  en  mesme  temps  que  les 
mineurs  picqu oient  par  le  dehors ,  les  ennemis  pic- 
quoient  par  dedans  à  leurs  casemattes.  Et  toutes  les 
imicts  monsieur  de  Guyse  nous  envoyoit  quatre  gen- 
tils-hommes pour  nous  ayder  à  veiller  ;  et  me  sou- 
vient que  monsieur  de  Montpezat  et  monsieur  de  Han- 


DE  BL.\1SE  DE  MONTIAIC.     [iS-^T^j  44 1 

dan  y  vindrent  coucher  une  nuict.  Et  comme  le  trou 
fut  presque  percé,  monsieur  de  Guy  se  me  fit  amener 
un  canon  pour  ayder  à  percer  la  muraille ,  car  nous 
cognoissions  bien  que  le  picquer  qu'ils  faisoient,  c'estoit 
des  casemattes,  et  que  de's  que  la  muraille  de  la  tour 
seroit  perce'e,  qu'ils  nous  tireroient  des  casemattes.  Le 
jour  devant  que  le  canon  fust  amené' ,  monsieur  le  ma- 
reschal  de  Strossi  estoit  allé  à  ses  tentes  de  là  l'eaué , 
pour  se  rafraischir  et  changer  de  chausses  et  de  che- 
mise ,  car  nous  estions  tous  terre. 

Monsieur  de  Guyse,  dés  que  les  mineurs  commencè- 
rent à  picquer  la  muraille ,  fit  venir  quantité  de  pion- 
niers, et  commença  à  faire  une  traverse  de  terre  et  fas- 
cines droit  contre-mont  la  tour,  et  y  faisoit  laisser  un 
petit  chemin  ;  de  sorte  que  ladite  traverse  fut  aussi  tost 
achevée  comme  le  trou  de  la  tour.  Les  ennemis  av oient 
mis  grand  quantité  de  tables  sur  la  tour,  en  manière  de 
tranchée  ;  et  le  soir  devant  que  nous  donnissions  l'as- 
saut, montant  par  ce  petit  chemin  de  la  traverse,  et 
avec  des  eschelles,  nous  emportasmes  les  tables  de 
leur  tranchée  du  haut  de  la  tour,  qui  nous  fit  plus  de 
mal  que  de  bien;  car,  comme  les  tables  furent  ostées, 
la  grand  plate-forme  qui  estoit  tout  joignant  la  tour, 
n'y  ayant  que  cinq  ou  six  pas  d'entre-deux,  nous 
voyoit  dés  que  nous  monstrions  la  teste.  Or,  comme 
j'ay  dit,  monsieur  le  mareschal  s' estoit  allé  rafraischir; 
mais  monsieur  de  Guyse  le  fit  soupper  avec  luy,  et  à 
grand  instance  l'arresta  ceste  nuict  là  :  qui  fut  sou  mal- 
heur, car  monsieur  de  Guyse  l'arrestoit  pour  le  len- 
demain voir  où  ils  mettroient  quatre  coulevrines  du 
costé  où  ils  estoient,  pour  battre  aux  defïénces  quand 
nous  donnerions  le  lendemain  l'assaut.  Monsieur  le 

mareschal  le  pria  plusieurs  fois  l'en  laisser  retourner, 
et  luy  disoit,  s'il  me  venoit  ceste  nuict  là  quelque 
affaire,  il  auroit  grand  desplaisir  s'il  ne  s'y  trouvoit. 
Et  à  grand  regret  en  fin  ledit  sieur  mareschal  demeura; 
de  sorte  que,  comme  il  fut  retiré  en  ses  tentes,  il  de- 
manda au  sieur  Adrian  Bâillon  et  au  comte  Théophile 
s'ils  avoient  le  mot  du  guet  pour  passer  par  les  Alle- 
mans,  car  pour  les  nostres  il  ne  s'en  soucioit  point,  et 
passeroit  bien  sans  mot.  Ils  luy  dirent  qu'ils  ne  l'a- 
voient  point ,  et  leur  dit  ces  mots  :  «  Il  me  vient  en 
a  l'esprit  que  monsieur  de  Montluc  aura  ceste  nuit  des 
«  affaires,  et  que  les  ennemis  le  viendront  assaillir 
«  par  dessus  la  contre-escarpe  du  fossé  de  la  ville  ^  et 
«  si  cela  advenoit,  je  regretterois  toute  ma  vie  que  je 
«  ne  m'y  fusse  trouvé.  »  Les  autres  luy  r^spondirent  : 
<c  II  ne  faut  pas  que  vous  ayez  crainte  de  cela,  car  il 
t<  met  un  corps  de  garde  de  quatre  cens  hommes  jus- 
te ques  à  vingt  pas  de  la  porte  de  la  ville;  et  faudroit 
ce  qu'ils  combattissent  cela  avant  que  venir  à  luy.  « 
Alors  monsieur  le  mareschal  leur  dit  :  «  Je  ne  sçay 
«  que  c'est,  mais  il  me  prend  une  opinion  de  quelque 
ce  mal-heur  ceste  nuict  icy.  »  Les  autres  luy  ostoient 
cela  delà  teste  tant  qu'ils  pouvoient,  car  il  faschoit  au 
sieur  Adrian  de  repasser  la  rivière,  et  venir  la  nuict  à 
la  tour,  h.  cause  qu'il  avoit  esté  fort  malade,  et  n'estoifc 
gueres  sain  encores;  car,  s'il  eust  dit,  comme  eux-mes- 
mes  me  dirent  après,  qu'il  passeroit  bien  par  les  Alle- 
mans  sans  mot,  estant  cogneu  de  tous  les  capitaines 
allemans  aussi  Jjien  que  des  nostres,  il  se  fust  mis  en 
chemin,  quelque  promesse  qu'il  eustfaicteà  monsieur 
de  Guyse.  Mais  quand  l'heure  est  venue,  jecroy,  que 
Dieu  veut  que  la  mort  s'en  ensuive,  on  a  beau  fuyr  et 

se  cacher.  Il  leur  dit  ces  mots  :  «  Monsieur  de  Mont- 
«  lue  n'est  pas  bien  cogneu  du  Roy  ny  de  la  Roy  ne, 
«  encores  bien  que  le  Roy  l'aime  fort  ;  mais  si  j'eschappe 
«  de  ce  siège,  je  feray  cognoistre  au  Roy  et  h  la  Royne 
«  ce  qu'il  vaut.  »  Et  comme  lendemain  il  fut  mort,  le 
sieur  Adrian  et  le  comte  Théophile  me  dirent  que  j'a- 
vois  perdu  le  meilleur  amy  que  j'avois  en  ce  monde  : 
ce  que  je  creus  bien ,  et  le  crois  encore  ;  et  pouvois  dire 
qu'ayant  perdu  le  duc  de  Ferrare  et  hiy,  j'avois  perdu 
les  deux  meilleurs  amis  que  j'avois  en  Italie  et   en 
France.  Il  fut  tué  le  lendemain ,  regardant  avec  mon- 
sieur de  Guyse  où  ils  mettroient  les  quatre  coulevrines. 
Ils  y  av oient  regardé  devant  disner  longuement  ;  mais 
monsieur  de  Guyse  eut  opinion  d'y  retourner  après 
disner  pour  mieux  revoir,  ayant  monsieur  de  Salcede 
auprès  d'eux  deux.  Une  mousquetade  le  tua  venant 
d'un  petit  boulevart  qui  estoit  tout  au  coin  de  la  ville 
qui  tire  vers  Mets  au  long  de  la  rivière.  Et  voy-là 
comme   quand  l'heure  est  venue  nous  ne  la  pouvons 
éviter.  Ce  pauvre  seigneur  estoit  passé  par  plus  de  six 
mil  canonnades  oumousquetades,  et  plus  de  cinquante 
mil  arquebuzades,  lesquelles  ne  luy  sçeurent  donner 
la  mort  :  et  ceste  meschante  mousquetade  luy  fut  tirée 
de  plus  de  cinq  cens  pas ,  estant  monsieur  de  Guyse 
près  de  luy.  Or  le  Roy  y  perdit  un  bon  serviteur,  et 
mourut  un   vaillant   homme    s'il  y   en    avoit   en  la 
France  (0.  Deux  heures  après,  monsieur  de  Guyse 
vint  à  la  tour,  et  deffendit  qu'on  ne  me  dist  point  sa 
mort.  Et  comme  je  vis  le  sieur  Adrian  et  le  comte 

(»)  L'opinion  des  historiens  contemporains  varie  sur  Stro7zi.  Mont- 
liic  en  fait  Tcloge ,  et  A  ieilleville ,  dont  les  Mémoires  font  partie  de  celte 
CollectioQ ,  le  peint  sous  les  couleurs  les  plus  défavorables. 

Théophile,  jeleui-  demanday  où  il  estoit;  ils  me  dirent 
qu'il  s'estoit  trouve  mal  la  nuict  passe'e^,  mais  qu'il  vien- 
dioit  ceste  nuit-là;  et  ayant  veu  monsieur  de  Guyse 
tout  triste,  et  tous  ceux  qui  estoyent  avecluy,  le  cœur 
me  jugea  qu'il  y  avoit  quelque  malheur.  Et  comme 
monsieur  de  Guyse  s'en  fut  retourne,  et  m'eust  laissé 
monsieur  de  Bourdillon  en  la  place  de  monsieur  le 
mareschal,  je  le  priay  de  me  dire  qu'estoit  devenu 
monsieur  le  mareschal.  Alors  il  me  dit  :  «  Aussi  si  vous 
«  ne  lesçavez  aujourd'huy,  vous  le  sçaurez  demain.  » 
Lors  il  me  conta  sa  mort,  et  comme  monsieur  de 
Guyse  leur  avoit  deffendu  de  ne  me  le  dire,  craignant 
que  le  regret  que  j'aurois  me  gardast  de  faire  lende- 
main ce  que  je  devois  au  combat.  Alors  je  luy  dis  qu'il 
n'y  avoit  homme  dessous  le  ciel  qui  le  regrettast  plus 
que  moy ,  et  que  je  mettrois  peine  de  l'oublier  pour 
ceste  nuict  là  et  pour  le  lendemain ,  mais  que  tant  que 
je  vivrois  après  je  ne  me  sçaurois  tenir  de  le  regretter. 
Le  comte  Théophile  et  le  sieur  Adnan  demeurèrent 
avecqlies  moy  toute  ceste  nuict ,  durant  laquelle  nous 
passasmes  ensemble  nos  regrets.  Et  à  la  poincte  du 
jour  nous  commençasmes  à  faire  tirer  le  canon  au  trou. 
Monsieur  de  Guyse  avoit  fait  faire  des  engins  de  table 
espoisse  de  plus  d'un  grand  pied,  pour  mettre  devant 
le  canon  quand  il  auroit  tiré,  afin  que  les  ennemis  es- 
tans  aux  casemates  ne  tuassent  nos  canonniers.  Il  y 
avoit  deux  petites  roues  à  chasque  bout  qui  touchoyent 
en  terre,  et  avecques  une  petite  cordette  l'on  tiroit 
cest  engin,  et  couvroitle  devant  du  canon  ;  de  sorte  que 
les  arquebuzades  ne  pouvoyent  passer  :  et  ainsi  tiras- 
mes  quinze  ou  vingts  coups  à  ce  trou ,  si  bien  qu'un 
homme  tout  à  son  aise  y  pouvoil  passer.  Le  canon  ne 

pouvoit  porter  dommage  à  leurs  casemates,  pour-ce 
qu'elles  estoyent  un  pou  à  main  droite,  et  liorame  ne 
pouvoit  s'approcher  du  trou  sans  estre  blessé  ou  mort. 
Monsieur  de  Guyse  me  manda  que  je  regardasse  si  je 
pourrois  loger  trois  ou  quatre  cens  hommes  depuis  la 
tour  jusques  au  ravelin ,  et  qu'il  m'envoyoit  des  ga- 
bions et  des  pionniers.  Il  avoit  fait  faire  des  mantelets 
pour  mettre  depuis  la  tour  jusques  à  la  rivière,  oii  il 
y  pouvoit  avoir  sept  ou  huit  pas  :  et  de  là  nos  arque- 
buziers  tiroyent  à  ceux  qui  se  monstroyent  à  la  cour- 
tine. Nos  enseignes  se  mirent  au  long  de  la  muraille 
depuis  la  tour  jusques  au  ravelin  ;  et  ceux  de  la  plate- 
forme voy oient  au  long  de  la  courtine;  et  les  nostres 
qui  estoyent  contre  ce  ravelin ,  à  coste'  de  la  canon- 
nière, leur  tiroient;  et  moy  je  faisois  tirer  de  derrier 
les  mantelets.  Monsieur  de  Nevers  (0,  père  de  ces  trois 
filles  qui  sont  en  vie,  estoit  venu  là,  et  se  tenoit  con- 
tre ceste  traverse  au  pied  de  la  tour.  Monsieur  de 
Guyse  estoit  de  l'autre  costé  de  la  rivière  à  l'artillerie. 
Poton  (2)  ,  seneschal  d'Agenois  ,  commandoit  l'une 
des  quatre  coulevrines,  qui  faisoit  de  forts  bons  coups, 
et  nous  faisoit  un  grand  bien ,  car  il  tiroit  tousjours  au 
haut  de  la  courtine  et  à  la  plate -forme,  à  ceux  qui 
monstroient  la  teste  pour  tirer  à  nos  gens  contre  bas. 
Cela  dura  plus  de  quatre  ou  cinq  heures.  Monsieur 
de  Guyse  me  manda  par  monsieur  de  CipieiTe  que  je 
regardasse  si  l'on  pourroit  mettre  les  gabions  qu'il  m'a- 
voit  envoyé'  entre  la  muraille  et  le  trou;  mais  tou^ 

(0  Fraiiçois  de  Clèves,  duc  de  Nevers,  gouverneur  de  Champagne, 
de  Brie  et  de  Luxembourg.  Mort  à  Nevers,  en  i56i ,  à  quarante-six  ans. 

(")  JFrancûis  Rafin ,  dil  PotOH. 

ceux  qui  se  monstroient  pour  poser  les  gabions  esloient 
morts  ou  blessez.  Je  m'advisay  de  mettre  cent  ou  six 
vingts  pionniers  dans  l'eauë  contre  le  bord  de  la  ri- 
vière, pour  faire  une  tranche'e  au  long  d'icelle  tirant 
au  ravelin.  Monsieur  de  Cipierre  vid  la  grande  diffi- 
culté et  impossibilité  qu'il  y  avoit,  et  trouva  le  capi- 
taine La  Bordeziere  mort  (0,  son  enseigne  blessé,  qui 
mourut  après.  Vous  n'eussiez  veu  que  soldats  blessez , 
lesquels  on  amenoit  panser,  les  mantelets  tous  en  pie- 
ces  de  coups  de  pierre;  de  sorte  que  nous  estions  tous 
au  descon vert,  tirant  les  uns  contre  les  autres,  comme 
l'on  tire  à  la  butte.  J'avois  bien  rangé  nos  affaires,  car 
j'avois  fait  mettre  la  plus-part  de  l'arquebuserie  à  cen- 
taines. A  mesure  que  nos  gens  n'avoient  point  de  pou- 
dre ,  j'en  faisois  tousjours  venir  d'autres  ;  et  tout  le  péril 
et  mal  tomboit  là  où  j'estois,  car  tant  les  coulevrines 
qui  tiroyent  de  l'autre  costé  de  la  rivière,  que  ceux  des 
nostres  qui  tiroient  au  descouvert,  tenoient  les  enne- 
mis en  telle  crainte ,  que  nul  n'osoit  se  hausser  pour 
tirer  contre-bas  aux  nostres  estans  contre  la  muraille, 
mais  tiroient  tousjours  à  nous  qui  estions  en  butte. 
Monsieur  de  Bourdillon,  par  le  commandement  de 
monsieur  de  Nevers ,  me  vint  prendre  par  le  derrière 
avec  les  deux  bras,  et  me  porta  plus  de  six  pas  en  ar- 
rière, me  disant  :  «  Hé  que  voulez  vous?  hé  que  voulez 
«  vous  faire?  ne  voyez-vous  pas,  si  vous  estes  mort,  que 
«  tout  cecy  est  perdu,  et  que  ces  soldats  perdront 
«  cœur?  »  Alors  je  me  deffis  de  luy,  et  luy  dis  :  «  Et 
«  ne  voyez-vous  pas  aussi  que  si  je  ne  suis-là  avecques 
«  les  soldats,  que  tous  abandonneront  ce  coing,  et  les 

C''  Léonor  Babon  de  La  Bourdaisitre. 

«  ennemis  tueront  tout  ce  qui  est  au  long  de  la  mu- 
«  rallie,  car  lors  ils  se  hausseront  à  leur  aise  pour  tirer 
«  contre-bas.  »  Monsieur  de  Nevers  me  crioit  aussi  de 
l'autre  coste'  du  trou  pour  me  faire  retirer-,  ce  que  je 
ne  voulus  faire ,  et  dis  à  monsieur  de  Bourdillon  telles 
jwroles  :  «  11  est  dit  aujourd'lmy  ce  que  Dieu  voudra 
«  faire  de  moy  je  ne  le  puis  eschapper  :  j'ay  beau  fuyr 
K  si  ce  lieu  doit  estre  mon  tombeau.  »  Sans  dire  plus 
mot,  je  m'en  retournay  au  lieu  dont  il  m'avoit  tire',  et 
soudain  je  m'advise  de  traitter  une  entreprinse,  disant 
au  capitaine  Volumat  (0  qu'il  prinstsix  arquebuziers  et 
deux  iiallebardiers ,  et  qu'il  s'allast  mettre  derrière  un 
canton  de  muraille  qui  estoit  resté  de  la  tour  quand 
on  l'abbatit,  et  qu'il  advisast  tout  à  un  coup,  partant 
du  derrier  de  ceste  muraille,  s'il  se  pourroit  jetter  à 
corps  perdu  sur  les  casemates ,  faisant  mon  fondement 
qu'elles  ne  pouvoient  estre  couvertes  que  de  table,  car 
ils  les  faisoient  tout  ainsi  que  nous  faisions  le  trou,  ou 
bien  qu'elles  estoient  descouvertes.  Quoy  qu'il  en  fust, 
je  le  priay  qu'il  se  jettastsans  marchander  dessus,  l'as- 
seurant  que  j'allois  faire  donner  un  autre  capitaine 
par  le  chemin  de  la  traverse  qui  monloit  jusques  sur 
la  tour,  et  que  tous  deux  se  jetteroient  à  corps  perdu 
et  en  mesme  temps  sur  les  casemattes.  Je  fis  venir  un 
capitaine  françois  (il  ne  me  souvient  de  son  nom)  pour 
rafraischir  les  autres,  et  luy  dis,  presens  monsieur 
de  Nevers  et  monsieur  de  Bourdillon ,  ce  que  j'avois 
chct  au  capitaine  Volumat,  et  que  Soudain  qu'il  seroit 
monté  sans  marchander,  il  se  jettast  sur  les  casemates, 
disant  à  monsieur  de  Nevers  et  à  monsieur  de  Bour- 
dillon qu'ils  donnassent  courage  aux  soldats  de  suivre 

(■)  Voltnar  ,  suivant  de  Thou. 

ce  capitaine,  et  que  je  m'en  allois  faire  donner  au  capi- 
taine Volumat:  mais  comme  ce  pauvre  capitaine  mons- 
tra  seulement  la  teste,  le  voy-là  tue'  par  ceux  de  la 
grand  plate-forme ,  et  un  autre  après  luy  ;  de  sorte 
qu'ils  tomboyent  entre  les  jambes  de  monsieur  de  Ne- 
vers  et  monsieur  de  Bourdillon.  Je  crie  au  capitaine 
Volumat,  estans  esloignez  quinze  pas  Tun  de  l'autre, 
que  le  capitaine  qui  donnoit  par  la  traverse  estoitdesja 
au  haut  de  la  tour,  pour  le  mettre  en  jalousie;  car  cela 
point  ordinairement  les  bons  courages.  Ledict  capi- 
taine Volumat  se  dresse,  car  ils  estoyent  à  genouil 
derrière  ce  canton  de  muraille,  et  court  jusques  sur 
le  bord.  Il  y  avoit  une  autre  muraille  entre  les  case- 
mates et  le  canton  de  la  tour,  de  sorte  que,  quand  bien 
il  se  seroit  jette  là ,  il  n'eust  rien  faict  :  si  est-ce  que 
cela  fut  cause  du  gain  de  la  place,  car  la  casemate  es- 
toit  toute  descouverte  et  fort  basse.  Et  comme  ils  virent 
le  capitaine  Volumat  sur  le  bord,  faisant  semblant  de 
se  vouloir  jetter  entre  deux,  ils  abandonnèrent  les  ca- 
semattes,  et  se  mirent  en  fuitte  au  long  de  la  courtine 
de  la  muiaille  et  du  terre-plein,  entre  lequel  et  la 
muraille  cinq  ou  six  hommes  pouvoyent  aller  de  front. 
Et  alors  un  soldat  du  capitaine  Volumat  en  deux  sauts 
fut  à  moy,  et  me  dict  hastivement  que  les  ennemis 
avoient  abandonne'  les  casemattes.  Tout  à  coup  je  me 
jette  au  costé  du  trou,  et  prins  un  soldat,  et  crie: 
«  Saute  dedans  soldat,  je  te  donneray  vingt  escus.  » 
Il  me  dict  que  non  feroit,  et  qu'il  estoit  mort;  et  sur 
ce  il  se  vouloit  delTaire  de  moy  à  toute  force.  Mon  fils 
le  capitaine  Montluc,  et  ses  capitaines,  que  j'ay  nom- 
mez auparavant,  lesquels  me  suyvoyent,  estoyent 
derrière  moy  :  je  commence  à  renier  contre  eux  pour- 


DE  15LAISE  DE   M03NTLUC.    [l558]  4^9 

quoy  ils  ne  m'aydoicnt  à  forcer  ce  i^aland.  Alors  tout 
à  un  coup  nous  le  jettasines  la  teste  première  dedans, 
et  le  fismes  liardy  en  despit  de  luy.  Comme  je  vis  que 
les  casemattes  ne  tiroient,  nous  jettasmes  deux  autres 
arquebusiers  dedans,  partie  de  leur  gré,  partie  par 
force;  et  leur  prenions  les  flasques  et  le  feu  (0,  car  il 
y  avoit  eau  jusques  dessous  les  esselles.  Et  tout  à  coup 
peu  après  le  capitaine  Montluc  se  jetta  dedans  :  les 
capitaines  Cosseil ,  La  Motte,  Castet  Segrat,  les  Au- 
sillons,  ayans  tous  rondelles,  firent  le  saut  pour  sau- 
ver mon  fils, et  trois  ou  quatre  arquebusiers  après  eux. 
Et  comme  je  vis  qu'ils  estoient  neuf  ou  dix,  je  leur 
ciiay  :  «  Courage,  compagnons,  monstrez  que  vous 
«  estes  vrais  soldats  gascons,  donnez  le  tour  aux  case- 
«  mattes  :  »  ce  qu'ils  firent.  Les  ennemis ,  qui  estoient 
sur  leur  terre-plein,  tiroient  des  pierres  aux  leurs, 
pour  les  faire  retourner  dans  les  casemattes.  Ft 
comme  le  capitaine  jSIontluc  fut  auprès  de  la  porte  de 
la  casematte,  il  rencontra  les  ennemis,  lesquels  y  vou- 
loient  rentrer  ;  et  un  arquebusier  des  nostres  tua  le 
chef,  qui  estoitarmé  d'une  escaille  couverte  de  velours 
verd,  un  morion  doré  en  teste,  et  une  hallebarde  do- 
rée à  la  main.  Deux  autres  y  furent  tuez  de  coups  de 
main.  Et  alors  nos  gens  se  jelterent  dans  la  casematte, 
et  me  crièrent  par  le  trou  de  la  canonnière  :  «  Secours , 
«  secours!  nous  sommes  dans  les  casemattes.  »  Alors 
monsieur  de  Nevers  et  monsieur  de  Bourdillon  m'ay- 

(>)  Les  flasques  et  le  feu  :  on  appeloit^ai^uei  les  poires  à  poudre 
des  arquebusiers.  Paryeu ,  il  faut  entendre  la  mèche  allumée  qui  servoit 
à  mettre  le  feu  à  Tarme ,  et  que  le  soldat  portoit  à  la  main  droite. 
Outre  l'arquebuse  à  mèche,  il  y  avoit  Tarquebuse  à  rouet,  qui  partoit 
par  le  moyen  d'une  pierre  à  feu. 

derent  promptement  à  mettre  soldats  dedans.  Nous 
leur  prenions  leurs  flasques  et  le  feu,  et,  comme  ils 
estoient  en  l'eauë,  ils  les  reprenoient  en  la  main,  et 
passoicntse  jettant  dans  les  casemattes.  Et  depuis  mon- 
sieur de  Nevers  m'appella  tousjours  son  capitaine  tant 
qu'il  a  vescu  ,  disant  qu'il  m'avoit  là  servy  de  soldat. 

Il  y  avoit  deux  capitaines  de  la  garnison  de  Mets, 
nommez  le  baron  d'Anglure  et  Valen-ville,  qui  avoient 
eu  congé  à  ma  requeste  de  monsieur  de  Guyse,pour  se 
trouver  à  l'assaut  avec  chacun  vingt  cinq  arquebusiers, 
lesquels  je  tins  tousjours  au-dessous  de  la  traverse  ;  ils 
n'avoient  encore  tiré  :  je  les  appellay,  et  à  un  saut  fu- 
rent à  moy ,  et  se  jetterent  dans  le  trou,  et  leurs  sol- 
dats après  j  et  à  mesure  qu'ils  entroient,  je  les  faisois 
courir  à  la  porte  de  la  casematte  et  entrer  dedans  :  c'es- 
toit  une  porte  fort  basse  et  petite.  Les  ennemis  n'osoient 
plonger  leurs  arquebusades  contre-bas,  pourcequeles 
nostres  ,  estans  au  long  de  la  muraille,  les  voy oient 
comme  ils  se  haussoient  ;  aussi  faisoient  bien  ceux  qui 
estoient  là  où  j'avois  taujours  demeuré.  Ils  ruoient 
grand  quantité  de  pierres  ;  mais  pour  cela  on  n'arres- 
toit  point  d'entrer  et  sortir  dans  les  casemattes.  Or 
comme  les  soldats  du  baron  d'Â.nglure  et  de  Valen-ville 
entroient  en  la  casematte,  je  faisois  sortir  ceux  qui  l'a- 
voient  gaignée,  où  n'y  pouvoit demeurer  plus  de  qua- 
rante ou  cinquante  personnes  ;  et  comme  Dieu  veut 
donner  l'heur  aux  hommes,  les  Espagnols  qui  estoient 
en  la  ville  vouloient  garder  les  casemattes,  mais  les 
Ilannuviers  (0  ou  Flamens  ne  le  vouloient  souffrir,  et 
voulut  le  gouverneur  que  ceux  de  sa  compagnie  la 
deffendissent ,  et  en  demeura  en  prison  long  temps  :  de 

(0  Hannnviers  :  habilans  du  Hainaiit. 

sorte  que  le  roy  d'Espagne  le  vouloit  faire  mourir,  car 
les  Espagnols  le  cliargeoient  d'y  avoir  mis  ses  gens 
apostés  pour  faire  perdre  la  place.  Le  gouverneur  se 
defiendoit,  et  disoit  qu'il  avoit  veu  faire  si  mal  à  Joan 
Gay  tan  et  à  ses  Espagnols ,  qu'il  ne  s'y  estoit  osé  fier  ; 
et  ainsi  se  cliargeoient  les  uns  et  les  autres.  Nous  sçeu- 
mes  tout  cecy  par  des  gens  de  monsieur  le  connestable 
et  de  monsieur  le  mareschal  de  Sainct  André,  quand 
ils  sortirent  hors  de  prison ,  lesquels  laissèrent  encores 
ce  gouverneur  prisonnier.  En  mon  temps  j'ay  tousjours 
veu  les  Espagnols  sévères  punisseurs  de  ceux  qui 
par  lascheté  et  couardise  rendoient  ou  perdoient  les 
places.  Ce  sera  tresbien  et  sagement  faict  à  un  prince, 
de  punir  ceux  qui  commettront  des  fautes  si  importan- 
tes au  public,  au  moins  parle  degradement  des  armes, 
qui  est  pis  que  la  vie 5  mais  il  en  faut  faire  jugement 
sans  passion  ,  car  j'ay  veu  souvent  tel  blasmé  par  celuy 
qui  n'eust  sçeu  faire  mieux. 

Pour  retourner  à  nostre  siège,  monsieur  de  Guyse 
estant  aux  coulevrines,  et  faisant  tirer  aux  deffen- 
ces ,  apperçut  que  les  gens  des  trencliées  couroient 
droict  à  la  tour  :  c'estoient  les  deux  capitaines  An- 
glure  et  Valen- ville  que  je  faisois  venir,  et  Lune- 
bourg  (0,  colonnel  d'un  régiment  d'Allemans,  qui 
estoient  au  commencement  des  trencliées,  auquel  je 
manday  qu'il  m'envoyast  cent  arquebusiers  des  siens  en 
diligence,  car  les  nostres  n'avoient  plus  de  poudre.  Il 
courut  luy-mesme  avec  cent  arquebusiers  et  cent  pic- 
quiers  à  moy,  qui  estois  à  la  tour.  Monsieur  de  Guyse 
le  veid  partir  courant,  et  voioit  aussi  les  autres  qui 

(»)  On  ignore  si  ce  Lunebourg  étoit  de  la  maison  de  Saxe  ou  de  celle 
de  Brunswick. 

estoient  près  de  la  tour  courir  au  trou  :  il  fit  un  grand 
cry,  comme  l'on  me  dit  après  :  «  O  mon  Dieu,  la  tour 
«  est  prise  !  ne  voyez  vous  pas  que  tout  le  monde  y 
(i  court?  »  Et  soudain  monta  sur  un  courtaut  bay  qu'il 
avoit  là  ,  et  courut  à  toute  bride  passer  le  pont ,  et  vint 
tousjours  courant  jusques  aux  trencliées.  Soudain  que 
je  vis  que  Anglure  et  Valen-ville  furent  dans  la  tour, 
je  dis  à  un  gentil-homme  :  «  Courez  à  monsieur  de 
«  Guyse  luy  porter  les  nouvelles  que  la  tour  des  Puces 
«  est  prise,  et  qu'à  ceste  heure  je  croy  qu'il  prendra 
«  Thionville;  mais  jusques    icy  je  ne  l'avois   jamais 
te  creu.  »  Le  gentil-homme  courut,  et  le  trouva  desja 
qu'il  commençoit  entrer  dans  les  trenchées.  Le  gentil- 
homme luy  dit  :  «  Monsieur,  monsieur  de  Montluc 
«  vous  mande  que  la  tour  est  prise.  »  Et  en  courant 
luy  respondit  :  «  Hé  mon  amy,  j'ay  tout  veu,  j'ay  tout 
«  veu.  »  Et  à  cinquante  ou  soixante  pas  de  la  tour  il 
mit  pied  à  terre,  et,  abandonnant  son  cheval,  vint  à 
nous  courant.  Et  comme  il  arriva,  je  me  mis  à  sous- 
rire  contre  luy ,  et  luy  dis  :  «  Ho  monsieur,  c'est  à  ceste 
«  heure  que  je  croy  que  vous  prendrez  Thionville  ; 
K  mas  bous  hazels  trop  bon  marcat  de  nostre  pel,  et 
«  de  boste  Monsei^ne.  »  Il  me  jetta  le  bras  droict  au 
col,  disant  telles  paroles  :  «  Monseigne,  c'est  à  ceste 
«  heure  que  je  cognois  que  l'ancien  proverbe  est  veri- 
«  table  que  jamais  bon  cheval  ne  devint  rosse.  »  Or 
Lunebourg  estoit  desja  dedans,  et  quinze  ou  seize  Al- 
lemans,  et  les  autres  entroient  à  la  file.  Monsieur  de 
Guyse  se  jetta  dedans,  et  va  entrer  à  la  petite  porte 
dans  les  casemattes.  Et  comme  il  fut  dedans,  il  nie 
cria  par  une  canonnière  que  je  luy  fisse  mettre  des 
pionniers  dans  la  tour  pour  abbattre  les  casemattes, 

et  que  je  gardasse  qu'il  n'entrast  plus  pei^onne,  car  ils, 
se  touchoient  tous  dedans.  Alors  je  jettay  des  pion-» 
niers  dans  la  tour,  et  commencèrent  à  rompre  la  mu-' 
raille  des  casemattes.  Et  comme  les  Allemans  virent 
que  ces  villa ins  ne  travailloient  point  de  force,  ils  leur 
prindrent  les  pics,  et  commencèrent  àcoupper  ladicte 
muraille.  Monsieur  de  Guyse  feit  sortir  Lunebourg 
pour  garder  qu'il  n'en  entrast  plus  dans  la  tour,  et 
qu'il  hastast  ses  gens  pour  coupper  les  casemattes.  Et 
en  moins  d'une  demie  heure  toute  la  casematte  fut 
renverse'e  sur  l'eau  qui  estoit  dans  la  tour,  laquelle 
ruine  beut  toute  l'eau  :  et  lors  fusmes  au  large,  et 
tout  le  monde  y  entroit  qui  vouloit.  Monsieur  de 
Guyse  s'en  sortit,  et  fit  sortir  les  Allemans  et  retour- 
ner en  leur  lieu.  El  à  lors  je  retiray  le  capitaine  Sar- 
labous  et  tous  ses  compagnons,  lesquels  estoient  au 
long  de  la  courtine  et  contre  le  ravelin ,  et  se  mirent 
dans  les  trenche'es. 

Or,  comme  les  ennemis  virent  la  tour  perdue,  ils  ne 
tiroient  plus  de  bon  cœur,  et  cogneusmes  bien  qu'ils 
estoient  estonnez.  Les  mineurs  anglois  (0  qu'avoit 
monsieur  de  Guyse  n'estoient  jamais  bougez  d'auprès 
de  moy;  monsieur  de  Guyse,  avant  qu'il  partist  de  la 
tour,  regarda  avec  eux  où  est-ce  qu'ils  pouvoient  faire 
les  mines,  et  trouvèrent  que  c'estoit  dessous  la  grand 
plate-forme,  et  marquèrent  les  lieux  où  ils  la  devroient 
laire,  se  retirant  avec  monsieur  de  Guyse,  lequel  me 

(')  La  France  étant  alors  en  guerre  avec  TAnglcterre ,  il  est  peu  pro- 
liable  que  des  mineurs  anglais  servissent  dans  Tarmée  du  duc  de  Guise. 
On  lit  dans  les  Mémoires  de  Yieilleville,  que  notre  premiei  ingénieur 
à  ce  siège  étoit  un  Ferrarois.  Peut-être  y  a-t-il  faute  dans  le  manus- 
crit, el,  au  lieu  de  mineurs  anglais,  faul-il  lire  mineurs  italiens. 


^54  [l5^^]     COMMENTAIRES 

dit  «  Monseigne ,  je  m'en  vois  courant  à  mon  logis 
«  pour  adveilir  le  Roy  de  la  prise;  et  asseurez  vous, 
«  monsieur  de  Montluc ,  que  je  ne  luy  celeray  pas  le 
«  devoir  que  vous  avez  fait.  Je  vous  renvoyeray  les 
«  mineurs  sur  l'entrée  de  la  nuit;  je  vous  prie,  baillez 
«  leur  des  gentils-hommes  qui  ne  bougent  d'auprès 
«  d'eux,  afin  que  par  eux  ils  vous  mandent  ce  qu'ils 
«  auront  besoin.  »  Et  s'en  alla  depescher  un  cour- 
rier au  Roy;  car  il  tarde  aux  grands  que  les  nou- 
velles ne  volent.  Sa  Majesté  faisoit  lire  les  présages  de 
Nostradamus  le  jour  de  devant,  et  lisoient  pour  le  len- 
demain lionnes  nouvelles  au  Roy.  Le  courrier  y  arriva 
ce  jour  mesmes;  et  le  lendemain  y  avoit  ville  rendue. 
On  dira  que  ce  sont  des  resveries  ;  mais  si  ay-je  veu 
plusieurs  telles  choses  de  cest  homme.  La  tour  fut 
prise  entre  les  quatre  ou  cinq  heures  après  midy. 
Nous  avions  combattu  depuis  les  dix  heures,  et  comp- 
tions que  le  combat  avoit  duré  de  six  à  sept  heures. 
Ce  combat  et  celuy  du  fort  de  Camolia  à  Siene  sont 
les  plus  longs  et  les  plus  périlleux  combats  où  je  me 
suis  jamais  trouvé,  bataille  ou  sans  bataille,  car  il  y 
faisoit  bien  chaud  ;  aussi  plusieurs  y  demeurèrent.  A 
l'entrée  de  la  nuict  arrivèrent  les  mineurs,  et  moy- 
mesmes  allay  veoir  leur  commencement.  De  toute  la 
nuict  je  ne  dormis,  pource  que  je  les  voyois  si  dili- 
gens  que  je  ne  voulois  pas  que  rien  manquast,  mais 
que  tout  leur  fust  baillé  promptement ,  afin  que  pour 
faute  de  quelque  chose  ils  ne  perdissent  un  quart 
d'heure  de  temps;  de  sorte  qu'à  l'aube  du  jour  ils 
eurent  faict  deux  mines,  mis  la  poudre  preste  à  y 
mettre  le  feu,  et  la  troisiesme  devoit  estre  preste  sur 
les  dix  heures.  Ma  présence  ne  servit  pas  de  peu  à 

faire  une  telle  diligence,  ayant  non  plus  envie  de 
dormir  que  de  danser.  Monsieur  de  Nevers  et  mon- 
sieur de  Bourdillon  s'en  estoient  allez  avec  monsieur 
deGuyse,  et  retournèrent  le  lendemain  au  soleil  le- 
vant. Ledict  sieur  de  Nevers  se  fit  apporter  son  disner 
sur  les  liuict  heures.  Comme  n^ous  mangions  sur  trois 
tambours  où  ses  gens  avoient  mis  la  nappe ,  estant 
assis  sur  autres  trois ,  à  peine  eusmes  nous  Jjeu  chacun 
un  coup,  que  les  sentinelles  me  vindrent  dire  qu'au 
coin  de  la  ville  un  trompette  sonnoit  en  chamade;  je 
baillay  le  tambour  sur  lequel  j'estois  assis  à  s  m  mais- 
tre,  afin  qu'il  luy  allast  respondre.  Le  tambour  me 
rapporta  que  le  trompette  luy  avoit  dit  que  j'adver- 
tisse  monsieur  de  Guyse  qu'ils  vauloient  parlemen- 
ter, car  ils  sçavoient  que  je  commandois-là -,  et  comme 
monsieur  de  Nevers  et  monsieur  de  Bourdillon  l'en- 
tendirent, ils  laissèrent  le  manger,  et  allèrent  monter 
à  cheval,  courant  vers  monsieur  de  Guyse.  Ledict 
seigneur  y  envoya  incontinent  un  sien  trompette,  au- 
jjuelils  donnèrent  charge  dédire  à  monsieur  de  Guyse 
que,  s'il  luy  plaisoit  leur  envoyer  quatre  gentils- 
hommes pour  parlementer,  ils  en  bailleroient  autres 
quatre  pour  ostages.  Monsieur  de  Guyse  y  envoya 
monsieur  de  La  Brosse  (0,  monsieur  de  Bourdillon, 
ou  bien  monsieur  de  Tavannes,  et  Esclabolle  (2)^  et 
un  autre  dont  je  ne  suis  recors  (^).  Ils  firent  la  capi- 
tulation qu'ils  sortiroient  avec  l'argent  qvi'ils  pour- 

(')  Jacques  de  La  Brosse.  Brantôme  l'appelle  vrai  chevalier  iVhon- 
neur  et  sans  reproche  ;  U'fut  tué  avec  son  fils  à  la  bataille  de  Dreux. 

C*)Le  père  Daniel  l'appelle  Clavblesi  mais  Rabuliu,  Boyvin  du  Vif- 
lars,  de  Thou  et  les  Mémoires  de  Condé,  lui  donnent  le  nom  d'Es- 
clavoles. 

{^)  Dont  Je  ne  suis  recors  :  e'fst-à-dirc ,  dont  je  uo  me  souviens  pa'. 

roient  porter  sur  eux  ;  et ,  pour  ne  mentir  point ,  il  ne 
me  souvient  des  autres  articles  :  je  ne  me  suis  jamais 
gueres  meslé  de  ces  esciitures,  estant  assez  empesclié 
à  pourvoir  que  sur  ces  entrefaites  il  n'y  eust  quelqu'un 
tué  mal  à  propos,  comme  il  advient  souvent.  Mais  ils 
sortirent  le  lendemain  ;  et  veux  dire  que  des  quatre 
parts  les  trois  estoient  blessez ,  et  presque  tous  à  la 
teste j  et  cela  se  faisoit  quand  ils  se  haussoient  pour 
nous  tirer  là  où  j'avois  affusté  nos  arquebusiers  ;  car 
à  ceux  qui  estoient  contre  la  muraille  ils  ne  pou- 
voient  tirer  qu'ils  ne  monstrassent  de  la  ceinture  en 
haut  ;  et  tout  leur  mal-heur  vint  des  nostres  qui  es- 
toient contre  leur  ravelin,  et  de  ceux  que  je  comman- 
dois,  oii  nous  tirions  en  butte.  Et  de's  le  soir  mesmes 
que  la  capitulation  fut  faicte,  monsieur  de  Guyse  de- 
pescha  monsieur  du  Fresne(0:  je  ne  sçaurois  dire  s'il 
estoit  encores  à  lors  secrétaire  des  commandemens; 
Lien  me  vint  dire  à  Dieu  tout  à  cheval,  et  me  de- 
manda si  je  voulois  rien  mander  au  Roy?  Je  luy  dis  : 
«  Vous  mesmes  avez  veu  comme  tout  s'est  passé,  et 
«  que  j'avois  tant  de  fiance  en  monsieur  de  Guyse 
«  qu'il  ne  le  celeroit  point  à  Sa  Majesté.  »  Alors  il  me 
dit  qu'il  avoit  charge  expresse  de  compter  tout  par  le 
menu  au  Roy  comme  le  combat  estoit  passé,  et  qu'en- 
tre autres  choses  il  luy  avoit  donné  charge  de  dire  au 
Roy  que  trois  hommes  avoient  esté  cause  de  la  prise 
de  Tionville  (^),  que  j'en  estois  l'un  de  ceux-là,  et 

(0  Florimond  Robertet ,  seij^ncur  de  Fresne ,  éloit  de  la  même  î»- 
jmille  que  le  fameux  Florimond ,  secrétaire  des  finances  sous  les  rois  ^ 

Charles  YIII,  Louis  XIT  et  François  I.  Il  remplaça  son  père  en  qualité  flj 

de  secrétaire  des  finances  \  ensuite  il  devint  secrétaire  d'Etat.  ^ 

.(»)  Ces  trois  hommes ,  selon  les  Mémoires  de  Tavanncs ,  éloient  les  i 

«ju  il  m'en  devoit  sentir  bon  gré.  Et  cogneus  bien  qu'il 
n'avoit  rien  celé'  au  Roy,  car  il  m'apporta  lettres  de 
Sa  Majesté',  par  lesquelles  il  me  mandoit  beaucoup 
de  bonnes  choses,  et  entre  autres  qu'il  n'oublieroit 
jamais  ce  service  que  je  luy  avois  faict.  Je  ne  veux 
pas  desrober  l'honneur  des  autres,  contant  ce  que 
je  fis  :  je  croy  que  les  historiens  qui  n'escrivent  que 
des  princes  et  grands  en  parlent  assez,  et  passent 
sous  silence  ceux  qui  ne  sont  pas  d'une  si  grande 
taille. 

Voylà  donc  la  ville  de  Tionville  prinse.  Aucuns 
qui  n'aymoient  guère  monsieur  de  Guyse  avoient  mis 
en  placards  à  la  porte  du  palais,  à  Paris  et  par  les 
carrefours,  qu'il  ne  trouveroit  pas  à  Thionville  ce  qu'il 
avoit  trouvé  à  Calais,  n'y  ayant  trouvé  que  les  vilains; 
cela  estoit  en  rime  ,  de  laquelle  il  ne  me  souvient 
poinct.  G'estoient  des  envies  qu'on  portoit  à  ce  brave 
et  vaillant  prince  ,  pour  la  charge  honorable  que  le 
Roy  luy  avoit  donnée  ;  mais  je  n'ay  afiaire  de  traicter 
cela,  car  je  ne  me  veux  embrouiller  en  ces  fusées- 
Avant  nous  ces  envies  ont  régné,  et  régneront  encore 
après  nous,  si  Dieu  ne  nous  vouloit  tous  refondre.  II 
y  en  avoit  qui  crevoient  de  despit  que  monsieur  de 
Guyse  eust  eu  ceste  bonne  fortune  ;  car  il  en  y  a,  et 
trop  de  si  bonne  paste,  qui  ayment  mieux  la  ruine  et 
perte  de  leur  maistre,  que  l'honneur,  non  pas  de  leur 
ennemy,  mais  de  leur  compagnon;  et  si  quelque  dis- 
grâce luy  survient,  car  les  hommes  ne  sont  pas  dieux, 
ils  se  rient ,  et  font  d'une  mouche  un  éléphant.  Laissons 

sieius  de  Tavannes ,  Montluc  et  le  duc  de  Guyse.  \  ieilleville ,  dans  ses 
Mémoires,  s'attribue  à  lui  seul  tout  riionncur  de  la  prise  de  Tliionvillc^ 
iJ  ne  nomme  pas  même  Moutluc. 

les  crever  leur  saoul.  Cependant  Thionville  fut  à  nous 
avec  beaucoup  d'honneur.  Le  soir  devant  que  les  en- 
nemis s'en  fussent  allez,  monsieur  de  Guyse  mit  de- 
dans la  ville  monsieur  de  Vieille-ville,  lequel  n'y  vou- 
lut entrer  (0  que  je  ne  fusse  avecques  luy,  pource  qu'il 
Ï18  seroit  pas,  disoit-il ,  maistre  des  soldats  qu'ils  n'en- 
trassent par  force  par  dessus  les  murailles.  Je  prins 
deux  ou  trois  cens  soldats  et  trois  capitaines ,  et  me 
mis  dedans  avec  luy,  ayant  sa  compagnie  de  gens-d'ar- 
mes;  et  toute  la  nuit  nous  fallut  faire  la  sentinelle, 
pour  garder  que  les  soldats  n'entrassent  par  la  mu- 
raille ;  et  ne  dormismes  une  seule  goutte.  Je  m'estonne 
de  ce  qu^on  lit  aux  histoires  romaines  de  ceux  qui 
avant  le  jour  des  batailles  assigne'es  darmoient  aussi 
profondement  que  si  c'estoit  le  lendemain  de  leurs 
nopces  :  je  n'ay  jamais  esté  si  peu  apprehensif;  bien 
souvent  ay-je  passe'  trois  nuiets  de  suitte  et  trois  jours 
sans  dormir,  voire  sans  en  avoir  que  peu  d'envie.  Je 
conseillay  le  lendemain  à  monsieur  de  Guyse  de  re- 
muer son  camp  hors  de  là ,  car  autrement  on  ne  pou- 
voit  estre  maistre  des  soldats  :  et,  à  la  vérité  dire,  ils 
meritoient  qu'on  leur  donnast  le  sac  ;  car  c'est  leur 
oster  le  cœur  si  on  ne  leur  donne  quelque  curée,  et 
peu  de  chose  qu'ils  gaignent  de  l'ennemy  les  con-tente 
plus  que  quatre  payes.  Mais  monsieur  de  Guyse  disoit 
tousjours  qu'il  falloit  garder  la  ville  pour  le  service 
du  Roy,  et  qu'à  l'occasion  de  ceste  ville,  le  Roy  tire- 
roit  d'Allemagne  toutes  les  forces  qu'il  voudroit,  et 

(0  D'après  cette  dernière  anecdote,  le  silence  des  Mémoires  du  ma- 
réchal de  Vicilleville  en  tout  ce  qui  concerne  cette  expédition  esc 
inconcevable.  Le  secrétaire  Vincent  Charloix ,  qui  les  a  rédigés ,  a  sans 
doute  voulu  plaire  à  son  maître  en  ne  parlant  pas  de  ses  rivaux. 

que  le  duc  Jean  Guillaume  de  Saxe  passeroifc  par  là, 
et  qu'il  falloit  qu'il  y  trouvast  des  vivres  :  et  en  ren- 
voya le  camp,  et  le  mit  à  demy  lieue  de  là.  Monsieur 
de  Vieille-ville  (0  y  demeura  dedans,  avec  trois  ou 
quatre  enseignes  de  gens  de  pied  et  sa  compagnie  de 
gens-d'armes. 

Or,  capitaines  mes  compagnons,  vous  avez  icy  un- 
beau  exemple  si  vous  le  voulez  retenir,  et  cognoistrez 
dequoy  sert  une  grande  promptitude  ;  car  ceste  place 
se  gaigna  pour  la  hastiveté  dont  j'usay  incontinent  que 
le  soldat  du  capitaine  Volumat  m'eust  dit  que  les  enne- 
mis abandonnoient  les  casemattes.  Je  n'eus  pas  la  pa- 
tience d'y  mettre  plus  de  neuf  ou  dix  hommes  sans  les 
envoyer  combattre.  Tout  aussi  tost  j'y  fis  mettre  mon 
fils  le  premier,  et  les  gentils  hommes  qui  m'avoient 
suivy  au  siège  de  Siene  et  à  Montalsin.  Il  me  servit 
bien  de  me  haster  et  les  faire  aller  au  combat;  car, 
si  j'eusse  demeuré  jusqu'à  ce  qu'il  en  y  eust  eu  autant 
dans  la  tour  qu'il  en  faisoit  besoin  par  apparence,  les 
ennemis  fussent  rentrez  dedans,  et  on  les  eust  promp- 
tement  renforcez  ^  de  sorte  que  jamais  il  n'eust  esté 
possible  de  la  prendre.  Je  me  suis  trouvé  en  beaucoup 
de  sièges,  mais  je  ne  me  trouvay  jamais  sans  quelque 
peu  d'espérance  de  prendre  place,  que  celle-là;  car 
ayant  veu  et  touché  avecques  le  doigt  tout  ce  qui  s'y 
pouvoit  faire  pour  la  prendre,  je  m'en  trouvay  aussi 
esloigné  que  du  ciel  à  la  terre.  Et  ne  fautpoinct  qu'on 
donne  louange  de  la  prinse  qu'à  monsieur  de  Guyse 
seul ,  qui  s'y  opiniâstra  de  telle  sorte ,  que  le  combat 
dura  six  ou  sept  heures  ;  et  cuyde  que  sans  la  solicita- 

('J  Vieilleville  n'y  resta  point  :  il  n'y  laissa  qiic  son  lieutenant  j 
comme  on  le  yerra  dans  ses  Mémoires. 

tion  qu'il  me  faisoit  d'heure  en  autre,  nous  nous  fus-' 
sions  retirez ,  cognoissant  qu'autant  valloit  combattre 
contre  le  ciel.  Il  faut  croire  que  par  son  heur  et  bonne 
fortune,  et  l'ayde  de  Dieu,  qui  le  voulut  ainsi,  elle 
se  gaigna,  et  non  par  la  force  des  hommes,  estant 
certain  qu'il  fut  tire'  plus  de  canonnades  par  ceux  de 
dedans  que  nous  n'en  tirasmes  dehors. 

Doncques,  mes  compagnons,  comme  vous  verrez  la 
commodité,  hastez  l'exécution,  et  ne  donnez  jamais 
loysir  à  l'ennemy  de  se  recognoistre  :  je  le  vous  con- 
seille. J'ay  eu  tousjours  trois  choses  en  moy,  c'est  de 
bien  nombrer  les  gens  :  jamais  je  n'ay  trouvé  sergent 
major  ny  autre  qui  m'ait  surpassé  en  cela;  et,pourveu 
que  l'ennemy  ne  fust  partie  en  pendant  et  partie  en 
plaine,  encor  que  le  bataillon  fust  grand,  je  le  nom- 
brois  à  cinquante  hommes  près  de  demy  mil  loin  :  et  la 
seconde,  de  cognoistre  à  la  façon  de  faire  des  ennemis 
s'ils  ont  peur,  soit  à  leur  desmarche,  à  leur  train  ,  ou  à 
la  façon  de  tirer;  car  de  là  vous  tirez  un  grand  advan- 
tage.  Deslors  que  j'appercevois  mon  ennemy  tant  soit 
peu  en  bransle,  je  le  tenois  pour  perdu  :  et  la  troi- 
siesme,  la  hastiveté  de  les  combattre  sur  leur  peur,  fort 
ou  foible;  car  si  vous  ne  vous  sçavez  ayder  de  la  peur 
de  vostre  ennemy,  il  ne  vous  faut  espérer  de  sçavoir 
vous  ayder  de  la  vostre.  Et  ay  tousjours  eu  en  ma  teste 
la  devise  d'Alexandre,  encore  que  je  ne  la  porte  pas, 
qui  est  :  Ce  que  tu  peux  faire  aujourd'huj  n'attends 
au  lendemain  ;  et  tiens  qu'après  l'ayde  de  Dieu,  toutes 
les  bonnes  fortunes  que  j'ay  eues;  m'ont  procédé  de 
ces  trois  choses.  Que  si  vous  n'avez  le  jugement,  voyant 
vostre  point,  de  presser  et  soliciter  vos  gens,  et  sans 
user  de  consultation,  de  gaigner  pays,  vous  ne  ferez 

jamais  rien  qui  vaille,  ny  pour  vous,  ny  pour  celuy 
que  vous  servirez.  Ne  craignez  en  un  saut  périlleux 
d'hazarder  la  vie  du  soldat;  il  n'y  a  ordre  ,  il  faut  que 
quelqu'un  se  sacrifie  pour  le  public,  autrement  le 
monde  seroittrop  peuple,  pourveu  que  ce  soit  en  lieu 
d'où  il  ne  se  puisse  retirer,  comme  je  fis  aux  soldats 
que  jepoussay  dans  les  casemattes-,  car  lors,  se  voyant 
perdus,  ils  prennent  courage,  et  font  de  nécessité  vertu. 
Si  je  me  fusse  retire'  lorsque  monsieur  de  Bourdillon. 
me  prit  par  le  faux  du  corps ,  je  croy  que  nostre  en- 
treprise eust  esté  remise.  J'en  ay  veu  bien  souvent  qui 
sont  bien  ayses  quand  on  les  force  se  retirer,  lorsque 
le  hazard  y  est,  et  font  les  empressez  ailleurs  :  je  cog- 
nois  ces  gens  à  la  mine.  Mes  compagnons,  mes  amis, 
après  avoir  dit  vostre  In  rnanus j  ne  yous  souvenez 
plus  que  de  bien  faire  :  si  vostre  heure  est  venue,  vous 
avez  beau  conniller  (');  puisqu'il  faut  mourir,  il  vaut 
mieux  mourir  en  gens  de  bien,  et  laisser  une  belle  mé- 
moire de  soy. 

Je  perdis,  à  la  relation  des  capitaines,  plus  de  cinq 
cens  soldats  morts  ou  blessez  :  et  flsmes  apporter  tous 
les  blessez  à  Mets,  où  monsieur  de  Vieille-ville,  qui 
est  à  présent  maresclial  de  France,  les  envoya  recom- 
mander, car  il  estoit  lieutenant  de  roy  là  ;  et  leur  fis 
distribuer  de  l'argent  de  l'hospital  que  monsieur  l'ad- 
mirai avoit  dressé,  lequel  a  esté  cause  de  la  salvation 
d'un  grand  nombre  de  soldats  blecez ,  et  aussi  de  faire 
bazarder  les  soldats  plus  hardiment  au  combat,  ayant 
espérance  que,  s'ils  estoyent  blecez,  ils  aui'oyent  se- 

(0  Cette  expression  se  trouve  dans  Montaigne ,  liv.  2  ,  chap.  1 2  :  elle 
est  en  usa^c  dans  l'Anjou  :  elle  a  pris  son  origine  des  lapereaux,  qu  ou 
appelloit  connils,  et  qui  vont  se  cacliaut  de  buisson  en  buisson. 

cours  de  l'argent  de  rhospital  pour  se  faire  guérir. 
Certes,  Sire,  et  vous  qui  estes  appeliez  aux  grandes 
charges,  une  des  principalles  choses  dont  vous  devriez 
avoir  soin ,  c'est  d'establir  des  lieux  pour  les  pauvres 
soldats  estropiats  et  l)lecez ,  tant  pour  les  panser  que 
pour  leur  donner  quelque  pension  :  pouvez  vous  moins 
faire,  puis  qu'ils  vous  font  présent  de  leur  vie?  ceste 
espérance  leur  feit  prendre  le  hazard  plus  volontiers. 
Certes  vos  âmes  en  respondront,  car  elles  n'auront 
pas  plus  de  privilège  que  les  nostres  ;  et  si  vous  en  por- 
terez encores  plus,  car  vous  nous  faictes  faire  les  maux 
que  nous  faisons  pour  plaire  à  vos  passions  5  et  si  Dieu 
n'a  compassion  de  vous  et  de  nous,  ce  sera  une  grande 
pitié.  Sire,  à  l'honneur  de  Dieu,  pourvoyez  aux  pau- 
vres soldats  qui  perdent  bras  et  jambes  pour  vostre 
service;  vous  ne  les  leur  avez  pas  donnez,  c'est  Dieu, 
pouvez  vous  moins  faire  que  les  ayder  à  nourrir?  Pen- 
sez vous  que  Dieu  n'oye  pas  les  malédictions  qu'ils 
nous  donnent,  puis  que  nous  les  rendons  toute  leur 
vie  misérables?  J'ay  ouy  dire  que  le  Grand  Seigneur 
a  une  belle  police  là  dessus  :  aussi  est- il  mieux  servy 
que  prince  du  monde. 

Trois  jours  après  la  prinse  de  Tionviile,  l'armée 
marcha  droict  à  Arlon ,  qui  est  une  petite  ville  foi^t 
belle  de  ce  qu'elle  contient.  C'est  une  grande  faute  à 
un  lieutenant  de  roy,  après  la  prinse  d'une  place,  de 
séjourner  comme  je  vois  qu'on  fait  bien  souvent.  Cela 
accourage  vos  ennemis,  et  donne  à  vos  gens  loysir  de 
se  retirer;  au  lieu  que  l'honneur  leur  commande  de 
demeurer  lorsqu'ils  se  voyent  employez  :  j'entens  si 
l'armée  n'est  du  tout  rompue  ou  ruinée,  car  lors  la 
nécessité  vous  force.  Mais  de  se  reposer  après  une 

piinse,  et  perdre  le  temps,  tant  petit  soit-il,  cela  est 
fort  préjudiciable  au  service  de  vostre  maistre.  Je  cam- 
pay  tout  à  l'entour  de  la  dicte  ville  avecques  nos  gens  de 
pied  François  ;  monsieur  de  Guyse  campa  un  quart  de 
lieue  en  arrière,  et  me  dict  qu'il  estoit  tout  assoupy 
d'envie  de  dormir,  car  il  n'avoit  dormy  depuis  le  com- 
mencement du  siège  ce  qu'il  avoit  accoustume'  de  dor- 
mir en  une  nuit  (et  moy  encores  moins),  me  priant 
de  faire  les  approches  ceste  nuict-là,  et  qu'il  m'en- 
voyoit  les  commissaires  de  l'artillerie  avecques  qua- 
tre canons ,  pour  adviser  là  où  il  les  faudroit  mettre  ; 
et  qu'il  vouloit  donner  ceste  ville  à  sac  aux  soldats,  en 
recompence  de  Tionville  :  et  se  retira  dans  des  logis 
couverts  de  paille  où  il  se  logeoit.  Il  y  avoit  dans  la 
ville  cent  cinquante  Allemans  et  quatre  cens  Wallons: 
les  Allemans  gardoient  une  porte,  et  les  Wallons  l'au- 
tre ;  et  comme  j'eus  mis  les  sentinelles  et  les  corps-de- 
garde  bien  près  les  uns  des  autres,  pour-ce  que  l'on 
disoit  qu'il  y  entreroit  des  gens  ceste  nuict-là ,  ils  fai- 
soy ent  fort  bonne  mine  là  dedans ,  ce  qui  nous  faisoit 
penser   qu'ils   esperoyent  secours.   Je   commençay  à 
faire  faire  l'esplanade  par  les  jardins  pour  mener  l'ar- 
tillerie, et  voulois  faire  la  batterie  par  la  porte,  et  un 
peu  à  main  gauche,  pour  m'ayder  à  l'assaut,  avecques 
des  eschelles,  d'une  petite  bresche  qu'ils  avoient  fait 
pour  porter  la  terre  sur  la  terrace  qu'ils  faisoient  en 
cest  endroit-là.  Ils  avoient  fait  des  degrez  dans  la  terre 
mesrae  à  la  descente  du  fosse',  et  pareillement  à  la 
monte'e,  jusques  sur  le  terrain;  ^e  m'approchay  jus- 
ques  auprès  du  fossé  de  la  ville,  et  jusques  à  un  petit 
fosse  qu'il  y  avoit  près  du  chemin,  lequel  je  fis  reco- 
gnoistre  par  un  soldat.  J'avois  trois  ou  quatre  capital- 

nés  avecques  moy  dans  ce  petit  fosse'.  Le  soldat  trouva 
ces  degrez,  dans  lesquels  il  descendit,  puis  en  monta 
trois  ou  quatre  autres  de  ceux  qui  montoyent  sur  le 
terre-plain,  et  là  s'arresta  sans  estre  apperçeu  :  et 
comme  il  y  eut  demeuré  un  peu,  il  retourne  à  moy,  et 
nie  dit  qu'il  n'y  avoit  point  de  sentinelle  par  le  terre- 
plain  ,  et  qu'il  pensoit  que  si  l'on  s'alloit  jetter  à  coup 
perdu  sur  le  terre-plain,  que  nous  emporterions  la 
ville.  Je  fis  approcher  un  corps-de-garde  qui  estoit  fort 
plus  que  les  autres,  à  cause  que  je  voulois  qu'il  servist 
de  garder  l'artillerie  ;  et  faisois  venir  le  ventre  en  terre 
les  soldats  se  mettre  dans  le  fossé.  Puis  fis  retourner  le 
soldat  au  fossé  et  trois  ou  quatre  arquebuziers,  et  deux 
capitaines  avecques  les  rondelles,  dont  monsieur  de 
Goas  en  estoit  un.  La  nuict  estoit  obscure  si  fort 
qu'on  ne  se  voyoit  point  à  un  pas  l'un  de  l'autre.  Ce 
soldat  estoit  flamand  :  il  descend  au  fossé,  les  capitai- 
nes après  luy,  et  trois  ou  quatre  arquebuziers  après. 
Et  comme  ils  estoyent  dans  le  fossé,  ils  se  mettoient 
contre  le  bord  d'iceluy  devers  la  ville,  et  au  plus  près 
des  degrez.  Les  ennemis  entendirent  le  bruit,  et  com- 
mencèrent à  crier,  vaer  dar?  c'est-à-dire  qui  va-là? 
Ce  soldat  leur  respondit  en  leur  langage  :  Frindj,frindl 
Amis,  amis!  et  luy  demandèrent  qu'il  estoit;  il  leur 
dit  qu'il  estoit  flamand,  et  qu'il  regrettoit,  pour  estre 
de  leur  pays,  leur  perte,  et  qu'au  poinct  du  jour  toute 
l'artillerie  qu' avoit  monsieur  de  Guyse  seroit  en  bat- 
terie, et  qu'il  ne  falloit  point  qu'ils  se  fiassent  aux  Al- 
lemans  qu'ils  avoient  avec  eux,  car  ils  estoient  asseu- 
rez  de  n'avoir  aucun  mal ,  et  de  n' estre  aucunement 
offencez  par  les  nostres,  comme  des-ja  ils  leur  avoient 
promis,  et  qu'un  Allemand  estoit  sorty  à  l'enti^ée  de  la 

nuict  pour  aller  parler  aux  nostres  ;  de  façon  que  tout 
le  meurtre  tomberoit  sur  eux  s'ils  ne  se  rendoyent,  et 
qu'il  ne  seroit  pas  temps  quand  l'artillerie  auroit  tiré. 
Ils  envoyèrent  incontinent  au  quartier  des  Allemans, 
et  trouvèrent  qu'un  soldat  qui  parloit  allemand  au- 
près là  où  ils  estoyent  parloit  aux  leurs  ;  et  comme 
leur  messager  fut  de  retour,  ce  soldat  entendit  qu'ils 
estoyent  en  garbouil  (0  là  dedans,  et  commença  à 
leur  dire  s'ils  luy  vouloient  donner  à  boire  ;  ils  luy 
dirent  qu'ouy,  et  qu'il  montast  sur  leur  foy  et  à  fiance. 
J'oyois  tout  cecy,  car  je  n'estois  pas  à  six  pas  du  bord 
du  fossé,  et  fis  aller  les  autres  deux  capitaines  l'un 
après  l'autre  dans  le  fossé,  et  puis  trois  ou  quatre  ser- 
gens  avec  des  hallebardes.  Ce  soldat  monta  les  degrez 
jusques  à  ce  qu'il  fust  sur  le  bord  du  tcrre-plain ,  et 
parloit  à  eux,  disant  que  monsieur  de  Guyse  avoitfaict 
bonne  guerre  à  ceux  de  Tionville,  et  qu'il  la  feroit  à 
eux  :  et  les  amusoit  tousjours  de  paroles.  Ils  luy  firent 
porter  à  boire.  Monsieur  de  Goas  esloit  après  le  sol- 
dat, et  trois  arquebuziers  après  luy  les  uns  après  les 
autres,  car  ils  n'y  pouvoient  monter  que  l'un  après 
l'autre;  ce  soldat  les  couvroit,  de  sorte  qu'ils  ne  pou- 
voient veoir  au  long  du  degré  de  la  montée.  L'autre 
capitaine  se  mit  après  les  trois  arquebusiers,  les  sergens 
après  ;  de  sorte  que  tout  ce  degré  jusques  au  haut  fut 
plein.  Et  comme  monsieur  de  Goas  vid  qu'ils  estoient 
tant ,  poussa  le  soldat  qui  estoit  devant  luy  sur  le  terre- 
plain,  et  l'autre  capitaine  poussa  les  trois  arquebu- 
siers. Ce  soldat  commence  à  crier  goutt  krich  !  c'est- 
à  dire  bonne  guerre,  bonne  guerre!  Les  arquebusiers 

(0  Le  mol  garbouil  a  le  même  sens  que  notre  vieux  mot  grabuge^ 
il  vient  de  l'italien  garbuglio. 

tirèrent ,  les  capitaines  se  jetterent  sur  la  contr  escarpe , 
et  tout  le  monde  après  :  et  ces  povres  gens  s'enfuirent 
tous  à  leurs  logis  ;  les  soldats  les  couroient  par  les 
rues.  Je  me  jettay  dans  le  fossé  avec  tout  le  demeu- 
rant, montant  les  soldats  les  uns  après  les  autres.  Les 
Allemans,  qui  se  virent  prins  par  derrière  à  la  requeste 
de  ce  soldat  qui  parloit  allemand,  ils  ouvrirent  une 
fausse  porte,  et  se  donnèrent  à  la  mercy  des  soldats,  qui 
fut  une  acte  digne  d'estre  loué  aux  nostres,  et  que  l'on 
peut  bien  cognoistre  à  cela  qu'ils  estoient  vieux  soldats; 
car  il  ne  se  trouva  pas  quatre  hommes  de  morts,  ains 
eux-mesmes  menoient  les  nostres  faire  butin  par  les 
maisons.  Voy-là  comme  la  ville  fut  prise  (0. 

Monsieur  de  Guyse,  qui  avoit  deffendu  qu'on  ne 
l'esveillast  point,  mais  qu'on  le  laissast  dormir  à  son 
aise  ceste  nuict-là,  n'en  sçeut  rien,  jusques  au  point 
du  jour,  qu'il  demanda  si  l'artillerie  avoit  encore  com- 
mencé à  tirer;  et  on  luy  respondit  que  la  ville  estoit 
desja  prise  dés  la  minuict,  et  que  l'on  avoit  retourné 
l'artillerie  en  son  lieu  :  ce  qui  luy  fit  faire  le  signe  de 
la  croix,  disant  :  «  C'est  allé  bien  viste.  »  Ledit  seigneur 
monta  à  cheval  et  nous  vint  trouver.  Or,  par  malheur 
le  feu  se  print  en  deux  ou  trois  maisons,  à  cause  de 
la  poudre  que  l'on  y  trouva,  et  en  la  prenant  le  feu 
s'y  mit  et  brusla  quatre  ou  cinq  soldats.  Ceste  ville-là 
estoit  presque  pleine  de  lins  prests  à  estre  filez;  le  vent 
estoit  grand,  et  n'y  sçeut-on  jamais  donner  ordre,  que 

CO  La  ville  d'Arlnln  fut  prise  le  3  juillet,  selon  de  Thou.  Les  Mémoires 
de  Yieilleville  et  de  Rabutin  ne  s'accordent  pas  avec  Montluc  sur  la 
nianicre  dont  celte  ville  fut  surprise.  Si  on  les  en  croit,  la  garnison  et 
les  liabitans  se  sauvèrent  par  les  poternes ,  après  avoir  mis  le  feu  à  la 

ptus  de  la  moitié  de  la  ville  ne  se  bruslast  :  qui  fut 
cause  que  les  soldats  ne  gaignerent  pas  tant  comme 
ils  eussent  fait.  Le  lendemain,  monsieur  de  Guyse 
marcha  avec  tout  le  camp,  et  ne  s'anesta  jusques  k 
ce  qu'il  fust  à  Pierre-PontCO.  Il  se  logea  dans  la  ville, 
et  toute  la  noblesse  de  sa  suitte,  laquelle  estoit  grande  ; 
et  nous  campasmes  ,  les  uns  de  là  l'eau,  et  les  autre» 
deçà.  Et  là  arrivèrent  les  Suisses  et  le  duc  Jean  Guil- 
laume de  Saxe,  qui  amena  une  belle  et  grande  trouppe 
de  reistres  avec  luy;  et  me  semble  qu'il  vint  aussi  avec 
kiy  quelque  régiment  d'AUemans.  Le  Roy  y  arriva 
aussi ,  et  se  logea  à  Marches  (2) ,  maison  de  monsieur 
le  cardinal  de  Lorraine.  Je  croy  que  ce  fut  la  plus 
belle  et  grande  arme'e  de  cavallerie  et  d'infanterie 
que  jamais  roy  de  France  eust;  car  comme  le  Roy 
la  vouloit  voir  toute  en  bataille,  le  camp  duroit  une 
lieuè  et  demie;  et  quand  on  commençoit  à  marchep 
par  la  teste,  avant  qu'on  fust  au  bout  et  retourné,  il  y 
fallûit  trois  heures. 

Deux  heures  avant  jour,  messieurs  de  Bourdillon  et 
de  Tavannes,  mareschaux  de  camp,  se  rendirent  au 
lieu  où  tout  le  camp  estoit  assigné;  et  à  mesure  que 

C')  De  Thou  dit  positivement  que  le  duc  de  Guise  n'arriva  à  Pierre- 
pont  que  le  28  juillet,  et  l'accuse  d'avoir  perdu  son  temps  à  Arlon  et  à 
Vireton,  après  la  prise  de  Thionville,  d'y  avoir  laissé  reposer  son  ar- 
mée pendant  dLx-sept  jours,  et  de  n'avoir  pas  joint  M.  de  Thermes, 
gouverneur  de  Calais ,  qui  devoit  faire  des  courses  dans  le  comté  de 
Saint-Paul,  pour  répandre  la  terreur  dans  ce  pays,  ainsi  qu'il  avoit 
été  résolu  dans  le  conseil  du  Roi.  Cette  lenteur ,  que  plusieurs  ont  crue , 
dit  le  même  historien,  concertée  avec  nos  ennemis,  fut  cause  de  la  dé- 
faite de  M.  de  Thermes  à  Gravelines. 

C*)  Au  Marchais.  Selon  l'Itinéraire  des  rois  de  France ,  Henri  II  ne 
logea  au  Marchais  que  le  29  août.  Depuis  le  10  juillet  jusqu'à  ce  jour,  il 
resta  à  Yillcrs-Cotcreis. 

nous  arrivions ,  ils  nous  bailloient  le  lieu  où  il  falloit 
que  nous  fussions  ;  et  avant  que  tout  le  camp  fust  en 
bataille ,  il  fut  plus  de  huit  heures  :  il  faisoit  un  grand 
chaud.  Monsieur  de  Guyse  se  rendit  à  l'aube  du  jour, 
et  aydoit  à  mettre  en  bataille  l'armée.  Je  fus  mis  avec 
les  François,  entre  les  Suisses  et  un  bataillon  d'Al- 
lemans  •,  et  passant    monsieur  de  Guyse  par  devant 
nostre  bataillon,  il  dit  :  «  Plust  à  Dieu  qu'il  y  eust  icy 
«  quelque  bon  compagnon  qui  eust  un  flascon  de  vin 
<c  et  du  pain  ,  pour  boire  un  coup ,  car  je  n'auray  pas 
«  temps  d'aller  à  Pierre-Pont  disner  avant  que  le  Roy- 
ce soit  arrivé.  Je  luy  dis  :  Monsieur,  voulez  vous  venir 
c  disner  à  mes  tentes?  il  n'y  avoit  pas  plus  d'une  ar- 
<c  quebusade,  je  vous  donneray  de  fort  bon  vin  fran- 
«  çois  et  gascon ,  et  force  perdriaux.  »  Alors  il  me  dit  : 
«  Ouy,  Monseigne,mais  les  perdriaux  seront  de  vostre 
«  pays,   des  aulx  et  des  oignons.  »  Je  luy  respondis 
que  ce  ne  seroit  l'un  ny  l'autre  ,  mais  que  je  luy  don- 
nerois  si  bien  à  disner  que  s'il  estoit  dans  son  logis, 
et  le  vin  aussi  froid  qu'il  en  pourroit  boire,  et  vin  de 
Gascogne,  et  de  bonne  eau.  Alors  il  me  dit  :  «Vous  moc- 
«  quez-vous  point,  Monseigne?  »  Et  je  luy  dis  :  «  Non, 
«  sur  ma  foy.  —  Ouy,  dit-il ,  mais  je  ne  puis  laisser  le 
«  duc  de  Saxe  (0.  »  Je  luy  respondis  :  «  Amenez  le  duc 
«  de  Saxe  et  qui  vous  voudrez.  »  Il  me  respondit  que  le 
duc  ne  viendroit  pas  sans  ses  capitaines,  et  je  luy  res- 
pondis :  «  Amenez  capitaines  et  tout ,  car  j'ay  prou  à 
«  manger  pour  tous.  »  J'avois  promis  le  soir  devant 
à  messieurs  de  Bourdillon  et  de  Tavannes  de  leur 
donner  à  disner  après  qu'ils  auroient  mis  le  camp  en 

(0  Jean  GuQlaume,  duc  de  Saxe,  second  Sis  dç  Télecteur,  détrôné 
par  Chavlcs-Quint. 

bataille j  mais  ils  n*y  peurent  venir,  pource  qu'une 
partie  de  la  cavallerie  qui  estoit  logée  loing  n'es- 
toit  encore  arrive'e  :  et  d'autre  part  j'avois  un  des  bons 
vivandiers  de  l'armée.  Monsieur  de  Guyse  alla  cher- 
cher le  duc  de  Saxe,  ensemble  ses  capitaines.  J'en- 
voyay  en  dibgence  à  mon  maistre  d'hostel,  afin  que 
tout  fust  prest.  Mes  gens  avoient  fait  faire  une  cave 
dans  terre,  dans  laquelle  le  vin  et  l'eauë  y  demeu- 
roient  aussi  frais  que  glace  ;  et,  de  bonne  fortune,  je 
me  trouvay  force  perdriaux ,  cailles,  paons  d'Inde ,  le- 
vrauts ,  et  tout  ce  que  l'on  eust  peu  souhaitter  pour 
faire  un  beau  festin ,  avec  pâtisserie  et  tartes  ;  car  je 
m'asseurois  bien  que  messieurs  de  Bourdillon  et  de 
Tavannes  ne  viendroient  pas  seuls,  lesquels  je  voulois 
Lien  traitter  pource  que  j'estois  bien  aymé  d'eux.  Ils 
furent  si  bien  traitiez,  que  monsieur  de  Guyse  de- 
manda au  duc  de  Saxe,  par  son  truchement,  qu'est-ce 
que  luy  sembloit  du  colonnel  des  François,  et  s'il 
ne  nous  avoit  pas  bien  traittez  et  donné  de  bon  vin? 
Le  duc  leur  respondit  que,  si  le  Roy  leur  eust  donné 
a  disner,  il  ne  les  eust  pas  mieux  traittez ,  ni  donné  de 
meilleur  vin ,  ni  plus  frais.  Les  capitaines  du  duc  de 
Saxe  ne  l'espargnoient,  beuvans  toujours  à  nos  capi- 
taines français,  lesquels  j'avois  aussi  mené  avec  moi. 
Et  encore  que  messieurs  de  Bourdillon  et  de  Tavannes 
fussent  venus  ,  si  ne  m'eussent  -  ils  pas  surpris ,  car, 
après  la  table  de  monsieur  de  Guyse,  il  n'en  y  avoit 
une  seule  en  tout  le  camp  plus  longue  ni  mieux  four- 
nie que  la  mienne  :  et  tousjours  j'en  ay  usé  ainsi  en 
quelque  charge  que  j'aye  eue  ;  car,  pourhonnorer  la 
charge  que  j'ay  eue  de  mes  maistres ,  j'ay  voulu  faire 
croistrema  despence.  J'ay  veu  tousjours  ceux  qui  ont 

vescu  ainsi  estre  plus  en  crédit  que  les  autres,  et 
mieux  suivis  ;  car  tel  gentil-homme  est  sorty  de  bon 
lieu  ,  qui  ne  sçait  bien  souvent  où  aller  disner  ;  et 
sçachant  quelque  bonne  table,  volontiers  il  s'y  rendra; 
et  s'il  vous  suit  à  table ,  volontiers  il  vous  suyvra  ail- 
leurs, s'il  est  tant  soit  peu  bien  nay  et  nourry.  Pour 
retourner  à  mes  hostes ,  quand  ils  sortirent  de  table , 
monsieur  de  Guyse  me  dit  comment  mes  gens  pou- 
voient  faire  blanchir  le  linge  surquoy  je  leur  avois 
donne'  à  disner.  Je  luy  dis  que  c'estoient  deux  hommes 
<jue  j'avois  qui  le  blanchissoient.  «  Vrayement,  dit-il, 
«  vous  estes  servy  en  prince  :  »  et  là-dessus  entretint 
le  duc  de  Saxe ,  en  disant  plus  de  bien  de  moy  qu'il 
n'y  en  sçauroit  avoir.  Je  dis  à  monsieur  de  Guyse  qu'il 
me  flst  donner  de  l'argent  au  Roy,  pour  faille  de  la 
vaisselle  d'argent ,  afin  qu'une  autrefois ,  quand  ils  me 
feroient  cest  honneur  devenir  manger  à  mes  pavillons, 
je  les  fisse  servir  comme  il  leur  appartenoit  :  mon- 
sieur de  Guyse  le  dit  au  duc  de  Saxe,  lequel  dit  qu'il 
le  vouloit  dire  au  ^oj.  Et  comme  ils  voulurent  mon- 
ter à  cheval  pour  retourner  au  camp,  on  leur  vint 
dire  que  le  Roy  estoit  party  de  Marches,  et  qu'il 
s'en  venoit  au  camp.  Eux  deux  s'en  allèrent  au  de- 
vant, et  nous  retournasmes  chacun  en  sa  place,  tant 
les  capitaines  du  duc  que  nous  autres,  qui  tous  es- 
tions, je  vous  asseure,  bien  saouls  et  la  teste  pleine. 
Ils  rencontrèrent  le  Roy  à  un  quart  de  lieue  des  ba- 
tailles: Sa  Majesté  leur  demanda  s'ils  avoient  disné  : 
Monsieur  de  Guyse  luy  respondit  qu'ouy,  aussi  bien 
qu'ils  eussent  disné  il  y  avoit  un  an;  et  pource  qu'ils 
venoient  devers  les  batailles,  Sa  Majesté  leur  dit  qu'ils 
n' avoient  pas  disné  à  Pierre-Pont.  Monsieur  de  Guyse 

luy  dit  :  «  Vous  ne  sçauriez  deviner  qui  nous  a  donné 
ft  à  disner,  ny  qui  nous  a  si  bien  traitiez.  »  Alors  le 
Roy  luy  demanda  :  «  Et  qui?  —  C'est,  respond  mon- 
te sieur  de  Guyse,  Montluc.  —  Je  croy  qu'il  vous  a 
«  donné  des  viandes  de  son  pays,  dit  le  Pv.oy,  des  aulx 
«  et  des  oignons,  et  du  vin  bien  chaud.  »  Surquoy  mon- 
sieur de  Guyse  luy  compta  comme  ils  avoient  esté  trait- 
iez. Le  Roy  le  demanda  au  duc  par  son  truchement, 
lequel  respondit  que  si  Sa  Majesté  leur  avoit  donne  à 
disner ,  il  ne  leur  eust  sçeu  donner  de  meilleures 
viandes  ny  de  meilleur  vin,  ny  plus  frais;  que  puis- 
que j'estois  si  bon  compagnon ,  qu'il  falloit  que  Sa  Ma- 
jesté me  donnast  de  l'argent  pour  faire  de  la  vaisselle 
d'argent,  car  rien  ne  leur  avoit  manqué  que  cela;  et 
que  monsieur  de  Guyse  et  luy  m'avoient  promis  de 
luy  faire  ceste  demande»  Le  Roy  leur  promit  qu'il 
le  feroit,  et  que,  puis  que  je  dependois  si  honnorable- 
ment,  il  m'en  vouloit  donner  le  moyen  plus  qu'il 
n'avoit  fait  jusques  à  ceste  heure  là. 

Encore  que  cecy  ne  serve  de  lien  à  mon  escriture, 
si  l'ay-je  voulu  dire  pour  faire  cognoistre  à  un  cha- 
cun que  l'avarice  ne  m'a  jamais  tant  dominé  qu'elle 
m'aye  gardé  d'honnorer  les  charges  que  j'ay  eues  de 
mes  roys  et  maistres;  et  vous  conseille,  capitaines  mes 
compagnons  qui  commandez  à  beaucoup  de  gens , 
d'en  faire  de  mesmes,  et  que  l'avarice  ne  vous  com- 
mande :  ce  peu  que  vous  despendrez  vous  acquerra 
beaucoup.  La  table  honneste  d'un  capitaine  attire 
d'honnestes  hommes,  et  mesmes  celle  du  lieutenant 
de  roy,  où  la  noblesse  se  jette ,  pour  estre  incommo- 
dez de  logis.  Peut  estre  souvent  d'autres  incommodi-^ 
tez  les  pressent  :  que  si  le  lieutenant  de  roy  est  chiche 

et  avare,  on  le  fuyra  comme  un  vilain.  Je  n' ay  jamais 
fait  ainsi  j  et  au  contraire  plus  despendu  que  je 
n'avois,  ayant  cogneu  que  cela  m'y  a  plus  profité 
que  nuy,  non  seulement  en  cela,  mais  aussi  à  donner 
des  chevaux  et  des  armes,  et  bien  souvent  à  tel  qui 
avoit  mieux  dequoy  que  moy.  Si  le  Roy  vous  cog- 
noist  de  cest  humeur,  ou  le  prince  qui  vous  com- 
mande, il  ne  faudra  à  vous  donner  aussi ,  sçachant  que 
vous  estes  libéral ,  et  que  vous  n'avez  rien  qui  soit  à 
vous. 

Or,  comme  je  fus  à  nostre  bataillon  et  chacun  de  nos 
capitaines  en  sa  place,  le  prince  de  Joinville,  qui  est 
a  présent  monsieur  de  Guyse,  vint  à  la  teste  de  nos- 
tre bataillon ,  et  le  fils  de  monsieur  d' Aumalle ,  tous 
deux  jeunes  enfans  beaux  à  merveilles,  ayant  leurs 
gouverneurs  avec  eux,  et  trois   ou   quatre  gentils- 
hommes après.  Ils  estoient  montez  sur  de  petites  ha- 
quenées.  Je  leur  dis  :  «  Ca,  ça, mes  petits  princes,  ça, 
<c  mettez  pied  à  terre,  car  j'ay  esté  nourry  en  la  mai- 
ce  son  de  là  où  vous  estes  sortis,  »  qu'est  la  maison 
de  Lorraine,  où  j'avois  esté  page  :  «  je  veux  estre  le 
«  premier  qui  vous  mettra  les  armes  sur  le   col.  » 
Leurs  gouverneurs  descendirent   et  les  firent  mettre 
pied  à  terre.  Ils  avoient  de  petits  lobons  de  taffetas, 
lesquels  je  leur  ostay  de  dessus,  leur  mettant  la  picque 
sur  le  col,  et  leur  dis  :  «J'espère  que  Dieu  vous  fera 
«  la  grâce  de  ressembler  à  vos  pères,  et  que  je  vous 
«  porteray  bonne  fortune,  pour  estre  le  premier  qui 
«  vous  a  mis  les  armes  sur  le  col  :  elles  m'ont  jusques 
«  icy  esté  favorables.  Dieu  vous  rende  aussi  vaillans 
«  que  vous  estes  beaux,  et  fils  de  tresbons  et  généreux 
«  pères,  a  Ainsi  je  les  fis  marcher,  coste  à  coste  et  les 

picques  sur  le  col,  à  la  teste  du  bataillon  estant  au 
devant,  et  retourner  au  mesme  lieu.  Leurs  gouver- 
neurs estoient  si  aises,  et  tous  nos  capitaines,  de  veoir 
ces  enfans  marcher  comme  ils  faisoient,  qu'il  n'y  avoit 
nul  qui  n'en  eust  bon  présage  ;  mais  j'ay  failly  en  l'un, 
qui  est  celuy  de  monsieur  d'Aumalle,  car  il  mourut 
Lien  tost  après:  et  toutes-fois,  à  ce  que  l'on  me  dit, 
ce  petit  prince  estoit  aussi  sain  dans  le  corps  qu'en- 
fant pouvoit  estre  •■,  mais  je  croy  que  les  médecins 
tuent  les  princes  pour  les  vouloir  trop  difficilement 
traitter  en  leurs  maladies  :  ils  sont  hommes  comme 
nous ,  et  toutesfois  on  veut  qu'ils  ayent  quelque  chose 
de  plus  particulier  que  les  autres.  Monsieur  de  Guyse 
est  en  vie,  j'espère  qu'il  accomplira  ce  bon-heur  que 
nous  luy  desirasraes  ce  jour  là  :  le  commencement  en 
est  bon ,  j'espère  que  la  fin  le  couronnera  ;  et  ainsi 
il  sera  demeuré  héritier  de  la  bonne  fortune  qu'alors 
nous  souhaittasmes  à  son  cousin  et  à  luy,  puisque 
Dieu  en  a  voulu  prendre  l'un.  J'ay  tousjours  fort  es- 
péré en  ce  peu  que  je  l'ay  cogneu  de  ce  jeune  prince  ; 
aussi  n'y  eust-il  jamais  de  poltron  enceste  brave  race, 
ce  qui  ne  se  voit  gueres  quand  il  y  a  grand  multitude. 
Bref,  nostre  armée  fut  très  belle,  et  à  laquelle  le  Roy 
print  très  grand  plaisir. 

Quelques  jours  après,  Sa  Majesté  fut  advertie  que 
le  roy  d'Espagne  marchoit  avec  son  armée  et  faisoit 
grand  diligence  ;  le  Roy  se  douta  qu'il  alloit  surpren- 
dre Corbie  ou  Dourlan,  ou  bien  Amiens,  où  il  n'y 
avoit  en  garnison  que  deux  enseignes  en  chacune.  Le 
soir  que  ces  nouvelles  luy  vindrent ,  ils  ne  firent  que 
disputer  sur  les  moyens  de  les  secourir  ;  mais  ils  trou- 
voient  qu'il  estoit  impossible,  veu  que  le  roy  d'Es- 

pagne  estoit  fort  avant.  Monsieur  de  Guyse  demeura 
ceste  nuict-là  à  Marches,  et  en  renvoya  messieurs  de 
Tavannes  et  de  Bourdillon  à  Pierre-Pont.  Ma  cous- 
lume  estoit  d'aller  donner  le  matin  le  bon  jour  à 
monsieur  de  Guyse ,  puis  m'en  retournois  à  mes  pa- 
villons, et  de  tout  le  jour  je  ne  m'esloignois  de  ma 
charge  et  ne  m'amusois  à  faire  la  cour  :  ce  n'a  jamais 
este'  mon  mestier  ;  dequoy  le  Roy,  monsieur  de  Gujfse 
et  tous  les  princes  du  camp  m'en  estimoient  d'avan- 
tage ,  disans  que  de  nostre  costé  il  ne  pouvoit  venir 
aucun  desordre.  Or  donc  le  lendemain  matin  je  m'en 
allois  donner  le  bon  jour  à  monsieur  de  Guyse,  pen- 
sant qu'il  fust  retourné  le  soir  à  Pierre-Pont;  mais  à 
l'entre'e  de  la  ville  je  trouvay  messieurs  de  Bourdil- 
lon,  de  Tavannes  et  d'Estre'e  à  cheval,  et  leur  de- 
nianday  où  ils  alloient.  Ils  me  dirent  qu'ils  retour- 
noient au  conseil  à  Marches,  et  que  le  soir  devant 
ils  n'avoient  peu  résoudre  sur  les  moyens  de  secourir 
Corbie ,  car  le  roy  d'Espagne  marchoit  en  grand  haste 
en  cest  endroit  là,  et  que  monsieur  de  Guyse  estoit 
demeuré  ceste  nuict  là  à  Marches.  Alors  je  leur  de- 
manday  combien  il  y  a  d'icy  jusques  à  Corbie  :  il 
me  semble  qu'ils  me  dirent  trente  lieues  ou  plus; 
alors  je  leur  dis  :  «  Je  vous  prie,  picquez  au  gallop, 
«  et  dittes  au  Roy  qu'il  n'est  point  temps  de  s'ameu- 
((  ser  à  conseils  ny  consultations,  et  que  peut  estre, 
«  cependant  qu'ils  s'ameusent  à  discourir  sur  le  tapis, 
«  l'ennemy  marche;  mais  que  promptement  il  se  faut 
<t  résoudre,  et  que,  s'il  luy  plaist,  je  prendray  sept 
«  enseignes,  et  m'en  iray  jour  et  nuict  me  mettre  de- 
K  dans.  Dites  luy  que  je  l'asseure  de  faire  si  grand 
«  diligence  que  j'y  arriveray  plustost  que  le  roy  d'Es- 

<(  pagne  ny  son  camp.  Et  dites  à  monsieur  de  Guyse 
«  que  je  ne  luy  demande  que  vingt  cinq  mulets  char- 
«  gez  de  pain  :  je  leray  mener  quatre  cliarrettes  de 
«  vin  des  marchands  volontaires  qui  sont  à  nostre  re- 
«  giment ,  pour  faire  manger  et  boire  les  soldats  en 
«  cheminant ,  sans  entrer  en  ville  ny  village  ;  et  qu'il 
«  mande  à  monsieur  de  Serres  que  promptement  il 
«  m'envoye  les  mulets  chargez  de  pain.  Je  m'en  vois 
«  courir  au  régiment  pour  eslire  les  sept  enseignes, 
«  et  à  vostre  retour  vous  me  trouverez  tout  prest  à 
«  partir;  mais  il  faut  que  vous  couriez  en  diligence, 
«  et  que  le  Roy  se  résolve  en  poste  ;  et  que ,  si  promp- 
«  tement  on  ne  prenoit  entière  resolution,  je  ne  le 
«  voudrois  entreprendre  sans  user  de  remise.  »  Alors 
monsieur  de  Bourdiilon  me  commença  à  dire  que  le 
Roy  trouveroit  difficile  que  le  secours  y  peust  estre  si 
tost  que  le  camp  du  roy  d'Espagne.  Et  lors  je  sautay 
en  colère,  et  dis  en  jurant  :  «  Je  voy  bien,  quand  vous 
«  autres  serez-là,  vous  mettrez  tout  le  jour  en  dis- 
«  pute  :  en  despit  des  disputes  et  consultations ,  que 
«  le  Roy  me  laisse  faire,  je  creveray  ou  je  le  se- 
«  courray.  »  Monsieur  d'Estre'e  dit  alors  :  «  Allons, 
«  allons,  laissons  le  faire,  car  le  Roy  ne  le  trouvera 
«  que  bon.  »  Et  se  mirent  à  picquer  droit  à  Marches, 
et  moy  droit  à  mon  régiment.  Et  soudain  je  fis  élec- 
tion de  sept  enseignes,  lesquels  promptement  se  repu- 
rent, et  leur  dy  que  sans  bagage  il  falloit  partir  pour 
faire  un  bon  service.  Je  ne  leur  donnay  pas  demy 
heure  de  temps  à  manger ,  puis  les  fis  mettre  tous  sept  à 
la  campagne,  une  partie  de  l'arquebuserie  devant,  et 
une  autre  à  la  queue  des  picquiers.  Je  prins  quatre 
charrette'es  de  vin  de  ceux  qui  avoyent  les  meilleurs 

chevaux ,  et  les  mis  à  la  teste  des  capitaines  ;  et  puis 
commanday  aux  chartiers  d'apporter  deux  ou  trois 
sacs  d'avoines  sur  les  poinçons  de  vin ,  et  un  peu  de 
foin.  Puis  m'encourus  à  mes  tentes,  lesquelles  estoyent 
derrière  le  régiment,  et  commençay  à  manger,  et 
amenay  les  capitaines  des  sept  enseignes  manger 
avecques  moy.  Messieurs  de  Tavannes ,  de  Bourdillon 
et  d'Estrée  allèrent  à  si  grand  haste  qu'ils  trouvèrent 
le  Roy  qui  ne  faisoit  que  sortir  du  lict ,  et  prompte- 
ment  luy  proposèrent  le  party  que  je  leur  avois  dit. 
Le  Pxoy  voulut  appeller  tout  le  conseil  :  monsieur 
d'Estrée  commença  à  renier,  à  ce  qu'il  me  dit  après , 
(car  il  s'en  sçait  aussi  bien  ayder  que  moy)  et  dit: 
ce  Monlluc  nous  a  bien  dit.  Sire,  la  vérité,  que  vous 
«  mettriez  tout  aujourd'huy  à  disputer  s'il  se  peut 
«  faire  ou  non  ;  et  si  vous  vous  fussiez  au  soir  résolu, 
«  et  promptement,  comme  il  s'est  résolu,  le  secours 
«  seroit  à  dix  lieues  d'icy.  Il  m'a  dit  que  si  prompte- 
«  ment  on  ne  luy  envoyé  ce  qu'il  demande,  il  se  des- 
«  dira,  car  il  ne  veut  pas  que  les  Espagnols  triom- 
«  plient  de  luy.  5)  Monsieur  de  Guyse  embrassa 
chaudement  cest  affaire,  messieurs  de  Tavannes  et 
Bourdillon  pareillement  ;  et  tout  à  coup ,  sans  autre 
conseil,  monsieur  de  Guyse  manda  à  monsieur  de 
Séries  de  m'envoyer  les  vingt  cinq  mulets  chargez  de 
pain  à  toute  diligence.  Le  Roy  me  manda  par  mon- 
sieur de  Broilly,  qui  suivoit  monsieur  de  Guyse ,  qu'il 
avoit  trouvé  bonne  mon  opinion,  sauf  qu'il  ne  vou- 
loit  point  que  j'y  allasse,  car  il  n'avoit  personne  pour 
commander  les  regimens  s'il  luy  falloit  donner  ba- 
taille, car  on  ne  sçavoit  si  le  roy  d'Espagne  la  vien- 
droit  présenter,  faisant  mine  de  vouloir  attaquer  quel- 

que  chose;  mais  qu'ils  alloyent  faire  élection  d'un  qui 
ameneroit  le  secours,  et  que  cependant  je  fisse  tout 
apprester.  Ledit  Broilly  s'en  retourna  en  poste  dire 
au  Roy  qu'il  avoit  veu  toutes  les  sept  enseignes  aux 
champs  pour  marcher,  et  que  je  n'attendois ,  sinon  le 
pain.  Et  à  mesmes  (0  que  Broilly  retournoit  vers  le 
Roy,  les  vingt-cinq  mulets  arrivèrent  ;  et  sur  son  che- 
min trouva  le  capitaine  Brueil ,  gouverneur  de  Rue  et 
Leau-frere  de  Salcede ,  qui  luy  dit  que  le  Roy  l'avoit 
esleu  pour  amener  le  secours.  Ledit  capitaine  Brueil 
ne  mangea  que  quatre  ou  cinq  morceaux ,  attendant 
deux  siens  serviteurs  qu'il  avoit  mande'  quérir,  qui  ar- 
rivèrent incontinent  ;  et  ainsi  s'achemina.  Je  les  ac- 
compagnay  plus  d'une  grand  lieue,  parlant  tousjours 
à  luy  et  aux  capitaines ,  leur  remonstrant  que  Dieu 
leur  avoit  présenté  une  belle  occasion ,  laquelle  ils  de- 
vroyent  achepter  de  la  moitié  de  leur  bien,  pour  mons- 
trer  au  Roy  la  bonne  volonté  qu'ils  portoyent  à  son 
service,  et  aussi  pour  faire  voir  leur  valleur,  et  qu'ils 
avoyent  en  main  le  moyen  de  se  faire  remarquer  au 
Roy  qui  seroit  prest  pour  les  secourir,  et  donner  une 
bataille  plustost  que  de  les  laisser  perdre.  Je  trouvay 
lousjours  à  leurs  responces  qu'ils  y  alloyent  d'une 
grande  gayeté  de  cœur,  puis  m'en  allois  au  long  des 
files  des  soldats ,  et  leur  remonstrois  qu'il  ne  tiendroit 
qu'à  eux  qu'ils  ne  se  signalassent  pour  jamais,  et  que 
le  Roy  les  cognoistroit  tant  qu'il  vivroit ,  et  que  je 
leur  avois  fait  un  grand  honneur  de  les  eslire  par  des- 
sus les  autres  du  régiment ,  les  priant  de  ne  me  faire 
perdre  la  bonne  opinion  que  j'avois  d'eux  ;  que  je 
donneroisle  nom  au  Roy  de  ceux  qui  feroyent  leur 
C')  Et  eu  même  temps. 

devoir  pour  obeyr  à  ce  qui  leur  seroit  commandé.  Je 
leur  fis  hausser  la  main,  et  jurer  que  tous  chemine- 
roient  jour  et  nuict.  Et  ainsi  les  accompagnay  plus 
d'une   grand  lieuë,  puis   m'en  retournay  à  la  teste 
embrasser  le  capitaine  Brueil  et  tous  les   capitaines 
et  lieutenans,  et  leur  promis  d'aller  incontinent  dire 
au  Roy  l'élection  que  j'avois  faite  d'eux.  Et  si  je  laissay 
les  capitaines  joyeux  et  bien  résolus  de  faire  ceste  cor- 
vée ,  j'en  laissay  autant  ou  plus  les  soldats.   «  Sou- 
te venez-vous,  leur  disois-je,  mes  amis,  des  diligences 
«  que  vous  m'avez  veu  autre-fois  faire  en  Piedmont  et 
«  en  Italie  (car  plusieurs  avoyent  porté  les  armes  sous 
«  moy),  et  croyez  que  de  vostre  diligence  dépend 
«  vostre  vie  et  vostre  honneur.  »  Et  pour-ce  que  je  ne 
suis  pas  du  pays,  et  que  je  n'y  fus  jamais  qu'alors, 
je  ne  sçaurois  limiter  la  retraitte  qu'ils  firent  5  mais  le 
Pvoy  et  tous  ceux  qui  cognoissoyent  le  pays  disoyent 
que  jamais  gens  de  pied  n'avoyent  fait  une  telle  cor- 
vée. Et  n'entrèrent  jamais  en  ville  ny  en  village  ;  mais 
comme  ils  rencontroient  quelque  ruisseau  le  jour,  ils 
faisoyent  alte  et  mangeoyent,  et  se  rafraischissoient 
deux  heures  au  plus,  dormant  un  peu  ,  mais  ils  che- 
niinoyent  toute  la  nuict.  Ils  ne  demeurèrent  que  deux 
nuicts  dehors ,  et  arrivèrent  au  soleil  levant  à  un  quart 
de  lieue  de  Corbie;  et  trouvèrent  un  gentilhomme  qui 
alloit  advertir  le  Roy  en  toute  diligence  que  le  camp 
du  roy  d'Espagne  arrivoit  devant  la  ville,   et  qu'ils 
courussent  s'ils  y  vouloyent  entrer,  car  la  cavallerie 
commençoit  desja  à  arriver.   Ils  se  mirent  au  grand 
pas  et  au  trot  ;  le  gentil-homme  retourna  jusques  au- 
près de  la  ville,  poursçavoir  dire  au  Roy  s'ils  estoyent 
entrez.  Et  comme  ils  furent  à  deux  ou  trois  cens  pas 

de  la  ville,  la  cavallerie  de  Tennemy  commença  à  se 
monstier,  et  les  nostres  de  course  se  jetteient  devant 
la  porte  et  sur  le  bord  du  fossé,  et  là  firent  teste.  Ils 
tuèrent  sept  ou  huict  soldats  sur  le  derrier,  qui  n'a- 
voyent  peu  courir  tant  que  les  autres  :  et  voyià  tous 
nos  gens  dans  la  ville  ;  et  ne  perdirent  rien  des  mulets 
ny  des  charrettes  du  vin,  car  ils  achevèrent  de  man- 
ger et  boire  ce  qu'ils  avoient  à  quatre  lieues  de  là,  et 
les  avoient  renvoyez.  Je  leur  avois  baillé  un  de  mes 
six  coffres  que  j'avois  faict  faire  pour  porter  de  la  pou- 
dre ,  que  trois  chevaux  tiroyent  :  il  arriva  aussi  tost  à  la 
porte  de  la  ville  que  les  soldats.  Il  y  a  des  princes  et 
seigneurs  qui  estoyent  au  conseil  du  Roy,  qui  porte- 
ront tesmoignage  si  je  dis  vérité  ou  non,  et  sur  tout 
messieurs  de  Tavanes  et  d'Estrée,  qui  apportèrent  au 
Roy  ma  délibération. 

Mes  compagnons,  quand  le  Roy  ou  son  lieutenant 
vous  baillera  à  faire  une  diligence  pour  secourir  une 
place,  vous  ne  devez  perdre  un  seul  quart  d'heure; 
car  il  vous  vaut  beaucoup  mieux  travailler  vostre 
corps  et  vos  jambes  jusques  au  dernier  de  vostre  force, 
et  entrer  dedans  la  place  et  demeurer  en  vie  ,  que 
d'aller  à  vostre  ayse  et  estre  tué  et  n'y  entrer  poinct, 
car  vous  mesmes  estes  cause  de  vostre  mort,  et  que  la 
place  sera  perdue  :  et  comme  vous  gaignerez  une  grande 
réputation  avecques  vostre  diligence ,  vous  finirez 
vos  jours  et  vostre  renommée  ensemble  allant  à  vostre 
ayse.  Et  ne  vous  excusez  jamais  sur  les  soldats,  ny  ne 
leur faictes  jamais l'entreprinse  difficile,  mais  tousjours 
facile.  Et  sur  tout  faictes  que  vous  ayez  tousjours  des 
provisions,  et  principalement  du  pain  et  du  vin  avec- 
ques vous  ,  pour  leur  donner  quelque  peu  de  rafrais- 

cliissement;  car,  comme  j'ay  desjà  dict  cy  devant,  le 
corps  humain  n'est  pas  de  fer.  Parlez  tousjours  parles 
chemins  joyeusement  avecques  eux ,  leur  donnant 
tousjours  grand  courage,  et  leur  mettez  au  devant  le 
grand  honneur  qu'ils  gaig'neront  et  le  grand  service 
qu'ils  feront  au  Roy.  Et  ne  faictes  aucune  doute  que  les 
hommes  ne  facent  tousjours  plus  de  chemin  que  les 
chevaux  :  je  ne  vous  conseille  chose  que  je  n'aye  faicte, 
et  faict  faire  plusieurs  fois,  comme  vous  trouverez  dans 
ce  livre  ;  car  après  que  les  chevaux  sont  recreus,  vous 
ne  pouvez  à  coups  d'esperon  leur  faire  faire  un  pas  ; 
mais  les  hommes  sont  portez  du  cœur  :  il  ne  leur  faut 
tant  de  temps  pour  se  rafraischir  -,  ils  mangent  en  che- 
minant et  se  resjouyssent.  Il  ne  tiendra  qu'à  vous,  ca- 
pitaines ;  faictes  comme  j'ay  fait  souvent  :  quittez  la 
botte ,  et  à  beau  pied  à  la  teste  de  vos  gens ,  montrez 
leur  que  vous  voulez  prendre  la  peine  comme  eux.  Il 
n'y  a  diligence  que  vous  ne  fassiez ,  et  serez  suyvis 
faisant  enfler  le  cœur  et  redoubler  les  forces  aux  plus 
recreus. 

Deux  ou  trois  jours  après  le  Roy  s'achemina  avec- 
ques son  camp  droict  à  Amiens,  et  à  la  première  journée 
ou  bien  à  la  seconde  an  iva  un  gentilhomme  du  gou- 
verneur de  Corbie ,  qui  trouva  Sa  Majesté  en  campa- 
gne marchant  avecques  le  camp,  et  luy  porta  les  nou- 
velles comme  le  capitaine  Brueil  estoit  entré  dedans 
Corbie  ;  qui  donna  une  grande  joye  à  sadicte  Majesté 
et  a  tout  nostre  camp,  pour  sçavoir  ceste  place  asseu- 
rée.  Sa  Majesté  se  joiiant,  disoit  à  monsieur  de  Guyse  : 
«  Qui  sera  le  premier  qui  dira  à  Montluc  ceste  nou- 
«  velle  ?  Je  ne  la  luy  veux  pas  dire.  —  Ny  moy  aussi, 
«  disoit  monsieur  de  Guyse,  car,  comme  il  l'enten- 

«  dra,  il  criera  bien  après  nous.  »  Ils  disoient  cecy 
pource  qu'ils  avoient  eu  tousjours  opinion  qu'il  estoit 
impossible  que  les  soldats  fissent  une  si  grande  corvée. 
Le  lendemain  après,  Sa  Majesté'  fut  advertie  que  le 
roy  d'Espagne  avoit  faict  alte  à  une  petite  lieuë  de 
Corbie,  et  qu'il  ne  faisoit  nul  semblant  d'assiéger  la 
place.  Le  Roy  pensa  qu'à  cause  du  secours  il  ne  l'as- 
siegeroit  pas,  et  promptement  il  print  opinion  qu'il 
marcheroit  droit  à  Amiens.  Il  n'y  avoit  qu'une  com- 
pagnie ou  deux  dedans  ;  et  fit  partir  monsieur  le  mar- 
quis de  Villars  (0,  qui  est  aujourd'liuy  en  vie,  avec 
trois  cens  hommes  d'armes,  pour  s'aller  jelter  a  extrême 
diligence  dedans,  et  me  commanda  de  faire  partir  au- 
tres sept  enseignes  pour  s'en  aller  après  luy  à  toute 
liaste  :  ce  que  promptement  je  fis,  et  baillay  la  charge 
de  les  conduire  au  capitaine  Forcez ,  qui  est  encore 
vivant.  Et  comme  les  capitaines  et  les  soldats  avoient 
entendu  la  louange  que  le  Roy  et  tout  le  camp  don- 
noit  au  capitaine  Rrueil  de  la  diligence  qu'ils  avoient 
faicte  allant  secourir  Corbie,  ils  voulurent  faire  le  sem- 
blable ,  et  arrivèrent  aussi  tost  à  A.miens  que  ledit  sieur 
marquis.  11  n'y  a  rien  qui  picque  tant  les  gens  de 
nostre  mestier  que  la  gloire  ou  l'envie  de  faire  aussi 
bien  ou  mieux  qu'un  tel  n'a  faict.  Deux  ou  trois  jours 
devant,  Sa  Majesté  en  avoit  envoyé  trois  se  jetter  aussi 
dans  Dorlan,  et  par  ainsi  il  pourveut  facilement  au  tout. 
Comme  le  Roy  arriva  à  Amiens,  le  camp  du  roy 
d'Espagne  arriva  à  une  lieuë  près,  la  rivière  entre- 
deux :  et  là  se  commença  à  traitter  la  paix ,  de  laquelle 

(')  Honorât  de  Savoye,  marquis  de  ViUars,  frère  puîné  de  Claude, 
comle  de  Tende,  maréchal  et  amiral  de  France,  et  chevalier  de  l'ordr« 
du  Saint-Esprit.  Mort  en  i58o. 

21.  3i 

monsieur  le  connestable  et   monsieur  le  mareschal 
Sainct  André  avoient  fait  l'ouverture  (0. 

[1559]  Et  me  semble  qu'il  se  fît  quelque  temps  de 
trefve,  pource  que  de  leur  costé  ny  du  nostre  on  ne  fit 
rien,  à  tout  le  moins  que  j'en  aye  souvenance  ;  car  je 
vins  fort  malade  d'une  fièvre  double  tierce,  pour  les 
excez  que  je  faisois,  non  en  plaisirs  et  dances,  mais  à 
passer  les  nuicts  sans  dormir,  tantost  au  froid,  tantost 
au  chaud,  tousjours  en  action,  jamais  en  repos.  Il  m'a 
bien  servy  d'estre  fort  et  robuste ,  car  j'ay  mis  autant 
mon  corps  à  l'espreuve  que  soldat  ait  faict  de  mon 
temps.  Apres  toutes  ces  alle'es  et  venues,  qui  durèrent 
plus  de  deux  mois,  la  paix  se  feit,  au  grand  malheur 
du  Roy  principalement  et  de  tout  son  royaume;  car 
ceste  paix  fut  cause  de  la  reddition  de  tous  les  pays  et 
conquestes  qu' avoient  faict  les  roys  François  et  Henry, 
qui  n'estoient  pas  si  petites  que  l'on  ne  les  estimast  au- 
tant que  la  tierce  partie  du  royaume  de  France.  J'ay 
leu  dans  un  livre  escrit  en  espagnol,  que  le  Roy  avoit 
rendu  cent  quatre  vingt  dixhuict  forteresses  où  le  Roy 
tenoit  garnison  ;  je  laisse  à  penser  à  chacun  combien 
il  en  y  avoit  d'autres  sous  l'obeyssance  de  celles-là. 
Nous  tous  qui  portons  les  armes ,  pouvons  dire  à  la 
vérité,  que  Dieu  nous  avoit  donné  le  meilleur  Roy 
pour  les  soldats  qui  eust  jamais  commandé  en  ce 
royaume  ;  et  quant  à  son  peuple,  il  luy  estoit  si  afïbc- 
tionné,  que  nul  n'espargnoit  ses  moyens  pour  l'aider 

(0  Les  conférences  furent  d'abord  ouvertes  àCercamp,  et  reprises  à 
Cateau-Cambrésis ,  où  la  paix  fut  signée.  On  trouvera  dans  les  Mé- 
moires suivans,  parlicidièrement  dans  ceux  de  Yieilleville,  de  du  Vil- 
lars,ct  de  Rabulin  ,  des  détails  fort  étendus  sur  ces  négociations,  et 
sur  les  intrigues  <[ui  retardèrent  la  conclusion  de  la  paix. 


DE  r>LA.ISE  DE  MONTLUC.     [iSÔy]  ^^V^ 

a  soustenir  tant  de  guerres  qu'il  avoit  sur  les  bras.  Je 
ne  veux  pas  blasiuer  ceux  qui  la  firent;  car  chacun 
peut  bien  penser  qu'ils  la  firent  à  l)onne  fin  ,  et  que 
s'ils  eussent  sçeu  que  cesle  paix  eust  porté  tant  de  mal- 
lieurs,  ils  ne  l'eussent  jamais  faicte,  car  ils  estoient  si 
bons  serviteurs  du  Roy,  etl'aymoient  tant,  avec  bonne 
et  juste  raison,  qu'ils  se  fussent  plustost  laisse'  mourir 
dans  la  prison  que  de  l'avoir  faicte.  Je  dis  cecy  parce 
que  monsieur  le  connestable  en  fut  le  premier  motif, 
et  monsieur  le  mareschal  de  Sainct  André  :eux-mesmes 
ont  veu  la  mort  du  Roy ,  et  eux-mesmes  ont  eu  leur 
part  des  mal-heurs  qui  sont  advenus  en  ce  misérable 
royaume ,  et  y  sont  morts  l'espée  en  la  main  ;  peut- 
estre  seroient-ils  aujourd'huy  pleins  de  vie.  Et  par  là 
on  peut  bien  juger  qu'ils  ne  firent  pas  la  paix,  pensant 
qu'elle  portast  tant  de  mal-heurs  comme  elle  a  porté. 
Il  faut  que  nous  considérions  quelle  bonne  fortune 
Dieu  avoit  envoyé  à  ce  royaume,  luy  donnant  un  tel 
roy ,  si  hardy  et  magnanime,  volontaire  à  conquérir, 
et  le  royaume  riche,  aymé  de  ses  sujets,  qui  ne  lui 
pouvoient  rien  refuser  pour  l'aider  en  ses  conquestes  ; 
tant  de  grands  capitaines,  la  pluspart  desquels  seroient 
aujourd'huy  en  vie  s'ils  ne  se  fussent  entre-mangez  en 
ces  guerres  civiles.  O  que  si  ce  bon  Roy  eusse  vescu, 
ou  si  ceste  paix  ne  se  fust  faite ,  qu'il  eust  bien  rembarré 
les  Luthériens  en  Allemagne  (0!  Au  reste  nostre  bon 
maistre  avoit  quatre  enfans  masles,  princes  d'une  belle 
espérance ,  si  que  Sa  Majesté  chargée  d'années  pouvoit 
espérer  trouver  en  eux  le  repos  de  sa  vieillesse  et  des 

(0  On  a  déjà  fait  remarquer  que  Montliic  désigne  indistinctement 
goiis  le  nom  de  Luthériens  tous  les  sectateurs  des  diverses  commu- 
nions protestantes. 

3i. 

instrumens  propies  pour  exécuter  ses  hautes  et  géné- 
reuses entreprises.  Les  autres  roys  ses  voisins  ne  se 
pouvoient  vanter  de  cela  ;  car  le  roy  d'Espagne  n'avoit 
qu'un  seul  fils  (0,  duquel  on  n'a  jamais  eu  guère  d'es- 
pérance ,  comme  il  s'est  cogneu  par  sa  fin  -,  le  royaume 
d'Angleterre  estoit  en  quenouille  ('^)  ;  le  royaume 
d'Escosse,  voisin,  tenoit  pour  nous,  et  estoit  à  nous, 
ayant  la  France  un  roy  dauphin  (3).  Chacun  peut 
juger  que  si  la  paix  ne  fust  advenue ,  le  père  ou  les 
enfans  eussent  dominé  toute  l'Europe  :  le  Piedmont 
seroit  à  nous,  où  tant  de  braves  hommes  se  sont  nour- 
ris; nous  aurions  une  porte  en  Italie,  et  peut  estre  le 
pied  bien  avant;  et  n'eussions  veu  tout  renversé  sans 
dessus  dessous.  Ceux  qui  ont  bravéet  ravagé  ce  royaume , 
n'eussent  osé  lever  la  teste  ,  ny  remuer,  ny  seulement 
penser  à  ce  qu'ils  ont  exécuté  depuis.  Mais  cela  est 
fait,  il  ne  s'y  peut  aucunement  remédier,  et  ne  nous 
en  demeure  que  la  tristesse  de  la  perte  d'un  si  bon  et 
vaillant  Roy,  et  à  moy  d'un  si  bon  maistre  et  des  mal- 
heurs qui  sont  advenus  dans  ce  misérable  royaume  : 
ainsi  le  pouvons  nous  appeller  misérable ,  en  contre- 
eschange  de  ce  que  nous  l'appellions  par  le  passé  le 
plus  grand  et  le  plus  opulent  royaume  en  armes,  en 
bons  capitaines ,  en  obéissance  de  peuple ,  et  en  ri- 
chesses ,  qui  fust  en  tout  le  monde. 

Apres  ceste  mal-heureuse  et  infortunée  paix  ,  le 
B.oy  se  retira  à  Beauvais;  monsieur  de  Guyse  demeura 
encore  au  camp  pour  licentier  l'armée.  Avant  que  Sa 

(0  Don  Carlos. 

l»)  Après  la  mort  de  Marie,  Elisabeth  monta  sur  le  trône. 
(^)  En  i558  Marie  Stiiart  avoit  épousé  François  II,  fils  de  lienii, 
et  dauphin  de  France. 

Majesté  en  pai  tist,  je  liiy  remis  la  charge  qu'il  m'avoit 
fiuct  prendre  par  force.  Et  ne  faut  pas  trouver  esl range 
si  tant  je  contestois  à  ne  la  vouloir  accepter,  car  je  me 
doutois  bien  qu'il  m'en  adviendroit  ce  qui  m'en  est  ad- 
venu, qui  est  d'en  avoir  pour  tout  jamais  la  malle - 
grâce  de  la  maison  de  Montmorency,  plus  que  de  celle 
de  Chastillon  ,  à  qui  le  fait  touchoit  plus  qu'à  eux. 
Mais  il  n'y  a  ordre  ;  on  ne  peut  vivre  en  ce  monde 
sans  acquérir  des  ennemis  :  il  faudroit  estre  Dieu. 
J'accompagnay  monsieur  de  Guy  se  jusques  à  Beau- 
vais,  et  me  retiray  à  Paris,  m' ayant  promis  ledit  sei- 
gneur qu'il  me  feroit  avoir  mon  congé  pour  m'en  aller 
en  Gascogne ,  et  qu'il  me  feroit  donner  de  l'argent 
pour  m'y  conduire,  estant  bien  certain  que  je  n'avois 
pas  un  sol;  ce  que  je  m'asseure  qu'il  eust  faict  :  mais 
comme  il  arriva  à  Beauvais ,  il  trouva  un  nouveau 
changement  (0,  c'est  que  d'autres  s'estoient  mis  en  sa 
place  touchant  le  crédit.  Ainsi  va  le  monde,  et  fut  un 
changement  bien  soudain  ;  et  le  trouvay  estrange  au- 
tant que  ceux  qui  l'avoient  suivy  aux  conquestes  qu'il 
avoit  fait,  ayant  rabillé  tout  le  desastre  qu'estuit  ad- 
venu aux  autres,  et  monstre  au  roy  d'Espagne  que 
ny  la  perte  de  la  Jjataille  de  Sainct  Quentin,  ny  celle 
de  Gravelines ,  n'avoit  pas  rendu  le  Boy  en  tel  estât, 
qu'il  n'eust  encore  une  et  deux  armées  plus  fortes, 
ayant  au  reste  conquis  des  places  presque  imprena- 
bles. Mais  à  eux  la  dispute;  ce  sont  choses  qui  ad- 
viennent  souvent  en  la  cour  des  princes  :  je  ne  m'es- 
tonne  pas  si  j'en  ay  eu  ma  part,  puis  que  les  plus 
grands  ont  passé  par  là,  et  passeront  à  l'advenir. 

(')  La  faveur  du  connétable  de  Montmorency,  dont  le  fils  veuoit  d'é- 
pouser la  petilc-fiUc  de  la  duchesse  de  Valcnlinois. 

Or  le  roy  de  Navarre  avoit  mené  quelque  entre- 
prise en  Biscaye,  qui  se  trouva  à  la  fin  double  (i).  Il 
supplia  le  Roy  de  me  donner  congé  pour  aller  avec 
luy,  et  que  luy-mesme  la  vouloit  exécuter,  ayant  opi- 
nion que  monsieur  de  Burie  (2)  l'avoit  faillie  par  son 
defFaut  ;  et  ainsi  m'en  vins  avecques  luy,  sans  en  rap- 
porter que  promesses ,  et  à  la  vérité  une  bonne  vo- 
lonté du  Roy  mon  maistre  :  mais  on  le  destournoit  de 
me  faire  du  bien,  et  à  d'autres  qui  l'avoient  aussi  bien 
mérité,  et  peut  eslre  mieux  que  moy.  Nous  allasmes  à 
Bayonne,  et  trouvasmes  que  celuy  qui  avoit  mené 
ceste  marchandise,  qui  s'appelloit  Gamure,  la  trait- 
loil  double,  et  qu'il  vouloit  faire  prendre  le  roy  de  Na- 
varre mesmes.  Il  renvoya  monsieur  de  Duras  (3)  avec 
les  légionnaires,  lequel  il  avoit  fait  venir,  et  aussi  les 

(0  Antoine  de  Bourbon,  roi  de  Navarre,  dont  on  avoit  refuse  d'ad- 
mettre les  ambassadeurs  aux  conlércnces  de  Catean-Cambrésis,  voyant 
qu'il  ne  pouvoit  plus  espérer  la  restitution  de  la  Navarre,  résolut  de  se 
faire  jastice  lui-même.  Gamure,  son  valet  de  chambre,  qu'il  envoya  à 
Fonlarabie,  où  il  se  flattoit  d'avoir  des  intelligences  ,  le  trahit  j  et  Bu- 
rie, qui  s'avança  avec  quelques  troupes,  fut  repoussé.  Le  roi  de  Na- 
varre marcha  lui-même  avec  Montluc  et  Duras,  mais  son  armée  fut 
détruite  par  les  pluies  et  par  le  mauvais  temps  :  ce  qui  fit  appeler  cette 
guerre  la  guerre  mouilL'e.  Elle  n'eut  d'autre  résultat  que  le  supplice 
de  Gamure,  dont  on  découvrit  trop  tard  la  trahison. 

(')  Charles  de  Coucy  de  Burie.  Il  fit  ses  premières  armes  sous  le  ma- 
réchal de  Lautrec.  Il  servit  sous  ce  général  dans  la  guerre  de  Naples. 
Après  son  retour  en  France,  François  I  l'envoya  en  Piémont,  et  lui 
donna  le  gouvernement  de  Turin.  Il  prit  Cazal;  mais  tandis  qu'il  fai- 
soit  le  siège  de  la  citadelle,  il  fut  attaqué  par  le  marquis  du  Guast, 
battu,  fait  prisonnier  et  envoyé  à  Milan.  Il  avoit  environ  soixante-dix 
ans  lor.s  de  la  bataille  de  Ver.  Il  mourut  sans  enfans,  et  laissa  très-peu 
de  bien. 

■^)  Simphorien  de  Durfort,  seigneur  de  Duras,  gentilhomme  ordi- 
naire de  la  chambre  du  Moi ,  premier  colonel  des  légionaairts  d«; 

Biarnois.  J'avois  amené  soixante  cinq  gentils-hommes, 
tous  armez  et  montez,  qui  estoient  venus  pour  l'a- 
mour de  moy.  Et  comme  je  fus  de  retour  à  ma  maison, 
bien  peu  de  jours  après  m'arriva  le  don  que  le  Roy 
m'avoit  faict  de  la  compagnie  de  gens  d'armes,  pour 
la  mort  de  monsieur  de  La  Guiche  ;  et  cousta  prou  au 
Roy  de  se  pouvoir  desmesler  des  traverses  que  l'on 
me  donnoit  à  me  garder  de  l'avoir  ;  toutes  fois  le  Roy 
s'en  fit  accroire,  plus  par  collere  qu'autrement,  car  à 
la  fin  il  fut  contraint  de  dire  qu'il  m'avoit  promis  la 
première  vacante,  et  qu'il  la  me  vouloit  tenir,  et 
qu'homme  ne  luy  en  parlast  plus.  Je  fis  ma  première 
monstre  à  Beaumont  de  Loumagne ,  de  laquelle  un 
nommé  La  Peyrie  estoit  commissaire. 

Pendant  ce  temps  se  firent  ces  malheureuses  nop- 
ces  (0  et  ces  infortunez  triomphes  et  tournois  à  la 
Cour.  La  joye  fut  bien  courte  et  dura  bien  peu,  car  la 
mort  du  Roy  s'en  ensuivit  courant  contre  Mongom- 
mery  (2)^  que  pleust  à  Dieu  qu'il  ne  fust  jamais  né, 

Guyenne  en  i558.  Il  embrassa  depuis  le  parti  protestant.  Il  fut  tué 
à  Orléans  pendant  le  sicge  de  cette  ville ,  d'un  éclat  de  pierre ,  à  Fàge 
d'environ  quarante  ans. 

(')  Le  29  juin  1  SSg. 

(*)  Gabriel  de  Lorges,  comte  de  Montgommery,  capitaine  des  gardes 
écossaises  du  roi  Henri  II.  Quoique  le  Koi,  en  mourant,  eût  ordonné 
qu'on  ne  Finquiélât  point,  il  jugea  à  propos,  pour  sa  sûreté,  de  se  re- 
tirer en  Angleterre,  où,  ayant  embrassé  le  calvinisme,  il  revint  en 
France  pendant  les  guerres  civiles.  Assiégé  dans  Donifront  en  1074,  il 
se  rendit  à  condition  qu'on  lui  garantiroit  la  vie  et  la  liberté^  mais 
Catherine  de  Médicis  donna  ordre  à  Matignon  de  le  faire  conduire  à 
Paris ,  où  il  fut  décapité  le  25  juin  même  année ,  après  avoir  été  déclaré 
criminel  de  lése-majeslé,  n  quoiqu'on  ne  pût  justement,  dit  de  Thou, 
«  lui  imputer  ce  crime,  surtout  depuis  la  dernière  amnbtie;  mais  il 
<!  fallut  accorder  celte  satisfaction  à  la  passion  de  la  Kégente,  qui  vou- 

aussi  n'a -il  fait  que  mal   et  mal-heureuse  fin.  Estant 
un  jour  à  Nerac,  le  roy  de  Navarre  me  monstra  une 
lettre  que  monsieur  de  Guyse  luy  avoit  escrit,  par 
laquelle  l'advertissoit  des  jours  du  tournoy,  et  que  le 
Roy  s'}»^  trouvoit,  et  estoient  des  tenans  avec  luy  mes- 
sieurs les  ducs  de  Guyse,  de  Ferrare  et  de  Nemours. 
Je  n'ay  jamais  oublie  une  parole  que  je  dis  au  roy  de 
Navarre,  que  j'avois  tout  jamais  ouy  dire,  que  quand 
un  homme  pense  estre  hors  de  ses  affaires  et  qu'il  ne 
songe  qu'à  se  donner  du  bon  temps,  que  c'est  lors 
qu'il  luy  vient  les  plus  grands  mal-heurs,  et  que  je 
eraignois  la  sortie  de  ce  tournoy.  Il  n'y  avoit  juste- 
ment que  trois  jours  jusques  au  jour  du  tournoy,  comp- 
tant par  la  datte  de  la  lettre.  Je  m'en  retournay  le 
lendemain  chez  moy,  et  la  nuict  propre  venant  au 
jour  du  tournoy,  à  mon  premier  sommeil  je  songeay 
que  je  voyois  le  Roy  assis  sur  une  chaire,  ayant  le  vi- 
sage tout  couvert  de  gouttes  de  sang  ;  et  me  sembloit  que 
ce  fust  tout  ainsi  que  l'on  peint  Jesus-Christ  quand  les 
Juifs  luy  mirent  la  couronne ,  et  qu'il  tenoit  ses  mains 
jointes.  Je  luy  regardois,  ce  me  sembloit,  sa  face,  et  ne 
pouvoîs  descouvrir  son  mal  ny  voir  autre  chose  que 
sang  au  visage.  J'oyois,  comme  il  me  sembloit,  les 
uns  dire  :  Il  est  mort;  les  autres  :  Il  ne  l'est  pas  encores. 
Je  voyois  les  médecins  et  chirurgiens  entrer  et  sortir 
dedans  la  chambre.  Et  cuide  que  mon  songe  me  dura 
longuement,  car  à  mon  resveil  je  trouvay  une  chose 
que  je  n'avois  jamais  pensée,  c'est  qu'un  homme  puisse 

«  loit,  à  quelque  prix  que  ce  fût,  la  mort  d'un  homme  qui  lui  avoit  en- 
«  levé  son  époux.  »  Il  laissa  neuf  garçons  et  deux  filles^  ses  cnfans  fu- 
rent déclarés  roturiers.  S'ils  n'ont  la  vertu  des  nobles  pour  s'en  rclei'ci . 
dit-il  ea  mourant, je  consens  à  l'arréc. 

pleurer  en  songeant;  car  je  me  trouvay  la  face  toute 
en  larmes,  et  mes  yeux  qui  en  rendoient  tousjours-,  et 
falloit  que  je  les  laissasse  faire ,  car  je  ne  me  peus  gar- 
der de  pleurer  longuement  après.  Ma  feu  femme  me 
pensoit  reconforter  ;  mais  je  ne  peus  prendre  autre  re- 
solution sinon  de  sa  mort.  Plusieurs  qui  sont  vivans 
sçaventque  ce  ne  sont  pas  des  contes,  car  je  le  dis  dés 
que  je  fus  esveillé. 

Quatre  jours  après  un  courrier  arriva  à  Nerac, 
qui  porta  lettres  au  roy  de  Navarre  de  monsieur  le 
connestable ,  par  lesquelles  il  Tadvertissoit  de  sa  bles- 
sure et  du  peu  d'espérance  de  sa  vie.  Le  roy  de  Na- 
varre me  depescha  un  sien  vallet  de  chambre  pour 
me  dire  le  malheur,  et  qu'incontinent  je  montasse 
à  cheval.  Il  estoit  party  sur  l'entrée  de  la  nuit ,  et 
bien  tost  fut  à  moy,  car  il  n'y  a  que  quatre  lieues 
de  Nerac  chez  moy  ;  et  me  trouva  que  je  me  met- 
tois  au  lit.  Je  partis  incontinent ,  et  allay  prendre 
sur  mon  chemin  un  mien  voisin  nommé  monsieur  de 
Berauld,  et  nous  en  allasmes  le  grand  trot  droit  à 
Nerac  :  il  est  en  vie.  Je  luy  dis  et  prédis  tous  les  mal- 
heurs au  plus  près,  et  tout  ce  que  j'ay  veu  venir  de- 
puis en  la  France  ;  et  autant  en  dis  au  roy  de  Navarre  : 
et  ne  demeuray  à  Nerac  que  deux  heures,  et  m'en 
retournay  passer  mes  tristesses  en  ma  maison.  Et  ne 
tarda  pas  huit  jours  que  le  Roy  (0  me  manda  sa  mort, 
à  laquelle  je  n'ay  rien  gaigné,  car  depuis  je  n'ay  eu 
que  traverses,  comme  si  j'eusse  esté  cause  d'icelle,  et 
que  Dieu  m'ait  voulu  punir.  A  grand  peine  en  fusse-je 
esté  cause,  car  j'ay  souhaitté  cinquante  fois  la  mienne 
depuis  qu'il  fut  mort,  et  tousjours  m'est  allé  au  de- 

(0  Le  nouveau  roi  François  II. 

vant  que  je  n'auiois  jamais  plus  que  mal-heurs,  comme 
à  la  vérité  je  n'ay  eu  autre  chose,  car  depuis  on  me 
soupçonna  que  j'estois  de  rintelligence  du  roy  de  Na- 
varre (0  et  de  monsieur  le  prince  de  Conde'.  Je  ne  fus 
à  ma  vie  de  leur  conseil ,  ny  n'avois  jamais  cogneu  ce 
qu'ils  avoient  dedans  le  cœur  :  je  l'ay  bien  monstre'  au 
bon  du  fait.  Bien  se  plaignoient  souvent  ces  deux 
princes  à  moy  du  mauvais  traittement  qu'ils  recevoient  : 
quand  ils  m'en  parloient,  je  leur  rejettois  le  tout  si 
loing  que  je  pouvois.  Dieu,  par  sa  saincte  grâce,  m'a 
aydé  à  faire  cognoistre  à  tout  le  monde  que  je  n'ay 
eu  jamais  intelligence  qu'avec  le  Roy  et  la  Royne,  et 
avec  ceux  qui  les  ont  servis  fidellement  et  loyaument; 
et  ay  veu  que  ceux  qui  avoient  le  plus  conçeu  ceste 
opinion ,  ont  esté  et  sont  encores  les  meilleurs  sei- 
gneurs et  amis  que  j'aye  eu  ny  que  j'aye  encores.  Il 
en  y  a  qui  sçavent  les  propos  que  je  tins  à  monsieur 
le  prince  de  Condé  à  ce  beau  colloque  (2)  de  Poissi 
qui  se  fit  depuis,  lors  qu'il  me  vouloit  attirer  à  son 
party.  Apres  les  premiers  troubles ,  la  Royne  de  Na- 
varre s'en  alla  à  Roussillon,  qu'il  apporta  à  leurs  Ma- 
jestez  un  sac  d'informations,  la  où  il  ne  se  parloit  que 
de  trahisons  et  intelligences  que  j'avois  avec  le  roy 
d'Espagne  pour  luy  mettre  la  Guyenne  entre  ses 
mains,  forcemens  de  femmes  et  filles,  concussions, 
impositions,  pillages  des  finances  du  Roy.  Toutes- 
fois  leurs  Ma  jestez ,  estans  venus  à  Thoulouse  (3)  et  en 

(0  II  s'agit  probablement  ici  des  tentatives  que  le  roi  de  Navarre , 
et  ensuite  le  prince  de  Coudé ,  liront  pour  ôler  l'autorité  à  la  Heine  et 
aux  Guise. 

(*1  Le  colloque  de  Poissy  se  tint  en  i56i. 

(•')  En  i565.  Ce  fut  à  cette  époque  que  Catherine  de  Médicis  et 
Charles  IX  vinrent  à  Toulouse  et  dans  la  Guyenne. 

Guyenne,  ne  trouveienl  jamais  homme  ny  femme 
d'une  religion  ny  d'autre  qui  se  plaignist  de  moy  ;  et 
trouvèrent  la  Guyenne  si  remplie  de  vivres  que  toute 
la  Cour  le  trouvoit  estrange,  veu  qu'en  Languedoc 
tout  le  monde  y  estoit  cuide'  mouiir  de  faim,  comme 
monsieur  le  chancelier  niesmes  disoit,  qu'il  avoit  de- 
meure' trois  jours  en  Languedoc  que  son  maistre  d'hos- 
tel  ne  luy  donna  en  ces  trois  jours  qu'une  poulaille; 
et  le  disoit  en  table  là  où  il  donnoil  à  disner  à  quel- 
ques presidens  et  conseillers.  Monsieur  le  premier  luy 
dict  qu'il  trouveroit  la  Guyenne  toute  pleine  de  vi- 
vres ;  et  il  luy  respondit  :  «  Et  que  veut  dire  cela?  car 
«  l'on  a  voulu  faire  entendre  au  Roy  et  à  la  Royne 
«  qu'ils  ne  trouveroient  rien  à  manger  en  la  Guyenne, 
«  et  que  monsieur  de  Montluc  avoit  ruine'  tout  le 
«  pays.  »  Alors  tous  ceux  qui  estoient  à  table  luy  at- 
testèrent du  contraire,  et  qu'il  trouveroit  le  pays  bien 
police',  comme  il  fit  à  son  dire  propre.  La  Royne  aussi, 
qui  craignoit  que  les  vivres  luy  faillissent  à  Rayonne, 
veit  qu'à  la  fin  il  fallut  jetter  les  chairs  par  les  rues. 
Et  avant  leur  venue,  La  Graviere  (0,  seneschal  de 
Quercy,  revenant  de  la  Cour,  passa  à  ma  maison  de- 
Stillac,  oii  il  se  coiffa  si  bien  du  bon  vin  que  je  luy 
donnay,  qu'il  songea  la  nuict  que  je  luy  avois  dit 
que  je  voulois rendre  la  Guyenne  au  roy  d'Espagne, 
et  que  monsieur  le  cardinal  d'Armagnac,  messieurs 
de  Terride(2),  de  Negrepelice  et  beaucoup  d'autres 

(0  François  Séguier,  chevalier,  seigneur  de  La  Graviere,  etc. ,  avoit 
succédé  en  iSSg  à  Antoine  de  Crussol,  dans  la  charge  de  sénéchal 
du  Querci. 

(^  Antoine  deLomagne,  seigneur  de  Terride,  chevalier  de  Tordre 
du  Koi,  et  capitaine  de  cinquante  hommes  d'armes.  Mort  de  maladie 
en  i56g. 

estoient  de  mon  intelligence,  et  que,  s'il  en  vouloit 
estre ,  je  le  fei  ois  le  plus  grand  homme  de  sa  race  ;  et 
s'en  alla  avec  ce  bonnet  de  nuict  dire  cela  à  monsieur 
de  Marchastel,  lequel  depescha  incontinent  Rappin  à 
la  Cour  pour  porter  ces  nouvelles  au  Roy  :  et  fut  creu 
pour  quelques  jours,  car  la  Royne  m^  depescha  du 
Plessis  en  poste  pour  m'advertir  qve  je  ne  me  misse 
point  en  crainte,  car  ils  n'en  avoient  rien  creu  :  desja 
en  avois-je  este  adverty  -,  à  quoy  je  ne  faisois  pas  grand 
fondement,  ayant  tant  de  fiance  en  la  Reine  qu'elle 
ne  croiroit  pas  légèrement  cela.  Le  Plessis,  vallet  de 
chambre  du  Roy,  me  trouva  h  Agen  que  je  dansois 
(encores  se  faut-il  quelque  fois  donner  du  bon  temps) 
en  compagnie  de  quinze  ou  vingt  damoiselles,  les- 
quelles estoientvenues  voir  ma  belle  fille(0,  madame  de 
Caupene  ,  laquelle  encores  n'estoit  venue  en  ce  pays. 
Et  voyla  comme  ma  trahison  se  trouva  véritable  :  nous 
en  demandasmes  raison  à  leurs  Majestez,  mais  nous 
ne  la  sçeumes  jamais  avoir.  Et  voyla  pourquoy  il  se 
trouve  tant  de  rapporteurs  et  calomniateurs  en  ce 
royaume  ,  car  Ton  n'en  fait  jamais  aucune  justice , 
non  plus  qu'aux  cours  de  parlement  des  faux  tesmoins  ; 
mais  j'espère  que  Dieu  en  donnera  quelque  jour  la  cog- 
noissance  au  Roy  du  tout,  et  en  fera  couper  tant  de 
testes,  qu'il  réglera  son  royaume  et  chassera  toute  ceste 
vermine. 

■  Encores  que  toutes  choses  qui  m'ont  este  suppo- 
sées se  soient  trouve'es  fauces  et  sans  nulle  apparence 
de  vente' ,   ayant   mes  faits   tesmoigne'  tout  le   con- 

f')  Il  s'aqit  de  Tépouse  de  Pierre-Bertrand ,  second  fils  de  Montluc. 
On  le  dislinguoil  sous  le  nom  du  seigneur  de  Caupenne.  C'est  celui 
qui  fut  tué  h  Madère  en  1 565, 

traire,  tant  du  passé  que  du  présent,  si  n'a-on  ja- 
mais peu  faire  que  la  Royne  n'en  aye  creu  quelque 
chose,  ou  a  tout  le  moins  elle  s'est  mise  en  doute, 
car  je  m'en  suis  bien  ressenty.  Je  croy  toutesfois  que 
c'estoit  pour  ne  me  faire  donner  aucune  recompence 
au  Roy  des  services  que  j'ay  faits,  lesquels  elle  sçait 
bien  ;  et  sçait  bien  aussi  que  je  ne  suis  pas  espagnol, 
et  n'ay  nulle  pratique  hors  le  royaume,  ni  autre  que 
pour  le  service  du  Boy.  Elle  ne  croioit  pas  cela  lors 
qu'elle  m'entretint  à  Thoulouse  avec  larmes,  sur  un 
coffre  oii  elle  estoit  assise  entre  messieurs  les  cardi- 
naux de  Bourbon  et  de  Guyse.  Sa  Majesté  s'en  sou- 
viendra, s'il  luy  plaist;  car,  encor  que  beaucoup  de 
choses  passent  par  sa  teste,  elle  a  bonne  mémoire. 
Ce  fut  elle-mesme  qui  me  dit  qu'ayant  receu  la  nou- 
velle de  la  perte  de  la  bataille  de  Dreux  (car  quelque 
brave  lance  fuit  des  premiers,  et  alla  porter  ceste 
fauce  nouvelle),  elle  entra  à  part  soy  en  conseil  qu'est- 
ce  qu'elle  feroit;  en  fin  elle  prit  resolution,  si  le  Boi- 
teux (0  portoit  nouvelle  certaine  de  ceste  perte,  de  se 
desrober  à  peu  de  trouppe  avec  le  Roy  et  Monsieur, 
et  tascher  de  gaigner  la  Guyenne,  passant  par  l'Auvei*- 
gne,  pour  l'espérance  qu'elle  avoit  en  moy;  car  aussi 
la  Guyenne  estoit  nette ,  et  puis  le  Roy  et  elle 
eussent  aisément  eu  secours  d'ailleurs.  Dieu  soit  loué 
que  leurs  Majestez  n'en  sont  pas  venues  là  !  mais  ceci 
se  verra  mieux  ci  après.  Si  faut-il  que  Sa  Majesté 
sçache  que  jusques  ici  je  ne  l'ay  pas  fort  pressée  de  de- 

(')  Ce  boiteux  étoit,  suivant  toute  apparence ,  Armand  de  Gontaut, 
baron  de  Biron.  Le  surnom  de  Boiteux  lui  avoit  été  donné  parce  qu'il 
avoit  été  blessé  d'une  arquebusade  à  la  jambe.  On  lui  dut  en  grande 
partie  le  gain  de  la  balaille  de  Dreux. 

mandes,  ni  eux  aussi  ne  se  sontpas  fort  tourmentez  de 
m'en  donner,  m'ayant  refusé  la  comté  de  Gaure  (qui 
ne  vaut  que  douze  cens  livres  de  rente)  après  les  pre- 
miers troubles. 

Un  chacun  sçait  le  service  que  je  fis  au  Roy  et  à 
la  conservation  de  la  Guyenne,  non  que  je  me  plai- 
gne de  Sa  Majesté,  car  son  père  et  luy  m'ont  fait 
plus  d'honneur  et  plus  de  bien  que  je  ne  mérite.  Je 
n'eus  jamais  espérance  d'estre  recompencé  de  service 
que  j'eusse  faict  ni  que  je  sçaurois  faire,  ayant  esté 
respondu  à  un  personnage  qui  est  encore  en  vie,  que 
j'cstois  desja  trop  grand  en  ce  pays,  lors  qu'on  parloit 
pour  moy  :  ce  que  je  confesse,  non  pas  en  biens, 
mais  en  amitié  de  tous  les  trois  Estats  de  la  Guyenne, 
pour  la  loyauté  et  fidélité  qu'ils  ont  cogneu  que  j'ay 
tousjours  porté  au  service  du  Roy  et  à  sa  couronne, 
et  aussi  que  j'ay  tousjours  tasché  de  soulager  le  pays 
de  garnisons  et  de  tous  autres  subsides,  là  oii  j'ay  peu 
avoir  le  moyen  de  les  en  garder;  et  j'espère  qu'au  re- 
tour des  commissaires  qui  sont  par  deçà  se  verra  la 
vérité  (0:  je  ne  les  ay  pas  gagnez,  car  je  n'ay  pas  seu- 
lement voulu  parler  à  eux  :  qu'ils  facent  à  pis  faire. 
Et  quant  à  estrc  riche  pour  les  biens,  il  y  a  cinquante 
ans  que  je  commande,  ayant  esté  trois  fois  lieutenant 
du  Roy,  trois  fois  maistre  de  camp,  gouverneur  de 
places ,  capitaine  de  gens  de  pied  et  de  gens  de  che- 
val ;  et  avecqoes  tous  ces  estats,  je  n'ay  jamais  sçeu 
tant  faire  que  j'aye  acquis  que  trois  mestairies,  et  ra- 
cliepté  un  moulin  qui  avoit  esté  de   ma  maison;  et 

(")  Ceci  se  rapporte  à  la  fameuse  querelle  qui  sY'lcva  entre  Montluc 
et  le  maréchal  DamyiUe  :  il  eu  sera  question  dans  la  suite  des  Mé- 
moires. 

tout  cela  ne  monte  que  de  quatorze  à  quinze  mil 
francs  :  voylà  toutes  les  richesses  et  acquisitions  que 
j'ay  jamais  fait  ;  et  tout  le  bien  que  je  possède  aujour- 
d'iiuy  ne  pourroit  estrc  ailerme'  à  plus  de  quatre  mil 
cinq  cens  francs  de  rente. 

Je  voudrois  bien  que  l'on  m'eust  reproche'  que 
j'estois  trop  grand  pour  les  grands  biens  que  le  Roy 
ra'avoit  faits,  et  non  pour  ne  m'en  avoir  donné, 
et  estre  demeuré  pauvre  comme  je  suis.  Dieu  soit 
loué  du  tout  ce  qu'il  m'a  fait  homme  de  bien,  et 
m'a  tousjours  maintenu  portant  la  teste  levée.  Je 
ne  crains  homme  qui  soit  dessus  la  terre;  je  n'ay 
jamais  faict  acte  que  d'homme  de  bien  et  loyal  sujet 
et  serviteur  de  mon  Roy,  et  ne  l'ay  jamais  servi  en 
masque  ni  en  dissimulation,  carmes  faits  et  ma  parole 
ont  tousjours  cheminé  par  un  chemin  ;  et  n'eus  jamais 
intelligence  ni  amitié  avec  les  ennemis  de  mon  roy 
et  raaistre.  Et  qui  sera  roigneux  si  se  gratte  hardiment, 
car  je  ne  me  démange  ny  dans  le  cœur  ny  dehors , 
ayant  tousjours  porté  les  ongles  si  accourcies,  que  je 
n'ay  eu  jamais  besoin  d'elles;  dont  j'en  loue  Dieu,  et 
le  remercie  tres-humblement,  qui  m'a  conduit  et  aydé 
jusques  icy  sans  reproche  aucun  ;  et  espère  qu'il  me 
fera  ceste  grâce  que,  comme  il  a  accompagné  ma  for- 
tune aux  armes  jusques  icy,  il  accompagnera  ma  re- 
nommée jusques  à  mon  enterrement;  et  après  ma  fin, 
mes  parens  et  mes  amis  n'auront  point  de  honte  de 
m'avoir  esté  parens,  amis  et  compagnons.  Et  espère 
qu'avec  ceste  belle  robbe  blanche  de  fidélité  et  loyauté, 
je  me  marqueray  pour  jamais ,  en  despit  de  ceux  qui 
m'ont  tousjours  porté  envie.  Tant  y  a  que,  si  le  roy 
Henry  mon  bon  maistre  eustvescu,  tous  ces  mal-heurs 

ne  me  fussent  pas  advenus,  ny  au  royaume  ,  qui  est 
pis.  Je  lairray  donc  ces  propos,  estant  pe ut- estre  entré 
trop  en  collere  pour  la  mort  et  perte  du  meilleur  roy 
que  la  France  aura  jamais. 

[i56o]  Je  ne  me  veux  mesler  d'escrire  les  inimitiez 
et  rebellions  qui  ont  esté  faites  depuis,  jusques  à  la  mort 
du  roy  François  second  (0 ,  encores  que  j'en  sçeusse 
bien  escrire  quelque  chose,  pour  estre  de  ce  temps-là 
car  je  ne  suis  pas  historien ,  ny  n'escris  ce  livre  par 
manière  d'histoire,  mais  seulement  afin  que  chacun 
cognolsse  que  je  n'ay  pas  porté  les  armes  si  long  temps 
inutilement,  et  aussi  afin  que  mes  compagnons  et  amis 
prennent  exemple  en  mes  faits.  Il  y  en  a  prou  dont  ils 
se  pourroient  bien  aider  quand  ils  se  trouveroient  en 
tels  affaires.  Et  aussi  que  mon  escriture  sera  cause 
que  ma  mémoire  ne  mourra  pas  si  tost  ;  qui  est  tout 
ce  que  les  hommes  qui  ont  vescu  en  ce  monde  por- 
tant les  armes  en  gens  de  bien  et  sans  reproche  doi- 
vent désirer  ;  car  tout  le  reste  n'est  rien.  Tant  que  le 
monde  durera ,  je  croy   qu'on  trouvera  nouvelles  de 
ces  braves  et  vaillans  capitaines,  de  Lautrec,  Bayard, 
de  Foix,  de  Brissac,  de  Strossi,  de  Guy  se  et  de  tant 
d'autres  qui  ont  vescu   depuis  l'advenement  du  roy 
François  premier  à  la  couronne,  parmy  lesquels  peut- 
estre  le  nom  de  Montluc  pourra  estre  en  crédit.  Et 
puis  que  Dieu  m'a  osté  mes  enfans,  qui  sont  tous  morts 
faisans  service  aux  roy  s  mes  maistres,  les  jeunes  Mont- 
lucs  qui  en  sont  sortis  tascheront  de  devancer  leur 
ayeul.  Je  ne  veux  donc  rien  escrire  du  règne  du  roy 
François  second;  et  comme  on  joiia  au  boute-hors  à 

(i)  François  II  parvint  au  trône  le  lo  juillet  iSSg,  et  niourvit  le  5 
décembre  i56o. 

la  Cour,  aussi  ne  fut  ce  que  rebellions  et  séditions. 
J'ensçay  bien  des  particularitez,  pour  avoir  este'  fort 
privé  du  roy  de  Navarre  et  de  monsieur  le  prince  de 
Conde';  mais,  comme  fay  dit,  je  laisse  ce  subject  aux 
historiens,  pour  parachever  le  reste  de  ma  vie.  Et 
comraenceray  à  escrire  les  combats  où  je  me  suis 
trouvé  durant  ces  guerres  civiles,  esquelles  il  m'a  fallu, 
contre  mon  naturel,  user  non  seulement  de  rigueur, 
mais  de  cruauté. 


21.  32 

